
EBU-BEKR ES-SIDDIK, R.A. 




NJEGOVO IME I PORIJEKLO 

Ime mu je Abdullah, sin je Osmanov, a on Amirov, a on Amrov, a on K'abov, a on 
S'adov, a on Tejimov, a on Murreov, a on K'abov, a on Lueja et-Tejjimija. Ocu mu je 
bio nadimak Ebu-Kuhafe. 

Njegova dobrostiva mati bila je Selma, kći Sahra ibn Amira ibn K'aba ibn Hasana 
ibn Tejima ibn Mure. Bila je kći Ebu-Kuhafinog amidže. 

Ebu-Bekr je bio pripadnik ugledne porodice plemena Kurejš, koja je uživala 
značajnu ulogu u Meki. Mekanska plemena među sobom dijelili su zaduženja i obaveze 
i brinuli se oko K'abe i održavanja harema. Tako je porodica Abdul-Menafa imala 
dužnost da napaja i hrani hadžije. 

Porodica Abdud-Dara imala je obavezu da čuva K'abu, da predaje ratnu zastavu 
vojskovođi u ratu Kurejšija sa drugim plemenima i da učestvuje u dogovoru oko svih 
bitnih pitanja koja su se ticala mekanske zajednice. Vodstvo nad konjicom i 
zapovijedništvo u ratu imala je porodica Benu-Mahzum, odakle vodi porijeklo Halid 
ibn Velid. Pleme Tejm ibn Murre preuzelo je na sebe ulogu u rješavanju pitanja oko 
krvarine. 

Kad je zašao u muževno doba, Ebu-Bekr je na sebe preuzeo ulogu poglavara 
svoga plemena. 

Njegovo pleme imalo je vrlo visok položaj među ostalim arapskim plemenima. 
Kada je Munzir ibn Maus-Sema', kralj Hire, htio da uhapsi i presudi Imru'ul-Kajsu ibn 
Hadžeru el-Kindiju, utočište pred Munzirom našao je kod Mua'lla et-Tejmijja, koji je 
tad izrekao stihove: 

Imru'ul-Kajs ibn Hadžer, smiri svoju nutrinu, 

Benu -Tejm, ona svojom svjetlošću razgoni pomrčinu. 



Od tog događaja pleme Benu-Tejm postalo je poznato pod nazivom "Svjetiljka u 
tami". 

LIČNOST 

Ebu-Bekr isticao se lijepom vanjštinom, dobrim ahlakom (moralom), u sebi je 
posjedovao sve osobine muževnosti. Njegov fizički izgled odisao je prijatnošću i 
elegancijom. 

Bio je svijetle puti, visok i vitka stasa, suhonjava lica i upalih očiju, visoka čela, 
tijelo mu je zračilo snagom i čvrstinom. Živio je ugodnim životom, bio je prijatan 
sagovornik i imao je blagu narav. Bijaše razborit, inteligentan i iskren. Razlikovao se 
od svojih vršnjaka u plemenu, kao i od ostalih mekanskih mladića. Nikad nije pio 
alkohol, ni u džahilijetu, a, naravno, ni u islamu. U njegovom životu nije bilo lakrdija i 
besramnosti, kao što je bilo kod njegovih vršnjaka. 

Ebu-Bekr, r.a., bio je tragalac za znanjem, pa je to doprinijelo da postigne visok 
stupanj naobrazbe i kulture. Znao je čitati i pisati. Poznavao je situaciju koja je 
vladala među Arapima, znao je njihovo porijeklo i historiju. Pamtio je rodoslov Mekelija, 
pa su ga ljudi posjećivali uživajući u njegovom društvu, znanju i rasuđivanju kojim je 
vladao. Ibn - Hišam ga opisuje u svojoj knjizi "Sire nebevijje" riječima: 

"Ebu-Bekr, r.a., bio je omiljen čovjek u svom narodu. Ljubazan i jednostavan. 
Najbolje je poznavao rodoslov Kurejšija i tome je podučavao druge, a znao je i ostale 
stvari u vezi s Kurejšijama, bile dobre ili loše. Bio je lijepog ahlaka i velikog ugleda. 
Ljudi iz njegova naroda dolazili su mu i bili prisni s njim iz više razloga: zbog njegova 
znanja, zbog njegovog poštenog trgovanja i da bi uživali u njegovu društvu." 

Ebu-Bekr, r.a, upustio se u trgovinu i ostvario veliki uspjeh. Trgovao je odjećom 
i platnom, a to je posao koji zahtijeva istančan ukus i osjećaj u izboru kvaliteta materijala 
i lijepo ophođenje s ljudima. Pored svih ovih svojstava u sebi je nosio odlučnost, 
sposobnost planiranja i nepokolebljivost u svojim stavovima. 

PRIMANJE ISLAMA 

Ebu-Bekr uspio je na polju trgovine i zaradio je ogromno bogatstvo. Stekao je 
dva stada kamila i ovaca, što je bila odlika bogataša Meke u to vrijeme. Stanovao je 
u oblasti koju su naseljavali trgovci i bogataši. U blizini je stanovala i Hadidža bint 
Huvejlid, "Ummul-mu'minin", (Majka vjernika), žena Allahova Poslanika, a.s. Tu je 
Ebu-Bekr upoznao Muhammeda ibn Abdullaha i kod njega uočio potpuna svojstva u 
njegovom vladanju i ophođenju. Počeo je da se druži s njim i postao mu najbolji prijatelj. 

Izgleda da je približno ista starosna dob učinila da prijateljstvo između njih postane toliko 
jako da ga nije moglo prekinuti ništa osim smrti. 

Bio je mlađi od Poslanika, a.s., dvije godine i nekoliko mjeseci. Nakon što je 
Allah, dž.š., spustio Svoju Objavu Muhammedu, a.s., i učinio ga Vjerovjesnikom koji 
će upućivati ljude na pravi put, i odabrao ga za Svoga Poslanika, koji će razglasiti 
Njegove poruke, Poslanik se prisjetio svog prijatelja, njegova zdravog i brzog 
rasuđivanja i razumijevanja. Izložio mu je načela islama, a Ebu-Bekr, r.a., nije oklijevao 
nijednog trenutka da prihvati Vjeru Istine, niti je posumnjao u ono što mu je kazao 
Muhammed, a.s. 

Pripovijedao je Ebu-Dž'afer es-Semin prenoseći od Junusa ibn Bekira, a ovaj od Ibn- 
Ishaka, a ovaj od Muhammeda ibn Abdurrahmana ibn Abdullaha ibn Husajna et-Tejmija da 
je Allahov Poslanik, a.s., rekao: "Nikog nisam pozvao u islam, ada nije sačekao, oklijevao 
i razmatrao, osim Ebu-Bekra koji se nije ni dvoumio niti oklijevao; čim sam mu spomenuo 
islam, odmah gaje prihvatio." 

EBU-BEKR KAO ASHAB 

Ebu-Bekr nije bio obični musliman koji je samo vjerovao u poslaničku misiju, nego 
je na svoja pleća preuzeo ulogu u daljnjem širenju islama. Imao je prijatelje koji su bili 
pronicljivi i razumni poput njega, te ih je pozvao da prihvate islam i da odbace 
nevjerovanje i bilo kakav vid obožavanja nečeg drugog osim Allaha, dž.š. 

Njegovom pozivu su se odazvali ljudi koji su svojim islamom prednjačili nad 
ostalima. Među njima su: Osman ibn Affan, Abdurrahman ibn Avf, Talha ibn Ubejdullah, 
Zubejr ibn Avvam, S'ad ibn Ebu-Vekkas, Ebu-Ubejde ibn Džerrah, i mnogi drugi vrijedni 
i čestiti ljudi iz Meke. Ebu-Bekr, r.a., nije se zadovoljio samo pukim pozivanjem u 
islam nego je u taj poziv založio i sebe, i svoj imetak, i sve što je posjedovao na 
ovome svijetu. Kurejšije koje nisu bile zadovoljni vjerom koja poziva na odbacivanje 
kipova, promjenu običaja i osobenosti, vjerom koja širi pravednost, mir i jednakost za 
sve ljude, sve svoje snage uložiše da spriječe njeno širenje i napredak. 

Zastrašivanje i maltretiranje prvih muslimana smatrali su jednim od sredstava 
zaustavljanja i sprečavanja napretka islama. Kurejšije su počele da se suprotstavljaju 
muslimanima, a naročito nemoćnim robovima, koji nisu imali svoje pleme koje bi ih 
štitilo i branilo od žestokih patnji i mučenja kojima su bili izloženi. Ovakva situacija 
nije nimalo uticala na Ebu-Bekra, r.a., koji je uložio veliki imetak da bi te robove 
oslobodio jarma ropstva, iz uvjerenja da su ljudi braća. Jedanput je, prolazeći, vidio 
Bilala ibn Rebbaha, Etiopljanina, kasnijeg mujezina Allahova Poslanika, a.s, položenog na 

užareni pijesak sa ogromnim kamenom na prsima koji mu je stavio njegov gazda. Izgovarao 
je: "Allah je jedan... Allah je jedan..." 

Tada je ponudio da kupi Bilala, a njegov gazda je prihvatio ponudu. Ebu-Bekr, r.a., 
nakon što je otkupio Bilala, oslobodio ga je i postao njegov zaštitnik. Isto je tako kupio i 
Amira ibn Fuhejra, oslobodio ga i povjerio mu na čuvanje svoje stado. Nije odgovarao na 
prigovore svoga oca, Ebu-Kuhafe, da razbacuje svoj imetak kupujući robove-muslimane i 
oslobađajući ih, nego je kupio i Zunejru bint Ubejs, Hindiju i njenu kćerku, koja je bila 
sluškinja kod Benu Mu'emmela. Povodom ovog događaja je pripovijedao Mejmun ibn Ishak 
ibn Hasan el-Hanefi, prenoseći od Ahmeda ibn Abdul-Džebbara el-Afaridija, a ovaj od Ebu- 
Muavije ed-Darira, a ovaj od A'meša, ovaj od Ebu-Saliha, a on od Ebu-Hurejreadaje rekao: 
"Rekao je Allahov Poslanik, a.s.: "Ničiji mi imetak nije koristio kao imetak Ebu-Bekra." Tad 
je Ebu-Bekr, r.a., rekao: "A kome ja i moj imetak pripadamo ako ne tebi, Allahov Poslaniče?" 

Ebu-Bekr nije bio pošteđen mučenja kao što nije bio pošteđen ni Poslanik, a.s., ali bi 
uvijek, kad bi vidio da Kurejšije muče Allahova Poslanika, stao ispred njega, izlažući se 
opasnosti po vlastiti život da bi ga zaštitio. 

Jedanput su Kurejšije, dok su sjedili u jednoj odaji, ugledali Poslanika kako klanja kraj 
K'abe.Taj im se prizor nije svidio, te između njih ustade Ukbe ibn Ebi-Muajt, priđe Resulu s leđa 

i omota mu svoj ogrtač oko vrata, namjeravajući da ga udavi njime. Tad je naišao Ebu-Bekr i 
vidjevši šta radi Ukbe, pritrčao mu, uhvatio ga oko pasa i jakim trzajem, kojim ga je oborio na 
zemlju, odvojio od Allahova Poslanika, a.s. Taj dan je Poslanik podnio dosta muke od Kurejšija 
koji su ga udarali čime su god stigli. On ih je upitao: "Zar hoćete da ubijete čovjeka koji kaže: 
'Moj Gospodar je Allah', i koji vam je mnoge očigledne dokaze donio?" 

Veličanstveni su bili potezi Ebu-Bekra, r.a., i oni su doprinijeli učvršćivanju islama. 
Jedan od najpoznatijih jeste događaj nakon Isr'ai Miradža. Poslanik, a.s., pričao je Mekelijama 
kako gaje Allah, dž.š., noću prenio iz Meke do Mesdžidul-Aksa, te da je tu klanjao, a potom 
bio uzdignut na nebesa. Mnogobošci su ismijavali ovu priču, a crv sumnje počeo je nagrizati 
i neke od muslimana, te su zapitkivali: "Bogami, čudna stvar. Tako mi Allaha, jednom 
karavanu potrebno je mjesec dana da ode do Šama i isto toliko da se vrati, pa kako je 
Muhammed, a.s., mogao da ode tamo i da se vrati u Meku, za jednu noć?" 

Mnogi od onih koji su primili islam uznevjerovaše, a mnogi su se kolebali. Otiđoše kod 
Ebu-Bekra, poznavajući njegovo vjerovanje i prijateljstvo s Muhammedom, a.s. Spomenuli 
su mu priču o Isr'au, a Ebu-Bekr im je, u čuđenju koje gaje obuzelo, rekao: 
"Vi lažete na njega!" 
Oni su odgovorili: 

"Ne lažemo! Eno ga kod K'abe priča o tome." 
Tad je Ebu-Bekr, rekao: 

"Tako mi Allaha, ako je to on rekao, onda je istina. On me obavještava da će mu doći vijest 

sa nebesa od Allaha, dž.š., u nekom od trenutaka noći ili dana, pa mu vjerujem, a to je veće 
od onoga čemu se čudite." 

Kada je došao do K'abe, Ebu-Bekr čuo je Poslanika, a.s., kako opisuje Mesdžidul- 
Aksa, a on je već prije obišao taj mesdžid, pa kad je završio s opisom, rekao je: 
"Istinu si kazao, Allahov Poslanice!" 

Od tog dana Poslanik, a.s., prozvao ga je Es-Siddik (iskreni). 

Veza između Poslanika i Ebu-Bekra pojačala se, postadoše privrženi i bliski 
jedan drugome tako daje Poslanik, a.s., rekao za njega: "Da sam među ljudima htio 
uzeti nerazdvojnog prijatelja, sigurno bih uzeo Ebu-Bekra. Nego vjera, druženje i 
bratstvo dok nas Allah, dž.š., kod Sebe ne sastavi." 1 

Kada je bila druga zakletva na vjernost kod Akabe, Poslanik je naredio 
muslimanima da se presele iz Meke u Medinu, a on će doći za njima kada mu 
Allah, dž.š., da naredbu. Tako u Meki od muslimana ne ostade niko, osim onih 
koji su bili spriječeni da učine hidžru i onih koji su bili slabi i nemoćni. Pored njih 
ostali su Ebu-Bekr i Alija ibn Ebi-Talib, neka je Allah zadovoljan njima obojicom. 
Ebu-Bekr je tada pitao Allahova Poslanika da mu dozvoli da i on učini hidžru, pa 
mu je Poslanik rekao: "Ne žuri, možda ti Allah dadne saputnika." 

Ebu-Bekr, r.a., žarko je želio da mu Allah, dž.š., učini Poslanika saputnikom, a 
Resulullah je, rekavši "saputnik", upravo mislio na sebe. Kupio je dvije jahalice, sklonio 
ih kod sebe i hranio ih. Nadajući se da će mu društvo (u hidžri) praviti Allahov Poslanik, 
a.s. 

Poslanik je imao običaj da posjećuje Ebu-Bekra jednom dnevno: ili ujutro, ili navečer. 
Jednog dana došao je kod Ebu-Bekra u podnevsko vrijeme, vrijeme u koje nikad 
prije nije došao, pa kad ga je vidio, Ebu-Bekr je rekao: "Poslanik je došao radi nečeg 
vrlo važnog." 
Allahov Poslanik mu reče: 

"Allah, dž.š., mi je dozvolio izlazak (iz Meke) i hidžru!" 
"Je li zajedno, Allahov Poslaniče?", upita Ebu-Bekr. 
"Da, zajedno", odgovori mu Resulullah. 

Niko nije znao za Poslanikov izlazak, osim Ebu-Bekra, njegovih dvaju kćeri: Esme i 
Aiše, sina mu Abdullaha i Alije kome je Poslanik naredio da ostane u Meki kako bi 
mogao vratiti zaloge ljudima koje su oni bili povjerili Resulullahu. 

Dva prijatelja izašli su na stražnja vrata i uputili se prema Sevru, pećini izvan 
Meke. Abdullaha ibn Urejkit, koji je bio mušrik, unajmili su da im bude vodič do Medine i da im 
dovede deve u vrijeme i na mjesto o kojem ga obavijesti Ebu-Bekrov sin Abdullah. 

Kada su došli do ulaza u pećinu Sevr, Ebu-Bekr, r.a., ušao je prvi u nju kako bi se uvjerio 
da u pećini nema ništa (zmija ili akrepa). Pa, ako bi slučajno šta bilo, on bi se žrtvovao da 

zaštiti Poslanika. I Muhammed, a.s., ušao je u pećinu i u njoj proboraviše tri dana. Tokom tog 
vremena Abdullah, Ebu-Bekrov sin, dolazio im je noću i obavještavao ih o najvažnijim 
stvarima koje su se dešavale kod Kurejšija. Kada bi Abdullah otišao, dolazio bi Amir ibn 
Fuhejr i dogonio stado ovaca pred pećinu, pomuzao bi ih i mlijeko dao Poslaniku i Ebu- 
Bekru, a zatim bi uklonio tragove koje je Abdullah ostavljao. Esmabint Ebu-Bekr donosila im 
je hranu i to tako što bi je stavila u pregaču koju bi vezala ispod prsa a zatim preko nje 
stavljala pojas. Od ovog događaja prozvana je "Esma sa dva pojasa." Nakon svega, Allah 
im je omogućio odlazak u Medinu. 

Kada se Poslanik, a.s., učvrstio u Medini, otpočeli su ratovi protiv Kurejšija, 
mnogobožaca i jevreja. Ebu-Bekr je bio među mudžahidima na Bedru, Uhudu, 
Hendeku, Hajberu, Hudejbiji, pri osvajanju Meke, na Hunejnu i u svim ostalim bitkama. 

U Medini se Poslanik oženio Aišom, Ebu-Bekrovom kćerkom, te je tako Allahovom 
Poslaniku, a.s., postao punac. 

Ebu-Bekrova odanost Poslaniku i njegovoj misiji nije imala granice. I u Medini je 
bio onakav kakav je bio i u Meki, nastavljajući pozivanje u islam. U priči o događaju 
koji se zbio između Ebu-Bekra i jevreja Finhasa, ogleda se veličina imana (vjerovanja) 
kojim je bila ispunjena njegova duša, i još mnoštvo događaja osim toga koji to mogu 
potvrditi. Teško je ne začuditi se, kako ličnost poput Ebu-Bekra, koji je bio poznat po 
svojoj smirenosti, poniznosti i dobroćudnosti, može se pretvoriti u čovjeka punog 
srdžbe i žestine koji udara na Allahove neprijatelje koji pokušavaju naštetiti islamu... 
To je činila vjera u Allaha Uzvišenog. 

Jevreji su, u početku, planirali da će moći pridobiti muslimane iz Meke, kao 
saveznike protiv Evsa i Hazredža (plemena koja su živjela u Medini i njenoj okolici). 
Kada im je plan izmakao iz ruku i kad su uvidjeli da su nemoćni da zavade muhadžire 
i ensarije, počeli su činiti spletke protiv muslimana i izrugivati njihovu vjeru. Među 
jevrejima bio je jedan učeni sveštenik po imenu Finhas. Oni su se iskupljali kod njega 
i dogovarali na koji način da napakoste muslimanima i izvrgnu ih ruglu. 

Ebu-Bekr, r.a., jednog dana ode kod Finhasa da ga pozove u islam. I jevreji su 
se bili skupili kod njega. 

Ebu-Bekr mu reče: 

"Teško tebi Finhasu. Boj se Allaha i primi islam. Allaha mi, znaš daje Muhammed, a.s., 
Njegov Poslanik i da je došao s istinom od Njega. Imate njegov opis u Tevratu i Indžilu." 
Finhas mu, dok mu je na usnama titrao podrugljiv osmijeh, odgovori: 
"Boga mi, Ebu-Bekre, mi nismo siromašni u odnosu na Allaha, nego je On siromah u 
odnosu na nas. Ne obraćamo mu se sa strahopoštovanjem kao što se On obraća nama. 
Od Njega smo nezavisni, a On je zavisan od nas. Pa da je On nezavisan od nas, ne bi 
uzajmljivao od nas imetak, kao što vaš vođa tvrdi. Vama zabranjuje kamatu, a nama je 

dozvolio, daje nezavisan od nas ,ne bi nam je dozvolio." 

Kad je Ebu-Bekr vidio da se on izruguje Allahovu Poslaniku i Allahovim riječima, 
nije se mogao suzdržati i silovito je udario Finhasa u lice govoreći: "Tako mi Onoga u 
Čijoj je ruci moja duša, da nije ugovora između vas i nas, odsjekao bih ti glavu, o 
Allahov neprijatelju." 

PRVI HALIFA 

Prvih dana rebiul-evela, jedanaeste godine po Hidžri, Poslanik se razboli. U ponedjeljak 
ujutro, dvanaestog rebiul-evela, osjeti poboljšanje te izađe iz Aišine odaje, koja je bila uz 
samu džamiju, i ljudima održa vaz. Zamolio je Allaha, dž.š., da svako dobro podari Usametu 
ibn Zejdu i naredi mu da pođe u rat protiv Bizantinaca, a zatim, od Ebu-Bekra zatraži da 
predvodi džemat u namazu. Nakon što je Poslanik ušao u Aišinu odaju, obišao ga je Ebu- 
Bekr da bi vidio u kakvom je stanju, a potom otišao kući u Seh, koja je bila izvan Medine. 
Poslanik, a.s., preselio je na ahiret dok je Ebu-Bekr bio u svojoj kući, daleko od njega. 
Glasnik ga je obavijestio oPoslanikovu preseljenju. 

Otišao je odmah do mjesta gdje je bio Poslanik, a.s., i tamo zatekao zbunjene i izgubljene 
ljude. Omer je govorio ljudima i napadao svakoga onoga koji bi tvrdio daje Poslanik, a.s., 
umro. Ebu-Bekr je otišao do Aišine odaje, u kojoj je prekriven ležao Allahov Poslanik, a.s. 
Otkrio je njegovo plemenito lice i ljubeći ga i plačući kazao: "Niko divniji od tebe dok si živ i 
niko divniji od tebe dok si mrtav." 

Zatim je izašao pred ljude koji su i dalje bili izgubljeni i zbunjeni, sabrao se, i pokazavši 
vrhunac samokontrole, rekao: "Ljudi, ko je obožavao Muhammeda, a.s., neka zna da je 
Muhammed, a.s., preselio, a ko je obožavao Allaha, pa Allah vječno živi i nikad ne umire." 

Zatim je proučio ajet iz Kur'ana: "Muhammed je samo Poslanik, a i prije njega je bilo 
poslanika. Ako bi on umro ili ubijen bio, zar bi se stopama svojim vratili? Onaj ko se stopama 
svojim vrati neće Allahu nimalo nauditi, a Allah će zahvalne sigurno nagraditi." 2 

Tim odlučnim i mudrim riječima, Ebu-Bekr, r.a., uspio je smiriti ljude i iz njihove smetenosti 
vratiti ih u stvarnost. Poslije toga je ušao s Alijom, r.a., u Aišinu odaju kako bi obavili pripreme 
za ukop Muhammeda, a.s. 

Omer, r.a., sjedio je s Ebu-Ubejdom ibn Džerrahom, dok su ljudi pričali o onom što se 
desilo. Bio je zaokupljen mislima - ko će preuzeti vodstvo nakon Poslanika, a.s.? 

U tom je trenutku upućen poziv ensarijama da se saberu na mjestu zvanom Sekife beni 

Saide. Sa njima je bio S'ad ibn Ubade, poglavar Hazredža, pripremajući se da, kao nasljednik 

Resulullaha, a s., od ljudi primi zakletvu na vjernost. 

Govorio je ensarijama: "0 ensarije! Možete se dičiti svojim ranim primanjem islama i 

vrijednostima koje ne krase ostale Arape. Doista je Muhammed, a.s., više od deset godina 
bio među svojim narodom, pozivajući ih da obožavaju Allaha i da se odreknu idola i kipova, 
pa mu je malo ljudi povjerovalo. Oni nisu bili u stanju da ga zaštite i potpomognu njegovu 
vjeru, niti su sebe zaštitili od opće nepravde koja im je nanošena. Kada vam je vaš Gospodar 

htio ukazati počast, odlikovao vas je Svojom plemenitošću i blagoslovom, te vas počastio 
vjerovanjem u Njega i Njegova Poslanika. Zaštitili ste njega i njegove ashabe, pomogli 
njegovu vjeru i borili se protiv njegovih neprijatelja. Bili ste žestoki prema onima koji su bili u 
neprijateljstvu s njim između vaših saplemenika, a nemilosrdni prema neprijateljima koji nisu 
bili od vaših. Kada su se Arapi, i milom i silom, pokorili Allahovoj odredbi, prepustili vođenje 
poniženi i poraženi, i kada vam je Allah pomoću Svoga Poslanika potčinio zemlju, kada su se 
Arapi zbližili pod uticajem vaše sile, Allah mu je uzeo dušu, a on je bio zadovoljan i radostan 
zbog vas. Tražite svoje pravo jer je ono vaše, a ne drugih." 

Kada je glasnik obavijestio Omera šta se dešava, on je poslao po Ebu-Bekra, koji je za 
to vrijeme bio u Aišinoj odaji. 

Kada je Ebu-Bekr stigao, obavijestio gaje o onome što se događa u Sekifu beni Saide, 
rekavši mu: "Zar ne znaš? Ensarije su se sakupile u Sekifu beni Saide i namjeravaju da 
preuzmu hilafet (vodstvo) i hoće da odrede S'ada ibn Ubadu. Najbolje je da se kaže: 'Jedan 
od vaših, jedan od naših.'" 

Potom se trojica istaknutih ashaba, Ebu-Bekr, Omer i Ebu-Ubade ibn Džerrah, uputiše 
prema Sekifu kako bi upozorili okupljene da temeljito razmisle o riječima S'ada ibn Ubade, 
prije nego što mu daju prisegu i preuzmu hilafet u svoje ruke i tako zavladaju Arapima. 

Nakon što su zauzeli mjesta u Sekifi, među ensarijama, Ebu-Bekr uze da kaže ensarijama, 

jezikom punim moralne podrške, vjerske vrijednosti i upozorenja na opasnost: 

"Arapima je bio potreban ogroman napor da se odreknu vjere svojih očeva. Allah je 
odabrao prve muhadžire iz Poslanikova, a.s., naroda da ga priznaju i povjeruju u njega, da 
sa njim prođu kroz teškoće i ustraju na mukama koje su preživljavali od njihovog naroda, da 
trpe njihova utjerivanja u laž i podrugivanje od onih koji nisu primili islam. Nisu odustali, iako 
ih je bilo malo, niti su posustali zbog mržnje ljudi prema njima, niti su poklekli kada su se svi 
ujedinili protiv njih. Oni (muhadžiri) prvi su koji su počeli obožavati Allaha na Zemlji, povjerovali 
su u Allaha i Njegova Poslanika i oni su mu zaštitnici i njegovi su rođaci i stoga su najpreči 
da preuzmu Hilafet poslije njega. To im niko neće osporiti osim zulumćara. A vi, o ensarije, 
niko ne obezvređuje vaše vrijednosti, niti umanjuje vaš ogromni doprinos za dini-islam. Allah 
vas je učinio pomagačima Svoje vjere i Svoga Poslanika, učinio je da Hidžra bude u vaš 
grad, i od vas su Poslanikove cijenjene supruge i plemeniti ashabi. Poslije prvih muhadžira 
nikoga ne cijenimo više od vas. Od nas su vladari, a od vas namjesnici. Ništa se neće 
odlučiti, a da vi ne učestvujete u toj odluci, niti će se bez vas postići ijedan dogovor. Neki 
žele da nas razjedine i da nam oduzmu vodstvo!" 

Ebu-Bekrov govor zbunio je ensarije i doveo ih u stanje neodlučnosti. Počeli su da dublje 

razmišljaju o ovome. Najzagriženije ensarije počeše se dogovarati te izabraše jednog da 
odgovori Ebu-Bekru. Ovaj je rekao: "Mi smo ensarije, pomagači Allahovi, i dio samog islama, 
a vi muhadžiri, vi ste jedna mala grupa koja nama pripada." 

Ebu-Bekr, r.a., nije htio da ga ostavi bez odgovora te se iznova obrati ensarijama: "0 
ljudi... Mi muhadžiri smo prvi primili islam, najplemenitijeg smo roda, prvaci smo među 
ljudima, svjetla smo obraza i najmnogobrojniji među Arapima. Rodbinski smo vezani za 
Allahovog Poslanika, a.s., primili smo islam prije vas, Allah nas je u Kur'anu spomenuo 
ispred vas riječima: "Allah je zadovoljan prvim muslimanima, muhadžirima i ensarijama i 
svima onima koji ih slijede dobra djela čineći ..." "Mi smo muhadžiri, a vi ste ensarije, vi ste 
naša braća u vjeri i ortaci u diobi ratnog plijena i vi ste naši pomagači protiv neprijatelja. A sve 
što ste spomenuli od vaših kvaliteta, pa vi ste ih vrijedni. Najzaslužniji ste da vas se hvali od 
svih stanovnika Zemlje. Što se Arapa tiče, nikad neće saznati o ovome, osim ovdje prisutnih 
Kurejšija. Od nas su vladari, a od vas su namjesnici." 

Habbab ibn Munzir ibn Džumuh el-Ensari ražesti se i žustro odgovori Ebu-Bekru. Njegov 
odgovor naljuti Omera, te ga poče napadati i prijetiti mu, umalo da ne dođe do otvorenog 
sukoba, ali se umiješa Ebu-Ubejde ibn Džerrah te se obrati ensarijama: "Ensarije, bili ste 
prvi koji su primili i pomogli (islam), nemojte biti prvi koji (ga) zamijeniše i ostaviše!" 

Riječi Ebu-Ubejde imale su dobar prijem kod nekolicine ensarija. Između njih Bešir ibn 
S'ad ustade i obraćajući se svojim sunarodnicima, ensarijama, reče: "Tako mi Allaha, iako 
smo najvredniji u džihadu protiv mušrika, iako smo prethodnici u vjeri, ne želimo ništa drugo 
osim zadovoljstvo našeg Gospodara, odanost našem Poslaniku i zadovoljstvo našim 
dušama.Nije nam potrebno da se time uzdižemo nad ostalim ljudima, niti težimo dunjalučkim 
ukrasima, pa, doista, Allah nam osigurava blagodati. Zar nije Muhammed, a.s., iz Kurejša, i 
zar nije njegov narod preči hilafetu od nas!? Ne dao Allah da me ko vidi da im se ikad protivim 
zbog toga njihovog položaja. Bojte se Allaha i ne protivite im se, i ne osporavajte im njihovo 
pravo." 

Ebu-Bekr, r.a., iskoristio je trenutak, kada je Bešir završio, u namjeri da okonča stvar, 
pa je ustao i jednom rukom podigao Omerovu ruku, a drugom ruku Ebu-Ubejdea. Zatražio 
je od ljudi da dadnu prisegu jednom od njih dvojice. Ali tada Omer uze Ebu-Bekrovu ruku i 
dade mu prisegu, a potom, i od prisutnih zatraži da urade isto. 

Prvi od ensarija koji je dao prisegu bio je Bešir ibn S'ad, uzeo je Ebu-Bekrovu ruku i 
izjavio riječi prisege. Slijedio gaje Usejd ibn Hudajr, poglavar Evsa, koji je dao svoju prisegu 
u skladu sa svojim položajem. Svi prisutni su, potom, dali prisegu na vjernost Ebu-Bekru, 
r.a., kao nasljedniku Allahova Poslanika, a.s., osim S'ada ibn Ubadea. 

Poslije ove prisege morala se dobiti prisega i od svih ostalih muslimana. 
Ebu-Bekr je s pratnjom otišao u džamiju gdje su još uvijek muslimani čekali na okupu. Tu su 
svi dali prisegu. Ebu-Bekr je potom, ustao da bi se obratio prisutnima - to je bio prvi njegov 
govor, koji je bio vrhunac mudrosti, taktičnosti i postepenosti. Njime je pokazao sebi i 

ostalim muslimanima koje ciljeve trebaju dostići. U tom govoru halifa je rekao: 

"Ljudi... izabran sam da vas vodim, iako nisam najbolji od vas, pa ako budem postupao 
ispravno, vi me pomozite, a ako budem griješio, vi me spriječite u tome. Istina je emanet. Laž 
je obmana. Slabić među vama je kod mene jak sve dok mu ne dam njegovo pravo. Jaki 

među vama je kod mene slab kad trebam od njega uzeti ono što Allah zahtijeva. Narod neće 
ostaviti džihad na Allahovom putu, a da neće biti ponižen; niti će se razvrat proširiti među 
narodom, a da neće taj narod biti stavljen na kušnju. Pokoravajte se meni dok se ja budem 
pokoravao Allahu i Poslaniku, a ako se suprostavim Allahu i Poslaniku, nema mi pokornosti. 
Ustanite na namaz, Allah vam se smilovao!" 

RAT PROTIV ODMETNIŠTVA 

Nakon Poslanikova, a.s., preseljenja na ahiret, neka od arapskih plemena odmetnuše 
se od islama. Halifa se našao nasuprot pokreta koji je sadržavao kufr, zabludu i otpadništvo, 
što je sve prijetilo raspadanju jedinstvenosti muslimana, okupljenih na Arapskom poluotoku, 
pod zastavom islama. Povodi otpadništva bili su različiti: neka plemena odbila su davati 
zekat, htjela su odbaciti vjerske obaveze i vratiti se u džahilijet, neka su, opet, htjela vlast 
nad Arapskim poluotokom i vodstvo nad Arapima. Počeli su se pojavljivati lažni poslanici koji 
su lagali i obmanjivali ljude. 

Neka arapska plemena, od kojih su Abs i Zubajn, htjela su da osvoje Medinu, što bi bila 
dobra pozicija za kasnije preuzimanje kontrole i vlasti nad čitavim poluotokom. Ebu-Bekr, 
r.a., bio je pripravan u pogledu namjera Absa i Zubajna, naredio je straži da i danju i noću 
dežura, a muslimane pozvao da budu u stalnoj pripravnosti za intervenciju. Jedne noći su 
otpadnici od vjere navalili na Medinu, ali su im se muslimani oduprijeli i otjerali ih zahvaljujući 
svojoj budnosti. Otpadnici su se povukli do mjesta zvanog "Zul-Kassa", u uvjerenju da su 
prvom navalom na Medinu ostvarili pobjedu koju treba zapečatiti sutradan. 

Ebu-Bekr, r.a., svojom je pronicljivošću dokučio plan odmetnika, te je opremio vojsku i 
dok je pala noć, krenuo njihovim tragom. Naredio je da se neprimjetno privuku neprijatelju i 
okončaju s njima. Nevjerovatnom brzinom, u tami noći, muslimanske sablje kosile su 
otpadnike, a odmetnici počeše bježati na sve strane. Tako je bilo sve do izlaska sunca kad 
se ostvari prva pobjeda muslimana pod vodstvom novoizabranog halife, r.a. 

Potom su počeli pristizati izvještaji i obavijesti Ebu-Bekru, u kojima su bile informacije o 
otpadničkim pokretima u raznim oblastima poluotoka. Na jugu, u Jemenu, Esved el-Ansijj 
uspio je protjerati namjesnike koje je postavio Poslanik, a.s., i zavladati cijelim Jemenom. Na 
sjeveroistoku, Musejleme ibn Habib el-Kezzab proglasio se poslanikom, a oko njega su se 
okupili njegovi suplemenici iz Benu-Hanife. Bilo ih je blizu četrdeset hiljada spremnih za rat. 



Ashabi Allahovog Poslanika 



19 



U plemenu Benu-Esed, Tulejha ibn Huvejlid el-Esedi pozvao je narod da odbiju plaćati 
zekat. Isto tako, Malik ibn Nuvajre el-Jerbu'i okupio je svoje saplemenike i priključio se 
vojsci Sedžahete et-Taglibijje, koja se proglasila poslanikom i udala za Musejlemu ibn Habiba 
el-Kezzaba. 

Ebu-Bekr htio je lično predvoditi muslimane protiv otpadnika, ali istaknuti ashabi, 
naročito Alija, r.a., odgovarali su ga od toga. Abdurrahman ibn Avf tražio je od njega da 
pošalje više vojske u mjesta u kojima se otpadništvo pojavilo. Halifa se složio s njihovim 
prijedlozima. 

Spremio je jedanaest vojnih odreda, nad svakim je postavio zapovjednika i poslao ga u 
određeno mjesto gdje se pojavilo odmetništvo. Te vojskovođe i mjesta su: 

- Halid ibn Velid otišao je prema Tulejhi ibn Huvejlidu, u pleme Benu-Esed i prema onima 
koji su im se priključili iz plemena Tajjia, Absa i Zubjana. Kada završi s njima, trebao se 
uputiti prema Maliku ibn Nuvejri, vođi otpadnika iz Benu-Temima u Betahu. 

- Ikrime ibn Ebu-Džehl otišao je prema Musejlemi ibn Habibu el-Kezzabu u Jemamu; 

- Šerahbil ibn Husne otišao je za Ikrimom sa istim ciljem; 

- Turejfe ibn Hadžiz prema plemenu Benu-Salim i onima koji su bili s njima iz 
plemena Havazin; 

- Amr ibn el-'As krenu prema plemenima Kada'a, Vedi'a i Haris; 

- Halid ibn Seid na granice prema Šamu; 

- El-Ala' ibn el-Hadremi u Bahrein; 

- Huzejte ibn Muhsin el-Galefani ode u Dub'a, u Omanu; 

- Arfedže ibn Hersem prema stanovnicima Mehre; 

- Muhadžir ibn Ebu-Umejj prema Esvedu ibn el-Ansijju u San'au, a zatim u Hadremevt; 

- Suvejd ibn Mukarim el-Mazin ode prema Tuhami, u Jemen; 

Potom je Ebu-Bekr, r.a., poslao proglase arapskim plemenima koji su sadržavali slijedeću 
poruku: 

"U ime Allaha, Milostivog, Samilosnog! 

Od Ebu-Bekra, namjesnika Allahovoga Poslanika, a.s., svima do kojih dođe ovo moje 
pismo, bili oni u islamu ili se odmetnuli. 

Neka je Allahov mir i spas na sve koji slijede Uputu i poslije se ne vraćaju u zabludu i 
sljepilo. Zahvaljujem Allahu, pred vama, osim Kojeg drugog boga nema. Svjedočim daje 
Allah, dž.š., Jedan, da nema druga, i daje Muhammed, a.s., Njegov rob i Poslanik. Potvrđujem 
da je Istina ono s čim je došao, a kažemo da je nevjernik onaj koji to niječe. Protiv takvih 
ćemo ratovati. 

Doista je uzvišeni Allah poslao Muhammeda, a.s., sa Istinom od Njega, svim 
stvorenjima, kao onoga koji donosi radosne vijesti i opominje, koji poziva Allahu kao svjetiljka 
koja sija, i da opomene onoga ko ima pameti, i da se obistini govor nad nevjernicima. Allah 

je uputio Istini onoga ko se odazvao, a Poslanik je napadao onoga ko se odmetnuo, sve dok 
se ne bi pokorio islamu, milom ili silom." U proglasu je još stajalo: "Doprla mi je vijest o 
odmetanju onih koji su ostavili svoju vjeru, nakon što su je bili prihvatili, pokušavajući 
prevariti Allaha i zapostaviti Njegova naređenja, da bi udovoljili šejtanu. Šaljem vam odrede 
vojske sastavljene od muhadžira, ensarija i onih koji ih slijede u dobru. Naredio sam im da ni 
protiv koga ne otpočinju borbu niti da ubijaju, prije nego ga pozovu u islam. Ko im odgovori 
pozitivno i počne raditi dobra djela, bit će mu primljeno i pomoći će mu se, a ko odbije, 
naredio sam da se protiv takvih bori i da se prema njima nema nikakva obzira. 

Naredio sam svakom svome izaslaniku da pročita ovo moje pismo na svakom vašem 
okupljalištu i mjestima gdje se ezan uči, pa ako muslimani prouče ezan, i vi ga proučite, da 
bi vas ostavili na miru. Ako ne prouče ezan, neka muslimani navale na njih. Ako prouče 
ezan, neka ih pitaju o njihovim dužnostima, pa ako poreknu (dužnosti), napadnite na njih, a 
ako prihvate, oprašta im se šta je bilo i preuzimaju na sebe sve dužnosti i obaveze." 

Muslimanska vojska uspjela je da suzbije otpadnike, presudi njihovim vođama i da 
svakog otpadnika vrati u okrilje vjere. Neki od tih otpadnika su, nakon što su se povratili i 
popravili svoje vjerovanje, zauzeli istaknutu ulogu u historiji islama. 

OSVAJANJE IRAKA 

Najveći plod ratova protiv otpadnika jeste povratak jedinstvenosti na Poluotoku, 
pod okriljem islama, i pozitivan uticaj na širenje islama u zemljama koje su kasnije 
osvojene. 

Postojale su dvije velike sile koje su okruživale Arapski poluotok sa sjeveroistoka 
i sjevera. Bile su to Perzija i Bizantija. Predio koji se protezao između Poluotoka i 
Iraka, i od Bahrejna pa do obala Perzijskog zaljeva, naseljavali su pripadnici ple- 
mena Šejban, a ono je jedan od ogranaka plemena Bekr ibn Vail, koje vodi porijeklo 
od Reb'ie i od Me'ida ibn Adnana. Perzijanci su imali vlast nad Bahrejnom i Omanom 
te su neki od njih za stalno naselili to područje. Mnogi od sukoba i nesporazuma koji 
su se događali bili su između tih perzijanskih doseljenika i plemena Benu-Šejban. 

U plemenu Šejban istakao se jedan heroj, Musenna ibn Haris. On je napadao na 
oblast Sevad u Iraku i redovito se vraćao sa plijenom. Njegovi podvizi pročuli su se 
širom Poluotoka. 

Halifa Ebu-Bekr, r.a., razmišljao je o direktnim osvajanjima susjednih zemalja 
kako bi se islam tamo proširio. Kada je čuo o događajima i prodorima Musenne u 
Irak, zapitao se: "Ko je ovaj o kojem dolaze vijesti o njegovim podvizima, prije nego o 
njegovom porijeklu?" 

Odgovorio mu je Kajs ibn Asim el-Minkari, vladar Benu- Temima i rival Benu-Sejbana, kada 
je prisustvovao šuri (vjeću): "Ovaj čovjek nije nepoznat niti nepoznatog porijekla niti slabe 
podrške. To je Musenna ibn Haris eš-Šejbani." 

Musenna je želio da njegovi prodori poprime oblik općeg rata pa da dobije halitino 
odobrenje za njegove planove. Došao je u Medinu i sreo se s halifom. Objasnio mu je 
situaciju i zatražio od njega dozvolu da otpočne otvoreni rat. Rekao je: "Postavi me za vođu 
mog naroda, a od mene je dosta što ću se boriti protiv Perzijanaca." 

Ebu-Bekr, r.a., pristao je na to i dozvolio njemu i narodu iz njegovog plemena da 
otpočnu sa ratnim operacijama u Iraku. 

Musenna je bio pronicljiv čovjek o pitanju rata. Uvidio je da treba sakupiti veliku 
vojsku i direktno krenuti u osvajanje Iraka, s tim da u svakoj svojoj pokrajini ostavi dio 
vojske koji bi je štitio. Poslao je svog brata, Mesuda ibn Harisa, u Medinu do halife i napisao 
mu: "Ako me potpomogneš i Arapi čuju za to, svi će pohrliti da mi se priključe i Allah će 
poniziti mnogobošce. Obavještavam te, nasljedniče Allahova Poslanika, da nas se neprijatelj 
boji i strahuje od nas." 

Ebu-Bekr smatrao je da treba pomoći Musennu s velikim pojačanjem. Tako je i 

uradio i počeo je na Irak gledati posebnom pažnjom. Želio je da se Irak osvoji brzo i 

u cjelosti. Napravio je plan kojim bi se Irak okupirao s dvije strane, s juga i sa sjevera, 
a dvije skupine vojske bi se sastale u sredini, u glavnom gradu Hiri, prijestolnici 

arapskih kraljeva iz porodice Menazir, koji su bili postavljeni od Perzijanaca. Za ovo 
je izabrao dvojicu uglednih vojskovođa, poznatih po hrabrosti, razboritom razmišljanju 
i po znanju vojne strategije. Bili su to: Halid ibn Velid i Ijjad ibn Ganem. 

Halid se, nakon rata protiv otpadnika, odmarao sa familijom u Enbadžu, dok je 
Ijjad bio u Feredu, mjestu između Nebadža i Hidžaza. 

Ebu-Bekr napisao je Halidu: "Allah ti je omogućio pobjede, pa kreni u Irak i počni 
od staništa stanovnika Sinde i Hinda i nastavi dok se ne sretneš sa Ijjadom. Lijepo se 
odnosi sa stanovništvom Perzije i onima u njihovoj vlasti." 

Ijjadu ibn Ganemu je napisao: "Idi dok ne dođeš do Musajjeha, odatle uđi u Irak s 
njegovog vrha i nastavi s prodorom dok se ne sretneš s Halidom. Dopustite onima 
koji hoće da se vrate i ne prodirite na silu. Krenite prema Hiri, ko od vas dođe prije do 
nje on je nadređeni onome drugom. Kad se sastanete u Hiri, nakon što je osvojite i 
zauzmete perzijske utvrde i uvjerite se da su primili islam, neka jedan od vas ostane 
kao zaštita i zaleđina muslimanima u Hiri; a drugi neka nastavi sa napadima na 
Allahove i vaše neprijatelje Perzijance u El-Medainu, njihovoj prijestolnici i uporištu. 
Borite se protiv njih njihovim oružjem, tražite pomoć od Allaha i bojte Ga se. Neka 
vam ahiret bude preči od dunjaluka - zaradit ćete oboje! Ne stavljajte dunjaluk ispred ahireta 
- izgubit ćete oboje! Čuvajte se onoga na što vas Allah upozorava, ostavljanjem grijeha i 

čestim kajanjem. Teško vama ako budete ustrajavali u grijehu i odgađali s kajanjem." 

Plan koji je zacrtao Ebu-Bekr, stavio je perzijske snage, koje su bile zapadno od Eufrata, 
u kliješta. Ako bi se oni suprostavili jednoj od dvije muslimanske vojske, prijetila im je 
opasnost od druge koja bi joj ostala za leđima. 

Halid je odmah po primanju halifinog naređenja, otpočeo sa okupljanjem i 
rasporedom vojske te izborom zapovjednika. Krenuo je ubrzanim maršom kako bi se 
sastao s Musennom ibn Harisom koji je, halifinom ukazom, potpao pod njegovo 
zapovijedništvo. 

Što se tiče Ijjada, on je okupio svoju vojsku i uputio se prema Devmetul-Džendelu. 
Halid je, odmah po dolasku u Irak, otpočeo s osvajanjem. Pobjede su ga pratile u svakoj 

bici. 

Poslije svake bitke, Ebu-Bekru bi poslao glasnika s viješću o pobjedi, a ovaj bi mu 
se vraćao s naređenjem na predstojeće korake. Halid je osvojio Ebelle, grad kojeg 
su poslije Perzijanci vratili u svoje ruke. Isti grad je ponovo osvojio Utbe' ibn Gazvan, 
zatim i gradove Mizar, Falulidže, Elis, Amagašju, Mekar, a na kraju i Hiru. Kada je 
ušao u Hiru, stiglo mu je pismo od Ijjada u kojem traži pomoć protiv mnogobožaca u 
Devmetul-Džendelu. Odgovorio mu je na poziv, otišao i pružio mu pomoć u napadu 

na Devmetul-Džendel, a onda Ijjadu prepustio da uđe u grad. 

Halid se ulogorio u Hiri, od nje je napravio centar za upravljanje vojskom, i tu je 

napravio planove za osvajanje El-Medaina, prijestolnice perzijskog kralja. Baš u to 
vrijeme Halid ibn Velid primi naređenje od halife Ebu-Bekra da se uputi na ratište u 
Šam, gdje je bio potreban. 



OSVOJENJE SAMA 

Vijesti o osvajanju Iraka došle su do Ebu-Bekra, r.a., a on je razmišljao o slanju 
vojske u Šam, znajući da je Allah obećao dati pobjedu vjernicima. Kada je osvojena 
Hira, došao mu je Šerahbil ibn Hasne sa radosnom viješću o pobjedi i petinom ratnog 
plijena. 

Nekoliko dana nakon toga Šerahbil je došao na halitin medžlis (sjednicu) i upitao ga: 
"Nasljedniče Allahovog Poslanika, zar nisi razmišljao da pošalješ vojsku u Šam?" 
"Jesam, razmišljao sam o tome i nisam nikome ništa govorio o svojim mislima. A 
ti me ne pitaš, a da nemaš neki razlog", odgovori halifa. 
Šerahbil mu reče: 

"Vidio sam te, nasljedniče Allahovog Poslanika, u snu kako hodaš iznad ljudi, po tvrdom 

i nepristupačnom terenu, preko brda, po kojima se inače ne može hodati. Nastavio si ići dok 
se nisi popeo na jedno visoko uzvišenje, bio si iznad svih, s tobom su bili ashabi, zatim si se 
spustio u plodnu dolinu u kojoj bješe oranica, sela i tvrđava. 

Rekao si muslimanima: 'Navalite na Allahove neprijatelje, a ja vam garantujem pobjedu 
i ratni plijen.' Muslimani su onda navalili, i ja sam bio s njima i nosio sam zastavu. Uputio sam 
se prema jednom selu, oni su u njemu od mene zatražili da im pružim sigurnost pa sam ih 
zaštitio. Potom sam došao i vidio da si zauzeo ogromnu tvrđavu. Allah ti je omogućio 
pobjedu, neprijatelj se predao, a ti si sjeo na prijestolje koje ti Allah podari. Zatim bi rečeno: 
'Allah ti je omogućio pobjedu, pa zahvali svome Gospodaru i budi Mu u pokornosti, a zatim 
prouči: 'Kada Allahova pomoć i pobjeda dođu, i vidiš ljude kako u skupinama u Allahovu vjeru 
ulaze; ti veličaj Gospodara svoga hvaleći Ga i moli Ga da ti oprosti, On je uvijek pokajanje 
primao.'" 

Halifa mu reče: 

"Usnio si! Dobro si vidio i dobro će biti, ako Allah da." 

Ebu-Bekr sazvao je šuru da bi se dogovorio. U šuri su bili: Omer ibn el-Hattab, 
Osman ibn Affan, Alija ibn Ebu-Talib, Talha ibn Ubejdullah, Zubejr ibn el-Avam, Abdu- 
rrahman ibn Avf, S'ad ibnu Ebu-Vekkas, Ebu-Ubejde ibn Džerrah, Abdullah ibn Ebu- 
Evt el-Huzami, Seid ibn Zejd te istaknuti muhadžiri i ensarije, neka je Allah s njima 
zadovoljan. 

Ebu-Bekr je rekao: "Neizbrojive su Allahove blagodati, a nagrada je uvijek veća 
od djela. Allahu pripada hvala za ono što je učinio od vas, ujedinivši vas na jedinstvenoj 
riječi i popravivši odnose među vama. Uputio vas je na islam i odbio od vas šejtana 
napasnika. Nije vam dozvoljeno da Mu pripisujete druga, ili da uzmete drugog boga 
osim Njega. Arapi su danas jedan narod, sinovi jednog oca i jedne majke. Želim da 
vas podstaknem na odlazak u Šam, u bitku protiv Bizantijaca. Neka Allah učvrsti 
muslimane i učini Svoju riječ gornjom, a neka muslimani u tome imaju svoj doprinos. 
Ko pogine poginuo je kao šehid, a ono što ima kod Allaha bolje je za one koji budu 
dobri. Ko preživi živjet će da bi branio vjeru iščekujući od Allaha da mu da nagradu 
mudžahida, onoga ko se bori na Allahovom putu. Ovo je moje mišljenje, pa neka 
svako izloži svoje." 

Svaki je počeo da izlaže svoje viđenje i primjedbe, i da upućuje savjete. Bila su 
dva mišljenja o tome kako osvojiti Šam. 

Prvo je mišljenje bilo da se pošalje velika vojska koja bi otpočela osvajanja odmah 
po dolasku u Sam. Drugo mišljenje bilo je da se upotrijebi ista taktika u osvajanju 
Šama, kao što se upotrijebila u osvajanju Iraka, a to je da se pošalje više skupina 
vojske koje bi nadirale s više strana, a one bi bile potpomognute dobrovoljcima koji 
bi bili u njihovoj pratnji. Preovladalo je drugo mišljenje. 

Alija, r.a., tokom čitave sjednice samo je šutio, Ebu-Bekr se okrenuo prema njemu i 
upitao ga: 

"Štati misliš, o Ebu-Hasane?" 
Alija mu odgovori: 

"Držim te blagoslovljenim čovjekom i tvoj moral je blagoslovljen, pa ako kreneš na njih ili 
pošalješ vojsku, s Allahovom pomoću ćeš pobijediti." 
Halifa reče: 

"Allah te nagradio, a odakle ti to?" 

"Čuo sam Allahova Poslanika, a.s., da kaže: 'Ova vjera će pobijediti svakog ko 
joj se usprotivi, sve dok njeni sljedbenici budu ustrajni.'" 
Halifa reče: 

"Subhanallah! Kako lije dobar ovaj hadis. Obradovao si me, neka tebe Allah obraduje i 
na dunjaluku i na ahiretu." 

Pristupilo se pozivanju dobrovoljaca. Okupljena je prva vojska i zapovjedništvo 
nad njom dato je Halidu ibn Seidu, te on načini pokret ka Šamu. Pošto nije zadovoljio 
svojim komandovanjem, Ebu-Bekr ga je vratio, a zatim opremio četiri odreda 
vojske i za zapovjednike nad njima postavio: Jezida ibn Ebu-Sufjana, Ebu-Ubejdu 
ibn el-Džerraha, Mu'aza ibn Džebela i Šerahbila ibn Hasnu. 

Halifa je poslao pismo u Jemen, tražeći dobrovoljce. U Medinu počeše pristizati 
odredi dobrovoljaca, koji su se odazivali pozivu u džihad. Kada se vojska Jezida ibn 
Ebu-Sufjana skupila, halifa mu je, kada se približio trenutak polaska, predao zastavu. 
Jezid je uzjahao svog konja i krenuo. Halifa je išao kraj njega, ispraćajući ga, pa mu 
Jezid reče: 

"Nasljedniče Allahova Poslanika, ili uzjaši, ili mi dozvoli da sjašem pa da zajedno 
idemo pješice. Mrzim da jašem dok ti pješačiš." 
Ebu-Bekr reče: 

"Niti ćeš ti sjahati niti ću ja uzjahati, ja ovo svoje hodanje računam koracima na Allahovom 
putu." 

Tako je s njima išao oko dvije milje, pa mu je rečeno: 
"Nasljedniče Allahova Poslanika, bolje ti je da se vratiš." 
On reče: 

"Ne! čuo sam Allahova Poslanika kako kaže: 'Čije se noge upraše na Allahovom putu, 
Allah je zabranio vatri da ih prži.'" 

Zatim je savjetovao Jezida: "Jezide, preporučujem ti bogobojaznost i pokornost Allahu, 
da poštuješ Njegove odredbe i da Ga se plašiš. Kada sretneš neprijatelja, pa vam Allah 
dadne pobjedu, nemoj zatajiti ništa od plijena i ne skrnavi tijela poginulih neprijatelja, ne 
iznevjeri i ne budi kukavica. Nemojte ubijati djecu, starce i žene. Nemojte spaljivati palme i 
oštećivati ih, nemojte uništavati drveća koja daju plod i nemojte klati stoku, osim što je 

potrebno da se prehranite. Kada sretnete mnogobožce, pozovite ih da izaberu jedno od 
troje. Ako se odazovu, ostavite ih na miru. 

Pozovite ih u islam, pa ako prihvate, ostavite ih na miru. Zatim ih pozovite da se priključe 
islamskoj državi, a ostave svoju. Ako tako urade, onda im recite da imaju ista prava koja 
imaju i mudžahidi te da su dužni što su dužni i mudžahidi. Ako prime islam a ostanu u svojoj 
državi, onda ih obavijestite da se računaju kao Arapi muslimani i da je na njima odgovornost 
koju je Allah propisao za sve muslimane. Takvi nemaju nikakva udjela u raspodjeli ratnoga 
plijena, sve dok se ne budu borili na Allahovom putu. Ako odbiju ulazak u islam, onda ih 
pozovite na plaćanje džizje. Ako prihvate, zaštitite ih, a ako odbiju, onda od Allaha tražite 
pomoć i borite se protiv njih. Allah će sigurno pomoći onoga koji pomaže Njegovu vjeru i 
Njegovog Poslanika." 

Poslije toga nastavljeno je sa slanjem vojske. Glavni zapovjednik cjelokupne 
vojske, nakon okupljanja svih njenih odreda, bio je "Povjerenik ummeta", Ebu-Ubejde 
ibn Džerrah. 

Jezid je krenuo sa osvajanjima. Gradovi El-Arabe i Ed-Dasin bila su prva dva osvojena 
grada u Šamu. Kada je bizantijski kralj Herakle saznao za pohode muslimana, počeo je da 
sakuplja vojsku Bizantinaca i arapskih kršćana koji su živjeli u njegovom podaništvu. 

Ebu-Ubejde je halifi napisao pismo u kojem je stajalo: "U ime Allaha Milostivog, Samilosnog. 
Bizantijci, stanovnici Šama i svi koji su u njihovoj vjeri, skupili su se da bi ratovali protiv nas. 
Nadamo se ostvarenju Gospodareva obećanja i Njegovoj pomoći kao i do sada. Želio sam 
da te obavijestim o ovome, da vidiš šta je činiti. Neka je selam na tebe." 

Ebu-Bekr počeo je razmišljati o slijedećem koraku. Vidio je da je većina Iraka osvojena 
i da je ličnost Halida ibn Velida na ratištu važna i neophodna. Napisao mu je pismo u kojem 
mu naređuje da ode u Šam i preuzme komandu nad islamskom vojskom: "Putuj s polovicom 
ljudi dok ne dođeš do Jermuka gdje su okupljeni muslimani. Oni su premoreni. Ostani 
ustrajan u namjeri i neka te prati dobro i sreća, Ebu-Sulejmane. Uradi to, a Allah će ti dati 
blagoslov. Nemoj se umisliti, pa da stradaš i ponižen budeš. Čuvaj se uobraženosti zbog 
svojih dijela. Allahu pripada blagodat i On daje nagradu i kaznu. Napusti Irak i neka njime 
upravljaju oni koje si tamo zatekao, zatim nastavi napredovanje s onima koji su došli s 
tobom u Irak iz Jemame i onima koji su ti se priključili iz Hidžaza. Idi dok ne dođeš do 
Šama i sretneš se s Ebu-Ubejdom ibn el-Džerrahom i muslimanima koji su s njim. Kada 
se sretnete, ti preuzmi komandu. Nad polovicom vojske koja ostaje u Iraku ostavi Musennu 
ibn Harisa za zapovjednika. Ne osvajaj ono što ne možeš sačuvati. Kada vam Allah 
omogući pobjedu, vrati se sa vojskom u Irak i nastavi sa svojim poslom. Neka je Allahov 
mir i milost na tebe." 

Halid je, po naredbi, krenuo ka Šamu. Prešavši pustinju, osvojio je Tedmir i Karjetejn, 
poslije toga se sreo s islamskom vojskom i ujedinio je pod svoju komandu. Nakon toga je 

osvojio Busru u Horanu, zatim Idžnadejn, Damask i Hims. 

U to vrijeme vršile su se obimne pripreme za najveću bitku u historiji Islama - Bitku na 
Jermuku. 

PRESELJENJE NA AHIRET 

Dok su se muslimani spremali za Bitku na Jermuku, Halifa, r.a., razbolio se takvom 
bolešću da ga ona veza za postelju tako da nije mogao izlaziti iz kuće petnaest dana. 
Za to vrijeme naredio je Omeru, r.a., da predvodi ljude u namazu. Aiša i Abdurrahman 
ibn Ebu-Bekr, r.a., prenose da se Ebu-Bekr jednog hladnog dana okupao i to je 
prouzrokovalo groznicu, koja ga je oborila i vezala za postelju. Tokom čitave bolesti 
razmišljao je o situaciji i stanju muslimana. Razmišljao je šta će biti poslije njegove 
smrti. Zovnuo je Osmana ibn Affana i rekao mu da zapiše slijedeći tekst: 

"U ime Allaha, Milostivog, Samilosnog. Ovo su riječi Ebu-Bekra ibn Ebu-Kuhafe 
u zadnjim trenucima njegovog života na dunjaluku, napuštajući ga i približavajući 
se životu ahireta, na kojem će svaki nevjernik povjerovati, svaki grješnik se uvjeriti 
i svaki lažac istinu progovoriti. Ostavljam vam kao svoga nasljednika Omera ibn 
el-Hattaba, r.a., pa ga slušajte i pokoravajte mu se. Ako bude pravedan, to je moj 
sud o njemu i ono što ja znam o njemu, a budućnost ne poznajem. Zalimi će sigurno 
saznati šta su pripremili! Neka je na vas Allahov mir i milost." 

Ebu-Bekrova bolest pogoršala se i počeo je preživljavati smrtne muke. Njegova 
kći Aiša, koja je sjedila kraj njega njegovo je stanje opisala stihovima pjesnika Hatima: 

Tako ti života, 

šta vrijedi bogatstvo mladiću. 
Onoga dana, 

Kad se prsa stegnu i zahropću. 

Otac ju je pogledao Ijutitim pogledom, a zatim rekao: "Nije tako, 'Ummul-mu'minin', 
nego: kad dođe posljednji izdisaj, od njega ne možeš pobjeći." 

Zadnje što je Ebu-Bekr, r.a., izgovorio bilo je: "Gospodaru, usmrti me kao 
muslimana i učini me od dobrih." 

Umro je u ponedjeljak, dvadeset prvog džumadel-ahira, trinaeste godine po Hidžri, 
u šezdeset trećoj godini života. Umro je navečer, nakon zalaska sunca, a ukopan je iste 
noći. Njegova žena Esma bint Umejs ga je ogasulila. Prenesen je na postelji na kojoj je 
prenesen i Poslanik, a.s., i ukopan je u njegovoj blizini, u odaji njegove kćerke Aiše, neka je 
Allah, dž.š., zadovoljan s njom. 

Alija, r.a., opisao gaje riječima: "Allah ti se smilovao, o Ebu-Bekre. Allaha mi, bio si prvi 
koji je primio islam, najčistijeg vjerovanja i najjačeg uvjerenja. Bio si najbogatiji, najviše si 
pazio Poslanika, a.s., čuvao si islam i njegove sljedbenike. Po moralu, vrijednosti i uputi, bio 
si najsličniji Poslaniku. Neka te Allah nagradi dobrom zbog islama, Poslanika i svih muslimana. 
Vjerovao si Poslaniku kada su ga svi u laž utjerivali i pomogao si ga imetkom kada su drugi 
škrtarili. Bio si s njim kad su drugi zaostajali. Allah te je u Svojoj Knjizi nazvao Iskreni'." 
Rekao je: "Onaj koji je došao s Istinom i onaj koji je to potvrdio...", opisujući Poslanika, a.s., 
i tebe. Allaha mi, branio si islam i bio nesreća za nevjernike. Tvoji dokazi nisu ništavni niti ti 
je oslabila pronicljivost, niti ti je duša kukavna. Ti si poput planine koju ne pomjeraju oluje niti 
ruše gromovi. Bio si, kao što kaže Poslanik, a.s., slabog tijela, jake vjere, skroman, ali 
veličanstven kod Allaha, ugledan i poštovan kod vjernika. Nikome nisi zavidio. Slabić je bio 
kod tebe jak, a jaki je bio slab, sve dok pravo slabijeg ne bi uzeo od jačeg. Neka nam Allah 
ne uskrati nagradu koju si ti dobio i neka nas ne odvede u zabludu poslije tebe." 

Kako je Ebu-Bekrovasmrt zanijemilaOmera, on gaje opisao naknadno kad je ušao kod 
njega: "0 nasljedniče Allahova Poslanika, zadužio si narod poslije sebe teškoćom i odredio 
im tegobu. Teško je stići i prašinu za tobom, a kamo li tebe dostići!" 

Što se tiče njegove kćerke Aiše, radijallahu anha, opisala gaje riječima punim samilosti, 

dobrote i blagosti prema roditelju, i riječima potpune pokornosti Allahovoj odredbi: "Allah ti je 
osvijetlio lice, babo moj, a tvoj trud je pohvalio. Bio si nezainteresiran zadunjaluk, okrećući 
se od njega, a za ahiretom si žudio, žureći njemu. Zar nije najveća nesreća, poslije gubitka 
Poslanika, a.s., gubitak tebe, i zar nije najteži udarac, poslije preseljenja Poslanika, gubitak 
tebe. Allahova Knjiga nam obećava da ako budemo strpljivi zbog tebe, Allah će nas nagraditi. 
Nadam se od Allaha radi mog sabura zbog gubitka tebe sastanaku s tobom i tražim oprost 
za tebe. Allahovim selamom oprostio si se od ovog života, čist od mržnje i od pogrdnosti." 

VRLINE EBU-BEKRA 

Ebu-Bekr svojim je vrlinama, dobrim djelima i veličanstvenom ulogom ostavio veliko 
nasljedstvo u izgradnji islamske imperije. U vremenskom periodu koji nije bio veći od dvije 
godine i nekoliko mjeseci uspio je povratiti jedinstvo na Poluotok, pokrenuti islamska 
osvajanja i proširiti islam na četvrtinu svijeta. Jedan od najznačajnijih Ebu-Bekrovih, r.a., 
poteza bilo je sakupljanje Kur'ana. Poslije Bitke na Jemami i pogibije velikog broja hafiza, 
Ebu-Bekr je uvidio, uzimajući u obzir i primjedbu Omera, r.a., daje potrebno sakupiti 
Kur'an u jednu zbirku. Zatražio je od Zejda ibn Sabitadato učini. Povodom toga, Alija, r.a., 
rekao je: "Neka je Allahova milost na Ebu-Bekra. Bio je najzaslužniji za sakupljanje Kur'ana 
u jednu knjigu." 

Ogromna je njegova uloga u smirivanju Arapa poslije preseljenja Poslanika, a.s. Pokazao 
je svoju izuzetnu toleranciju poslije ratova sa odmetnicima, kada je mnogima oprostio, 
znajući daje praštanje najbolji način za ponovnu gradnju zajedništva. 

Pošto je bio vođen kur'anskim uputama o upravljanju državom, oko sebe je okupio 
Savjetodavno vijeće (Medžlis šuru) koje je bilo potpora njegovoj vlasti. Želio je da 
vladar bude odgovoran svome narodu. To je novi način upravljanja koji je do tada bio 
nepoznat. Zar nisu veličanstvene riječi Ebu-Bekra: "Pokoravajte mi se dok se ja budem 
pokoravao Allahu i Poslaniku, a.s. Ako budem griješio prema Allahu i Njegovu 
Poslaniku, niste mi se dužni pokoravati." 

Neka se Allah smiluje Ebu-Bekru. Bio je jedan od velikih heroja islama. 



OMER IBN EL-HATTAB, R.A. 



NJEGOVO IME I PORIJEKLO 



Omerjesin Hattabov, a on Nufeov, a on Abdul-Uzzaov, a on Rebbahov, a on Abdullahov, 
on Kirtov, a on Rezahov, a on Adijjev, a on Ka'bov, a on Luejja el-Kurešija el-Adevijja. 
Nadimak mu je bio Ebu-Hafs. Njegova majka zvala se Hansema, a bila je kćerka Hašima ibn 
el-Mugire ibn Abdullaha ibn Omera Mahzuma, Ebu-Džehlovog amidže. Omer vodi porijeklo, 
dakle, od plemena Adijj ibn Ka'b, ogranka kurejšijskog plemena Adnan. 

Ono je bilo manje poznato i dosta siromašnije od plemena: Hašima, Umejjeta, Tejma i 
Abduš-Šemsa, zato nije imalo nikakvih vjerskih zaduženja u časnoj Ka'bi. Pleme Adijj ibn 
Ka'b bilo je malobrojno i siromašno. Želeći da namire manjkavost u ljudstvu i imetku, krenuše 
na čelu s Omerom ibn el-Hattabom da se žene po više puta. Također, okrenuše se učenju 
čitanja, pisanja i dadoše se u izučavanje raznih nauka toga vremena. Zahvaljujući opširnosti 
znanja i mudrosti koje su stekli, uspjeli su postati poslanici među plemenima i suci u parnicama. 
Obrazovanje im dade ugled među Kurejšijama. 

Tako pripadnici plemena Adijj ibn K'ab, na čelu sa Omerovim ocem, preuzeše ulogu 
koordinatora u odnosima sa plemenima - u rješavanju problema i međusobnim pregovorima. 

Ljudi ovog plemena bili su rječiti, poznavali su dobro arapski jezik i mudrosti. Kao mudar 
čovjek i prije islama isticao se Zejd ibn Amr ibn Nufejl, sin Omerovog amidže, koji je napustio 
obožavanje kipova i kumira i pozivao u obožavanje Jedinog Allaha. Odbijao je jesti meso 
životinja koje su bile žrtvovane kipovima. Bio je ustrajan u pozivanju na uništenje širka i 
vraćanje izvornoj Ibrahimovoj, a.s., vjeri. 

Omerova rodbinska veza s Allahovim je Poslanikom, a.s., od osmoga koljena. Naime, 
Adijj je osmi Omerov djed, a on je brat osmoga po redu Poslanikovoga, a.s., djeda Murrea. 

LIČNOST 

Omer ibn el-Hattab bijaše strog i odlučan, obdaren znanjem i snagom. Odgajan je u 
siromaštvu i teškim životnim prilikama. Njegov je otac bio strog prema njemu. 0 njegovoj 
osorosti i grubosti priča i Omer kada je jednoga dana kao Emirul-Mu'minin prolazio pored 
mjesta Dadžnan, mjesta obraslog gustim drvećem. "La ilahe illellah" (Nema božanstva 
osim Allaha)", reče: "Čuvao sam očeve deve u ovoj dolini. Nosio sam vuneni ogrtač s 
prorezom sprijeda. Hattab je bio nemilosrdan prema meni: umorio bi me od poslova koje 
mi je davao, a udarao bi me kada ne bih radio. Noć mejezaticala, a samo je Uzvišeni Allah 
iznad mene bio." 

Na Omera je jak uticaj ostavila očeva narav. Oponašao ga je ophodeći se strogo i 
ozbiljno. Želio se dokazati među mladićima Meke i da u nečem bude iznad njih, kao što su 
oni bili u prednosti po veličini imetka i porijeklu. Posvetio se nauci i iščitavanju pisane 
mudrosti, pamtio je stihove i prozu toga vremena. Bio je od malobrojnih koji su znali čitati i 
pisati. Nabrojano je sedamnaest ljudi u cijeloj Meki koji su znali čitati i pisati kada je počela 
objava Muhammedu ibn Abdullahu, a.s. 

Omer je od djetinjstva volio jahanje konja, streljaštvo, mačevanje i učestvovanje na 
takmičenjima. Svojim jakim tijelom nadvladao je sve hrabre takmičare tog vremena. 

Bio je izuzetno visok - preko dva metra, čvrste građe, jakih mišića. Imao je svijetlu 
crvenkastu kosu, bijel ten. Bio je ljevoruk. Kada bi išao, žurio bi u hodu tako daje izgledalo 
kao da trči, pa bi zaostao onaj ko bi išao s njim. 

'Avf ibn Malik vidio je ljude okupljene najednom mjestu, a među njima i čovjeka koji ih je sve 
nadvisivao. Pitao je o njemu, pa mu je rečeno daje to Omer ibn el-Hattab. Po izgledu, visini, 
snazi tijela, rječitosti i crvenilu kose najviše mu je ličio Halid ibn el-Velid, tako da ih je na prvi 
pogled bilo teško raspoznati. Djetinjstvo u neimaštini uticalo je, pa je čuvao svoj imetak. 
Siromaštvo gaje pratilo cijeloga života pa je štedio na sebi, a prema drugim muslimanima je bio 
darežljiv. Volio je umjerenost u dijeljenju i nije se rasipao bez potrebe. 

Po preporuci Ebu-Bekra Omer je izabran za halifu, a prva dova koju je proučio bila je: 
"Bože moj, ja sam grub pa me učini blagim. Bože moj, ja sam slab, pa me osnaži. Bože moj, 
ja sam škrt, pa me učini darežljivim." Pored sve svoje žestine kojom se odlikovao i pored 
pustinjske odsječnosti u ophođenju s ljudima, u vrijeme svog hilafeta Omer ibn el-Hattab bio 
je osjećajan prema ljudima, blag prema nemoćnima, nježan prema siromašnima, plemenit 
prema nevoljnicima. Nije razmišljao da sebi nakupi riznice zlata i srebra, već je većinu 
svoga imetka podijelio potrebnima. 

PRIMANJE ISLAMA 

Slike života Omera ibn el-Hattaba, r.a., iz džahilijeta su poput slika ostalih 
mekanskih mladića. 

Omer je volio svoj narod, bio je uz njih, brinuo se o njegovim potrebama i bio sretan kad 
je u mogućnosti da im pomogne. Kada je počela dolaziti objava Muhammedu, a.s., Omer se, 
kao i ostali kurejšijski plemići, neprijateljski odnosio prema njemu. Šta više, on je od svih 
Kurejšija najviše zlostavljao i kažnjavao muslimane i bio najveći neprijatelj Allahovom 
Poslaniku, a.s., i njegovoj misiji. 

Jednog dana Ebu-Bekr, r.a., prolazio je pored Omera, a on je kažnjavao svoju robinju. 
Udarajući je, tražio je od nje da se odrekne islama, a ona je to odbijala. Kada mu je udaranje 
dosadilo, rekao joj je: "Ja ti se izvinjavam... ostavljam te, jer mi je sve ovo dosadilo." Robinja 
mu je na to rekla: "Ovako Allah s tobom uradio!" 

Ebu-Bekr je potom kupi i oslobodi. Omerovu okrutnost raspalila je tuga i bol zbog hidžre 
koju su Mekelije činile u Abesiniju. Kada se povećao teror nad muslimanima, Allahov Poslanik, 
a.s., naredio je da se čini hidžra u Abesiniju. Muslimani su se skupljali i spremali na put. 
Naišao je Omer i vidio ih u kakvom su stanju. Tuga mu je obuzela srce. Prišao je do Ummu 
Abdullah bint Ebu-Hasmeh i popričao s njom. Ona ovako prenosi njihov razgovor: "Tako mi 
Allaha, kada smo krenuli prema Abesiniji, došao je Omer ibn el-Hattab i prišao mi, a tada je 

bio mušrik od kojeg su nas snalazile nesreće i neugodnosti. Stao je i rekao: 'Jel' vi to 
putujete, o Ummu Abdullah?' Odgovorila sam: 'Da, tako mi Allaha, odlazimo u Allahovu 
zemlju. Uznemiravali ste nas i potčinjavali dok nam Allah nije našao izlaz.' 'Neka je Allah s 
vama', reče Omer. Vidjela sam na njemu saosjećanje, koje prije nisam viđala. Čini mi se da 

gaje naš odlazak jako potresao." Poslije ovog susreta Omer se odluči na krupnu stvar. 
Zaključio je daje Resulullahova, a.s., vjera uzrok nejedinstva, razilaženja i podijeljenosti 

Kurejšija. U njegovom ubistvu vidio je rješenje i povratak jedinstva Kurejšija i spokoja Meke. 
Opasaoje sablju i krenuo tražiti Muhammeda, a.s. Usput ga sretne Neim ibn Abdullah. 
Vidjevši na njegovu licu srdžbu, upita ga: 

"Gdje ćeš?" 

Omer odgovori: 

"Hoću Muhammeda, a.s., onog vjerolomnika koji zavadi Kurejšije i osramoti njihovu 

vjeru i njihova božanstva proglasi ništavnim. Hoću ga ubiti!" 
Neim mu reče: 

"Tako mi Allaha, Omere, strast te obuzela! Smatraš da će te Benu Abdu Menat ostaviti 
da hodaš po zemlji ako ubiješ Muhammeda, a.s. Bolje ti je da u svojoj porodici napraviš red." 

"A ko to od moje porodice?", upita Omer. 

"Tvoj zet Se'id ibn Zejd ibn Amr i tvoja sestra Fatima. Tako mi Allaha, primili su 
islam i slijede Muhammeda, a.s.", odgovori mu Neim. 

Omer se odmah zaputi kući svoga zeta i sestre. U to vrijeme kod njih je bio 
Habbab ibn el-Erett. Držao je jednu sahifu na kojoj je bila zapisana sura "Ta-ha" i 
učio je. Čuvši Omera, Habbab se sakri u drugu sobu, a Fatima brže-bolje sakri stranicu 
Kur'ana u odjeću. Dok je prilazio kući, Omer je čuo Habbabovo učenje, pa je počeo lupati na 
vrata. Otvorio mu je Seid. 

"Kakvi su to glasovi?", upitao je. 

"Nikakvi" - odgovori Fatima." 

"Jesu, tako mi Allaha, obaviješten sam da slijedite Muhammeda, a.s.", reče Omer 
i ščepa Seida za vrat. Utom, među njih skoči Fatima, a Omer je ošamari tako da se 
otetura i udari glavom o zid. Tada Fatima stade ispred njega, dok joj je krv tekla iz 
glave, pa reče: 

"Da, primili smo islam! Vjerujemo u Allaha i Njegova Poslanika, a ti radi šta hoćeš!" 
Kada Omer ugleda krv na licu svoje sestre, pokaja se za ono što je uradio, pa joj 
blago kaza: 

"Daj mi da pročitam ono što ste vi čitali maloprije, da vidim s čime je to došao 
Muhammed ibn Abdullah." 
"Bojim se da ti dam." 

"Ne boj se, tako mi Lata i Uzza'a, pročitat ću i vratiti vam ono što sam uzeo." 

Fatima mu dade stranicu na kojoj je bila zapisana sura "Ta-ha." Kad je Omer 
pročita, reče: 

"Kako je divan i častan ovaj govor!" 

Kada je Habbab to čuo, izašao je pred Omera i rekao mu: 

"Omere, tako mi Allaha, nadam se da te je Allah, dž.š., odabrao dovom Njegova 
Poslanika, a.s., koju sam jučer čuo da uči: 'Bože osnaži islam sa Ebul-Hakemom ibn 
Hišamom ili Omerom ibn el-Hattabom.' Tako mi Allaha, o Omere!" 

"Reci mi, o Habbabu, gdje je Muhammed, a.s., da mu odem i primim Islam." 

"Sa svojim ashabima u jednoj kući blizu Safe." 

Opasao je Omer svoju sablju i krenuo ka Sati. Stigao je do opisane kuće i pokucao 
na vrata. Jedan od ashaba provirio je kroz vrata i vidio ga opasane sablje. 
"Allahov Poslaniče... Ovo je Omer ibn el-Hattab, opasan je sabljom!" 
Hamza ibn Abdul-Muttalib reče: 

"Pustite ga! Ako je došao želeći dobro, dobit će dobro, a ako je došao želeći zlo, ubit 
ćemo ga njegovom sabljom." 
Allahov Poslanik, a.s. rekao je: 

"Otvorite mu!" 

Kada je ušao, prišao mu je Resulullah, a.s., blizu, te ga uzeo za odjeću i čvrsto 
stisnuo. 

"Zašto si došao, sine Hattabov? Tako mi Allaha smatram da se nećeš okaniti dok Allah 
ne spusti na tebe neku nesreću", reče Resulullah. 

"0 Allahov Poslaniče... došao sam ti, vjerujem u Allaha, Njegova Poslanika i u ono što je 
došlo od Allaha." 

Allahov Poslanik, a.s., tekbirom poprati Omerove riječi, po čemu i ostali ashabi saznadoše 
daje Omer ibn el-Hattab primio islam. 

Omerovim prihvatanjem Islama, kao i prihvatanjem islama Hamze ibn Abdul-Muttaliba 
prije njega, Allahov Poslanik, a.s., bio je ponosan. Muslimani od tada znatno ojačaše. Omer 
je prvi koji je javno obznanio islam i koji je tražio da se ibadeti vrše javno. Abdullah ibn Mesud 
je nakon Omerovog prihvatanja islama rekao: "Omerovo primanje islama bila je pomoć, 
njegova hidžra bila je pobjeda, a njegova vladavina milost. Gledao sam nas, nismo mogli 
klanjati kod Ka'be sve dok Omer nije primio islam. Pa kada je to učinio, borio se s mušricima 
dok nas nisu ostavili na miru, pa smo klanjali." 

Poslije druge prisege na Akabi, Allahov Poslanik, a.s., naredio je muslimanima da učine 
hidžru u Medinu. Počeli su tajno izlaziti iz Meke kako ne bi izazvali srdžbu Kurejšija. Omer, 
r.a., opisuje svoju hidžru u Medinu i kaže: "Zavjetovali smo se ja, Ajjaš ibn Ebu-Rebia i 
Hišam ibn el-'As ibn Vail da ćemo javno učiniti hidžru . Dogovorili smo se da ako jedan od nas 
ne dođe u određeno vrijeme, da ostala dvojica krenu bez odlaganja. Krenuli smo ja i Ibn Ebu- 
Rebia i stigli u Kubau, a Hišama ibn el-'Asa su uhvatili." 

Nakon hidžre Allahova Poslanika, a.s., i njegovog vjernog prijatelja Ebu-Bekra u Medini 
se ispunilo obećanje muslimanima. Učvrstili su svoj položaj i počeli graditi zajednicu. Kurejšije 
su se plašile da muslimani previše ne očvrsnu, pa su nastavili s provokacijama i napadima 
na svakoga muslimana kojeg bi sreli. 

Bitka na Bedru bila je prvi organizirani sukob između Kurejšija i muslimana, a Kurejšije 
su, Allahovom pomoći, žestoko poraženi. Omer ibn el-Hattab bio je u žarištu borbe, kao što 
je bio i u svim bitkama: na Uhudu, Hendeku, Hunejnu, Hudejbiji, pri osvojenju Meke i drugima. 

Ebu-Bekr, r.a., i Omer, r.a., bili su najbliži ashabi Allahova Poslanika, a.s. Bili su mu 
odani pratioci, uvijek spremni za pomoć. Omera je Resulullah, as., zaduživao kao izaslanika 
i povjeravao mu mnoge funkcije. Koliko je Omer bio grub prema muslimanima u džahilijetu, 
u islamu je bio još žešći prema mušricima. Nije popuštao niti je kome laskao. Bio je strog 
prema Allahovim neprijateljima. 

Takav je bio i na Hudejbiji. Toga dana je Allahov Poslanik,a.s., odlučio posjetiti Harem, 
obaviti tavaf oko Ka'be i zaklati kurban. Kurejšije su se usprotivile njegovom ulasku u Meku. 
Slali su svoje izaslanike na pregovore, nastojeći postići primirje, a Omer ibn el-Hattab je sve 

to pratio. Bilo mu je teško u duši zbog onog što se dešava, zato je otišao Ebu-Bekru, r.a., i 
rekao mu: 

"Ebu-Bekre... zar on nije Allahov Poslanik?" 
Ebu-Bekr odgovori: "Jeste." 
Omer ponovo upita: 
"Zar mi nismo muslimani?" 
"Jesmo", odgovori Ebu-Bekr. 
"Pa zašto se ponižavamo!?" 

"0 Omere... pokori mu se, jer ja svjedočim da je on Allahov Poslanik." 
"I ja svjedočim da je on Allahov Poslanik", reče Omer. 

Razgovor sa Ebu-Bekrom Omera nije zadovoljio, pa ode Allahovom Poslaniku, a 
srdžba je još njime vladala, te ga upita: 
"0 Allahov Poslaniče, zar ti nisi Allahov Poslanik!?" 
"Jesam", reče Resulullah. 
"A zar mi nismo muslimani!?", ponovo će Omer. 
"Jesmo." 

"Zar nisu oni mušrici!?", upita ponovo Omer. 
"Jesu." 

"Pa zašto se onda ponižavamo?" 

Allahov Poslanik, a.s., reče mu: 
"Ja sam Allahov rob i Njegov Poslanik, neću Mu se suprotstaviti, niti će me On 
iznevjeriti." 

Omer zašuti poslije ovakvoga odgovora. Kasnije je često govorio: "Neprestano 
dijelim sadaku, postim, klanjam i oslobađam robove, zbog onoga što sam tada uradio. 
Strah me je zbog onog što sam tada rekao, smatrajući da je ispravno." 

Omer je zauzimao stajališta koja nam pokazuju njegovu pronicljivost i iskrenu 
brigu za interese muslimana. 

Poznato je da su muslimani pili vino i nakon primanja islama, naime, to ispočetka 
nije bilo zabranjeno. Omer je dobro znao šta znači opijanje još iz džahilijeta. Znao je 
da ono vodi griješenju i odvratnim djelima, zato mu je bilo mrsko da ga muslimani 
piju. Jednoga dana otišao je do Allahovog Poslanika, a.s., i pitao ga o vinu, a do tada o vinu 
nije bilo ništa objavljeno. Poslanik, a.s., je tada rekao: "Allahu moj, razjasni nam o vinu." I bi 
objavljen ajet: "Pitaju te o vinu i kocki, reci: 'Oni donose veliku štetu a i neku korist ljudima', 
ali je šteta veća od koristi. " 1) 

Ovim ajetom nije zabranjeno vino tako da su ga muslimani i dalje pili, a zatim bi klanjali, 
ne shvatajući šta uče. Pa je Omer ponovo otišao do Resulullaha, r.a., pitao ga o vinu, i 
potom se objavi ajet: 

"Ovjernici, ne klanjajte u pijanom stanju, dok ne budete znali šta govorite." 2 
Muslimani su nastavili piti vino, a mujezin bi prije svakoga ezana govorio: "Neka 
se niko pijan ne približuje namazu." Zato muslimani umanjiše sa pijenjem vina, ali ga ne 
ostaviše u potpunosti. Vino je bilo uzrok mnogih problema među muslimanima. Zato je Omer 
ponovo otišao Poslaniku, tražeći definitivno rješenje u vezi s vinom. Tada Allah, dž.š., objavi 
sljedeći ajet; 

"0 vjernici, vino, i kocka, i kumiri, istrjelice za gatanje odvratne su stvari - šejtanovo 
djelo, zato se toga klonite da biste postigli što želite. Šejtan želi da pomoću vina i 
kocke unese među vas neprijateljstvo i mržnju i da vas od sjećanja na Maha i od 
obavljanja namaza odvrati. " 3 

Omer ibn el-Hattab je kroz druženje s Allahovim Poslanikom, a.s., stekao mnogo 
znanja, i uz svoje prijašnje znanje i iskustvo zauzeo visok položaj među muslimanima. 
Smatrao se jednim od velikih učenjaka svoga vremena. 

Prenosi Ismail ibn Alijj ibn Ubejd od Muhammeda ibn Isaa, a on od Kutejbe, on od 
Lejsa, a on od Ukajla, on od Zuhejra, a on od Hamze ibn Abdullaha ibn Omera da je 
rekao: "Rekao je Allahov Poslanik: 'Vidio sam (u snu) da mi je donesena čaša mlijeka, 
pa sam se napio iz nje, a ostatak sam dao Omeru ibn el-Hattabu.' Upitali su: 'Kako to 

tumačiš, o Božiji Poslaniče?' Odgovorio je: 'Mlijeko je znanje.'" 

0 Omerovom znanju Abdullah ibn Mesud rekao je: "Kada bi se Omerovo znanje 

stavilo na jedan tas vage, a znanje svih ljudi na drugi tas, prevagnuo bi Omerov tas." 
Kubejs ibn Džabir je rekao: "Tako mi Allaha, nisam nikog vidio daje milostiviji prema 
svojim bližnjima, niti bolji prema njima od Ebu-Bekra. Niti sam ikoga vidio da je učeniji 
u Allahovoj Knjizi, niti da više razumije Allahovu vjeru, niti da dosljednije radi prema 
Allahovim propisima, niti da ljudi više osjećaju strahopoštovanje prema njemu kao 
prema Omeru ibn el-Hattabu." 

VOĐA PRAVOVJERNIH -EMIRUL-U'MININ 

Omer ibn el-Hattab, r.a, je za vrijeme hilafeta Ebu-Bekra bio njegov najbolji prijatelj i 
savjetnik. Kada je Ebu-Bekr osjetio da mu se približava edžel, počeo je razmatrati stanje 
muslimana i razmišljati ko da ga naslijedi. Tražio je savjete od mnogih ashaba. On im je 
predlagao Omera, a neki su se protivili tome i govorili: "Kada je s tobom tako oštar, šta će tek 
biti kada preuzme hilafet?" 

Ebu-Bekr imao je drugačije mišljenje o Omeru, smatrao je da će se promijeniti kada 
postane halifa. Zato im je jednostavno odgovorio: "On je takav zato što me smatra svojim 
prijateljem. Ako bi njemu došla vlast u ruke, ostavio bi mnoge stvari. Ja sam ga promatrao 

i uočio da kada se naljutim na nekog čovjeka, on me savjetuje da budem zadovoljan njime, 
a kada sam blag prema nekom, navodi me da budem oštriji prema njemu." Ebu-Bekr odlučio 
je da zaključi stvar i da svojim nasljednikom proglasi Omera ibn el-Hattaba, r.a. Pozvao je 
muslimane na sastanak u džamiju. Gledao ih je kroz prozor sobe Majke pravovjernih Aiše, 
r.a. Kada su se skupili, obratio im se riječima: 

"Jeste li zadovoljni s onim kojeg vam oporučujem iza sebe? Tako mi Allaha, nisam se 
puno dvoumio. Nasljednikom nisam učinio svog bližnjeg, već Omera ibn el-Hattaba, r.a., pa 
ga prihvatite i pokorite mu se. 

Ljudi su odgovorili: 

"Ćuli smo i pokoravamo se!" 

Ebu-Bekr diže ruke prema nebesima i reče: 

"Allahu moj, ovim sam želio dobro ljudima. Bojao sam se smutnje, pa sam ostavio onoga 
koga Ti najbolje znaš. Predložio sam im, potom postavio najboljeg najjačeg i onog ko im 
najviše želi dobro." 

Nakon toga, pozvao je Omera ibn el-Hattaba, r.a., i poručio mu da bude milostiv i nježan 
prema ljudima i da nastavi daljnja osvajanja u Iraku i u Samu. 

Umro je poslije zalaska sunca i ukopan iste noći, neka je Uzvišeni zadovoljan s njim. 

Omer, r.a., vratio se kući, razmišljajući o obavezi koja mu je povjerena; kako će ga ljudi 
prihvatiti prilikom davanja prisege i šta da im kaže. Razmišljao je dok ga nije savladao san. 
Ujutro, sljedećeg dana, došao je u džamiju i našao je puno ljudi koji su došli da mu daju 
prisegu. Duša mu se umirila, pa se obratio ljudima prije podnevskoga namaza. Džamija je 
bila prepuna, a Omer je govorio: 

"0 ljudi... ja sam samo jedan od vas, i da nisam prezirao da odbijem naredbu nasljednika 
Allahova Poslanika, a.s., ne bih se prihvatio ovoga." 

Te riječi ostavile su lijep dojam kod ljudi. Hvalili su ga i podržavali. Omer je bacio pogled 
prema nebesima, a potom uputio dovu svome Gospodaru: 

"Allahu moj, ja sam grub, pa me učini blagim. Allahu moj, ja sam slab, pa me ojačaj. Allahu 
moj, ja sam škrt, pa me učini darežljivim." 

Oči su mu zarosile suzama, a i ostali zasuziše iz samilosti i ljubavi koju osjetiše prema 
Omeru, a on je nastavio: 

"Allah vas je, uistinu, iskušao sa mnom, a mene je iskušao s vama i ostavio me među 
vama poslije moga prijatelja (Muhammeda, a.s.). Tako mi Allaha, svako vaše pitanje koje mi 
dođe, ja ću lično preuzeti. Neću ga drugom povjeravati i neću žaliti uloženog truda. Bit ću 
odlučan i povjerljiv. A ko bude loš, sigurno ću ga kazniti." 

To je bilo prvo obraćanje halite Omera ibn el-Hattaba, r.a., muslimanima, u njemu je 
objasnio način svoga držanja kao vladara. Omer je prvi nazvan "Vođom pravovjernih", o 
čemu postoje dva predanja. 

Prenosi ibn-Asakir u svom djelu "Tarihu Dimešk" predanje u kome se kaže daje prvi 
nazvan ovim nadimkom El-Mugire ibn Šu'be. A u drugom predanju koje također prenosi Ibn- 
Asakir stoji: "Omer je napisao svom namjesniku u Iraku da mu pošalje dva snažna i ugledna 
čovjeka da ih pita o položaju ljudi u Iraku, pa mu je poslao Adijja ibn Hatima i Lebida ibn 
Rebi'u. Nakon što su stigli u Medinu, svezali su svoje jahalice u dvorištu džamije, zatim ušli 
u nju. Dočekao ih je Amr ibn el-'As, pa su mu rekli: "Traži dozvolu od Vođe pravovjernih da 
uđemo kod njega." Amr reče: 

"Ušao sam kod Omera i zovnuo ga: 'Vođo pravovjernih!', a on se okrenu i reče: Ili ćeš 
opovrgnuti ono što si rekao, ili ću te kazniti.' A ja rekoh: 

'Vođo pravovjernih, namjesnik Iraka poslao je Adijja ibn Hatima i Lebida ibn Rebi'u, pa su 
mi rekli: 'Traži od Vođe pravovjernih dozvolu da uđemo', a ja im rekoh: 'Tako mi Allaha, istinu 
ste rekli, on je vođa, a mi smo pravovjerni.' 

Taj je nadimak nosio Omer od toga dana. 

Kada je Vođa pravovjernih preuzeo vlast, prvoga dana njegova hilafeta u Medinu je 
došao El-Musenna ibn Haris eš-Šejbani, vojskovođa muslimanske vojske u Iraku, tražeći 
pomoć i opremu za svoje pohode u osvajanje Iraka i Perzije protiv Perzijanaca. Trećega je 
dana Vođa pravovjernih pozvao ljude da se okupe. Osjetio je kolebanje u muslimanskim 
redovima pri pozivu u džihad. Obaviješten je da ljudi strepe od njegove žestine i pored toga 
što je njegovo obraćanje jasno i otvoreno. Nakon što se sakupiše ljudi u džamiji, a El- 
Musenna je bio među njima, Vođa pravovjernih pope se na minber. Muslimani su s punom 
pažnjom gledali u njega. Očekivali su grub i oštar nastup prema njima. Vođa pravovjernih je 
stao na stepenicu niže od mjesta na kojem je stajao Ebu-Bekr i rekao: 

"Obaviješten sam da se ljudi boje moje oštrine i grubosti. "Znamo te kao grubog prema 
nama još dok je Allahov Poslanik, a.s., bio među nama, zatim se ta oštrina pojačala dok je 
Ebu-Bekr bio naš pretpostavljeni, pa šta da očekujemo sad kad je hilafet u tvojoj ruci?!' 

'Ko je to rekao istinu je rekao' uzvrati Omer. 'Bio sam s Poslanikom, a.s., i bio sam mu 
kao rob i sluga, a on je bio najbliži i najmilostiviji, kako to Allah, dž.š., kaže o njemu: 'Prema 
vjernicima je blag i milostiv. ' 4 Bio sam uz njega isukana sablja sve dok me ne bi smirio ili mi 
dozvolio da sječem. I takav sam ostao s Poslanikom, a.s., sve dok ga Allah nije uzeo Sebi. 
Bio je zadovoljan sa mnom, i hvala Allahu, ja sam s njim još zadovoljniji. Zatim je vodstvo 
muslimana preuzeo Ebu-Bekr. Niko ne može negirati njegovu staloženost, plemenitost i 
blagost. Bio sam njegov sluga i pomoćnik. Pomiješao sam svoju žestinu s njegovom 
blagošću, pa sam bio isukana sablja sve dok me ne bi umirio ili me ostavio da sječem. I 
takav sam bio s njim sve dok ga Allah nije uzeo Sebi. Bio je zadovoljan sa mnom, i neka je 
hvala Allahu, ja sam s njim još zadovoljniji. Zatim sam preuzeo hilafet, a znajte, ljudi, da je ta 
oštrina oslabila, ali je ostala nad nasilnicima. A prema dobrim, pobožnim i vrijednim bit ću 
blaži nego što su oni jedni prema drugima. Neću dozvoliti da se nekom nasilje učini ili da mu 
se uskrati pravo i da nasilnika ne pokorim, da bi se on pokorio istini. Ja se pokoravam istini 

prije svoje oštrine i štitim pravo poštenog, bogobojaznog i siromašnog. Ljudi, vi imate kod 
mene prava koja ću spomenuti, pa ih tražite od mene. Na meni je da ne uzimam nikakve 
dažbine od vas i ništa od onog što vam je Allah dao u borbi, osim što je On odredio. Na meni 
je da prema vama sudim na osnovu onoga što dođe do mene (što čujem) i da to ne uzimam 
osim s dokazima. Na meni je dužnost da vam povećam primanja i nafaku, inšallah, i da 
sačuvam vaša prava; na meni je da vas ne dovodim u propast, i da vas ne odvajam dugo s 
džihadom od vaših porodica. A kada ste u džihadu, ja sam otac vaših porodica. Bojte se 
Allaha, o Allahovi robovi. Pomozite sami sebi tako što ćete biti pokorni. Pomozite meni tako 
što ćete mi ukazivati na dobro, a sprečavati zlo i savjetovati me sve dok mi Allah povjerava 
ovu obavezu. Rekoh vam ovo tražeći oprosta od Allaha za sebe i vas." 

Sišao je s minbera i klanjao namaz kao imam. Nakon toga pozvao je dobrovoljce za Irak, 
a Arapi su inače prezirali da se bore protiv Perzijanaca zbog njihove surovosti i opakoga 
vladanja. 

Ljudi su bili zadovoljni i smireni poslije govora Vođe pravovjernih. El-Musenna je 
primijetio staru ranu na njihovim licima, te ih ustade podsticati na pohod u Irak: 

"0 ljudi... ne preuveličavajte stvar! Mi smo uzeli perzijska sela i stacionirali se na 
najboljim položajima, razrijedili smo ih na Sevadu, nanijevši im teške gubitke. Prije 
nisu bili napadani, i ako Bog da, isto ih čeka i poslije Sevada. 

El-Musennin govor ostavio je lijep dojam kod ljudi. 

Vođa pravovjernih ustade i reče: 

"Hidžaz vam nije stalno boravište. Tako njegovi stanovnici i opstaju. Gdje su prvi 
mudžahidi u odnosu na Allahovo obećanje! Idite po zemlji koju vam je Allah obećao 
u Knjizi i koju će vam dati u nasljedstvo. On uistinu veli : Vabi je (vjeru Islam) uzdigao iznad 
svih vjera. " 5 Allah uzdiže svoju vjeru i pomaže one koji Njega pomažu, On daje u nasljedstvo 
bogatstvo onome kome hoće. Pa gdje su Allahovi dobri robovi? 

Uzbuđen nakon ovoga govora, nasred džamije ustade čovjek i izrazi spremnost 
da krene za Irak. To je bio Ebu-Ubejde Amr ibn Mes'ud es-Sekafi. Poslije njega isto 
učini i Selit ibn Kajs, a zatim redom ostali muslimani, dok se ne prijavi hiljadu 

dobrovoljaca. 

Kada je Vođa pravovjernih vidio skupinu prijavljenih za džihad u Iraku, jako se 
obradova. Za vojskovođu je postavio Ebu-Ubejdu ibn Mes'uda, jer je on bio prvi koji 
se prijavio. 

DALJA OSVAJANJA IRAKA 
I PRIBLIŽAVANJE PERZIJI 

Vođa pravovjernih zahtijevao je od El-Musenne ibn Harisa da se brzo vrati u El-Hiru, 
kako bi bio pripravan za doček Ebu-Ubejdea i njegove vojske koja se opremala. El-Musenna 
je krenuo brzo. Kada se vojska opremila za pokret, Vođa pravovjernih je došao da ih 
isprati i da Ebu-Ubejdi oporuči: "Posavjetuj se sa Poslanikovim ashabima i uzimaj njihova 
mišljenja. Nemoj brzo donositi odluke, sve dok ne budeš uvjeren šta je najispravnije. 
Tako mi Allaha, da nije Selitove brzopletosti pri donošenju odluka, postavio bih ga za 
vojskovođu. Ali rat traži čvrstoga i opreznoga čovjeka, koji zna trenutak kada će napasti, 

a kada će se povući." 

Ebu-Ubejde je sa vojskom od deset hiljada mudžahida krenuo ka El-Hiri. Perzijanci su 
pripremali veliku vojsku da napadnu El-Hiru. Kao vojskovođa je bio kralj Džaban. 

Prva bitka koju je Ebu-Ubejde poveo protiv Perzijanaca odigrala se u Nemariku. Sukobile 
su se dvije vojske. Ebu-Ubejde je kao vođu konjice postavio El-Musennu ibn Harisa, na čelo 
desnog krila Valika ibn Džedaru, a na čelo lijevoga krila El-Mejseru Amr ibn el-Hejsema ibn 
Salta es-Sulemija. To je bila strahovita borba u kojoj su muslimani na kraju izvojevali veliku 
pobjedu, a Perzijanci su se povukli prema sjeveru. Ebu-Ubejde nije htio da ih tek tako pusti, 
već naredi El-Musenni da sakupi i ustroji svoju vojsku, te krene za Perzijancima. 

El-Musenna se pridružio Ebu-Ubejdi, a Perzijance su sreli u pustinjskom mjestu zvanom 
Es-Sekatije. Izbila je žestoka borba između dvije vojske. Perzijanci ponovo doživješe poraz, 
te pobjegoše u pravcu grada Keskera. Muslimani su ih ponovo stigli, porazili, te bez borbe 
zauzeli Kesker, a nakon toga i grad Baksijas. 

Ebu-Ubejde se potom vrati u El-Hiru da bi odmorio muslimane i da bi nanovo ustrojio 
vojsku, jer je saznao da Perzijanci sakupljaju veliku vojsku po gradovima i pripremaju se za 
napad na El-Hiru. 

Kraljev zamjenik i vojskovođa Rustem uspio je sakupiti ogromnu vojsku, a za njenog 
vojskovođu je postavio Behmena ibn Džazevejha, jednog vrlo lukavog čovjeka. Njegova je 
vojska krenula iz različitih gradova prema El-Hiri. Ebu-Ubejde saznao je za pokrete vojske, 
te je napustio El-Hiru i uputio se prema sjeveru kako bi presreo perzijsku vojsku. Dvije 
vojske su se srele blizu grada Babila. Perzijanci su se stacionirali na istočnoj obali rijeke 
Eutrata, dok su muslimani bili nasuprot njima. Razdvajala ih je samo rijeka. Behmen ibn 
Džezevejh poznavao je prirodu Arapa i njihov ponos i entuzijazam. Zato je želio izazvati 
Ebu-Ubejdu. Poslao mu je pismo u kojem je stajalo: "Ili da pređete rijeku da biste došli do 

nas, a mi vas nećemo napadati, ili da nas ne napadate, da mi pređemo rijeku do vas." 

Muslimani su zahtijevali da Perzijanci pređu rijeku, ali Ebu-Ubejde, u zanosu i osjećaju 
samouvjerenja nakon ostvarenih velikih pobjeda, zaboravi savjet Vođe pravovjernih da 
bude oprezan na spletke i ratne varke i još se suprotstavi mišljenju muslimana. Zajedno sa 
vojskom prešao je na istočnu obalu rijeke gdje im Perzijanci naniješe težak poraz i Ebu- 
Ubejde tu pade kao šehid. El-Musenna je na kraju uspio spasiti veći dio vojske i povući sa 
s bojnog polja. Ta bitka je ostala poznata pod imenom "Ma'reketul-Džisr" 6 

Vijesti o gorkom porazu u Medinu dođoše sa Abdullahom ibn Zejdom el-Karzijem. Uz 
njega su poraženi ensarije i muhadžiri još bili pod dojmom straha i tuge. Vođa pravovjernih 
zasuzi za Ebu-Ubejdeom i palim šehidima. Zatim je primijetio strah koji je obuzeo stanovnike 
Medine, pa im se obrati hrabreći ih: "Allahovi robovi, ne gubite nadu. Bože, svaki musliman 
je siguran od mene. Ja sam na rapolaganju svakom muslimanu. Ko se sukobi sa neprijateljem 
pa se prepadne, ja ću mu pomoći. Allah se smilovao Ebu-Ubejdi da je, kad je prešao rijeku 
- zauzeo dobre položaje, ili da se povratio, da se nije bacio u smrt, mi smo bili njegovi 
zaštitnici." 

Poslije Bitke kod mosta, Perzijanci su bili uvjereni daje moć muslimana razbijena. 
Mislili su da im je snaga oslabila i da će se muslimani brzo povući iz Iraka. El-Musenna 
je ipak ostao u El-Hiri, ponovo sakupljajući vojsku, hrabreći ih i dižući im moral i 
odlučnost za borbu. Zatim je poslao pismo Vođi pravovjernih, tražeći da mu pošalje 
dobrovoljce. Ovdje je neophodno ukazati na odnos koji je vladao između vođe 
pravovjernih Omera ibn el-Hattaba. r.a., i muslimana. Pokorili su mu se i visoko su 
cijenili njegove postupke, nakon što su vidjeli njegovo dobročinstvo, osjećajnost i 
pomoć koju im pruža, te njegovu iskrenost prema vjeri Uzvišenog Allaha. Zato, čim 
je pozvao dobrovoljce na džihad u Irak, počeše pristizati arapska plemena sa svih 
strana, odazivajući mu se pokorni, kao da Bitka kod mosta nije uticala na njih. Naprotiv, 
bitka nije oslabila njihovu odlučnost, nego je povećala ustrajnost i odlučnost za džihad 
na Allahovom putu. 

Emirul-mu'minin počeo je objedinjavati pleme Budžejleh iz kojeg je bilo oko hiljadu 
dobrovoljaca pod vodstvom Džerira ibn Abdullaha el-Bedželija. Također su se sakupili 
mudžahidi iz plemena Kinane, El-Ezda, Taj'e i Has'ama. Vođa pravovjernih slao je 
mudžahide, odred za odredom, El-Musenni dok se broj nije popeo na osam hiljada 
mudžahida. Perzijanci su u isto vrijeme pripremali jaku vojsku pod vodstvom Mehrana, 
koji je nakon mobilizacije vojske krenuo prema El-Hiri. El-Musenna izašao je iz El-Hire 
da bi ga presreo. Sreo se s njim na mjestu koje se zove El-Buvejb, a ponovo je rijeka 
razdvajala dvije strane. Naredba Vođe pravovjernih bila je da muslimani ne prelaze 
rijeku da bi izašli na mejdan s Perzijancima. Mehran je El-Musenni poslao poruku: "Ili 
da dođete kod nas, ili da mi pređemo rijeku do vas." "Pređite vi", odgovorio je El-Musenna, 
noseći iskustvo iz Bitke kod mosta. 



Ashabi Allahovog Poslanika 



41 



Kada su Perzijanci prešli rijeku, muslimani ih opkoliše u jednom tjesnacu. Tu ih sasjekoše 
i ostvariše veliku pobjedu. To je bio prvi revanš za šehide pale kod mosta. Vjernici su bili 
istinski radosni. Borbe u Iraku su potom utihnule, a to je bila samo priprema za najžešću 
bitku u historiji islama, za tzv. "Bitku na Kadisijji". 

POVRATAK NA ŠAMSKI FRONT 

Još za doba Ebu-Bekra, po njegovoj naredbi, Halid ibn Velid napustio je irački 
front i prebacio se na šamski, gdje je bio potreban. Halid je na čelu mudžahida u 
Šamu ostvario velike pobjede. Postao je tako poznat da je njegovo ime spominjalo i 
veliko i malo. U to vrijeme pripremala se velika bitka u Šamu, tzv. "Bitka na Jermuku." 

Omera ibn el-Hattaba, r.a., zadesila je Allahova odredba da bude halifa u vrijeme 
kad su se odvijale pripreme za tu veliku bitku. Prvi potez koji je načinio Omer, r.a., 
bila je smjena Halida ibn el-Velida sa položaja glavnokomandujućega islamske vojske. 
Na njegovo mjesto imenovao je Ebu-Ubejdea ibn el-Džerraha. Napisao je pismo i 
poslao ga po svom slugi Jerfe'u. Ali, Ebu-Ubejde oklijevao je da preda pismo s 
naredbom o Halidovoj smjeni. U to je vrijeme on vršio pripreme za Bitku na Jermuku. 
Vođa pravovjernih saznao je za Ebu-Ubejdovo oklijevanje da stane na čelo vojske, 
zato je ponovo napisao pismo u kojem je stajalo: 

UimeAliaha, Milostivog. Samilosnog 

Es-selamu alejkum! Zahvaljujem Ali ah u, i nema drugog božanstva osim Njega, 
neka je sala vat na Njegova Poslanika. Naredio sam ti da vodiš muslimane i nemoj se 
stidjeti, jer Allah se ne stidi istine. Oporučujem ti bogobojaznost. On te je izveo iz 
nevjerstva uiman, iz zablude na svjetlo. Postavljam teza vođu Halidove vojske. Preuzmi 
njegovu vojsku, a njega smjeni s položaja i ne vodi muslimane u propast, nadajući se plijenu. 
Šalji izvidnice ispred velike skupine. Ne obazirise na dunjaluk i nemoj da ti za srce on 
priraste. Čuvaj se da ne propadneš kao oni prije tebe. Vidio sam njihov kraj i obaviješten 
sam o njihovim tajnama. Uistinu, između tebe iahireta samo je jedan korak. Kao da ti 
predviđam put iz kuće koja je izgubila svoj sjaj i ljepotu. . . a onaj čija je opskrba bogobojaznost 
jeste najčvršći. " 

Halid nije ostao utučen kada je čuo naredbu Vođe pravovjernih, već je pokorno 
izvršio naređenje. Pamti se da je tada rekao: "Ja se ne borim radi Omera... već 
radi Gospodara Omerovog." Zatim je dodao: "Hvala Allahu, Koji je odredio smrt Ebu- 
Bekru, a bio mi je draži od Omera. Hvala Allahu, Koji je dao vlast Omeru, kojeg manje 
volim od Ebu-Bekra. Hvala Allahu, Koji me je obavezao da volim Omera." 

Ebu-Ubejde omogućio je Halidu ibn el-Velidu da vodi borbu onako kako je sam isplanirao. 
U toj bici, Allahovim fadiletom, ostvarena je velika pobjeda. S njom je i definitivno eliminiran 

bizantijski uticaj u zamljamaSama. 

Ovdje je neophodno ukazati na Omerov odnos prema Halidu. Vođa pravovjernih je 
mnogo cijenio Halida i imao je povjerenja u njega kao velikog ratnog stručnjaka, ali je u isto 
vrijeme imao i mnogo zamjerki prema njemu koje je pokazao još za vrijeme Poslanika, a.s., 
i za vrijeme vladavine Ebu-Bekra, r.a. Naime, nakon osvajanja Meke Allahov je Poslanik 
Halida ibn el-Velida poslao prema Benu-Džuzejmi da ih pozove u islam, bez namjere borbe 
protiv njih. Kad se sreo s njima, izgovorili su riječi koje su Halidu bile nejasne. Rekli su: 
"Sebe'na, sebe'na" umjesto da kažu: "Eslemna, eslemna." Zato ih je Halid počeo ubijati. 
Kada je Allahov Poslanik, a.s., obaviješten o onom što se desilo, rekao je: "Bože moj, ja se 
ograđujem od onoga što je učinio Halid ibn el-Velid." A kada je Omer saznao za ono što je 
Halid uradio, žestoko se naljutio i rekao: "Zaista je brz na sablji." Od tada se zalagao da 
Halid ne dobije visoku funkciju. 

Za hilafeta Ebu-Bekra es-Siddika, r.a., u toku ratova protiv otpadnika, Halid ibn el-Velid 
poslan je otpadniku Maliku ibn Nuvejretu el-Jerbuijju. Halid se borio protiv njega dok ga nije 
zarobio. Zatim je naredio da se ubije. Poslije toga oženio se njegovom bivšom ženom koja je 
bila izuzetno lijepa. Halifu Ebu-Bekra naljutio je Halidov postupak, a Omerova srdžba bila je 

još veća. Počeo je navoditi halifu da smijeni Halida i da mu više nikakvu funkciju ne povjerava. 
Ali Ebu-Bekr se nije povinovao Omerovim nagovaranjima. 

Zbog mnogih pobjeda koje je Halid ibn el-Velid ostvario, ljudi su bili oduševljeni njime. 
Iskazivali su ogromne simpatije prema njegovoj ličnosti. Vođa pravovjernih pobojao se da 
ljubav prema Halidu u srcima muslimana ne pređe na stupanj obožavanja njegove ličnosti 
pa je odlučio da tu žar smanji. Ali i pored svega toga nalazimo da je Halid dio svog imetka 
nakon svoje smrti oporučio vođi pravovjernih Omeru ibn el-Hattabu. To istinski pokazuje 
veličinu iskrenosti prema onome u šta su vjerovali Omer i Halid. Tu vrhovni muslimanski 
interesi nadvladavaju lične ukuse i individualne želje. 

Omer ibn el-Hattab prvi je halifa koji je izašao iz Medine u države Šama da posjeti muslimane 
u njima. Zatim je ušao u grad Kuds 7 i potpisao primirje sa patrijarsima na svoj zahtjev. 

EL-KADISIJJA I PERZIJANCI 

Nakon velike pobjede u Bici na Jermuku i nakon pokreta Ebu-Ubejdea i Halida 
prema Himsu u cilju čišćenja od Bizantijaca, Vođa pravovjernih uvidio je da će sljedeća 
velika bitka biti u Iraku. Zato je pisao Ebu-Ubejdeu da vrati vojsku koja je došla iz Iraka i da 
u njoj bude Hašim ibn Utbe, El-Ka'ka' ibn Amr i ostali muslimani, te da se priključe Sa'du ibn 
Vekkasu, koji se već pripremao za veliku bitku. 

Vođa pravovjernih saznao je za veliko spremanje koje vrši perzijski kralj Jezdedžird 
kako bi mobilizirao sve Perzijance, u cilju protjerivanja muslimana iz Iraka i vraćanja svih 
teritorija koje su oni zauzeli. Zato je Omer, r.a., svim arapskim plemenima i namjesnicima 
pokrajina napisao pismo u kojemu je stajalo: "Ne ostavljajte ni jednog ko ima oružje, konja, 
iskustva ili ratne sposobnosti, a da ga ne odaberete i uputite meni... Što brže...bez odlaganja!" 

Izaslanstva dobrovoljaca, jedna za drugim, počela su stizati u Medinu, a Vođa pravovjernih 
upućivao ih je Sa'du ibn Ebi-Vekkasu u Irak. Kada je Omer među njima vidio sve plemiće i 
poglavare koji su se odazvali džihadu, rekao je: " Tako mi Allaha, pobijedit ću strane 
kraljeve sa arapskim kraljevima." Sa'd je prvo počeo pregovarati sa Jezdedžirdom na 
temelju naredbe Vođe pravovjernih ne bi li primio islam, ili ne bi li muslimani osvojili zemlje 
Iraka bez rata u zamjenu zadžizju. Međutim, perzijski je kralj želio borbu. Borba je izbila na 
Kadisijji i trajala je četiri dana. 

I hvala Allahu, Perzijanci su doživjeli velik poraz i povukli se prema El-Medainu, koji se 
nalazio u gornjem dijelu Es-Sevada. Muslimani su ih slijedili dok su se oni povlačili prema 
sjeveru, čisteći krajeve od perzijskih tragova, dok bez borbe i El-Medain nije potpao pod 
njihovu vlast. Jezdedžird je odatle pobjegao u Halvan, na sjever Perzije. Vođa pravovjernih je 
nakon ovih pobjeda odlučio da mnogo ne proširuje osvajanja iz pažnje i brige prema muslimanima. 
Perzijanci su se sakupljali i kršili ugovore i obaveze prema muslimanima, nastojeći da ih 
prevare. 

El-Ahnef ibn Kajs je Vođi pravovjernih predložio da nastavi s osvajanjem perzijskih 
zemalja da bi okončao sa perzijskom vlašću, naročito jer su mnogi stranci primili islam iz 
iskrenog uvjerenja. Emirul mu'minin je nastavio pozivati Arape u borbu. Bio je u stalnoj vezi 
sa vojskovođama. Nešto poslije je okončano s osvajanjem svih oblasti El-Ehvaza. Pao je i 
grad-država Tuster. Zarobljen je njen kralj Hurmuzan i doveden u Medinu gdje mu je sudio 
Emirul-mu'minin. Hurmuzan je tu primio islam. Na drugoj strani, Jezdedžird je neprestano 
poticao Perzijance i sakupljao ih dok se nije sabrala ogromna skupina u gradu Nehavendu, 
u najvećoj pripravnosti da dočekaju muslimane. 

Emirul-mu'minin je nasuprot njima uspio mobilizirati veliku vojsku pod vodstvom En-Nu'mana 
ibn Mukarrina el-Muzenija. A napisao je i namjesnicima Kufe i Basre da En-Nu'manu pošalju 
vojsku. I u Nehavendu je okončano sa Perzijancima. Većina njihovih vođa na čelu sa Fejrezanom 
pobijeni su. Perzijanci su se konačno uvjerili da se ne mogu suprotstaviti muslimanima. Zato 
su počeli predavati svoje gradove i otvarati tvrđave pred muslimanima bez borbe. Veliki je 
dio Perzijanaca primio islam. Pali su i gradovi Asbahan i Horasan, posljednja uporišta 
Jezdedžirda, koji je odatle pobjegao u turske zemlje pod zaštitu njihova kralja Hakana. 



44 



Ashabi Allahovog Poslanika 



OSVAJANJE EGIPTA 

Cijelo šamsko područje očišćeno je od bizantijskog uticaja. Ebu-Ubejde ibn el-Džerrah i 
Halid ibn el-Velid uspjeli su ugušiti svaku pobunu i uspostaviti red, pokorivši sve zemlje pod 
muslimansku vlast. Nakon osvajanja Kudsa Amr ibn el-As počeo je razmišljati o osvajanju 
Egipta. Izložio je svoju ideju Emirul-mu'mininu i zatražio da njemu povjeri dužnost. Ali se 
Omer, r.a., dvoumio, bojeći se da se muslimani ne raziđu. Amr ibn el-'As nije prestajao sa 
uvjeravanjem Omera o dobrim stranama Egipta. Molio ga je, posebno apelirajući na 
nekoliko tačaka: 

- "Da se bizantijski vojskovođa Atrapon uspio povući iz Palestine, prešavši sa 
svojim snagama preko Gazze i daje otišao ka dolini Nila. I bolje bi bilo slijediti ga dok 
je poražen, nego ga ostaviti da obnovi svoje snage i da kao takav predstavlja opasnost 
za muslimane; 

- Egipat je bio poznat po raznovrsnim dobrima, dobrom rodu poljoprivrednih usjeva, 
prostranosti zemlje, po rijekama i ogromnom bogastvu. Ako bi to bogastvo zadobili muslimani, 
bilo bi osnovnim izvorom za život, mobilizaciju vojske i podmirenje državnih potreba. 

- Mnogobrojne tvrđave u Egiptu i povlačenje Atrapona predstavljat će u budućnosti 
opasnost za muslimane. Moguće je da se Atrapon oporavi i mobilizira veliku vojsku, 
te ponovo uspostavi vezu sa Heraklom, bizantijskim kraljem, koji je bio pobjegao na 
sjever. Mogli bi se dogovoriti da povedu zajednički rat protiv muslimana, čime bi obnovili 
svoju državu i učvrstili svoju pagansku vjeru na tom području. 

- Egipatski narod bio je potlačen. Izrabljivan je u zemljoradnji, a i pored toga ne posjeduje 
ni osnovne životne potrebe, jer su veliki sveštenici i patrijarsi uzimali većinu proizvoda. Zato 
će taj narod u muslimanima naći spasitelje i za očekivati je da prime islam. 

- Širenje islama u Egiptu povećat će snagu muslimanima i pomoći im u njegovom daljem 

Vi ■ II 

sirenju. 

Vođa pravovjernih počeo se uvjeravati u tačnost Amr ibn el-'Asova govora. Znao 
je njegovu veliku borbenu snagu, veliku pronicljivost u datom trenutku i duh vojskovođe 
koji gaje nosio. Zato mu je naredio da ode u Egipat na čelu vojske osrednjega broja. Napisao 
mu je: "Pozovi ljude u borbu u Egipat, pa koji ti se brzo odazovu kreni s njima." 

Amr ibn el-'As sa vojskom od četiri hiljade mudžahida krenuo je prema Arišu. Namjerno 
je išao polaganim tempom, nadajući se da će mu stići pomoć od Emirul-mu'minina. Amr je 
ušao u Ariš, a u njemu nije našao bizantijske vojske, što mu je povećalo samouvjerenje, te 

odluči da ih goni do unutrašnjosti Egipta. Omeru, r.a., javio je daje ušao u egipatsko područje, 
tražeći od njega pomoć i opremu. Sa relativno malim brojem od četiri hiljade mudžahida Amr je 
uspio osvojiti El-Fermu, zatim Belbis, a zatim otvoriti put ka unutrašnjosti Egipta. 

Atrapon je uvidio snagu muslimana, te je okupio svoje snage u Babilonovoj tvrđavi. Amr 
je stigao do tvrđave prije nego mu je došla pomoć. Shvatio je težinu situacije u kojoj su se 
našli, jer njegove snage nisu bile moćne osvojiti i provaliti tvrđavu. Dok je Amr razmišljao šta 
da radi, došla mu je pomoć koju je poslao Emirul-mu'minin, koji je inače pratio njegovo 
kretanje i usmjeravao ga svojim instrukcijama. Potom je tvrđava pala u muslimanske ruke, 
a Amr je nastavio i opkolio grad Ajnuš-šems. Tu je veliku ulogu odigralo neopisivo herojstvo 
Ez-Zubejra ibn el-Avvama i drugih mudžahida. Nakon toga osvojena je Aleksandrija i svi 
preostali dijelovi Egipta. Zatim je potpisano primirje sa egipatskim kraljem Mukavkisom, koje 
Taberi navodi u sljedećoj formi: 

"U ime Maha, Milostivog, Samilosnog! 

Garancija stanovnicima Egipta odAmra ibn el-'Asa za sigurnost njihovih života, 
vjere, imetka, crkava, krstova, na kopnu i na moru. Neće ih uznemiravati u navedenom niti 
će im se šta oduzimati i neće nis kim dijeliti svoje stanove u Ne ubi. Dužnost stanovnika 
Egipta jeste da daju džizju ako prihvate ovo primirje, adavatćeje, kada prestanu poplave, 
u iznosu od pedeset mi/iona. 

Oni su odgovorni za djela svojih kriminalaca. Ako neko od njih ne prihvati, oduzet 
će mu se prava u skladu s tim. Naša garancija ne obuhvata onoga koji odbije ugovor. 
Ako se umanji rod, smanjit će se idžizja u srazmjeri. Ko prihvati primirje od Bizantijaca 
iNeube, na njega će se odnositi sve ono što se odnosi na ostale. A ko odbije i odabere da 
ode bit će siguran s ve dok ne stigne gdje želi ili dok ne napusti našu drža vu. Džizju će plaćati 
koliko je određeno u tri rate, po trećinu. Ovo što je u ovom dokumentu Allahov je ugovori 
garancija, garancija Njegova Poslanika, garancija njegova nasljednika Emirul-mu'minina i 
garancija vjernika. " 

Stanovnicima Nebe, koji su se obavezali pomoći određenim brojem glava stoke, 
i konja daje se garancija da neće biti napadnuti. Ne zabranjuje im se trgovina, svejedno, 
uvozili ili izvozili robu. 

Ovome je bio svjedok Zubejr i njegova dva sina Abdullah i Muhammed. Dokument je 
napisao Virdan. Amr ibn el-'As je nakon toga izabrao prostranu zemlju u predgrađu 
Ajnuš-šemsa, postavio na njoj veliki šator i počeo planirati gradnju grada koji nazvaše 
Fustat. Sagradio je džamiju, a pored nje kuću za Emirul-mu'minina i napisao pismo u 
kome je stajalo: "Mi smo planirali kuću za tebe kod glavne džamije." Emirul-mu'minin 
mu je odgovorio: "Kako da čovjek iz Hidžaza ima kuću u Egiptu? Načinite je trgom za 
muslimane." Amr ibn el-'As izvršio je naređenje halife. Egipat je, hvala Allahu, ostao u rukama 
muslimana. 

PRESELJENJE NA AHIRET 

Omer ibn el-Hattab bio je halifa deset godina i nekoliko mjeseci. U njegovo vrijeme 
učvršćena je islamska država, proširene njene granice i sređena administracija. Kada gaje 
starost ophrvala i kad je počeo osjećati slabost u tijelu, osjetio je da mu se približava edžel 
pa je požurivao susret sa svojim Gospodarem, učeći dovu: "Bože moj, ostario sam, oronule 
su mi kosti, snaga me izdaje, a povećao se broj potčinjenih, uzmi me Sebi dok nisam 
potpuno onemoćao ili izgrđen." Jedne noći usnio je san poslije koga je shvatio da mu je kraj 
blizu. Ujutro se obratio muslimanima, riječima: "0 ljudi,... vidio sam uistinu san... koji tumačim 
da mi se smrt približava. Vidio sam crnog pijetla da me je dva puta kljucnuo...O ljudi... 
određeni su vam farzovi i sunneti. Ostavljeni ste, a sve vam je objašnjeno. Osim brige da 
vas zavedu drugi, najvažniji su mi bili propisi o ostavštini rodbini. Ni o čemu nisam više pitao 
Allahova Poslanika kao o kelali. 8 Ništa mi nije teže palo u mom druženju s Allahovim 
Poslanikom, a.s., kao kelala, kada me je bocnuo svojim prstom u stomak i rekao mi: 
'Dovoljan ti je ajet koji se nalazi na kraju sure En-Nisa': 

'Oni traže od tebe tumačenje. Reci: 'Allah će vam kazati propis o kelali, ako neko umre, 
a ne bude imao djeteta, a ima sestru, njoj polovina njegove ostavštine, a i on će naslijediti nju 
ako ona ne bude imala djeteta, a ako su dvije, njima dvama trećina njegove ostavštine. Ako 
su oni braća i sestre, onda će muškarcu pripasti dio jednak koliko dvama ženama. To vam 
Allah objašnjava da ne zalutate, a Allah zna sve. " 9 

Ako me Allah poživi, objasnit ću 'kelalu' tako da će biti jasna i onome ko uči i ko ne uči 
Kur'an. Bože moj, uzimam Tebe za svjedoka u vezi ensarijskih namjesnika. Ja sam ih samo 

poslao da podučavaju ljude vjeri i sunnetu njihova Poslanika, a.s., da pravedni budu prema 
njima i da im udjeljuju, a da se meni obraćaju u nejasnim stvarima." 

U ranu zoru, u srijedu, četvrtoga zul-hidžeta dvadeset i treće godine po Hidžri izašao je 
Emirul-mu'minin u džamiju da predvodi muslimane na sabah-namazu. Prethodno je odredio 
ljude u džamiji da izravnaju satove prije namaza. Ako bi neko bio više naprijed ili nazad, 
ispravio bi ga, a potom bi izgovorio iftitahi tekbir 10 . Omer ibn el-Hattab došao je u džamiju, 

a svjetlo dana još nije bilo ojačalo. Po običaju, stao je ispred muslimana i izgovorio tekbir za 
pristup namazu. Utom, ispred njega usta čovjek i udari ga nožem nekoliko puta u prsa i u 
stomak. Omer ibn el-Hattab osjetio je hladnoću oružja, i okrenuvši se prema muslimanima, 
išareteći progovori: "Uhvatite psa, ubi me!" 

Ubica je bio Ebu-Lu'lu Fejruz el-Farisi, rob El-Mugire ibn Šu'bea, koji je bio zarobljen u 
Bici za Nehavend. Došao je u ranim satima odlučan da ubije Vođu pravovjernih. Ispod 
ogrtača držao je nož sa drškom na sredini i sa dva oštra sječiva sa strana. Sakrio se blizu 

mjesta gdje je klanjao Emirul-mu'minin, i kada je počeo namaz, skočio je na njega i više puta 
udario ga nožem. Potom je pokušao pobjeći, ali su se muslimani okupili oko njega odlučni da 
ga uhvate. On je počeo da razmahuje nožem desno i lijevo, ranivši nekoliko muslimana, dok 
jedan nije skinuo svoj ogrtač i bacio ga na njega, oborivši ga na zemlju. Ebu-Lu'lu shvatio je 
da mora umrijeti, pa se sam probo nožem od čega je i umro. Zato ga muslimani nisu uspjeli 
ispitati i saznati pravu istinu o zavjeri. Kada je Emirul-mu'minin saznao ime i podatke o svom 
ubici, rekao je: "Hvala Allahu, Koji nije učinio da se moj ubica sa mnom raspravlja na 
Sudnjem danu radi sedžde kad je on nikada nije učinio." 

Nekoliko dana nakon ranjavanja halifa je proveo u razmišljanju o problemima muslimana. 
Ostavio je hilafet jednom od šest ljudi koje je izabrao, ada među njima bude šura u izboru: 
Osmanu ibn Affanu, Aliji ibn Ebu-Talibu, Zubejru ibn Avvamu, Talhi ibn Ubejdullahu, 
Abdurrahmanu ibn Avfu i Sa'du ibn Ebu-Vekkasu. Zahtijevao je da njegov sin Abdurrahman 
bude prisutan s njima, ali da on nema pravo da bude izabran. 

0 navedenoj šesterici Omer je rekao: "Ne vidim da iko ima veće pravo na izbor za halifu 
od ove grupe. Kada je preselio, Allahov Poslanik, a.s., bio je zadovoljan njima, pa koji god 
bude izabran, on će biti halifa poslije mene." Nakon što je osjetio da mu se približava smrt, 
pobojao se da njegova porodica neće pretjerivati kod dženaze, pa je zato oporučio sinu 
Abdullahu: "Štedi u mojim kefinima, jer ako imadnem kod Allaha dobra, zamijenit će mi ih 
boljim, a ako ne, skinut će mi ih. Nemojte pretjerivati oko mog mezara. Neka ne izlaze za 
mnom žene. Nemojte me hvaliti sa onim što nemam, jer Allah najbolje zna o meni. Kada me 
ponesete, požurite, jer ako mi bude kod Allaha dobro, odnijet ćete me u ono što je bolje za 
mene, a ako ne bude, prije ćete se osloboditi zla koje nosite na vašim vratovima." 

Kada mu je duša počela izlaziti, rekao je svome sinu: 

"Stavi mi obraz na zemlju." 

Sinje odgovorio: 

"Zar nije moje stegno i zemlja isto?" 
Omer, r.a., ponovo reče: 
"Stavi mi obraz na zemlju!" 

Pa kada mu je sin stavio obraz na zemlju, spustio je ruke niza se i počeo govoriti: 
"Teško meni ako mi Allah ne oprosti... Teško meni ako mi Allah ne oprosti"... 11 
To je ponavljao dok mu duša nije izašla. Nakon ranjavanja, Omer je zahtijevao od 
svog sina da zatraži dozvolu od Majke vjernika Aiše, radijallahu anha, da dozvoli da bude 
ukopan pored svoja dva prijatelja i miljenika, Allahova Poslanika, a.s., i Ebu-Bekra, r.a. : 
"Abdullahu, otiđi kod Majke vjernika Aiše i reci joj: 'Omer ti šalje selam, nemoj reći Emirul- 
-mu'minin jer ja danas nisam 'emir', i reci: "Hoćeš li dozvoliti da Omer bude ukopan pored 
svoja dva prijatelja?" Omerov sin je Majku vjernika zatekao kako sjedi i plače. Nazvao joj je 
selam i rekao: "Omer traži dozvolu da ga ukopaju pored Allahova Poslanika, a.s., i Ebu-Bekra." 

"Tako mi Allaha, to sam željela za sebe, ali ću njemu dati prednost nad sobom." Abdullah 
se vratio i rekao da mu je Aiša, radijallahu anha, dozvolila, a Omer reče: "Ništa mi nije bilo 
važnije od tog mjesta, o Abdullahu, sine Omerov, kada umrem, odnesite me na mojoj 
postelji, zatim stani na vrata i reci: "Omer ibn el-Hattab traži dozvolu. Pa ako mi se da 

dozvola, unesi me, a ako ne, ukopaj me u muslimansko mezarje." 

Plemeniti ashabi stajali su oko Omerovog tijela koje je ležalo na zemlji. Prišao mu je Alija 
ibn Ebi-Talib, r.a., a već je Omer bio ogasuljen i zamotan u ćefine, podigao odjeću sa 
njegova lica i rekao: "Allah ti se smilovao, o Ebu-Hafse. Niko mi nije draži bio poslije Poslanika 
da sretnem Allaha sa njegovom knjigom od tebe." 

Osman ibn Affan i Alija, r.a., dvoumili su se koji će mu od njih dvojice klanjati 
dženazu. Abdurrahman ibn Avf je rekao: "Neka klanja Suhejb." Tako je oporučeno. 
Poslije namaza je Abdullah ibn Selam prišao njegovom tijelu i stavši pored postelje, 
reče: "Ako ste me pretekli da mu klanjate, nećete me preteći u pohvali njega... Divan 
li si brat po islamu, o Omere, naklonjen istini, odbojan prema laži. Bio si zadovoljavan 
kada je trebalo i ljutio si se kada je trebalo. Bio si kreposan i dobar. Nisi se hvalisao 
i nisi ogovarao." 

Ukopan je pored svoja dva prijatelja. Prenosi El-Mugire ibn Šu'be i veli: "Nakon 
što je Omer umro, za njim je zaplakala kćerka Ebi-Hasme i rekla: "Omere, ispravljao 
si nepravdu, pomagao si liječenje teških bolesnika. Uništio si smutnju, a oživio sunnet. 
Otišao si čiste odjeće i čist od grijeha." 

VRLINE OMERA, R.A. 

Pero nije u stanju iskazati sve vrline i dobročinstva koja je učinio Emirul-mu'minin 
Omer ibn el-Hattab, r.a. Omer je Medinu učinio muslimanskom prijestolnicom, a šuru 
je učinio načinom islamske vlasti. Džamiju je učinio mjestom gdje se raspravlja o 
općim muslimanskim problemima. Džamija je u Omerovo vrijeme bila mjesto odakle 
se upravljalo državom. 

Prvi je postavio sudije i zahtijevao od njih da se drže pravde u svojim presudama. 
A dovoljno mu je časti što je on bio najpravedniji u presudama. I često kada se govori o 
pravdi, navodi se Omer kao primjer. Nazvan je Farukom jer je rastavljao istinu od laži.Teško 
da ima sličan primjer držanja do pravde među ljudima kao slučaj koji se desio sa izaslanikom 
Kisre. Došao je u Medinu pitati o muslimanskom kralju, pasu ga obavijestili da kod njih nema 
kralja, nego da imaju halifu. Potom ih je pitao gdje on boravi, pa su ga uputili prema džamiji. 
Potražio gaje u džamiji, ali ga nije našao. Rečeno mu je da ode na jedno mjesto nedaleko od 
džamije. Kada je perzijski izaslanik došao na mjesto gdje su ga uputili, našao je čovjeka 

kako spava u hladovini voćnjaka. Sam, sakriven od sunca, sa svojim štapom pod glavom, 
siguran i bezbrižan spavao je prvi čovjek najveće države toga doba. Ta slika je nagnala 
Perzijanca da kaže poznatu rečenicu: "Pravdu si uspostavio, pa mirno zaspao!" 

Omer ibn el-Hattab, r.a., prvi je koji je postavio divane (urede), uveo poštu, plate i 
protokole. Koliko je Emirul-mu'minin bio strog prema sebi i svojoj porodici, toliko je bio blag, 
saosjećajan i samilostan prema muslimanima. Kad bi saznao daje neko u oskudici, sakupio 
bi hrane i sam na svojim leđima odnio muhtaču. 

Historija neće prestati spominjati ovoga čovjeka. On je uveo (mjesečno) lunarno 
računanje vremena za muslimane. Arapi prije, a i Arapi kao prvi muslimani, računali 
su vrijeme prema perzijskom ili bizantijskom takvimu, sve dok Omer ibn el-Hattab 
nije načinio muslimanski kalendar koji počinje od godine u kojoj je Allahov Poslanik, 
a.s., učinio Hidžru iz Meke u Medinu. 



OSMAN IBN AFFAN, R.A 



0^ j;o^ 



NJEGOVO IME I PORIJEKLO 



Njegovo ime je Osman, sin je Affanov, a on sin Ebu el-'Asov, a on sin Umejje, a on 
Abduš-Šemsov, a on Abdul-Menafov, a on Kusajjov, a Kusajj je sin Kilabov, a on sin 
Murrinov, a on K'abov, a on Luejjov, a on Galibov, a on Fihrov, a on Malikov, a on Nadrov, 
a on Kinanov, a on Muzejminov, a on Mudrekov, a on lljasov, a on sin Mudar Nizarov, a on 
Meidov, a on Adnanov. Imao je nadimke Ebu-Abdullah i Ebu-Amr. 

Prvi nadimak mu je po sinu Abdullahu kojeg je dobio sa ženom Rukajjom, kćerkom 
Allahova Poslanika, a.s. Sin mu je umro četvrte godine po Hidžri, a imao je šest godina. 
Osmanova mati bila je Erva, kćerka Kurejzova, sina Rebiovog, koji je sin Habibov, a on sin 
Abduš-Šemsov. Bio je rođak Allahovog Poslanika, a.s., s dvije strane: po porijeklu od 
Abdul-Menafa, oca Abduš-Šemsa, čiji su potomci Emevije, a peti Osmanov djed. Abdul- 
Menaf bio je otac i Hašimu, od koga su nastale hašimije, a on je četvrti djed Muhammedu, 
a.s.; s druge strane Osmanova je mati Erva a njezina mati El-Bejda, kćerka je Abdul- 
Muttalibova, pa prema tome Osmanova nana po majci tetka je Allahovog Poslanika, a.s. 
Osman, r.a., vodi porijeklo od Umejje, jednog od najčasnijih kurejševićkih plemena, koje je 
nosilo zastavu u ratovima i imalo neka vjerska zaduženja oko Kabe. Nadmetalo se s 
plemenom Benu-Hašim oko vodstva i ugleda. Možda je najveći uzrok neprijateljstva plemena 
Benu-Umejje prema Muhammedu, a.s., i Objavi koja mu se objavljivala u srce ležao u tome 
što nije bio iz njihovog plemena. Slična je bila i mržnja plemena Mahzum i Sekif, koja su 
smatrala da imaju veće pravo na poslanstvo od plemena Benu-Abdul-Muttalib. 

OSOBENOSTI 

Osman, r.a., odgojen je u bogatoj trgovačkoj kući. Taj luksuz i bogatstvo ostavili su velik 
uticaj na njegovu ličnost i ponašanje. Isticao se mirnoćom, prijaznim govorom i lijepim 
ahlakom. Upustio se u trgovinu u kojoj se pokazao kao vrstan trgovac: pravedan, iskren i 
pouzdan. Iz Meke je odlazio na trgovačka putovanja, zimi u Šam, a ljeti u Jemen. Osman je 
učio u doba kad je bilo vrlo malo učenih ljudi. Tako je zabilježeno daje bilo samo sedamnaest 
ljudi koji su znali čitati i pisati u vrijeme spuštanja Objave Muhammedu, a.s. Među njima je bio 
i Osman, a imao je vrlo lijep rukopis. Još za svoje mladosti počeo se isticati, koristeći 
čitalačke sposobnosti među Arapima. Poznavao je njihova rodoslovlja i znao historiju Kurejšija, 
sa svim njihovim dobrim i lošim stranama. Ljudi su ga posjećivali i družili se s njim zbog 
njegovog obrazovanja, blagosti, iskustva i lijepog ophođenja. 

Nije ga privlačilo oružje niti je htio učiti ratne vještine. Prirodno je prezirao nasilje, nastojao 
je mirno riješiti probleme i izbjegavao je svađu i kavgu kad god je mogao. Bio je vrlo stidljiv. 
Allahov Poslanik, a.s., znajući za njegov stid rekao je: "Najiskreniji u svome stidu od moga 
ummeta je Osman." Također prenosi Seid ibn el-'As od Aiše: "Ebu-Bekr, r.a., zatražio je 

dozvolu od Allahovog Poslanika, a.s., da uđe, a on je ležao na svojoj postelji zagrnut mojim 
ogrtačem, pa mu je Poslanik, a.s., dozvolio. Obavio je svoj posao i otišao, a potom je došao 
Omer, r.a., i zatražio dozvolu za ulazak. Allahov Poslanik, a.s., dozvolio mu je. Nije promijenio 
svoj položaj, a Omer, r.a., obavio je što je htio i otišao. Potom je došao Osman, r.a., izatražio 
dozvolu za ulazak. Allahov Poslanik, a.s., sjeo je i popravio svoju odjeću. Osman je ušao, 
obavio svoj posao, a zatim izašao. Ja sam upitala: 'Allahov Poslaniče, prema Ebu-Bekru i 
Omeru se nisi ponio kao prema Osmanu.' Allahov Poslanik, a.s., odgovori: 'Osman je vrlo 
stidljiv čovjek i bojim se da sam ga dočekao onako, da mi ne bi ni rekao zbog čega je došao.'" 

Osman, r.a., bio je lijepog izgleda, srednje visine, okrugla lica, nježne kože, tamnoput, 
pravog nosa, krupnih očiju. Imao je veliku bradu koju je knio. Zube je učvršćivao zlatom. 
Imao je dugačke podlaktice, gustu kosu, krupne ručne i nožne kosti, naročito stopala i šake. 
Lice mu je imalo ožiljke od posljedica prebolovanih boginja. Živio je čisto i uredno, za razliku 
od mladića Meke toga doba. Nije pio alkohol niti je bludničio. 0 sebi je rekao: "Allaha mi, 
nisam počinio blud ni u džahilijetu ni u islamu." Održavao je rodbinske veze, pružao podršku 
i pomagao rodbini kad god je trebalo. Bio je vrlo strpljiv, samilostan i dobroćudan. Posebno 
je bio milostiv prema rođacima, slugama i onima koji su od njega zavisili. Jedanput mu je 
rečeno: "Zašto ne zapovijediš slugama da te neprestano služe?" On je odgovorio: "Ne... 
noć je za njihov odmor." 

Osman je živio raskošnim životom, imao je sav komfor, uredno i luksuzno pokućstvo, 
oblačio je skupocjena odijela i nosio vrijedan nakit. Bio je bogat i darežljiv. 

PRIMANJE ISLAMA 

Osman je, kako priča Hafiz ibn Asakir, primio islam na čudan način. Rukajja, 
kćerka Poslanikova, a.s., bila se udala za Utbu ibn Ebu-Leheba, a bila je vrlo lijepa i 
privlačna. Osman se još ranije želio oženiti Rukajjom, pa ga je njena udaja jako 
rastužila. Jednog dana je kod svojih ukućana, tužan i zabrinut kao i uobičajeno, zatekao 
u posjeti njegovu tetku S'adu bint Kurejz. Ona se bavila vračanjem pa mu je rekla: 
"Raduj se, pozdravljen si triput uzastopno, pa opet triput, pa opet do deset. Dobit ćeš dobro, 
a bit ćeš sačuvan zla. Bogami, oženit ćeš se čednom ženom, kćerkom plemenitog porijekla, 
učinit ćeš djelo koje će biti opjevano." Osman, r.a., kasnije je pričao: "Bio sam začuđen 
njenim riječima, nagovještavala mi je ženidbu ženom koja se udala za drugoga, pa sam je 
upitao: 

'Tetka, šta to govoriš?' 

Odgovorila mi je: 

'Osmane, lijep si i riječit, a ovaj Poslanik ima jasan dokaz, pa ga slijedi, kipovi ti 
ne mogu nauditi.'" 

Kada je nakon toga izašao iz kuće, ugledao je Ebu-Bekra, r.a., koji mu je rekao: 
"Teško tebi, Osmane! Kako ti, kao razborit čovjek, ne možeš razlučiti istinu od 

neistine? Kakvi su ovo kipovi koje obožava naš narod? Zar nisu od kamena, gluhi, 

slijepi, niti koriste, niti štete? 
Osman odgovori: 

"Allaha mi, takvi su kakve si ih opisao." 
Ebu-Bekr reče: 

"Ovaj Muhammed ibn Abdullah, Allahov je Poslanik, Allah ga je poslao Svojim 
stvorenjima. Imaš li želju da ga posjetiš?" 

Osman i Ebu-Bekr, r.a., tada su otišli kod Poslanika, a.s., i on mu reče: "Osmane, 
odazovi se Allahu, ja sam Njegov Poslanik, tebi i svim stvorenjima." Kada je čuo 
Allahova Poslanika, a.s., Poslanik, a.s., gaje oduševio, te on izgovori šehadet i primi 
islam. 

ZUN-NUREJN 

Ebu-Bekr, r.a., pozivao je kurejševičku omladinu: onu razumniju i napredniju i onu 
ljepšega morala od njihovih vršnjaka, u islam. Objašnjavao im je pravednost nebeske 
poslanice kojom je obradovan Muhammed ibn Abdullah, a.s. Doveo je Osmana ibn M'azuna, 
Ebu-Ubejdu ibn el-Džerraha, Abdurrahmana ibn Avfa, Ebu-Selemu ibn Abdul-Eseda i Erkama 
ibn Ebu-el-Erkama kod Allahova Poslanika, a.s., te su svi, njegovim uzrokom i zaslugom, 
primili islam. U to vrijeme bilo je trideset osam muslimana na Zemlji. Kurejšije su shvatile 
kakva im opasnost prijeti ako se islam proširi među njihovom omladinom, pa su se tome 
počeli otvoreno suprotstavljati. 

Islam je pozivao odbacivanju paganstva i obožavanja kipova, zagovarao jednakost i 
pravednost među ljudima. Ovakvi su principi Kurejšijama oduzimali povlastice i uništavali 
mekanski vladajući društveni sistem, koji je bio zasnovan na ropstvu i tlačenju siromašnih 
od bogatih. Ovi principi mijenjali su život čiji su običaji ponižavali vrijednost čovjeka. 

Ebu-Leheb, Poslanikov, a.s., amidža, svoja je dva sina oženio kćerkama Resulullaha: 
Utbu Rukajjom i Utejbu Ummu Kulsum. Kurejšije su počele razmišljati o načinu kojim bi 
zaustavili Poslanika, a.s., u njegovoj poslaničkoj misiji. Ebu-Leheb i žena mu Ummu Džemil 

smatrali su daje najbolji način zabaviti ga ličnim problemima, ato su vidjeli u razvodu braka 
njihovih sinova. Kada je obavljen razvod, Allahov Poslanik, a.s., bio je vrlo radostan jer su se 

njegove kćerke razvele od mnogobožaca. 

Poslije nekog vremena, Osman, r.a., počeo je razgovarati s Poslanikom o ženidbi 
Rukajjom. Resulullah, a.s., dočekao je toplo njegov prijedlog i oženio ga svojom kćerkom. 
Rekao je poslije: "Najljepši brak, što ga čovjek vidje, jeste između Osmana i žene mu 
Rukajje." 

Osmanova tetka S'ada bint Kurejz je povodom njihovog braka rekla: 

"Allah uputi Osmana 

mojim riječima na pravi put, 

a Allah upućuje na Istinu. 

Pa slijedi Muhammeda, a.s., na istini, 

on nikada nije bio uz laž. 

Oženi ga svojom kćerkom, 

poslani s Istinom, pa njih dvoje bijahu, 

mjesec i sunce nad horizontom. 

Žrtvujem za tebe, sine Hašimovića, 

svoju dušu ti, Allahov Milosniče, 

poslan svim stvorenjima." 

Nakon što se pojačao pritisak Kurejšija, Poslanik, a.s., naredio je muslimanima da učine 
hidžru u Abesiniju (Etiopiju). Osman, r.a., i njegova žena su također otišli u Abesiniju i tamo 
proveli neko vrijeme, pa su se vratili u Meku. U tom periodu su dobili sina kojem su nadjenuli 
ime Abdullah. Stanovnici Jesriba (Medina) dali su prisegu Muhammedu, a.s., da će ratovati 
uz njega i štititi gate su ga pozvali k njima u Medinu. Poslanik, a.s., muslimanima je naredio 
da tajno učine hidžru u Medinu gdje su ih ensarije dočekale, dijeleći s njima dom, imetak, 
dobro i zlo, tako da takvo gostoprimstvo nije zabilježeno u historiji. Osman i njegova porodica 
bili su prvi koji su učinili hidžru. Smjestili su se u kuću Sabita ibn Sabita r.a., brata Hassana 
ibn Sabita, r.a., koji je bio pjesnik Allahova Poslanika, a.s., a Osman se pobratio s njim. 
Hidžra muslimana u Medinu upotpunila se dolaskom Muhammeda, a.s., i Ebu-Bekra, r.a., 
Ovdje je otpočeo razvoj i izgradnja države i zajedice zasnovane na ljubavi, bratstvu i 
potpomaganju koje se očitovalo na svakom koraku. Muslimani su uživali mir i sigurnost. 
Međutim, Kurejšije su i dalje motrile na muslimane na svakom koraku, nisu propuštali ni 
jednu priliku da im naštete i isprovociraju ih gdje god su mogli. Pozvali su u pomoć svoje 
saveznike među arapskim plemenima u borbu protiv islama. 

Jednoga dana je do Poslanika, a.s., došla vijest da se Ebu-Sufjan vraća iz Šama na čelu 
karavana u kome je bio kurejševički kapital. Odlučio se suprotstaviti tom karavanu i zaplijeniti 
imetak kako bi osiromašio Kurejšije i otupio oštricu njihova djelovanja te ih zaustavio u 
njihovom nanošenju zla muslimanima. Ebu-Sufjan je, osjetivši opasnost, poslao po pomoć. 
Kurejšije su ga pomogli svojim junacima i ratnicima, poslavši ih u spas karavana. Dok su oni 
stigli, Ebu-Sufjan je uspio izbjeći muslimansku zasjedu, međutim, Kurejšije se nisu htjele 
vratiti u Meku bez sukoba s Muhamedom, a.s. Naročito je Ebu-Džehl podsticao mušrike na 
to i naređivao im borbu. Tako je došlo do Bitke na Bedru. Kurejšije su doživjele težak poraz 
u kojem im je poginuo velik broj plemića i ratnika. Osman nije učestvovao u ovoj bici jer mu 
se žena Rukajja bila razbolila tako da nije mogla ustati iz postelje. Smatrao je da treba ostati 
pokraj nje da joj hizmeti i zatražio je dozvolu od Poslanika, a.s., što mu je on dozvolio. 

Na taj dan kada su muslimani pobjedonosno završili okršaj na Bedru, Rukajja je preselila 
na ahiret. Allahov Poslanik, a.s., odredio je dio ratnog plijena za Osmana, kao da je i on 
učestvovao u bici. Poslije smrti Rukajje, Osman, r.a., želio je zadržati svoje srodstvo s 
Poslanikom, a.s., pa je zaprosio njegovu drugu kćerku Ummu Kulsum. Allahov Poslanik, 

a.s., vjenčao gaje njom, a mehr je bio isti kao i kod Rukajje. Vjenčanje je bilo u mjesecu 
rebiul-evelu, treće godine po Hidžri. 

Tuga je ponovo ostavila ožiljak naOsmanovom srcu kada mu je u šestoj godini života 
umro sin Abdullah. Dženazu mu je klanjao njegov djed Muhammed, a.s. Ukopan je u Medini. 
Devete godine po Hidžri umrla mu je žena Ummu Kulsum, a s njom nije imao djece. Kada je 
druga Resulullahova kćerka Ummu Kulsum preselila na ahiret, on je rekao Osmanu: "Kada 
bih imao i treću kćerku, dao bih je za tebe." 

Osman, r.a., dobio je nadimak "Zun-nurejn" (Vlasnik dvije svjetlosti), zbog toga što je 

oženio dvije kćerke Poslanika, a.s., a svaka od njih mu je bila svjetlo u životu. On je među 
deset osoba kojima je Džennet obećan za njihova života. Ta deseterica časnih ashaba su: 
Ebu-Bekr es-Siddik, Omer ibn el-Hattab, Osman ibn Affan, Alija ibn Ebi- Talib, Talha ibn 
Ubejdullah, Zubejr ibn el-Avvam, Abdurrahman ibn Avf, S'ad ibn Ebi-Vekkas, Abdullah ibn 
Mes'ud i Seid ibn Zejd, Allah neka je zadovoljan s njima. 

Hatib Ebu el-Fadl prenosi od Abdullaha ibn Ebu-Nasra, a ovaj od Nasra ibn Ahmeda, a ovaj 
od Ahmeda ibn Talhe ibn Haruna, a ovaj od Ahmeda ibn Sulejmana, a ovaj od Jahje ibn Džafera, 
a ovaj od Alija ibn Asima, a ovaj od Osmana bin Gajasa, a ovaj od Osmana en-Nehdija, a ovaj 
od Ebu-Muse el-Eš'arijadaje rekao: "Bio sam s Allahovim Poslanikom, a.s., u jednom vrtu iza 
zatvorenih vrata kada pokuca neki čovjek, pa Resulullah, a.s., reče: 

'Abdullahu ibn Kajse, idi i otvori mu vrata i obraduj ga Džennetom.' Ustao sam i otvorio 
vrata, a na vratima je bio Ebu-Bekr, r.a. Kada sam ga obavijestio o onome što je rekao 
Poslanik, a.s., zahvalio je Allahu, ušao, nazvao selam i sjeo. Potom sam zatvorio vrata, a 
Allahov Poslanik, a.s., razgrtao je štapom zemlju kada neko opet pokuca. Poslanik, a.s., 
reče: 

'Abdullahu, ustani i otvori, i obraduj ga Džennetom.' 

Ustao sam i otvorio vrata na kojima je bio Omer ibn el-Hattab r.a. Kada sam ga obavijestio 
o onome što je rekao Poslanik, a.s., zahvalio je Allahu, ušao, nazvao selam i sjeo. Zatvorio 
sam vrata, a Poslanik, a.s., čeprkao je zemlju štapom, kada neko ponovo pokuca. Poslanik, 

cl. S., TGCG. 

'Abdullahu, ustani, otvori mu i obraduj ga Džennetom na iskušenju koje će ga snaći.' 

Ustao sam, otvorio i vidio Osmana ibn Affana, r.a., pa sam ga obavijestio o onome što 
je rekao Allahov Poslanik, a.s., a on je rekao: 
'Allah je pomagač.' 

Potom je ušao, nazvao selam i sjeo." 
Hilal je pričao, prenoseći od svog oca, a ovaj od Ishaka el-Ezreka, a ovaj od Ebu-Sufjana, 
a ovaj od Dahhaka ibn Muhazima, a ovaj od Nizala ibn Sebre el-Hilalija daje rekao: 

"Rekli smo Aliji, r.a.: 'Vođo pravovjernih, pričaj nam o Osmanu ibn AffanuP 

On je rekao: 

"Zovu ga Zun-nurejn, na najvišem je stupnju, srodio se s Allahovim Poslanikom, a.s., 
preko njegovih kćeri i osigurana mu je kuća u Džennetu.'" 

Osman, r.a., nije se pročuo svojom smjelošću niti slavom u ratu. Bio je sa Poslanikom, 
a.s, na Hendeku, Hudejbijji, Hajberu i obavio Oprosnu umru, kao što je učestvovao u 
Osvajanju Meke, Hunejnu, Taifu i Bici naTebuku i na Uhudu. Buhari bilježi od Muse ibn 
Ismaila, a ovaj od Ebu-Avane, a ovaj od Osmana ibn Mevhiba daje rekao: "Došao je neki 
čovjek iz Egipta na hadž, pa je upitao o ljudima koji su sjedili okupljeni: 

'Ko su ovi?' 

Odgovorili su: 

'Kurejšije.' 

'A ko im je učitelj?' 

'Abdullah ibn Omer, r.a.' 

On se primače, pa se obrati Abdullahu: 

'Sine Omerov, pitat ću te nešto. Je li Osman pobjegao u Bici na Uhudu?' 

On odgovori: 

'Jeste.' 

'A znaš li da je odsustvovao i sa Bitke na Bedru?' 
'Znam.' 
Čovjek reče: 
'Allahu Ekber.' 

Tada mu Abdullah ibn Omer, r.a., reče: 

'Priđi da ti objasnim. Što se tiče njegova bježanja na Uhudu, svjedočim da mu je Allah, 
dž.š., oprostio. Što se tiče njegova odsustva sa Bedra; bio je oženjen Poslanikovom kćerkom, 
a ona je tada bila teško bolesna. Ostao je da joj pomogne, a Poslanik, a.s., rekao mu je: 
'Imaš nagradu kao onaj koji je učestvovao na Bedru i pravedan udio u diobi ratnog plijena.' 

Što se tiče njegova odsustva na dan zakletve "Er-Ridvan", u to vrijeme je poslan u 
Meku. Daje bio iko pogodniji za odlazak u Meku od njega, Allahov bi ga Poslanik, a.s., 
poslao. Muhammed, a.s., poslao je Osmana u Meku, a prisega "Er-Ridvan" bila je nakon 
njegovog odlaska. Poslanik, a.s., rekao je za svoju desnu ruku dajeOsmanova,teje njome 
stisnuo drugu i rekao: 'Ovo je za Osmana.' 

Što se tiče ugovora na Hudejbiji, Osman, r.a., bio je Poslanikov izaslanik u Meki. Poslanik, 
a.s., zovnuo je Omera da ga zastupa kod Kurejšija u Meki i da im objasni njegovu želju za 
posjetu K'abi i tavafu oko K'abe, pa mu je Omer, r.a., rekao: 'Allahov Poslaniče, bojim se za 
sebe od Kurejšija, a u Meki nema nikoga iz Benu-Adijj ibn K'ab, ko bi me zaštitio. Kurejšije 
znaju moju mržnju i neprijateljstvo prema njima, nego mogu ti preporučiti čovjeka koji je bolji 
izaslanik od mene; Osmana ibn Affana." Poslije toga, Resulullah, a.s., poslao je Osmana. 
Kada je Osman , r.a., došao u Meku i sreo Eban ibn Seida ibn 'Asa, zatražio je zaštitu kod 
njega dok ne preda svoju poruku Kurejšijama. Otišao je sa Ebu-Sufjanom starješinama 
Kurejšija i obavijestio ih o Poslanikovoj, a.s., poruci, pa su mu oni rekli: 

'Ako hoćeš da obaviš tavaf oko K'abe, obavi ga' 

On im odgovori: 

'Neću tavafiti dok to Poslanik, a.s., ne uradi prije mene.' 
Kurejšije su uhapsili Osmana, a do muslimana je došla vijest da je ubijen. Tada su 
muslimani dali prisegu zvanu "Er-Ridvan" za borbu protiv Kurejšija kako bi osvetili Osmana. 
Osman, r.a., bio je jedan od onih koji su davali najveće priloge za opremanje islamske 

vojske u ratovima, koje je vodio Allahov Poslanik, a.s. Ulagao je imetak za islam bez računa, 
a imao je golemo bogatstvo. Kad je Poslanik, a.s., htio da ide na Tebuk, bila su potrebna 
velika materijalna sredstva i obilne zalihe zbog daljine puta. Trebali su deve, konje, hranu i 
piće. Poslanik, a.s., proglasio je vrijeme polaska i tražio od muslimana da daju priloge koliko 
ko može. Ebu-Bekr, r.a., dao je sav svoj imetak, pa ga je Poslanik, a.s., upitao: 

'Šta si ostavio svojoj porodici?' 

On odgovori: 

'Ostavio sam im Allaha i Njegova Poslanika.' 

Omer, r.a., priložio je pola svog imetka, Abdurrahman ibn Avf dvije stotine oka zlatnika, 
Asim ibn Adijj sedamdeset tovara hurmi. 

Što se tiče Osmana, on je opremio trećinu vojske, priložio je tri stotine deva sa 
cjelokupnom opremom i hiljadu dinara. Allahov Poslanik, a.s., rekao je na to: 

'Šta god Osman od danas uradi neće mu naškoditi.'" 

On je bio pisar Objave koju je Vjerovjesniku, a.s, dostavljao Džibril, a.s, od prvih 
dana. Kada je Aiša čula da neki muslimani proklinju Osmana pred kraj njegova hilafeta, 
rekla je: "Allah prokleo onog ko njega proklinje. Bila sam uz Allahova Poslanika, a.s., 
a Osman je bio bedem naslonjen na njega. Brisala sam mu znoj sa čela dok mu je 
silazila objava, a Poslanik, a.s., rekao je: 'Piši, Osmane! Tako mi Allaha, Allah nije 
dao nijednom Njegovom robu da bude u takvom odnosu s Njegovim Poslanikom, a 
da nije bio plemenit prema njemu.'" 

HILAFET 

Halifa Omer, r.a., bio je izboden dvosjeklim nožem od Ebu-L'ul'u'a el-Farisija. Tri dana 
trpio je nanesne rane, a za to vrijeme razmišljao je o stanju muslimana koje će doći poslije 
njega. Nije htio nikoga odrediti za svoga nasljednika. 

Poslije dugog razmišljanja prepustio je odluku šesterici cijenjenih ashaba kojima je Allahov 
Poslanik, a.s., bio zadovoljan: Osmanu ibn Affanu, Aliji ibn Ebi-Talibu, Talhi ibn Ubejdullahu, 
Zubejru ibn Avvamu, S'adu ibn Ebi-Vekkasu i Abdurrahmanu ibn Avfu, r.a. Rekao je svome 
sinu Abdullahu da prisustvuje vijećanju, ali bez prava na svoju odluku. Omer, r.a., bojao se 
da halifa koji će doći iza njega ne bude davao prednost svojim rođacima nad ostalim 
muslimanima, davanjem položaja i zaduženja. Zbog toga je rekao Aliji: "Ako budeš izabran 
za halifu poslije mene, ne navaljuj na vratove podanika ljude od Abdul-Muttalibovog 
potomstva." 

Osmanu je rekao: "Osmane, ako budeš zadužen za bilo koju stvar nad muslimanima, 
ne tovari na vrat podanicima ljude iz Benu Ebu-Muita." 

Poslije Omerove smrti ljudi su bili neodlučni ko će mu klanjati dženazu. Stvar je odlučio 
Abdurrahman ibn Avf , r.a., rekavši: "Ustani ti, Suhejbe, i klanjaj kao što ti je halifa bio 
naredio." Poslije Omerova ukopa, Mikdad ibn Amr okupio je izborno vijeće u kući Musvira 
ibn Mahrema kako bi između sebe izabrali halifu. Među njima je bio i Abdullah ibn Omer, r.a. 
Mikdad je bio na vratima i čuvao stražu kako bi njihova rasprava bila mirna i neometana. 
Došli su Amr ibn el-'As i Mugire ibn Š'ube i sjeli ispod prozora. Mikdad, kada ih je vidio, 
dobaci im: "Jeste li došli da poslije možete govoriti: 'Bili smo kada se odlučivalo?'" 

Rasprava među odabranim članovima vijeća bila je bučna. Podigli su svoje glasove 
predlažući riješenja, pa im je Mikdad rekao: "Mislio sam da ćete potpomoći izbor 
halife, a ne da ćete raspravljati." 

Mogla se osjetiti sva ozbiljnost i težina situacije. Trojica iz vijeća se isključiše iz 
dalje rasprave, a svoja prava na vodstvo Zubejr ibn Avvam prepusti Aliji, S'adu ibn 
Ebi-Vekasu, Abdurrahmanu ibn Avfu, a Talha ibn Ubejdullah Osmanu ibn Affanu. 
Tako je stvar hilafeta prepuštena trojici da izaberu između sebe. Abdurrahman ibn 
Avf obrati se Aliji i Osmanu: 

"Koji će od vas dvojice prihvatiti drugoga? Allah je uz boljeg od dvojice preostalih." 

Osman je šutio kao i Alija, pa je Abdurrahman rekao: 

"Ja ću preuzeti na sebe izbor i odredit ću onoga koji je preči od vas dvojice." 

"Slažemo se!", rekoše. 

Poslije toga je Abdurrahman govorio o obojici: o njihovim vrijednostima, zaslugama, 
jačini vjerovanja i bogobojaznosti, zatim je rekao: 

"Ako odredim jednog od vas, uzimam potvrdu i obećanje da će biti pravedan 
prema muslimanima i da će ih štititi." 

Alija i Osman, r.a., odgovoriše: 

"Svakako, imaš obećanje od nas." 

Potom su se svi razišli. Abdurrahman je osjetio težinu preuzete odgovornosti; 
trebalo je odrediti halifu koji će nastaviti stopama prethodnika. Odlučio je da konsultira sve 
muslimane. 

Počeo je obilaziti ljude i ispitivati ih, razmišljajući i moleći Allaha da ga uputi na onoga 
kojim će muslimani biti zadovoljni. Ibn-Kesir u svojoj knjizi "El-Bidaje ven-nihaje" opisao je 
stanje Abdurrahmana ibn Avfa u tom periodu i ono što ga je tištilo: "Abdurrahman ibn Avf 

ustao je da konsultira ljude i da uporedi mišljenje muslimana i emira - -javno i tajno. Ispitivao 
je kakvog su mišljenja; pitao je i djecu u mektebima, pa i one koji su dolazili u posjetu Medini. 

To je trajalo tri dana i noći. Nije mogao naći ni dvojicu da su se suprotstavljali da Osman bude 
halifa." 

Proučen je ezan za skupni namaz u džamiji. Abdurrahman, r.a., ispeo se na minber i 
rekao: 

"Ljudi, ispitivao sam javno i tajno vaše mišljenje, pa nisam vidio da naginjete i jednom od 
ove dvojice, ni Aliji ni Osmanu. Alija, ustani!" 

Alija je ustao i došao do minbera, a Abdurrahman ga uze za ruku i upita: 

"Možeš li se zakleti Allahovom Knjigom i sunnetom Njegovog Poslanika, a.s., da ćeš 
raditi kao Ebu-Bekr i Omer?" 

Alija odgovori: 

"Allahu moj, ne mogu, ali mogu da ću uložiti sve od sebe." 

Abdurrahman reče: 

"Dođi Osmane!" 

Uzevši ga za ruku i njega upita: 

"Možeš li se zakleti Allahovom Knjigom i sunnetom Njegovog Poslanika, a.s., da 
ćeš raditi kao Ebu-Bekr i Omer?" 
Osman odgovori: 
"Allahu moj, mogu." 

Tada Abdurrahman diže glavu prema nebu, dok mu je ruka bila u Osmanovoj, i 
reče: 

"Gospodaru, čuj i posvjedoči! Gospodaru, čuj i posvjedoči! Gospodaru, čuj i posvjedoči! 
Gospodaru, skinuo sam teret sa svojih pleća na Osmana." 

Ljudi su se okupili oko Osmana, r.a., da bi mu dali prisegu. Alija, r.a., dao mu je prisegu 
zajedno sa ostalima, zatim su posjedali u džamiji da bi čuli halitin govor. 

Ebu-Bekr, r.a., kada bi važio ljudima, stao bi na stepenicu do koje je stajao Allahov 
Poslanik, as. Omer je važio stepenicu niže od Ebu-Bekra, a Osman stade na stepenicu s koje 
je važio Resulullah i reče: "Ovo će se oduljiti." Izgled Osmana, r.a., dok je bio na minberu, 
upućivao je na njegovu tremu, nelagodu i uzrujanost. Počeo je drhtati i zamuckivati, a zatim se 
ohrabrio, zahvalio je Allahu, dž.š., donio salavat na Njegova Poslanika, a.s., i rekao: "Vi ste u 
kući prolaznosti. Nadmećite se u dobru koliko možete do kraja vašega života. Ne znate 

hoćete li osvanuti ili omrknuti. Zar nije dunjaluk prepun obmana, pa neka vas nikako život na 
ovome svijetu ne zavara i neka vas u vjeri Allaha, dž.š., šejtan ne pokoleba. Uzmite pouku od 
prošlih naroda i trudite se da budete bolji. Ne budite nemarni. Gdje su oni što su radili za 
dunjaluk, isto su ostavili tragove i ostatke nastambi iza sebe? Zar niste čuli za njih? Odbacite 
dunjaluk kao što gaje i Allah, dž.š., odbacio i tražite ahiret, jer je Allah, dž.š., rekao daje on bolji, 
riječima: 'Navedi im kao primjer daje život na ovome svijetu kao bilje, koje i poslije natapanja 
vodom, koju Mi s neba spuštamo, ipak, postane suho i vjetrovi ga raznesu. A Allah sve može! 
Bogatstvo i sinovi ukras su u životu na ovome svijetu, a dobra djela, koja vječno ostaju, bit će 
kod Gospodara tvoga bolje nagrađena i ono u šta se čovjek može pouzdati.'" 12 Prvo s čim se 
susreo Osman, r.a., kao halifa, bila je parnica Ubejdullaha ibn Omera. Ubejdullahu su rekli da 
je dvosjekli mač kojim je Ebu-L'ul'u ubio njegovog oca, Vođu pravovjernih, prije ubistva viđen 
kod Hurmuzana. Po Medini su se proširile glasine o uroti protiv Vođe pravovjernih s ciljem 



Ashabi Allahovog Poslanika 



61 



razbijanja muslimanskog jedinstva i nadmetanja oko hilafeta. Ljudi su vidjeli Hurmuzana zajedno 
s Ebu-L'ul'uom i jednim kršćaninom Džefinom kako se dogovaraju. Ubejdullah ibn Omer se 
žestoko rasrdio kada je vidio svoga oca kako pati od nanesenih rana i krvari, te je u srdžbi 
isukao sablju i ubio kćerku Ebu-L'ul'ua i kršćanina Džefina, a kada je našao Hurmuzana, i 
njega. Omer, r.a., naredio je da se strpa u zatvor i da mu presudi halifa koji dođe poslije njega. 

Muslimani su bili ogorčeni na Ubejdullaha ibn Omera. Alija, r.a., rekao je: "Dobit će ono 
što je i zaslužio!" Naredio je da se ubije, međutim, neki od muhadžira suprotstavili su se toj 
odluci i rekli: "Zar da se ubije danas, a otac mu ubijen juče?" Amr ibn el-'As, obraćajući se 
haliti Osmanu, rekao je: "Allah te je oslobodio toga. Njegov slučaj nije bio u vrijeme tvoga 
hilafeta, pa ga ostavi." 

Vođa pravovjernih platio je krvarinu za pobijene. Pošto oni nisu imali nasljednika, 
stavio ju je u Bejtul-mal, a Ubejdullaha ibn Omera pustio je na slobodu. 

Vođa pravovjernih htio je da njegova briga pokriva svaku osobu, bio on musliman 
ili zimmija 13 , pa je svojim namjesnicima napisao: "Allah je vođama naredio da budu 
pastiri i ne pristoji im da budu poreznici. Većina ljudi ovog ummeta stvoreni su kao 
pastiri, a ne kao poreznici. A sigurno će doći vrijeme da će vaše vođe biti poreznici, 
a ne pastiri, pa kada to dođe, nestalo je stida, sigurnosti i povjerenja. Najispravnije je da 
gledate šta rade muslimani i u njihove obaveze; da im dajete njihova prava i da od njih tražite 
što moraju dati. Lijepo postupajte prema zimmijama, dajite im što je njihovo i uzmite što je 
propisano. Zatim, neprijatelja na kojeg budete nailazili, osvojite poštenjem i pravednošću." 

Zapovjednike nad vojskom podsjetio je na njihove obaveze u čuvanju islamske države 
riječima: "Vi ste čuvari i zaštitnici muslimana i mi potvrđujemo ono što vam je Omer zapovijedio. 
Ni slučajno ne želim ni od jednog od vas čuti o nekim promjenama, pa da vas Allah drugima 
zamijeni. Vodite računa o svom ponašanju u odnosu na ono čime me je Allah zadužio (tj. 
hilafet)." 

Onima koji su sakupljali zekat napisao je, tražeći povjerenje, sigurnost i čuvanje 
od požude: "Allah je stvorio sva stvorenja i neće primiti ništa osim pravde. Uzmite pravo i 
dadnite pravo. Dadnite sigurnost, imat ćete je, nemojte biti prvi koji će je zloupotrijebiti pa biti 
saučesnici u grijehu onima koji će doći poslije vas. Budite povjerljivi, pa će i drugi biti 
povjerljivi prema vama i ne nanosite nepravdu siročadima i štićenicima jer je Allah neprijatelj 
njihovom neprijatelju." 

Podanicima je napisao, naređujući im dobro i pridržavanje ispravne vjere, a odvraćajući 
od zla: "Ono što ste postigli, postigli ste uz one koji vas slijede, i neka vas dunjaluk nikako 
ne zavede od vaše vjere. Odavanje dunjaluku dovodi do novotarija, nakon što se kod vas 
ispuni troje: nakon što vam se blagodat upotpuni, nakon što vam djeca postanu punoljetna 
i nakon što Kur'an počnu da uče i Arapi i stranci. Allahov Poslanik, a.s., kaže: 'Nevjerstvo se 
javlja među strancima. Kada ne mognu razumijeti nešto iz vjere, umjesto toga uvedu 
novotarije.'" 

NASTAVAK OSVAJANJA NA ISTOKU 

Namjesnik u Kufi u doba Omera, r.a., bio je S'ad ibn Ebu-Vekkas, r.a., a kada je 
Osman, r.a., preuzeo hilafet smijenio ga je, a na njegovo mjesto postavio Velida ibn 
Ukbu. Ovo je bio prvi namjesnik kojeg je halifa postavio. Uzrok zbog kojeg je smijenjen 
S'ad je bio to što je on posudio novac od povjerenika Bejtul-mala u Kufi Abdullaha ibn 
Mes'uda, pa kada je Abdullah ibn Mes'ud zatražio da se vrati novac, ovaj to nije bio 
u stanju vratiti pa je došlo do svađe i rekle su se teške riječi koje su rasrdile halifu. 
Zbog toga je smijenio S'ada. 

U tom periodu stanovnici Armenije i Azejberdžana raskinuli su napravljeni ugovor 
sa muslimanima pa su se počeli okupljati u cilju sprečavanja prodora muslimana u 
njihovu državu. Perzijski kralj Jezdedžrid podsticao ih je na to. Velid ibn Ukbe na 
čelu velike vojske izašao je iz Kufe. Lahko je osvojio Azejberdžan, a zatim Armeniju, 
zarobivši velik broj ljudi, pobivši mnoge i zaplijenivši ogroman plijen. Kada su 
Armenci i Azejberdžanci vidjeli svoju slabost pred muslimanima, ponudili su 
sporazum koji je sklopljen s Huzejfom ibn el-Jemamom. U sporazumu je stajalo da 
trebaju davati džizju, vrijednosti osam stotina hiljada dirhema godišnje. Velid je 
uzeo džizju od njih i u pošiljci s plijenom poslao je halifi. Halifa je potom smijenio 
namjesnika Basre Ebu-Musu el-Eš'arija, koji je bio namjesnik šest godina, a na 
njegovo mjesto postavio svog dajdžića Abdullaha ibn Amira ibn Kurejza. Postavio gaje za 
zapovjednika nad vojskom Ebu-Muse i Osmana ibn Ebu-el-'Asa, iako je imao dvadeset 
pet godina. 

Potom je Velida ibn Ukbea smijenio s položaja namjesnika Kufe, a na njegovo mjesto 
postavio Seida ibn el-'Asa. Povod smjenjivanja Velida bilo je to što se ovaj napio i klanjao 
ljudima četiri rekata sabahskog farza, a zatim se okrenuo i upitao: "Jesam li šta dodao?" 
Halifa gaje pozvao u Medinu i naredio da ga izbičuju. 

Seid je spremio svoju vojsku i uputio se prema Taberistanu. Sve oblasti kroz koje 
je prolazio pristale su davati džizju tako da je osvojio cijeli Taberistan. Kada je stigao 
u Gruziju, ljudi su mu otvorili gradske kapije i dali džizju u iznosu od dvije stotine hiljada 
dinara. Osvojene teritorije proširile su se ka Istoku, a džizja iz tog područja je obilno popunila 
Bejtul-mal u Medini. 

U SAMU 

Nakon što je Seid osvojio Taberistan i Gruziju te se vratio u Kufu, primio je pismo od halife 
u kojem mu se naređuje da opremi vojsku i pošalje je kao pomoć Muaviji ibn Ebu-Sutjanu u 
Šam, jer su Bizantijci bili sakupili veliku vojsku kojom su htjeli napasti muslimane. Muslimani su 
se pobojali tolike vojske, pa su obavijestili halifu. U pismu koje je Seid dobio od halife pisalo je: 
"Ako ti dođe ovo pismo, pošalji pouzdanog, plemenitog i hrabrog čovjeka načelu osam, devet 
ili deset hiljada vojnika vašoj braći u Šam." Seid je održao govor ljudima i sakupio vojsku od šest 
hiljada ljudi na čije je čelo odredio Selmana ibn Rebi'u i poslao ih u Šam. 

Muavija ibn Ebi-Sufjan, r.a., bio je namjesnik Šama i poslao je vojsku na čijem je čelu bio 
Habib ibn Mesleme, da se bore protiv Bizantijaca u njihovoj državi. Osamdeset hiljada 
Bizantijaca bilo je pod vodstvom Morijana. Za Habibom je otišao i Selman ibn Rebi'a i njegov 
odred vojske. Nakon što su se ujedinile dvije vojske, čiji je zapovijednik bio Habib ibn 
Muslime, isplanirao je da se napad na Bizantijce izvrši noću i iznenada. Habibova je žena 
čula govor svoga muža sa zapovjednicima pa ga je upitala: 

"A gdje ću se ja sastati s tobom?" 

On joj je odgovorio: 

"Mjesto sastanka će nam biti ili Morijanov logor ili Džennet." 

Čim je pala noć, muslimani su navalili na Bizantijce, razbili njihove snage i pobili 
njihove plemiće. Kada je Habib stigao do Morijanova logora, našao je tamo svoju 
ženu koja ga je pretekla. 

Muavija ibn Ebi-Sufjan osnovao je jaku mornaričku flotu kojom je namjerio napasti 
Kipar. Tražio je i dobio dozvolu od halife. Halifa Osman, r.a., molio je Allaha da pobijede i 
uspiju. Muavija i muslimani ukrcali su se na brodove i okrenuli prema Kipru kako bi navalili sa 
dvije strane. Osvojili su ga, pobili veliki broj vojnika i zaplijenili ogroman plijen. Poslije, Muavija 
je poduzeo pohode protiv Bizantijaca i osvojio mnoge gradove i utvrde sve dok nije stigao 
nadomak konstantinopoljskog moreuza. Želio je povećati broj brodova svoje flote, jer je 
odlučio ostatak Bizantije osvojiti s mora. Nije prestao dodijavati halifi, pitajući za odobrenje, 
dok mu nije udovoljeno. Organizirao je jaku mornaricu koja je imala vrlo zanačajnu ulogu za 
budućnost islamske države. 



64 



Ashabi Allahovog Poslanika 



OSVAJANJE AFRIKE 

Halifa Osman, r.a., puno je volio svoju rodbinu pa im je dodjeljivao razna zaduženja. 
Tako je smijenio Amra ibn el-A'sa u Egiptu, a na njegovo mjesto postavio svoga brata po 
majci Abdullaha ibn Sa'da ibn Ebu-Serha. Allahov je Poslanik, a.s., naredio da se ubije na 
dan Osvojenja Meke, nakon što se bio odmetnuo od vjere i uznevjerovao Kur'an. 
Togadana se Osman, r.a., za njega zalagao i uzeo ga pod svoju zaštitu. Muslimani nisu bili 
zadovoljni odlukom da se za upravitelja postavi čovjek čiju krv je Poslanik, a.s., proglasio 
dozvoljenom (tj. dozvoljeno je da se ubije). Stanovnici Egipta počeli su se komešati i protiviti 
Vođi pravovjernih. 

Abdullah ibn Ebi-Serh, r.a., ratovao je po Africi, po naređenju halife, a u njegovoj vojsci 
je bilo istaknutih ashaba kao što su: Abdullah ibn Zubejr i Abdullah ibn Omer, r.a. Džerdžil, 
kralj Berbera, odupirao se muslimanima u strašnoj bici koja se odigrala u jednoj prostranoj 
dolini. Ibn Zubejr je zapazio da Berberi, nakon što bi se okupili na određenom mjestu, 
jurišaju na muslimane ne obazirući se na pogibiju. Zaključio je da se na tom mjestu krije 
neka tajna. Abdullah ibn Zubejr zatražio je od Abdullaha ibn Ebi-Sarha da mu da pojačanje. 
Izabrao je tri stotine odmornih konjanika i jašući ispred njih ponašao se kao da nosi 
poruku berberskom kralju. Kada je stigao do tog mjesta, vidio je kralja kako sjedi na 
prijestolju okružen poslugom i kako podstiče Berbere na borbu. Tada Abdullah isuka 
sablju i navali u pravcu berberskog kralja Džerdžila. Ovaj ga nije ni primijetio, pa nije ni 
pokušao pobjeći. Stigla ga je Ibn- Zubejrova sablja koja ga sasiječe dok su se sluge 
razbježale glavom bez obzira. Abdullah ibn Zubejr, r.a., je zatim sjahao i odsjekao 
Džerdžilovu glavu pa je stavio navrh koplja i uputio se prema muslimanima. Kada su 
Berberi vidjeli ovaj prizor, razbježali su se na sve strane. 

Muslimani su zauzeli sjevernu Afriku. Abdullah ibn Ebu-Serh poslao je Abdullaha ibn 
Zubejra halifi s radosnim vijestima o pobjedi. Halifa se obradovao kada je čuo na koji način 
je poražen Džerdžil pa je zatražio od Ibn-Zubejra da to ispriča muslimanima u džamiji, što je 
ovaj pokorno i učinio. 

Bizantijci su, u međuvremenu, odlučili napasti Afriku s mora. Za tu su priliku spremili flotu 
od pet stotina brodova i pod komandom Herkelova sina Konstantina krenuli za Afriku. 
Abdullah ibn Ebu-Sarh, koji se odlučio za borbu na moru, izašao je pred njih sa muslimanskom 
flotom. 

0 ovom događaju jedan je od neposrednih učesnika rekao: "Krenuli su prema nama sa 
mnoštvom koje prije nije viđeno. Sklopili su jedra dok je vjetar puhao njima u leđa, a nama u 
lice. Kada smo se usidrili, vjetar se utišao, pa smo im rekli: 'Ako hoćete izaći ćemo na kopno, 

gdje će poginuti najbrzopletiji od nas i od vas', pa su zavikali u jedan glas: 'Voda! ... Voda!...' 
Približili smo im se i pričvrstili naše lađe uz njihove, a onda je otpočela borba u kojoj su ljudi 
navaljivali jedni na druge, sabljama i noževima. Valovi su udarili u pramce njihovih lađa i 

odnijeli ih do obale. Leševi poginulih plutali su po moru dok se nije skupilo toliko leševa da su 
izgledali poput velikog broda. Voda je bila poprimila boju krvi. Muslimani su tada trpjeli kao 
nikad prije. Poginuo ih je veliki broj, a poginulih Bizantijaca je bilo mnogo više. Allah, dž.š., 
dao je pobjedu muslimanima, a Konstantin je pobjegao sa svojom vojskom teško izranjavan." 

Ta bitka je postala poznata pod nazivom "Bitka jarbola", a Afrika je, Allahovom pomoću, 
ostala u rukama muslimana. 



POBUNA 

Nagomilali su se razlozi koji su srdžbu i gnjev pretvorili u nepokornost i pobunu 
protiv Vođe pravovjernih Osmana ibn Affana, r.a. Otkako je halifa počeo sa 
smjenjivanjem jednih, a postavljanjem drugih, smijenjeni namjesnici počeli su govoriti 
o njihovim pravima i o postavljanju halifinih rođaka na važna mjesta. Nezadovoljnici su 
govorili: 

"Smijenio je Amra ibn el-A'sa iz Egipta, iako ga je on osvojio, a na njegovo mjesto 
postavio svoga brata po mlijeku Abdullaha ibn Ebi-Sarha, čiju je krv Poslanik, a.s., 
bio proglasio halalom, pa mu je Osman pružio utočište. 

Smijenio je Sa'da ibn Ebi-Vekkasa s položaja namjesnika Kufe, a na njegovo 
mjesto postavio svoga rođaka Velida ibn Ukbu ibn Ebi-Muajta. Kada je on činio stvari 
koje su ostali muslimani mrzili, bio je prinuđen da ga zamijeni Se'idom ibn Asom. 

Smijenio je Ebu-Musu el-Eš'arija iz Basre, a na njegovo mjesto postavio svoga 
dajdžića Abdullaha ibn Amra ibn Kurejzu. 

Vratio je Hakema ibn Umejju u Medinu, nakon što gaje Poslanik, a.s., bio protjerao, zato 
što je špijunirao kroz otvor na vratima ne bi li saznao neke tajne, zajedno s njegovim sinom 
Mervanom ibn Hakemom. Oponašao gaje u nekim njegovim potezima. Ebu-Bekr i Omer , 
r.a., bili su odbili da se on vrati u Medinu. Osman gaje vratio, a svoju kćer udao za njegovog 
sina. 

Poslao je Ebu-Zerra el-Gaffarija u Rebezu zbog njegovog osuđivanja Muavije ibn 
Ebu-Sufjana i njegovog načina života u Šamu. 

Bio je slab prema svojim rođacima i njihovim prohtjevima, ugađao im je i bio blag 
prema njima. Tako je Muavija ibn Ebi-Sufjan mnoge stvari radio na svoju ruku, ne pitajući 
halifu." 

Zbog ovih razloga planula je pobuna protiv halife. Stanovnici Kute pobunuli su se tako da 
jedno vrijeme nisu imali namjesnika određenog od halife. Također su se pobunili i stanovnici 
Basre. Egipćani su se pobunuli na nagovor Abdullaha ibn Sebe'a ibn es-Sevda'a, Židova koji 
je isplanirao veliko zlo islamu. Među ljudima je uveličavao i ocrnjivao Osmanove greške, 
pozivao ih je na pobunu i ubistvo halife. S njim je bio i Muhammed ibn Ebu-Huzejfe, kojeg je 
Osman, r.a., odgajao u svojoj kući poslije pogibije njegovog oca kao šehida na Jemami, 
prethodno ga preporučivši Osmanu, i Muhammed ibn Ebu-Bekr, koga je postavljanje 
Abdullaha ibn Ebu-Šerhaza namjesnika razočaralo. Između Osmana i muslimana vodile su 
se vrlo žučne rasprave u kojima je halifa branio svoje stavove, i objašnjavao i iznosio 
činjenice. Uprkos svemu tome nezadovoljstvo je raslo, a rastao je i broj pobunjenika sve 
dok im se nije pridružio i dio muhadžira i ensarija iz Medine. Halifa je tada pozvao na 
zajednički namaz u džamiji, a potom se obratio muslimanima: 

"Sve ima svoj kraj i sve ima svoje slabosti. Nesreća ovog ummeta i mahane ovih 
mnogobrojnih blagodati jesu oni koji šire glasine, govore vam ono što volite i taje ono 
što prezirete. Oni slijede prvog koji se pobuni, i najdraži su im oni koji dolaze iz 
daleka (stranci i neznalice). Oni ne piju, osim mulj i proizvode samo hrđu. Oni nemaju 
emira, a djela su im teška od grijeha koji su ih pritisli. Tako mi Allaha, natovarili ste mi teret 
koji ste natovarili i Omeru, ali je on vas bio pritisnuo, kažnjavao vas i kudio, pa ste mu se 
pokoravali, htjeli to ili ne, a ja sam bio blag prema vama, poturio sam svoja pleća, stisnuo 
sam svoju ruku i jezik od vas, pa ste se podigli protiv mene. Allaha mi, najjačeg sam roda i 
najbližih i najbrojnijih pomagača. Bogat sam i kad bih rekao "dođite!" došlo bi mi se. Dijelio 
sam vam podjednako počasti i bio strog. Rekli ste o meni što nisam radio i što nisam 
govorio. Sustegnite se od optužbi i traženja mahana vašim upraviteljima. Sačuvao sam vas 
onoga s čime biste morali biti zadovoljni i bez ove logike. Jeste li išta time izgubili! Ničim 
nisam, Allaha mi, bio nemaran u odnosu na ono što su radili oni prije mene. A ko se od vas 
nije izdvajao od ostalih? Mnogi od vas bili su bogatiji od drugih. Pa što ja ne bih radio sa 
svojim imetkom šta ja hoću, pa zašto sam bio vođa." 

Taj je govor imao vrlo loš uticaj u redovima prisutnih, još se više povećao broj 
nezadovoljnika, a neki su se toliko osmjelili da su se mogle čuti ružne riječi o halifi. 

Nisu pomagala ni zalaganja istaknutih ashaba među kojima se isticao i Alija, r.a. 
Halifa je sabrao svoje namjesnike da bi ih konsultirao. Muavija je, prije nego se vratio u Šam, 
rekao: 

"Vođo pravovjernih, hajde sa mnom u Šam prije nego na tebe navale oni koji te 
ne vole. Šamlije su i dalje u pokornosti." 
Halifa mu odgovori: 

"Ne bih mijenjao Poslanikov, a.s., komšiluk taman da mi se i o glavi radi." 
Muavija reče: 

"Poslat ću ti odred vojnika koji će prebivati među Medinelijama i čuvati i Medinu i tebe." 
Halita odgovori: 

"Neću da pravim gužvu Poslanikovim, a.s., komšijama." 
Muavijareče: 

"Allaha mi, ili ćeš poginuti ili ratovati." 

Vođa pravovjernih odgovori: 

"Allah mi je dovoljan, a divan je On Zaštitnik." 

OPSADA I UBISTVO 

Stanovnici Egipta odlučili su ubiti halifu ako se ne odrekne hilafeta. Došli su u 
Medinu, a došli su i Kufljani i Basrani s namjerom da opkole halifu i prisile ga na 
ostavku. 

Rasporedili su se oko njegove kuće, opkolili je, zabranjujući mu da izađe, a nisu mu čak 
ni vodu davali. Kada mu je opsada postala teško podnošljiva, poslao je po Aliju, Talhu ibn 
Ubejdullaha i Zubejra ibn Avvama. Kada su došli, obratio im se iz kuće, rekavši: 

"Ljudi, sjedite!" Ljudi su posjedali, a onda je nastavio: "Medinelije, Allah vas čuvao, i 
molim Ga da vam hilafet poslije mene učini boljim. Allah vas poživio, sjećate li se da ste 
poslije Omera molili Allaha da vam dadne najboljega od vas i da vas okupi pod vodstvom. 
Hoćete li reći da vam Allah nije primio dovu, a sljedbenici ste Istine od Njega! Ili ćete reći: 'Za 
Allaha je vjera beznačajna i sitna, i nije Ga briga ko će biti halita i da li će se vjernici 
razjedinjavati!' Ili ćete reći: 'Nije izabran dogovorom nego tvrdoglavošću, a Allah je odredio 
za ovaj ummet da, kada budu griješili, neće se dogovoriti za imamet.' Ili ćete reći da Allah 
neće znati posljedice od mene? Tako vam Allaha, pamtite li o meni išta od dobra što mi Allah 
omogući učiniti. Svaki koji dođe poslije mene treba saznati vrijednost tog dobra. Polahko, ne 
ubijajte me. Ubistvo nije dozvoljeno osim u slučaju trojice: zinalučara poslije njegove čestitosti, 
kafira poslije njegova islama i ubice koji je ubio nedužnog. Ako me ubijete, metnuli ste sebi 
sablju navrat i Allah nikada neće dignuti sa vas neslogu." 

Poslije ovog govora stanovnici Medine: muhadžiri i ensarije prekinuli su opsadu. Došlo je 
vrijeme hadža, pa je halifa tražio od Abdullaha ibn Abbasa, r.a., da predvodi ljude u obavljanju 
obreda. Haridžije su nastavile s opsadom njegove kuće još četrdeset dana. U petak osmog zul- 
hidžeta trideset pete godine po Hidžti, Osman, r.a, sjedio je u svojoj sobi čitajući Kur'an. Pobunjenici 
preskočiše avlijske zidove. Suprotstavili su im se stražari koji su bili sinovi istaknutih ashaba, a 
među kojima: Hasan, Husejn, Abdullah ibn-Zubejr i drugi muslimani. Pružali su očajničku odbranu 
tako da su Hasan, Husejn i Ibn-Zubejr bili ozbiljno ranjeni, a poginuli su: Zijad ibn Neim el-Fihri, 
Mugire ibn el-Ahnes, Ibn-Šeriki Nijaribn Abdullah el-Eslemijj.U kuću su halifinu upali: Muhammed 

ibn Ebu-Bekr, Kenane ibn Bišr ibn Itab, Sevdan ibn Hamran i Amr ibn el-Hamk. Zatekli su ga da uči 
Kur'an, a žena mu Naila bint el-Ferafisa sjedila je do njega. 

Kenane je uzeo željezni štap i njime ga udario po uhu, oborivši ga na stranu, a Osmanova 
krv je natapala stranice Mushafa. Potom Sevdan ibn Hamran el-Muradi dohvati sablju i 
zamahnu. Naila je pružila ruku kako bi zaštitila muža, ali je Sevdan ošinuo sabljom i odsjekao 
joj prste, a zatim udario halifu po vratu i sasjekao ga. Na ovo je priskočio Amr ibn el-Hamk 
i sjeo na halifina prsa, a u njemu je bilo još života, i devet puta ga udario nožem, govoreći: 

"Tri su za Allaha, a šest što si meni skrivio." 

Osman je umro govoreći: 

"U ime Allaha. Na Allaha se oslanjam." 

Gledajući u svoju krv dok teče, rekao je: "Neka je slavljen Uzvišeni Allah." 

Njegova je smrt teško pogodila muslimane u koje se uvukao strah i uskomešanost. 
Osman ibn Affan, r.a., ukopan je na komadu zemlje koji je posjedovao na istoku 
Medine na kojem su bili palmovici. Na dan ubistva imao je osamdeset dvije godine. 

VRLINE 

Njegov je hilafet trajao dvanaest godina manje dvanaest dana. Da nije bilo ove velike 
tragedije koja se dogodila, bio bi to period u kojem su muslimani bili najjači i u najvećem 
blagostanju. Vrlo je teško pobrojati sve Osmanove, r.a., vrline i pohvalna svojstva koja su 
ga krasila. U njegovom periodu vladavine islamska država se proširila do Nubijske oblasti 
u Egiptu i sjevernoj Africi, te do granica Indije i granica Turske. U njegovom je periodu kovan 
novac koji je dopro u sve predjele islamske države. Formirana je jaka mornarica sa mnoštvom 
brodova koja je zabilježila mnoge pobjede. Blagostanje u islamskoj državi bilo je poraslo i 
obilno se napunio Bejtul-mal. Halifa je davao ljudima potrebe u potpunosti. Imetak se si ivao 
u Medinu, a ona je postala prijestolnicom. Zatim je skupio sve postojeće zbirke Kur'ana i 

sastavio ih u jednu zbirku, naredio je svim namjesnicima da se pridržavaju njenih pravila 
učenja. Ta pravila su ostala do danas. 

Vođa provovjernih posvetio je pažnju i građevinarstvu; proširio je Poslanikovu, a.s., 
džamiju u Medini i Mesdžidul-harem u Meki. Prvi je halifa koji je mujezinima odredio mjesečnu 

platu; prvi je koji je ustrojio policiju sa zadacima da čuvaju živote ljudi i njihovu imovinu. Prvi 
je koji je isparčao zemlju pa su se tako obogatili korisnici toga zemljišta. Najvjerovatnije je 
ubijen zbog njegove velike ljubavi prema rodbini. Ljudi su ga oplakali poezijom, prozom i 

pričom. Tako Hasan ibn Sabit, r.a., koji je bio Poslanikov, a.s., pjesnik, oplakujući halifu i 
kudeći njegove ubice, izrekao je ove stihove: 

Zar ste ostavili pravu borbu za leđa, 

da biste se kod mezara Muhammeda, a.s., borili s nama. 

Ružnim liste putem pošli. 

Ružna Udjela grješnika namjerna, 

Ako se okrenete, sela će vam biti stanište, 

oko Medine, među palmovicima. 

Ako se okrenete, ružna li vam puta, 

a naredba emira nije sprovođena. 

K'o da su ashabi Poslanika žrtva velika, 

koja se kolje kod vrata mesdžida. 

Plačem za Ebu-Amrom zbog kušnje njegove, 

posta stanovnikom Beki' el-Garkada. 14 

K'ab ibn Malik opisao ga je ovako: 

Ružne li vijesti što dođe mi, 

golema brda se srušiše od potresa snažna. 

Ubistvo halife, odvratna Udjela, 

učinjeno da bi zastrašilo. 

Zvijezde popadaše kad ubistvo se zbi, 

tek izašlo sunce od toga zatamni. 

Maloprije prođoše, 

žalostiti, duše, tabut na ramenima ljudi odnesoše. 

Doniješe i spustiše u mezar svoga brata, 

pokriven mezar, šta lije unutra. 

Koliko siročadi hvalit bi ga moralo, 

oko kuće izgubljenih kružilo ?! 

Posta stanovnikom u Beki) dok om 'osvanuše, 

razasuti svuda brzo se sabraše. 

0 K'abe, ne prestaj uporno plakati, 

sve dok budeš živio i po zemlji hodio. 

Neka se Allah smiluje Vođi pravovjernih, Osmanu ibn Affanu, zetu Allahova 
Poslanika, a.s., Zun-nurejnu, plemenitom i pravednom. 



ALIJA IBN EBI-TALIB, R.A. 

NJEGOVO IME I PORIJEKLO 

Njegovo je ime Alija, sin je Ebu-Talibov, a on Abdul-Muttalibov, a on Hašimov, a on Abdu- 
Menafov, a on Kusajjov, a on Kilabov, a on je sin K'abov, koji je bio sin Lu'ejja el-Kurejšijja el- 
Hašimijja. Nosio je nadimak Ebu-Hasan. 

Mati mu je bila Fatima, kćerka Eseda, sina Hašimova. On je prvi Hašimović čija su oba 
roditelja iz plemena Hašim. Allahovom Poslaniku, a.s., bio je amidžić i zet Fatimin muž, s 
kojom je imao dva sina: Hasana i Husejna. Od istaknutih ashaba, koji su bili rod Allahova 
Poslanika, a.s., on mu je bio najbliži rođak. Njegova je porodica napajala vodom hadžije u 
danima hadža (za vrijeme džahilijeta), a bili su najuglednija kurejševićka porodica. 




OSOBINE 

Poslije Allahovoga Poslanika, a.s., Alija je bio jedan od najpoznatijih ljudi po čestitosti, 
pobožnosti i skromnosti. Bio je neporočan, a u sebi nije nosio nikakvo zlo i mržnju. Nije 
mislio zlo niti namjeravao prevariti. Njegov govor i postupci bili su pravi odraz onoga što je 
nosio u sebi. 

Bio je čista srca, omiljen i samilostan prema sirotinji, tako da je dijelio sve što je imao. 
Nahranio bi nevoljnika, a sam zanoćio gladan, primio bi putnika i ugostio ga, a sam bi spavao 
na podu. Bio je iskren i u svojoj pobožnosti. Potpuno se predao Allahovoj vjeri, svim svojim 
bićem i djelima. Spoznao je daje iman bogobojaznost, slavljenje i veličanje Allahova, dž.š, 



72 



Ashabi Allahovog Poslanika 



imena, i stalno spominjanje i hvaljenje Allaha, dž.š. 

Bio je skroman na ovom prolaznom dunjaluku, koji je kratak bez obzira koliko trajao. 
Kratio je odjeću iznad nožnih članaka, uzimao je hrane tek toliko da preživi. Izbjegavao je 
ukusna jela i pića, i bio je naviknut na težak život i skromnu odjeću. 

Bijaše učen i obrazovan, dubokoga razumijevanja, oštrouman i brzo je pamtio. 

A kako ne bi bio takav, okićen pohvalnim svojstvima i vrlinama, kada je odgojen u kući 
svoga amidžića Muhammeda, a.s., zaštitnika i brata, na dunjaluku i na ahiretu?! 

Od njega se puno okoristio i naučio, i od njega je primio svojstva, koja su rijetka kod 
drugih ljudi. Isticao se izvanrednom fizičkom snagom, tako da u cijelom svom životu nije bio 
pobjeđen u okršaju. 

Bio je srednje visine, visokoga čela, tamnoput, lijepoga lica, krupnih očiju, koje je podvlačio 
surmom. Imao je veliku bradu, koju nije knio nego je ostavljao u njenoj svjetlini, pa je takva 
davala poseban sjaj njegovom vedrom licu. Imao je krupne ruke i noge i jedre i istaknute 
mišiće. Hodao je brzo, naročito kada bi bio u bici. 

PRIMANJE ISLAMA 

Imao je deset godina kada je primio islam i bio je prvi dječak koji je primio islam. 
To se desilo kada je jedanput ušao u sobu svoga amidžića i zatekao njega i Hatidžu kako 
klanjaju. Kada su završili, upitao ih je: 

"Šta je to?" 

Poslanik, a.s., odgovorio mu je: 

"Vjera koju je Allah izabrao i poslao s njom Poslanika. Pozivam te Allahu Jednom, Koji 
nema druga, u pokornost i obožavanje Njega, a ostavljanje Lata i Uzza'a." 
Alija reče: 

"Ovo prvi put čujem, ne mogu odlučiti dok ne upitam Ebu-Taliba." 

Poslanik, a.s., poboja se da se stvar ne proširi prije vremena, pa mu reče: "Alija, ako 
nećeš u islam, onda nikom ne govori o ovome." 

Alija tu noć provede razmišljajući o riječima svoga amidžića, a poznavao je njegovu 
iskrenost, povjerljivost i mudrost. Osjetio je da mu se srce otvorilo za islam i da prima svjetlo 
upute. Ujutro je otišao kod Poslanika, a.s., i izjavio šehadet. Od svoga oca Ebu-Taliba krio 
je da je primio islam, bojeći se da će ga otac kazniti jer je ostavio vjeru svoga naroda. Ali, 
kada je Ebu-Talib saznao za to, savjetovao gaje da čvrsto drži novu vjeru. 

U DRUŠTVU POSLANIKA 

Alija je odgojen u kući svoga amidžića, Resulullaha, a.s., pošto je njegov otac imao 
veliku porodicu, a malo imetka. Nakon što je došla Objava i Alija izjavio da prima islam, 
njegov otac ga je savjetovao da se dobro drži nove vjere, iako je sam ostao u paganstvu i 
mnogoboštvu. Čudno je, ali Ebu-Talib je kasnije i svome drugom sinu Džaferu naredio da 
klanja za Allahovim Poslanikom, a.s., i da bude uz njega i uz Aliju, a da on sam nije primio 
islam. 

Štitio je svoga bratića od pakosti Kurejšija i njihova napada, a poezijom je odgovarao na 
njihovo vrijeđanje Muhammeda, a.s., i njegove vjere. Recitirao je: 

Zar nije stigla vijest do L 'uejja, 

I onome iz plemena ton K'ab ? 

Zarjos ne znaju daje Muhammed, a.s., Poslanik, 

Poput Musaa, u Knjizi zapisan? 

Recitirao im je i stihove u kojima se prijeteći izražavao: 

Zar ga otac naš Hašim nije pomagao, 
i zar borbu sinovima u emanetnije ostavio ? 
Ne osta vi jamo rat dok on ne os ta vi nas, 
niti se žalimo na nesreću što nas snađe. 
A mi smo čuvari i pazitelji 
i kad od straha polete duše konjanika. 

Alija, r.a., bio je blizak i privržen Resulullahu, a.s. Kada je Poslanik, a.s., bratimio muslimane 
u Meki, on se pobratimio sa Alijom, a zatim je isto učinio i drugi put, u Medini, nakon Hidžre, 

bratimeći muhadžire i ensarije. 

Kada je Poslanik, a.s., htio učiniti hidžru iz Meke u Medinu, u društvu Ebu-Bekra, nije 
vidio pogodnije osobe od Alije, r.a., koji će ostati u njegovoj postelji i mušricima se predstaviti 
daje on, Muhammed, a.s. Rekao mu je da legne u njegovu postelju, a mušrici su se već bili 
dogovorili da ubiju Poslanika, a.s. Alija je legao i pokrio se Poslanikovim, a.s., ogrtačem, pa 
kada su mušrici provirili kroz vrata, pomislili su da leži Muhammed, a.s. 

Alija, r.a., u Meki je ostao tri dana poslije Resulullahove hidžre, i za to vrijeme je vratio 
stvari koje su ljudi bili povjerili Poslaniku, a.s. Nije prezao da se pojavi na svakom mjestu. 
Nakon što je vratio emanete njihovim vlasnicima, sačekao je noć i krenuo prema Medini. 

Kada je došao do Poslanika, a.s., noge su mu bile krvave od hodanja po pijesku i kamenju. 

Sam je o svojoj hidžri rekao: "Kada je Poslanik, a.s., izašao prema Medini, naredio mi je 
da ostanem kako bih vratio ljudima povjerene emanete, zbog kojih je i imao nadimak 'Povjerljivi'. 
Ostao sam tri dana i pojavljivao bih se nakon što bih odsustvovao dan, a potom sam 
napustio Meku. Slijedio sam Resulullahove, a.s., tragove, dok nisam došao do plemena 
Benu-Amr ibn Avf . Otišao sam do kuće Kusuma ibn el-Hidma u kojoj se Allahov Poslanik, 
a.s., odmarao." 

Kada je Poslanik čuo da je Alija došao, rekao je: "Zovnite mi Aliju", a ashabi su 
mu rekli: "Allahov Poslaniče, nije u stanju da hoda."Na to je Allahov Poslanik, a.s., 
otišao do njega, pa ga, vidjevši otekline na njegovim stopalima, zagrlio i zaplakao. 
Potom je pljuvačkom navlažio njegova stopala i zamolio Allaha da ih iscijeli. Od tada, Aliju, 
r.a., nikada nisu zaboljele noge. U svakoj bici koju je Poslanik, a.s., vodio, Alija je bio 
isukana sablja naspram Allahovih neprijatelja, a izlazio je kao pobjednik iz svakog dvoboja. 

U Bici na Bedru Alija je pokazao junaštvo koje pero teško može opisati. Bio je u žarištu 
borbe, postojan kao stijena. Obarao je Allahove neprijatelje poput lava. Prije početka borbe 
Allahov Poslanik, a.s., naredio mu je da izađe na dvoboj s Velidom ibn Utbetom ibn Rebiom, 
pa je on izašao i ubio ga jednim udarcem. Kada se bitka rasplamsala, pobio je najljuće 
neprijatelje islama: 'Asa ibn Se'ida ibn el-'Asa, Amira ibn Abdullaha iz Benu-lnmara, Ta'ima 
ibn Adijja ibn Neufela ibn Huvejlida ibn Eseda -"Kurejševićkog silnika", Umejra ibn Osmana 
ibn Benu-Tejima ibn Murru, Ebu-Kajsa ibn el-Fekiha ibn el-Mugiru, Abdullaha ibn Munzira ibn 
Ebu-Rifau, 'Asa ibn Munebbeha ibn el-Hadžadža, Evsa ibn M'abera ibn Levzana, Muaviju 
ibn Utejbu ibn Rebi'u i Ukajla ibn el-Esveda ibn el-Muttaliba. Alija je nosio zastavu crne boje, 
kojoj su dali naziv "Ikab". 

I u Bici na Uhudu pokazao je svoju karakterističnu hrabrost. Od mušrika je ubio: Talhu 
ibn Ebu-Talhu ibn Abdud-Dara, Abdullaha ibn Humejda iz Benu-Eseda, Ebu el-Hakema ibn 
el-Ahnesa ibn Šerika es-Sekafija i Ebu-Umejju ibn Ebu-Huzejfu ibn el-Mugiru. 

Poslije Bitke na Uhudu Allahov Poslanik, a.s., otišao je kući kod kćerke Fatime i 
pružajući joj sablju rekao: "Speri ovu krv s nje, kćeri." I Alija joj je dao svoju sablju i rekao: 
"I sa ove operi krv, Allaha mi, danas se dobro pokazala." Poslanik, a.s., mu potom reče: 
"Kako si bio dobar u borbi, isto tako bili su dobri i Sehl ibn Hunejf i Ebu-Dudžane Simak ibn 
Harše. 

Alija nije izostao ni iz jedne bitke, osim iz pohoda na Tebuk, jer ga je Allahov 
Poslanik, a.s., ostavio kao namjesnika Medine. Inače, u većini bitaka je nosio zastavu 
muhadžira. 

Poslanik, a.s., volio ga je mnogo i imao je povjerenje u njegovu snagu, znanje i 

vjeru. Možda se veličina te ljubavi najočitije mogla vidjeti na dan Bitke na Hajberu. 
Prenosi nam Burejde ibn Sufjan ibn Fervete el-Eslemi od Ebu-Sufjana ibn Seleme ibn Amra 

ibn el-Ekve'a, da je rekao: "Allahov Poslanik, a.s., poslao je Ebu-Bekra, r.a., sa bijelom 
zastavom na neka od utvrđenja Hajbera. On se borio, ali ih nije osvojio, pa se vratio, a 
Poslanik, a.s., reče: "Sutra ću dati zastavu čovjeku koji voli Allaha i Njegovoga Poslanika, 
Allah će mu dati sigurnu pobjedu." Zatim je pozvao Aliju, koji je imao upalu oka, pa mu je oko 
navlažio pljuvačkom i rekao: "Uzmi ovu zastavu i idi dok ti Allah ne dadne pobjedu." 

Ebu-Rafi', sluga Resulullahov, a.s., o toj je bici kazao: "Krenuli smo s Alijom gdje ga je 
Allahov Poslanik, a.s., poslao. Kada smo se približili jednoj tvrđavi, izašli su njeni branioci, pa 
se zapodjenula borba. Jedan Židov udario je Aliju tako da mu je štit ispao iz ruke, a on je uzeo 
krilo vrata i štitio se njime sve dok mu Allah nije dao pobjedu." 

Poslanik gaje slao na razne zadatke, koji su iziskivali oštroumnost, strpljenje i hrabrost. 
Njegovim uzrokom i zaslugom, Allah je dao da mnoga arapska plemena u Jemenu prime 
islam. Također, bio je pisar Objave kada bi je Džibril donosio i diktirao. Pisao je razne dopise 
i ugovore, a on je napisao i poznati "Sporazum na Hudejbiji". 

Allahov Poslanik, a.s., zajedno je blagoslovio Aliju, Fatimu, Hasana i Husejna. 
Jednom prilikom Resulullah, a.s., upitao je svoje amidžiće: 

"Koji od vas će me štititi i prijateljevali sa mnom, i na dunjaluku i na ahiretu?" 

Niko mu nije odgovorio, pa Alija reče: 

"Ja." 

Allahov Poslanik, a.s., na ovo reče: 

"On je moj prijatelj, i na dunjaluku i na ahiretu." 

Potom je uzeo svoj ogrtač i njime pokrio Aliju, Fatimu, Hasana i Husejna i rekao: 
"Allah želi od vas grijehe otkloniti, o porodico Poslanikova!" 15 
Allahovom Poslaniku, a.s., Alija je bio na nivou pomoćnika, pa mu je, kada gaje ostavio 
kao namjesnika Medine za vrijeme Bitke naTebuku, rekao: "Ti si kod mene kao što je bio 
Harun kod Musaa , s tim, što poslije mene više nema poslanika." 16 

Kada je Poslanik, a.s., preselio na ahiret, Alija je na sebe preuzeo da ga ogasuli, a u vezi 
s tim, Abdullah ibn Abbas prenosi: "Alija ibn Ebi-Talib, Abbas ibn el-Muttalib, Fadl ibn Abbas, 
Kusum ibn Abbas, Usame ibn Zejd i Šekran, sluga Poslanikov, ogasulili su Resulullaha, a.s. 
Alija gaje prislonio na prsa, dok su ga Abbas, Fadl i Kusum okretali. Usame ibn Zejd i Šekran 
sipali su vodu, dok ga je Alija kupao, trljajući ga preko košulje i ne dodirujući mu kožu. Dok 
gaje gasulio, govorio je: "Žrtvovao bih i oca i majku za tebe... kako si divan, i živ i mrtav." 
Na Allahovom Poslaniku, a.s., nije se vidjelo ništa što se inače vidi kod mrtvaca (izgledao je 
kao živ)." 

UČENI SUDIJA 

U vrijeme Ebu-Bekra, r.a., Alija je bio glavni savjetnik, a u vrijeme Omerovog 
hilafeta, bio je savjetnik i glavni kadija. Alija je bio veliki učenjak, poznavalac vjerskih 

propisa i pravedan sudija, koji je izdao mnoge presude. 

Prenosi nam Vehb ibn Umejr od Ebu-Tulejhe, pa kaže: "Alija je govorio: 'Pitajte 
me! Pitajte me! Pitajte me o Allahovoj Knjizi.' Tako mi Allaha, nema nijednog ajeta, a 
da ne znam da li je objavljen danju ili noću." 

Abdullah ibn Abbas ističe veličinu Alijinog znanja i povjerenje koje su islamski 
učenjaci imali u njega, pa kaže: "Ako bi nam Alija nešto potvrdio, ne bi tražili potvrdu 
ni od koga drugoga." 

Kada bi halifa Omer naišao na kakav problem, prepuštao je Aliji da ga on riješi. Bio mu je 
pomagač i savjetnik i mnogo gaje cijenio. Kada je poslan plijen s Kadisijje, vođa pravovjernih 
Omer, r.a., rekao je: "Narod koji je ovo poslao povjerljiv je." 

A Alija je izrazio svoju ljubav i poštovanje prema Omeru, rekavši: "Ti si pošten pa 
su ti i podanici takvi." 

Alija je bio taj koji je predložio ustanovljavanje hidžretskog kalendara, pa Ibn el-Musejjeb 
pripovijeda: "Omer je sabrao ljude i pitao ih: 'Od kojeg dana da počnemo računati?' Alija je 
rekao: 'Od dana kada je Allahov Poslanik, a.s., učinio hidžru i ostavio mnogobožačku 
zemlju.'" 

Bio je najispravniji sudija u svome vremenu i prvi koji je na sebe preuzeo suđenje među 
ljudima. 0 sebi je kazao: "Poslao me je Resulullah, a.s., u Jemen, pa sam upitao: 

'Allahov Poslaniče, šalješ me u Jemen, pitat će me o presudi, a ja neću znati?' 

Poslanik, a.s., reče mi: 

'Priđi!' 

Prišao sam mu, a on je udario rukom u moja prsa i rekao: 
'Gospodaru, ojačaj mu govor, uputi mu srce!' 

'Tako mi Onoga, Koji je dao da zrno proklija i Koji je stvorio ljude, poslije toga se 

nikad nisam dvoumio u presudi među dvojicom.'" 

Bio je najotvoreniji, najsmjeliji i najrječitiji, pa je javno iznosio svoja mišljenja bez 
ikakva uvijanja. Tako je Vođu pravovjernih Omera, r.a., pitao šta je uradio sa prostirkom 
koju je dobio od perzijskoga kralja, i rekao mu: "Zašto od znanja praviš neznanje? Od 
uvjerenosti- sumnju? Ti od dunjaluka nemaš ništa, osim što ti je dato, pa si potrošio, 
obukao, poderao i pojeo. Omer mu reče: "Istinu si rekao!" Zatim je prostirku podijelio 
muslimanima. 

Alija je vršio funkciju savjetnika i kod halife Osmana, r.a. Iznosio je svoje mišljenje kako 
da se izbjegnu neredi, međutim, halifa Osman nije uvažio njegov savjet, iz razloga koji Allah 
zna. A ono što Allah hoće, niko ne može ispraviti, Uzvišen i Velik je On. 

Ljudi su voljeli Aliju i poštovali ga, kao što su uživali da budu u njegovom društvu. Amr ibn 
Se'id ibn el-'As je jednom upitao Abdullaha ibn Ajjaša ibn Ebu-Rebi'u: 

"Amidža, zašto ljudi hrle Aliji?" 

Abdullah mu je rekao: 

"Bratiću, kod njega možeš naći prekaljenost u nauci." 

Bio je golemoga roda, među prvim je primio islam; zet Allahova Poslanika, a.s., 
poznavao je sunnet, bio je spas na bojnom polju i darežljiv muhtaćima i nevoljnicima, 
neka je Allah zadovoljan njime. 



HILAFET 

Ubistvo Osmana proizvelo je veliku bojazan i paniku među Medinelijama. Kada 
su vidjeli da je mjesto halife ostalo prazno, osjetili su da dolaze nevolje, a da će Alija 
biti najbolja zamjena Osmanu. Ljudi su mu dolazili i tražili od njega da preuzme upravu, 
a on je odbijao. Oni su uporno navaljivali, pa je Alija pobjegao u vrt Amra ibn Mebdula. 
Oni su ga i tu našli pa mu rekli: "Ovo (hilafet) ne može ostati bez vođe." 

Alija je uvidio potrebu muslimana za halifom, koji će ih voditi, preuzeti njihove obaveze i 
biti simbol islamske države. Napokon je popustio pred njihovim navaljivanjem, ali je tražio da 
prisegu daju svi ljudi u džamiji. Alija se popeo na minber, pa su mu dali prisegu svi osim 
nekolicine muhadžira i ensarija: Abdullaha ibn Omera, S'ada ibn Ebu-Vekkasa, Zejda ibn 
Sabita, Muhammeda ibn Mesleme, Seleme ibn Seleme ibn Vakša i Usame ibn Zejda, a 
Zubejr ibn Avvam se dvoumio. 

Prvi mu je dao prisegu Talha ibn Ubejdullah, svojom desnicom kojom je branio 
Poslanika, a.s., na Uhudu i koju je paralizovala strijela što ju je pogodila u toj bici. 
Ljudi su ga slijedili, a nakon što dadoše prisegu, Alija ustade i upita: 

"Bilo mi je mrsko da se ovoga prihvatim, ali me niste slušali. Zar nisam izabran 
vašom voljom i zar nisu ključevi vaših imetaka kod mene?! Ne mogu uzeti ni jedan 
dirhem bez vas? Jeste li zadovoljni?" 

Odgovoriše: 

"Jesmo" 

On na to reče: 

"Allahu, budi mi svjedok." 

Prva hutba koju je Alija održao bila je jezgrovita i jaka: "Allah je objavio Knjigu, u 

kojoj je Uputa i objašnjenje dobra i zla. Uzmite dobro, a klonite se zla. Farzovi koje obavljate 
radi Allaha, odvest će vas u Džennet. Allah je zabranio stvari koje nisu nepoznate i učinio je 
pravo muslimana prečim od svega na dunjaluku. Allah je povezao iskrenošću i tevhidom 
sve muslimane. Musliman je onaj od čijeg su jezika i ruku mirni ostali muslimani, osim kada 
pravo zahtijeva drugačije. Musliman se ne smije uznemiravati osim s pravom. Razmišljajte 

0 zajedničkim interesima, a svakom od vas će doći smrt. Ljudi su ispred vas i smrt vas 
uvijek prati. Blago postupajte, jer vas očekuje ahiret. Bojte se Allaha u postupcima prema 
ljudima. Bit ćete pitani čak i za zemlju (koju koristite) i za stoku. Pokoravajte se Allahu i 
nemojte Mu griješiti. Ako vidite dobro djelo, okoristite se od njega, a ako vidite zlo, ostavite 
ga. Sjetite se kada vas je bilo malo i kada ste bili nemoćni na Zemlji !" 

Prva stvar koja je bila pred Alijom kao halifom, bila je osveta Osmanovim ubicama. Kod 
njega su se okupili Talha, Zubejr i drugi istaknuti ashabi, tražeći od njega da se kazne 
Osmanove ubice i osveti njegova krv. On im se pravdao kako ubice imaju svoje pristalice i 
podršku, a on ih danas ne može kazniti jer nije dovoljno jak i još uvijek nije preuzeo hilafet u 
potpunosti. Zubejr je tražio da mu povjeri upravu nad Kufom, pa će mu sabrati vojsku, a 
Talha je tražio upravu nad Basrom, pa će mu sakupiti vojsku i ojačati ga protiv ubica i 
njihovih saveznika. Alija im je rekao: "Sačekajte moju odluku o ovome, dok razmislim." 

Namjesnici koje je Osman postavio bili su: Abdullah ibn el-Hadremi nad Mekom, 
Kasim ibn Rebiaes-Sekafi nad Taifom, J'ala ibn Munebbeh nad S'anom, Abdullah ibn Amir 
ibn Kurejz nad Basrom, Se'id ibn el-'As nad Kufom, Abdullah ibn Se'id ibn Ebu-Serh nad 
Egiptom i Muavija ibn Ebu-Sufjan nad Šamom. Sam Muavija je imao svoje namjesnike u 
šamskim oblastima: Abdurrahmana ibn Halida ibn Velida, namjesnika Himsa, Hubejba ibn 
Meslemu, namjesnika Kanserine, Ebu el-E'avera ibn Sufjana, namjesnika Jordana, Alkamu 
ibn el-Hakima el-Kenanija, namjesnika oblasti Palestine, Abdullaha ibn Kajsa el-Fezarijja, 
zapovjednika primorja i Ebu-Derda'a za sudiju. 

Osman je imao i ove upravitelje: Džerira ibn Abdullaha el-Bedželija nad Karkisijom, 
El-Ešasa ibn Kajsa nad Azerbejdžanom, Utejbu ibn Nehasa nad Halvanom, Malika ibn 
Habiba nad Mahom, En-Nusejra nad Hemzanom, Se'ida ibn Kajsa nad Rejjom, Es-Saiba 
ibn el-Akra'a nad Asbehanom, Hubejša nad Sebzanom, Ukbu ibn Amra nad Bejtul-malom 

1 Zejda ibn Sabita nad sudstvom. 

Alija je smatrao da treba smijeniti sve namjesnike koje je postavio Osman. Dok je o tome 
razmišljao, ušao mu je Mugira ibn Šu'be, pa ga je Alija upitao za mišljenje o smjenjivanju 
namjesnika. Mugire, koji je inače bio pametan i razborit, odgovorio mu je: 

"Smatram da bi trebao ostaviti Osmanove namjesnike na njihovim mjestima; Muaviju 
ostavi na njegovom mjestu i Ibn-Amira ostavi na njegovom mjestu. Ostavi ih na njihovim 
mjestima dok se ne uvjeriš u njihovu poslušnost i dok ti vojska ne dadne prisegu, a onda 
mijenjaj i ostavljaj koga hoćeš. 

Halifa mu odgovori: 

"Razmislit ću!" 

Slijedeći dan mu je Mugire došao i vidio da on još uvijek ne odustaje od mišljenja da 
smijeni sve namjesnike, pa mu je rekao: "Smatram da ih trebaš sve smijeniti kako bi znao ko 
ti je odan, ako nije." 

Abdullah ibn Abbas vidio je Mugiru da ide od njegova amidžića, pa je otišao kod Alije i 
upitao ga: 

"Zašto je dolazio Mugire?" 

Halifa mu je ispričao šta se dogodilo i šta je kazao juče, a šta danas, na što ibn 
Abbas reče: 

"Juče te je savjetovao, a danas varao." 

Potom je Mugire otišao prema Meki i sreo se s grupom u kojoj su bili Talha i 
Zubejr. Oni su krenuli po dozvolu od Vođe pravovjernih da obave umru, što im je on 
i dozvolio. 

Abdullah ibn Abbas nastavio je savjetovati halifu da ostavi Osmanove namjesnike 
na položajima, naročito Muaviju u Šamu. Govorio mu je: 

"Bojim se, ako ga smijeniš iz Šama, da će to biti uzrok, pa će od tebe tražiti 
osvetu Osmanove krvi, a ne vjerujem da će te Talha i Zubejr u tome podržati. 

Halifa odgovori: 

"Ne mislim tako, nego spremi sa za Šam, tebe sam odredio za šamskoga 
namjesnika." 
Ibn-Abbas reče: 

"Bojim se da me Muavija ne ubije za Osmana ili da me ne uhapsi zbog srodstva 
s tobom. Nego, napiši pismo za Muaviju i traži njegovo obećanje da će postupiti po 
naredbi." 

"Allaha mi, to se nikad neće dogoditi", reče mu halifa. 
A Ibn-Abbas reče Aliji: 

"Vođo pravovjernih..., rat je varka, kao što kaže Allahov Poslanik, a.s.: I tako mi 
Allaha, ako me poslušaš, završit ćemo s njima prije nego se snađu." 

Halifa je pristupio izvršenju onoga što je odlučio, pa je odredio nove upravitelje 
nad pokrajinama, nakon što je stare smijenio. Imenovao je: Ubejdullaha ibn Abbasa 
namjesnikom nad Jemenom, Osmana ibn Hanifu nad Basrom, Ammara ibn Šihaba 
nad Kufom, Kajsa ibn S'ada ibn Ubadu nad Egiptom i Sehla ibn Hanifu nad Šamom. 

Sehl ibn Hanifa uputio se prema Šamu kako bi preuzeo namjesništvo, a kada je 
stigao do Tebuka, srela ga je grupa ljudi na konjima i upitala: 

"Ko si ti?" 

On je odgovorio: 

"Namjesnik." 

Upitali su ga: 

"Gdje?" 

"U Šamu", odgovorio je. 
Oni rekoše: 

"Ako te poslao Osman, dobro došao, a ako te poslao neko drugi, onda se vrati." 
Upitao ih je: 

"Zar niste čuli šta se dogodilo?" 
"Jesmo", odgovoriše. 

Tada je Sehl spoznao šta su mu htjeli reći, te se vratio u Medinu i Vođi pravovjernih 
ispričao šta mu se dogodilo. 

Kajs ibn Se'id ibn Ubade otišao je u Egipat, pa mu je jedna grupa ljudi dala prisegu, a 
druga mu se suprotstavila i okupila oko Muhammeda ibn Huzejfe, koji je bio preuzeo upravu 
nad Egiptom poslije Abdullaha ibn Ebu-Serha. Bila je, također, i jedna grupa koja je ostala 
neutralna. 

Što se tiče Ammara ibn Šihaba, njemu je Tulejha ibn Huvejlid zabranio ulazak u Kuf u, pa 
je ona jedno vrijeme bila bez namjesnika. Brigu oko namaza preuzeo je Ebu-Musael-Eš'arijj, 
vojnu upravu je preuzeo K'ak'a ibn Amr, a sakupljanje džizje preuzeo je Džabir ibn Amr el-Muzni. 

Ubejdullah ibn Abbas ušao je u Jemen, nakon što je iz njega otišao Osmanov namjesnik 
J'ala ibn Umejje, koji je poveo šest stotina deva i odnio šest stotina hiljada dirhema. 

Ebu-Musa el-Eš'arijj je halifi napisao pismo kojim ga je obavijestio da su stanovnici Kufe 
dali prisegu na vjernost, izuzev nekolicine. U međuvremenu, N'uman ibn Bešir je uspio otići 
u Šam, noseći košulju koju je Osman imao na dan ubistva, u kojoj su u jednom rukavu bili 
prsti Osmanove žene Naile b. Ferafide. Muavija je košulju okačio na minber u džamiji, kako 
bi podstakao ljude. Kod naroda su se probudili osjećaji, pa su plakali i tražili osvetu Osmanove 
krvi. 

Vođa pravovjernih je Muaviji poslao mnogo pisama, ali ni na jedno nije dobio odgovor. 
Nakon tri mjeseca, Muavija je po jednom čovjeku poslao pismo u Medinu, pa gaje halifa 
upitao: 

"Šta te dovelo ovamo?" 

Čovjek odgovori: 

"Došao sam od naroda koji ne želi ništa drugo do smrt ubicama. Svi su prevareni. 
Ostavio sam sedamdeset hiljada ljudi koji plaču gledajući Osmanovu košulju okačenu na 
minberu u damaskoj džamiji. 

Vođa pravovjernih reče: 

"Gospodaru, pred tobom sam čist od Osmanove krvi." 

Vladar pravovjernih shvatio je da je borba sa Šamlijama neophodna, kako bi ih vratio u 
pokornost. Svojim je namjesnicima napisao naredbu da izvrše mobilizaciju i da ga potpomognu 
velikimbrojem vojske. Ustrojio je vojsku, azastavujedaoMuhammedu ibn el-Hanefijju; nadesno 
krilo, kao zapovjednika postavio je Abdullaha ibn Abbasa, a na lijevo Amra ibn Ebu-Selemu, na 

čelo prethodnice postavio je Ebu-Lejlu ibn Amra ibn el-Džerraha, amidžića Ebu-Ubejde, dok je kao 
svog zamjenika u Medini ostavio Kusuma ibn el-Abbasa. 

Kada je odlučio krenuti u Šam, došao mu je haber o ulasku Aiše, Talhe, Zubejra i velikog 
broja muslimana u Basru. 

"BITKA KOD DEVE" 

Kada je Osman ubijen, Poslanikove žene bile su u Meki, a tu su se okupljali svi 
oni koji su tražili Osmanovu osvetu. Aiša, Majka vjernika, neka je Allah zadovoljan s 
njom, govorila je ljudima i podsticala ih na kažnjavanje Osmanovih ubica. 

Dogovaralo se i savjetovalo na koji način da se ubice odmjereno kazne. Neki su predlagali 
da se ode u Medinu i od halife zatraži izručenje i pogubljenje ubica. Neki su, opet, predlagali 
da se ode u Basru, gdje su bili okupljeni ljudi koji će ih braniti od Osmanovih ubica i njihovih 
pomagača. Ova ideja je naišla na odobravanje kod majke vjernika Aiše, pa se počela 
spremati za put. Njena nosiljka je postavljena na devu. J'ala ibn Umejje je priložio šest 
stotina deva i ogroman novčani prilog: opremio je veliku vojsku u kojoj su bili i Talha i Zubejr. 
Vojska je slušala Aišina uputstva. Ostale Poslanikove žene, majke vjernika, neka je Allah sa 
svima njima zadovoljan, nisu htjele ići u Basru, pa su se vratile u Medinu. 

Majka vjernika, Aiša, stigla je do mjesta zvanog Merbed. Vojska je brojala tri hiljade 
vojnika, od kojih je bilo hiljadu konjanika. Iz Basre su izašli svi koji su se htjeli priključiti njenoj 
vojsci. 

Pred Aišu je izašao Osman ibn Hanif. Sastali su se na Merbedu i raspravljali o 
situaciji. Talha, koji je bio na desnom krilu vojske, tražio je osvetu za Osmanovu krv. 
Zubejr je govorio isto što i Talha. A suprotstavili su im se vojnici iz Basre. Dvije strane 
su se počele udarati rukama i kamenjem, ali su se brzo razišli, bez ijednog poginulog. 

Slijedećeg dana, Haris ibn Kudame je otišao do Aiše i rekao joj: "Majko vjernika, 
tako mi Allaha, Osmanovo ubistvo je blaže od tvoga izlaska iz kuće na ovoj devi i od 
tvoga izlaganja sukobu. Ako si nam došla dobrovoljno, vrati se kući, a ako si došla 
pod prisilom, traži pomoć da te otpratimo kući." 

U tom je trenutku došao Hakim ibn Džebel sa svojim pristalicama, koji je inače bio uz 
Osmanove ubice. Tada izbi bitka između njegove i Aišine grupe. Poginuo je veliki broj 
Hakimovih pristaša, dok je na drugoj strani bio veliki broj ranjenih. Sukob je brzo obustavljen, 
a nakon pregovora, odlučeno je da Osman ibn Hanif preda namjesništvo Basre skupini u 
kojoj je bila Aiša, r.a., 

Hakim ibn Džebel razbjesnio se na ovu odluku, pa se suprotstavio njihovom ulasku u 
Basru. Okupilo se oko tri stotine pristaša Osmanovih ubica, a zatim su napali na muslimane 
koji su ulazili u Basru. Buknula je strašna bitka, a nakon što je Hakim ibn Džebel poginuo, 

grupa muslimana i Majka vjernika Aiša ušli su u Basru. 

Kada je halifa Alija dobio vijest o onome što se dogodilo u Basri, naredio je vojsci iz Šama 
da krene prema Basri i da istjera one koji su u njoj. Pri izlasku iz Medine ispriječio mu se 
Abdullah ibn Selam, poznati ashab, te prihvativši za uzde njegova konja, reče: "0 Vođo 
pravovjernih, ne izlazi iz Medine, tako mi Allaha, ako izađeš nikada se više vlast nad njom 
neće vratiti u tvoje ruke." Neki ljudi počeše da ga grde, a halifa im reče: "Klonite ga se, divan 
li je ashab Allahovog Poslanika, a.s., Abdullah ibn Selam." 

Potom je halifa održao govor u kojem je rekao: "Allah nas je ojačao i uzdigao islamom, 
učinio nas je da budemo braća nakon poniženja, malobrojnosti, međusobne mržnje i 
neprijateljstva, u čemu su ljudi bili sve dok je Allah htio. Islam nam je vjera, pravda vlada 
među nama, a Kur'an nam je vodič. Ubijen je čovjek rukom onih koje je šejtan zaveo, da bi 
razdor među ummet ubacio. I ovaj ummet se mora podijeliti, kao što su se podijelili narodi 
prije nas. Tražimo zaštitu kod Allaha od toga zla. Ono što On odredi, mora biti. Zar se neće 
ovaj ummet razdijeliti na sedamdeset tri skupine?! Najgora je ona koja me voli, a ne radi kao 
što ja radim! Spoznali ste, pa se prihvatite svoje vjere i krenite putem kojim sam i ja krenuo, 
jer to je put vašega Poslanika. Slijedite njegov sunnet i ostavite ono što vam je sumnjivo dok 
to ne uporedite s Allahovom Knjigom, pa ono što Kur'an potvrdi toga se držite, a ono što 
porekne to odbacite. Budite zadovoljni Allahom kao Gospodarom, islamom kao vjerom, 
Muhammedom, a.s., kao poslanikom i Kur'anom kao sudijom i vodičem." 

Vođa pravovjernih potom krenu prema Basri, a ljudi su mu se putem priključivali, sve 
dok nije došao do mjesta Zi Kar. 

Odatle je poslao sina Hasana i El-Eštera ibnun-Nehaia u Kufu po veliku vojsku. 
Međutim, Ebu-Musa el-Eša'rijj koji je klanjao ljudima, nije pozivao niti skupljao 
dobrovoljce, jer je smatrao da je osveta nad Osmanovim ubicama najpreča. Halifa 
ga je smijenio i na njegovo mjesto postavio El-Eštera en-Nehaija. 

El-Ešter je uspio sakupiti vojsku od dvanaest hiljada ratnika, pa ih je poslao sa 
Hasanom ibn Alijem u Zi Kar. Halifa im je izrazio dobrodošlicu riječima: "Borili ste se 
sa stranim kraljevima i njihovom vojskama, pa ste razbili njihovo jedinstvo i silu. Ja 
sam vas, evo, zovnuo da učestvujete protiv naše braće u Basri. Ako se oni povuku, 
to i želimo, a ako odbiju da se povuku, postupit ćemo lijepo s njima, sve dok ne 
pokažu zulum prema nama. Nećemo propustiti ni jednu priliku za sporazum, a da je 
ne iskoristimo, ako Allah, dž.š. dadne." 

Vođa pravovjernih htio je pozvati Aišu, Talhu i Zubejra da prihvate sporazum, pa 
im je poslao Ka'ka' ibn-Amra et-Temimija. Ibn Amr se sastao sa Aišom i rekao joj: 

"Majko, šta te je dovelo ovdje?" 

Ona mu reče: 

"Sinko, izmirenje među ljudima." 

Zatim je zatražio od Majke vjernika da pošalje po Talhu i Zubejra da s njima 

govori u njenom prisustvu, pa kada su došli, on im reče: 

"Pitao sam Majku vjernika radi čega je došla ovdje, a ona mi je odgovorila da pomiri ljude." 

Njih dvojica rekoše: 

"I mi smo radi toga došli." 

Ka'ka' reče: 

"Kažite mi način na koji ćete ih pomiriti?" 
Oni odgovoriše: 

"Osmanove ubice!? Ako se oni ostave i odmazda se ne izvrši, onda se ne postupa 
po Kur'anu." 
Ka'ka' reče: 

"Pobili ste Osmanove ubice iz Basre, a bili ste bliži ispravnom mišljenju prije 
njihova ubistva nego danas. Pobili ste šest stotina ljudi i zbog toga izazvali šest 
hiljada, izdvojili su se i otišli od vas. Tražili ste Hurkusa ibn Zuhejra, pa vas je spriječilo 
šest hiljada ljudi. Ako ih ostavite, kontrirate sami sebi, a ako se budete borili protiv 
njih, ono od čega strahujete i oko čega se razilazite, bit će gore nego ono za šta se 
zalažete. Također, nemate mogućnosti da se osvetite Hurkusu ibn Zuhejru za 
Osmanovo ubistvo zato što ga štiti šest hiljada ljudi. Alija ima veće pravo da, za 
sada, ostavi kažnjavanje Osmanovih ubica. Odgodio je njihovo kažnjavanje dok to 
ne bude u mogućnosti izvršiti." 

Ka'ka' je još dodao da su se mnogi iz Mudarra i Reb'ie sakupili kako bi ratovali 
protiv Talhe i Zubejra. 

Majka vjernika je upitala: 

"Šta ti predlažeš?" 

On odgovori: 

"Kažem da je lijek za ovo što se događa smirivanje situacije. Ako se situacija 
smiri, oni će se povući i ako vi date prisegu, bit će to dobar znak za obustavljanje 
sukoba. A ako odbijete, smatrajući da je odmazda u ovom trenutku neophodna, bit 
će to loš znak i gubitak vlasti. Dajte prednost oprostu, isplatit će vam se. Budite 
nosioci dobra kao što ste uvijek i bili." 

Oni rekoše: 

"U pravu si! Vrati se, i ako Alija dođe sa sličnim mišljenjem, sporazumjeli smo se." 

Ka'ka' se vratio s odgovorom Talhe i Zubejra i njihovom saglasnošću, što je mnogo 
obradovalo halifu, pa reče: "Ja sutra putujem, pa se spremite. Sa mnom neće ići niko od onih 
koji podržavaju Osmanove ubice zbog dunjalučkih razmirica." Zatim je naredio da prestanu 
komešanja i da smire situaciju. 

Ali, Osmanove ubice i njihove pristaše, na čelu s Abdullahom ibn Sebe'om, Ešterom en- 
Nehaijem, Šurejhom ibn Evfom, Salimom ibn S'alebom, Gallabom ibn el-Hejsemom i drugi, 
shvatili su da će im budućnost donijeti nevolje ako halifa učvrsti vlast; tada bi sigurno 

presudio Osmanovim ubicama. Počeli su kovati planove kako da naprave smutnju. Sačekali 
su da padne noć i spremili se da izazovu nered u Alijinoj vojsci. Namjeravali su učiniti tako 
da halifina vojska pomisli da ih je napala vojska iz Basre. 

Ovako je bilo, a Allahovo određenje je nepromjenjivo. 

Kufljani su pomislili da ih je napala vojska iz Basre, pa se zametnu bitka u kojoj 
poginu veliki broj ljudi na obje strane. Vođa pravovjernih pozivao je na obustavu 
borbe, ali nije bilo nikoga ko bi ga čuo. 

Majka vjernika Aiša, došla je u svojoj nosiljci na devi nakon posjete kadije Basre, K'aba 
ibn Sevara, koji joj je rekao: "Majko vjernika, otiđi među ljude, možda ih Allah tvojim prisustvom 

i ■ • ■■ 

izmiri. 

U međuvremenu, Alija se sastao sa Talhom i Zubejrom, pa je Zubejra podsjetio na hadis 
Allahova Poslanika, a.s., u kojem kaže: "Sigurno ćeš se boriti protiv njega, a nećeš biti u 
pravu!" 17 

Zubejr se sjetio hadisa i zajedno s Talhom povukao se iz bitke. Međutim, glavni pokretači 
nereda zadužili su Amra ibn Džermuzada ubije Zubejra. Ovaj gaje ubio na spavanju. Talhu 
je ubio Mervan ibn el-Hakem strijelom iz daljine. 

Majka vjernika je izašla na bojište da smirili situaciju i uskomešane ljude. Kad su to vidjeli 
pokretači nereda, zasuli su njenu nosiljku strijelama, pa je od mnoštva zabijenih strijela 
nosiljka izgledala poput ježa. Neki čovjek je potom prišao devi i udario je sabljom, odsjekavši 
joj noge tako daje deva pala dok je Aiša još bila na nosiljci postavljenoj na devinim leđima. 
Deva je jako zarikala, a Vođa pravovjernih je upitao: "Šta je to?", pa su ga obavijestili. Alija, 
r.a., vidjevši šta se desilo, naredio je Muhammedu ibn Ebu-Bekru i Ammaru ibn Jasiru da 
donesu još jednu nosiljku, kako bi zaštitili Majku vjernika. 

Bitka je okončana, a Alijina skupina dobila je okršaj. 

Nakon bitke, Majka vjernika Aiša vratila se u Basru i smjestila u kuću Abdullaha 
ibn el-Halefa el-Huzamija. Kad je htjela napustiti Basru, Alija joj je poslao potrebnu 
opremu i opskrbu za put. Ljudima je stavio na izbor: ostanak s njim ili povratak sa Majkom 
vjernika. U njenu pratnju je odabrao četrdeset žena iz Basre i njenog brata, Muhammeda ibn 
Ebu-Bekra. Na dan polaska, Vođa pravovjernih je otišao da isprati Majku vjernika, pa mu 
ona reče: 

"Sinko, ne ljutimo se jedni na druge, ono što je bilo između mene i tebe jeste 
obična stvar koja se može desiti između žene i rođaka njenog supruga. A ti, ako se 
ljutiš na mene, to je tvoja volja. 

Vođa pravovjernih reče: 

"Allaha mi, istinu govoriš! Nije bilo između nas ništa drugo osim što si kazala. Ti 
si supruga našeg Poslanika, a.s., i na dunjaluku i na ahiretu." 

Alija je prešao veliki put ispraćajući povorku Majke vjernika, neka je Allah, dž.š., zadovoljan 
i sa Majkom vjernika Aišom i sa Alijom. 

BITKA NA SIFFINU 

Nakon što je Majka vjernika, Aiša, napustila Basru i otišla u Medinu, Vođa 
pravovjernih premjestio se u Kufu, čiji mu stanovnici ponudiše da odsjedne u "Bijelom 
dvorcu". Alija to odbi riječima: "Ne, Omer ibn el-Hattab prezirao je da odsjeda u 
njemu, pa neću ni ja." Odsjeo je u Rahbu. 

Kada su se Kufljani okupili na zajedničkom namazu, halifa im se obratio, hvaleći njihovu 
hrabrost i srčanost i podstičući ih na dobro, a odvraćajući od zla. Potom je poslao po Džerira 
ibn Abdullaha el-Bedželija, Osmanovog namjesnika u Hemezanu, i Eš'asa ibn Kajsa, 
Osmanovog namjesnika u Azerbejdžanu, da za njega uzmu prisegu od svojih podanika i da 
mu dostave izvještaj. 

Kada mu je Džerir došao, halifa gaje poslao Muaviji u Šam da traži poslušnost i prisegu. 
Do tada su mu prisegu dali i muhadžiri i ensarije i svi muslimani Arapskoga poluotoka, Iraka, 
Perzije i Egipta, posredstvom Kajsa ibn S'ada ibn Ubade. To nije učinila jedino nekolicina ljudi 
okupljenih u Herbetu, koji su odbijali dati prisegu dok se ne kazne Osmanove ubice, ili dok 
se na izruče halifi. 

Džerir je otišao u Šam, a Muavija mu je rekao da neće dati prisegu dok se ne 
kazne ubice, ili dok se ne izruče halifi. U protivnom, borit će se protiv njega. Kada je 
halifa dobio Muavijin odgovor, odluči lično otići u Šam i smijeniti namjesnika. Kao 
svoga zamjenika u Kufi ostavio je Ukbeta ibn Amira el-Bedrija el-Ensarija, pa se 
uputio ka Nehili. Stigavši, u njoj se ulogorio. 

Kad je Muavija čuo da je halifa krenuo prema njemu, podigao je vojsku iz Damaska 
i poveo je do mjesta Siffin na rijeci Eufrat i tu se ulogorio. Halifa je potom napustio 
Nahilu i prešavši Eufrat krenuo prema Siffinu. Tu se se sukobile dvije vojske. 

Halifa je upotrijebio sva sredstva da se spor okonča mirnim putem i da privoli namjesnika 
Šama na pokornost, nakon što mu dadne ispravnu prisegu. Bešira ibn el-Ensarija, Se'ida ibn 
Kajsa el-Hemdanija i Šebiba ibn Rubu'ija es-Sehmija, poslao je Muaviji da traže pokornost i 
da spriječe krvoproliće među muslimanima. Muavija je odbio dati prisegu, pa se povede 
teška bitka. 

Okršaji su se vodili svaki dan, a nijedna strana nije mogla poraziti drugu. To se oteglo 
čitav mjesec. Svaki su dan imali jedan ili dva okršaja. Halifa Muaviji ponovo posla izaslanike 
i to: Adijja ibn Hatema et-Taija, Jezida ibn Kajsa el-Erhabija, Šebiba ibn Rubu'ija i Zijada ibn 
Hafsu. Kada su mu došli, izaslanici su rekli: 

"Muavija, došli smo te pozvati na dogovor kojim bi nas Allah ujedinio na jednoj riječi i 
kojim bi obustavili krvoproliće. Put bi postao siguran i zavađeni bi se pomirili. Tvoj amidžić 
Alija, vođa muslimana, najbolji je u islamu i ima najveći uticaj. Svi su se ljudi okupili oko njega 

- Allah ih je uputio na ispravan postupak. Ostao si samo ti i tvoje pristalice. Prekini ovo, 

Muavija, kako te ne bi zadesilo ono što je zadesilo one u "Bici kod deve". 
Muavija mu odgovori: 

"Ti kao da si došao prijetiti, a ne miriti?! Daleko je to, Allaha mi, o Adijj! Nikada, 
Allaha mi, ja sam rođeni ratnik i ne možeš me preplašiti. A ti si napadao Osmana ibn 
Affana i ti si jedan od njegovih ubica. Molim Allaha da te ubije zbog toga." 

"Boj se Allaha, Muavija! Allaha nam, nismo vidjeli pobožnijeg i skromnijeg na dunjaluku 

od njega, niti znamo nekoga da ima toliko dobrih osobina kao on", odgovoriše Sebib ibn Rubi' 
i Zijad ibn Hafsa. 

"Vi me zovete u džemat i na pokornost. Kako da se pokoravam čovjeku koji je pomogao 
ubistvo, a zaštitio ubice?! Neka nam izruči ubice da ih kaznimo, pa ćemo se pokoriti i 
priključiti džematu", zaključi Muavija. 

Poslije ovih njegovih riječi, izaslanici su se vratili halifi i obavijestili ga o Muavijinom stavu. 

Pošto su se pregovori otegli, a nikakve rezultate nisu donijeli, halifa odluči povesti 
odlučujuću bitku. Postrojio je vojsku i zamolio Allaha: "Gospodaru moj, Gospodaru 
svoda natkrivenoga i čuvanoga, o Ti Koji si učinio da on bude nad noći i danom, o Ti 
Koji si na njemu učinio putanju Sunca i Mjeseca, i stanište zvijezdama, i nastanio si 
ga melekima koji se ne umaraju u ibadetu i pobožnosti, o Gospodaru Zemlje, koju si 
učinio prebivalištem ljudi i životinja, i onoga što ne možemo izbrojati od vidljivoga, i 
mnoštva koje ne vidimo, Gospodaru lađi, koje morem plove s korisnim tovarom za 
ljude, Gospodaru oblaka, potčinjenih, koji između nebesa i Zemlje plove, Gospodaru dubokih 
i velikih mora, koja okružuju kopno. Gospodaru brda, učvršćenih, koja si stvorio da se 
Zemlja ne potresa, a stvorenjima dao da korist iz njih vade, ako nam danas dadneš pobjedu 

- zaštiti nas od smutnje i nereda i uputi nas Istini, a ako oni pobjede - podari mi šehadet, a 
moje ashabe sačuvaj od smutnje." 

Potom je postrojio redove vojske. Isto je to uradio i Muavija, te se zapodjenu težak 
okršaj. Vojska iz Basre, Kufe i drugih pokrajina žestoko je navalila na Šamljane, koji su 
ih dočekali odlučni da do smrti brane Muaviju ibn Ebi-Sufjana. Sukob se otegao 
mjesecima, bez pobjednika i poraženoga, a Siffin je odnosio muslimanske živote na 
obje strane. Iračani su poduzeli jedan žestok napad u kojem su pomjerili Šamljane s 
njihovih položaja, tako da je izgledalo da će ih poraziti. Tada je domišljati Amr ibn el-'As 
predložio Muaviji da vojska podigne Mushafe na koplja. 

"U ovom trenutku nam jedino odgovara da zbijemo naše redove, a da napravimo razdor 
među njima. Trebamo podignuti Mushafe i pozvati ih, pa ako pristanu, bitka će splasnuti, a 
ako se raziđu, neko pristane, a neko odbije, izgubili su i propali." - predloži Amr ibn el-'As. 

Šamljani podigoše Mushafe, pozivajući da im presudi Allahova Knjiga, pa rekoše: 

"Ovo je između nas i vas! Muslimani izginuše, a ko će na nevjernike i njihove tvrđave?!" 
Jedan dio iračke vojske podrža ideju da sudi Kur'an, pa rekoše: 
"Odazvat ćemo se Allahovoj Knjizi i njoj se prikloniti.' 
A žar za borbom im je već bila splasnula. 

"0 Allahovi robovi", pozva ih halifa, "nastavite kako ste i počeli, vi ste u pravu! 
Borite se protiv vaših protivnika. Muavija, Amr ibn el-'As, ibn Ebu-Mu'it, Habib ibn 
Mesleme, ibn Ebu-Serh i Dahhak ibn Kajs, ne poznaju dobro vjeru i hukmove Kur'ana. 
Poznajem ih bolje od vas, družio sam se s njima u djetinjstvu, a i kad sam odrastao. 
Teško vama, Allaha mi, nisu Mushafe podigli zato što hoće sud po njemu, oni uče 
Kur'an, ali ne razumiju njegove propise, nisu ga podigli ni iz kojeg drugog razloga, 
osim da nas zavaraju." 

"Nije nam dozvoljeno kad se pozovemo Kur'anu, da odbijemo poziv", odgovoriše 

mu. 

"Ja se borim protiv njih, - na to će halifa - kako bi pristupili Kur'anu. Oni su se 
ogriješili prema Allahu u onome što im je naredio, ostavili su zavjet dat Njemu i odbacili 
Njegovu Knjigu." 

Međutim, tad se javiše Mešar ibn Fedkij et-Temimij i Zejd ibn Husajn et-Taij, 
pristalice haridžija: 

"Alija... odazovi se Allahovoj Knjizi kada si na Nju pozvan, ili hoćeš da te izručimo 
narodu ili da s tobom učinimo kao što smo učinili i s Osmanom ibn Affanom." 

"Upamtite šta sam vam zabranio, a upamtite i svoje riječi. Što se mene tiče, ako 
ste pokorni, onda se borite, a ako niste, radite šta hoćete", odvrati im halifa. 

Oni mu rekoše: 

"Pošalji po Eštera neka dođe i neka se borba obustavi. 
Halifa posla po Eštera en-Nehaija i obustavi borbu. 

SUD 

Poslije prekida borbe počeli su pregovori između dvije strane. Sporazumjeli su se da 
izaberu dvojicu sudija, od svake strane po jednoga, koji će naći najbolje rješenje za muslimane. 
Muavija ibn Ebi-Sufjan odredio je da s njegove strane sudija bude Amr ibn el-'As. Vođa 
pravovjernih htio je odrediti Abdullaha ibn Abbasa, međutim, haridžije i Jemenci se tome 
usprotiviše, tražeći da sudija bude Ebu-Musa el-Eš'arijj. "Nećemo nikoga osim Ebu-Muse", 
govorili su. 

Ahnef ibn Kajs, inače poznat po lukavstvu, predložio je halifi da on bude njegov zastupnik, 
govoreći: "Allaha mi, zapao si u nevolju, ako mene ne odrediš za sudiju. Odredi me uz 
sudiju, drugim ili trećim. Neće se donijeti sporazum, a da ga ja ne riješim niti će ko napraviti 
sporazum, a da ga neću učiniti istim ili boljim od njega." 

Međutim, Iračani su insistirali da sudija bude Ebu-Musa el-Eš'arijj. On se bio povukao iz 

borbe, pa su otišli po njega i obavijestili ga da ljudi žele mir. 

"Hvala Allahu kada je tako", reče im Ebu-Musa. 

"Izabran si za sudiju", rekoše mu. 

"Svi smo Allahovi i Njemu se vraćamo", na to će Musa. 

Nakon što je Ebu-Musa došao, obje strane se usaglasiše i o tome potpisaše zajednički 
akt. A dvojici sudaca prepustiše da odluče šta je najbolje za muslimane. Ebu-Musa el-Eš'arij 
i Amr ibn el-A's dogovoriše se da se rješenje proglasi sljedećeg ramazana u Devmetul- 
Džendelu, da halifa dođe sa četiri stotine boraca, a također, i Muavija sa četiri stotine 
boraca. Ako se sastanak iz bilo kojih razloga ne bi održao, odgodio bi se do naredne godine, 
a obavio bi se u Ezrehu. 

Kada se halifa vratio u Kufu, šesnaest hiljada boraca izdvoji se iz njegove vojske i 
napustivši Kufu, odoše za Nehrevan. Ustvari, to su bile haridžije koje su primoravale halifu 

na odluke koje je on od početka odbijao i koje su ga prisiljavale na poteze kojima nije bio 
zadovoljan. Odbili su nastavak borbe na Siffinu kada su bili nadomak pobjede zapavši u 
smišljenu klopku Šamljana koji su podigli Mushafe na svoja koplja. Zatim, primorali su ga da 
za suca imenuje Ebu-Musa'a el-Eš'arijja, umjesto Abdullaha ibn Abbasa ili Ahnefa ibn Kajsa, 
naka je Allah s njima zadovoljan. Ovoga puta zahtijevali su obnavljanje sukoba, iako je halifa 
s Muavijom ibn Ebi-Sufjanom zaključio sporazum o presudi, a nije njegovo da krši ugovore. 
Između halife i haridžija održali su se mnogobrojni pregovori, sve dok se oni ne digoše protiv 

njega, optuživši ga daje nevjernik. U mjesecu ramazanu halifa posla Ebu-Musu el-Eš'arijju i 
Abdullaha ibn Abbasa u Devmetul-Džendel s pratnjom od četiri stotine ljudi, na čelu sa Šurejhom 
ibn Hanijem. Muavija je poslao Amra ibn el-'Asa na čelu vojske od četiri stotine konjanika, a 
među njima je bio i Ubejdullah ibn Omer. 

Devmetul-Džendel nalazi se na pola puta između Damaska i Kufe. 

Poslije dugih pregovora, dogovorili su se da se obojica odreknu i Alije i Muavije. 

Amr ibn el-'As je u svemu davao prednost Ebu-Musi, iskazujući mu počast i poštovanje. 
Kada je trebalo razglasiti konačnu odluku,Amr reče: 

"Ebu-Musa, ustani i kaži ljudima šta smo se dogovorili!" 

Ebu-Musa ustade i reče: 

"Ja i Amr smo razmatrali šta je najbolje za ovaj ummet i zaključili daje za jedinstvo 
ummeta najbolje da se odreknemo i Alije i Muavije, a da izbor prepustimo izbornom 
vijeću. Neka narod preuzme sud o ovome i neka odrede koga hoće." 

Kada je Alija obaviješten o onome šta se dogodilo, odbio je i prokomentirao da 
Ebu-Musa'a nije poslao da skine halifu nego da nađe rješenje za rasplamsalu smutnju. 

Amr se sa svojom skupinom vratio u Damask, te je otišao do Muavije i obavijestio 
ga o dogovorenom. 

Nakon Amrove i Ebu-Musine "presude" situacija s haridžijama u Nehravanu postala je 
komplikovana, bili su ustrajni da načine zlo Vođi pravovjernih, Aliji ibn Ebi-Talibu . Halifa je 
odlučio da se bori protiv haridžija, te je izvršio napad na Nehrevan i nanio im težak poraz, a 
onda im vratio sav zarobljeni plijen, ne uzevši petinu. 

Hejsem ibn Adijj je kazao: "Kada je Alija upitan o stanovnicima Hehravana "Jesu li 
mušrici?", odgovorio je: 

"Širkje daleko od njih!" 

Pa je pitan: 

"A jesu li munafici?" 

A halifa je odgovorio: 

"Munafici vrlo malo Allaha spominju." 

"A šta su onda, Vođo pravovjernih", ponovo je upitan. 

Odgovorio je: 

"Naša braća koja su napala na nas, pa smo se borili protiv njih zbog njihove 
neposlušnosti." 

Vođi pravovjernih postalo je nesigurno biti u Iraku, a Muavija je učvrstio svoju 
vlast, povećao broj svojih pristalica i ojačao svoju vojsku. Ljudi oko halife nisu bili kao 
prije; polet im je splasnuo i izgubili su volju, naročito nakon presude. Muavija je slao 
grupe vojske iz Šama u pohode na mjesta u Iraku, kako bi provocirali vojsku Vođe 
pravovjernih. Svaki put kad bi se desila bitka, Muavijina vojska vraćala bi se u Šam. Muavija 

je slao vojsku i na Medinu, pa je prema Hidžazu poslao Busru ibn Ereta na čelu tri hiljade 
vojnika. On je ušao u Medinu, nakon što ju je napustio halifin namjesnik Ebu-Ejjub. 

Vođa pravovjernih provodio je teške dane. Vojska mu je oslabila. Haf iz ibn Kesir, opisujući 
te dane, kaže: "Vođa pravovjernih bio je u teškoj poziciji - vojska se digla protiv njega, a 
Iračani su ga napustili, odbivši da budu uz njega. Šamljani su uzeli maha, te počeli napadati 
sa svih strana, tvrdeći da pravo na hilafet pripada Muaviji. Kao dokaz za to iznosili su 
presudu dvojice sudaca, kada se jedan odrekao Alije, dok je Amr ibn el-'As potvrdio vladavinu 
Muavije, oduzimajući pravo na hilafet drugima. Stanovnici Šama oslovljavali su Muaviju sa 
'vođa pravovjernih'. Što su stanovnici Šama više jačali, to su stanovnici Iraka više slabili. 
Njihov vođa Alija ibn Ebi-Talib, r.a., najbolji na dunjaluku u to vrijeme - najpobožniji i najskromniji, 
najučeniji i najbogobojazniji, uprkos svemu, bijaše ostavljen i napušten, tako daje prezirao 
život, a volio smrt, zbog mnoštva smutnji, nereda i spletki." 

PRESELJENJE NA AHIRET 

Četrdesete godine po Hidžri sastala su se tri čovjeka iz reda haridžija: Abdurrahman ibn 
Amr, poznat kao ibn Muldžem el-Hamiri, Berk ibn Abdullah et-Temimij i Amr ibn Bekr et- 
Temimij. Govorili su o svom stanju i spominjali šta se dogodilo njihovoj braći u Nehrevanu. 
Zaključili su da su muslimani "izgubljeni i zalutali", te da treba pobiti njihove namjesnike. "Nećemo 
ništa ostvariti dok su oni namjesnici, a ako mi dadnemo svoju žrtvu i uklonimo ih, oslobodit 

ćemo ljude zablude i osvetiti našu braću", govorili su. 

Dogovorili su se da Abdurrahman ubije halifu Aliju, da Bekr ibn Abdullah ode u Šam i ubije 
Muaviju, a da Amr ibn Bekr ubije Amra ibn el-'Asa. Utvrdili su da sedamnaestoga ramazana 

svaki ukloni svoju žrtvu. 

Bekr ibn Abdullah otišao je u Šam i dogovorenog dana, a bilo je to uoči petka, sakrio se 
pred Muavijinom kućom, čekajući njegov izlazak na sabah-namaz. Kada gaje vidio, udario 
ga je zatrovanom sabljom po debelom mesu teško ga ranivši, ali je Muavija nakon dugog 
liječenja ozdravio. Odmah je naredio da se Bekr ibn Abdullah ubije. 

Amr ibn Bekr otišao je u Egipat i sakrio se u blizini džamije u kojoj je klanjao Amr ibn el-'As 
iščekujući njegov dolazak na sabah. Allah je dao da se Amr tu noć razbolio, imao je jake 
bolove u stomaku, pa je odredio da Haridže ibn Huzejfe, njegov zapovjednik policije, predvodi 
ljude u namazu umjesto njega. Amr ibn Bekrom presreo je i ubio Haridžu. I on je uhapšen i 
kažnjen ubistvom. 

Što se tiče Abdurrahmana ibn Muldžema, on je, nakon dolaska u Kufu, uspio 
nagovoriti Sekiba ibn Bedžru da učestvuje s njim u ubistvu Alije. S njima je bio, 
također, i Verdan er-Rubabi. Njih trojica sakrili su se u blizini halifine kuće. Kada je 

halifa izašao iz kuće da klanja sabah u džematu, Abdurrahman ibn Muldžem udario ga je 
sabljom po čelu, pa se brzo okrenuo i dao u bijeg. Ipak, stigli su ga i uhapsili. Toga dana, 
Vođa pravovjernih nije predvodio ljude u namazu, već je odredio Hubejra ibn Ebu-Vehba da 
bude imam džemata. Kada je Ibn-Muldžem doveden pred halifu, upitao gaje halifa: 

"Allahov neprijatelju, zar ti nisam činio dobro?" 

"Jesi", odgovorio je Ibn-Muldžem. 

"Pa šta te onda navelo na ovo?" , upitao ga je ponovo halifa. 

Ibn-Muldžem mu odgovori: 

"Četrdeset jutara sam oštrio sablju i molio Allaha da njome usmrtim najgore stvorenje." 
Halifa na ovo reče: 

"Duša za dušu. Ako umrem, ubijte ga, a ako ostanem živ, vidjet ću šta ću s njim 
odlučiti." 

Potom je Džundub ibn Abdullah ušao kod halife i upitao ga: 
"Vođo pravovjernih, ako te izgubimo, a ne izgubili te, hoćemo li prisegu dati 
Hasanu." 
Halifa reče: 

"Niti vam naređujem niti zabranjujem, vi bolje znate od mene." 

Nakon ovoga pozvao je svoje sinove Hasana i Husejna i rekao: "Savjetujem vam 
da se bojite Allaha! Ne činite nepravdu na dunjaluku, pa makar vam bila učinjena. 
Nemojte plakati za onim što vam je uskraćeno. Govorite istinu, budite milostivi prema 
siročetu i pomozite nevoljnika. Budite nasilniku protivnici, a onome kome je nasilje učinjeno 
pomozite. Radite po Kur'anu, a u vezi s pitanjem vjere ne bojte se ničijeg prigovora." 

Potom je pogledao u Muhammeda el-Hanefijja i upitao ga: 
"Jesi li upamtio što sam rekao tvojoj braći?" 
"Jesam", odgovorio je. 

Zatim mu je rekao: "Tebi preporučujem da poštuješ svoju braću zbog njihove 
prednosti nad tobom, slijedi ih i ne čini ništa bez njih." 

A Hasanu i Husejnu je, o pitanju njihovoga brata, dao sljedeće savjete: "Ostavljam 

vam ga u emanet. On je vaš brat i moj sin, a znate da sam ga volio." 

Halifa je poslije ranjavanja živio tri dana. Dao je i posljednje preporuke i upozorenja 
svojim sinovima, rekavši: "Sinovi Abdul-Muttaliba! Nikako ne prolijevajte krv 
muslimana, govoreći: "Ubijen je Vođa pravovjernih! Ubijen je Vođa pravovjernih!" 
Neka se niko ne kažnjava smrću, osim moj ubica. Hasane, ako umrem od njegova udarca, 
ubij ga, ali se nemoj iživljavati nad njim, jer sam čuo Allahova Poslanika, a.s., da kaže: 
"Nemojte nikoga kasapiti, pa makar se radilo i o bijesnom psu." 

U zadnjoj halifinoj oporuci, koju je ostavio prije edžela, zapisano je sljedeće: 
"U ime Allaha, Milostivog, Samilosnog" 

Ovo je oporuka Alije ibn Ebi-Taliba. Oporučujem da nema drugog boga osim Allaha, a 

Muhammed, a.s., Njegov je rob i poslanik. Allah je po Poslaniku Svome poslao Uputu i vjeru 
istinitu da bi je uzdigao iznad svih vjera, makar ne bilo pravo mnogobošcima. Zatim, klanjanje 
moje, obredi moji, život moj i smrt moja, doista su posvećeni Allahu, Gospodaru svjetova, 
On nema saučesnika, to mi je naređeno i ja sam prvi musliman. Čvrsto se Allahova užeta 
držite i nikako se ne razjedinjujte. Čuvajte rodbinske veze da bi vam Allah olakšao polaganje 
računa. Tako mi Allaha, Allah je uz jetime i nemojte im se izrugivati i udarati ih. Allaha mi, Allah 
je sa vašim komšijama oni su oporuka vašega Poslanika, a.s., koji nije prestajao da nam ih 
spominje dok nismo pomislili da će komšije imati pravo na nasljeđe. Allaha mi, Allah je uz 
Kur'an, pa neka vas ne preteknu drugi u postupanju po Kur'anu. Allaha mi, Allah vas gleda 
dok ste u džamijama u namazu i ne ostavljajte ih prazne, jer ako su prazne, neće biti ni 
nadgledane. Allaha mi, Allah pomaže u borbi na Njegovom putu kada založite živote svoje i 
imetke svoje. Allaha mi, Allah je uz zekat, on gasi Gospodarevu srdžbu. Allaha mi, Allah 
podržava onoga ko odbrani Njegova Poslanika, pa ne dozvolite nikako napad na njega u 
vašem prisustvu. Allaha mi, Allah je uz bijednika i siromaha, pa ih pozovite da im podijelite 
ono što je kod vas. Allaha mi, Allah je uz vaše podanike. Namaz! Namaz! Ne bojte se u ime 
Allaha ničijeg prijekora. Govorite lijepe riječi, kao što vam je to Allah naredio. Ne ostavljajte 
naređivanje dobra, a odvraćanje od zla, pa da vam vladari postanu najgori od vas, zatim 
ćete Allaha moliti, a dove vam neće biti uslišane. Dužnost vam je da se pazite i potpomažete, 
da ne izbjegavate jedan drugog, da ne prekidate međusobne odnose i da se ne razjedinjujete. 
Pomažite jedni druge u dobročinstvu i čestitosti, a ne sudjelujte u grijehu i neprijateljstvu. 
Bojte se Allaha, jer Allah strašno kažnjava. Allah vas čuvao, o Poslanikovo, a.s., potomstvo, 
i čuvao vas kao što je čuvao Svoga Poslanika. Molim Allaha da vas pomogne. Neka je na 
vas selam i milost Allahova." 

Nije prestao govoriti "La ilahe illallah" dok mu duša nije preselila svome Stvoritelju, neka 
je Allahovo zadovoljstvo i selam na njega. 

Postoje različita predanja oko toga gdje je ukopan Alija: jedni kažu daje dženazu klanjao 
njegov sin Hasan, proučivši četiri tekbira, i daje ukopan u Rahbi kraj velike džamije u Kufi; 
drugi kažu daje ukopan kod kufljanskog dvorca; treći, da gaje Hasan prenio u Medinu i 
ukopao u Bekijju, blizu Fatime. Većina historičara se slaže daje ukopan u Nedžefu. Poslije 
ukopa Alije, njegov ubica Abdurrahman ibn Muldžem ubijen je i zakopan na nepoznatom 
mjestu. 

VRLINE 

Kada je ubijen, halifa je imao šezdeset tri godine, a hilafet mu je trajao četiri godine i devet 
mjeseci. Imao je najpohvalnija svojstva i čitav život je proživio čedno i skromno; u ibadetu i 
traženju nauke, ne obazirući se na dunjaluk. 

Vođa pravovjernih bio je pravedan, istinoljubiv i tražio je jednakost za sve. Da mu je 
bilo dato da vlada u vremenu bez smutnje, zemlja bi se ispunila pravdom. Bio je najučeniji 
vladar. Njegova mudrost i ozbiljnost izražene su kroz njegove izreke, presude i oporuke. 
Pjesnici, govornici i pisci opisali su ga u mnogim pjesmama, knjigama i govorima. 

Ebu-Esved ed-Du'eli, oplakujući ga, kaže: 

"Zar u mjesecu posta boli nam zadaste, 
od svih ljudi najboljega, 
najboljeg što jahati um jede nam ubiste 
što putovaše ina lađi bijaše, 
što je obuvao obuću iskidao je, 
čitao Kur'an i jasne dokaze. 
Kad pogledaš lice Ebu-Husejna, 
vidjet ćeš mjesec kako te promatra. 
Kurejšije su znali kakvi god su bili, 

da si najbolji od njih po porijeklu i vjeri. 

Fadl Abbas ibn Ebu-Leheb oplakao ga je riječima: 

"Nisam se nadao da će f Une t stići 

do Hašima, a zatim i do Ebu-Hasana 

Prvi mladić koji okrenu se Kibli i namaz obavi 

najbolje od ljudi znade Kur'an isunnet. 

Zadnji je od ljudi bio s Poslanikom, 

Džibril mu pomagaše da okupa ga 

i zamota u će fine. 

Ko je on išta u njemu bi, nećete saznati, 
niko neće imati što on imade od ljepote. " 

Neka je Allah zadovoljan Vođom pravovjernih, Alijom ibn Ebi-Talibom, učenjakom, 
pobožnjakom i mudžahidom. 



EBU-UBEJDE AMR IBN 
EL-DŽERRAH, R.A. 

PORIJEKLO 

Ebu-Ubejde Amir sin je El-Džerrahov koji je porijeklom iz loze Kurejšija. Lanac njegova 
roda je sljedeći: Amir je sin Abdullahov, a on El-Džerrahov, a on Hilalov, a on Uhejbov, a on 
Dabbeov, a on El-Harisov, a on Fihrov. 

PRIMANJE ISLAMA 

Bio je jedan od prvih koji su primili islam. Allah gaje uputio otvorivši mu srce prema 
islamu posredstvom Ebu-Bekra, r.a. Drugi dan nakon što je Ebu-Bekr primio islam, povezao 
se s pojedinim Kurejšijama u kojima je vidio čvrstinu i plemenitost. Izabrao je nekolicinu njih, 
objasnio im osnovne principe poslanice i pozvao ih u islam. Pošto su mu se odazvali, odveo 
ih je Poslaniku, a.s. U toj grupi su bili: Osman ibn Maz'un, Zubejr ibn el-'Avam, Abdurrahman 
ibn Avf, Erkam ibn Abu el-Erkam i Ebu-Ubejde ibn el-Džerrah, neka je sa svima njima Allah, 
dž.š., zadovoljan. 

Allahov Poslanik, a.s., primio ih je te su pred njim izjavili svoj ulazak u islam, izgovarajući 
šehadet: "Ešhedu en la ilahe illellah ve ešhedu enne Muhammeden abduhu ve resuluhu"- 
Svjedočim da nema boga osim Allaha i svjedočim daje Muhammed Njegov rob i Poslanik. 

Hvala neka je Allahu, dž.š., što je tako bilo. 

LIČNOST 

Ebu-Ubejde je bio stamenita ličnost okićena skromnošću vjernika i žestinom u odbrani 
prava vjere. Bijaše visok, mršav, blijedoga lica, slabe brade, otmjen i elegantan, kada bi ga 
čovjek sreo, nekako bi se odmah oraspoložio. 

Islam mu je povećao poniznost i uljepšao ahlak pa je zračio mirom i staloženošću tako 
da bi njegovo društvo osjetilo prijatnost i toplinu. U isto vrijeme, kada bi to situacija zahtije- 
vala, znao se preobratiti da bude poput lava. 

Abdullah ibn Omer, r.a., opisao ga je riječima: "Trojica Kurejšija su najugledniji među 
narodom, najljepše naravi i najvećega stida. Kada pričaju s tobom, ne lažu, a kad pričaš 
s njima, slušaju te. Oni su: Ebu-Bekr, Osman ibn Affan i Ebu-Ubejde ibn el-Džerrah." 

POVJERENIK UMMETA 
ALLAHOVOGA POSLANIKA, A.S. 

Ebu-Ubejdina snaga vjerovanja u Allaha, najljepšega Gospodara i u ispravnost islama 
kao vjere, bila je čvrsta i stabilna poput planine. Bio je veliki mudžahid i povjerljiv savjetnik, 
pa je Resulullah, a.s., za njega rekao: "Svaki ummet je imao svoga povjerenika a povjerenik 
ovoga ummeta je Ebu-Ubejde ibn el-Džerrah." 

U knjigama koje govore o životopisu Muhammeda, a.s., kao i u knjigama historije 

islama, može se vidjeti posebno mjesto koje je Ebu-Ubejde zauzimao kod Poslanika, a.s. 
Mnogi ashabi željeli su njegovu deredžu. Muhammed ibn Dž'afer pripovijeda jedan 
takav primjer: "Došla je jedna delegacija kršćana kod Allahovoga Poslanika, a.s., i 
rekla mu: 

"Ebul-Kasime, pošalji s nama jednoga od tvojih ashaba koji će nam presuditi oko imetka 
oko kojeg se ne možemo dogovoriti, a mi smo zadovoljni sa muslimanima. 
Resulullah, a.s., reče: 

"Dođite večeras, poslat ću vam čvrstog i pouzdanog." 

Omer ibn el-Hattab, r.a., rekao je: "Poranio sam na podne želeći da budem taj koji 
će kršćanima presuditi. Kada je Allahov Poslanik, a.s., klanjao podne, poče se okretati 
lijevo-desno, a ja sam se protezao kako bi me ugledao. Međutim, on nije prestajao 
tražiti pogledom sve dok ne ugleda Ebu-Ubejdu ibn el-Džerraha, pa ga pozva i reče mu: Idi 
s njima i pravedno presudi u njihovom sporu.' A ja rekoh: 'Ebu-Ubejde zadobio je tu povjerljivu 
i važnu dužnost...'" 

Ovo je jedno od predanja koje govore koliko je Ebu-Ubejde bio blizak Allahovom 
Poslaniku, a.s., i koliko je imao povjerenje u njega. Resulullah, a.s., davao mu je zaduženja 
u stvarima koje su iziskivale snagu i povjerljivost, a on je bio čvrst i pouzdan. Činjenica je da 
ovaj nadimak kojim je Poslanik, a.s., počastio Ebu-Ubejdu nije bio slučajan. Naprotiv, on je 

imao duboke razloge, a možda je najveći ispit na koji je Allah, dž.š., stavio Svoga roba 
Ebu-Ubejdu, ono što ćemo uz Allahovu, dž.š., pomoć prepričati u onome što slijedi. 

TEŽAK ISPIT 

Ebu-Ubejde je bio uvijek u Poslanikovoj, a.s., blizini - u džamiji, na sijelima, u bitkama i u 
pohodima. Sa prvim muslimanima prolazio je kroz sve nevolje trpeći sve vrste kažnjavanja, 
zlostavljanja i ponižavanja. Također je bio među prvom desetericom koji su učinili hidžru u 
Abesiniju, po naređenju Allahovoga Poslanika, a.s., Allahovom pomoću; uprkos svim 
nevoljama, Ebu-Ubejde je ostao čvrst poput planine. 

U Bici na Bedru Ebu-Ubejde je bio na teškom ispitu, a vjerovatno i najtežem što ga 
čovjek može uopće i doživjeti. On je u toj bici napadao i udarao ohole uobražene heroje i 
uništavao oličenje širka i kufra pa je ubijen koje ubijen, ranjen koje ranjen i pobjegao koje 
uspio pobjeći. Međutim, jednoga konjanika od kurejševičkih mušrika je cijelo vrijeme 
izbjegavao. Ebu-Ubejde je, učeći tekbire, sabljom razbijao nevjerničke redove, a taj konjanik 
stalno gaje progonio, želeći podijeliti mejdan s njim, sve dok ga nije doveo u položaj daje 
okršaj bio neizbježan. Ebu-Ubejde podiže sablju i zamahnu na konjanika, udarivši ga tako 
da ga odmah obori na zemlju. Šiknu krv i zacrveni zemlju okolo. 

Teško je i pomisliti koje ubijeni čovjek, jer je događaj koji se desio bio krupniji od ljudi. 
Naime, taj konjanik nije bio niko drugi do Abdullah ibn el-Džerrah, Ebu-Ubejdovotac. Bio je 
mušrik, nevjernik, zagrižen u svome kufru; dobio je kaznu koju je i zaslužio. 

Tako je čvrsta bila Ebu-Ubejdova vjera u Allaha, tako postojan je bio u islamu, toliko 
spreman da uloži na putu Istine. Ubejde je ubio kufr i širk oličen u svome ocu. Allah ga je 
odlikovao i obradovao Džennetom. Uzvišeni je iznad sedam nebesa objavio ajete o njemu: 

"Ne treba da ljudi, koji u Allaha i u onaj svijet vjeruju, budu u ljubavi sa onima, koji se 
Allahu i Poslaniku Njegovu suprotstavljaju, makar im oni bili očevi njihovi, ili sinovi njihovi, ili 
braća njihova, ili rođaci njihovi. Njima je On u srca njihova vjerovanje usadio i svjetlom 
Svojim ih osnažio, i On će ih uvesti u dženetske bašće kroz koje će rijeke teći, da u njima 

vječno ostanu. Allah je njima zadovoljan, ai oni Njime. To je Mahova strana, aonina 
Allahovoj strani će sigurno uspjeti. m 

Ebu-Ubejde je bio jedan od onih kojima je za života obećan Džennet, neka je Allahovo 
zadovoljstvo i selam na njega. 



98 



Ashabi Allahovog Poslanika 



EHTEM 

Ebu-Ubejde imao je i nadimak "Ehtem", što znači "onaj kome su polomljeni prednji 
zubi", a Ebu-Bekr je o njemu rekao: "Bio je najljepši čovjek koji je imao polomljene 
zube." Razlog za ovaj nadimak jeste događaj koji vrijedi zapisati zlatnim slovima kao veliki 
dokaz njegove pokornosti Resulullahu, a.s., i spremnosti da ga brani i dušom i tijelom. Bitka 
na Uhudu bila je prvi i najveći poraz koji su muslimani doživjeli u svojoj historiji. Zbog 
odredbe koju je Allah htio, neki muslimani su se oglušili o Resulullahove, a.s., naredbe i 
nakon što su bili nadohvat pobjede, situacija se okrenula u korist neprijatelja i pretrpješe 
poraz. U toj bici muslimani su izgubili velikoga heroja Hamzu ibn Abdul-Muttaliba, amidžu 
Allahovoga Poslanika, a.s., koji je zajedno s ostalim šehidima ukopan na Bekijji, neka je na 
sve njih Allahovselam. 

Sam Allahov Poslanik zadobio je tjelesne povrede kada su ga mušrici okružili, želeći 
ga dokrajčiti, pa ga ranili u lice; polomili su mu kutnjak, a u čelo su mu se zabile dvije 
halke od pancira, tako da je pao na zemlju. Ashabi su ga okružili, štiteći ga vlastitim 
tijelima. 

Mušrici su se ponadali da je Allahov Poslanik, a.s., poginuo, pa su počeli na sve 
strane širiti vijest o tome, što još više skrha muslimane. Međutim, kada su spoznali i uvjerili 
se da mušrici lažu i da je Allahov Poslanik, a.s., živ, trgnuli su se, zalažući živote da bi ga 
odbranili. Ashabi su se okupili oko Vjerovjesnika, a.s., a krv mu je tekla niz lice. Dvije halke 
koje su mu se zabole u lice zadavale su mu žestoku bol, te su ashabi gledali kako da ih što 
bezbolnije izvade. Ebu-Ubejde pokušao ih je izvaditi rukom, ali se pobojao da ne povrijedi 
Poslanika, a.s., pa je približio lice njegovom licu, obuhvatio prvu halku usnama, snažno je 
stisnuo zubima, a zatim je polahko i nježno povukao. Kad ju je izvadio, slomio mu se zub. 
Zatim je ponovo približio svoje lice Poslanikovom, a.s., licu i izvadio i drugu halku, pri čemu 
je slomio drugi zub. Otuda je Ebu-Ubejde dobio nadimak "Ehtem", i zaista je bio najljepši 
čovjek polomljenih zuba, neka je Allah zadovoljan njime. 

"BITKA PALMINOGA LIŠĆA" 

Ebu-Ubejde imao je uvijek neko zaduženje, i bez obzira koliko ono veliko i teško 
bilo, okončavao ga je kako ga je Allahov Poslanik, a.s., zadužio: iskreno, povjerljivo i 
ustrajno. 

U "Bici palminoga lišća" imao je ogromnu odgovornost. Allahov Poslanik, a.s., zadužio 
gaje da presretne kurejšijski karavan i odredio ga zapovjednikom tri stotine mudžahida. 
Od hrane su imali samo ranac hurmi. Trebalo je izvršiti zadatak, ne obraćajući pažnju što je 

bilo vrlo malo hrane, bez obzira na teške neprilike kroz koje su muslimani prolazili i ne 
mareći što je put dalek. Krenuo je Ebu-Ubejde, uz Allahovu pomoć, na put. Svakoga je 
dnevno zapadala po šaka hurmi, a kad je i hurmi počelo nestajati, Ebu-Ubejde je svakom 
mudžahidu davao po jednu hurmu. Hurmu su stavljali u usta i sisali, a poslije pili vodu cijeli 
dan. Kada je hurmi nestalo, nasjekli su palmovoga lišća, izmrvili ga pa ga poslije žvakali i na 
to pili vodu. Ovaj teški zadatak je izvršen, a Ebu-Ubejde i mudžahidi vratili su se kao 
pobjednici. Ovaj pohod je nazvan "Bitka palminoga lišća". 

SEKIFE BENU-SAIDE 

Da bismo više saznali o sposobnostima Ebu-Ubejde i o njegovom posebnom mjestu 
koje je imao u islamu, potrebno je znati šta se desilo u Sekifi Benu-Saide u Medini. 

Nakon što je Allahov Poslanik, a.s., ispustio svoju plemenitu dušu, muslimani su se 
sastali u Sekifi Benu-Saide, dogovarajući se i raspravljajući o budućem halifi kojem će 
dati prisegu. Omer ibn el-Hattab okrenuo se Ebu-Ubejdi i rekao mu: 

"Pruži ruku da tebi dadnem prisegu, jer sam čuo Allahovog Poslanika, a.s., da kaže: 
'Svaki ummet ima svoga povjerenika a povjerenik ovoga ummeta je Ebu-Ubejde.'" 

Ebu-Ubejde mu odgovori: 

"Nikad neću proći ispred čovjeka kome je Allahov Poslanik, a.s., naredio da nas predvodi 
u namazu i koji nam je bio imam sve dok Allahov Poslanik, a.s., nije preselio na ahiret. 

Prisega je data Ebu-Bekru, a Ebu-Ubejde je bio najbolji pomagač, savjetnik i povjerenik, 
velike duše ispunjene uzvišenim dini-islamom. 

BITKA KOD ZATIS-SELASILA 

Povjerenje koje je Allahov Poslanik, a.s., gajio prema Ebu-Ubejdi bilo je neizmjerno. Pa 
dovoljno mu je ponosa što je bio zapovjednik vojskom u kojoj su bili Ebu-Bekr i Omer, r.a. 
Naime, kada je Resulullah, a.s., poslao Amra ibn el-'Asa u Zatus-Selasil, tamo je naišao na 
poteškoće te je zatražio pomoć. Allahov Poslanik, a.s., kao pomoć poslao mu je vojsku na 
čije je čelo stavio Ebu-Ubejdu, a među mudžahidima bili su Ebu-Bekr i Omer, neka je Allah 
zadovoljan njima svima. 

PREMA ŠAMU 



Nakon Poslanikovoga, a.s., preseljenja na ahiret, Ebu-Ubejde nije prestajao s davanjem, 
zalaganjem i žrtvovanjem na putu vjere Jednog Jedinog Allaha. 

Ebu-Bekr je za vrijeme svoga hilafeta poslao četiri odreda vojske prema Šamu, kako 
bi se borili protiv Bizantijaca i dini-islamom osvijetlili taj dio Zemlje. Za komandu nad 
odredima izabrao je četiri pravovjerna mudžahida: Ebu-Ubejdu Amira ibn el-Džerraha, 
Jezida ibn Ebi-Sufjana, Šurahbila ibn Hasneta i Amra ibn el-'Asa. Svaki je bio emir 
jednoga odreda koje su činili arapski plemići i uglednici. Nakon što je svaki odred obavio 
svoj zadatak, zbog mnoštva ratnih zona bilo je nužno uspostaviti jedinstvenu komandu. 
Nije bilo povoljnije osobe koja bi preuzela komandu od Ebu-Ubejde. Ebu-Bekr izabrao 
ga je za zapovjednika, a zbog toga slučaja dobio je nadimak Zapovjednik nad 
zapovjednicima. 

Nakon nekog vremena Bizantijci su postali ozbiljna prijetnja muslimanima, pošto su 
skupili i ujedinili sve svoje raspoložive snage, sredstva i oružje. Ebu-Bekr poslao je naređenje 
Halidu ibn el-Velidu, koji je tada komandovao vojskom u Iraku, da odmah krene prema Šamu 
u ispomoć muslimanima. Također je naredio da bude emir cjelokupne vojske u Šamu, 
ujedinivši time Ebu-Ubejdovu povjerljivost i Halidovu hrabrost. Ebu-Ubejde je ovu naredbu 
primio na najljepši način, jer se on borio na Allahovom putu, a ne da bi zadobio položaj ili 
utjecaj. 

Kada je Omer ibn el-Hattab preuzeo hilafet, izdao je naredbu da se Halid ibn el-Velid 
smjeni sa mjesta zapovjednika vojske Šama, a da na njegovo mjesto dođe Ebu-Ubejde. 
Naredba o smjeni došla je u vrijeme borbe, kada je Halid vodio muslimane ka pobjedi. 
Ebu-Ubejdu bilo je stid preuzeti vodstvo u trenucima kada je Halid trebao okusiti slast 
pobjede pa je zatajio naređenje, boreći se pod Halidovom komandom. 

Zaista je bio veličanstvan taj čovjek, neka je Allahov blagoslov na njega. Kakva je 
njegova deredža u Allahovoj čistoj vjeri; zanemario je položaj, ugled, vodstvo, iako je 
imao pravo na to, da bi muslimani ostvarili pobjedu. Želio je da se bitka nastavi onako 
kako je Halid isplanirao. 

Omer je saznao za njegovo otezanje sa Halidovom smjenom, te mu je poslao pismo 
u kojem potvrđuje naredbu: 

"U ime Allaha, Milostivog, Samilosnog" 

"Od Allahova roba Omera ibn el-Hattaba, r.a., vladara pravovjernih - Ebu-Ubejdi 
Amiru ibn el-Džerrahu. Selamun alejkum. Zahvaljujem Allahu mimo Kojeg drugog boga 
nema i donosim salavat i selam na Njegova poslanika Muhammeda, a.s. Odredio sam te za 
zapovjednika muslimana i nemoj da te je stid bilo šta u vezi s tim. Allah se ne stidi istine. 

Preporučujem ti da se bojiš Allaha, Koji te izbavio iz kufra u iman i iz zablude izveo na Uputu. 
Odredio sam te zapovjednikom Halidove vojske, pa je primi, a njega smijeni. Ne šalji muslimane 
u propast da bi zadobio ratni plijen, i ne šalji odrede da bi sabrao što više." 

Kada je Halid saznao za naredbu o svojoj smjeni, odmah se uputio Ebu-Ubejdi. Među 

njima odigrao se dijalog koji oslikava uzvišenost dvije duše, njihovu skromnost prema 
dunjaluku, i potpunu predanost Allahovoj vjeri, neka je Uzvišeni zadovoljan s njima obojicom. 

"Allah ti oprostio, došlo ti je pismo od halife o mojoj smjeni i tvome postavljanju, a nisi 
me obavijestio. Klanjao si iza mene dok je vlast, u stvari, pripadala tebi?", rekao je Halid 
Ebu-Ubejdi. 

"Neka je Allahov oprost na tebe. Nisam ti htio reći dok ne saznaš od drugoga i nisam 

želio remetiti bitku dok se sve ne okonča, pa te tek onda obavijestiti, uz Allahovu pomoć. 
Ne želim dunjalučku vlast i ne radim za dunjaluk. Sve ovo što vidiš nestat će, a mi smo 
braća i pokorni Allahovoj volji. Ne škodi čovjeku da slijedi brata u dunjalučkim i ahiretskim 
stvarima", odgovorio je Ebu-Ubejde. 

Ovakva je bila veličina ashaba, ovako je pobjeđivala vjera Istine, ovako se vihorila 
zastava pravde iznad poraženog mnogoboštva i nevjerstva, hvala neka je Gospodaru 
svjetova na ni'metima islama. 

MUSLIMAN KUREJŠIJA 

Zapovijedništvo nad vojskom nije zavelo Ebu-Ubejdu - nije umanjilo ništa od 
njegove skromnosti i jednostavnosti, niti je trunka oholosti ušla u njegovo srce. Ko bi ga sreo 
vidio bi običnog mudžahida, bez traga nekakve raskoši ili luksuza pri njemu. Mudžahidi su 
bili zapanjeni njime, a kada je on čuo zato, rekao je: "Ja sam musliman Kurejšija, i nijedan od 
vas, bio on crven ili crn, ne nadmaši me u bogobojaznosti, ada ne poželim da budem kao 
on. 

Veličanstvena je ličnost bio Ebu-Ubejde: skromna, samilosna, islamom uzvišena! 
Kada je jednom prilikom halifa Omer ibn el-Hattab posjetio Šam, pitao je glasom 
punim čežnje: 
"Gdje mi je brat?" 
Upitali su ga: 

"A koje on, Emirul-mu'minine?" 

"Ebu-Ubejde Amir ibn el-Džerrah!", odgovorio im je. 

Ebu-Ubejde dočekao je i zagrlio halifu, iskazujući mu dobrodošlicu, sretan što ga 
je vidio, pa ga je odveo kući. A kuća Zapovjednika nad zapovjednicima, vođe najveće 
muslimanske vojske toga doba, bila je pravi odraz njegove skromnosti. 

Naime, Omer u njegovoj kući nije zatekao ništa osim prostog dušeka na kojem je 

spavao, sablje i štita. Ništa više. Pravedni halifa se nasmiješio i upitao ga: 
"Zar nisi uzeo za sebe kao što neki uzimaju?" 
A Ebu-Ubejde mu odgovori: 
"Vladaru pravovjernih, ovo mi je dovoljno za život." 

PRESELJENJE NA AHIRET 

U Ebu-Ubejdovo vrijeme predio Šama pogodila je strašna epidemija kuge, poznata kao 
"Kuga Emvasa" 19 , kojom je Allah, dž.š., uzeo živote velikog broja ashaba. Halifa Omer, r.a, 
pobojao se da ne izgubi Ebu-Ubejdu pa mu je poslao pismo u kojem je stajalo: "Ukazala mi 
se potreba za tobom, a ne može je ispuniti niko osim tebe; ako ti ovo moje pismo dođe 
noću, insistiram da kreneš ne čekajući dan, a ako ti dođe danju, insistiram da kreneš ne 
čekajući noć." 

Kada je Ebu-Ubejde pročitao pismo nasljednika Allahova Poslanika, a.s., znao je da 
ga on ne želi zbog posla nego da bi ga izvukao ispred napasti zaraze, pa mu je napisao: 
"Vladaru pravovjernih, znam za što sam ti potreban. Ja sam u muslimanskoj vojsci, a 
njihova nesreća je i moja nesreća, ne želim ih napustiti dok Allah ne presudi i meni i 
njima. Kada ti dođe ovo pismo, oslobodi me od toga što tražiš i dozvoli mi ostanak." 

Ostao je sa svojom vojskom, učvršćujući temelje čiste vjere, neka je hvala Allahu, 
Koji mu je to omogućio. 

Ebu-Ubejde obolio je od kuge, pa kad je osjetio da mu se primiče edžel, okupio je 
mudžahide i ostavio im sljedeću oporuku: "Ostavljam vam preporuku, ako je prihvatite - 
-dovjeka vam dobro: klanjajte namaz, postite ramazan, dijelite sadaku, obavite hadž i 
umru, budite ponizni, savjetujte vođe i nemojte ih varati, nemojte da vas dunjaluk 
upropasti. Zaista, kada bi čovjek sagradio hiljadu zgrada, na kraju će morati doći u 
položaj u kojem mene sada vidite. Esselamu alejkum ve rahmetullah." 

Potom se okrenuo Muazu ibn el-Džebelu i rekao mu: "Muaze, predvodi ljude u 
namazu", a potom ispustio svoju plemenitu dušu, Allah mu mezar osvijetlio. 

Kada je umro, imao je pedeset osam godina. Neka je milost i selam na povjerenika 
Muhammedova, a.s., ummeta, zapovjednika, jednog od najvećih mudžahida i dalja 
dini-islama, u prostranim dženetskim vrtovima, u društvu s plemenitim ashabima. 



ABDURRAHMAN IBN AVF, R.A. 



NJEGOVO IME 



Njegovo ime je Abdurrahman, sin je Abdul-Avfov, a on sin El-Harisov, a on Zuhrov, 
a on Kilabov, a on Murra el-Kurešija ez-Zuhrija. Nadimak mu je bio Ebu-Muhammed. U 
džahilijetu se zvao Abdul-Amr ili Abdu K'ab. Nakon što je izjavio islam, Poslanik, a.s., 
promijenio mu je ime u Abdurrahman. 



LIČNOST 

Bio je lijepoga izgleda, svijetle puti, srednje visine, krupnih crnih očiju, pravilnoga nosa, 
krupnih šaka i prstiju. Posjedovao je veliku tjelesnu snagu, koja mu je u bitkama omogućavala 
da se lahko kreće i napada, podnoseći sve nedaće i tegobe. 

Bijaše nježan i miran, a imao je sve odlike ugledna čovjeka. Želio je svakome dobro i 
sam se žrtvovao kako bi doprinio kakav hajr. 



PRIMANJE ISLAMA 



Ubraja se među prve muslimane. Allah, dž.š. uputio ga je na islam poredstvom 
Ebu-Bekra, r.a. Ebu-Bekr stupio bi u kontakt sa mekanskim ljudima i mladićima za koje je 
držao da u njima ima dobra, pa bi onda nekima od njih predlagao da prime islam. Među njima 
je bio i Abdurrahman ibn Avf. Pored njega islam su primili, također: Osman ibn Affan, Zubejr 
ibn el-Avvam, Talha ibn Ubejdullah i S'ad ibn Ebu-Vekkas. Svi su se odazvali pozivu pravde 
i istine. 



104 



Ashabi Allahovog Poslanika 



Abdurrahman je objavio svoje primanje islama prije nego je Muhammed, a.s., ušao u 
kuću Erkama ibn Ebu-el-Erkama, tzv. "Kuću islama", dajući mu neopozivu prisegu. 

On je jedan od prve osmerice koji su primili islam i učvrstili njegove temelje, slijedeći 
Allahova Poslanika, a.s. Također, Abdurrahman je jedan od deseterice kojima je Džennet 
obećan još za njihova života. 

HIDŽRA 

Kurejšije su se žestoko rasrdile kada su vidjeli da se Muhammedovom, a.s., pozivu 
odazivaju različiti slojevi ljudi i ugledan i običan svijet. Iz bijesa su počeli kažnjavati i mučiti 
one koji prihvate i prigrle novu vjeru i odazovu se pozivu Poslanika, a.s. Abdurrahman ibn 
Avf je, kao i drugi, bio izložen različitim vidovima kažnjavanja, ali je ostao čvrst i 
nepokolebljiv u svome uvjerenju i principijelan u svome obećanju i prisezi datoj Resulullahu, 
a.s. Vjera je prodrla u njegovu dušu i ojačala ga snagom i saburom. Ime koje mu je dao 
Allahov Poslanik, a.s., za Abdurrahmana je bilo istinski ponos, a kada bi ga neki od 
kurejševićkih plemića zovnuo njegovim predislamskim imenom, Abdu Amr, ne bi se 
odazivao. Podnosio je prezir braneći svoj dini-islam i život, ne posustajući i ne klonuvši 
na putu Istine. 

Kada su se ugnjetavanja muslimana pojačala, Vjerovjesnik, a.s., suosjećajući s njima, 
naredio je hidžru u Abesiniju, kako bi zaštitu potražili kod tamošnjeg pravednog vladara. 
U prvoj hidžri u Abesiniju među muhadžirima je bio i Abdurrahman. Tu, u tuđoj zemlji, 
muhadžiri su čvrsto držali svoju vjeru, obožavali su Allaha, dž.š., a srca su im čeznula za 
rodbinom i za Mekom, njihovom domovinom. 

Kada je Allahov Poslanik, a.s., osjetio da bi se muhadžiri mogli vratiti, 
nakon obećanja koja je dobio od kurejševićkih velikana, pozvao je muhadžire 
pa su se ponovo okupili oko uzvišene misije. Ali to nije dugo potrajalo jer 
su Kurejšije prekršili svoje obećanje, te je učinjena i druga hidžra. 
Abdurrahman je ponovo bio među muhadžirima. 

U MEDINI 

Veza između Allahovoga Poslanika, a.s., i stanovnika Medine učvrstila se nakon prve 
prisege i nakon formiranja grupe ensarija - stanovnika Medine, koji su povjerovali u poslanički 
poziv. Nakon druge prisege broj ensarija se znatno povećao i Allah, dž.š., im je osvijetlio 
srca dini-islamom. Muhammed, a.s., uvidio je da će Medina biti prijestolnica islama i novi 
centar odakle će se vjera istine širiti u sva područja, zato je naredio da se tajno čini 
hidžraunju. 

Kada je hidžra učinjena, Poslanik, a.s., bratimio je muhadžire i ensarije kako bi se zbližili 
i ujedinili u okrilju islama. Tako je pobratio Abdurrahmana ibn Avfa sa S'adom ibn Rebiom. 
S'ad je bio vrlo bogat čovjek, pa je predložio Abdurrahmanu da mu dadne pola svoga imetka 
i da ga oženi jednom od njegove dvije žene. 0 ovome je zabilježeno predanje koje je prenio 
časni ashab Enes ibn Malik: "S'ad ibn Rebi'a je rekao Abdurrahmanu: 

'Brate, najbogatiji sam u Medini, pa izdvoji iz mog imetka polovinu sebi. Oženjen sam 
dvama ženama. Pogledaj koja ti se više sviđa, pa se njom oženi.' 

Abdurrahman mu odgovori: 

'Neka ti Allah poveća imetak i porodicu, nego, uputi me na pijacu.' 

Abdurrahman je ušao u trgovinu i zarađivao. Ovako je zaradio veliko bogatstvo kakvo 
niko prije njega nije imao. Težio je da mu trgovina bude halal i izbjegavao je svaki posao u 
kojem je bilo harama ili sumnjivih stvari. Zbog toga mu je Allah povećao nafaku, proširio 
trgovinu i uvećao zaradu. Kada je stekao dovoljno da bi mogao dati mehr za ženu, oženio 
se. Otišao je da obraduje Allahova Poslanika, a.s., a tijelo mu je bilo naškropljeno lijepim 
mirisom. Poslanik, a.s., začudio se njegovom stanju i upitao ga: 

'Štasi dao ženi kao mehr?' 

On odgovori: 

'Zlata koliko je teška košpa hurme.' 

'Priredite svadbenu gozbu, makar ovcom... Neka ti Allah da blagoslova u tvome imetku', 
reče mu Poslanik. 

Dova koju je Resulullah, a.s., uputio bila je ključ Abdurrahmanova bogatstva i proširivanja 
trgovine. Višak svoje zarade dijelio je na Allahovom putu, a od te uslišane dove Abdurrahmanu 
se imetak povećavao gdje bi god pošao i u šta god bi uložio. Sam je za sebe rekao: 'Imao 
sam osjećaj kada bih podigao kamen, pod njim bi našao zlato ili srebro.'" 

VELIKA ČAST 

Abdurrahman je stekao veliki ugled kroz dvije stvari koje nije stekao nijedan čovjek. 
Allah gaje blagoslovio velikim imetkom kojega je bilo u izobilju, posredstvom dove odabranoga 
Poslanika, a.s., i njegovom težnjom za halal-zaradom. 

Druga počast bila je veća od prve; naime Abdurrahman je predvodio džemat, a Allahov 
Poslanik, a.s., klanjao je za njim u džematu među muktedijama. Ima li veće počasti od te?! 
UTaberijinom predanju zabilježeno je da je prilikom pohoda na Tebuk Allahov Poslanik, a.s., 
otišao radi svoje potrebe, a u međuvremenu se formirao džemat klanjača čiji imam je bio 
Abdurrahman. Kada se Resulullah, a.s., vratio, Abdurrahman mu htjede ustupiti mjesto, ali 
mu Poslanik, a.s., naišareti da nastavi. Abdurrahman je klanjao namaz, a Resulullah je 
klanjao iza njega. 

Postoji i drugo predanje istoga značenja. Naime, bilo je nastupilo namasko vrijeme, a 
Allahov Poslanik, a.s., bio je odsutan, pa su muslimani formirali džemat, izabravši za imama 
Abdurrahmana. On je imamioprvi rekat kada je došao Allahov Poslanik, a.s., pajezanijetio 
namaz za Abdurrahmanom i dovršio ga među muktedijama. Zaista, divna i velika je čast biti 
imam pred Allahovim Poslanikom, a.s. 



STALNI DZIHAD 

Abdurrahman nije bio od onih trgovaca koje je trgovina udaljila od spominjanja Allaha 
i borbe na Njegovom putu. Naprotiv, bio je pri ruci Allahovom Poslaniku, a.s., u svakoj 
bici i pohodu. A bio je veliki mudžahid, vješt konjanik i junak. U Bici na Bedru mušrici 
Kurejšija okupili su svoje silnike i dobro se naoružali i opremili. Muslimani su se spremili 
za borbu na čelu s Allahovim Poslanikom, a.s., skromno naoružani. Najveća oprema bila im 
je vjera i spremnost na žrtvu za Allahovu Riječ. 

Abdurrahman je također učestvovao u borbi, ubijajući neprijatelje svojom sabljom, 
kada ga zovnu jedan Kurejšević, inače žestoki protivnik islama i muslimana, koji mu je u 
Meki nanio velike patnje. Bio je to Umejr ibn Osman ibn Ka'b et-Tejmi. Izrugivao mu se, 
prozivajući ga predislamskim imenom. 

Abdurrahman se žestoko rasrdio. Krenuo je prema njemu isukane sablje, udario ga 
i oborio na zemlju oblivenog krvlju, pa mu reče: "Moje ime je Abdurrahman." 

Požrtvovanost i borbenost koju je Abdurrahman pokazao u Bici na Uhudu prevazilazi 
svaku pretpostavku. Njegovo tijelo bilo je "bezvrijedno", a njegov život "jeftin". Bio je sav 
izranjavan, ali ga rane nisu zaustavile od nastavka borbe. Svojim tijelom je, zajedno s 

tijelima deseterice ashaba, načinio živi zid oko Vjerovjesnika, a.s., štiteći ga od mušričkih 
strijela i kopalja i sprečavajući ih da ga se domognu. Na Uhudu su muslimani doživjeli 
poraz zbog neposlušnosti Allahovom Poslaniku, a.s. Velika je mudrost Allahova. 

Abdurrahman je, koliko je mogao, sprečavao napad Kurejšija. Prvi put je bio ranjen, ali 

nije poklekao niti odustao nego se nastavio boriti ne obazirući se na krv koja je tekla. Potom 
je ranjen drugi put, pa treći, pa deseti, dok nije zadobio dvadeset jednu ranu. Rane su bile na 
različitim dijelovima tijela, a od jedne rane na nozi trajno je ostao hrom. Bez obzira na rane, 
nastavio je štititi Allahovoga Poslanika, a.s., do kraja bitke. 

VELIKI DOBROTVOR 

Historija čovječanstva poznaje malo ljudi koji su dijelili na Allahovom putu kao 
Abdurrahman i koji su imali takva svojstva plemenitosti i dobrostivosti. Kada bi njegova 
duša bila od koristi drugome, kada bi mogao, od svoje dobrote bi je poklonio drugome. 
Kada god bi Allah, dž.š., povećao njegov imetak, tako bi i on povećao dijeljenje. Bio je 
poput rijeke koju nebo napaja vodom, a ona napaja zemlju kroz koju prolazi. Abdurrahman 
je, stičući imetak imao određen i jasan cilj - ne ljubav i gramzivost prema imetku nego 
trošenje imetka na putu islama. Kada je Allahov Poslanik, a.s., htio opremiti vojsku, 
pozvao je ashabe i rekao im: "Dajite sadaku, jer hoću poslati vojsku." 

Abdurrahman je bio među prisutnim pa, čuvši ovo, ode kući i donese kesu novca. 
"Allahov Poslaniče, imam četiri hiljade dirhema, dvije hiljade dajem u ime Allaha, a dvije 
hiljade sam ostavio za svoje potrebe", rekao je Abdurrahman. 

Resulullah, a.s., ganut njegovim postupkom, reče: "Allah ti povećao u onome što si 
dao, i povećao ti u onome što si ostavio." 

Poslije ove dove, imetak mu je postao još berićetniji. Kada se vršila priprema za 
pohod na Tebuk, pred muslimanima je bila ogromna bizantijska vojska opremljena 
mnoštvom oružja i sredstava. Muslimanima je trebalo i oružja i opreme i jahaćih životinja. 
Novac i sredstva davani su u velikim količinama, ali ono što je dao Abdurrahman nadilazi 
svako očekivanje. Došao je kod Allahovoga Poslanika, a.s., i pred njega stavio dvjesto 
oka zlata. Omer je rekao: "Smatram da griješi jer porodici nije ništa ostavio." 

Resulullah, a.s., ga tada upita: 

"Jesi li šta ostavio svojoj porodici?" 

"Jesam", odgovori Abdurrahman. 

"Šta?", upita ga ponovo Resulullah. 

"Nafaku i nagradu koju su obećali Allah, dž.š. i Njegov Poslanik, a.s." 
Za vremena Allahova Poslanika, a.s., davao je po pola imetka. Jednom je dao četiri 
hiljade dinara, zatim četrdeset hiljada srebrenjaka, pa četrdeset hiljada zlatnika, zatim 

je opremio pet stotina konja i pet stotina deva na Allahovome putu. Njegova dobročinstva su 
mnogobrojna i velika. 

POTRES U MEDINI 

Jedno jutro Medinelije su se probudili i čuli tutnjavu od koje se zemlja tresla. Na 
prilazima gradu ugledali su veliki oblak prašine koji je plovio prema njima. Raspravljali su i 
nagađali šta bi to moglo biti, pa je Aiša, neka je Allahov blagoslov na nju, pitala: 

"Kakva je ovo buka?" 

Rečeno joj je: 

"To je Abdurrahmanov karavan natovaren trgovačkom robom, dolazi iz Šama." 
Aiša ponovo upita: 

"Zar trgovački karavani da dižu ovoliku buku?" 

"U njoj je sedam stotina natovarenih životinja", rekoše joj. 

Tada se Aiša sjetila događaja koji se odigrao pred njenim očima i hadisa te reče: 
"Čula sam Allahova Poslanika, a.s., da kaže: 'Vidio sam Abdurrahmana ibn Avfa da 
će ući u Džennet puzajući.'" 

Kada je ovo doprlo do Abdurrahmana, žurno je otišao do Aišine kuće i upitao je: 

"Jesi li to čula od Allahova Poslanika, a.s.,?" 

Majka vjernika mu odgovori: 

"Jesam." 

Abdurrahmanu se ozari lice srećom, pa reče: 

"Da sam mogao, ušao bih hodajući. Budi mi svjedok da sam ovaj cjelokupni karavan 
sa tovarom dao u ime Allaha." 

Ovaj karavan je podjeljen među Medinelijama, a baš u to vrijeme bila ih je zahvatila 
suša i nestašica. Ova vješt o njegovom ulazku u Džennet bila mu je podsticaj da nastavi 
činjenje dobrih djela, pomažući sirotinju i još više ulažući na Allahovom putu. Svi muslimani 
imali su koristi u njegovoj imovini. Siromasi su imali pravo da se koriste njegovim imetkom. 
Svaki čovjek je od njegova imetka mogao uzeti kredit. 0 njemu i Medinelijama se moglo 
čuti: Medinelije su Abdurrahmanovi ortaci u njegovom imetku. Trećinu im je dao na 
kredit, trećinom ih je rješio dugova, a trećinu im je poklonio. 

SKROMNI 

Da li je ovo ogromno bogatstvo promijenilo njegov moral i odvelo ga sa pravoga 
puta? Naprotiv, koliko god mu se povećavao imetak, povećavala se i njegova skromnost 
prema dunjaluku i ljubav prema ahiretu, tako da ga nisu mogli razlikovati od njegovih 
službenika i robova. Šu'be prenosi od S'ada ibn Ibrahimadaje rekao: "Abdurrahmanu je 
neko donio hranu, a on je postio, pa je rekao: "Poginuo je Mus'ab ibn Umejr, a bio je bolji od 
mene. Ćefin mu je bio njegov ogrtač. Ako bi mu pokrli glavu, otkrile bi mu se noge, a ako bi 
mu pokrli noge, otkrila bi mu se glava. Hamza je poginuo, a bio je bolji od mene. Bili smo 
obasuti mnogim dobrima i bojim se da nam je to nagrada za naša dobra djela." Potom je 
zaplakao i ostavio hranu. 

Ahiret mu je bio stalna preokupacija. Nije razmišljao o dunjaluku uprkos ogromnom 
bogatstvu. Stalni drug u njegovom životu bila je bogobojaznost i ulaganje na Allahovom putu. 
Njegova skromnost se nije ograničavala samo na dunjalučke ukrase nego i na vlast, ugled 
i položaj. KadajeOmer, r.a., bio na samrti, izabrao je šestericu ashaba kojima je Allahov 
Poslanik, a.s., bio zadovoljan, a među njima i Abdurrahmana, da između sebe izaberu halitu. 

Kada je Omer, r.a., umro, svi su pogledi bili uprti u Abdurrahmana, jer je on imao sve 
potrebne uslove za halifu. Međutim, on se sustegao od položaja, riječima: "Allaha mi, da me 
nožem ubodete u grlo pa da izađe na drugi kraj, draže mi je nego da se prihvatim ovog 

poziva." Tako se odrekao položaja. 

Peterica ostalih su se složili da on izabere halifu. Alija ,r.a., rekao mu je: "Čuo sam 

od Allahova Poslanika, a.s., da si povjerljiv među melekima i da si takav među ljudima." 

Abdurrahman je izabrao Osmana, r.a., za halifu, a svi su se složili s njegovim izborom. 

SLUGA MAJKI VJERNIKA 

Abdurrahman je bio čovjek od povjerenja kod Allahova Poslanika, a.s. Bio je blizak 
i njemu i njegovoj porodici, pa kada je Resulullah, a.s., preselio svome Gospodaru, on je 
ostao na usluzi Poslanikovim , a.s., ženama, neka je Allahov selam na sve njih. Svaki 
dan raspitivao se za njihove potrebe i bio im na usluzi. Ako bi htjele izaći - bio je u 
njihovoj pratnji, kada bi htjele obaviti hadž - išao bi s njima u Meku; ako bi od njega 
tražile da im nešto pribavi -nabavio bi to za svoj novac. Od Allaha je ovu počast dobio 
Abdurrahman i niko više od ashaba. Služio je majke vjernika i osiguravao potrebno, poštujući 
njih i kuću u kojoj su obitavale. Kada je prodao zemlju za četrdeset hiljada dinara, čitavu 
svotu je podijelio. Dio je dao porodici Benu-Zuhre, iz koje je bila Amina bint Vehb, majka 
Allahova Poslanika, a.s., zatim siromašnim muslimanima i muhadžirima i ženama Resulullaha, 

a.s. Kada je Aiši došao određeni dio, pitala je: 
"Koje poslao ovaj novac?" 
Rečeno joj je: 
"AbdurrahmanibnAvf." 

Majka vjernika reče: "Čula sam Allahova Poslanika, a.s., da kaže: 'Poslije mene neće 
biti prema vama milostivi, osim strpljivi.'" 

PRESELJENJE NA AHIRET 

Veliko srce se umorilo, dunjalučko putovanje se okončalo. Abdurrahmana je čekao 
put ka obećanom Džennetu. Kao da je osjetio da mu dolazi edžel, dijelio je još više i 
oslobodio dosta svojih robova. Svakom ashabu koji je učestvovao na Bedru ostavio je četiri 
stotine zlatnika, a među njima i halifi Osmanu , r.a. Svakoj od Poslanikovih žena ostavio je 
pozamašnu svotu novca. Aiša je uputila dovu za njega: "Da ga Allah napoji vodom Selsebila." 
Svojim nasljednicima je ostavio ogromno bogatstvo, tako da su se ljudi umorili dok su 
raspodijelili zaostavštinu u zlatu i srebru. Svakoj od svojih četiri žene je ostavio po osamdeset 
hiljada zlatnika. Iza njega je ostalo hiljadu deva, stotinu konja i tri hiljade ovaca. Allah, dž.š., 
gaje opskrbio, primivši dovu Svoga Poslanika, a.s. 

Aiša je htjela da mu iskaže počast, pa mu je predložila da mu dadne mjesto za 
mezar u njenoj odaji kod mezara Allahovog Poslanika, a.s., Ebu-Bekra i Omera. Ali 

Abdurrahmana, r.a., bilo je stid to prihvatiti. Sjetio se i dogovora sa svojim velikim 
prijateljem i cijenjenim ashabom, Osmanom ibn M'azunom, prvim muhadžirom ukopanim 
u Medini, da će se ukopati jedan do drugoga. Umro je trideset prve godine po Hidžri, u 
sedamdeset petoj godini života. Dženazu mu je klanjao Osman ibn Affan, r.a. Njegov 
tabut nosio je Poslanikov, a.s., dajdža S'ad ibn Ebi Vekkas, r.a. Opraštajući se od njega, 
Alija ibn Ebi-Talib, r.a., rekao je: "Bio si iskren na dunjaluku. Ostavio si laž, Allah te Svojim 
rahmetom obasuo." 

Smotala se jedna od zastava islama, a njegovo ime je ostalo mirisno i blagoslovljeno jer 
je on bio jedan od stupova na kojima je počivalo veličanstveno zdanje islama. Ukopan je u 
Medini u mezarju El-Beki'a u blizini šehida Uhuda. 



SE'ID IBN ZEJD, R.A 



^> Joj *j 

'ŠiŠt ^ B ^# 




NJEGOVO IME I PORIJEKLO 



Ime mu je Se'id, sin je Zejdov, a on Amrov, a on Nufejlov, a on Abdul-Uzzaov, a on 
Rebahov, a on Abdullahov, a on Kartov, a on Rizahov, a on Adijjev, a on K'abov, a on 
Lu'ejjov, a on Galibov, a on Fihrov, a on Malikov, a on Nadrov, a on Kenane el-Kurešija 
el-Adevija. 



LIČNOST 



Kod Se'ida ibn Zejda, r.a., isticala su se tri svojstva: ozbiljnost, smirenost i pronicljivost. 
Bio je ozbiljan i odmjerenih postupaka, odgovoran u odnosima s ljudima. Nije bio sklon 
šali i neozbiljnosti. Kada je bio na sijelu, malo je govorio, a kada bi progovorio, inače 
staložen i miran, slušalac bi osjetio njegovu samouvjerenost i iskrenost. Događaje bi prenosio 
bez dodavanja i iskrivljavanja. Bio je izuzetno inteligentan, pa je stvari rješavao na najljepši 
način, a svojom pronicljivošću je pretpostavljao događaje prije nego se stvarno dogode. 

Posjedovao je izuzetnu tjelesnu snagu koja mu je pomagala u podnošenju nevolja, te ga 
je učinila čvrstim i postojanim na bojnom polju. Bio je visok, pun, krupnih šaka, bijeloga tena, 
guste kose i brade koju je knio. 

U IBRAHIMOVOJ VJERI 

Njegov odgoj nije bio poput odgoja ostalih mekanskih mladića, kao što i njegov otac Zejd 
ibn Amr ibn Nufejl nije bio poput ostalih Mekelija svoje generacije. Naime, Zejd je živio i u 
dobadžahilijetaje bio pripadnik vjere Ibrahima, r.a., za razliku od Kurejšija, koji su mahom 
obožavali kipove i idole. On se nije zadovoljavao da samo ispovijeda svoju vjeru, nego je 
napadao Kurejšije zbog njihovoga krivovjerstva i paganije i pozivao ih da obožavaju jedinoga 
Boga, Stvoritelja. Izrugivao se njihovom prinošenju žrtava kipovima koje su sami napravili i 
koji im nisu ni škodili ni kakvu korist donosili. Govorio im je: "Zar ovcu koju je Allah stvorio i 
s neba joj kišu spustio da iz zemlje nikne bilje kojim se ona hrani, žrtvujete u nečije drugo ime 
pored Allahovog?" 

Obožavao je Jedinog Allaha, govoreći: "Moj Bog je Ibrahimov Bog, a moja vjera je 
Ibrahimova vjera." 

Od Esme, Ebu-Bekrove kćerke, neka je Allahov selam na nju, prenosi se: "Vidjela sam 
Zejda ibn Amra ibn Nufejla oslonjenog na K'abu, da govori: 'Kurejšije, tako mi Onoga u Čijoj 
je ruci moja duša, niko od vas nije primio Ibrahimovu vjeru osim mene.'" 

Također je govorio: "Gospodaru, kada bih znao koji ibadet Ti je najdraži, činio bih 
ga, ali ne znam." 

Jednom prilikom kada je napadao Kurejšije zbog njihovoga obožavanja idola, ispriječio 
mu se njegov amidža Hattab ibn Nufejl, Omerov otac, i snažno ga udario. Na kraju ga je 
protjerao iz Meke, pa se Zejd nastanio na brdu Hira i samo kriomice ulazio u Meku. Isti 
taj Hattab je nagovarao djecu da ga gađaju kamenjem i uznemiravaju gdje god da ga 
vide. Jednom je sreo Allahovoga Poslanika, a.s., prije nego što je počeo primati Objavu. 
S njim je bio Zejd ibn Haris koji je ovako opričao taj susret: "Izašao sam s Resulullahom, a.s., 
jednog vrelog dana iz Meke pa smo sreli Zejda ibn Amra ibn Nufejla. Međusobno su izmijenjali 
pozdrave, a onda je Poslanik, a.s., rekao: 

"Zejde, zašto te tvoj narod protjerao?" 

Zejd odgovori: 

"Allaha mi, Muhammede, nije mojom krivicom. Naime, otišao sam do svećenika 
Hajbera, želeći pravu vjeru, pa sam primijetio da obožavaju Allaha i da Mu pripisuju 
druga." Rekao sam: 'To nije vjera koju tražim.' Utom mi se obratio jedan njihov učenjak, 
rekavši: 'Pitaš zavjeru? Ne poznajem nikoga ko obožava Allaha osim jednog starca u Hiri.' 
Potom sam otišao do tog starca i kada sam ga našao, on me upita: 

'Iz kojeg si naroda?' 

Odgovorio sam: 

'Ja sam iz grada u kojem je Allahova kuća, iz grada ratnika i hvalisavaca.' 
On reče: 

'Ono što tražiš pojavilo se u tvom zavičaju - Poslanik je poslan, njegova zvijezda je 
izašla, a svi oni koje si do sada vidio u zabludi su.'" 

Od tada je Zejd iščekivao pojavljivanje Poslanika, a.s., stalno ponavljajući: "Allahu moj, 
ako si odredio da ja ne dočekam ovu blagodat, onda je nemoj uskratiti mome sinu Se'idu." 

Kada bi htio obaviti molitvu, Zejd bi govorio: "Odazivam Ti se iskreno, u pobožnosti i 
pokornosti Tebi. Utječem Ti se od onoga, od čega se Tebi utjecao Ibrahim." 

Zatim bi se predano molio. Umro je prije nego što je Muhammedu, a.s., počela dolaziti 

Objava. 

PRIMANJE ISLAMA 

Se'idov je otac ostavio veliki utjecaj na sina. U toj atmosferi punoj pobožnosti, rastao 
je Se'id do dolaska Objave Muhammedu, a.s. Povjerovao je u poslanstvo zajedno s 
majkom i svojom ženom Fatimom bint Hattab. Znao je žestinu mučenja i progona koji će 
ga stići, naročito od očevog amidže Hattaba koji je iz Meke protjerao njegova oca i od 
amidžića njegovoga oca Omera ibn el-Hattaba, r.a., koji je prije svoga prelaska na islam 
najžešće zlostavljao muslimane. Zbog toga je odlučio tajiti svoj prelazak na islam. 

Kada je Se'id upitao Allahovoga Poslanika, a.s., o svome ocu, on mu je odgovorio: 
"Na Sudnjem danu bit će proživljen sam kao zaseban ummet." 

OMEROVO PRIMANJE ISLAMA 

Kurejšijska zlostavljanja postala su nepodnošljiva. Nije bilo ni jednog načina tlačenja 
i ponižavanja koji su poznavali, a da ga nisu isprobali na muslimanima. Bičevali su ih, 
gađali kamenjem, bacali njihova gola tijela na užareni pijesak i udarali ih željeznim 
lancima. 

Resulullah, a.s., naredio je hidžru u Abesiniju kod plemenitog i pravednog vladara, 
koji nudi slobodu vjeroispovjesti i življenja svima koji u njegovoj zemlji zatraže utočište. 
Muslimani su se sastali dogovorenog dana, sa svojim stvarima, i iščekivali trenutak 
polaska, kada je Omer, r.a., prolazio pokraj njih i vidio ih. Među muhadžirima vidio je i svoga 
brata Zejda ibn el-Hattaba. r.a. Zastao je promatrajući taj prizor, pa mu srce obuze tuga i 
žalost. Prišao je Ummi Abdullah bint Ebu-Hasmi, ženi Amira ibn Rabi'e, pa joj rekao: 

"Je li to odlazite, o Ummu Abdullah?" 

Ona odgovori: 

"Da, Allaha mi, odlazimo u Allahovu zemlju. Mučili ste nas i ponižavali dok nam Allah 
nije otvorio izlaz." 
Omer reče: 

"Neka vas Allah čuva." 

Nastavio je svojim putem, razmišljajući o onome što je zadesilo Meku otkako je 
Muhammed, a.s., počeo širiti novu vjeru. Smatrao ga je glavnim krivcem za sve što se 
događa, od kažnjavanja i iseljavanja stanovnika Meke do promjene načina života na koji 
su ljudi bili navikli. Odlučio ga je ubiti i tako rasteretiti ljude. 

Srdžba se vidjela na njegovom licu kada je žureći prema Resulullahu, a.s., naišao 
na Nu'ajma ibn Abdullaha en-Nuhama, koji je bio iz istog plemena kao i Omer. Nu'ajm je 
također bio primio islam, ali ga je krio. Upitao je Omera: 

"Gdje si se zaputio, sine Hattabov?" 

"Krenuo sam Muhammedu, a.s. , tome vjerolomniku, da ga ubijem. On je zaveo Kurejšije, 
upropastio njihove sinove, ocrnio njihovu vjeru i huli njihove bogove", reče Omer. 

"Allaha mi, strast te zaslijepila." Nu'ajm će njemu. "Zar misliš da će te porodica 
Abdul- Menafa pustiti da hodaš po zemlji ako ubiješ Muhammeda, a.s.,? Bolje ti je 
obrati pažnju na svoju porodicu i sredi stanje u njoj." 

"A ko to iz moje porodice...?", upita Omer. 

"Tvoj zet i amidžić Se'id ibn Zejd ibn Amr ibn Nufejl i tvoja sestra Fatima", reče Nu'ajm. 

U to vrijeme, u Se'idovoj kući je bio Habbab ibn el-Erett koji je učio Kur'an sa lista na 
kojem je bila zapisana sura Ta-ha. Omer se zaputio kući svoje sestre Fatime. Kada se 
približio, prvi put u svome životu čuo je učenje Kur'ana. Snažno je zakucao na vrata. 
Kada su prisutni čuli lupu na vratima i Omerov glas, sakrili su Habbaba u drugu sobu, a 
Fatima je sklonila listove Kur'ana pod svoju odjeću. Se'id je otvorio vrata. Čim je ušao, 
Omer reče: 

"Kakav to glas čujem iz vaše kuće?" 

"Nikakav." 

"Dakako, čuo sam da slijedite Muhammedovu, a.s., vjeru." 

Zatim dohvati svoga zeta Se'ida za vrat namjeravajući da ga ubije. Njegova sestra 
Fatima skočila je u odbranu svoga muža. On ju je tako jako udario da je pala udarivši 
glavom u zid. Niz lice joj je potekla krv. Tada mu oboje, i sestra i zet, rekoše: 

"Jeste, primili smo islam i vjerujemo u Allaha i Njegova Poslanika, a ti radi šta ti je volja." 

Kada Omer vidje krv na sestrinom licu, malo se umiri kajući se zbog svog postupka, te 
reče: 

"Daj mi taj list sa kojeg ste maloprije učili. Hoću da vidim sa čim je to došao 
Muhammed." 
Na to će Fatima: 
"Bojimo se da ćeš ga pocijepati." 
"Ne boj se." 

Zatim se zakle svojim božanstvom da će joj vratiti list dok ga pročita. 
Njegova sestra je osjetila da će on primiti islam, te mu reče: 

"Ti si nečist zbog svog mnogoboštva, a ove listove mogu dodirnuti samo čisti. 

Omer ustade, te se okupa i poče čitati: " Ta-ha, ne objavljujemo Kur'an da se mučiš, 
već da bude pouka onome koji se boji Objavljuje ga Stvoritelj Zemlje i nebesa visokih; 
Milostivi, Koji se na Arš uzdigao, Njegovo je što je na nebesima i što je na Zemlji i što je 
između njih i što je pod zemljom. " 20 



NA BOJNOM POLJU 

Se'id je bio na glasu kao jedan od najvještijih konjanika u Meki i najbolji poznavalac 
konjskih rasa. Nakon što je Poslanik, a.s., preselio u Medinu, počeli su se nazirati znaci 

vrijedne islamske zajednice kao uvod osnivanju islamske države. To je ozlojedilo Kurejšije, 
koje im se nastaviše suprostavljati u trajno objavljenom ratu. Jednog dana je Allahov Poslanik, 
a.s., pozvao Se'ida ibn Zejda i dao mu određeni zadatak u Šamu. U vrijeme njegova odsustva 
odigrala se Bitka na Bedru, bitka muslimana i Kurejšija, u kojoj muslimani odnesoše veliku 
pobjedu i pobiše kurejševičke vođe nevjerstva i predvodnike paganstva. Kada se Se'id 
vratio sa svoga zadatka, Allahov Poslanik, a.s., dao mu je dio ratnog plijena, kao da je i on 
učestvovao u boju. 

Na Uhudu je bio među odabranim ashabima, u žarištu borbe, koji su okrenuti 
prema nevjernicima vlastitim tijelima branili Poslanika, a.s. Na kraju su se popeli na 
brdo gdje je Resulullah, a.s., bio siguran od mušrika. Se'id je bio uz Allahovoga 
Poslanika, a.s., na svim bojištima: na Hendeku, Hudejbiji, Hajberu, Hunejnu, ukratko, 
u svakom boju i pohodu koji je vodio Resulullah, a.s. 

Opisujući junake koji su bili uz Allahovoga Poslanika, a.s., Se'id ibn Habib je 
rekao: Ebu-Bekr, Omer, Alija, S'ad ibn Ebi Vekkas, Se'id ibn Zejd, Talha ibn Ubejdullah, 
Zubejr ibn Avvam i Abdurrahman ibn Avf bili su uz Allahovoga Poslanika, a.s., u boju 
i okršaju ispred njega, a u namazu iza njega. 

U ratu protiv otpadnika od vjere Se'id se na bojištima isticao svojim junaštvom, 
snagom i vještinom u jahanju. On je bio među malom skupinom vjernika koji su uticali da 
muslimani nakon straha povrate hrabrost i čvrstinu i da ustraju kako bi ostvarili pobjedu i 
presudili otpadnicima. Tako je vraćeno jedinstvo Arapa na Arapskom poluotoku. 

U Bici na Jemami odigrao se ljut boj gdje se pokazala Se'idova hrabrost i hrabrost 
mudžahida uz njega. U toj bici ubijen je Musejleme ibn Habib el-Kazzab i veliki broj 
otpadnika iz Benu- Hanife. 

ČLAN SAVJETODAVNOGA VIJEĆA 

Nakon rata protiv otpadnika i nakon povratka jedinstva muslimanskoga džemata, 
satovi muslimana su se učvrstili, pa se krenulo sa širenjem islama izvan Poluotoka. 
Ebu-Bekr, r.a., okupio je oko sebe iskrene ljude i oformio savjetodavno vijeće, pred koje 
je iznosio probleme i važne zadatke i od kojega je tražio mišljenje. Ebu-Bekr, r.a., poslao 
je vojsku u Irak gdje su muslimani vršili manje pohode, spremajući se za osvajanje Perzije. 
Među poznatim vojskovođama u osvajanju Iraka je bio i Šurahbil ibn Hasne, r.a., kojega je 
vođa muslimanske vojske poslao halifi s viješću o pobjedi i osvajanju Emgušije i Hire. 

Ebu-Bekr, r a.,razmišljao je o slanju vojske u Šam, ali niko nije proniknuo u njegove misli. 
Halifa je promatrao određenu stvar sa svih strana prije nego bi zamisao izložio pred Vijeće. 
Šurahbil, r.a., boravio je u Medini, pa je jednog dana otišao halifi, sjeo kraj njega i rekao mu: 

"Nasljedniče Allahova Poslanika, kao da razgovaraš sam sa sobom o slanju vojske u 
Šam? " 

Ebu-Bekr mu reče: 

"Da, razmišljam o Šamu! 0 tome još nikoga nisam upoznao, a ti, kao da me ne pitaš bez 
razloga?!" 

Tada mu Šurahbil ispriča detalje svoga sna. Uglavnom, suština snajeste da su 
muslimani otpočeli ratove u stranoj državi čija je priroda bila poput prirode Šama i da su 

ostvarili pobjedu, a da im je halifa čestitao na tome. Pod uticajem toga sna halifa je 
počeo opremati vojsku za pohod na Šam. Tridesetoga rebiul-evela dvanaeste godine po 
Hidžri Ebu-Bekr, r.a., okupio je svoje savjetnike, tj. savjetodavno vijeće sastavljeno od: 
Omera ibn el-Hattaba. r.a., Osmana ibn Affana, Alije ibn Ebi-Taliba, Talhe ibn Ubejdullaha, 
Zubejra ibn Avvama, Abdurrahmana ibn Avfa, S'ada ibn Ebi-Vekkasa, Ebu-Ubejde ibn el- 
Džerraha, Abdullaha ibn Evfa el-Huzaija i Se'ida ibn Zejda. 

Ebu-Bekr im je iznio svoju odluku o okretanju prema Šamu i njegovom osvajanju, 
tražeći njihova mišljenja o tome. Savjetovanje je teklo dok se nisu složili sa dva prijedloga. 
Prvi je dao Abdurrahman ibn Avf, a sadržavao je taktiku napada kojim bi muslimani vršili 
brze upade u šamsku teritoriju, koristeći princip napad-povlačenje. Ovakvi upadi bi se 
vršili dok se Bizantinci ne bi povukli, a muslimani bi postepeno preuzimali teritoriju. 
Drugi prijedlog je iznio Omer ibn el-Hattab, a sastojao se u tome da halifa pošalje više 
mudžahida, konjice i pješadije, te da se blizu Šama ujedine u jednu veliku vojsku koja bi 
potom krenula u osvajanje Šama. Omerov prijedlog je podržao Osman, a potom je ustao 
Se'id ibn Zejd i rekao: "Osman je u pravu, nasljedniče Allahova Poslanika. Ako i ti vidiš 
tako, prihvati ovaj plan, a mi te slušamo i pokoravamo ti se. Nećemo se opirati tvojoj 
naredbi, nećemo omalovažavati tvoj stav niti odustati od tvog poziva." Se'idu se u 

njegovom mišljenju priključi Talha, Zubejr, S'ad i Ebu-Ubejde, pa halifa odluči opremiti i 
okupiti vojsku i poslati je ka Šamu. 

OSVAJANJE SAMA 

Se'id nije htio ostati u Medini. Obuzela gaje strahovita želja da se bori na Allahovom putu 
i širi islam u novim zemljama. Prvo se počelo sa osvajanjem manjih gradova. Prva velika 
bitka između muslimana i Bizantijaca i njihovih pomagača, arapskih kršćana, odigrala se na 
tlu Palestine. Bizantijska vojska se stacionirala u Edžnadinu, pokušavajući razdvojiti 
muslimansku vojsku i uništiti vojsku koja je branila Busru, a koja je bila pod komandom 
Šurahbila ibn Hasne. Halid ibn Velid prozreo je bizantijski plan, pošto je po halifinoj naredbi 
stigao iz Iraka da bi vodio islamsku vojsku, te je svakom muslimanskom vođi poslao naređenje 
da se sastanu kod Edžnadina, kako bi se povela odlučujuća bitka. Kada se muslimanska 
vojska okupila kod Edžnadina, Halid je vojsku podijelio na sljedeći način: 

- Ebu-Ubejde zapovijedao je pješadijom u centru; 

- Muaz ibn Džebel zapovijedao je desnim krilom; 

- Se'id ibn Amir ibn Hazim el-Kureši lijevim krilom; 

- a Se'id ibn Zejd imao je zapovjedništvo nad konjicom. 

Mudžahida je bilo trideset tri hiljade dok je broj Bizantijaca bio sedamdeset hiljada. 
Bizantijci su žestoko navalili na muslimane. Halid je imao plan da Bizantijce iscrpi, 
puštajući ih da napadaju tako da ne budu imali snage u njegovom protivnapadu koji bi 
trebao biti presudan. Muslimani su se odupirali, a Bizantijci su napadali, koristeći strijele 
i koplja. Halid je vojsci naredio da se brani, ali da ne uzvraća napad. Kada je započeo treći 
bizantijski napad, Se'id viknu Halidu: "Šta smjeraš sa ovim nevjernicima? Gađaju nas 
strijelama, pa su nam se konji uzjogunili?" Halid tada zapovjedi: "Krenite, Allah vam se 
smilovao! U ime Allaha!" Ova nemilosrdna bitka završila se pobjedom muslimana, hvaljen 
neka je Allah. 

Druga bitka, u kojoj je Se'id ibn Zejd bio zapovjednik konjice, odigrala se kod 
Meredžus-Sifra, gdje su muslimani, također, ostvarili sjajnu pobjedu. 

U Bici Fahl Bejsan Se'id je dokazao daje veliki junak, bio on na čelu konjanika ili pješaka. 
Halid je bio na čelu konjice. Na desnom krilu bio je Muaz ibn Džebel, na lijevom Hašim ibn 
Utbe, a u centru Se'id ibn Zejd. Muslimani su pobijedili i u toj bici, prisilivši Bizantijce na 

povlačenje ka sjeveru i zauzevši nove zemlje i nove gradove. 

Nakon pobjeda koje su muslimani ostvarili osvajanjem Damaska, Himsa i Ba'lebeka, 
Bizantijci su počeli razmišljati o skupljanju velike vojske kojom bi se oduprijeli nezadrživom 
pohodu muslimana. To je bio uzrok Bitke kod Jermuka, najveće bitke vođene u Šamu. Ona 
je promijenila cijeli tok historije, srušivši vlast bizantijskoga kralja Herakla. Toga 

blagoslovljenoga dana pokazala se Se'idova vještina ratovanja na takav način kome je malo 
ko mogao parirati. 

Bizantijci su okupili vojsku od sto dvadeset hiljada boraca, dok su muslimani imali vojsku 
koja je brojala dvadeset hiljada mudžahida. Jedan od njih je došao Halidu i rekao mu: 
"Koliko je Bizantijaca, a kako smo mi malobrojni!" 

"Vojsku velikom čine pobjede, a malom porazi, a ne brojnost", odgovori mu Halid, srca 
punog vjere. 

Prije početka bitke u srce muslimana uvukao se strah zbog njihove malobrojnosti. U 
ovoj bici se ponovo istakao Se'id ibn Zejd, bez straha od smrti, odlučan za jedno od dvoje - 
šehidska smrt ili pobjeda. 

Evo kako je Se'id opisao detalje bitke: "U Bici na Jermuku bilo nas je dvadeset 
četiri hiljade ili približno toliko. Bizantijci su izašli protiv nas sa sto dvadeset hiljada 
boraca. Krenuli su prema nama i pričinjavali su nam se poput brda koje gura neka 
nevidljiva ruka. Ispred njih su išli sveštenici i monasi, noseći krstove i uzvikujući 
molitve. Vojska je ponavljala te njihove molitve za njima, a nama je to ličilo poput 
grmljavine. Kada su ih muslimani vidjeli ovakve, njihovo mnoštvo im je prestrašilo srca. 
Tada je ustao Ebu-Ubejde ibn el-Džerrah i rekao: "Allahovi robovi, pomozite Allaha i On će 
vas pomoći i učvrstiti vas. Allahovi robovi, budite strpljivi, jer je strpljivost spas od 
nevjerovanja, zadovoljstvo Gospodara i štit od sramote. Odapinjite strijele, branite se 
štitovima i šutite. Spominjite Allaha u sebi dok vam ne dadnem znak za napad, ako Bog da." 

Tada pred Ebu-Ubejdu izađe jedan čovjek i reče: 

"Ja sam odlučio da poginem, pa imaš li kakvu poruku za Allahovoga Poslanika, 
a.s.?" 

Ebu-Ubejde odgovori: 

"Poselami ga od mene i muslimana, i reci mu: 'Allahov Poslaniče, našli smo Allahovo 
obećanje istinitim.'" 

"Kada sam čuo njegovu priču", nastavlja dalje Se'id, "i vidio ga kada je isukao sablju i 
krenuo u susret Allahovim neprijateljima, spustio sam se na zemlju i puzeći na koljenima 
podigao koplje i pogodio prvog konjanika koji je išao prema nama. Zatim sam nasrnuo 
na neprijatelje, a Allah mi je iz srca odagnao svaki strah. Okrenuli smo se prema 
Bizantijcima i nismo prestajali navaljivati na njih, sve dok nam Allah nije dao pobjedu." 

Poslije ove sjajne pobjede, Se'id je od halife Omera, r.a, imenovan prvim namjesnikom 
Damaska. 

USLIŠANA DOVA 

Kada su godine pritisnute Se'ida, poželio se Medine i blizine Poslanikova,a.s., 
mezara, 21 posvećenja namazu i pobožnosti. U doba vladavine Umejevića zbio se događaj 
koji jasno upućuje na čistotu njegove duše i na počasti kod Allaha, dž.š.. Jedna žena po 
imenu Erva bint Uvejs tvrdila je da joj je na nepravedan način oduzeo komad zemlje i pripojio 
ga sebi, te je o tome pričala ljudima i o Se'idu laži iznosila. Ona nije samo klevetala Se'ida, 
nego gaje i tužila namjesniku Medine Mervanu ibn el-Hakemu, koji gaje pozvao na raspravu 
ovoga slučaja. To je vrlo teško palo Se'idu, ashabu Allahova Poslanika, a.s.,pa je na toj 
raspravi rekao: "Optužen sam da sam joj nanio nepravdu, a kako da joj nanesem nepravdu 
kada sam čuo Allahova Poslanika, a.s., da kaže: Ko drugome nepravedno oduzme makar 
pedalj zemlje, Allah će mu na Sudnjem danu na vrat natovariti sedam zemalja.' Gospodaru 
moj, ona tvrdi da sam joj nasilje učinio; ako laže, oslijepi je i baci je u bunar oko kojeg se spori 
sa mnom i daj da se moj slučaj rasvijetli kako bi muslimani uvidjeli da sam nevin." 

Nakon kratkog vremena, u Medini je pala jaka kiša, pa se bujica slila u 
dolinu El-Akik, gdje je bilo sporno zemljište. Bujica je otkrila granicu između 
dva posjeda, pa su muslimani uvidjeli da je Se'id bio u pravu, a da ga je Erva 
potvorila. Ona je ubrzo ostala bez vida i obilazeći svoj posjed pala u bunar i 
utopila se. 

Uzvišen je Allah, Koji je uslišao dovu ashaba Njegovoga Poslanika, a.s., jednog od 
deseterice koji su još za života obradovani Džennetom. 

PRESELJENJE NA AHIRET 



Pedeset prve godine po Hidžri, u Akiku, Se'id ibn Zejd preselio je na ahiret. Prenesen je 
u Medinu i u njoj ukopan, neka je selam i Allahov blagoslov na njega. 



HAMZA IBN ABDUL-MUTTALIB, R.A. 



Hamza je sin Abdul-Muttalibov, a on Hašimov, a on Abdul-Menafa el-Kurejšija el-Hašimija. 
Nadimak mu je bio Ebu-Ammar. Rođeni je brat Safijje, kćerke Abdul-Muttalibove, majke 
Zubejra ibn Avvama. 



Hamza je bio otvoren čovjek. Odgojen je u kući iz koje su redom bile vođe i 
dostojanstvenici Kurejšija. Kako je rastao, povećavalo se i njegovo samopouzdanje i 
samouvjerenost. 



Porijeklo i moć koju je imao učinili su ga odvažnim i ponositim. Živio je život koji je 
želio. Sa kurejšijskim mladićima i mekanskim vođama nadmetao se u lovu, streljaštvu, 

konjaništvu, i s njima je prisustvovao na sijelima na kojima se uživalo. Pustinja je bila 
pogodno tlo gdje se naučio borbi, vježbajući gađanje strijelom, mačevanje i bacanje 
koplja. Stalno je bio na leđima konja, lovac i pustinjak, u potrazi za plijenom. 

Bio je visokog rasta, tamnoput, svjetlom ozarena lica, širokih prsa, čvrste građe i jakih 
ruku i podlaktica. Kada bi udario sabljom, udarac mu je bio nezadrživ. U Meki i njenoj okolici 
pročuo se po snazi i vještini jahanja i po snalažljivosti u teškim situacijama, bez uzmicanja. 
Zauzimao je visoko mjesto među ljudima, bio je poštovan, cijenjen i uvažavan od svih. 




NJEGOVO IME I PORIJEKLO 



OSOBENOSTI 

AMIDZA, BRAT I PRIJATELJ 

Hamza je bio Muhammedov, a.s., amidža. Od djetinjstva su bili bliski jer su bili istih 
godina. Naime, Hamza je bio stariji svega dvije godine od svoga bratića. On je, također, 
Resulullahov, a.s., brat po mlijeku, dojila ih je Suvejba, sluškinja Ebu-Leheba. Hamzina, r.a., 
veza sa Allahovim Poslanikom, a.s., ide i sa majčine strane. Naime, Resulullah je bio sin 
Amine bint Vehb ibn Abdu Menat ibn Zehre, a Hamzina majka je Bint Vuhejb ibn Abdu Menaf 
ibn Zehre, amidžična Poslanikove, a.s., majke. 

Odrasli su zajedno kao djeca i živjeli kao nerazdvojni prijatelji i braća. Kada je Allahov 
Poslanik, a.s., odlučio da se oženi Hadidžom bint Huvejlid, neka je Allahov selam i blagoslov 
na nju, nije našao boljeg pratioca za njenu prošnju od svoga brata, amidže i prijatelja Hamze. 



PRELAZAK NA ISLAM 

Kada su zašli u godine, Allahov Poslanik, a.s., živeći čednim i neporočnim životom, prije 
silaska Objave posvetio se razmišljanju. A u to vrijeme Hamza, koji je inače bio vrlo lijep, 
zabavljao se predan lagodnom životu. Išao je na sijela, obilazio je mekanske klubove, išao 
na dvoboje, takmičio se sa vršnjacima u konjaništvu. Kada je zasjalo svjetlo poslanstva, 
Hamza se nije odmah odazvao pozivu svoga bratića, a dobro je znao njegovu iskrenost, 
čistotu duše i visok ugled među Kurejšijama. Bio je svjedok njegovih moralnih osobina koje 
nije posjedovao niko osim njega. 

Od početka širenja islama Kurejšije su zlostavljali muslimane, mučili su ih, vrijeđali i 
psovali s ciljem da ih vrate u idolopoklonstvo. Muslimani su ostali čvrsti i ustrajni, nakon što 
im je Allah srca napunio islamom i put osvijetlio nurom Upute, on je odolijevao svim mučenjima 
i progonima kojim su ih izlagali velikani Meke i kurejšijski silnici. 

Hamza je po običaju krenuo u pustinju, a tada je prošlo dvije godine od početka 
Objave. Osedlao je konja, uzeo svoj luk i krenuo u lov - njegovo najdraže zanimanje. Taj 
dan Allahov je Poslanik, a.s., bio kod K'abe, gdje mu se ispriječio Ebu-Džehl i počeo ga 
vrijeđati i psovati islam. Nazivao gaje pogrdnim i omalovažavajući m imenima, a Allahov 
Poslanik, a.s., ništa nije odgovarao. Ebu-Džehl je nahuškao još neke da ga napadaju i 
govore bestidnosti. Kada je Resulullah, a.s., zamakao, Ebu-Džehl je požurio svojim 
mušričkim ahbabimada im se pohvali i podiči štaje uradio Muhammedu, a.s. A sve je to čula 

i služavka Abdullaha ibn Džud'ana et-Tejmijja iz svoje kuće na brdu Safa. Vidjela je šta se 
dogodilo kraj K'abe i čula je psovke koje je Ebu-Džehl uputio Muhamedu, a.s. 

Kada se Hamza vraćao iz lova, po običaju je najprije krenuo da obiđe K'abu i Crni 

kamen, da se pokloni kipovima koji su bili svuda po njenoj unutrašnjosti i da pozdravi 
prisutne, prije nego ode svojoj kući. To su bili njegovi posljednji mnogobožački dani i posljednji 
put je obavio paganske obrede, te se uputio kući. Kada je prolazio pored kuće Abdullaha ibn 
Džud'ana, ispred njega je izašla njegova sluškinja i rekla mu: 

"Ebu-Ammare, da si samo vidio šta se dogodilo tvome bratiću Muhammedu, a.s. 
Ebul-Hakem gaje mučio i psovao i očiglednu nepravdu mu nanio. 

Kada je ovo čuo, Hamza se na mjestu ukoči. 

"A kako je Muhammed, a.s., reagovao?" , upitao je. 

"Otišao je od njega ne progovorivši! Ništa nije uzvratio." 

Hamza se rasrdio, spopala gaje muka od onoga što je Muhammed, a.s., pretrpio od 
Ebu-Džehla. Pa on je dobro poznavao osobine svoga brata i prijatelja iz djetinjstva, bez 
obzira što nije prihvatio njegovu vjeru. Zaputio se nazad prema K'abi da potraži Ebu-Džehla. 
Ugledao ga je kako sjedi kraj K'abe u društvu svojih prijatelja mnogobožaca. Uputio se 
ravno njemu, ne obazirući se i ne gledajući nikoga. Udario ga je svojim lukom tako da mu 
odmah šiknu krv koja mu obli lice i odjeću. Hamzini nagli pokreti, puni odlučnosti i čvrstine, 
Ebu-Džehla ukopali su od straha da ga ne ubije. 

"Ponovi svoje psovke preda mnom, ako smiješ", reče Hamza. 

"Ebu-Džehl je šutio, ni riječ da izusti. Tu su bili i neki iz Benu- Mahzuma, Ebu-Džehlovi, 
pa jedan od njih reče: 

"Hamza... izgleda da si se i ti odmetnuo (tj. priključio Muhammedu). 

"A šta me sprečava?", odsječe Hamza. Meni se razjasnilo šta je s njim. Objavljuje mu 
se istinska vjera i ja svjedočim da je on Allahov Poslanik i da je ono što on govori istina. 
Allaha mi, tako je i neću odustati... a vi me spriječite ako možete. 

Videći daje situacija postala napeta, Ebu-Džehl pokuša odobrovoljiti Hamzu kao daje 
Hamza zaboravio šta mu je uradio, pa reče: 

"Pusti, dostaje! Tako mi Boga, govorio sam Hamzinom bratiću ružne riječi." 

Idući kući, Hamza je počeo razmišljati o onome što se dogodilo. Izjavio je svoje primanje 
islama pred Ebu-Džehlom i njegovim društvom da odbrani svoga bratića. Obuzele su ga 
misli o njegovom brzopletom postupku..., potvrdio je islam, iako ga nije bio prihvatio. Dobro 
je poznavao svoga brata, razmišljao je Hamza, njegov život je bio čist i čedan; on nikad u 
životu nije slagao. Bio je iskren i povjerljiv kako se samo može biti. Poredio je poziv svoga 
brata i vjeru svojih djedova... Kako je tako lahko ostavio vjeru kojoj je bio predan kao i 
njegovi djedovi prije njega. Njegova ishitrena odluka počela je da ga nagriza. Neizmjerna je 
mudrost Allahova. 

"Obuzelo me kajanje zbog napuštanja vjere mojih očeva i naroda", pričao je poslije 
Hamza. "Proveo sam noć u nemiru i sumnji, nisam oka sklopio. Potom sam otišao kod K'abe 
i Allaha predano molio da mi srce otvori prema Istini i da odagna od mene sumnju. Allah mi 
je uslišao molbu i srce mi nadahnuo uvjerenjem. Otišao sam kod Allahovoga Poslanika, a.s., 

i obavijestio ga o svome stanju, a on je zamolio Allaha da mi srce učvrsti u islamu." 

Hamzaje stao pred Resulullaha, a.s., i rekao: "Svjedočim da nema drugog boga osim 
Allaha i daje Muhammed, a.s., Njegov Poslanik." 

Hamzin ulazak u satove muslimana značio je dolazak čovjeka koji je islamu mogao 
pružiti jaku potporu. 

ALLAHOV LAV 

Kada je Hamza prihvatio islam, Kurejšije i njihove pomagače kao daje grom ošinuo. 
Mnoge Mekelije i Arapi, posebno mladići, slijedili su Hamzin primjer i ulazili u 
Muhammedovu, a.s., vjeru. Kada je Omer ibn el-Hattab primio islam, kurejšijska je žestina 
u zlostavljanju muslimana nešto splasnula. 

Hamzaje stao uz Allahova Poslanika, a.s., pomažući ga i odbijajući napade od njega. 
Pokazao je veliku privrženost novoj vjeri, a sebe i sve što posjeduje stavio je u njenu 
zaštitu. Resulullah, a.s., bio je ponosan na Hamzino primanje islama i na njegove smione 
nastupe i predanost islamu. Nazvao ga je "Allahov i Poslanikov lav". Pobratio je njega i 
Zejda ibn Harisa. 

Hamzi pripada ponos kao barjaktaru prvoga bajraka islama. Naime, Allahov Poslanik, 
a.s., namjeravao je poslati manji vojni odred u oblast Sejful-Bahra, gdje je bilo nastanjeno 
pleme Benu-Džuhejne. Za ovaj zadatak izabrao je Hamzu, a ova izvidnica je ustvari učinila 
prvi pohod u islamu. Pod Hamzinim zapovjedništvom Allahov Poslanik, a.s., odabrao je 
trideset muhadžira i uputio ih ka Sejful-Bahru. 

Usput su sreli Ebu-Džehla na čelu tri stotine mušrika Meke. Dvije grupe stale su 
jedna naspram druge, počeli su se međusobno napadati i malo je trebalo da se potegnu 
sablje. Muslimani se nisu bojali i nisu uzmicali, iako su bili malobrojni. Bili su spremni na 
bitku na prvi znak njihovoga vođe. Međutim, umješao se Medždi ibn Amr el-Džuheni koji 
je bio prijatelj i jednih i drugih, i spriječio mogući sukob, prepriječivši se između dvije 
skupine. Kada ih je rastavio, Hamza se vratio nazad u Medinu. 

Allahov lav, ponosan i gord, obradovan čašću prvoga bajraktara u islamu po emru 

odabranoga Poslanika, a.s., izrekao je stihove: 

"Što se ljute kad sam poslan uprkos njima. 

Ne prestali sa zlom sve dok nisam poslan da se borim, 

kad se srni riše, vrijednost tražim 

po naređenju Poslanika. 

Zasta va sa znakom na njoj u ruci mojoj, 

ne ponese je niko prije. 

Zastava pobjede Dobročinitelja, 

Uzvišenog Boga, Koji daje dobro ljudima. " 

HEROJ BEDRA 

Allahov Poslanik, a.s., odlučio je presresti karavan Kurejšija koji je nosio glavnicu njihova 
kapitala. Ako bi ga zaplijenio, znatno bi otupio oštricu Kurejšija, oduzeo bi njihov imetak koji 
su oni ulagali, želeći utrnuti Allahovo svjetlo u borbi protiv Poslanika, a.s., i muslimana. 

Mus'aba ibn Umejra ibn Hašima ibn Abdul-Menafa ibn Abdud-Dara odredio je da ponese 
bajrak muslimana. Bajrak je bio bijele boje. Aliju ibn Ebi-Taliba, r.a., odredio je da ponese 
bajrak muhadžira i jednog ensariju da ponese bajrak ensarija. Ova su dva bajraka bila crne 
boje. 

Ebu-Sutjan osjetio je opasnost koja mu prijeti, pa je poslao glasnika u Meku po 
pomoć. Kurejšije su skočili, uzeli oružje i opremu i krenuli da spase karavan. Kada su 
stigli do doline Urvetul-Kusva, razapeli su šatore i obavili posljednje pripreme za borbu. 
Muslimani su stigli do mjesta gdje su bili izvori Bedra, pa su vodu skrenuli u jedan bunar, a 
ostala vrela zatrpali. Ovako su mušrici ostali lišeni vode. U međuvremenu, Ebu-Sutjan je 
uspio da se spasi s karavanom, pa su pojedine Kurejšije predlagali povratak u Meku, ne 
želeći sukob s Allahovim Poslanikom, a.s. Međutim, Ebu-Džehl zastupao je suprotno 
mišljenje. Pozivao je na borbu i konačno uništenje muslimana, a prije svega Allahova Poslanika, 
a.s., i njegove poslanice, prije nego postanu sila kojoj se neće moći suprotstaviti. Većinu je 
uvjerio da prihvate borbu, dok se manji broj vratio u Meku. 

Po običaju Arapa prije glavne borbe odigraju se pojedinačni dvoboji između istaknutih 
ratnika protivničkih strana, čime se izaziva ratobornost. 

Među mušricima je bio jedan opak čovjek, zvao se Esved ibn Abdul-Esed el-Mahzumi, 
koji je rekao: "Kunem se Allahom da ću se napiti iz njihovog bunara; ili ga zatrpati ili 
poginuti." Navalio je prema bunaru gdje gaje čekao Hamza. Isukao je sablju i tik kraj bunara 
Hamza gaje udario odsjekavši mu nogu. Krv je šikljala iz noge, ali je on nastavio da puže 
prema bunaru, želeći da ispuni svoju zakletvu. Međutim, Hamza gaje i drugi put udario i 
dokrajčio. 

Taj dan Hamza je ukrasio svoja prsa nojevim perom, jednu sablju držao je u ruci dok mu 
je druga bila o pasu. Predvodio je bojne redove muslimana zajedno sa ostalim junacima, a 
Poslanikov, a.s., blagoslov je bio nad njima. 

Nakon pogibije Esveda ibn el-Eseda, na mejdan su izašli Utbe ibn Rebia, njegov brat 
Šejbe ibn Rebia i Velid ibn Utbe. U susret njima izašla su trojica mladića ensarija: Avf, 
Muavviz ibn Haris i Abdulah ibn Revvaha. 

"Ko ste vi?", upita ih Utbe. 

"Ensarije." 

"Vi nam ne trebate!" 

Potom se okrenu prema muslimanima i zavika: 

"Muhammede, pošalji nam dostojne protivnike iz našeg naroda." 

Resulullah, as., reče: 

"Ubejd ibn Haris, Hamza, Alija, izađite!" 

Kada su izašli i približili se mušricima, Utbe upita: 

"Ko ste vi?" 

Oni mu rekoše ko su, a Utbe reče: 
"Vi ste dostojni protivnici." 

Ubejde se borio protiv Utbeta, Hamza protiv Šejbe, a Alija protiv Velida. Hamza je 
odmah nasrnuo prema Šejbi, udario ga sabljom i ubio ga. Alija je navalio na Velida ne dajući 
mu priliku za uzmicanje i, također, jednim udarcem ga oborio na zemlju. Mušrika obli krv i 
izdahnu. Ubejde je sa Utbom izmjenjivao udarce, tako da su jedan drugom napravili nekoliko 
rana. Hamza i Alija su se priključili Ubejdi i zajednički nasrnuli na Utbeta i pokosili ga. Nakon 
dvoboja muslimani pustiše svoje glasove u slavu Allaha, Veličanstvenog: "Allahu ekber... 
Allahu ekber." (Allah je najveći...), čulo se poput grmljavine. Potom su svi složno, kao jedan, 
navalili na Kurejšije. Rasplamsala se žestoka borba. 

Hamza je bio poput lava u ovoj veličanstvenoj bici, svakog nevjernika na kojeg je naišao 
oborio je. Taima ibn Adijja ibn Nevfela udario je po plećima i presjekao ga, a ovaj pade na 
zemlju obliven krvlju. Zatim je potjerao Mes'uda ibn Ebu-Umejju ibn el-Mugiru i stigavši ga, 
udario ga sabljom i odsjekao mu glavu. 

Muslimani su ubijali, ranjavali i zarobljavali mušrike, uništavajući tako oličenje 
nevjerovanja, mnogoboštva i zablude. 

Hamza, Zejd ibn Haris i Alija zajednički su ubili Hanzelu ibn Ebu-Sufjana. Isto tako, 
Hamza, Alija, i Sabit ibn el-Džeze' ubili su Zema'a ibn el-Esveda ibn Muttaliba ibn Eseda. 
Sa'd ibn Ebi-Vekkas pridružio se Hamzi, pa su ubili Nebiha ibn el-Hadždžadža ibn Amira iz 
Benu-Sehma. Vidjelo se daje pobjeda na strani muslimana. Kurejšijski redovi bili su se 
raspršili, pobjegli su na sve strane, nakon što su im vođe pale od muslimanskih sablji. Od 
kurejšijskih junaka ostao je Aiz ibnus-Saib ibn Uvejmir, navaljujući na muslimane, a bio je 
poznat po svojoj snazi i brzini u napadu. Hamza mu je izašao u susret i uspio ga raniti i 
zarobiti. 

Kada se bitka završila i prašina slegla, vidio se strahovit poraz koji su pretrpjeli Kurejšije. 
Muslimani su skupili zarobljenike i vezali ih. Hamza je hodao među muslimanima, dok mu je 
nojevo pero poigravalo na prsima, a jedan od zarobljenih upita: 

"Ko je ovaj čovjek s nojevim perom?" 

"Hamza ibn Abdul-Muttalib", odgovoriše. 
"Bogami, dosta nam je zla nanio." 

Tako su, Allahovom voljom, čvrstina i samouvjerenje Resulullaha i muslimana donijeli 
sudbonosnu pobjedu nad kufrom i idolopoklonstvom. Muslimani su se vratili u Medinu, 
vodeći zarobljenike i noseći ratni plijen. 

PRVAK ŠEHIDA 

Muslimani su učvršćivali temelje svoje države - Medine, pod okriljem dini-islama, da bi 
se iz nje čuo glas koji uzdiže i veliča Tvorca, Jednog, Jedinog, i Koji poziva ukidanju 
nepravde među ljudima. Hamza je puno učio od Allahova Poslanika, a.s. Molio je svoga 
Gospodara i govorio: "Pridržavajte se ove dove: 'Gospodaru, molim te Tvojim najvećim 
imenom radi Tvoga zadovoljstva.'" 

Što se tiče Kurejšija, oni su se vratili u Meku nakon Bitke na Bedru, vukući sa 
sobom sramotu i poraz i oplakujući svoje poginule glavešine i vođe. Osjetili su snagu 
muslimana i njihovu upornost u borbi na Allahovom putu, nakon njihove prve 
organizirane bitke protiv mnogoboštva, nevjerovanja i zablude. Kurejšije i njihove žene nisu 
mogli zaboraviti taj teški poraz. Osveta Muhammedu, a.s., i njegovim ashabima postala je 
njihova preokupacija i jedini cilj. Sve su tome podredili: skupljali su opremu, ljude, imetak, 
podsticali i huškali ljude na osvetu muslimana. Mržnja Kurejšija je najviše bila usmjerena na 
dvojicu ljudi koje su smatrali odgovornim za sve što se dogodilo - na vjerovjesnika 
Muhammeda, a.s., ibn Abdullaha, r.a., i na njegovoga amidžu Hamzu, koji je ubio najveći broj 
njihovih ljudi. 

Cijela Meka smišljala je planove kako se riješiti njih dvojice, spremajući se za 
veliku bitku. Uključili su i plemena s kojima su bili u savezništvu. Tražili su čovjeka 
koji bi se mogao suprotstaviti Hamzi, ali nisu nikoga mogli naći. Dobro su znali Hamzinu 
žestinu i njegovu ogromnu tjelesnu snagu. Znali su da ga se mogu riješiti jedino na podmukao 
način. 

Javio se Džubejr ibn Mut'im koji je izgubio amidžu na Bedru: 
"Našao sam ga... nema boljeg za ovu stvar od njega." 
"Ko je taj, Džubejre?" 

"Jedan od mojih abesinskih robova. Zove se Vahši, i boga mi, na zemlji ne postoji neko 
ko bi ga mogao nadmašiti u vještini bacanja koplja i gađanja." 

Džubejr gaje pozvao i rekao mu pred prisutnima: "Vahši, spremni smo za borbu protiv 
muslimana. Kad mi krenemo, kreni i ti, tvoja meta je Hamza, pa ako ga ubiješ, bit ćeš 
oslobođen ropstva." 

Neko je Vahšijeve sposobnosti opisao Hindi bint Utbe, ženi Ebu-Sufjana, kako bi 

ona svojim imetkom podstakla Vahšija. Na Bedru je Hinda izgubila oca Utbeta ibn Rebiu, 
amidžu Šejbeta ibn Rebiu, brata Velida ibn Utbeta i sina Hanzelu ibn Ebu-Sufjana. Njena 
mržnja prema Hamzi, koji ih je ubio i učestvovao u njihovom ubistvu, bila je veća od mržnje 
svih drugih. 

Hinda je Vahšija dočekala dobrodošlicom, računajući da će on biti u stanju ostvariti 
njenu najveću želju. Počela mu je medenim glasom pričati o svojim draguljima, zlatu i nakitu. 
Stavila je ruku navrat pomičući bisernu ogrlicu kao i na uši da pokaže dijamantne naušnice. 
Micala je svoje duge prste koji su bili ukrašeni zlatnim prstenjem. "Sve je ovo tvoje, Vahši... 
akoubiješHamzu." 

Taj rob nije mogao, a da ne poklekne pred tako primamljivim prijedlogom. Dvije 
su stvari o kojima sanjaju mnogi ljudi: sloboda i bogatstvo. Obećao joj je: "Dobit ćeš 
što želiš!" 

Vojska Kurejšija izašla je prema Medini. Okršaj se odigrao u dolini Uhuda, brda 
nedaleko od Medine. Muslimani su se borili da pobjedi Istina ili da poginu kao šehidi, 
a mušrici su se borili da bi osvetili poraz na Bedru. Bitka je bila žestoka i surova. 

Hamza je napadao. Imao je nojevo pero zadjeveno na prsima, a Vahši je ovako 
opisao detalje bitke: "Kada su se protivnici sukobili, stao sam u stranu i pogledom tražio 
Hamzu. Kada sam ga ugledao, izgledao je kao razbješnjeli lav. Sabljom je sjekao ljude kao 
snoplje. Ništa mu nije moglo stati na put. Allaha mi, spremao sam se i vrebao ga. Sakrio sam 
se za drvo i čekao priliku da mi se približi. Do mene ga je doveo Siba' ibn Abdul-Uzza. Kada 
gaje Hamza ugledao, zavikao je: 'Hodi ovamo!' Zatim gaje udario sabljom i usmrtio ga. 
Tresao sam koplje u ruci dok nisam postao siguran, a onda ga bacio i pogodio ga u donji dio 
trbuha. Koplje je izašlo između njegovih nogu. Krenuo je prema meni, ali gaje smrt nadvladala. 
Potom sam mu prišao, istrgao svoje koplje i vratio se u logor. Sjeo sam, jer nisam imao više 
potrebe za borbom. Ubio sam ga da bih bio slobodan." 

Hamza je pao kao prvak šehida. 

A Hindina mržnja dostigla je toliki stupanj da se zaklela da će pojesti Hamzinu džigericu. 
Vahši je rasporio Hamzin trbuh, izvadio džigericu i donio je Hindi koja je odsjekla komad i 
stavila ga u usta, pa kada ga nije mogla sažvakati, ispljunula ga. Kada se prašina slegla i 
kada su izbrojani mrtvi i sabrani ranjeni, zatečen je prizor Resulullahovog amidže; rastrgano 
tijelo, rasječen trbuh, krv je bila svuda oko njega. Allahov Poslanik, a.s., zaplakao je vidjevši 
tijelo svoga brata, amidže i prijatelja. "Nikad mi ništa nije bilo užasnije od ovoga sada." Pa je 
rekao Fatimi i Safiji: "Radujte se, došao mi je Džibril i rekao daje Hamza kod stanovnika 
nebesa upisan kao Allahov i Poslanikov lav." 

Muslimane je ganulo šta su čuli i vidjeli, te su zapali u tugu i srdžbu. "Allaha nam, ako nam 
Allah dadne pobjedu nad njima, iskasapit ćemo ih kako nikad nije zapamćeno kod Arapa." 

Allah je, međutim, zabranio kasapljenje i objavio jasne ajete kao uputu ljudima i počast 
Hamzi. 

"Na putu Gospodara svoga mudro i lijepim savjetom pozivaj i s njima na najljepši način 
raspravljaj! Gospodar tvoj zna one koje su zalutali s puta Njegova, i On zna one koje su na 
pravom putu. Ako hoćete da na nepravdu uzvratite, onda učinite to samo u onoliko] 'mjeri 
koliko je vama učinjeno; a ako otrpite, to je, doista, bolje za strpljive. Strpljiv budi, a strpljiv ćeš 
biti samo uz Allahovu pomoć. I ne tuguj za njima, i neka ti nije teško zbog spletkarenja njihova, 
Allah je zaista na strani onih koji se Maha boje i grijeha klone i koji dobra djela čine. * 2 

Kada je pao, Allahov lav imao je pedeset sedam godina. Poslanik, a.s., ukopao ga je 
zajedno s Abdullahom ibn Džahšom u jedan mezar i klanjao mu sedamdeset dženaza. On 
je bio prvi šehid kome je Allahov Poslanik, a.s., klanjao dženazu. Nakon ukopa, rekao je: 
"Allah ti se smilovao, amidža. Čuvao si rodbinske veze i radio dobro." 

Hamzina pogibija djelovala je na sve. Pjesnici su se nadmetali, pišući o njegovom 
šehadetu i o iskrenoj tuzi za njim. Tako Malik ibn K'ab kaže: 

Oči su mi plakale i treba da plaču, 
al' koristi nema, nit' od plača nit od tuge. 
Za Bozi je g lava skoro pričaše, 
za Hamzu tog čovjeka, žrtve ubijanja. 
Svi muslimani time su pogođeni, 
pogođen time i sam Poslanik bi, 
Ebu-Ja'la, tvoji temelji ti srušiše se, 
a ti ost' o slavan, čist i pouzdan. 
Gospodar ti se smilovao u džennetima 
gdje uživanje nikad ne propada. 
A i ti, oHind, ne po kazuj sreću 
zbogHamze ti sebi ugled pretvori u bijedu. 
A i ti, o Hind, plači, ne prestaji, 
ti ga slijedila, bez poroda ostala. 

Hasan ibn Sabit, Poslanikov,a.s., pjesnik, govori o tuzi za njim u dugačkoj pjesmi iz koje 
su sljedeći stihovi: 

Ostavi kuću koja propada 
i plači za Hamzom dobročinstva punog. 
Koji kroti konja kad se uzjoguni, 
kao hrabri lavu svojoj šumi, 
istaknut na vrhu sinova Hašima, 
ne zamijeni istinu da laž uzme. 
Pade kao šehid među vašim sabljama, 
ukočile se ruke Vahšijeve, da Bog dao! 

Njegova sestra Safija izrekla je sljedeće stihove: 

Mah ga Silni pozva pozivom u Džennet 
da u njemu živi u životu sretnom. 
To je ono što smo molili i nadali se tome, 
za Hamzu najbolje na Danu S ud nj em e. 
Maha mi, neću zabora viti ono što zadesi te, 
U životu svome ja tugovat ću, 
za Lavom Allahovim, koji bijaše zaštitnik, 
goneć ' od islama ko god bi ne vjernik 
Govorim, a jecaj kida mi nutrinu, 
Mah dobrim nagradio brata mi i oslonca. 



VELICANSTVENOST ISLAMA 

Veličanstvenost islama pokazala se poslije ovoga događaja kroz čistotu vjere i plemenitost 
Allahovoga Poslanika, a.s. 

Naime, Vahši je, zaista, dobio sva obećanja; Džubejr gaje oslobodio, a Hinda mu je dala 
zlato i bisere koje mu je obećala. Ovako Vahši priča o svom životu poslije Uhuda: "Kada 
sam došao u Meku, oslobođen sam. Ostao sam u njoj do dolaska Allahovoga Poslanika, 
a.s., do dana oslobođenja Meke. Potom sam pobjegao u Tait. Kada je delegacija iz Taifa 
otišla kod Allahovoga Poslanika, a.s., da primi islam, meni je bilo teško da odem s njima, pa 
sam rekao: 'Otići ću u Šam ili u Jemen, ili bilo gdje drugo.' Allaha mi, dok sam o tome 
razmišljao, rekao mi je jedan čovjek: 'Teško tebi, Allahov Poslanik, a.s., ne ubija onoga ko 
uđe u njegovu vjeru.' Potom sam otišao u Medinu kod Resulullaha, a.s. Nije me vidio prije 
nego sam stao pred njega i izgovorio šehadet. Kada me vidio, upitao me: 'Jesi li ti Vahši?' 
Odgovorio sam: 'Jesam, Allahov Poslaniče!' On mi reče: 'Ispričaj mi kako si ubio Hamzu.' 
Ispričao sam mu, a on mi reče: 'Teško tebi, ne izlazi mi pred oči!' Od tada sam se sklanjao 
Allahovom Poslaniku, a.s., s puta da me ne vidi, sve dok ga Allah nije uzeo Sebi.Kada su 
muslimani izašli protiv Musejleme el-Kezzaba, bio sam s njima. Nosio sam koplje kojim sam 
ubio Hamzu. Kada su se vojske sukobile, vidio sam Musejlemu kako stoji držeći sablju. 
Pripremio sam se, protresao koplje, a zatim ga bacio na njega i pogodio ga. Ako sam ovim 
kopljem ubio najboljega čovjeka, Hamzu, nadam se da će mi Allah oprostiti, jer sam istim 
ubio i najgorega čovjeka, Musejlemu." 

Tako je Hamza, r.a., pao kao šehid na Uhudu, a njegova duša uzdigla se u vječne 
edenske vrtove. 



SA'D IBN EBI - VEKKAS, R.A. 

IM 

NJEGOVO IME I PORIJEKLO 

On je Sa'd sin Ebi-Vekkasa, a on Uhejbov, a on Abdu-Menafov, a on Zuhrov, a on 
Kilabov, a on Murretov, a on K'abov, a on Luejjov, a on Galibov, a on Fehrov, a on Malikov, 
a on En-Nedrov, a on Kinana el-Kurešija ez-Zuhrijja. Nosio je nadimak Ebu-lshak. 

Majka mu je Hamna, kćerka Sufjana ibn Umejje ibn Abduš-Šems. 

LIČNOST 

Sa'd ibn Ebi-Vekkas bio je izuzetna ličnost kakvu je historija malo poznavala. Uzvišeni 
Allah obdario ga je snažnom muškom vanjštinom i čistom vjerničkom dušom. Bio je 
krupna tijela, niska rasta, guste kovrdžave kose. 

I pored snažnog muškog izgleda, u prsima je nosio čisto srce koje je svjedočilo o 
finoći njegove duše, plemenitom porijeklu i o ljubavi prema svakom, bez mržnje i pakosti. 

Pa čak, i prije nego je spoznao Istinu i prije nego što je dao prisegu Poslaniku, 
s.a.v.s., nije naginjao obožavanju kipova i zabavama, kao što je to činila tadašnja omladina 
Kurejšija. Većinu je svoga vremena provodio oštreći strijele i praveći lukove, vježbajući 
streljaštvo, kao da se pripremao za neke velike dužnosti. I zaista, postao je najveći 
strijelac u historiji islama. 

PRIMANJE ISLAMA 

Kao što smo prethodno spomenuli, Sa'd nije bio sklon obožavanju kipova, nije se 
klanjao kumirima, koje je sam čovjek napravio i koji ne koriste niti štete. 

Cim je čuo za poziv Muhammeda ibn Abdullaha, poziv plemenitog Poslanika u novu 
vjeru, vjeru pravde i istine, srce ga je mamilo njoj, a svjetlost je prodrla u njegovu dušu, 
obasjavajući svaki dio njegovog tijela, pa se uputio Vjerovjesniku, s.a.v.s., i pred njim 
izjavio primanje islama. 

Poslanik, s.a.v.s., mu se mnogo obradovao jer je Sa'd poticao iz jedne od najuglednijih 
porodica Meke. Njegov je islam podstakao druge Mekelije da ga slijede i da se odazovu 
pozivu Uzvišenog Allaha, dž.š. A osim toga, Sa'd je bio zreo mladić u svojoj sedamnaestoj 
godini, objedinjujući u sebi muškost i snagu koja se malo kod koga mogla naći. On je 
treći ili četvrti koji je primio islam, od muškaraca, čime se sam ponosio, govoreći: "Niko 
nije primio islam istog dana kad i ja. Proveo sam sedam dana čineći trećinu islama 
sedmi od sedmerice." 

Sa'd je kazivao priču svoga ulaska u islam, iz koje se vidi da je uputa ušla u njegovo 

srce prije nego je objavio primanje islama: "Tri noći prije nego što ću primiti islam, u snu 
sam vidio kako se utapam u dubokoj tami. Dok sam tako tumarao u njenim dubinama, 
odjednom me osvijetli mjesec, počeo sam ga slijediti. Vidio sam ispred sebe grupu ljudi 
koji su se već bili uputili ka mjesecu. To su bili Zejd ibn Haris, Alija ibn Ebi-Talib i Ebu- 
Bekr es-Sidik. Upitao sam ih: 

'Otkad ste vi ovdje?' 

'Od maloprije!', odgovorili su. 

Sutra, kad je svanulo, obaviješten sam da Resulullah, s.&v.s., poziva u islam. Shvatio 
sam da mi Allah hoće dobro, da izađem, Poslanikovim posredstvom, iz tame na svjetlo. 
Brzo sam mu se uputio i našao ga u Džijadu (ime tjesnaca kraj Meke) gdje je klanjao 
ikindija-namaz. Primio sam islam, a pretekli su me samo oni koje sam vidio u snu." 



TEŠKO ISKUŠENJE 

Sa'dov prelazak na islam izazvao je veliku uzbunu u redovima Mekkelija. Taj mladić, 
veliki plemić, ugledna i plemenita roda, kako to da napusti vjeru svojih djedova i da se 
odazove novoj vjeri?! Kako se usudio?! 

Majka mu se silno rasrdila i toliko se rastužila da se zarekla kako neće ništa okusiti sve 

dok je Sa'd musliman. Ali to ga ne odvrati od islama. Njegova majka je dobro poznavala 
osjetljivu dušu svoga sina, do koje mjere je bio vezan za nju, i znala je njegovu ljubav i 
poštovanje prema njoj. To je iskoristila kao sredstvo da bi ga odvratila od nove vjere. 

Ali, Sa'd je ostao čvrst u svome uvjerenju, sve je više čeličio svoje vjerovanje, shvatajući 
vrijednost vjere objavljene od Uzvišenog Allaha s kojom je došao Božiji Poslanik, s.a.v.s. 

Sa'dova je majka sprovela svoju zakletvu, odbacila je jelo i piće i povukla se u svoju tugu 
i svoj jad. 

Njeno gladovanje se odužilo, sve dok joj se ne ugrozi život. Porodica je počela vršiti 
pritisak na mladića-vjernika... na mladića koji je dao prisegu Allahovom Poslaniku, s.av.s. 
On neće povući svoju prisegu! 

Sa'd se našao u strašnom vrtlogu borbe sa samim sobom: majka sa jedne strane, 
nova vjera sa druge strane. Ipak, nije bilo teško da izabere; svjetlost koja je obasjala 
njegovo srce osvijetlila je njegov vid i shvatanje da spozna Istinu tako da je odbio 
pokleknuti. 

Kad se pojačao pritisak na njega, zvali su ga da bar vidi majku, misleći da će, kad je 
vidi u kakvom je stanju, udovoljiti njenom zahtjevu. 

Otišao je kod majke... Kako je samo bio dirljiv prizor pred njim. Sreli su se iman, 
črvsta vjera u Sa'dovoj duši i majčino mnogoboštvo. Između toga bio je osjećaj majčinstva, 
slab i bez dokaza pred Istinom. 

Kako se okonča ova teška scena? 

Neka nam Sa'd ibn Ebi-Vekkas opiše te momente teškog iskušenja koje je malo ko 
još doživio: "Čim je majka čula o mom prihvatanju islama, jako se uznemirila. Bio sam 
joj poslušno dijete, jako sam je volio, pa mi se primače i reče: 

'Sine, kakva je to nova vjera koju si prihvatio i koja te odvrati od vjere tvoga oca i 
majke? Tako mi Allaha, ili ćeš ostaviti tu novu vjeru, ili neću ništa jesti i piti sve dok ne 
umrem, pa će se tvoje srce od tuge za mnom iskidati, grist će te savjest zbog toga što si 
učinio, a ljudi će ti prigovarati dok si živ.' 

Odgovorio sam: 

'Ne čini to, majko, ja ni za šta neću ostaviti svoju vjeru!' 

Ali ona osta ustrajna u onome na šta se zarekla. Ostavila je jelo i piće tako da joj je 
tijelo smršalo i onemoćalo, i kosti su joj oslabile. Stalno sam joj odlazio i molio je da 
uzme nešto hrane i pića, ali ona je to oštro odbijala, kuneći se da neće jesti niti piti dok 
ne umre, ili dok ja ne napustim svoju vjeru. Tad sam joj rekao: 'Majko, koliko god da te 
volim, više volim Allaha i Njegovog Poslanika... Tako mi Allaha, da imaš hiljadu duša, pa 
da ih ispustiš jednu po jednu, ni za šta ne bih napustio svoju vjeru.' 

Kad je vidjela moju odlučnost, popustila je i počela jesti - nerado." 

Uzvišeni Allah je ukazao počast Sa'du ibn Ebi-Vekkasu za njegov stav i objavio je ajet o 
njemu i njegovoj porodici: 

"j4 ako te budu nagovarali da drugog Meni ravnim smatraš, onoga okome 
ništa ne znaš, ti ih ne slušaj, i prema njima se na ovom svijetu velikodušno 
ponašaj, a slijedi put onoga koji se iskreno Meni obraća. Meni ćete se poslije 
vratiti, i ja ću vas o onome što ste radili obavijestiti " (Lukman, 15) 

Sa'dov ulazak u islam uticao je na mekelijske mladiće, pa oni, oduševljeni, krenuše 
objavljivati svoje iskreno prihvatanje islama. 

Možda je događaj Umejra ibn Ebi-Vekkasa, Sa'dovog brata, iz Bitke na Bedru, najbolji 
pokazatelj koliko je bila jaka vjera prvih muslimana i do koje mjere su bili vezani za 
poslaničku Poruku. 

Na dan Bedra spremili su se za susret sa nevjernicima i mušricima Kurejšijama. 
Objavljena je priprema za borbu na obje strane. Kurejšije su se pripremale za borbu sa 
svim svojim silnicima, gospodom i velikanima. 

Muslimani, na čelu sa Poslanikom, s.a.v.s, naoružali su se oružjem islama -imanom, 
žrtvovanjem i željom za šehadetom na Allahovom putu. 

Bio je običaj Allahovog Poslanika, s.a.v.s., da prije bitke izvrši pregled muslimana 
kako bi im uputio savjet ili primjedbu. 

Umejr ibn Ebi-Vekkas, Sa'dov brat, mladić, tek što je navršio četrnaest godina, stajao 
je u muslimanskim redovima. Kada je vidio da se Poslanik približava kako bi izvršio 
smotru mudžahida, sakrio se od straha da ga ne vrati iz bitke, zbog mlade dobi. Ali ga je 
plemeniti Poslanik, s.a.v.s., primijetio i pozvao ga i rekao mu da ne može učestvovati u 
borbi i da se vrati. 

Teško je palo mladiću-vjerniku da mu bude uskraćena čast borbe na Allahovom 
putu, pa makar bio mlad. Počeo je plakati i moliti sve dok se ne raznježi Poslanikovo 
srce i dozovoli mu da krene u bitku. 

Umejrova radost bila je ogromna. U tom njegovom najvećem veselju učestvovao je 
njegov brat Sa'd koji mu je dao nešto od svoga oružja da ga nosi. Muslimani su krenuli 
i sa njima dva brata, Sa'd i Umejr. 

Bitka je bila žestoka. Uzvišeni Allah je pomogao muslimane velikom pobjedom, dok 
su Kurejšije i mušrici doživjeli veliki poraz. Kad se slegla prašina nakon bitke, Umejr je 
bio među šehidima. Sa'd se sam vratio sa poprišta bitke, ostavljajući svoga mlađeg 
brata Umejra na bedranskoj zemlji, počašćenog šehidskim blagodatima. 



Ashabi Allahovog Poslanika 



137 



POSLANIKOV DAJDZIC 

Sa'd ibn Ebi-Vekkas zauzimao je visoko mjesto kod Božijeg Poslanika, s.a.v.s. 
Vezivale su ih dvije jake veze: veza po vjeri - najjača veza koja može vezati dva čovjeka, 
izgovorio je Sa'd kelimei-šehadet, vjerovao u jednoću Uzvišenog Allaha i u iskrenost 
Poslanika, s.a.v.s., u njegovom Pozivu, dao mu je takvu čvrstu prisegu koja je 
nezapamćena u historiji. Vezivala ih je i rodbinska veza - ona je povećala čvrstinu i 
bliskost i iskrenost među njima. Sa'dov djed, Uhejb ibn Menaf, bio je amidža Amine bint 
Vehb, majke Allahovog Poslanika, s.a.v.s. 

Koliko je samo Poslaniku značila ta veza! 

Prenosi se daje bio u grupi svojih ashaba, kad im se približio Sa'd, pa gaje poselamio 
i rekao: "Ovo je moj dajdžić, pa neka mi neko pokaže svoga dajdžića." 
Poslanik se uistinu ponosio Sa'dom! 

Nikada se Sa'd nije udaljavao od Vjerovjesnika, bio je u njegovoj blizini, pratio ga u 
stopu, stavljajući se u službu njemu, u službu vjere Jedinog Allaha. 

Abdullah ibn Amir prenosi od Aiše, majke vjernika, da je rekla: "Jedne je noći nemir 
obuzeo Božijeg Poslanika, s.a.v.s., pa reče: 'Kamo sreće da se nađe neki dobri čovjek 
koji bi me čuvao ove noći.' 

Nešto poslije začu se zveckanje oružja. Pitao je: 

'Ko je to?' 

Ovaj odgovori: 

'Sa'd ibn Ebi-Vekkas, ja ću te čuvati, Božiji Poslanice!' 

Resulullah, s.a.v.s., potom je zaspao dubokim snom da sam čula njegovo hrkanje." 

Poslanik, s.a.v.s., obradovao je Sa'da Džennetom, zbog njegove ispravne vjere, 
čistote duše i dubokog imana. 

Sjedili su ashabi kod Božijeg Poslanika, s.a.v.s., kad on reče: "Na ova vrata će ući 
čovjek od stanovnika Dženneta." 

Domalo, ušao je, bio je to Sa'd. 

Kolika je samo bila sreća Sa'dova zbog ove radosne vijesti. Blago njemu, zbog velikog 
stupnja koji je dostigao u islamu. 

ZA TEBE BIH ŽRTVOVAO 

I OCA I MAJKU 

Teško je nabrojati sve Sa'dove junačke doživljaje i opisati sve pojedinosti zbog 
njihovog mnoštva i veličine. Oni proističu iz čiste vjerničke duše nezamućene sumnjom 
i neiskvarene ružnim mislima. 

On je jedan od muslimanskih junaka koji se ustrajno borio za pobjedu islama, u 
svakoj situaciji, makar bila teška i opasna. 

Na dan Uhuda istaklo se to junaštvo i pokazala snaga imana, i ljudi su vidjeli koliko 
Sa'd znači Poslaniku. Kurejšije su bile skupile ogromnu vojsku kako bi se riješili Poslanika, 
Muhammeda ibn Abdullaha, s.a.v.s., i osvetili se za Bedr, gdje su doživjeli poraz čiji 
okus još uvijek nisu bili zaboravili. 

Suprotstavili su im se muslimani koje je predvodio Poslanik, braneći svoje uvjerenje 
i istinsku vjeru. 

Sukobiše se dvije skupine. Podiže se prašina prekrivajući cijeli prostor. Konjanici su 
se kretali i borili poput sjenki. Pojača se buka od ljudskih povika i udaranja oružja. Činilo 

se da je pobjeda na dohvat ruku muslimana. 

Ali, jedna grupa je prekršila upute Poslanika, s.a.v.s., i napustila svoja uporišta prije 
okončanja bitke. Tako ih s leđa napade Halid ibn Velid, koji je tada bio u redovima 
mušrika, i preokrenu tok bitke na štetu muslimana. Muslimane steže muka. Opkoliše 
Poslanika i raniše ga u čelo, slomiše mu dva zuba i povrijediše očnu jagodicu. Muslimani 
se uznemiriše, mislili su daje Vjerovjesnik ubijen. 

U tom se momentu oko Poslanika okupi deset junaka, iskrenih u vjeri, štiteći ga 
svojim tijelima, braneći ga svojim životima. Među njima je bio i Sa'd. Primijetio ga je 
Poslanik, s.a.v.s., pa mu reče, podstičući ga na borbu: "Gađaj Sa'de... za tebe bih žrtvovao 
i oca i majku." 

To je ispunilo ponosom Sa'dovu dušu; plemeniti Poslanik ga pretpostavio svojim 
roditeljima! Povodom toga Alija ibn Ebi-Talib, r.a., rekao je: "Nisam čuo da je Allahov 

Poslanik, s.a.v.s., uzdigao nekoga iznad svojih roditelja, osim Sa'da. Čuo sam na Uhudu 
kada je rekao: 'Gađaj Sa'de... za tebe bih žrtvovao i oca i majku.'" 

Sa'd je običavao da kaže s ponosom: "Tako mi Allaha, ja sam prvi Arap koji je na 
Allahovom putu gađao strijelom." 

DVA ORUŽJA 

Kao što je Sa'd ibn Ebi-Vekkas bio poznat po preciznosti u gađanju lukom i bacanju 
koplja, isto tako bio je poznat kao onaj čija je dova bila kabul (uslišana). 

Posjedovao je dva oružja, oba je stavio u službu borbe na Allahovom putu i poziva u 
islam: strijelu i dovu. 

Ni u mladosti nije prisustvovao zabavama i lumpovanjima, bio je zabavljen pravljenjem 
oružja. Odlazio je u pustinju gdje se podučavao vještini gađanja, tako da je postao jedan 
od najvještijih strijelaca. 

Njegovo drugo oružje bila je momentalno uslišena dova, o čemu su poznata mnoga 
prekrasna kazivanja. 

Amir ibn Sa'd prenosi: 

"Čuo je Sa'd čovjeka kako vrijeđa Aliju, Talhu i Zubejra, pa mu je naredio da prestane 
što ovaj ne posluša. Rekao mu je: 
'Proklet ću te!' 
Ovaj mu dogovori: 
'Prijetiš mi kao da si Poslanik.' 

Sa'd potom uze abdest, klanja dva rekata, zatim diže ruke i reče: 'Bože moj, Ti znaš 
da je ovaj čovjek psovao ljude kojima si Ti podario Svoju blagodat, pa Te vrijeđanje njih 
srdi. Učini ovoga znakom (tvoje srdžbe).' 

Nije prošlo dugo kad, iz jedne pregrade, istrča odbjegla deva. Ništa je nije moglo 
zaustaviti sve dok nije ušla u gužvu, među ljude, kao da nešto traži. Deva nasrnu na 
onoga čovjeka i obori ga pod noge. Gazala gaje sve dok nije umro." 

Ovo kazivanje predstavlja jasan dokaz dubine Sa'dovog imana i čistote njegove 
prefinjene i plemenite duše, čija je dova bila iskrena i čista. 

Odlika koju mu je podario Uzvišeni Allah, bila je plod dove Božijeg Poslanika, s.a.v.s., 
koju je Poslanik proučio iz svoje velike ljubavi prema Sa'du. 

Sa'd se bio razbolio za vrijeme Oprosnog hadža, pa ga je Poslanik potrao rukom po 
čelu, govoreći: "Bože moj, otkloni od njega bolest. Bože ljudi, Vladaru ljudi, Ti si Onaj 
Koji daje ozdravljenje, niko ga ne može izliječiti osim Tebe. U ime Allaha, tražim zaštitu 
od svega što nanosi štetu. Bože moj, učini zdravim njegovo srce, njegovu dušu i njegovo 
tijelo. Otkloni od njega bolest i primi njegove dove." 

U jednoj drugoj prilici Vjerovjesnikje molio: "Bože moj, upravi njegovu strijelu, uslišaj 
mu dovu i učini ga omiljenim među Tvojim robovima." 

ZELJA ZA UDJELJIVANJEM 

Sa'd je živio podugo, oko osamdeset godina. Za svoga života, ispunjenog radom, 
stekao je veliki imetak, radeći dozvoljeno (halal). Međutim, nije škrtario, dijelio je sirotinji, 
muhtačima i nevoljnicima. 

Uvijek je dijelio i poklanjao, a sve što je više dijelio, Allah mu je više povećavao 
imetak. 

Razbolio se u godini Oprosnog hadža, tada je imao samo jednu kćerku. Obišao ga 
je Poslanik, s.a.v.s., pa ga je Sa'd upitao: 

"Allahov Poslanice, imam veliki imetak a nasljeđuje me samo kćerka, pa da li da 
dvije trećine imetka dam u sadaku?" 

"Ne!", reče Poslanik. 

"A pola?", upitao je Sa'd. 
"Ne!", ponovi Vjerovjesnik. 
"Da li da dam, onda, trećinu?" 

"Da, a i trećina je puno. Bolje ti je da ostaviš svoje nasljednike bogatim, nego da 
traže od drugih. A uistinu, za sve ono što podijeliš, želeći pri tome Allahovo zadovoljstvo, 
dobit ćeš za to nagradu. Čak za zalogaj kojim nahraniš svoju ženu", reče Vjerovjesnik, 
s.a.v.s. 

Poslije toga, Sa'd je dobio mnogo sinova, ali je i dalje zadržao običaj dijeljenja i 
davanja sadake. 



LAV SA KANDŽAMA 

Na Allahovom putu, Sa'd se borio za vremena Poslanika, s.a.v.s., i halite Omera, r.a. 
Njegova uloga predstavlja svijetle stranice islamskog osvajanja. Rijetko se desio neki 
događaj ili bitka, a da se tu nije našao Sa'd, istinski borac-konjanik. 

Njegova historijska veličina i ratna darovitost, naročito se pokazala kada je halifa 
Omer odlučio da stane u kraj neprekidnim napadima koje su vršili stanovnici Iraka, 
prekršivši ugovor. Perzijanci su napadali na muslimane i nanosili im ogromne gubitke u 
ljudstvu i ratnoj opremi. 

Halifa Omer el-Faruk je odlučio da krene u presudnu bitku kojom bi okončao to 
stanje i zauvijek uništio djelotvornu moć Perzijanaca. 

Pozvao je muslimane na zajednički namaz i na dogovor. Pošto im je izložio situaciju, 
počeli su predlagati imena ljudi koji su dostojni ovoga velikoga zadatka, vođenja muslimanske 
vojske, tražili su junaka-konjanika koji će izvojevati pobjedu. 

Abdurrahman ibn Avf je rekao: 

"Našao sam ga!" 

Omer upita: 

"Ko je?" 

"Lav (s kandžama), mudžahid Sa'd ibn MalikZuhdijj, Sa'd ibn Ebi-Vekkas!" 

Svi prisutni podržaše taj prijedlog. Omer pozva Sa'da i imenova ga namjesnikom 
iračke pokrajine i povjeri mu vodstvo nad muslimanskom vojskom. 

Kad je došao da se oprosti od njega, Omer el-Faruk uputio mu je riječi koje izviru iz 
čvrstog imana u duši: "0 Sa'de, neka te ne zanosi ako ti se kaže 'Poslanikov amidžić i 
njegov ashab', jer čovjek neće postići kod Allaha svojim porijeklom ništa, nego samo 
svojom pokornošću Njemu. Najugledniji i najobičniji kod Allaha su jednaki. Allah je njihov 
Gospodar a oni su Njegovi robovi, različiti su po snazi a postižu nagradu kod Allaha 
svojom pokornošću. Pazi na odredbe kojih se držao Poslanik, s.a.v.s., otkada je poslan 
pa sve do svoje smrti. Drži ih se dobro, to je pravi put." 

OSVAJANJE PERZIJE 

Sa'd ibn Ebi-Vekkas postavljen je za namjesnika Iraka i vođu vojske. Tamo je vodio 
muslimane iz pobjede u pobjedu. Smjenjivala su se osvajanja za osvajanjima. Povećala se 
površina islamske države. Sa'd je poslao pismo halifi Omeru, r.a., objašnjavajući mu situaciju 
i opisujući mu stanje muslimana. 

Slušajući savjete halife, Sa'd pozva Rustema, vođu Kisrine vojske, u islam, što ovaj 
odbi. Uslijedila je bitka. Nakon brojnih čarki, odlučeno je da bitka bude u Kadisijji. 

Na početku bitke, Sa'd se razbolio, te se nije mogao upustiti u vrtlog toga boja. Cijelo 
tijelo mu je bilo prekriveno plikovima. 

Kuću u kojoj je boravio učinio je komandom. Obratio se muslimanima, podstičući ih na 
džihad, klanjao je podne namaz, a zatim izdao naredbu za pokret, uzvikujući tekbire: 

"Allahu ekber... Allahu ekber... Allah je najveći... Allah je najveći..." 

Sa svoga položaja pratio je tok bitke, šaljući im upute i u isto vrijeme boreći se sa 
bolovima koji su mu zadavali plikovi. Vojske su se izmiješale. Muslimanske sablje su počele 
da ubijaju i komadaju Kisrinu vojsku... ubijajući nevjerstvo i uništavajući mnogoboštvo u liku 
obožavaoca vatre, Perzijanaca. 

Najvredniji poklon koji je dat Sa'du bila je Rustemova glava, vođe perzijske vojske, 
donešena na koplju. 

Nakon Kadisijje njegovom zaslugom nastavljen je blagoslovljeni napredak vojske prema 
Nehavendu, zatim prema El-Medainu gdje je uzeta Kisrina kruna. Muslimani su dobili ogroman 
ratni plijen. 

Nakon toga, kao namjesnik Iraka, Sa'd je izgradio Kufu i učvrstio temelje islama na 
širokim prostranstvima nove islamske države. 

VELIKA SMUTNJA 

Kad se desila velika smutnja među muslimanima, nakon ubistva halife Osmana ibn Affana, 
r.a., između novoizabranog halife Alije ibn Ebi-Taliba, r.a., i Muavije ibn Ebi-Sufjana, r.a., 

namjesnika Šama, Sa'd zapade u veliku tugu, osami se, slomljenog srca i suznih očiju prateći 
šta se dešava. Osjećao se nemoćnim da spriječi fitnu. 

Izdvojio se od svijeta, boraveći među svojim devama, razmišljajući i tražeći od Allaha, 
dž.š., oprosta. 

Njegovom je sinu Omeru teško palo što mu se otac osamio, veliki junak, osvajač 
Perzije, onaj koji se borio sa Poslanikom, s.a.v.s., u svim bitkama. Smatrao ga je 
dostojnijim hilafeta od zavađenih, a i halifa Omer ga je izabrao među šestericu kandidata 
za halifu. Rekao mu je: 

"Borba se vodi oko hilafeta a ti ovdje sjediš!?" 

A Sa'd mu je odgovorio: 

"Sinko moj, čuo sam Allahovog Poslanika, s.a.v.s., kako kaže: 'Zaista Allah voli roba 
koji je bogat a skroman i bogobojazan.'" 

Sa'd je u očima velikog broja muslimana bio najpogodniji čovjek za preuzimanje 
hilafeta, koji bi mogao okončati sukob i dokrajčiti veliku smutnju. 

Kada mu je došao bratić Hašim ibn Utbe ibn Ebi-Vekkas, govoreći mu: 

"Amidža, evo ovdje je stotinu hiljada sablji (stotinu hiljada naoružanih vojnika tebi na 
raspolaganju), smatraju te najzaslužnijim čovjekom za hilafet", Sa'd je odgovorio: 

"Hoću od stotinu hiljada sablji samo jednu sablju, kojom, ako udarim vjernika, ništa 
mu ne naškodi, a ako udarim nevjernika, presiječe ga." 

Po tom odgovoru možemo shvatiti ko je bio Sa'd ibn Ebi-Vekkas... voli Allahovu 
vjeru... odbija sukob među muslimanima. 

PRESELJENJE NA AHIRET 

Sa'd ibn Ebi-Vekkas je za života raspolagao ogromnim imetkom koji mu je Allah podario, 
ali ga to nije moglo odvratiti od vjere i učiniti ga da zaboravi svoju skromnost i bogobojaznost. 

Sa'dov je smrtni čas zakucao dok je bio u svojoj kući u El-Akiki u Medini. Zaželio je da se 
susretne sa svojim Gospodarom noseći svoju najljepšu uspomenu... uspomenu koja 
sjedinjuje skromnost, džihad i iman... 

Naišaretio je na ormar da ga otvore... A kad su ga otvorili, našli su ogrtač, pohaban 
i izderan. Kazao je porodici da su to njegovi ćefini, govoreći: "U ovome sam se borio 
protiv mušrika na Bedru. Sačuvao sam ga za ovaj dan i želim da u njemu izađem pred 
Allaha." 

Tako se okončao život još jedne od velikih islamskih ličnosti. Vratio se Uzvišenom 
junak džihada, veliki heroj među herojima islama. 

Ukopan je u Medini, na Bekiji, mezarju časnih ashaba Resulullaha." 



ZUBEJR IBNUL-AVVAM, R.A. 

NJEGOVO IME I PORIJEKLO 

Zubejr je sin El-Avvamov, a on je sin Huvejlidov, a on je sin Esedov, a on je sin 
Abdul-Uzzaov, a on je sin Kusajjov, a on je sin Kilabov, a on je sin Murrov, a on je sin 
Luajja el-Kurešija el-Esedija. Nadimak mu je bio Ebu-Abdillah. 

Majka mu je Safijja, kći Abdul-Muttaliba i tetka Božijeg Poslanika, s.a.v.s. Majka ga 
je zvala Ebu-Tahir, po svome bratu Zubejru ibn Abdul-Muttalibu. A otac mu, El-Avvam 
ibn Huvejlid, bijaše brat Hatidže bint Huvejlid, supruge Poslanika, s.a.v.s., i Majke vjernika, 
radijallahu anha. 

LIČNOST 

Zubejr ibnul-Avvam, r.a., bio je hrabar čovjek, smion i preduzimljiv. U sebi je nosio 
sve odlike junaka. Islam je još više uskladio njegovu ličnost, obogativši je plemenitošću, 
darežljivošću i požrtvovanjem na Allahovom putu. 

Bio je čovjek srednjega rasta, skladnoga tijela, ozarena lica, tamne crne puti, rijetke 
brade, smirena pogleda. Odlikovao se visokim stupnjem inteligencije i brzinom 

razumijevanja, što mu je bilo od koristi da ostvari ogromne dobiti u trgovini. 

ISLAM 



Kada je sišla Objava od Gospodara Svjetova na izabranog među stvorenjima i 
poslanicima, vjerovjesnika Muhammeda, sina Abdullahova, s.a.v.s., prvi koji se odazvao 
Poslaniku i objavio svoj islam bio je Ebu-Bekr es-Siddik, r.a. 

Zatim poče Ebu-Bekr tajno prilaziti mladićima Kurejšija, objašnjavajući im savršenstvo 
nebeske poruke i svetost njenih ciljeva. Zubejr ibnul-Avvam imao je petnaest godina kada 
ga je Ebu-Bekr pozvao u islam. Allah, dž.š., obasuo je Svojom svjetlošću njegovu dušu i 
srce, te se odazvao pozivu. Uputio se Poslaniku, s.av.s., pred kojim je izjavio šehadet i bio 
je četvrti ili peti čovjek u islamu. To je bilo prije nego što su muslimani uzeli El-Erkamovu ibn 
Ebu-Erkamovu kuću u Meki za mjesto tajnog okupljanja, a koja je kasnije postala "kuća 
islama." 



ČVRSTA VJERA 

Primanje islama od Zubejra ibnul-Avvama bilo je za njegovu porodicu i pleme zapanjujući 
događaj. Taj vrsni mladić, čista i plemenita roda, u kojeg se njegova familija uzdala da će 
zauzeti vodeći položaj u svome plemenu, objavljuje islam i slijedi novu vjeru, napuštajući 
obožavanje kipova i idola, ljudske tvorevine, koje niti štete niti koriste, a njegovi djedovi su ih 
obožavali?! 

Njegov amidža se silno rasrdio, pa sa kurejšijskim silnicima poče mučiti prve muslimane. 
Maltretirali su ih i izmišljali sve moguće načine njihovog zlostavljanja. 

Zubejr je bio izložen strahovitom mučenju kakvo nije doživio niti jedan od plemenitih 
ashaba. Amidža bi ga zavezao i zamotao u hasuru, a zatim bi zapalio vatru blizu njega, 
usmjerivši dim prema njemu da ga guši. A Zubejr je ostao ustrajan i čvrste vjere. Nisu ga 
mogle odvratiti od islama sve muke na svijetu. 

Došao bi Zubejrov amidža, dok bi on bio u mukama, otežana disanja, iscrpljen i obraćao 
mu se: "Ostavi Muhammedovu vjeru... Oslobodit ću te ovog mučenja." 

Međutim, Zubejr ga je zanemarivao, što je još više povećavalo njegov bijes. A kada bi 
mu amidža uporno ponavljao svoj zahtijev, usprotivio bi se, i pored svojih muka, odgovorio 
bi mu s ponosom i vjerom: "Ne... Allaha mi, neću se vratiti nevjerstvu... nikada!" 

Trpio je tako Zubejr, sve dok Poslanik nije izdao naredbu muslimanima za hidžru u 
Abesiniju. Zubejr je bio među muhadžirima. 

Oženio se Esmom, kćerkom Ebu-Bekra, r.a., koja je kasnije bila poznata kao Esma sa 

dva pojasa. Tako je postao badžo Božijeg Poslanika, s.a.v.s., koji se oženio Esmom, 
sestrom Aiše, Majke vjernika. 

U vrijeme kada se oženio Esmom, Zubejr je bio siromašan mladić, koji nije posjedovao 
ništa osim jedne kobile. Esma, kći Ebu-Bekra, r.a., brinula se o njoj i timarila je. Ona mu je 
bila potpora u teškoj situaciji, sve dok mu Allah nije otvorio puteve trgovine, tako da postade 
jedan od najbogatijih ashaba. 

On je jedan od šesterice ashaba, koje je imenovao halifa Omer ibnul-Hattab, r.a., da 

izaberu halifu poslije njega. A Allahov Poslanik, s.a.v.s., preselio je na ahiret zadovoljan 
njime. 

A što je još više od toga, Zubejr je jedan od deseterice kojima je obećan Džennet. 

Poslanik, s.a.v.s., pobratio gaje sa Abdullahom ibn Mes'udom kada je bratimio muslimane 
Meke. Zatim ga je pobratio sa Selemom ibn Selamom ibn Kurejšijem iz Medine kada su 
muslimani tamo učinili hidžru. 

Abdullah ibn Zubejr bio je prvo muhadžirsko dijete rođeno u Medini. 

PRVA SABLJA U ISLAMU 

Čovjek poput Zubejra, po svojoj preduzimljivosti, hrabrosti i odlikama, bio je od 
najboljih branilaca vjere Božijeg Poslanika, s.a.v.s. A plemeniti ashabi i historičari opisali su 
ga kao "prvu sablju" u islamu. 

Za taj nadimak vezana je krasna priča koja pokazuje veličinu junaka još iz njegove 
rane probuđene mladosti, koja je buknula džihadom na Allahovom putu. 

Na početku islamskoga poziva, dok je bio mali broj muslimana, Allahov Poslanik, 
s.a.v.s., sastajao se sa ashabima tajno, u kući El-Erkama ibn Ebu-Erkama. 

U to su vrijeme kurejšiski silnici i gospoda zlostavljali muslimane, mučeći ih i 
maltretirajući. Izmišljali su nove metode kako bi ih oslabili i odvratili od njihove vjere. 
Jedna od tih metoda bila je širenje lažnih glasina, kako bi izazvali nemir i komešanje u 
muslimanskim redovima. 

Tako se jednog dana proširila glasina u Meki, kako su se nevjernici uspjeli dočepati 
Poslanika, s.a.v.s., i ubiti ga. 

Zubejr se uzbudio kada je čuo tu glasinu, te se uputi ulicama Meke i prema mjestima 

za koje je znao da ih je Poslanik posjećivao, bjesneći poput snažnog vihora, a bio je 
naumio nešto opasno. Ako je glasina lažna, umirit će se i stišat će se njegov bijes. A ako 
je vijest tačna, tada će njegova sablja udariti po mušricima, ubijati ih i kositi. Pa, ili će on 
njih poubijati, ili će oni ubiti njega, i bit će šehid... Tako je razmišljao sve dok nije stigao 
do najvišeg mjesta u Meki, a ljudi su se sklanjali ispred njega. Ugledao je Allahovoga 
Poslanika, s.a.v.s., koji se iznenadi njegovom izgledu i bijesu, i maču u ruci, pa ga upita: 

"Šta ti je, Zubejre?" 

A on mu odgovori, dok su mu suze radosnice lile niz obraze: 
"Čuo sam da si uhvaćen." 

Tu Poslanik, s.a.v.s., učini dovu za njega i njegovu sablju. 

JUNAK BEZ PREMCA 

Zubejr, r.a., bio je, uistinu, junak bez premca. Niko se nije mogao ravnati s njim u 
inteligenciji, hrabrosti, poletu niti mu je iko bio dorastao u ratnoj spretnosti, koju je dobro 
znao iskoristiti u borbi na Allahovom putu. Nasrtao bi u bitkama, priželjkivajući šehadet 
ili pobjedu, ne obraćajući pažnju na rane koje bi zadobio po tijelu. 

Priča jedan od ashaba: "Uputio sam se sa Zubejrom ibnul-Avvamom jednom na put, 
pa sam mu vidio tijelo. Bilo je svo izbrazdano sabljama. Na prsima su mu bili ožiljci poput 
upalih očiju, od uboda nožem i strijelom, pa mu rekoh: 'Tako mi Allaha, vidio sam po tvome 
tijelu, što nisam vidio ni najednom drugom.' A on će mi na to: 'Allaha mi, svaku od ovih rana 
sam zadobio, boreći se uz Allahova Poslanika i na Allahovom putu.'" 

Zubejr ibnul-Avvam isticao se u svakoj bici i u svakoj situaciji. Bio je nepobjedivi 
junak i borac, uvijek u prvom redu. 

U Bici na Jermuku bio je vođa jednog odreda. Desilo se da je rimska vojska, na 
mjestu gdje se on borio, bila brojčano veća. Nadmašivala je muslimansku vojsku i ratnom 
opremom i bojnom vještinom. Počeše muslimani uzmicati pred tom ogromnom silom 

koja je na njih navalila. 

Zubejr istupi uzvikujući gromoglasno: 
"Allahu ekber..." 

A onda udari sam na rimsku vojsku, udarajući sabljom desno-lijevo. Vojnici su bježali 
ispred njega, sve dok nije stigao do kraja ešalona. Zatim se sam vrati sa sabljom u ruci, 
a neprijatelj je stajao zabezeknut od njegovog postupka. Tada se muslimani učvrstiše i 
zavikaše svi Zubejrovim povikom: 

"Allahu ekber..." 

Pobjeda je bila njihova. 

Znao je Allahov Poslanik, s.a.v.s., Zubejrovu vrijednost i njegovu iskrenost prema 
Allahovoj vjeri, pa mu je iskazao veliku počast. 0 tome priča Alija ibn Ebi-Talib, prenoseći 
od Vjerovjesnika: "Rekao je Božiji Poslanik, s.a.v.s.: "Svaki poslanik ima svoga prisnog 
pomagača, a moj pomagač je Zubejr ibnul-Avvam." 

Ta Poslanikova počast prema Zubejru još se uvećala kada ga je obradovao 
Džennetom, rekavši o njemu i o Talhi ibn Ubejdullahu: "Talha i Zubejr su moje komšije u 
Džennetu." 

A on ne bi osvojio tako visoko mjesto kod Poslanika, da to nije zaslužio, samim tim 
što je silno žudio za šehadetom. Svaka bitka u kojoj je učestovao je dokaz tome. Priča 
Zubejr o svojoj žudnji za šehadetom, pa kaže: "Talha ibn Ubejdullah dao je svojim sinovima 

imena poslanika, a znao je da nema poslanika nakon Muhammeda. Ja ću svojim sinovima 
dati imena šehida ne bi li i oni bili šehidi." Tako je i nazvao svoju djecu: 

sinu Abdullahu dao je ime po ashabu šehidu Abdullahu ibn Džahšu; 

sinu Munziru po imenu ashaba šehida Munzira ibn Amra; 

sinu Urvetu po imenu ashaba šehida Urve ibn Amra; 

ime Hamza dao je po imenu ashaba šehida i amidže Božijeg Poslanika, s.a.v.s., 
Hamze ibn Abdul-Muttaliba; 

ime Džafer je dao po imenu Poslanikova amidžića, a svoga daidžića, ashaba šehida 
Džafera ibn Ebi-Taliba; 

sinu Mus'abu dao je ime po imenu ashaba šehida Mus'aba ibn Umejra; 

a sinu Halidu dao je ime po imenu ashaba šehida Halida ibn Se'ida. 

Time je želio iskazati počast šehidima koji su pali u borbi na Allahovom putu da bi 
učvrstili temelje dini-islama. U svom postupku ostao je jedinstven, kao što bijaše junak 
kakvom ravna nema. 

On je taj za koga se reklo: "Nikada se nije prihvatio neke vlasti, niti prikupljanja 
poreza, niti zemljarine, niti bilo čega drugog, osim borbe na Allahovom putu." 

Da li ima veće počasti i slave za čovjeka kojega Božiji Poslanik, s.a.v.s., uzdigne 
iznad svojih roditelja? 

Zubejr ibnul-Avvam stekao je takvu čast u okršaju protiv Benu-Kurejze, kada mu se 
Božiji Poslanik obratio riječima: "Za tebe bih dao svoga oca i majku." 

Pa blago mu se na toj počasti. 

JUNAK U TEŠKIM OKRŠAJIMA 

Rijetke odlike koje su ispunjavale ličnost Zubejra ibnul-Avvama učinile su da bude 
nenadmašan u svakoj dužnosti koja mu se povjeri. 

Bio je običaj Božijeg Poslanika, s.a.v.s., da iskoristi sposobnosti svojih ashaba za 
poziv u dini-islam. Zbog toga bi zaduživao svakoga onim što njemu odgovara, i u čemu 
je očekivao da će uspjeti. 

Zubejr ibnul-Avvam bio je prava osoba za teške zadatke. Mnogobrojne priče govore 
o teškim zadacima kojima je bio zadužen, a izvršio ih je sa punom sigurnošću i uspjehom. 
Tako je zaslužio zadovoljstvo Allaha i Njegova Poslanika. 

Znamo kako se u Bici na Uhudu preokrenula situacija na štetu muslimana. Izgubili 
su bitku nakon što su je bili skoro dobili. Razlog tome bilo je kršenje naredbi Božijeg 
Poslanika, s.a.v.s., od jedne grupe muslimana. Bila je to teška lekcija iz koje su mnogo 
naučili. 

Zubejr se zaprepastio kad je njegov daidža Hamza ibn Abdul-Muttalib pao kao šehid. 

Svojim očima vidio je grozote koje su Kurejšije počinile na njegovom tijelu. Svoj bol je 
sačuvao u sebi, ne misleći na osvetu, jer islam zabranjuje kasapljenje. 

Nakon što su se Kurejšije pobjedonosno povukle prema Meki, Poslanik je odlučio pokazati 
mušricima snagu islama koja ne priznaje poraz. Naumio je za njima poslati odred mudžahida. 
Izabrao je Ebu-Bekra es-Siddika, r.a., i Zubejra ibnul-Avvama, r.a., da predvode grupu od 
sedamdeset konjanika u potjeri za Kurejšijama. Dvojica su ashaba primijenili sjajnu taktiku 
prilikom potjere, tako da se Kurejšijama pričinilo da je broj muslimana jako veliki. Požuriše, 
bježeći prema Meki, da spase svoje glave. 

Junačka djela Zubejra zaslužuju da se ispišu zlatnim slovima. A dovoljno je bilo ono što 
je učinio u ratu muslimana sa plemenom Benu-Kurejza u Medini, nakon Bitke na Hendeku i 

pobjede muslimana. Benu-Kurejza su bili prekršili spozarum sklopljen sa muslimanima i 
sklopili savez sa mušricima. Trebalo im je dati lekciju i primjernu kaznu. 

Poslanik, s.a.v.s., sa svojom vojskom izvršio je opsadu Benu-Kurejze, oko njihovih 
utvrda. Ta opsada se oduljila, a oni se nisu predavali. Razmišljao je Poslanik na koji način da 
okonča opsadu. Za sprovođenje zadatka nije našao podobnijih ljudi od Alije ibn Ebi-Taliba i 
Zubejra ibnul-Avvama, r.a. 

Dvojica junaka uputila su se prema utvrđenju da ispitaju njegove ulaze, zidine i visine. 
Zatim su zajedno stali ispred utvrde, rekavši sa punom vjerom, poletom i uvjerenjem: "Tako 
nam Allaha, ili ćemo okusiti ono što je okusio Hamza, ili ćemo otvoriti ovo njihovo utvrđenje. Tu 
njih dvojica sami provališe tvrđavu. Sa rijetkom hrabrošću, uzvikujući "La ilahe illellah" i tekbirajući, 
počeše udarati sabljom. Oni što su bili unutar utvrđenja prestrašiše se, pa ih spopade panika, 
dok su tekbiri odzvanjali među njima. Alija i Zubejr iskoristiše njihovu ukočenost, pa se 
strahovitom brzinom uputiše prema vratima i otvoriše ih, kako bi muslimani prodrli unutra i 
porazili pleme Benu-Kurejza. 

To je bio psihološki momenat ostvaren hrabrošću, čvrstinom živaca i dubinom vjere. 

Teško je nabrojati sva slavna djela Zubejra, međutim, ono što je učinio u Bici na Hunejnu 
smatra se junaštvom kakvo, možda, nije učinio niko prije njega. Teško da bilo koji čovjek tako 
nešto može sam sprovesti. 

Naime, nakon što su mušrici bili poraženi u Bici na Hunejnu, razbježali su se na sve strane. 
Muslimani su se uz tekbire spremali za pobjednički povratak sa ratnim plijenom. 

Maliku ibn Avfu, vođi plemena Havazin, teško je palo gledati kako se muslimani vraćaju 
kao pobjednici, pa je izabrao nekolicinu svojih ljudi i skupio ih na jedno mjesto pored kojeg su 
trebali proći muslimani. Isplanirali su podlu zasjedu iz koje će iskočiti i napasti ih sleđa. 

Zubejr je primijetio njihovu namjeru, ali neko vrijeme nije želio opomenuti druge muslimane, 
te sam provali njihovu zasjedu. Rastjerao ih je i potjerao sa mjesta kao što bi to učinio odred 
vojske. Tako je poštedio muslimane prepada i neželjenog iznenađenja. 

VELIKODUŠNI DOBROČINITELJ 

Kao što je Zubejr ibnul-Avvam bio izvstan borac i junak "bez premca", isto tako je bio 
plemeniti dobročinitelj, koji je podijelio ogromno bogatstvo na Allahovom putu, toliko daje 
kada je umro, bio u dugu. Ljubav ka dobročinstvu bila je ukorjenjena u njemu kao i ljubav 
prema borbi na Allahovom putu. Baveći se trgovinom, stekao je ogromno bogatstvo, toliko 
daje broj sluga koji su se brinuli o njegovom bogatstvu dostigao hiljadu. Ali ništa od tog 
imetka nije ulazilo u njegovu kuću, nego je dijelio onima koji su bili u potrebi, sirotinji i na 
Allahovom putu. 

Bio je potpuno uvjeren, da što više dijeli na Allahovom putu, više se povećava njegov 
imetak i bogatstvo. Oslanjao se na Gospodara svjetova, a On mu je bio dovoljan Pomagač. 
Bio je spreman darovati i svoj život na Allahovom putu. 

Umro je, a bio je zadužen, pa je oporučio svome sinu Abdullahu podmirenje njegovih 
dugova. Rekao mu je: "Ako vidiš da ti je neki dug pretežak, zatraži pomoć od mog 
Gospodara." 

AAbduIlahgaupita: 

"Na kojeg gospodara misliš?" 

Zubejr mu odgovori sa punim povjerenjem i vjerom: 

"Allah... On je najbolji Gospodar i dovoljan Pomagač." 

0 tome je kasnije pričao njegov sin Abdullah, rekavši: "Tako mi Allaha, kad god sam 
zapao u poteškoću zbog njegovog duga, rekao bih: 'Gospodaru Zubejrov, oduži njegov 
dug... Pa bi ga On odužio." 

PRESELJENJE NA AHIRET 

Zubejr ibnul-Avvam nije prestajao voditi džihad na Allahovom putu onako kako je smatrao 
da treba i kako je bio uvjeren. Bio je čovjek od odluke, koji je sprovodio ono u šta je bio 
uvjeren i što je smatrao istinom. 

Kada se desila velika fitna među muslimanima, nakon ubistva halife Osmana ibn Affana, 
r.a., došlo je do "Sukoba kod deve" između Alije ibn Ebi-Taliba, r.a., i onih koji su tražili 

osvetu za Osmanovo ubistvo. 

Našao se Alija, r.a., nasuprot Aiše, radijallahu anha. Majka vjernik bila je u svojoj nosiljci. 
Nasuprot Alije bila su i dvojica Poslanikovih prijatelja u Džennetu, Talha i Zubejr. Silno se 
isplakao kada se našao u takvoj situaciji. Tajno je zatražio da se sastane sa Talhom i Zubejrom, 
pa kada su se sastali, Alija, r.a., reče: 

"Zubejre... Tako ti Allaha, sjećaš li se dana kada je pored tebe prošao Božiji Poslanik, 
s.a.v.s., a mi smo bili natom i tom mjestu, pati reče: 'Zubejre, voliš li Aliju?' Ati si odgovorio: 
Kako neću voljeti svoga daidžića i amidžića i onog koje u mojoj vjeri.' Aon ti reče: 'Zubejre... 
Allaha mi, ti ćeš se boriti protiv njega, i bit ćeš nepravedan prema njemu.'" 

Zubejr mu odgovori: 

"Da, sad se sjećam, bio sam to zaboravio. Allaha mi, neću se boriti protiv tebe..." 

Zubejr ibnul-Avvam odmah se povuče sa bojišta. Dok je boravio u mjestu zvanom 
"Vadis-Siba", pratila gaje jedna grupa onih što su izazivali smutnju i sukob, pa mu se 
privuče Ibn-Džermuz. Ubio gaje dok je klanjao i oteo mu sablju. Zatim požuri Alijinom 
uporištu, noseći sablju i misleći da mu nosi radosnu vijest. Kada je Alija, r.a., saznao šta 
je Ibn-Džermuz uradio, reče: "Obavijestite ubicu Safijjina sina, da mu je Džehennem." 

A kada su mu donijeli Zubejrovu sablju, privuče je sebi... pa je stade ljubiti. Plakao je 
i govorio: "Koliko je samo ova sablja uklanjala teškoće Božijeg Poslanika, s.a.v.s." 

Alija ibn Ebi-Talib, r.a., preuzeo je na sebe dženazu Zubejra i Talhe, koji takođe pade 
kao šehid. 

"Nadam se da budem ja, Zubejr, Talha i Osman od onih za koje Allah kaže: 

'Odstranili smo iz njihovih prsa mržnju i učinili ih braćom, na poiivaljkama 
jedni prema drugim okrenutim. ' (El - Hidžr, 47), 

rekao je Alija ibn Ebi-Talib, r.a., i dodao: "Svojim ušima čuo sam Božijeg Poslanika, s.a.v.s., 
kako kaže: 'Talha i Zubejr su moji drugovi u Džennetu.'" 

Tako je ugašen život velikana, 
preselio je na ahiret smrću šehida, 
borac kome nije bilo premca. 



ABDULLAH IBN MES'UD, R.A. 

NJEGOVO IME 

Abdullah je sin Mes'udov, a on Gafilov, a on Habibov, a on Semhov, a on Farov, a on 
Mahzumijev, a on Sahilov, a on Kahilov, a on El-Harisov, a on Tejimov, a on S'adov, a on 
Henzilov, a on Mudrikov, a on llijasov, a on Mudara el-Hezlijja Ebu-Abdurrahmana. Bio je 
saveznik sa plemenom Beni-Zuhre. Ljudi su mu dali nadimak Ibn Ummi Abd. 

LIČNOST 

Abdullah ibn Mes'ud bio je od onih običnih Mekelija. Bogate Kurejšije unajmljivale su ga 
da im čuva stoku, tako da se on nije usuđivao sjediti s njima niti je prisustvovao njihovim 
sjelima. Bio je niska rasta tako da nije prelazio visinu čovjeka koji sjedi, sitan, mršavih nogu, 
maloga lica obilježenog preciznim crtama, crnoput. Uprkos tome, njegovo sitno tijelo nosilo 
je odlučnost i volju čvrstu poput brda koju ne povijaju poteškoće. Vjera koju je posjedovao 
Abdullah ibn Mes'ud bila je duboka poput okeana. 

PRELAZAK NA ISLAM 

Allahov Poslanik, a.s., poslan je cijelom čovječanstvu sa nebeskom porukom, pa je 
stanovnike Meke el-Mukerreme pozivao u novu vjeru spuštenu od Allaha, dž.š., 
posredstvom meleka Džibrila, a.s. 

Nova vjera u koju je pozivao najodabraniji Poslanik i najodabranije stvorenje, Muhammed, 
sin Abdullaha, a.s., propagira međuljudsku jednakost, sprečavanje nasilja i zabranu 
ugnjetavanja, čemu su bili izloženi niži slojevi društva. 

Istinska vjera dini-islam jeste vjera humanosti; ona navodi čovjeka da pritekne u pomoć 
čovjeku, da bogati usreći siromašnoga, da jaki pomogne slaboga. Zbog toga, dini-islam je 
podjednako upućen gospodi, kao što je upućen i siromasima, prosjacima i muhtačima. 

Abdullah ibn Mes'ud čuo je za Poziv Muhammed ibn Abdullaha, a bio je tek stasao 
mladić. Međutim, tome nije pridavao veliku pažnju. Radeći kao siromašni najamnik, živeći 
životom pastira - čuvao je stado Ukbeta ibn Ebi-Mu'ajta. Abdullah je vidio svađe i netrpeljivosti 
između kurejševičke gospode i velikana. Međutim, za njega tu nije bilo udjela, on je bio 
daleko od toga. Nije potrajalo dugo, a i on sam osjetio je istinitost Poziva, vidjevši svojim 
očima nadnaravnosti date Poslaniku, a.s. Odazvao se pozivu i obznanio svoj prelazak u 
islam. Stavio se na raspolaganje i službu Poslaniku, a.s., koji mu je iskazao zadovoljstvo i 
dobrodošlicu. 

POVJERLJIVI DJEČAK 

Priča o Abdullahovom prelasku na islam počinje događajem koji je glavni uzrok njegova 
uvjerenja u ispravnost Poslanikovoga poziva. S druge strane, isti događaj ujedno poslužio 
je kao dokaz neporočnosti siromašnoga dječaka, koji čuva emanet stavljen njemu na 
povjerenje. Naime, jednoga dana, dok je Abdullah čuvao stado Ukbeta ibn Ebi- Mu'ajta, u 
jednoj mekanskoj dolini, dođoše mu dva umorna čovjeka. Na njihovim licima mogla se 

primijetiti iscrpljenost, a na bijelim ispucalim usnama žeđ. 

Abdullah ibn Mes'ud ovako pripovijeda o svom prvom susretu sa Allahovim Poslanikom, 
a.s.: "Bio sam mladić koji je tek dostigao punoljetnost. Čuvao sam stado Ukbeta ibn Ebi- 
Mu'ajta, kada mi jednoga dana dođe Allahov Poslanik, a.s., u društvu sa Ebu-Bekrom, pa 
me upita: 'Mladiću, imaš li nam dati mlijeka da se napojimo?' Ja odgovorih: 'Meni je stado 
dato na čuvanje i neću vas napojiti.' Allahov Poslanik, a.s., ponovo me upita: 'Imaš li u 
stadu ovcu koja se nije janjila?' Rekao sam da imam, pa sam je doveo. Tada Allahov 
Poslanik dohvati ovcu, obrisa joj vime, pa zamoli Allaha, a u tom se napuni ovcino vime. 
Potom Ebu-Bekr donese izdubljen kamen, pa pomuze u njega. Prvo se napi Ebu-Bekr, a 
zatim Poslanik, a.s. Allahov Poslanik naredi vimenu, pa se ono vrati u svoj prvobitni oblik. 
Ja mu rekoh: 'Poduči me ovom govoru' A Allahov Poslanik, a.s., odgovori mi: 'Ti si već 
podučen, mladiću.'" 

Prvi susret Abdullaha ibn Mes'uda sa najodabranijim stvorenjem govori 
nam dvije stvari: 

prvo: Abdullah ibn Mes'ud kao povjerenik nad stadom Ukbeta ibn Mu'ajta, odbija da 

napoji Poslanika, a.s., i Ebu-Bekra es-Siddika, r.a. Ovo je primjer njegova povjerenja i čuvanja 
tuđeg bogatstva datog mu na povjerenje. Ovo je kasnije bilo presudno kod Poslanika, a.s.; 

drugo: Allahov Poslanik, a.s., kod mladića vidio je brzinu i pronicljivost, što gaje podstaklo 
da ga obavijesti o znanju koje će steći, rekavši mu: "Ti si već podučen, mladiću." 



PRVI KARIJA 23 

U prvim danima objave islama, kao što smo već kazali, muslimani su bili neznatni i 
nejaki, a skupljali su se u kući El-Erkama ibn Ebi- Erkama u Meki. U njoj su učili islam i 
dogovarali se o načinu širenja nove vjere. Kurejšije do tada nisu čuli daje neko glasno i javno 
učio Allahove ajete. Sjedeći sa Muhammedom, a.s., ashabi koji su se prvi odazvali pozivu u 
novu vjeru poželjeli su da jedan od njih prouči nešto od Allahovih uzvišenih ajeta, ada ih 
Kurejšije čuju. 

Poslušajmo predanje časnoga ashaba Ez-Zubejra ibn el-Avvama koji je bio svjedok 
događaja sa Kurejšijama: "Prvi koji je naglas proučio Kur'an poslije Allahovoga Poslanika, 
a.s., bio je Abdullah ibn Mes'ud, r.a. Naime, jednoga dana sakupili su se ashabi Allahovoga 
Poslanika, a.s., i rekli: 'Tako nam Allaha, Kurejšije nisu još čuli daje neko javno proučio 
nešto iz Kur'ana. Pa ko bi to mogao uraditi?' 

'Ja ću', javio se Abdullah ibn Mes'ud. 

'Bojimo se za tebe, želimo čovjeka čije će ga pleme moći zaštititi od Kurejšija, ako ga 
htjednu kazniti', rekoše ashabi. 
Abdullah ibn Mes'ud im reče: 
'Dozvolite mi, Allah će me zaštititi.' 

Sljedećeg dana, Abdullah ibn Mes'ud otišao je na mjesto gdje se Kurejšije okupljaju, pa 
staoizaučio: 

"U ime Allaha, Milostivog, Samilosnog.'" 

"Milostivi, Poučava Kur'anu..." 24 Učio je tako, a Kurejšije su se okupljale oko njega 
pokušavajući da razaberu šta govori. 
'Šta ovo zbori ibn Ummi Abd?' 

'Citira nešto od onoga što je došlo Muhammedu, rekli su neki, a zatim navalili na Ibn- 
Mes'uda, udarajući ga gdje stignu. 

Abdullah ibn Mes'ud je i dalje učio ajete, učio je sve dok je htio, a potom se vratio svojim 
drugovima, onako ozlijeđen i izgruvan po licu i tijelu. 

'To je ono čega smo se plašili za tebe', rekoše mu ashabi. 

A Abdullah ibn Mes'ud odgovori: 

'Allahovi neprijatelji mi nisu nikada bili beznačajniji. Ako želite, i sutra ću uraditi isto što 
sam uradio danas.' 

'Dovoljno je', rekoše ashabi, 'već su ćuli ono što mrze.'" 

Abdullah ibn Mes'ud bio je tako prvi koji je ućio jasne kur'anske ajete, na najsvetijem 
mjestu u Meki - Bejtullahil-haramu. Poslije toga, Abdullah je ćesto, svojim bogobojaznim i 
osjećajnim glasom, ućio Kur'an Allahovom Poslaniku, a.s. 

Jednom prilikom Poslanik, a.s., poželio je ćuti Abdullaha ibn Mes'uda, pa ga pozva i 
reče: 

'Uči mi Kur'an, Abdullahu!' 

Abdullah se postidi i reče: 

'Kako da učim kad je tebi objavljen?!' 

A Resulullah, a.s., odgovori mu: 

'Volim da slušam kad neko drugi uči Kur'an.' 

Abdullah ibn Mes'ud počeo je učiti suru En-Nisa, dok nije proučio ajet: "A šta će tek biti 
kada dovedemo svjedoka iz svakoga naroda, a tebe dovedemo kao svjedoka protiv ovih... " 
nakon čega Allahovom Poslaniku, a.s., kliznuše suze niz lice i reče: "Dovoljno je." 



IZ POSLANIKOVE PORODICE 

Allahov Poslanik, a.s., upoznao jelbn Mes'udovu iskrenost i spremnost da se žrtvuje na 
Allahovom putu, pa gaje približio sebi imajući u njega potpuno povjerenje. Abdullahova 
povjerljivost je prvi put pokazana pri susretu u dolini Meke dok je čuvao stado. Abdullah je 
povjerovao u iskrenost Poslanika, a.s., i savršenstvo Poziva kojim je zadužen, te mu se 
stavio u službu. Iz dana u dan se njegova vezanost i prisnost sa Resulullahom, a.s., 
povećavala. Ono je najzad naraslo do te granice da mu je bilo dozvoljeno pokucati na 
Poslanikova, a.s., vrata u bilo kom vremenskom periodu, i ulazio je u kuću bez imalo 
sustezanja. 

Abdullah ibn Mes'ud žurio je da štogod usluži najodabranije stvorenje, Allahova 
Poslanika, a.s., pa mu je čak obuvao obuću pri njegovom izlasku iz kuće i skidao je kada 
bi ulazio. Isto tako, nosio je Resulullahovu obuću i misvakzazube, zaklanjao Resulullaha 
prilikom kupanja i polijevao mu vodu . Također, budio je Poslanika i ulazio u sobu u kojoj je 
on boravio. 

Ebu-Musa el-Eš'arij govori o toj vezi, pa kaže: "Došli smo ja i moj brat iz Jemena, pa smo 
pomislili da su Abdullah ibn Mes'ud i njegova majka iz Poslanikove, a.s., porodice, zbog 
čestog ulaženja u Resulullahovu kuću." 

Allahov Poslanik, a.s., ga je jako zavolio, a među ostalim ashabima ukazao mu posebno 
mjesto. Ibn Mes'ud je bio Resulullahov, a.s., tajnik. 0 Abdullahu ibn-Mes'udu i njegovoj vezi 
s Poslanikom, ashabi su znali reći: "Bilo mu je dozvoljeno šta nama nije i bio je svjedok čemu 
mi nismo bili." 

Upravo zbog toga što je Allahov Poslanik, a.s., imao veliko povjerenje u njega dozvolio 
mu je da dođe u bilo kojem vremenu, rekavši: "Dozvoljeno ti je da uđeš kod mene u svakom 
vremenu." 



PRAVNIK UMMETA 

Družeći se sa Allahovim Poslanikom, a.s., Abdullah ibn Mes'ud stekao je veliko znanje 
iz fikha 25 i istinsku bogobojaznost, a sam o sebi je kazao: "Slušajući Allahovoga Poslanika, 
a.s., naučio sam sedamdeset sura u kojim mi nema premca među mojim drugovima." 

Abdullah ibn Mes'ud bio je, dakle, izuzetan učač Kur'ana, a osim toga bio je jedan od 
ashaba koji je najbolje razumijevao Kur'ani-kerim. 

U ovom je smislu zabilježeno predanje kada je jedan čovjek došao kod halite Omera ibn 
el-Hattaba. r.a., dok je on stajao na Arefatu i rekao mu: "Vladaru pravovjernih, dolazim iz 
Kute, u kojoj sam ostavio čovjeka koji napamet diktira i tumači Kur'an." 

Omer se naljuti kao rijetko kada, unese se čovjeku u lice i upita: 

"Ko je on, teško tebi?" 

"Abdullah ibn Mes'ud." 

Kod halife Omera nesta svake ljutnje, pa smireno reče čovjeku: "Tako mi Allaha, ne 
znam daje ostao i jedan od ljudi dostojniji ovoj stvari (tumačenju Kur'ana) od njega. Ispričat 
ću ti nešto o tome. 

'Allahov Poslanik, a.s., jedne je noći sjedio kod Ebu-Bekra. Razgovarali su o pitanjima 
koja se tiču muslimana, a i ja sam bio u društvu i učestvovao u razgovoru. Nakon razgovora, 
zajedno sa Resulullahom, a.s., izašli smo i uputili se ka džamiji. Kada smo stigli, zatekli smo 
nepoznatog čovjeka na namazu. Allahov Poslanik, a.s., zastao je i slušao njegovo učenje. 
A onda se okrenu i reče: 'Koga raduje da uči Kur'an onako kako je objavljen, neka uči po 
kiraetu kojim uči ibn Ummi Abd (Abdullah ibn Mes'ud).' 

Poslije namaza, Abdullah ibn Mes'ud stao je i počeo učiti dovu, na što Allahov Poslanik 
reče: 'Traži, bit će ti dato! Traži, bit će ti dato. A ja rekoh u sebi', nastavlja Omer, 'Tako mi 
Allaha, poranit ću kod Abdullaha ibn Mes'uda da ga obrađujem o Poslanikovoj garanciji za 
njegovu dovu. Tako sam i uradio. Uranivši stigao sam do njega, međutim, kod njega je već 
bio Ebu-Bekr koji me preteče. Tako mi Allaha, nisam se nikada takmičio sa Ebu-Bekrom u 
činjenju dobra, a da me nije pretekao.'" 

Mnogo je primjera Abdullahova razumijevanja i znanja. Dovoljan dokaz tome jeste događaj 
sa halifom Omerom ibn el-Hattabom, r.a. Halifa je sreo karavan koj je dolazilo sa puta. Noć 
je bila mračna tako da nisu mogli prepoznati ko im dolazi u susret. U tom karavanu je bio i 
Abdullah ibn Mes'ud. Omer je rekao da ih dozovu: 

"Odakle dolazite?" 

A Abdullah ibn Mes'ud odgovori: 

"Sa raznih strana. " 26 

"A znate li štaje u Kur'anu najveličanstvenije?" 

"Mah je - nema boga osim Njega - Živi i Vječni! Ne obuzima Ga nidrijemežnisan!" 21 , 
odgovori Abdullah. 

"Pitajte ih štaje u Kur'anu najpravednije?", upita Omer. 

"Mah zahtijeva da se svačije pravo poštuje, dobro čini i da se bližnjim udjeljuje" 2 * , nato 
će Abdullah. 

"Pitajte ih štaje univerzalno u Kur'anu?" 

"Onajko bude uradio koliko i trun dobra - vidjet će ga, a onajko bude uradio i koliko trun 
zla- vidjet će ga, " 29 odgovori Abdullah. 
"Štaje najstravičnije u Kur'anu?" 

"To neće biti ni po vašim željama, ni po željema sljedbenika Knjige; onajko radi zlo bit će 
kažnjen za to i neće naći, osim Maha, zaštitnika ni pomagača. " 30 
"Pitaj ih šta u Kur'anu daje najviše nade?" 

"Reci: '0 robovi Moji, koji ste se prema sebi ogriješili, ne gubite nadu u Mahovu milost! 
Mah će, sigurno, sve grijehe oprostiti. On doista mnogo prašta i On je milostiv ^ 31 , odgovori 
Abdullah. 

A Omer će na kraju: 

"Pitajte ih je li među njima Abdullah ibn Mes'ud?" 

Oni odgovoriše: 

"Tako nam Allaha, jeste!" 

"SUDIJA" EBU-DŽEHLU 

Abdullah ibn Mes'ud preživio je patnje i zlostavljanja kao i svi prvi muslimani, ako ne i 
mnogo gore i teže od njih. On nije bio uticajna ličnost i nije poticao iz ugledne kuće niti je imao 
jako pleme koje bi ga štitilo od mušričkih napada. Međutim, Ibn-Mes'ud bio je osoba dubokoga 
vjerovanja i lijepoga ahlaka. Kroz svoje nedaće koje je preživljavao od moćnika Kurejšija, 
upoznao je zadrte i zagrižene Allahove neprijatelje. 

Abdullah ibn Mes'ud preživio je i učestvovao u ratnim pohodima. Kao i ostali ashabi 
bio je uz Resulullaha, a.s., spreman da žrtvuje život na Allahovome putu. 

Na dan Bedra islam je zasjao punim sjajem, neka je hvala Allahu što je tako bilo, a svjetlo 
vjerovanja zračilo je iz duša ljudi koji su bili uz Allahovoga Poslanika, a.s. Zbog toga je 
pobjeda bila njihova sudbina, od Allaha određena. 

Bitka na Bedru pokazala je svijetu daje kraj nasilnika i zulumćara propast, a put pristalica 
Istine postojan i siguran. 

Abdullah ibn Mes'ud nosio je na dan Bedra u duši želju o kojoj nikome nije govorio. 
Kretao se u žaru borbe poput pčele, s jednog na drugo mjesto, onako sitan i hitrih pokreta. 
Njegova pokretljivost nije bila uzmicanje niti bježanje, već potraga za određenom osobom 
želeći osvetu i njegovu kaznu. Odjednom, Abdullah ibn Mes'ud je ugledao dva Afrova sina 
kako se bore sa Ebu-Džehlom. Radostan što je našao koga je tražio, povika: "Držite ga!" 
Onda se približio i sabljom presudio Allahovom neprijatelju, odsjekavši mu glavu. Uzeo ju je 
i odnio Poslaniku, as., uzvikujući: "La ilahe illellah... Allahu ekber" (Nema boga osim Allaha... 
Allah je najveći!) 

TEŽI OD UHUDA 

Davno je rečeno "Čovjek se mjeri po njegovom srcu i jeziku." Ova izreka ponajviše 
odgovara Abdullahu ibn Mes'udu. Ljudska vrijednost, uistinu, ne procjenjuje se po njegovoj 
krupnoći, visini ili ljepoti. Vrijednost je u duši bogobojaznoj, u oštroumnosti prodornoj i u 
činjenju dobročinstva. Abdullah ibn Mes'ud je upravo takve vrline stekao kroz druženje i 
činjenje hizmeta Allahovom Poslaniku, a.s. Zbog toga, Abdullah je uživao važno mjesto kod 
Allahova Poslanika, a.s. Jedne prilike Resulullah je rekao: "Kada bih trebao nekoga imenovati 
za vođu bez šure muslimana, imenovao bih Ibn Ummi Abda." 

Navest ćemo događaj koji najbolje pokazuje Abdullahovo mjesto kod Poslanika, a.s., 
i bitnu poziciju koju je zauzimao u islamu. Allahov Poslanik, a.s., sjedio je sa svojim 
ashabima, a među njima je bio i Abdullah ibn Mes'ud. Sjedili su ispod drveta na kojem 
su bili uzreli plodovi. Abdullah ibn Mes'ud popeo se na drvo da ubere nekoliko plodova. 
Kada su ashabi pogledali odozdo, vidjeli su njegove tanke potkoljenice, pa su se počeli 
smješkati i išaretiti jedan drugom. Primijetivši to, Resulullah, a.s., reče: "Smijete se 
potkoljenicama Ibn-Mes'uda?! Tako mi Onoga u Čijoj je ruci moj život, one su kod Allaha, 
dž.š., teže od brda Uhud." 

POVJERENIK BEJTUL-MALA KUFE 

Abdullah ibn Mes'ud tokom je cijeloga svoga života bio u društvu sa Allahovim Poslanikom, 
a.s., sve do njegovog preseljenja na ahiret. Halifa Omer ibn el-Hattab, r.a., poznavao je 
Abdullahovu vrijednost, pa ga je postavio za povjerenika državne blagajne Kufe. Tom je 
prigodom, obraćajući se stanovništvu Kufe, rekao: "Tako mi Allaha, Koji je samo jedan, 
zaista, ja dajem prednost Abdullahu ibn Mes'udu nad sobom kod vas, pa uzmite od njega i 
podučavajte se kod njega." 

Zavoljeli su ga stanovnici Kufe, izuzev nekolicine koja nikad nikoga nije voljela. To su bili 
buntovni ljudi koji vole odmetništvo, pobune i smutnje. Ta privrženost se najbolje vidjela 
kada je halifa Osman ibn Affan, r.a., htio smijeniti Abdullaha ibn Mes'uda sa položaja 
povjerenika, na što se okupiše stanovnici Kufe i rekoše Abdullahu: "Budi sa nama i ne izlazi 
iz grada. Mi ćemo te zaštititi, da od halife ne dođe ništa što ti ne voliš." Međutim, Abdullah ibn 
Mes'ud sa svojim čistim vjerovanjem, sa ahlakom klesanim u Poslanikovoj, a.s., kući, nije 
želio nikakvo opiranje Vođi pravovjernih. Obratio se stanovnicima Kufe i rekao im: "Zaista je 
na meni pokornost halifi i sigurno će se dogoditi smutnja, a ja ne želim biti prvi koji će joj 
otvoriti vrata." Zatim se vratio u Medinu gdje naiđe na neke nesuglasice i razmimoilaženja sa 
halifom Osmanom , što navede Vođu pravovjernih da ukine Abdullahu novčano primanje. 
Uprkos svemu tome, Abdullah ibn Mes'ud nije progovorio nijednu ružnu riječ o halifi, neka je 
na njih obojicu Allahovo zadovoljstvo i selam. 

Ibn-Mes'ud nagovijestio je ono što će se desiti muslimanima, upozorio je na veliku 
smutnju koja će doći poslije njegovog smjenjivanja, a u kojoj nije želio učestvovati. On je to 
i javno izjavio, rekavši: "Dogodit će se velika smutnja, a ja ne želim biti prvi koji će joj otvoriti 
vrata." 

BOGOBOJAZNI UČENJAK 

Život Ibn Ummi Abda (Abdullaha ibn Mes'uda) u kući Resulullaha, a.s., ostavio je neizbrisiv 
trag na njemu. Bio je čovjek od nauke, bogobojazan i savjestan. Abdullah ibn Mes'ud nije bio 
samo sluga Allahovom Poslaniku, a.s., i učač Kur'ana nego je ta blagoslovljena veza proizvela 
učenjaka i pravnika. 0 njemu je Vladar pravovjernih Omer ibn el-Hattab, r.a., rekao: "On je 
posuda ispunjena znanjem." 

Allahov Poslanik, a.s., također je oporučio: "Prihvatite znanje Ibn Ummi Abda." 

Abdullah ibn Mes'ud bio je, dakle, poznavalac šerijatskog prava, vjere i prenosilac 

časnog Resulullahovog hadisa. Koliko je bilo strahopoštovanje koje je Abdullah ibn Mes'ud 
osjećao kada bi se dotaknuo hadisa koji je prenosio direktno od Allahova Poslanika, a.s. 
Sav je drhtao bojeći se da ne bi nešto dodao ili zaboravio iz hadisa. 

0 ovome Alkame ibn Kajs kaže: "Abdullah ibn Mes'ud bi svakoga četvrtka, nakon 
ikindije držao ders. Nisam ga čuo, u toku svih tih predavanja da je rekao osim jedanput: 
'Rekao je Allahov Poslanik, a.s...' Ja sam tada pogledao u njega, bio je naslonjen na štap koji 
se tresao i klatio." 

Poštovanje prema najodabranijem stvorenju, Allahovome Poslaniku, a.s., onome što je 
on govorio i njegovome hadisu, dostiglo je granicu daje podrhtavao iz strahopoštovanja i 
bojazni da spomenuvši hadis štogod ne pogriješi. 

Amr ibn Mejmun opisao je njegovo stanje kada bi citirao hadis Allahova Poslanika, a.s., 
u sljedećem predanju: "Išao sam često kod Abdullaha ibn Mes'uda. Godinu dana ga nisam 
čuo da prenosi hadis od Allahova Poslanika, a.s.,osim što je jednom rekao: 'Rekao je 
Allahov Poslanik...', pa gaje obuzela takva bojazan da sam primijetio kapi znoja velike kao 
graške kako kapaju sa njegova čela. Zatim je progovorio: 'U ovom je smislu rekao Allahov 
Poslanik, a.s...'" 

Njegovo visoko mjesto među časnim drugovima prve generacije, neka je na njih Allahovo 
zadovoljstvo i selam, da se vidjeti iz govora Ebu-Muse el-Eš'arija: "Ne pitajte nas ni o čemu 
sve dok je među vama ovaj učenjak", tj. Abdullah ibn Mes'ud. Neki su ashabi vladaru 
pravovjernih Aliji ibn Ebi-Talibu rekli: "Vladaru pravovjernih, nismo vidjeli čovjeka ljepšeg 
ahlaka, korisnijeg u nauci, boljeg u društvu i bogobojaznijeg od Abdullaha ibn Mes'uda!" 

"Tako vam Allaha, je li iskreniji od vas?", upita ih Vladar pravovjernih. 

"Jeste!", rekoše. 

"Bože moj, budi svjedok, Bože moj i ja kažem ono što su oni rekli, i još ljepše... Učio je 
Kur'an, dozvoljava ono što je Allah dozvolio i zabranjuje ono što je Allah zabranio... poznaje 
šerijatsko pravo i poznaje sunnet." 

0 Abdullahu ibn Mes'udu izrečene su mnoge izreke koje govore o dubini njegove mudrosti 
i znanju, te moći izražavanja kojoj gaje podučio Plemeniti Kur'an. 

Zabilježeno je da je za halif u Omera ibn el-Hattaba. r.a. , Abdullah kazao: "Njegov je 
islam bio osvajanje, njegova hidžra pobjeda, a njegova vladavina milost." 

Također, osvrnuo se na važnost ljudskoga rada, pa je rekao: "Zaista, osjetim mržnju 
prema čovjeku kada ga vidim besposlena... da nema posla na dunjaluku, a ni posla za 
ahiret." 

PRESELJENJE NA AHIRET 

Svijeća Abdullahova života se polahko počela topiti i gasiti. Posljednje trenutke provodio 
je u ibadetu i razmišljanju. Ponavljao je: "Najveće bogatstvo jeste zadovoljstvo duše. Najbolja 

je opskrba bogobojaznost. Najgore je sljepilo neznanje. Najteže su greške laži. Najgora je 
zarada kamata, a najgora je hrana jetimski imetak. Ko oprašta, i Allah će njemu oprostiti." 
Ovo su bili principi u životu Abdullaha ibn Mes'uda. 

Kada mu je došao halifa Osman Zun-nurejn, r.a., nakon što se vratio u Medinu, rekao 
mu je: 

"Na što se žališ?" 

"Moji grijesi", odgovori mu Abdullah ibn Mes'ud. 

"Za čim osjećaš potrebu?", upita ponovo halifa. 

Albn-Mes'ud odgovori: 

"Milost mog Gospodara." 

Halifa ga upita: 

"Dati dovedem liječnika?" 

"Moja je bolest od liječnika." (Od Allaha) 

"Zar nećeš da naredim dati daju platu?" (Nakon što mu je halifa prije ukinuo platu, kao 
što smo spomenuli.) 

"Nemam potrebe za njom." 

"Neka ostane tvojim kćerkama poslije tebe!", reče halifa. 

"Zar se plašiš siromaštva za moje kćeri?! Ja sam naredio svojim kćerkama da svaku 
noć uče suru El-Vakia, jer sam čuo Poslanika, a.s., da je rekao: 'Ko prouči suru El-Vakia 
svako veče, neće ga nikada stići siromaštvo.'" 

Abdullah ibn Mes'ud nije bio privržen dunjalučkom sjaju i ukrasima. Dunjaluk je u njegovim 
očima bio prolazan i kratak, kao što i jeste, a žudio je za zadovoljstvom Gospodara svjetova, 
Slavljenim, Veličanstvenim. Možda je u cijelom svom životu imao samo jednu istinsku želju... 
Želju koju traži istinski musliman. 

0 tome Abdullah ibn Mes'ud pripovjeda: "Bio sam sa Poslanikovim, a.s., mudžahidima u 
pohodu na Tebuk. Ustao sam u pola noći i u jednom dijelu vojnog logora primijetio svjetleću 
baklju. Otišao sam na mjesto odakle se vidjela svjetlost, gdje sam zatekao Poslanika, a.s., 
Ebu-Bekra i Omera, r.a. Sahranjivali su Abdullaha Zul-Bedžadejna el-Muznija koji je tu noć 
preselio na ahiret. Iskopali su mu kabur te Poslanik, a.s.,reče: 'Primaknite mi vašeg brata', 
i oni gaprimaknuše. Kada su ga spuštali u kabur, Resulullah, a.s., reče: 'Allahu moj, zanoćio 
sam s njim zadovoljan... budi i Ti zadovoljan s njim!' A ja rekoh: 'Kamo sreće da sam ja 
vlasnikovog kabura.'" 

Abdullah ibn Mes'ud želio je da Allahov Poslanik, a.s., i njega stavi u kabur i uputi dovu 
i blagoslov kod njegova ukopa, kao što mu je dao blagoslov za sticanje nauke i kao što je 
bio zadovoljan u druženju s njim. 

Abdullah ibn Mes'ud preselio je, a imao je nešto više od šesdeset godina. Ukopan je 

u El-Bekiji, mezarju svijetle Medine, gdje su ukopani čestiti šehidi Uhuda. Dženazu mu je 
klanjao časni Poslanikov ashab Ez-Zubejr ibn el-Avvam po noći. 

Islam je odlikovao Abdullaha ibn Mes'uda , uzvisujući ga sa deredže na deredžu. Jer, 
islam jeste vjera jednakosti, istine i pravde. 



HABBAB IBN EL-ERETT, R.A. 

NJEGOVO IME I PORIJEKLO 

Njegovo ime je Habbab, sin je El-Erettov, a on Džendelov, a on Sa'dov, a on Hazimov, 
a on Ka'bov, a on Zejdov, a on Menatov, a on Temima et-Temimija. Nadimak mu je bio 
Ebu-Abdullah. 

TEŠKO DJETINJSTVO 

Nijedno dijete od svoga rođenja nije doživjelo patnje kao Habbab ibn el-Erett. U 
predislamskom dobu ratovanje je bilo zakon Arapskoga poluotoka, kao što je trgovanje 
robljem bila najraširenija pojava. Tako je bilo u svim dijelovima zemlje. Čovjek nije bio ništa 
drugo do jeftina roba u društvu u kome jači vlada slabijim, odlučuje o njegovom životu i 
sudbini, kupuje ga i prodaje. 

Kada je bio dijete, Habbab se igrao sa svojim vršnjacima u šatoru plemena Temim. 
Jedno arapsko pleme napalo je pleme Temim. Porušili su šatore, zarobili žene i zaplijenili 
stoku i imetak. Skupili su otete žene i djecu, vezali im noge i ruke kao životinjama i odveli ih 
na pijacu robija da ih prodaju. Habbab je od toga dana lišen roditeljske nježnosti i zaštite 
familije. Kupila ga je mekanska bogatašica po imenu Ummu Enmarel-Huzaijje. Habbab je 
odrastao u njenoj kući služeći je i slušajući njene naredbe s punom pokornošću, skrušena 
i slomljena srca. Ummu Enmar uočila je Habbabovu inteligenciju i pronicljivost. Prema 
njemu se ljubazno odnosila, pokušavajući ga usmjeriti poslu i zanatu koji će mu koristiti. 
Nakon podužega služenja, ona gaje oslobodila. 

Habbab nije bio kao drugi mladići koji su se igrali i zabavljali i provodili vrijeme u ribolovu 
i lovu zato što mu to uvjeti nisu dozvoljavali. Želio je nadoknaditi propušteno, pa se posvetio 
učenju zanata i čitanju i pisanju. U tome gaje mnogo pomogla Ummu Enmar, dajući mu što 

mu je trebalo. Na kraju je sklopio i savez sa Benu-Zehra, jer su oni bili i saveznici Ummu 
Enmar. Za vrlo kratko vrijeme Habbab je naučio čitati i pisati, a većinu ljudi to tada nije 
zanimalo. 

Od djetinjstva Habbaba su privlačile sablje, pa je želio naučiti način njihove izrade. Dugo 
je vremena provodio kraj kovača, posmatrajući i pokušavajući otkriti tajnu njihova zanata. 
Stupio je u službu kod jednog kovača sablji uz pomoć Ummu Enmar i tu pokazao nadarenost 
u njihovoj izradi. Sablje koje je on pravio, kvalitetom i ljepotom bile su ravne sabljama 
pravljenim u Meki. Bio je vješt u ukrašavanju i rezbarenju slika i natpisa na njima. 

Ummu Enmar ga je nastanila u jednom od svojih stanova koji je pretvorila u radnju za 
izradu sablji. Habbaba je smatrala svojim ortakom. Za vrlo kratko vrijeme stekao je slavu i 
pročuo se po cijeloj okolici. Ljudi su mu navalili dolaziti sa narudžbama, a dirhemi su se 
gomilali ispred njega. Dunjaluk mu se počeo smiješiti nakon duge patnje. Život je postao lijep 
i sladak nakon muke, lišenosti i patnje. Nije prisustvovao zabavama i sijelima, već je svoje 
vrijeme trošio u izradi sablji i u proširivanju znanja. 

HABBABOVE OSOBENOSTI 

Ličnost Habbaba ibn el-Eretta, uistinu, bila je jedinstvena. Bio je lišen majčinske nježnosti 
i rodbinske zaštite. Djetinjstvo mu je bilo tužno, a on utučen i usamljen. Bio je smirena osoba, 
čvrstoga stava. Mnogo je razmišljao o svemiru i njegovom stvaranju, o ljudima, njihovom 
ponašanju i postupcima; o životu - besmislenom i punom nepravde i tiranije. Posmatrao je 
nasilja ljudi jednih prema drugima, a sam je nosio sjećanja patnji svoga prijašnjeg života. 
Pokušavao je otkriti tajnu života i postojanja. Želio je naći nešto, upoznati nekoga ko zna bit 
i ko mu može pomoći da dospije do smislenoga cilja. 

Bio je srednjega rasta, mršav, izborana lica, smeđeg tena, crne kose, vitke građe. Imao 
je jake mišice i bio je strpljiv u podnošenju napora i tegobe. 

SVJETLOST ŽERAVICE 

Habbabova kuća bila je sastajalište kurejšijskih mladića. Sablje su bile oružje ljudi u to 
vrijeme, ukras mladića i simbol snage i ponosa. Zbog toga se oko Habbaba okupila elita 
vitezova. Ljudi su gledali njegov rad i hvalili njegovu vještinu. Savjetovali su ga, dajući mu 
svoje primjedbe u izradi njegovih lijepih i britkih sablji. 

U to je vrijeme odjekivao glas o poslanstvu Muhammeda, a.s., kome je došao Džibril, 
r.a, sa Objavom od Jednog Jedinog Stvoritelja i zadužio ga da dostavi poruku islama. Ta 
poruka je univerzalna, za cijelo čovječanstvo, ona izbavlja čovjeka iz okova neznanja i 
zablude koji su ga pritiskali. I ta Uputa, za razliku od svih prijašnjih, sačuvana je od izmjene 
i zaborava. Hvala neka je Allahu na tome. 

Kurejšije su naprosto poludjeli zbog ove Poslanice koja je ugrozila njihove interese 
i prijetila njihovom utjecaju i položaju. Počeli su se opirati uvredama i zlostavljanjima, a 
Allahov Poslanik, a.s., prenosio je odlučno svoju poruku. U početku je to činio tajno i 
među najodabranijim ljudima. Kurejšije su prepričavali priče o Poslaniku, a.s., ismijavali 
se i rugali njegovoj vjeri, čudili se njegovom djelu i djelu onih koji ga slijede. Razbjesnili 
bi se u svojim raspravljanjima, a zabavljali bi se nadjevanjem pogrdnih imena Allahovom 
Poslaniku, a.s. U njihovim očima jednom je bio pjesnik, drugi put čarobnjak, treći put 
luđak. Džahilijet ih je zanio pa nisu vidjeli pravi smisao njegovoga poziva, a oholost i 
nepravednost su ih odvratile od spoznaje vjere i uočavanja pravde i uzvišenih ciljeva 
koje ona nosi; obožavanja jednog jedinog Boga, odbacivanje obožavanja idola i kipova, 
koje su sami pravili i davali im imena za koje Allah, dž.š., nije poslao nikakav dokaz. 

U skladu s Habbabovom prirodom i njegovoj sklonosti razboritom razmišljanju i 
posmatranju, počeo je analizirati poziv. Poredio je njegovu poruku sa životom stanovnika 
Meke, sklonih griješenju, nepravdi, nasilju i bestidnosti. Vjerovanje se uvlačilo u njegovo 
srce, a žeravica svjetlosti rasplamsavala se u njegovoj duši. Odlučio je stupiti u kontakt sa 
Muhammedom, a.s., i pridružiti se džematu vjernika, blagoslovljenih prethodnika. I uspio se 
sastati sa Allahovim Poslanikom, a.s, i pred njim izjaviti svoj šehadet: "Vjerujem i svjedočim 
da nema drugog boga osim Allaha i da je Muhammed, a.s., Njegov Poslanik." Allahov 
Poslanik, a.s., poslije mu je dolazio kući, a često mu je svraćao i u radnju. 

Habbab je krio svoj islam, nastavivši svoje uobičajene poslove. Njegovu dušu opila 
je slatkoća vjerovanja. Kurejšijama je odgađao njihove narudžbe i isporuke sablji 
opravdavajući to raznim dokazima. Jednog dana mušterije su ga tražile radi sablji koje su 
naručili, pa ga nisu našli kod kuće. Nije prošlo mnogo vremena a Habbab se pojavio pred 
njima. Ušao je u kuću i sjeo ispred ognjišta, ne mareći za njihovo prisustvo. Bio je daleko od 
njih u svojim razmišljanjima o govoru koji je čuo od Allahova Poslanika, a.s., koji je odzvanjao 

u njegovim ušima. Jedan od onih koji su ga čekali, upita: "Jesi li završio, kao što si obećao, 
moju sablju?" Ali Habbab nije ni čuo šta mu je ovaj govorio, a u sebi je ponavljao: "On je 
Poslanik, upućivač! On je Božiji Poslanik..." 

Drugi od ovih ga upita: "Jesi li se to sastao i pričao s njim?" Habbaba ovo pitanje 

vrati u stvarnost pa se prihvati svoga posla bez priče. Međutim, Kurejšije zaključiše da 
Habbab slijedi Muhammedovu, a.s., vjeru i daje ostavio obožavanje njihovih bogova i 
kipova. Počeli su ga provocirati i psovati, bacajući sumnju na Allahovoga Poslanika. Habbab 
nije mogao slušati riječi koje vrijeđaju upućivača čovječanstva i spasioca ljudi, pa podiže 
svoj glas i gledajući im u lica, reče: "Ušutite! On je Božiji Poslanik! On je upućivač! Došao je 
da nas izvede iz zablude na svjetlo! Jeste, primio sam islam, izgovorio šehadet i krenuo 
ispravnim putem." 

Na ovo Kurejšije nasrnuše na njega da ga ušutkaju, udarajući ga pesnicama i nogama. 
Udarali su i gruhali njegovo vitko i nejako tijelo sve dok nije pao na zemlju stenjući od bola. 
Gazali su ga tako i onda ga ostavili da se bori između života i smrti. Kada je došao svijesti, 
osjećao je bolove u svim dijelovima tijela. Jedva se mogao kretati, ali se prisilio ustati i oprati 
lice, ponavljajući nekoliko riječi koje je naučio od Allahova Poslanika, a.s. 

Nekoliko je mladića otišlo do Ummu Enmar i rekli joj: "Ummu Enmar, Habbab je 
promijenio vjeru i slijedi vjeru Muhammeda, a.s., pa gledaj šta je na tebi da uradiš." Ona 
im nije povjerovala, mada je i sama vidjela Allahovoga Poslanika kako dolazi kod 
Habbaba. Jednostavno, nije mogla povjerovati da čovjek poput njega može ostaviti njenu 
vjeru i suprotstaviti se njenoj volji. Požurila je do Habbabove kuće i našla ga kako sjedi 
ispred ognjišta. Uzela je komad vrućeg željeza i prislonila ga na Habbabovo tijelo. 

"Kako si se usudio promijeniti vjeru? Zar u vjeru toga luđaka i pjesnika?", bjesnila je 
Ummu Enmar. 

"Ne! On nije luđak! On je Božiji Poslanik, upućivač plemeniti! On je naš Poslanik!", 
govorio je Habab opirući se. 

Udarala ga je vrućim željezom i lancima po glavi i leđima dok nije počela teći krv iz 
njegova tijela. Ostavila ga je u takvom stanju, nadajući se da će ga ova kazna vratiti staroj 
vjeri. 

Međutim, Habbab ibn el-Erett je samo povećao svoje vjerovanje i čvrstinu, odlučan 
da slijedi put istine i pravde, bez obzira na kakva sve mučenja i patnje nailazio. Nije se 
zadovoljio samo istrajnošću u svojoj vjeri nego je odbijao udovoljiti svaku potražnju 
Kurejšija koji su ostali nevjernici, ukazujući tako kakav je put izabrao. 

0 njemu je Eš-Šebijj rekao: "Zaista je Habbab bio strpljiv. Nije davao nevjernicima 
ono što su mu tražili, a oni su na njegova leđa stavljali usijano kamenje sve dok mu se 
nije ogulilo meso." 

Habbab je bio šesti od onih koji su primili islam prije nego što je Allahov Poslanik, 
a.s., ušao u kuću Erkama ibn Ebu el-Erkama. On je prvi koji je izjavio svoj prelazak na 

islam poslije Allahova Poslanika, a.s., i Ebu-Bekra, pored toga što je znao da će biti 
izložen patnji. Izjavio je svoj islam, raspirujući bijes i oholost nevjernika Kurejšija, naoružan 
nesvakidašnjim strpljenjem u podnošenju patnji koje liče strpljenju Allahova poslanika Ejjuba, 
a.s., u njegovoj bolesti. 

Prvi koji je izjavio islam bio je, naravno, Allahov Poslanik, a.s., a njegov amidža 
Ebu-Talib, Allahovim emrom štitio gaje od zlostavljanja. Slijedio gaje Ebu-Bekr koji je 
izjavom svoga primanja islama branio Vjerovjesnika, a.s., i sprečavao napade na njega. 
Poslije njih, od onih koji su primili islam jesu vjernici iz redova običnoga naroda koji mimo 
Allaha nisu imali nikoga ko će ih zaštiti i spriječiti kurejševičke napade na njih. Od njih su: 
Habbab ibn el-Erett, Suhejb ibn Sinan, Bilal ibn Rebbah, Ammar ibn Jasir i Sumejja Ummu 
Ammar. Oni su stavljani u željezne oklope, a zatim bili izlagani na žestoko sunce tako da bi 
im se cijelo tijelo sparilo pa bi u takvim mukama umirali. Neka je na sve njih Allahov selam i 
blagoslov. 

Ummu Enmar specijalizirala se u kažnjavanju Habbaba. Grijala bi željezne lance koji su 
se nalazili u Habbabovoj radionici i njima vezivala njegove ruke i noge. Zatim bi grijala 
željezo i njime pržila njegovo tijelo, a on je bio strpljiv i čvrst, samo bi tiho uzdisao, izgovarajući: 

"Allah je najveći. Allah je najveći. Hvala pripada Allahu." 

Jednoga dana se Habbab sastao sa muslimanima koji su kao i on stavljani na muke, 
pa su potražili Allahovoga Poslanika, a.s., i upitali ga: "Allahov Poslaniče, hoćeš li zatražiti 
pomoć za nas?" Ali, neka nam Habbab ispriča cjelokupan događaj: 

"Požalili smo se Allahovom Poslaniku, a.s., na zlostavljanja idolopoklonika, a on je 
bio naslonjen na Ka'bu: '0 Božiji Poslaniče, zar nećeš zatražiti pomoć za nas (zar nećeš 
učiniti dovu)?' A on nam reče: 'Oni koji su bili prije vas uzeli bi čovjeka i iskopali bi rupu 
u zemlji, pa bi ga stavili u nju, a zatim bi donijeli pilu kojom bi prepilali (odozgo) njegovu 
glavu na dva dijela, ali ga to ne bi odvratilo od njegove vjere. Ili bi mu željeznom kukom 
probadali i čupali meso, odvajajući ga od kostiju, ali ga ni to ne bi odvratilo od njegove 
vjere. Tako mi Allaha, zaista će Allah upotpuniti ovu vjeru tako da će jahač putovati iz 
Sana'a do Hadremevta, a neće se bojati nikoga osim Allaha, dž.š., i vuka za svoje 
stado. Međutim, vi požurujete (nestrpljivi ste).'" 

Habbab i njegovi drugovi vjerovali su Resulullahu, a.s., i riješili su strpljivo podnositi 
kaznu, predani i stabilni u vjeri. 

PRAVEDNA OSVETA 

Ummu Enmar nije dala da se Habbab opusti u svojoj vjeri, već ga je svakodnevno 
zlostavljala i mučila. Pokušavala gaje odvratiti od vjere, međutim, on je, nepokolebljiv, 
podnosio sve užase. Ona bi zapalila vatru, a zatim bi kurejšijski mladići stavljali Habbaba na 
plamteći žar pa bi ga gazili dok ne ugase vatru njegovim tijelom. 

Što je ona više povećavala svoju zlobu i divljanje, Habbab je postajao čvršći, smireniji i 
stabilniji. Allahov Poslanik, a.s., prolazio je jednom dok je Habbab ležao na plamtećem žaru, 
svezanih ruku i nogu. Gledao ga je Poslanik, a.s., slomljena srca od milosti i brige, a 
nemoćan da mu pomogne u vrijeme kad islam još nije bio ojačao. Digao je ruke ka nebu, 
moleći Allaha, dž.š.: "0 Bože moj, pomozi Habbabu." 

Nije prošlo ni pet dana od toga, a Ummu Enmar dobila je bolest koju do tada niko nije 
poznavao. Osjećala je glavobolju od koje joj je glava pucala. Bol joj je prolazila kroz kosti. Od 
vrućice od koje joj je mozak vrio i od jačine bola, počela je da zavija kao pas. Zaboravila je 
Habbaba i zabavila se o sebi. Posjećivali su je vračari, čarobnjaci i Ijekari tog vremena da 
ustanove bolest i sprave lijek. Jedan od njih predložio je da prži glavu kako bi joj se ublažila 
bol, što je bio jedan od metoda koji su Arapi koristili protiv bolova. Zatražila je od Habbaba da 
prži njenu glavu vrućim željezom, pa je on stavljao željezo na vatru dok ga ne užari, a zatim 
ga prislanjao na njenu glavu. 

Vratilo joj se - na svojoj je koži osjećala ono što je radila Habbabu. Umrla je od toga 
lijeka, grcajući od bola, u nevjerovanju i zabludi. Slavljen neka je Allah Mudri. 

UČITELJ MUSLIMANA 

Sve svireposti i patnje koje je Habbab pretrpio od zabludjelih mušrika nisu ga odvratile 
od njegove vjere - naprotiv, on se dao na uslugu novoj vjeri, radeći po uputi Allahovoga 
Poslanika, a.s., i zalažući se za njeno širenje i dostavljanje ljudima. Koristio je svoju 
sposobnost čitanja i pisanja i tome je učio i ostale muslimane. Išao je od kuće do kuće, 
noseći listove na kojima je bio ispisan Allahov govor i učio im Kur'an, objašanjavao 
njegove poruke i upućivao ih u fikhske propise. 

Habbabu pripada čast kao svjedoku prelaska na islam velikog junaka, izvora snage 
muslimana, snage koja je umanjila nasilništvo Kurejšija prema muslimanima. Bio je svjedok 
prelaska na islam Omera ibn el-Hattaba. r.a. 

Prelaskom na islam Hamze ibn Abdul-Muttaliba, Poslanikovoga, a.s., amidže, islam je 
izuzetno ojačao. Resulullah, a.s., molio je potom Allaha da ojača islam jednim od dvojice 
Omera, pa jedovio: "Allahu moj, ojačaj islam jednim od dvojice Omera: Omerom ibn Hišamom 
el-Hakemom ili Omerom ibn el-Hattabom." 

Omera ibn el-Hattaba, r.a., bojali su se muslimani i izbjegavali ga sresti na putu, zbog 
njegove strogosti i velikog neprijateljstva prema muslimanima i prema Allahovom Poslaniku, 
a.s. Vjerovjesnik, a.s., sastajao se sa muslimanima čiji je broj prelazio četrdeset u kući na 
Saffi. Tu su bili Hamza ibn Abdul-Muttalib, Ebu-Bekr, Alija i drugi. 

Habbab je bio u kući Se'ida ibn Amra, Nufejla, muža Omerove sestre Fatime, i učio 
im Kur'an, a oni su tajili da su primili islam. Omer ibn el-Hattab gledao je muslimane 
kako se spremaju u muhadžirluk u Abesiniju, pa se sažalio na njih. Uzeo je sablju i 
krenuo s namjerom da ubije Muhammeda, a.s., smatrajući njega najvećim krivcem za 
to. Usput je sreo Nu'ajma ibn Abdullaha en-Nehama, koji je već bio primio islam, ali je to 
krio, bojeći se svoga plemena Benu-Adijja ibn K'aba. 

"Gjde si se uputio, Omere?", upitao je. 

"Hoću Muhammeda, tog čovjeka koji razdvaja Kurejšije i zaglupljuje ih, grdi njihovu vjeru 
i vrijeđa njihove bogove. Ubit ću ga!", reče Omer. 

"Boga mi, Omere, ti sam sebe zavaravaš. Misliš da će ti Benu-Abdi Menaf dozvoliti da 
hodaš po zemlji ako ubiješ Muhammeda, a.s.? Zašto prvo u svojoj kući ne središ stanje?" 

Omer upita: 

"Zar je neko iz moje porodice...?!" 

"Tvoj zet i amidžić Se'id ibn Zejd i tvoja sestra Fatima, Boga mi, već su primili islam i 
slijede Muhammeda, a.s., i njegovu vjeru. A ti gledaj šta ćeš", reče mu Nu'ajm. 

Kad to ču, Omer se okrenu i, sav uzrujan i u nevjerici, uputi se kući. U to vrijeme Habbab 
ibn el-Erett je bio kod Fatime i Se'ida i sa listova na kojima je bio zapisan Kur'an učio im suru 
Ta-ha. Kada su začuli Omerov glas, Habbab se sakrio u sobu, a Fatima je sklonila listove 
Kur'ana ispod ogrtača. Međutim, Omer je čuo Habbabovo učenje dok se približavao kući, pa 
ih je, čim je ušao, napao: 

"Kakav sam to nerazumljiv govor čuo ovdje?" 

"Nikakav!", odgovoriše. 

"Boga mi, obaviješten sam da slijedite Muhammeda i njegovu vjeru!?", reče im. 

Omer poče udarati Se'ida. Kad njegova sestra Fatima ustade da brani svoga muža, 
Omer je udari tako snažno da ona odmah pade na zemlju. Fatima tada ustade, lica 
oblivena krvlju, nasuprot Omera, pa mu reče: "Da! Primili smo islam i vjerujemo u Allaha 
i Njegova Poslanika, a ti radi šta hoćeš." Kada je Omer vidio takvu krvavu, pokaja se zbog 
tog što je uradio, pase malo smiri i reče: 

"Dajte mi te listove da vidim sa čime je došao Muhammed." 

Omer je bio jedan od rijetkih koji su bili obrazovani. 

Sestra mu reče: 

"Bojimo se za njih ako ti ih damo... " 

"Ne boj se!", reče, pa se zakle svojim bogovima da će ih vratiti kada ih pročita." 

"Ti si nečist zbog svog vjerovanja, a ove listove dodiruje samo ko je čist. Okupaj se pa 
ću ti ih dati!", reče mu sestra, želeći da joj brat primi islam. 

Omer je ustao i okupao se, a zatim uzeo listove i počeo čitati ajete zapisane na 
njima: \..Ne objavljujemo Kur'an da se mučiš..." Nakon što je pročitao nekoliko ajeta, 
srce mu se otvorilo za vjerovanje, pa reče: "Što je lijep i plemenit ovaj govor!" Kada je 
Habbab čuo ove Omerove riječi, izašao je iz sobe i rekao mu: "Omere, tako mi Allaha, 
nadam se da te Allah odlikovao da budeš od onih koji će slijediti Njegova Poslanika, 
a.s., jer sam ga jučer čuo da kaže: 'Allahu moj, ojačaj islam Ebi- el-Hakemom el-Hišamom 
ili Omerom ibn el-Hattabom.' Allah, Allah, Omere!" 

"Hoću do Poslanika, Habbabu, da mu izjavim svoju pokornost", reče Omer. 

"On je u kući na Safti sa ashabima." 

Omer opasa sablju i uputi se u pravcu Saffe. Kada je stigao, otišao je na vrata 
opisane kuće i pokucao. Jedan od ashaba ustao je i provirivši kroz šupljinu na vratima 
ugledao je Omera opasanog sabljom: "Došao je Omer ibn el-Hattab, opasan sabljom", 
obavijestio je Resulullaha, a.s. 

"Pustimo ga, ako hoće dobro, dat ćemo mu. A ako želi zlo, ubit ćemo ga njegovom 
sabljom", reče Hamza. 

I Allahov Poslanik, a.s., reče da mu otvore da uđe. Kada gaje ashab uveo, Resulullah, 
a.s., stade naspram njega i uze ga za krajeve odjeće pa ga privuče sebi i upita: 

"Šta te dovelo ovamo, o sine Hattabov? Tako mi Allaha, ako se odrekneš ove stvari 
(islama), Allah će ti dati veliku nesreću." 

"Allahov Poslaniče, došao sam izjaviti da vjerujem u Allaha i Njegova Poslanika i 
vjerujem u ono što se objavljuje od Allaha", reče Omer. 

Na njegove riječi Allahov Poslanik, a.s., donese tekbir, a njegovi ashabi razumješe 
daje Omer primio islam. 

STRPLJIVI MUDŽAHID 

Habbab ibn el-Erett je bio istinski mudžahid- strpljiv i nepokolebljiv. Nakon što je 
učinio hidžru u Medinu, Allahov Poslanik, a.s., pobratio gaje sa Džabirom ibn Atikom. 
Učestvovao je u bitkama zajedno sa Poslanikom, a.s., iako je od posljedica žestokoga 
kažnjavanja njegovo zdravlje bilo dobro oronulo. U bitkama na Bedru, Uhudu, Hendeku i 
drugim okršajima Habbab je na najbolji način dao svoj doprinos, bivajući u boju čvrst i 
požrtvovan, u skladu sa svojim mogućnostima. 

Kada je Allahov Poslanik, a.s., preselio naahiret, Habbab je strpljivo nastavio svoj put 
borbe, priključivši se islamskoj vojsci koja je osvajala predjele Arapskoga poluotoka i zemlje 
izvan njega. Njegovo tijelo nije moglo podnijeti napor i teškoće, pa se od posljedica mučenja 
od nevjernika Meke jako razbolio. 

Najednom od sastanaka sa halifom Omerom ibn el-Hattabom, halifa je upitao Habbaba 
kako je preživljavao uvrede nevjernika, a on je skinuo svoju košulju i rekao: "Pogledaj moja 
leđa, Vođo vjernika." Kada je Omer vidio puste ožiljke od rana i opekotina, zaplaka pa reče: 
"Ovako nešto nisam vidio do danas." Habbab reče: "Naložili bi vatru, pa bi mene stavljali na 
nju i mojim leđima je gasili." 

Nekoliko istaknutih ashaba bilo je u mesdžidu, kad dođe Habbab, sjede kraj njih i 

ušuti se, pa mu oni rekoše: 

"Tvoji prijatelji su se skupili da im nešto kažeš ili da im narediš." 
A on upita: 

"Šta da im naredim? Da im, možda, naredim ono što ja ne radim?!" 
Ovu Habbabovu izreku naveli smo da ukažemo na skromnost njegove duše i čistotu 
njegova bića, jer on je u svom životu slijedio princip - radi ono što govoriš. 

Habbab od Allahovoga Poslanika, a.s., prenosi, pa kaže: "Klanjao je Allahov Poslanik, 
a.s., pa je odužio, a kada je završio, prisutni ga upitaše: 'Allahov Poslaniče, klanjao si 
namaz, a prije ga nisi klanjao ovako?' Resulullah, a.s., reče im: 'Da. Ovo je namaz želje i 
strahopoštovanja. Tražio sam od Allaha, dž.š., troje, pa mi je dvoje dao, a uskratio jedno. 
Tražio sam da ne uništi moj ummet odjednom, pa mi je udovoljio. Tražio sam da mojim 
ummetom ne vlada njihov neprijatelj, osim njih, pa mi je i to udovoljio. I tražio sam da se 
međusobno ne sukobljavaju, pa mi je to uskratio.'" 

PRESELJENJE NA AHIRET 

Kada se Habbabova bolest pogoršala, prebivao je u Kufi u svojoj kući i u njoj je 
proveo posljednje dane života. Jednog dana skupili su se kod njega njegovi drugovi, 
došavši u posjetu i da mu olakšaju bol. Osjećali su blizinu njegovog edžela, pa su mu 
rekli: "Raduj se, o Ebu-Abdullah. Ti ćeš sutra kod dženetskog izvora sresti svoju braću." 
A on im je kroz suze odgovorio: "Podsjetiste me na braću. Oni su prošli, a nisu za svoja 
djela uzeli nagradu. Mi smo ostali poslije njih, a dunjaluk nam se otvorio. Bojim se da 
nam je to nagrada za naša djela." 

Umro je trideset osme hidžretske godine, u šezdeset trećoj godini života. Ostavio je 
oporuku da ga ukopaju izvan Kufe. 

Kada se Alija, r.a., vraćao sa Siffina, došavši do predgrađa Kufe, vidio je sedam 
kaburova, pa je upitao: 

"Ciji su ovo kaburovi?" 
Rekli su mu: 

"Vođo vjernika, Habbab ibn el-Erett preselio je na ahiret kada si ti otišao na Siffin. 
Oporučio je da bude ukopan van Kufe. Ljudi su zakopavali svoje mrtve u avlijama i kraj vrata 

svojih kuća." 

Alija, r.a., stao je kod Habbabovog kabura i rekao: "Allah se smilovao Habbabu. 
Primio je islam i učinio hidžru dobrovoljno i živio kao mudžahid. Prošao je kroz velike 
patnje i iskušenja. Allah mu neće uskratiti nagradu." 

Zatim je prišao susjednim kaburovima i rekao: "Neka je spas na vas, o stanovnici 
kaburova, muslimani, vjernici. Vi ste oni koji ste otišli prije nas, a mi ćemo vam se 

uskoro pridružiti. Bože, oprosti nam i pređi preko naših i njihovih loših djela, Tvojom 
dobrotom." 

Blago onome ko se sjeti mjesta prvaka i ko je radio za Dan obračuna, zadovoljan s onim 
što mu je dato - Allah će biti zadovoljan s njim. 

Allah se smilovao Habbabu ibn el-Erettu, mudžahidu, strpljivom i postojanom 
muslimanu, čvrstom vjerniku. 



TALHA IBN UBEJDULLAH, R.A. 

NJEGOVO IME I PORIJEKLO 

Njegovo ime je Talha, sin je Ubejdullahov, a on Osmanov, a on Amrov, a on K'abov, 
a on S'adov, a on Tejjimov, a on Murretov, a on K'abov, a on Luejjov, a on Galibov, a on 
Fihrov, a on Malik en-Nadrov, a on Kenana Ebu-Muhammeda, el-Kurešijja et-Tejmijja. 

Majka mu je S'aba, kćerka Abdullaha, sina Malika el-Hadremijja. 

OSOBENOSTI 

Talha je bio jedan od najsposobnijih i najoštroumnijih kurejšijskih mladića. Allah, dž.š., 
mu je podario sposobnost u trgovini, pa se takmičio sa starijim i iskusnijim od sebe. Od 
trgovine je stekao veliko bogatstvo, ali ono nije promijenilo njegovu plemenitu narav i dušu. 
Stalno je činio dobročinstvo siromašnima i muhtačima. 

Bio je lijepa i elegantna izgleda, imao je lijepo lice, čvrsto tijelo, gustu kosu, bijelu put koja 
je naginjala crvenoj. Bio je srednjega rasta, krupnoga tijela, širokih prsa i pleća, velikih 
stopala. Kada bi se okretao, okretao bi se čitavim tijelom. 

Pročuo se po svojoj snazi, neustrašivosti i smjelosti prilikom upuštanja u bitku. Jurišao 
je na polju džihada poput lava. 

PRIMANJE ISLAMA 

Talha ibn Ubejdullah odazvao se pozivu poslanika Muhammeda ibn Abdullaha, a.s., i 
pristupio muslimanskim redovima, bez obzira što je znao da ga na tom putu čekaju teška 
zlostavljanja i kažnjavanja od Kurejšija i njihovih velikana. 

Allah, dž.š., uputio ga je kada je bio izvan Meke, dok se jedan sveštenik raspitivao 
za pojavu Poslanika. 0 ovom slučaju zabilježeno je predanje koje prenosi lično Talha: 
"Dok smo bili u basrijskoj čaršiji, jedan sveštenik je povikao: 

'0 skupino trgovaca! Upitajte one koji su na ovom skupu, ima li među njima neko od 
stanovnika Meke.' 

Bio sam mu blizu, pa sam požurio prema njemu i rekao: 

'Da! Ja sam iz Meke.' 

'Je li se među vama pojavio Ahmed?' 

'A ko je Ahmed?', upitah. 

'Sin Abdullaha ibn Abdul-Muttaliba. Ovo je mjesec u kome će se on pojaviti, a on je 
posljednji poslanik. Izaći će iz vaše zemlje, iz Meke i preseliti u zemlju crnog kamena, 
palmi i izvora. Pridruži mu se što prije, mladiću.'" 

"Njegove riječi su me dojmile", nastavlja Talha "pa požurih do svoje jahalice. Karavan 
sam ostavio iza sebe i brzo se uputio ka Meki. Kada sam stigao, upitao sam svoju 
porodicu: Je li se u Meki išta desilo poslije našeg odlaska? Rekli su mi: 'Da. Muhammed ibn 
Abdullah tvrdi za sebe daje Božiji Poslanik, a slijedi ga Ebu-Bekr.' Poznavao sam Ebu-Bekra. 
Bio je jednostavan čovjek, omiljen i skroman. Bio je čestit i pošten trgovac, lijepoga ahlaka. 
Nastojali smo da budemo s njim i voljeli smo njegovo društvo jer je poznavao historiju Kurejšija 
i pamtio njihovo porijeklo. Otišao sam njemu i upitao ga: 'Je li istina to što govore da Muhammed 
ibn Abdullah govori daje Allahov Poslanik i da ga ti slijediš? Rekao mi je: 'Da', i ispričao mi 
nešto o tome, probudivši u meni želju da mu se pridružim. Kazao sam mu ono što je meni 
rekao sveštenik, na što se on iznenadi i reče: 'Pođi sa mnom do Muhammeda da bi mu to 
ispričao i poslušao šta on kaže... i da bi ušao u Allahovu vjeru.' 

Otišao sam s njim do Muhammeda, a.s., koji mi je predstavio islam, proučio mi nešto iz 
Kur'ana i obradovao me dobrom ovoga i onoga svijeta. Allah, dž.š. otvorio mi je prsa za 
islam. Ispričao sam mu priču basrijskoga sveštenika, a on se obradovao da mu se lice 
ozarilo. Zatim sam tu, pred njim, izjavio šehadet: 'Nema drugoga boga osim Allaha i 
Muhammed, a.s., Njegov je Poslanik. Bio sam treći, od četverice, koji su primili islam 
posredstvom Ebu-Bekra." 

ČVRSTINA VJERNIKA 

Talhin prelazak na islam je u njegovoj porodici i među Kurejšijama naišao na veliki odjek. 
"Kako se mladić iz redova kurejšijske gospode i iz ugledne porodice mogao usuditi da u 
svojoj ranoj mladosti promijeni vjeru svojih očeva i djedova i odazove pozivu Muhammeda 
ibn Abdullaha?" 

Kurejšijski poglavari i velikani upozorili su na opasnost koja prijeti njihovim interesima 

ukoliko bi se nova vjera proširila. To bi ustvari bio kraj njihovoj vladavini i preimućstvu. 
Također, to bi značilo presušivanje prihoda koje su oni uzimali za vrijeme hadža. 
Jednostavno, vlast, kontrola i utjecaj koji su imali nad Bejtul-haramom nestali bi. Zato su 
ustali protiv muslimana, mučili ih i zlostavljali kako bi sputali njihovu odlučnost i vratili ih u 
nevjerstvo. Ali, čitav njihov trud i napor je ostao bezuspješan. Islam se širio preko onih koji 
pohitaše da ga prihvate pod vodstvom Allahovoga Poslanika, a.s., praveći neuništivi temelj 
i pronoseći svjetlo širom Zemlje, neka je hvala Allahu na tome. 

Srdžbom se najviše isticala Talhina majka. Ona je željela i nadala se da će njen sin, 
zbog svojih uzvišenih osobina i lijepog ahlaka, preuzeti vodstvo njihova naroda. Zato je 
na svaki način pokušavala odvratiti sina od slijeđenja Resulullaha, a.s.. Međutim, Talha 
je ustrajao na pravome putu kao što su ustrajali i ostali muslimani prethodnici, uprkos 
svim kažnjavanjima i zlostavljanjima. 

Od Kurejšija, prema muslimanima najžešći je bio Nevfel ibn Huvejlid ibn el-Adevijj. 
On je inače proglašen poglavarom Kurejšija, zbog svoje vlasti i utjecaja. Nevfel je Talhu i 
Ebu-Bekra svezao jednim užetom i zovnuo mušrički ološ da ih udaraju i vrijeđaju. Zbog 
ovoga slučaja, Talha i Ebu-Bekr su nazvani "Dva nerazdvojna prijatelja". 

Vjerovatno je vrhunac mučenja kojima je bio izložen Talha događaj koji prenosi Mes'ud 
ibn Harraš. On pripovijeda: "Dok smo činili s'aj između Saffe i Merve, vidjeli smo mnoštvo 
ljudi kako prate mladića čije su ruke bile svezane za vrat. Oni su išli za njim, gurali ga i 
udarali po glavi. Iza njega je išla i jedna stara žena koja gaje psovala i vikala na njega. Upitao 
sam: v 

'Štajesonim mladićem?' 
Rekli su mi: 

To je Talha ibn Ubejdullah, koji je napustio svoju vjeru, a slijedi čovjeka iz Benu Hašima.' 
A ja sam ih ponovo upitao: 
'A ko je ona starica iza njega' 
'Sa'ba bint el-Hadremijj, mladićeva majka', odgovoriše mi." 
Taj mladić ostao je ustrajan u svojoj vjeri, jačao je sa jačanjem islama i postao jedan od 
najvećih ashaba. 

TALHIN DAN 

Talha je bio uz Allahova Poslanika, a.s., učestvujući u svim pohodima i bitkama. Jedino 
nije učestvovao na Bedru kada gaje Poslanik, a.s., u pratnji Se'ida ibn Zejda poslao u Šam 
radi važnog zadatka. Otišao je i obavio zadatak, koji je inače ostao tajna između njega i 
Resulullaha, a.s., a kada se vratio u Medinu, i muslimanska vojska se vraćala iz Bitke na 
Bedru. 

Kada se sreo sa Resulullahom, a.s., Talha je nešto ispričao u vezi s obavljenim 
zadatkom, a zatim rekao: 
'Želim nagradu za dan Bedra.' 
Imaš nagradu', reče mu Resulullah, a.s. 
1 svoj udio!?' 
Imaš udio.' 

Allahov Poslanik, a.s., znao je da bi Talha učestvovao u Bici na Bedru da ga on nije 
zadužio važnim zadatkom u Šamu. 

Kurejšije su nakon Bitke na Bedru spremili ogromnu vojsku i konjicu i uputili se 
prema Medini, želeći rat sa Allahovim Poslanikom, a.s., i žudeći za osvetom svojih ubijenih 
velikana. 

Allahov Poslanik, a.s., savjetujući se sa muslimanima, odluči izaći iz Medine u susret 
Kurejšijama. Kada su stigli do brda Uhud, Resulullah, a.s., podijelio je mudžahide, odredivši 
svakom zadatke, zatim je odredio položaje strijelcima i skrenuo pažnju na svaku bitnu stvar 
vezanu za okršaj. 

Zapodjenula se i razbuktala strašna borba. Pred muslimanima bili su se ukazali 
znaci pobjede i počeo se nazirati poraz Kurejšija. Ashabe je držala čvrsta vjera u njihova 
Gospodara i Resulullaha, odlučnost i upornost, sve dok strijelci ne prekršiše Poslanikove, 
a.s., naredbe. Pomislili su da se borba završila i da je pobjeda konačna, jer su vidjeli 
skupinu Kurejšija kako bježe. Ostavili su svoje položaje, oglušivši se o Resulullahove, a.s., 
naredbe, da bi učestvovali u prikupljanju ratnog plijena. 

Halid ibn el-Velid čekao je u zasjedi, tada još nije bio primio islam, a to je bila zlatna 
prilika. Napao je iza brda, prošavši iza mjesta koje su strijelci napustili, i žalost Kurejšija 
pretvorila se u radost i pobjedu. Kada su Kurejšije vidjele Halidov odred kako napada 
muslimane iza leđa i kako napreduje ubijajući muslimane, povratiše se te svom svojom 
mržnjom navališe na muslimane. 

Muslimani su počeli napuštati svoje položaje, zbunjeni i raštrkani. Allahov Poslanik, 
a.s., stajao je na mjestu borbe, a oko njega je bila grupa plemenitih ashaba: ensarija i 
muhadžira, koji su ga štitili i branili vlastitim tijelima. Okružilo gaje jedanaest ensarija i 

Talha ibn Ubejdullah dvanaesti, jedini muhadžir, zbijeni jedni uz druge, a mušrici su se 
približavali da ubiju Resulullaha, a.s. 

Talha je isukao svoju sablju i štitio Poslanika, a.s., a i ensarije koje su ginule braneći 
Allahova Poslanika, a.s. Kada se okruženje steglo, Resulullah, a.s., upitao je: 

"Ko će ih otjerati od nas, bit će mi drug u Džennetu?" 

"Ja ću, Božiji Poslanice", javi se Talha. 

"Ne ti... neko drugi", reče Allahov Poslanik. 

Jedan ensarijareće: 

"Ja ću, Božiji Poslaniče." 

Resulullah, a.s., reče: 

"Da... ti." 

Ensarija se borio dok nije pao kao šehid. 

Allahov Poslanik, a.s., i ashabi penjali su se na jedno uzvišenje, a mušrici su ih 
slijedili, pa Resulullah, a.s., reče: 
"Ima li ko da im se suprotstavi?" 
Talha se ponovo javi: 
"Ja ću, Božiji Poslaniče." 

"Ne... Neko drugi", reče Resulullah", pa se ponovo javi jedan od ensarija i reče: 
"Ja ću, Božiji Poslaniče." 
Resulullah, a.s., reče: 
"Da..." 

I on se borio dok nije pao kao šehid. 

Ashabi su štitili Resulullaha, a.s., padajući jedan za drugim kao šehidi, pa je ostao 
samo Talha. Kada su došli do jedne stijene, Resulullah, a.s. , htio je da se popne na nju, 
tako da mušrici ne mogu doći do njega, ali nije mogao zbog težine oklopa na njemu. 
Talha se sageo i svoja pleća podmetnuo Resulullahovim, a.s., stopalima i tako se dizao 
dok Allahov Poslanik nije prešao na stijenu. 

"Nagrada ti je Džennet, Talha." - reče mu Allahov Poslanik, a.s. 

Prije nego što ga je ponio na svojim plećima i podigao na stijenu, jedan mušrik 
posmatrao je plemenitoga Poslanika, a.s., pripremajući strijelu da ga ubije. Međutim, Talha 
je opazio mušrikovu namjeru i kada je ovaj odapeo strijelu, on je postavio svoju ruku i 
zaustavio je. Strijela mu je odsjekla prst i paralizirala šaku, koja je ostala takva cijeli njegov 
život. Uprkos tome, borio se s mušricima dok ih nije omeo i udaljio od Allahovoga Poslanika, 
a.s. 

Majka vjernika, Aiša, neka je Allahov blagoslov i selam na nju, prenosi: "Kada bi se 
spomenuo Uhud, Ebu-Bekr bi rekao: 'Cijeli taj dan bio je Talhin dan.'" 

Allahov Poslanik, a.s., bio je na stijeni na vrhu brda, a Ebu-Bekr i Ebu-Ubejde Amir 
ibn el-Džerrah tražili su ga, zabrinuti da mu se šta nije desilo, a bili su daleko od njega. 

Približavajući se, Resulullah, a.s., im reče: "Ispred vas je vaš brat..." (tj. Talha). 

Ebu-Bekr, r . a. , kaže: "Našli smo Talhu u jednoj širokoj uvali. Na njemu je bilo 
sedamdeset i nekoliko rana, što od uboda koplja, što od strijela, a prst mu je bio odsječen, 
pa smo ga izvukli odatle." 

ŽIVI ŠEHID 

Talha je zauzimao visoko mjesto kod Allahovoga Poslanika, a.s., a poslije Bitke na 
Uhudu Resulullah, a.s., ga je nazvao Dobri Talha. U njemu su bila skupljena sva plemenita 
svojstva i vrline koje su od njega izgradile mudžahida na Allahovom putu, koji voli džihad i 
štiti Allahovoga Poslanika, a.s. Talhi je dovoljno časti što gaje Resulullah, a.s., obradovao 
Džennetom i dao mu nadimak Živi šehid. 

Radosnom viješću o Džennetu obradovan je u Bici na Uhudu, kada je pogođen u 
ruku od bola izustio: "Ah... Ah!", na što mu je Resulullah, a.s., rekao: "Da si rekao 
bismillah..., meleki bi te podigli dok bi to ostali gledali." 

Resulullah, a.s., također je rekao: "Talha i Zubejr moje su komšije u Džennetu." 

0 nadimku Živi šehid, koji mu je dao Allahov Poslanik, a.s., postoji predanje koje 
nam prenosi sam Talha: "Allahov Poslanik, a.s., sjedio je sa ashabima, kad dođe jedan 
beduin i upita ga o onome koji umre, a Resulullah, a.s., okrenu se od njega. Ovaj ponovi 
pitanje, a Resulullah se opet okrenu. Beduin je upitao i treći put, a Allahov Poslanik, a.s., 
učinio je ono što i prije. Ja sam potom izašao iz mesdžida, obučen u zelenu odjeću, a Allahov 
Poslanik, a.s., upitao je: 'Gdje je čovjek koji je pitao o onome koji umre?' Beduin se javi : 'Ja 
sam, Božiji Poslanice.' "On (Talha) je od onih koji su umrli. Ko želi da gleda šehida koji je još 
nadunjaluku, neka pogleda Talhu ibn Ubejdullaha,' reče Resulullah." 

DAREŽLJIVI TALHA 

Talha ibn Ubejdullah odlikovao se osobinama kakve je imao malo koji čovjek; njegove 
vrline bile su pravi odraz čistote i prefinjenosti njegove duše. 

Talha je često govorio: "U Bici na Uhudu, Poslanik, a.s., nazvao me Dobri Talha. Na 
dan Bitke "Zatu Kird" nazvao me Velikodušni Talha, a na dan Hunejna Darežljivi Talha." 

Vidjeli smo kroz kakvo je veliko iskušenje Talha prošao na danu Uhuda, braneći 
Poslanika, a.s., i izlažući sebe smrti da ga zaštiti. Tu je dobio nadimak Dobri Talha. 

Što se tiče nadimka Velikodušni Talha, postoji priča koja govori o njegovoj velikoj 
ljubavi prema dini-islamu, njegovom velikom imanu i veličini žrtve na Allahovome, dž.š. 
putu. 

U Bici "Zatu Kird" Allahov Poslanik, a.s., prošao je pored izvora koji se zvao "Slani 

Bejsan", pa mu je promijenio ime u "Dobri Nu'man". Talha je čuo njegove riječi pa je 
kupio to zemljište, iskopao bunar, zaklao bravče i nahranio i napojio muslimane. 
Resulullaha, a.s., obradovao je njegov postupak, pa mu kaza: "Talha, ti si uistinu 
velikodušan." 

Što se tiče nadimka Darežljivi Talha, zaslužio ga je zbog svoje velike darežljivosti i 
čestog dijeljenja muslimanima, i zbog imetka kojeg je dao za pripremu pohoda na Hunejn. 
Allahov Poslanik, a.s., ga je tada nazvao Darežljivi Talha! Zaista, bio je jedan od najdarežljivijih 
ljudi, čineći dobročinstva i dijeleći i žrtvujući imetak na Allahovom putu. 

Džabir ibn Abdullah, r.a., opisao je njegovu darežljivost ovim riječima: "Nisam vidio 
da ijedan čovjek mimo Talhe ibn Ubejdullaha daje više imetka, a da mu ga niko ne traži." 
Talha je dijelio prije nego što bi tražili da im dadne. 

Talha se brinuo o svakom muslimanu koji je imao neku potrebu, davajući mu iz 
svoga imetka. Također, činio je hajr svome plemenu i porodici, brinuo se o njihovom 
stanju, ne ostavljajući nikoga bez onoga što mu je potrebno, tako daje za njega rečeno: 
"Nije ostavio nijednog siromaha iz Benu-Tejima da nije opskrbio njega i njegovu porodicu." 

Ženio je neoženjene, udavao neudate, pomagao siromašnima i vraćao dug zaduženih. 

Njegovu je darežljivost poznavao svako ko je bio njegov saputnik, ko je s njim trgovao ili 
bio s njim u društvu. 

Saib ibn Zejd o Talhi kaže: "Putovao sam i družio se s Talhom ibn Ubejdullahom i 
nisam vidio nikoga plemenitijeg od njega pri davanju novca, odjeće i hrane." 

Allah, dž.š., povećavao mu je imetak dok nije dostigao toliku vrijednost da ga je zabrinula. 
Dnevni prinos iznosio je hiljadu dinara. Njegova žena S'ada bint Aut el-Merijje priča: "Jedan 
dan mi je došao Talha sav potišten, pa sam ga upitala: 'Šta ti je?' 'Umnožio mi se imetak', 
reče mi. 'Pa podijeli ga.' On ga je podijelio tako da mu je ostao samo jedan dirhem. Zatim je 
upitao čovjeka koji mu je čuvao imetak: 'Koliko je bilo imetka?' Odgovorio mu je: 'Četiri 
stotine hiljada.'" 

Jednom mu je stigao veliki prihod iz Hadremevta. Kada je pred njega stavljena gomila 
imetka, nije se mogao suzdržati a da ne zaplače, pa reče: "Zaista, čovjek koji zadržava 
imetak u svojoj kući ne zna šta mu se može desiti... Obmanjen je, tako mi Allaha." Uz pomoć 
svojih drugova išao je Medinom i dijelio imetak koji mu je došao iz Hadremevta - siromašnima, 
nemoćnima i muhtačima, sve dok mu od njega nije ostalo ništa osim jednog dirhema. 

Prolazeći medinskom čaršijom, Alija je čuo jednoga čovjeka kako pjeva: 

"Imetak ga prijatelju časnom u dobru približi 
jer mu često daje i kad ne traži 
Od mladića toga znanog, siromaštvo bježi, 
u tom tajna čudna za sve ljude leži " 

"To je Ebu-Muhammed Talha ibn Ubejdullah, r.a.", reče Alija. 



182 



Ashabi Allahovog Poslanika 



U svakom slučaju, čitav život bio mu je u znaku davanja i žrtvovanja na Allahovom, 
dž.š., putu, tako da je zaslužio nadimak koji mu je dao Allahov Poslanik, a.s.: Darežljivi 
Talha. Neka je hvala Allahu, Koji ga je opskrbio i neka je Allahov selam na Talhu koji je 
opravdao blagodati kojima je počašćen. 

U TAZBINSKOJ VEZI S POSLANIKOM, A.S. 

Poslanik, a.s., mnogo je volio svog ashaba Talhu. Učinio ga je bliskim sebi, dovu 
činio za njega i dao mu svoj blagoslov. Allahov Poslanik, a.s., u njemu je vidio vjernika, 
junaka na Allahovom, dž.š., putu koji se bori svojim životom i imetkom, žudeći zašehadetom. 
Talha se uvijek ponosio time što je Poslanik, a.s., pitao za njega ako ga ne bi vidio. 0 tome 
kaže: "Kada bi Poslanik, a.s., htio da pita za mene, govorio bi: 'Staje pa ne vidim, krasnog, 
prijatnog, čistog?' 

Također, Talha od odabranoga Poslanika prenosi neke hadise u kojima je objašnjenje 
vjerskih propisa. Od tih hadisa koje prenosi Talha su: 'Došao je Resulullahu, a.s., čovjek 
raščupane kose i krupnoga glasa. Nije se razumjelo šta govori dok se nije približio 
Allahovom Poslaniku, a.s. Pitao je o namazu pa mu je Resululalh, a.s., rekao: 'Pet 
namaza u toku dana i noći. Čovjek je upitao: 'Ništa osim toga?' A Poslanik, a.s., mu reče: 

'Ništa! Osim, ako hoćeš dobrovoljno.'" 

Talha je bio u tazbinskoj vezi sa Allahovim Poslanikom, a.s. Bio je oženjen sa četiri 
žene koje su bile sestre supruga Allahovoga Poslanika, a.s., neka je na njih sve Allahov 
blagoslov i selam. Bio je oženjen: Ummu Kulsum bint Ebi-Bekr es-Siddik, sestrom Majke 
vjernika Aiše, Hamnom bint Džahš, sestrom Majke vjernika Zejnebe, Fari'om bint Ebi-Sufjan, 
sestrom Majke vjernika Habibe, Rukajjom bint Ebi-Umejje, sestrom Majke vjernika Ummu 
Seleme, neka je Allah, dž.š., zadovoljan sa svima njima. 

Zbog toga je Talha imao počast kakvu nije imao niko od ljudi. 

VELIKA SMUTNJA 

Nakon nereda koji se pojavio među muslimanima pred kraj hilafeta Osmana ibn Affana, 
r.a., ukazali su se znaci velike smutnje koja se nadvila nad islamskim ummetom. Muslimanski 
su se redovi razjedinili, nered i podjela je vladala među ljudima, onima koji su podržavali 
jednu stranu i onima koji su se suprotstavljali. 

Talha ibn Ubejdullah je bio od onih koji su kritikovali Emirul-mu'minina zbog počinjene 
greške. Smatrao je da ga treba smijeniti nekim boljim od njega da upravlja poslovima 
muslimana. Posebno zbog toga što je već bio zašao u godine. 

Talha nije bio na strani onih koji su govorili da se ubije Osman, Bože sačuvaj, on je bio 
daleko i od takvog mišljenja i postupka. Samo je želio uređenje poslova za koje je smatrao 
da nisu ispravni. Pošto je Osman, r.a., ubijen, kada je nezadovoljna skupina opkolila njegovu 
kuću, nasilno u nju provalila i ubila ga, Talha se pokajao zbog svoje strogosti prema Osmanu, 
koji je bio u srodstvu sa Allahovim Poslanikom, a.s. Poslije toga često je plakao i ponizno 
molio Allaha, dž.š., govoreći: "Bože moj, uzmi od mene i nadomjesti Osmanu da bi bio 
zadovoljan s njim." 

U Medini je data prisega Aliji ibn Ebi-Talibu, r.a., kao haliti muslimana. Osmanovi 
najbliži na čelu sa Muavijom ibn Ebi-Sufjanom, odbili su dati prisegu, uslovivši je 
izručenjem Osmanovih ubica i odmazdom za njegovo ubistvo. Nastao je veliki sukob među 

muslimanima. Odigrao se tegobni sukob na Siffinu u kojem su se rodbina i prijatelji našli u 
protivničkim taborima. Alija, r.a., u protivničkim je redovima vidio ljude zbog kojih je više volio 
daje umro nego što ih je vidio tu, a među njima su bili: Aiša, Talha i Zubejr. Kada se sreo sa 
Talhom i Zubejrom, spomenuo im je hadis Allahova Poslanika, a.s., koji govori o tome da će 
se njih dvojica boriti protiv Alije, r.a., i da će biti nasilnici prema njemu. I Talha i Zubejr su se 
tada prisjetili hadisa te su se povukli iz borbe. 

Zubejra ibn el-Avvama presreo je čovjek po imenu Amr ibn Džermuz i ubio ga dok je 
klanjao. Talha se jako pokajao zbog svoje borbe protiv Alije , pa je izrekao slijedeće stihove: 

Pokajah se puno za podršku loših, 
ako u biti ja drukčije misliti. 

PRESELJENJE NA AHIRET 

Talha ibn Ubejdullah, r.a., povukao se iz sukoba. Napustio je bojno polje i klanjao i molio 
Allaha, dž.š., da zaustavi veliku smutnju. Ugledao gaje Mervan ibn el-Hakem i pogodivši ga 
strijelom u vrat, usmrtio ga. Umro je, a imao je šezdeset četiri godine. 

Iza njega je ostalo veliko bogatstvo. Njegov sin Muhammed ibn Talha kaže: "Vrijednost 
onoga što je ostavio Talha ibn Ubejdullah, što nepokretne imovine, što novca i ostalog 
bogatstva, iznosila je trideset hiljada dirhema. U imanju je ostavio dvije stotine i jednu hiljadu, 
a u gotovini hiljadu dinara." 

Ono što se desilo poslije njegove smrti govori o njegovoj dobroti i bogobojaznosti. 
Naime, jedan čovjek je sanjao da mu je Talha ibn Ubejdullah rekao: "Sklonite me iz mog 
mezara, uznemirava me voda." Isti san je sanjao tri noći. Zatim je otišao Abdullahu ibn 
Abbasu i to mu ispričao. Otišli su i vidjeli zemlju koja je pozelenjela od ogromne količine 
vode. Zatim su kupili zemlju od plemena Ebi-Bekre za deset hiljada dirhema i u nju ga 
ukopali. Neka je Allahova, dž.š., milost i zadovoljstvo na njega. 



EL-MIKDAD IBN AMR, R.A. 

NJEGOVO IME I PORIJEKLO 

Njegovo ime je El-Mikdad, sin je Amrov, a Amr je sin S'alebov, a on Malikov, a on 
Rebi'aov, a on Sumameov, a on Matrudov, a on Amrov, a on S'adov, a on Duhejrov, a on 
Luejjov, a on S'alebov, a on Malikov, a on Eš-Šeridov, a on Ebu-Ehvenov, a on Kasov, a Kas 
je sin Durejmov, a on El-Kajnov, a on Ehvedov, a on Behraov, a on Amrov, a on El-Hafov, a 
on Kuda'e el-Behravija. Poznat je po imenu El-Mikdad ibnul-Esved. 

OSOBENOSTI 

El-Mikdad ibn Amr jedan je od najslavnijih arapskih junaka. Bio je visokoga stasa, 
razvijena ogromnoga tijela, široka pojasa, razvijenih prsa, širokih ramena, čvrstih ruku i 
krupnih šaka. Imao je gustu i bujnu kosu, krupne oči, sastavljene obrve, a bradu je knio. 

Bio je bogobojazan, čiste duše. Iza njegove grube i surove spoljašnosti krili su se 
osjećaji nježnosti, naročito kada bi bila u pitanju podrška slabima, pomoć siromašnima i 
muhtačima. 

PREDISLAMSKI PERIOD 

Djetinjstvo El-Mikdada ibn Amra nije bilo sretno i lahko. Doživio je patnje i nedaće i gorak 
okus tuđine, premještajući se sa svojom familijom iz mjesta u mjesto, bježeći od osvete. 
Njegov otac Amr ibn Sa'lebe poticao je iz plemena Behraa, iz oblasti Hadremevt.Tu je ubio 
čovjeka iz svoga naroda, pa je bio prisiljen da bježi sa svojom čeljadi. El-Mikdad je kao malo 
dijete pobjegao plemenu Kinda, tražeći njegovu zaštitu, što je bio običaj Arapa prije islama. 

Pleme Benu-Kinda uzelo gaje pod svoju zaštitu tako daje El-Mikdad prvo vrijeme 
djetinjstva proveo među njima. Kad je njegov otac ubio čovjeka iz Benu Kinda, El-Mikdad je 
bio prisiljen bježati u Meku, a bio je još mladić. Prebjegao je u kuću El-Esveda ibn Jegusaez- 
Zuhrija, tražeći utočište. El-Esved gaje posinio i uzeo pod svoju zaštitu, pa je tako El- 
Mikdad ponekad nazivan El-Esved, po imenu njegova staratelja El-Esveda ibn Jegusa el- 
Kindija, s obzirom na njegovo porijeklo iz plemena Kindi. El-Mikdad je živio u Meki u paganskom 
periodu prije nego što je svjetlo islama obasjalo te prostore i prije pojave Muhammeda, a.s., 
kao donosioca radosnih vijesti i istine. 

PRIMANJE ISLAMA 

U Meki je živio teškim životom. Nije bio imućan, a pored toga, za domaće stanovništvo 

je kao stranac bio lišen pažnje. Pošto je čuo za poziv Muhammeda ibn Abdullaha, a.s., 
i saznao ciljeve njegova poziva, požurio je objelodaniti islam pred časnim Poslanikom, 
a.s. Ušao je u red prvih vjernika mudžahida, među onima koji primiše islam. 

Bio je izložen nepravdi i ugnjetavanju; kad god bi ga se Kurejšije dočepale, vrijeđale 
bi ga i zlostavljale. 

Pošto je ugnjetavanje vjernika postajalo sve veće, Allahov Poslanik, a.s., naredio je 

muslimanima hidžru u Abesiniju. El-Mikdad ibn Amr, r.a., bio je među onima koji su se iselili 
i boravili u Abesiniji pod okriljem kršćanskoga kralja Nedžašije. Tu su boravili sve dok nisu 
čuli vijest da su Kurejšije prestale zlostavljati muslimane. Vratio se predavanjima koja su 
govorila o islamu i vjerovanju, družeći se sa Vjerovjesnikom, a.s., sve dok nisu bili prisiljeni 
na hidžru u Medinu. Resulullah, a.s., naredio je muslimanima hidžru, zatim ih je on slijedio na 
najtežem putu, ostavljajući svoj rodni dom, seleći se u drugi koji gaje prihvatio, vjerovao u 

njega i zavolio ga. 

El-Mikdad je bio u nemogućnosti da učini hidžru u Medinu. Ostao je u Meki sa nekoliko 
muslimana, čekajući pogodan trenutak da izađe. Nakon što se Poslanik, a.s., konačno 
nastanio u Medini, spremio je izvidnicu i naredio Amru da ode u Meku radi obavljanja 
nekih dužnosti. Između ostaloga, trebali su se sastati sa muslimanima u Meki i neke od njih 

povesti u Medinu. Za vođu te izvidnice imenovan je Ubejde ibnul-Haris, r.a. Samo što su 
stigli do okolnih mekanskih predjela, sreo ih je Ikrime ibn Ebi-Džehl koji je predvodio 
mnogobožačku vojsku. S njim su bili i El-Mikdad ibn Amr i Utbe ibn Gazvan, r.a., koji su pošli 
s njima da bi se lakše mogli priključiti muslimanima. Nakon sastanka dvije skupine, Huzejte 

i Ikrime postigli su sporazum o nenapadanju. El-Mikdad i Utbe priključili su se muslimanima 
i s njima otišli u Medinu. Tako se El-Mikdad ponovo sastao sa Allahovim Poslanikom, a.s., 
i uključio u redove mudžahida na Allahovom, dž.š., putu. 

VITEZ BEDRA 

El-Mikdad, r.a., zavjetovao se da će biti u službi islama. Čvrsto je odlučio pokloniti 
svoj život na putu šehadeta. U njegovom se srcu učvrstio iman, tako da se sa lahkoćom 
žrtvovao na Allahovom, dž.š., putu. Bio je u društvu Allahovoga Poslanika, a.s., u svakom 

njegovom pohodu i nije izostajao ni iz jedne bitke. Na bojnom je polju bio žestoki borac 
i konjanik, takav da su mnogobošci osjetili njegovu snagu i smjelost. 

Najveći prizor El-Mikdadove veličine i ponosa desio se u Bici na Bedru. Tu se vidjelo 

njegovo junaštvo, smjelost i iskrenost. Tako je nešto poželio Abdullah ibn Mes'ud, pa je 
rekao: "Bio sam svjedok El-Mikdadovog junaštva; da budem uz njega, draže mi je nego sve 
što je na Zemlji." 

Kada je Poslanik, a.s., odlučio da stane na put trgovačkom karavanu Kurejšija koji je 
predvodio Ebu-Sutjan, izašao je iz Medine na čelu islamske vojske, podižući logor na 
mjestu koje se zove "Bunar Bedra". Nakon što je saznao za namjeru Božijeg Poslanika, 
a.s., Ebu-Sufjan poslao je izaslanika u Meku po pomoć od Kurejšija. Prijetio mu je napad 
i prisvajanje trgovačke robe koja je u sebi sjedinjavala glavnicu kurejšijskog kapitala. 
Ebu-Sufjan uspio je da se spasi sa karavanom, a Kurejšije su već bile stigle do Bedra. Mogli 
su se vratiti bez borbe, međutim, ostali su radi upornost, od glavešina, među kojima je 
prednjačio Ebu-Džehl koji je priređivao bogate gozbe uz meso, alkohol i ples pjevačica 
čitave tri noći, samo da podstakne na borbu oči u oči. 

U početku je situacija izgledala vrlo teškom. Kurejšije su bile spremnije, što se tiče 
vojskovođa, konjanika i junaka. Muslimani su bili manjina i prvi put su se upuštali u oružani 
sukob i još nisu bili okusili borbu. 

Običaj Allahovoga Poslanika, a.s., bio je da uzme mišljenje većine muslimana u mnogim 
značajnim poslovima koje je trebalo izvršiti, savjetujući se s njima o prethodnim događajima, 
zatim o onom što je pred njima i ovjeri. Pošto je Poslanik, a.s., saznao da su Kurejšije spremile 
veliku vojsku i izašle iz Meke radi borbe i susreta s njima, skupio je muhadžire, i obrazloživši 
im stvar, zatražio njihovo mišljenje. Ustao je Ebu-Bekr es-Siddik, r.a., i rekao: "Najbolje je da 
se odazovemo borbi i suzbijemo mušrike, ujedinjeni i okupljeni oko Resulullaha, a.s." Zatim je 
ustao Omer ibnul-Hattab, r.a., i rekao govor sličan Ebu-Bekrovom. Tada je El-Mikdad ibn Amr 

prišao Poslaniku, a.s., stao ispred njega svojom gorostasnom pojavom i visokim tonom rekao: 
"0 Božiji poslaniče, izvršavaj ono što ti Allah, dž.š., naređuje, mi smo s tobom. Tako mi Allaha, 
nećemo ti reći kao što su sinovi Israilovi rekli Musau: Idi ti i tvoj Gospodar pa se borite, mi ovdje 
ostajemo', već kažemo: Idi ti i tvoj Gospodar, a mi ćemo se boriti uz vas! Tako mi Onog Koji 
te je poslao sa Istinom, kad bismo trebali osvajati grad Berkel-Gimad 32 , borili bi smo se stobom 
dok ga ne bismo osvojili." 

Ozari se lice Allahova Poslanika, a.s., čuvši El-Mikdadove riječi i obradovan uputi dovu 
za njega. Zatim se sastao sa ensarijama i rekao im: 

"Savjetujte, šta predlažete?", ovim se Poslanik, a.s., htio uvjeriti da li će mu dati podršku 
i izvan Medine, jer su se oni obavezali u drugom ugovoru na Akabi na odbranu i podršku 
njemu u Medini. 

S'ad ibn Mu'az, r.a., reče, obraćajući se Poslaniku, a.s.: 

"Vjerujemo u tebe i vjerujemo ti. Svjedočimo da je Istina ono sa čim si došao... Dali 
smo ti čvrstu obavezu i ugovor na poslušnost i pokornost. Kreni, Božiji Poslaniče, što 
god uradiš, mi smo s tobom. Tako mi Onoga Koji te je poslao sa Istinom, kada bi zatražio 
od nas more da preplivamo, preplivali bismo ga s tobom, i nijedan čovjek od nas ne bi 
izostao. Nije nam mrsko susresti se sutra sa našim neprijateljima, mi smo strpljivi i 
iskreni u ratu. Vjerovatno će ti Allah, dž.š., otkriti o nama nešto što će te razveseliti, pa kreni 
s nama s Allahovim blagoslovom. 

Allahov Poslanik, a.s., bio je obradovan govorom S'ada, tako da mu ta podrška 
poveća snagu i pouzdanje. Rekao je: 

"Krenite i radujte se, zaista mi je Allah, dž.š., obećao jednu od dvije skupine. Tako 
mi Allaha, kao da sad gledam kako ginu." 

Muslimani su se počeli spremati za prvu bitku u svojoj historiji. El-Mikdad je najviše 
želio da počne borba i bio je jedan od prvih mudžahida-konjanika u islamu. Na dan borbe 
uzjahao je svog konja koji se zvao Sebha i navalio da bije mnogobošce i nevjernike u safu 
sa ostalim muslimanskim junacima. Borba se završila pobjedom muslimana. Ispunjeno je 
obećanje Uzvišenog Allaha, kako ih je Resulullah, a.s., i obavijestio. Hvala neka je Allahu na 
tome. Kurejšije su ostavile sedamdeset poginulih prvaka, vođa i plemića. 

MUDRI POBOZNJAK 

El-Mikdad ibn Amr, r.a., čitav je svoj život proveo u službi islamu. Sav se posvetio 
pronošenju Allahove riječi i širenju Božije objave među ljudima. Bio je stalno uz Allahovoga 
Poslanika, a.s., na raspolaganju za borbene i druge zadatke. Na dunjaluku je bio skroman, 
zadovoljan jednostavnim životom. Dosta pažnje posvećivao je svom konju Sebhi, jer mu je 
on bio od velike koristi u bitkama i okršajima. 

Resulullah, a.s., povjeri Amru namjesništvo nad jednom pokrajinom. Kada se vratio iz te 
pokrajine, Poslanik, a.s.,upitaogaje: 

"Kako si se osjećao na položaju emira?" 

Odgovorio je: 

"Taje uprava učinila da se sav posvetim samo sebi, njima sam vladao, ali nisam za 
njih znao! Tako ti Onoga Koji te je s Istinom poslao, od danas ne bih da budem nadređen 
ni dvojici ljudi!" 

El-Mikdadov odgovor pokazuje njegovu iskrenost i pravilno razumijevanje islama. 
Nije želio biti iznad ljudi niti je želio vlast kako ona ne bi zaokupila njegovo srce. 

Bio je ponizan i iskren, sam je sebe smatrao običnim vojnikom među vojskom 
Resulullaha, a.s. Poučen životnimjskustvom, mudro i pravilno je rasuđivao stvari. Govorio 
bi riječi pune savjeta i mudrosti. Često bi ponavljao hadis koji je čuo od Poslanika, a.s.: 
"Sretan je samo onaj koji je sačuvan smutnje !" To je i provodio u svom životu, izbjegavajući 
smutnje na svakom mjestu. Izbjegao je iskušenje vlasti da ne bi klonuo duhom i da mu 
se ne bi u dušu uvukla oholost i uobraženost. Odbacio je žudnju za imetkom i njegovim 
gomilanjem da ga imetak ne bi doveo u iskušenje u vjeri i da ga njegovo mnoštvo ne bi 
odvratilo od pokornosti Allahu, dž.š., i da mu ne bi oslabio iman, koji je plavio njegovo srce. 
Dugo vremena se nije ženio, sve dok nije zašao u godine, bojeći se da ga žena ne zaokupi 

i oduzme mu vrijeme od izučavanja vjere i učešća u džihadu na Allahovom, dž.š., putu. 

El-Mikdad, r.a., bio je istinski iskreni musliman; uvijek je bio uz istinu, bez obzira na 
okolnosti i teškoće. Jedanput je izašao u patrolu van Medine, pasu bili opkoljeni od neprijatelja. 
Vođa patrole naredio je da budu oprezni i da ne napuštaju svoja mjesta i da ne vode svoje 
jahalice na ispašu, bojeći se da ne budu zarobljeni ili ubijeni. Jedan od muslimana je zaboravio 
upozorenje emira, pa je odveo svoju jahalicu daje nahrani. Allah, dž.š., spasio ga je, pa se 
on vratio muslimanima, a kada je za to saznao emir, pozvao gaje i kaznio više nego što je 
zaslužio, ne dajući mu da se opravda. Taj čovjek je sjeo i žestoko zaplakao od bola i 
poniženja koje gaje zadesilo, uvjeren da je kažnjen više nego što je zaslužio. El-Mikdad je 
prošao pored njega i vidio ga kako plače, pa se sažalio i upitao: 

"Štajestobom, brate?" 

Čovjek mu odgovori: 

"Odredio mi je emir kaznu koju nisam zaslužio. . . Nisam znao da je zabranio čuvanje 
naših životinja. Prekršio sam njegovu zabranu, pa me kaznio, a nije me ni saslušao. Zadao 
mi je bol od jačine udarca i ponizio me teškim prigovorom." 

El-Mikdad se naljutio zbog toga, pa se uputio pravo emiru. Pitao gaje: 

"S kojim pravom tučeš čovjeka i ponižavaš ga prije nego ga saslušaš?" 

"S pravom obraćanja pažnje na muslimane i obavezu pokornosti njihovim vođama", 
odgovorio mu je emir. 

"Ali, njemu nije bila dostavljena tvoja zapovijed i nije čuo tvoje upute. Zaista si bio 
grub prema njemu u kazni i prijekoru", reče mu Mikdad. 

Uvidio je emir da je pogriješio, pa reče: 

"Pogriješio sam. Neka uzme svoje pravo od mene." 

El-Mikdad je otišao po kažnjenog čovjeka i doveo ga kod emira, te pred mnoštvom 
muslimana reče: 

"0 emire, postavi se umjesto njega i pripremi se da budeš kažnjen istom mjerom." 

I zaista, komandir se ponizno postavi da mu čovjek vrati istu kaznu kojom je on 
njega kaznio. Međutim, čovjek je odbio da udari emira nakon što je osjetio da mu je 
vraćena čast i njegovo pravo, pa je rekao: "Allah ti oprostio, emire. Moj život je žrtvovan za 
islam." 

El-Mikdad se obradova, smijao se kao dijete dok je gledao taj lijepi prizor. Govorio je 
glasom punim ponosa i veličine: "Umrijet ću, a islam će ostati slavan." 

Ponos je islama bio osnovni cilj kojem je stremio u svom životu, i ništa osim toga. 

Sam El-Mikdad poznavao je sve strane života. Nije žurio u davanju presude ljudima, 
znajući da se čovjek ponekad mijenja u različitim prilikama i ne želeći napraviti grešku. Imao 
je veliko životno iskustvo stečeno kroz gorki i okrutni život, kroz velika iskušenja i kroz 
razne situacije. Bio je izuzetno otvoren i jasan, što upućuje na njegove široke poglede i 
duboko razmišljanje. 

Prenosi se daje El-Mikdad sjedio sa nekim prijateljima nakon Poslanikove, a.s., smrti 
pa je došao neki čovjek i obratio mu se: "Blago tim očima koje su vidjele Božijeg Poslanika. 
Allaha nam, voljeli bismo da smo vidjeli ono što si ti vidio i da smo bili svjedoci onome čemu 
si ti bio svjedok." El-Mikdad gaje dugo gledao, a zatim mu rekao: "Zašto neko od vas uporno 
želi vidjeti nešto što je sakriveno od njega, a ne zna kakav bi bio da se nađe u tom vremenu. 
Tako mi Allaha, živjeli su ljudi u vrijeme Poslanika, a.s., kojima je Allah, dž.š., presudio pa će 
za noge biti vučeni i naglavačke bačeni u Džehennem. Zato, u prvom redu zahvalite Allahu, 
dž.š., Koji vas je sačuvao njihovih iskušenja i učinio vas vjernicima u vašega Gospodara i 
vašega Poslanika." 

Ovo predanje upravo govori o El-Mikdadovoj veličini i njegovoj mudrosti i razboritosti. 
Mnogi su vidjeli Božijeg Poslanika, a.s., a nisu vjerovali u njega i borili su se protiv 

njega. Najvažnije je za islamsko vjerovanje da radimo kako nas ono uči i da idemo 
stopama Resulullaha, a.s., življenjem po Kur'anu, našem ustavu, izvoru i uputi i putem 
hadisa. Zaista će čovjek polagati račun za svoja djela, a ne prema tome što je nekog 
vidio ili sanjao. 

MILJENIK BOŽIJEG POSLANIKA, A.S. 

Božiji Poslanik, a.s., volio je El-Mikdada ibn Amra, r.a. Stekao je izuzetno lijepe i 
plemenite vrline i odlike, lijepi ahlak koji gaje učinio voljenim i dragim čovjekom. Poslanik, 
a.s., uočio je njegova svojstva, njegovu žrtvu i zalaganje na polju islama, njegov iman 
duboko usađen u srcu i čistotu njegove duše. Pokazivao je svoju naklonost prema njemu 
na svakom mjestu i na svakom skupu. Allah, dž.š., volio je El-Mikdada, pa ge je volio i 
Njegov Poslanik, a.s. 

Rekao je Resulullah, a.s.: "Zaista mi je Allah, dž.š., naredio da volim četvericu i 
obavijestio me da ih On voli." Pa mu je rečeno: "Božiji Poslaniče, reci nam njihova 
imena." Rekao je: "Od njih je Alija i Ebu-Zerr, El-Mikdad i Selman." 

Da li ima ljepša počast od časti Poslanikove potvrde da Allah voli El-Mikdada? Ima li 
većeg ponosa i slave od ovakvog ponosa i slave? Allahov Poslanik, a.s., uvijek je otvoreno 
izjavljivao svoju naklonost prema El-Mikdadu i ashabima, r.a., kao što je on. 

Prenosi nam Alija ibn Ebi-Talib, r.a., od Allahovoga Poslanika, a.s., da je rekao: 
"Nije bilo poslanika, a da mu nisu data sedmerica, plemenitoga roda, namjesnika i 
saputnika. Meni ih je dato četrnaest: Hamza, Dž'afer, Ebu-Bekr, Omer, Alija, Hasan, Husejn, 
Ibn-Mes'ud, Selman, Ammar, Huzejfe, Ebu-Zerr, El-Mikdad i Bilal." 

Borba na Allahovom putu je potpuno zaokupirala El-Mikdadovu ličnost, izuzev od 
dvije stvari: njegovog konja Sebha i njegove sablje. 

Zakasnio je što se tiče ženidbe, bojeći se da ga žena ne odvrati od džihada. To su 
primijetili ashabi, pa su ga često podsticali na ženidbu. Tako je jednom sjedio sa 
Abdurrahmanom ibn Avfom koji mu je nabrajao prednosti braka, podstičući ga na ženidbu, 
te mu rekao: 

"Šta ti je pa se ne ženiš?" 

"Oženi me ti svojom kćerkom", odgovori mu El-Mikdad. 

Ovo je naljutilo Abdurrahmana pa mu nešto grubo odvrati. El-Mikdad gaje napustio 
krijući svoju srdžbu, a odlučio je da se požali Poslaniku, a.s. Malo zatim, Abdurrahman 
ibn Avf pokajao se i došao za El-Mikdadom koji je bio kod Poslanika, a.s., i tužio mu se, 
pa je Abdurrahman rekao: "Oprosti mi, brate. Oženit ću te svojom kćerkom." 

Kada je Poslanik, a.s., čuo El-Mikdadovu pritužbu i saznao veličinu njegove tuge i 
srdžbe, htio je da ga počasti, te mu je rekao: "Ja ću te oženiti boljom od nje." Odabrao mu je 

kćerku svoga amidže iz počasti prema njemu. Oženio gaje Dub'aom, kćerkom Zubejra ibn 
Abdul-Muttaliba. 

NA POLJU DŽIHADA 

El-Mikdadovo prisustvo na polju džihada bilo je konstantno. Nije izostao ni iz jednog 
pohoda koji je vodio Poslanik, a.s., niti ijednog osvajanja ili bitke koju je vodio protiv nevjernika 
i mnogobožaca. 

Na Uhudu je bio izložen velikim nevoljama: nekoliko puta je ranjen, ali je ipak napadao 
i jurio odvraćajući nevjerničke napade od Allahovoga Poslanika, a.s. Na Hendeku je bio 
spreman na svaki okršaj. Dovoljno je što se suprotstavio Ikrimi ibn Ebi-Džehlu i njegovom 
društvu kada su prešli hendek i pokušali se domoći muslimana, ali ih je snašla smrt i 
bježanija. 

Kada je Poslanik, a.s., preselio na ahiret, El-Mikdad ibn Amr, r.a., mnogo se 
rastužio, ali je i dalje ostao običan i skroman borac u slavnoj islamskoj vojsci. 
Njegovih herojstava je više nego što se broji. Dovoljno mu je junaštvo kakvo se 
rijetko viđa, koje je pokazao prilikom osvajanja Egipta sa svojim drugovima prvacima 
i na čelu sa Zubejrom ibn el-Avvamom, r.a. 

Kada se Amr ibn el-'As, r.a., uputio u Egipat po naredbi Omera ibnul-Hattaba, r.a., 
da pozove vladara i stanovništvo u islam, pridružila mu se grupa muslimanskih junaka 
na čelu sa Zubejrom ibnul-Avvamom. Tu su još bili Bišr ibn Ertah, Haridže ibn Huzzafe, 
Umejr ibn Vehb el-Džumehi i El-Mikdad ibn Amr, r.a. Amr ibn el-'As uputio je poziv egipatskom 
vladaru Mukavkisu da primi islam, ili da preda zemlju bez borbe, ili da pristane plaćati džizju. 
Mukavkis je skupio svoje ministre, vjerske činovnike i povjerljive ljude da se posavjetuje s 
njima. Zatim je od Amra zatražio četiri dana primirja da bi dovršio savjetovanje. Nakon isteka 
ta četiri dana, Mukavkis je odbio islam, kao što je odbio i predaju zemlje i plaćanje džizje. 
Tada je Amr ibn el-'As sa svojom vojskom opkolio grad Ajnu šems koji je bio kraljevo 
prebivalište. Mukavkis se sklonio i zatvorio vrata na tvrđavi. Muslimani su razmišljali kako 
da uđu u grad i napadnu kralja i njegov narod. Amr ibn el-'As je stao ispred glavnih vrata 
grada Ajnu šems, dok je Zubejr kružio oko zidova kako bi našao otvor i ušao u tvrđavu. 
Vidio je povoljno mjesto i prešao je zid sa još nekim mudžahidima. Tako su se spustili u grad. 
Zatim su počeli kopati otvor u zidu: Zubejr iznutra, a El-Mikdad izvana. Tada su navalili na 
čelu sa Zubejrom, probijajući se sa periferije prema središtu grada. Kopti su ih uočili i požurili 
obavijestiti kralja o tome. Kralj se sastao sa Amrom ibn el-'Asom, otvorio mu vrata grada i 
pristao na plaćanje džizje. 

Vrata Egipta otvorena su posredstvom voljenoga mudžahida čije se junaštvo i uloga ne 
mogu zaboraviti, hvala neka je Allahu, Koji je odredio da tako bude. 

PRESELJENJE NA AHIRET 

Prohujao je život El-Mikdada, r.a., oslabilo je i otežalo je njegovo tijelo, te je stalno 
boravio u kući. Umro je na svojoj zemlji, u Džetru izvan Medine, trideset treće godine po 
Hidžri, u sedamdesetoj godini života. 



EBU-SEBRE IBN EBI-RUHM 

EL-ESLEMI, R.A. 

NJEGOVO IME I PORIJEKLO 

Njegovo ime je Ebu-Sebre, sin je Ebi-Ruhmov, a on Abdul-'Uzzaov, a on Ebi-Kajsov, a 
on Abdul Vuddov, a on Nasrov, a on Malikov, a on Haselov, a on Amirov, a on Luejja el- 
Kurešija el-Amirija. 

Sin je tetke Allahovoga Poslanika, a.s. Njegova se majka zvala Berret bint Abdil-Muttalib, 
a njegov brat po majci zvao se Ebu-Seleme ibn Ebi-Esed. 

LIČNOST 

Ebu-Sebre potječe iz ugledne i bogate porodice. Otac mu je bio jedan od kurejševićkih 
bogataša, a majka kćerka Abdul-Muttaliba, djeda Allahovog Poslanika, a.s. Ebu-Sebre je 
živio u blagostanju. Bio je obrazovan u vremenu u kome je to bila rijetkost. Volio je jahati 
konje i pribavljati i praviti oružje koje je koristio u borbi sa vještim kurejševićkim mladićima. 
Za razliku od svojih vršnjaka, Ebu-Sebre odisao je mirnoćom i stabilinim i staloženim držanjem. 
Svaku stvar je gledao sa razumijevanjem i uvijek odabirao ono u čemu je bio vidljiv hajr. Bio 
je oštrouman i blage naravi, a poslove je obavljao planski i uspješno. Njegova mudrost i 
vještina učinile su da ga njegovi vršnjaci ocjene kao samopouzdanu i čvrstu ličnost koja 
može predstavljati njihovog vođu. 

Ebu-Sebre je bio visokoga rasta i vitkoga tijela. Imao je crnu kosu i tamnoputu kožu, a 
njegovo dugo lice karakterizirali su prodoran pogled i povijen nos. Na licu mu je stalno lebdio 
osmjeh, čineći ga kod ljudi blagim i prijatnim. Nije zapadao u nezgodne situacije jer je imao 
veliku intelektualnu snagu i samokontrolu. 

NJEGOV ISLAM 

Ebu-Sebre je dobro znao ko mu je dajdžin sin Muhammed ibn Abdullah, a.s. Bio je 
iskren i povjerljiv mladić koji je čedno odrastao. Zavolio je Poslanika, a.s., i bio mu blizak 
pored razlike u godinama. Poštovao je njegovu dobrotu i cijenio njegova dobra djela. Sa 
spuštanjem Objave Muhammedu, a.s., naredi mu se da poziva svoju porodicu i rodbinu. 
Ebu-Sebre je bio jedan od prvih muslimana od Poslanikove, a.s., rodbine koji je povjerovao 
u Objavu. 

Kurejšije su bezosjećajno mučili prve muslimane. Njihova zlostavljanja i tlačenja 
prisiliše muslimane da učine hidžru u Abesiniju, po naredbi Allahovoga Poslanika, a.s. 
Ebu-Sebre nije htio učiniti prvu hidžru jer je želio ostati sa Resulullahom, a.s. Međutim, 
kada su mučenja postala nepodnošljiva, i Ebu-Sebre učini hidžru sa sinom svoga dajdže 
Dž'aferom ibn Ebi-Talibom i njegovom porodicom. Ali, nije mogao izdržati dugi boravak 
u Abesiniji, daleko od Meke; vratio se u Meku i iz nje preselio sa ostalim muslimanima u 
Medinu kada je Allahov Poslanik, a.s., odlučio da tamo učvrsti jezgro islamskoga džemata. 

NA BOJNOM POLJU 

Muslimani su se nastanili u Medini i organizirali svoj život u islamskom džematu, 
obožavajući Allaha, dž.š., u miru i spokojstvu. 

Kurejšije nisu bili zadovoljni da muslimani žive rahat i sigurni, pa nastaviše sa 
provokacijama. Allahov Poslanik uvidje daje neophodno odlučno i snažno suprotstaviti 
se Kurejšijama. Protiv njih se odigraše mnoge bitke, a prva je bila Bitka na Bedru, u 
kojoj su Kurejšije, teško poraženi, ostavili svoje ubijene na bojnom polju. Ebu-Sebre je bio 
jedan od hrabrih mudžahida koji su se suprotstavili Kurejšijama nesvakidašnjom hrabrošću 
i odvažnošću, srcem ispunjenim vjerom, tražeći pobjedu ili šehadet na Allahovom putu. 

Uprkos porazu muslimana u Bici na Uhudu, Ebu-Sebre je zajedno sa ostalim ashabima, 
neka je Allah zadovoljan svima njima, pouzdano i sposobno štitio Allahovoga Poslanika, a.s. 
Sve u svemu, Ebu-Sebre učestvovao je u svim pohodima sa Poslanikom, a.s.: u pohodu 
na Benu-Mustalik, na Benu en-Nadir, na Devmetul-Džendelu, na Hendeku, u pohodu na 
Benu-Kurejza, na Benu-Lihjan, na Hajberu, na Hudejbiji, prilikom oslobođenja Meke, na 
Hunejnu i u Taifu. Za vrijeme tih bitaka Ebu-Sebre stekao je veliko ratno iskustvo i postao 
vrsni ratnik od koga se uzimalo mišljenje u planiranju bitaka. 

Nakon Resulullahovog, a.s., preseljenja na ahiret, naslijedio gaje Ebu-Bekr es-Siddik, 
r.a., te je Ebu-Sebre učestvovao u ratu protiv odmetnika, u kojem se istakao svojom 
izuzetnom hrabrošću. Kada se okončao rat protiv odmetnika, Ebu-Sebre se nije vratio u 
Medinu, već je otišao u Meku i u njoj se nastanio. 

VOĐA ZA IZBAVLJENJE 

Po završetku rata protiv odmetnika, vrati se mir na Arapskom poluotoku pod islamskim 
bajrakom. Halifa je razmišljao o susjednim zemljama i širenju islama u njima. Irak je bio 
pod vlašću Perzije i on je predstavljao prvi cilj muslimana za širenje islama u njemu. 

Halid ibnul-Velid izvršio je brze i velike oslobodilačke pohode, tako da je oslobodio: 
El-Mezar, Emgišiju, Ulejs i El-Hiru 33 . Poslije oslobođenja El-Hire, Halid ibnul-Velid dobi 

naredbu da krene na tront u Šam te da povede polovinu islamske vojske. Druga polovina 
je ostala sa El-Musennom ibnul-Harisom. Sa'd ibn Ebi-Vekkas preuzeo je komandu nad 
iračkim frontom. Predvodio je muslimane u Bici na Kadisijji, u kojoj je ostvario veliku 
pobjedu i kojom je okončan perzijski utjecaj u Iraku. Nakon toga, muslimani se nastaniše 
u Basri i Kufi, te ih učiniše centrima svoje vlasti iz kojih će islamska vojska vršiti naredna 
osvajanja. 

Kada je Ebu-Bekr preselio na ahiret, naslijedio ga je Omer ibnul-Hattab i nastavio sa 
daljim osvajanjem. U tom periodu, Ebu-Sebre dođe u Basru i osta u njoj neko vrijeme. Tu se 
priključio islamskoj vojsci. 

EI-'Ala ibnul-Hadremijj bio je halifin namjesnik u Bahrejnu. Zadiviše ga velika osvajanja 
koja su ostvarili muslimani, pa poželi tim osvajanjima pridodati nove pobjede koje bi ostvario 
on, samoinicijativno, bez dogovora sa halifom Omerom ibnul-Hattabom, r.a. El-Hadremijjje 
od stanovnika Bahrejna tražio doborovoljce za pohod u Perziju, u istočni dio zaljeva. Ovim 
se kršila halifina naredba da se ne prelazi more, jer muslimani u to vrijeme nisu imali dovoljno 
iskustva u pomorskom ratovanju i nisu posjedovali dovoljno sredstava za takve vrste 
akcija. Kada je EI-'Ala skupio veliku grupu dobrovoljaca, podijelio ih je u tri grupe: 

- grupa pod komandom El-Džaruda ibnul-Mealla; 

- grupa pod komandom Es-Sivara ibn Hemama; 

- grupa pod komandom Huvejla ibn Munzira ibn Savaa. Huvejl je ujedno određen i za 
predvodnika sve tri grupe. 

Preplivali su zaljev i iskrcali se na istočnoj strani, naspram grada Istahara. Erbez, 
komandant perzijske vojske, nalazio se u gradu i posmatrao iskrcavanje muslimana. Postavio 
je plan za pogubljenje muslimana po kojem će jedna grupa vojske onemogućiti muslimanima 
pristup lađama kojima su doplovili i u isto vrijeme ih opkoliti. Ipak, iako su bili u nezavidnoj 
poziciji, Huvejl se odluči za bitku. Obratio se muslimanskim borcima: "Kada Allah, dž.š., 
nešto odredi, to se dogodi. Došli ste da se borite protiv njih! Lađe i zemlja su onome ko 
pobijedi, pa tražite sebi pomoć u strpljivosti i namazu, a to je teško, osim onima koji su 
bogobojazni." 

Bitka između dvije vojske zapodjenu se u mjestu zvanom Tavus. Bila je teška i oštra. 

Perzijanci su pokazali svu svoju jačinu i sposobnost, kao što su muslimani pokazali hrabrost, 
koja zapanji i iznenadi neprijatelja, pa im uspješe nanijeti velike gubitke u ljudstvu. U ovoj bici 
pogibe El-Džarud ibnul-Mualla, zapovjednik prve grupe, također i zapovjednik druge grupe 
Es-Sivar ibn Hemmam i njegov sin Abdullah. Hulejd se odupirao sa ostalim muslimanima 
nastojeći otvoriti put prema Basri. Nalazili su se u veoma teškoj situaciji, a toga nisu bili 
svjesni. Utom im se ispriječi perzijska vojska koja je došla iz Istahara. Predvodio ju je Šehrek, 
poznati vojskovođa. Muslimani su bili prisiljeni zaustaviti dalje napredovanje prema Basri. 

Kada je halifi Omeru, r.a., stigla vijest šta je učinio EI-'Ala, te da su njegovim odlaskom 
muslimani pretrpjeli velike gubitke u ljudstvu, odmah ga smijeni i kao namjesnika postavi 
S'ada ibn Ebi-Vekkasa. Potom je napisao pismo Utbeu ibn Gazvanu da požuri u pomoć 

muslimanskoj vojsci opkoljenoj između Tavusa i Istahara. 

Pošto je Utbe ibn Gazvan izložio stvar muslimanima Basre, brzo se mobilizira veliki 
broj dobrovoljaca, poznatijih junaka i vojskovođa, među kojima: Asim ibn Amr, Arfedže 
ibn Herseme, Huzejfe ibn Muhsin, Medžze'e ibn Sevr, Nehar ibnul-Haris, Et-Terdžuman 
ibn Fulan, Husejn ibn Ebi el-Hurr el-Ehnef ibn Kajs, S'ad ibn Ebi Arfedža', Abdurrahman 
ibn Sehl, Sa'sa' ibn Muavija. S njima se uputi dvanaest hiljada muslimana. Njihov vođa je bio 

Ebu-Sebre ibn Ebi-Ruhm, r.a. 

Ta vojska izađe iz Basre, jahajući mazge umjesto deva jer su one zgodnije za guduravi 
teren kojim su trebali ići. Ebu-Sebre je išao duž obale zaljeva, a ispred je poslao izvidnicu, 
kojoj je dao zadatak da izvidi teren gdje je Hulejd ibn Munzir sa svojim vojnicima pao u 
opsadu. 

U isto vrijeme, kralj Perzije je Šehreku poslao pomoć kako bi stegli obruč oko 
muslimana. Ebu-Sebre se sa svojim mudžahidima približavao opkoljenom Hulejdu u namjeri 
da deblokira opsadu, međutim, Šehrek ga sa vojskom presrete. Tu se odvi bitka između 
muslimana i Perzijanaca. Ebu-Sebre primijeni na brzinu razrađen plan da uništi Šehreka i 
njegovu vojsku. Naime, postavio je grupu svojih vojnika da se suprotstave Šehreku, a 
organizirao ih je tako da Perzijanci pomisle da je to sva muslimanska vojska što je ima. 
Zatim, ostatak vojske, skrivene od Perzijanaca, rasporedi u poluluk. Šehrek žestoko navali 

sa vojskom na redove muslimana, za koje je smatrao da je sva vojska što je ima, a oni se 
odupriješe napadu. Allahovom pomoći, u isto vrijeme, druga skrivena grupa muslimana 
prišla je iza leđa Perzijanaca, te ih, idući od bokova, opkoliše i napadoše sabljama tako da 
nisu mogli bježati. Ipak, Perzijanci uspješe probiti obruč koji su muslimani načinili. Povukli su 
se prema Istaharu, ostavljajući iza sebe mnogo poginulih. Ebu-Sebre sastade se sa Hulejdom, 
izbavivši ga sa preostalim vojnicima i zajedno se vratiše u Basru. 

Kada je Utbe ibn Gazvan, namjesnik Basre, otišao obaviti hadž, zamijenio gaje Ebu-Sebre. 
U povratku sa hadža Utbe preseli na ahiret, a Ebu-Sebre ostade namjesnik Basre sve do kraja 
godine. Nakon toga, halifa Omer, r.a., za namjesnika Basre imenova El-Mugiru ibn Š'ubeta, 
a poslije njega Ebu-Musa-a el-Eš'ariju. 

ZAROBLJAVANJE HURMUZANA 

Kada su islamska osvajanja u Perziji uzela maha, Jezdedžird, kralj Perzije, skloni se 
u pogranični dio svoje kraljevine u mjesto zvano Meruv. U isto je vrijeme podsticao 
Perzijance na rat protiv muslimana da bi muslimane protjerao iz svoje zemlje. Uputio im 
je poziv koji dade rezultat, pa mu se Perzijanci odazvaše i u vrlo kratkom roku se okupiše 
u Tusturu pod komandu Hurmuzana. 

0 tom gradu je poznati islamski putopisac Ibn-Batuta, između ostaloga, napisao i 
sljedeće: "Tustur je bio veliki blistavi grad. Posjedovao je bašče sa visokim drvećem i 

bogate, izuzetno lijepe vrtove. Oko džamije imao je sve trgovinu do trgovine. Imao je 
drevne građevine oko kojih je tekla rijeka nazvana imenom Plava rijeka, divno bistra i 
čudna, jer je u danima vrućine jako hladna. Tustur kao grad imao je jedna vrata za 
posjetioce i druga kroz koja se izlazi na rijeku. Na obalama rijeke bile su bašče i tržnice. 
Rijeka je bila veoma duboka, a od vrata na koja ulaze putnici i posjetioci prelazi se skelom 
preko nje, kao u Bagdadu i Mehli. Tustur posjeduje raznovrsno voće i mnogobrojne blagodati, 
a njegove tržnice bile su snadbjevene tako da ih po ljepoti nije bilo nadaleko." 

Do halife Omera, r.a., stigla je vijest da se Perzijanci spremaju i okupljaju u Tusturu 
kako bi napali muslimane pa on odmah napisa pismo S'adu ibn Ebi-Vekkasu u Kufu da 
pošalje veliku vojsku; jednu skupinu da vodi N'uman ibn Mukarrin el-Muzenijj i drugu, u 
kojoj su Suvejd ibn Mukarrin, Abdullah ibn Zi es-Sehmejn, Džerir ibn Abdullah el-Hamirijj 
i Džerir ibn Abdullah el-Bedželijj, te da krenu prema Hurmuzanu. Omer, r.a., također, je 
napisao pismo i Ebu-Musau el-Eš'ariji da pošalje veliku vojsku iz Basre, a da je vodi Suhejl 
ibn Adijj, te da u njoj, između ostalih, budu: El-Bera' ibn Malik, Asim ibn Amr, Medždže' ibn 
Sevr, K'ab ibn Sur, Arfedže ibn Hersem, Huzejfe ibn Muhsin, Abdurrahman ibn Sehl i Husejn 
ibn M'abed. Omer je izdao naredbu da vođa obje vojske, i prve iz Basre i druge iz Kufe, kada 
se sretnu, bude Ebu-Sebre ibn Ebi-Ruhm. 

Nu'man ibn Mukarrin je brzo krenuo ka Hurmuzanu, koji se spremao za evakuaciju 
iz Ramehurmuza u Tustur, kako je to od njega tražio kralj Perzije Kisra. Muslimani su, 
također, brzo krenuli kako bi napali Ramehurmuz, kraj u kojem se odvi manja bitka, u 
mjestu zvanom Erbek. Perzijanci tu doživješe poraz, te Hurmuzan napusti Ramehurmuz 
i povuče se ka Tusturu. Vojska koja je dolazila iz Basre čula je da je Ramehurmuz pao, 
pa se odmah uputiše ka Tusturu, kao što se i Nu'man uputi sa svojom vojskom. Kada se 
sastaše dvije muslimanske vojske, komandu nad obje preuze Ebu-Sebre. On odmah uze 
izviđati i proučavati teren, da bi potom rasporedio mudžahide stavivši Tustur u opsadu. 
Time je Tustur bio lišen dostave bilo kakve pomoći. Opsada je Tustura trajala nekoliko 

mjeseci, ali muslimani pretrpješe velike gubitke, i plus, padoše u nekakvu tjeskobu 
prouzrokovanu tim dugim i napornim opsjedanjem. Ebu-Sebre je strpljivo i mudro iščekivao 
priliku da osvoji Tustur i, Allahovim emrom, to se i isplatilo tako što je jedan od vatropoklonika 
izašao na zidine Tustura i bacio poruku muslimanima u kojoj ih obavijesti o kanalu kroz koji 
mogu ući u grad. Muslimani su u Tustur ušli plivajući kroz kanal. Uzvikujući tekbire otvorili su 
vrata-most grada, a muslimani koji su čekali ispred, poput nadošle rijeke udarili su na 
Perzijance. Ostvarena je veličanstvena pobjeda, neka je hvala Allahu, dž.š., zato, a perzijski 
je vojskovođa Hurmuzan uhvaćen i odveden halifi Omeru el-Hattabu, r.a., da mu on sudi. 

OSVAJAČ DŽUNDI SABURA 

Poslije Tustura muslimani nastaviše sa napadima i pobjedama nad Perzijancima, 
koji se skloniše u grad po imenu Sus. Međutim, muslimani i njega staviše u opsadu, pa 
njegovo stanovništvo objavi predaju i pristade na sporazum. Ebu-Sebre s Nu'manom ibn 
Mukarrinom el-Muzenijjem povede mudžahide iz Susa ka Džundi Saburu, u kojem se 
stacionirao veliki broj Hurmuzanovih vojnika. Stavili su ih u opsadu i tako ih držali dok se 
jedan dan ne otvoriše vrata grada Džundi Sabura, a ljudi izađoše sa stokom i opskrbom. 
Ovo Ebu-Sebra jako začudi pa im posla jednu grupu muslimana da ispita o čemu se 
radi. Perzijanci su im ovako odgovorili: "Dali ste nam sigurnost i mi je prihvatamo, pristajemo 
da vam plaćamo džizju, a da nas vi čuvate." Ebu-Sebre se ovome začudi, znajući da im on, 
kao zapovjednik islamske vojske, nije dao sigurnost. Izvršio je istragu i otkrio da im je 
sigurnost dao neki rob perzijskoga porijekla, koji je bio iz Džundi Sabura a živio sa 
muslimanima. Zvao se Muknef . Ebu-Sebre posla im čovjeka da ih obavijesti da im je sigurnost 
dao rob koji za to nema ni ovlasti ni pravo. A oni su mu odgovorili: "Mi među vama ne 
razlikujemo slobodnog od roba. Obaviješteni smo da smo sigurni i držimo daje tako. Mi smo 
dobili garanciju i ne želimo da išta mijenjamo. Ako želite, možete iznevjeriti." Ebu-Sebre 
posavjetovao se sa ostalim zapovjednicima pa je napisao pismo halifi Omer ibnul-Hatabu, r.a., 
tražeći njegovo mišljenje. "Daj im sigurnost uz džizju", odgovorio je halifa, što Ebu-Sebre i 
izvrši, a Asim ibn Amr izreče stihove: 

"Bio sam blizak Muknef u i njegov povjerljiv prijatelj, 
Ebu-Sebre ih učini slobodnim poslije poniznosti i malobrojnosti 
Poslije velikog straha i zemlje im siromašne, 
dozvoli robu slobodu poslije naše nesloge 
i popravi ono oko čega smo se prepirali. " 

PRESELJENJE NA AHIRET 

Nakon što je osvojio grad Džundi Sabur, Ebu-Sebre se vrati u Meku da u voljenom 
gradu provede posljednje dane svoga života, u ibadetu pored Allahove kuće. U vrijeme 
halife Osmana, r.a, preselio je na ahiret, a ukopan je u Meki, neka je Allahov blagoslov i 
zadovoljstvo na njega. 



V 



MUAZ IBN DZEBEL, R.A. 




NJEGOVO IME I PORIJEKLO 



Ime mu je Mu'az, sin je Džebelov, a on sin Amrov, a on Evsov, a on Aizov, a on 
Adijjov, a on K'abov, a on Amrov, a on Udejjov, a on S'adov, a on Alijev, a on Esedov, a 
on Saridin, a on Tezidov, a on Džešmov, a on El-Hazredža el-Ensarija. Nadimak mu je 
Ebu-Abdurrahman el-Medeni. 



Mu'az ibn Džebel je rastom bio najviši među medinskim mladićima, najljepši po 
fizičkom izgledu i najboljega vladanja. Krasilo ga je lijepo lice, crne oči, blistavi zubi. 
Njegovi bijeli zubi, koji bi se ukazali kada se nasmije, davali su mu još ljepši izgled. Imao je 
gustu i kovrdžavu kosu. Glas mu je bio milozvučan i jak i privlačio je srca slušalaca. Bio je 
izuzetno pronicljiv, inteligentan i razuman, a u tome mu je pomogla njegova pismenost u 
vremenu kada je ona bila na visokoj cijeni. Stekao je kulturu njegovanu čistim dini-islamom. 
Bio je poznat po čestoj šutnji i razmišljanju kao učenjak i mislilac, koji proučava ljudske 
postupke i sluša njihove priče, proničući u njihove skrivene ciljeve. 



OSOBENOSTI 

PRIMANJE ISLAMA 

Mu'az ibn Džebel zavolio je Allahovoga Poslanika, a.s., prije nego što ga je vidio. 
Allah, dž.š., uputio gaje svjetlu vjerovanja prije nego što se sastao sa najčasnijim stvorenjem. 

Poslije "Prve prisege" na Akabi, kada se grupa muslimana iz Medine sastala sa 
Vjerovjesnikom, a.s., odlučili su radosnu vijest proširiti u Medini i pozivati u islam. Allahov 
Poslanik, a.s., posla sa njima slavnoga ashaba Mus'aba ibn Umejra, r.a., da ljudima pojašnjava 
osnove vjere i da im objasni kur'ansku poruku i cilj poziva. 

Mu'az je bio jedan od obrazovanih mladića, koji je upoznao tajne društva, uprkos 
tome što je bio veoma mlad. Imao je osamnaest godina, kada se sastao sa Mus'abom 
ibn Umejrom i kada je čuo nekoliko ajeta iz Kur'ana. Odmah je u njih povjerovao, a dušu 
mu obasja svjetlo islama. Mu'az je željno iščekivao susret sa Poslanikom, a.s., da mu 
dadne prisegu, spoznavši veličinu i čistotu islama i njegov značaj za buduća pokoljenja. 
Zavjetovao se na službu Resulullahu, a.s., radeći na širenju njegove misije pod njegovom 
zastavom. 

Stanovnici Medine odazvali su se ovom pozivu u velikom broju, pa su se spremila 
sedamdeset dva čovjeka iz plemena El-Hazredž i El-Evs, za susret sa Allahovim Poslanikom, 
a.s., na istom mjestu na kojem se srela prva grupa stanovnika Medine. Poslanik, a.s., u 
pratnji svog amidže Abbasa ibn Abdul-Muttaliba, sastao se sa predvodnicima i vodećim 
ljudima Medine, koji mu ukazaše svoje povjerenje i ponudiše mu utočište u njihovom gradu. 
Među ovom grupom bio je i Mu'az ibn Džebel, koji nije mogao zadržati suze kad je, rukujući 
se sa Poslanikom, stisnuo njegovu mubarekruku. 

Ova zakletva data Allahovom Poslaniku, a.s., u historiji islama je poznata kao "Druga 
prisega na Akabi". 

NEPRIJATELJ KIPOVA 

Delegacija se vratila u Medinu sa srcima punim imana, a Mu'az čvrsto odluči da se 

bori protiv nevjerstva i idolopoklonstva svim mogućim sredstvima. Počeo je kovati 
planove, koristeći svoju inteligenciju i osjećajući žestoki prezir prema kipovima koje su 
obožavali idolopoklonici, kako da polupa kipove i izbriše ih sa lica zemlje. Skupio je 
grupu svojih vršnjaka sa kojima se dogovorio kako da unište svaki vid idolopoklonstva, 
radeći to javno ili tajno, i istovremeno, pozivajući ljude u islam. Cilj je bio ukazati 
idolopoklonicima da njihovo obožavanje kipova ne donosi ni štetu ni korist i podstaći ih 

da razmisle i okrenu se svjetlosti, pravdi i miru koje donosi islam. Zahvaljujući ovoj 
metodi, Allahovom voljom se osvjesti i uputi veliki broj nevjernika, pa primiše islam i 

krenuše putem spasa. 

Među onima koji su tako primili islam bio je i Amr ibnul-Džemuh, jedan od velikana 
Medine i vođa plemena Benu-Seleme, inače častan i bogat čovjek. Vodio je glavnu riječ i 
imao počasno mjesto. Svi su ga slušali i bili mu pokorni, zbog njegove moći, autoriteta i 
visokog mjesta i uticaja. Amr je imao svog ličnog kipa, koji je bio od rijetke vrste drveta, i kao 
što je bio običaj tadašnjih velikana, kip je bio postavljen na posebno mjesto u kući, umotan 
u najkvalitetniju vrstu svile i okićen sjajnim resicama. Oko kipa je stavio ruže i svako jutro ga 
je mirisao. Nadjenuo mu je ime Menat. 

Kada je Mu'az saznao za Amrovog kipa, dogovori se sa svojim prijateljima da se u 
određeno vrijeme, kada se uvjere da je Amr u dubokom snu, prikradu kući i uzmu kip. 

Tako su i uradili, a kip su odnijeli i bacili na smeće. Poslije obavljenog posla vratili su se 
svi svojim kućama kao da ništa nije bilo. 

Kada je svanulo, Amr je, po običaju, krenuo do svoga kipa da mu se pokloni, ali ga ne 
nađe. Tražio gaje po kući, oko kuće, ne govoreći nikome ništa. Kada je otišao do smetljišta 
i vidio ga bačenog u smeće, stade vikati: "Teško onome ko ovo uradi našem božanstvu!" 
Uzeo ga je i vratio se kući pa ga oprao i namirisao i ponovo pokrio svilom i kadifom, a 
zatim mu reče: "0 Menatu, da znam ko je ovo s tobom uradio, sigurno bih ga kaznio i 
ponizio." 

Mu'az ponovi istu stvar s kipom nekoliko noći zaredom dok jedne noći Amr ne donese 
sablju i okači je o kip. Smatrao je da će se tako odbraniti od kradljivca pa reče kipu: 
"Menatu moj, ja ne znam ko ti ovo sve čini, ali ti znaš. Pa ako u tebi ima ikakva dobra, 
evo ti sablja i brani se." 

Kao da mu je pao kamen sa srca, Amr je zaspao dubokim snom ostavivši kipa i sablju 
obješenu o njega. Mu'az i njegovi drugovi se i tu noć prikradoše Amrovoj kući, uzeše kipa i 
sablju, pa ga ponovo odnesoše i baciše na smeće. Položili su ga licem prema zemlji i 
zavezali gaza rep uginulog psa. Kada je ujutru našao svoga kumira na smeću, Amr ga je 
pogledao, ne dodirnuvši ga; osjetio je slabost svoje vjere i nemoć svoga božanstva. "Tako 
mi Allaha, da si ti božanstvo, ne bi ti i pas usred smetljišta bili I", rekao je i potom je potražio 
neke muslimane pa zajedno s njima otišao kod Mus'aba ibn Umejra i pred njim primio islam. 

Amr, r.a., postao je u islamu jedan od najboljih njegovih sljedbenika i jedna od najvećih 
žrtvi na Allahovom putu. 

POZNAVALAC HALALA I HARAMA 

Kada je Allahov Poslanik, a.s., stigao u Medinu, Mu'az gaje čekao zajedno sa ostalim 
muslimanima. Poslanik, a.s., pobratio ga je sa Abdullahom ibn Mes'udom. Na svakom skupu 
sa Poslanikom, a.s., bio je i Mu'az ibn Džebel, slušao je njegov govor svim svojim bićem, 
budnošću i pažljivošću. Nastojao je čuti svaku misao i detaljno je shvatiti i razumjeti. Cijelo 
svoje biće predao je islamu. Pošto je bio jedan od rijetkih koji su znali čitanje i pisanje, 
obaveza se pisati kur'anske ajete, slušajući ih od Allahova Poslanika, a.s. Time se nije 
zadovoljio, pa je sa četvericom slavnih ashaba sabirao kur'anske ajete još za života Poslanika, 
a.s. To su bili: Ebu-Ejjub el-Ensari, Ubejj ibn K'ab, Zejd ibn Sabit i Ebu-Zejd Amr ibn Enes ibn 
Malik, Allah Uzvišeni neka je zadovoljan s njima. Ovo je imalo veliki značaj u historiji islama. 

Resulullah, a.s., zapazio je kod Mu'aza ibn Džebela veliku bogobojaznost i znanje. 
Jedno jutro ga je upitao: 

"Kako se osjećaš ovoga jutra?" 

Mu'az mu odgovori: 

"Nisam nikada osvanuo, a da sam bio siguran da ću dočekati noć. Niti sam ikada 
zanoćio, a da sam bio siguran da ću dočekati jutro. Nisam korak zakoračio, a da sam 
bio siguran da ću i drugi zakoračiti. Kao da vidim narod kako kleči i čeka odluku... Kao 
da gledam stanovnike Dženneta u uživanju i nasladama, a stanovnike Džehennema u 
vatrenim mukama." Poslanik, a.s., reče mu: 

"Spoznao si istinu, pa je se drži." 

Mu'az ibn Džebel svoju je vjeru osjećao duboko u duši, a njegov životni put je bio 
usmjeren samo u ime Allaha Jedinog. Detaljno je poznavao islamske propise. Vjerovjesnikov, 
a.s., govor mu je bio temelj na kome je gradio svoje stavove u svakodnevnim događajima i 
na osnovu koga je objašnjavao načela Kur'ana. Mu'az je bio jedan od šest odabranih 
ashaba koji su za Poslanikova, a.s., vremena izlagali šerijatskopravna mišljenja, kako to 
prenosi Sehl ibn Hasmet. Tih šest ashaba su: Omer ibnul-Hattab, Osman ibn Attan, Alija ibn 
Ebi-Talib i trojica Medinelija: Ubejj ibn K'ab, Mu'az ibn Džebel i Zejd ibn Sabit, neka je Allah, 
dž.š., zadovoljan njima svima. 

Ovo jasno ukazuje na njegovo razumijevanje dini-islama. Jedne prilike Allahov 
Poslanik, a.s., posmatrao gaje dok je klanjao, pa vidjevši njegovu skrušenost u namazu, 
posavjetova ga: "Mu'aze, tako mi Allaha, ja sam te zavolio. Nemoj propustiti poslije 
svakog namaza reći: 'Allahu moj, pomozi me da Te spominjem, da Ti zahvaljujem i da 
Te na najljepši način obožavam.'" 

To je želio Mu'az. Tražio je od Allaha da ga učini istrajnim u spominjanju i slavljenju 
Njega i na tome da Mu zahvaljuje na uputi i milosti koju mu je podario. Molio je da bude Njegov 
iskreni rob i da njegova pobožnost bude iskrena i lijepa. 

Kada je Allahov Poslanik, a.s., čuo njegovo izlaganje šerijatskopravnih mišljenja, rekao 
je: "Najmilostiviji u mom ummetu je Ebu-Bekr, a najbolji poznavalac dozvoljenog i zabranjenog 
je Mu'az ibn Džebel." 

Mu'az ibn Džebel dostigao je visoki stupanj učenosti i razumijevanja vjere. Dostigao je 
toliki stupanj da je rapoređivao i klasificirao poslove stavljajući ih na njihova odgovarajuća 
mjesta. Razlikovao je dozvoljeno od zabranjenoga, ono što je govorio primjenjivao je u svom 
životu te na taj način ljudima ukazivao pravi put radeći, dozvoljeno, a kloneći se zabranjenog. 
Vjerovjesnikovo, a.s., svjedočenje o njemu predstavlja najveću čast i pohvalu koju je dobio 
časni ashab. Osim toga, podržavao je svaki njegov govor i svako izlaganje šerijatskopravnih 
mišljenja u obraćanju ljudima. 

Enes ibn Malik, r.a., prenosi: "Došao mi je Mu'az ibn Džebel od Resulullaha, a.s., pa 
mi reče: 'Ko svjedoči da nema drugog boga osim Allaha, iskreno od srca, ući će u 
Džennet.' Ja sam otišao Allahovom Poslaniku, a.s., i upitao ga: 'Allahov Poslaniče, Mu'az 
mi reče da si rekao ko svjedoči da nema drugog boga osim Allaha ući će u Džennet.' 
Poslanik, a.s., odgovori mi: 'Istinu je rekao Mu'az', i to potvrdi dva puta." 

Naravno da je Mu'az, r.a., rekao istinu, jer je Resulullah, a.s., znao ko je Mu'az; 
iskren i povjerljiv, plemenit učenjak i veliki pravnik. 

SKROMNI DOBROTVOR 

Danju je Mu'az, r.a., svim svojim bićem bio predan sticanju nauke, a noći je provodio 
u skrušenom ibadetu. Skupljanje imetka ga nije zanimalo, jer je bilježenje Allahovoga, dž.š., 
govora vrednije od svakog imetka. Nije ga zanimalo bogatstvo, jer je nauka koju je stekao 
od Allahovoga Poslanika, a.s., vrednija od svakog blaga. 

Prenosi se od Sevra ibn Zejda: "Kada bi Mu'az provodio noći u ibadetu, govorio je: 
'Allahu moj, svi su pospali i zvijezde su iščezle, Ti si živ i vječan. Allahu, moja žudnja za 

Džennetom je mlaka, moje izbjegavanje vatre džehenemske nije dovoljno, a nemoćan sam, 
Allahu moj, da pobjegnem od nje. Daj mi uputu koja će mi vrijediti na Sudnjem danu, jer Ti 
zaista svoja obećanja ispunjavaš.'" 

Uz sve ovo, Mu'az je bio darežljiv, plemenite duše, dijelio je siromašnima i hranio 
bijednoga. Postoji mnogo predanja o njegovom preziru pohlepe za imetkom. 

Odbijao je primati poklone i imetak koji ga je sljedovao za vrijeme halife Omera, r.a. 
Naime, Omer, r.a., poslao je Mu'aza plemenu Beni-Kilab da im podijeli poklone od njihovih 
bogataša. U toj podjeli i Mu'az je imao svoj dio, međutim, on je izvršio podjelu i vratio se 
kući, ne uzevši ništa. Kada ga je vidjela, žena ga upita: 

"Gdje je tvoj dio koji si trebao donijeti, kao što su ostali zastupnici donijeli svojim 
porodicama?" 

Mu'az joj odgovori: 

"Sa mnom je bio pratilac, koji me je budno pratio!" 34 
Ona mu reče: 

"Bio si povjerljiv Poslaniku, a.s., i Ebu-Bekru, pa zar je Omer poslao sa tobom pratioca 
date kontrolira?" 

Mu'azova žena se Omerovim ženama požali na njegovo ponašanje, te mu one prigovoriše 
njegov postupak i rigoroznost prema Mu'azu. Omer se začudi ovome, pa posla po Mu'aza. 
Kada je došao, upitao ga je: 

"Zar sam ja slao pratioca da te kontrolira?!" 

Mu'az odgovori: 

"Nisi, nego nisam našao ništa drugo da joj se opravdam." 
Omer se nasmija, a zatim mu dade nešto imetka i reče: 
"Zadovolji je time." 

Zbog traganja za naukom i ustezanja od dunjaluka, zbog velike svoje plemenitosti i 
čestoga davanja milostinje siromašnima, Mu'az je živio u teškim materijalnim uslovima. 0 
Mu'azovom stanju nam govori Džabir ibn Abdullah: "Mu'az ibn Džebel bio je najljepšega 
izgleda, najboljega vladanja i najdarežljivije ruke, pa se bio mnogo zadužio. Tražili su ga 
ljudi kojima je bio dužan, a on danima nije izlazio iz kuće. Ljudi kojima je bio dužan tražili 
su od Allahovog Poslanika, a.s., da se sastanu sa Mu'azom, pa je on poslao po njega. 
Kada je Mu'az došao, ljudi rekoše: 'Allahov Poslaniče, tražimo svoje pravo.' Allahov Poslanik, 
a.s., reče: 'Allah se smilovao onome ko mu udijeli milostinju.' Pa mu neki udijeliše milostinju, 
a neki odbiše. Resulullah, a.s., uze što se skupilo i podijeli ljudima kojima je Muaz bio dužan, 
pa im reče: 'To je sve što imamo da vam damo.'" 

Poslije ovoga, Allahov Poslanik, a.s., posla Muaza u Jemen i reče mu: "Možda će te 
Allah opskrbiti i od tebe tvoj dug odstraniti." Naime, jemenski kraljevi poslali su izaslanike 
Vjerovjesniku, a.s., izjavljujući svoju pripadnost islamu i tražeći od njega da im pošalje 
nekoga ko će ih poučavati temeljima vjere i njenim propisima. Allahov Poslanik, a.s., izda 
zaduženje jednoj grupi muslimana, a za njenog predvodnika odredi Mu'aza ibn Džebela. 
Kada je ta grupa krenula, Poslanikje pošao snjimada ih isprati. Mu'az ibn Džebel je jahao. 
Poslanikov, a.s., hod se otegnuo, pa gaje Mu'az molio da se vrati u Medinu. Nakon kratkog 
vremena Allahov Poslanik, a.s., reče Mu'azu: "Mu'azu, možda me poslije ove godine više 
nećeš sresti i možda ćeš proći pored moje džamije i mog mezara." 

Mu'azu, r.a., zasuziše oči od bola. Predosjetio je da više neće vidjeti Allahovoga 
Poslanika, a.s. 

Tako i bi, neka je Allahov selam i blagoslov na našeg odabranog Poslanika. Ebu-Bekr, 
r.a., izabran je za halifu, a Mu'az je boravio u Jemenu i obavljao misiju kojom gaje zadužio 
Allahov Poslanik, a.s. Kada je završio svoju misiju, vratio se u Medinu. Omer ibnul-Hattab 

uočio je da se Mu'az obogatio, pa je otišao do Ebu-Bekra i tražio od njega da izdvoji pola 
Mu'azove imovine za zajednički imetak muslimana. Nije čekao Ebu-Bekrov odgovor već se 
odmah uputio Mu'azovoj kući, tražeći od njega da dio svoga imetka priloži u državnu kasu. 
Mu'az to odbi, kazavši mu daje on čiste ruke i da njegov imetak nije stečen na nedozvoljen 
način. Pa on je najbolje znao šta je dozvoljeno, a šta zabranjeno. Na tom su se i razišli. 

U rano jutro žurnim koracima Mu'az se uputio Omerovoj kući. Pošto gaje našao, reče 
mu: "Usnio sam sinoć, da sam prestao plivati, a bio sam na vodenoj pučini, pa sam se 
uplašio da ću potonuti, a ti se tu našao i spasio me." Odmah potom, otišli su Ebu-Bekru, pa 
Omer ponovo zatraži od halife da uzme dio Mu'azovog imetka u državnu imovinu. Ebu-Bekr 
odlučno riješi stvar, rekavši: "Mu'azu, neću uzeti od tebe ništa." Tome se i Omer obradova, 
zagrli Mu'aza i reče mu: "Sada je u redu." 

UČITELJ - POZNAVALAC ŠERIJATSKOG PRAVA 

Mu'az se vratio naučnim sjednicama, objašnjavajući vjerske propise i podučavajući 
ljude imanu. To je bila njegova obaveza još za vremena Allahovoga Poslanika, a.s. 
Kada je Resulullah, a.s., slao Mu'aza u Jemen, upitao ga je: 

"Kako ćeš suditi, o Mu'azu?" 
On odgovori: 
"Po Allahovoj knjizi." 
Poslanik, a.s., upita ga: 
"A ako ne nađeš u Kur'anu?" 
On odgovori: 

"Sudit ću po sunnetu Allahovoga Poslanika." 

Poslanik ga ponovo upita: 

"A ako ne nađeš u sunnetu?" 

"Uzet ću svoje mišljenje", odgovori Mu'az. 

Na ovo se Poslanikovo, a.s., lice ozari pa reče: 

"Hvala Allahu, Koji je podučio izaslanika Allahova Poslanika onim čime je Poslanik 
zadovoljan." 

Godinu dana nakon oslobođenja Meke, Kurejšije počeše u velikom broju ulaziti u 
Allahovu vjeru. Osjeti se velika potreba da se podučavaju temeljima vjere pa Resulullah, 
a.s., odredi Utbeta ibn Usejda kao zastupnika u prenošenju znanja, a Mu'aza da podučava 
nove muslimane vjeri i njenim propisima. Postao je učitelj muslimana i onaj koji objašnjava 
propise vjere i daje svoja mišljenja na pojedina šerijatska pitanja. 

U prvim danima vladavine Omera ibnul-Hattaba, koji je znao reći: "Da nije Mu'aza 

propao bi Omer", Mu'az je uglavnom boravio u džamiji, držao dersove i predavanja. 

Aiz ibn Abdullah je ovako opisao jedno od vjerskih sijela: "Prisustvovao sam sijelu na 
kojem nas je bilo više od trideset. Svi su spominjali govor Allahova Poslanika. Među nama je 
bio mladić izrazito tamne boje i lijepoga izgleda, a bio je najmlađi. Kada bi naišli na nešto što 

im nije bilo jasno u hadisu, obratili bi se njemu i tražili objašnjenje. Nije im ništa govorio, osim 
ako ga upitaju. Kada se sastanak završio, prišao sam mu i upitao ga: Ko si ti, Allahov robe?' 
A on mi je odgovorio: 'Ja sam Mu'az ibn Džebel.'" 

Jezid ibn Ebu-Sufjan, za vrijeme svoga namjesnikovanja u Šamu zatražio je od halife 
Omera ibn el-Hattaba da mu pošalje nekoga ko će poučavati stanovnike toga dijela 
islamske države temeljima vjere pa mu je u pismu naveo: "Vladaru pravovjernih, povećalo 
se stanovništvo Šama pa se pojavila potreba da ih neko podučava Kur'anu i da ih upućuje 
u vjerske propise. Pošalji mi čovjeka koji će ih podučavati." Omer je razmišljao koga da 
pošalje, pa se sjeti časnih ashaba koji su sabirali Kur'an za vrijeme Poslanikova, a.s., 
života: "Mu'aza ibn Džebela, Ubade ibn Samita, Ebu-Ejjuba el-Ensarija, Ubejja ibn K'aba i 
Ebu-Derda'a. Omer ih pozva u džamiju pa im reče: "Vaša braća u Šamu zatražila su da im 
pošaljem nekoga ko će ih podučavati Kur'anu i upućivati u vjeru. Potrebna su mi trojica 
između vas, Allah vas obasuo Svojom milošću, ako želite, izaberite sami." 

Porazgovarali su i ustanovili daje Ebu-Ejjub u poodmaklim godinama i ne bi mogao 
podnijeti put. Ubejj ibn K'ab je zbog teške bolesti bio fizički nespreman. Ostala su trojica. 
Omer ibnul-Hattab im objasni zadatak, i prije nego što će krenuti, reče im: "Počnite sa 
Himsom, pa ako vas stanje njegova stanovništva zadovolji, ostavite u njemu jednog od vas. 
Drugi neka ide u Damask, a treći u Palestinu." 0 njihovom radu zabilježeno je nekoliko 
predanja od muslimana koji su se tamo našli. 

Jezid ibn Kutejbe rekao je: "Ušao sam u džamiju u Himsu i u njoj zatekao mladića 
kovrdžave kose i ljude okupljene oko njega. Kada je pričao, iz njegovih usta zračila je 
svjetlost poput bisera, pa sam upitao: 'Ko je on?' Rekoše mi: 'To je Mu'az ibn Džebel.'" 

0 njemu, također, prenosi Ebu-Muslim el-Havlani: "Ušao sam u džamiju u Himsu i u 
njoj vidio skupinu ljudi srednjih godina, a među njima jednog mladića, bijelih blistavih 
zuba. Nije pričao, šutio je. Kada bi se ljudi razišli u mišljenju, obratili bi se njemu i pitali 
ga. Upitao sam nekog čovjeka, koji je sjedio pored mene, ko je on, pa mi je odgovorio: 
'Mu'az ibn Džebel.' Od tada sam ga zavolio." 

Mu'az je postigao velik ugled među muslimanima. Svako ko gaje upoznao zavolio 
ga je, a ko god je prisustvovao njegovim predavanjima želio ga je ponovo slušati. 

Šeher ibn Havšeb rekao je: "Kada bi Poslanikovi, a.s., ashabi razgovarali između 
sebe a u društvu im Mu'az ibn Džebel, gledali bi ga sa poštovanjem i ustručavanjem." 

Skromni vjeroučitelj boravio je u Palestini, upozoravajući narod na zabludjele nauke 
i pozivajući ih ispravnom i korisnom znanju. Govorio bi: "Čuvajte se zalutalog vladara i 
istinu istinom spoznajte jer je u istini svjetlost." 

Jednom prilikom došao mu je neki musliman i rekao: 
"Poduči me!" 
Mu'az ga upita: 

"Hoćeš li se pokoriti onome čemu te podučim?" 
"Hoću, iskreno se pokoravam", odgovori čovjek. 
A Mu'az reče: 

"Posti, pa prekini post. Klanjaj i spavaj. Zarađuj sebi opskrbu i ne griješi. Nemoj da 
umreš drugačije osim kao musliman. Čuvaj se dove onoga kome je učinjena nepravda." 

Mu'az, r.a., nije samo podučavao ljude, već je zagovarao nauku okrunjenu djelom. 
Govorio je narodu: "Učite ono što želite, ali vam to kod Allaha neće koristiti sve dok ne 
primijenite naučeno." 

PRESELJENJE NA AHIRET 

Mu'az, r.a., boravio je u Palestini. Obavljajući svoju dužnost, vjerno i požrtvovano 
tumačio je temelje vjere sve do posljednjih dana svoga života. Nalazio se u dolini Bisana 
kada je predosjetio da je došao njegov edžel. Pogledao je u nebo ukočenog pogleda, 

pozivajući: "Allahu, bojao sam se Tebe, a danas se nadam od Tebe... Allahu, Ti znaš da 
nisam tražio dunjaluk da bih na njemu sadio drveće i provodio rijeke (tj. bogatio se), nego da 
bih se pomogao njime u sticanju nauke, vjere i pokornosti Tebi." Zatim je ispružio ruke i 
ispustio dušu, govoreći: "Dobro došla, smrti... Dođe voljena u siromaštvu..." 

Preselio je osamnaeste godine po Hidžri, u svojoj trideset osmoj godini života. 
Muslimane je rastužilo njegovo rano preseljenje na ahiret. Mu'azova smrt najviše je pogodila 

Omera, r.a., zbog njegove učenosti i časnog mjesta koje je uživao kod ljudi. 
Pred smrt, Omer, r.a., upitan je: 
"Da nam oporučiš nasljednika, mi bi ga prihvatili?" 
On je odgovorio: 

"Daje Mu'az ibn Džebel živ, oporučio bih njega, pa kada bih došao svome Stvoritelju 
i On me upitao koga sam oporučio sljedbenicima Muhammeda, odgovorio bih: 'Oporučio 
sam im Mu'aza ibn Džebela jer sam čuo govor Vjerovjesnika, a.s.: 'Mu'az ibn Džebel je 
predvodnik učenjaka na Sudnjem danu.'" 

Možda je Abdullah ibn Mes'ud najbolje opisao čestitoga ashaba kada je rekao: "Mu'az 
je bio iskreni čisti rob Allahov. Poredili smo ga sa Ibrahimom, a.s." 

Neka se Allah, dž.š., smiluje Mu'azu ibn Džebelu, r.a., slavnom učenjaku i iskrenom 
vjerniku. 



ABBAS IBN ABDUL-MUTTALIB , R.A. 

NJEGOVO IME I PORIJEKLO 

Njegovo ime je Abbas, sin je Abdul-Muttalibov, a on Hašimov, a on Abdul-Menafov, a on 
Kusajja el-Kurešija el-Hašimijja. Nadimak mu je bio Ebul-Fadl. 

On je Resulullahov, a.s., amidža, a stariji je od njega samo tri godine. Iza sebe je 
ostavio osim ženske djece i desetericu sinova: El-Fadla, El-Harisa, Abdullaha, 
Ubejdullaha, Abdurrahmana, Avna, Kasma, Kesira, M'abeda i Temama. 

NJEGOVA LIČNOST 

Abbas ibn Abdul-Muttalib bio je izuzetno staložena i smirena osoba. Mnogo je 
razmišljao i temeljito ispitivao stvari, nastojeći ih u potpunosti razumjeti. 

Bio je visok, bijeloga tena, punačak, nježne kože i lijepoga lica. Na njemu su se vidjeli 
tragovi lagodna života. Nije radio teške poslove jer je posjedovao veliki imetak, a bio je jedan 
od prvaka Kurejšija. Nosio je skupocjenu i raskošnu odjeću, pazio je da uredno i lijepo 
izgleda ukazujući tako na svoj položaj među Kurejšijama. I pored udobnoga života i bogatstva 
bio je smion i hrabar ratnik. Također, isticao se jakim glasom i strogošću, kako je to dolikovalo 
arapskim velikanima. 

PRIMANJE ISLAMA 



Kada je Abbas ibn Abdul-Muttalib primio islam vrlo je teško odgovoriti. Tačno vrijeme je 
nemoguće precizirati zbog prilika u kojima je živio u Meki i zbog njegove tijesne povezanosti 
s muslimanima i velikih usluga koje im je činio. Činjenice ukazuju na to da je Abbas bio primio 
islam, ali ga je tajio. 

Svjedočanstva za Abbasov islam i njegovo tajenje mnogobrojna su, ali ćemo navesti 
samo nekoliko primjera: 

Ebu-Rafi', Resulullahov, a.s., sluga, koji je bio i u Abbasovoj službi rekao je: "Bio 
sam Abbasov sluga. Islam je ušao u našu kuću tako što je islam primio Abbas, pa je 
primila islam Ummu Fadl, pa ja." 

Kada je Allahov Poslanik, a.s., učinio hidžru u Medinu, Abbas je htio da pođe s njim, 
ali mu je Resulullah, a.s., rekao: "Tvoje mjesto je u Meki." 

Bio je u društvu Allahovoga Poslanika za vrijeme druge prisege na Akabi, u susretu sa 
drugom grupom ensarija. 35 

Ibn-Abbas, zahvaljujući svome položaju u Meki, bilježio je njihove pokrete i o tome 
slao vijesti svome bratiću, plemenitom Poslaniku. To je uradio i prije Bitke na Bedru. 
Naime, njegova sestra Atika, kćerka Abdul-Muttalibova, ispričala mu je san koji je usnila. 
Ibn Abbas je od nje tražio da raširi priču kako bi stigla do Poslanika, a.s. 

Urve ibn ez-Zubejr prenosi: "Tri dana prije dolaska Damdame u Meku, Abdul-Muttalibova 
kći Atika sanjala je snove koji su je prestrašili. Poslala je nekoga po svoga brata Abbasa, pa 
mu je rekla: 'Brate moj, tako mi Allaha, sanjala sam noćas snove koji su me prestrašili. Bojim 
se da se ne dogodi zlo i nasreća našem narodu, pa zataji ovo što ću ti ispričati.' 'A šta si 
sanjala?' 'Sanjala sam jahača koji je stigao na devi i stao na Ebtahu 36 i povikao: 'Požurite u 
boj...! Nevjernici, vaša propast je za tri dana!' Vidjela sam da su se ljudi okupili oko njega, 
zatim je ušao u mesdžid, a ljudi su ga slijedili. Dok su oni bili oko njega, na krovu K'abe 
ukazala se njegova deva, pa je povikao: 'Požurite vjerolomnici, da budete pobijeni!' Zatim se 
deva ponovo ukazala na Ebu-Kubejsu 37 , pa je slično povikao. Potom je uzeo stijenu i bacio 
je. Ona je padala dok nije pala u podnožje brda, zatim je raspukla i raspršila se tako da nije 
ostala nijedna kuća u Meki, a da u nju nije ušao jedan njen dio.' Abbas joj je rekao: 'Tako ti 
Allaha, ovaj san koji si sanjala zataji i ne govori o njemu nikome.'" 

Kada se Abbas sreo sa Velidom ibn Utbetom ibn Rebi'om, koji mu je bio prijatelj, ispričao 
mu je san i rekao mu da ne govori dalje. Međutim, Velid gaje ispričao ocu, a onda se proširio 
po Meki dok Kurejšije nisu pošle pričati o njemu na svojim sijelima. 

Prenosi se da je Abbas rekao: "Poranio sam da obavim tavaf oko K'abe, a Ebu-Džehl 
sjedio je sa skupinom Kurejšija. Govorili su o Atikinom snu. Kada me je vidio Ebu-Džehl, reče: 
'Ebu-Fadle, kada završiš tavaf , pridruži nam se.' 

Kada sam završio tavaf, pridružio sam im se i sjeo, a Ebu-Džehl reče: 

'Sine Abdul-Muttalibov, kada vam se pojavila ova proročica?' 

Upitao sam: 

'A ko to?' 

'San koji je sanjala Atika...' 
'A šta je sanjala', upitao sam. 

'Sinovi Abdul-Muttalibovi', rekao mi je, 'zar vam nije dosta što se vaši ljudi izdaju za 

poslanike, pa hoće i žene? Atika tvrdi da je vidjela u snu da on kaže: 'Krenite za tri 
dana...', pa sačekat ćemo tri, ako bude istina što kaže, desit će se, a ako prođe tri dana 
od toga, a da se ništa ne dogodi, napisat ćemo da ste najlažljivija porodica među Arapima.' 

Tako mi Allaha, nije imao veliku korist od onoga što sam mu rekao. Zanijekao sam 
da je išta sanjala, te smo se razišli. 

Kada je pala noć, nije ostala nijedna žena Abdul-Muttalibova roda, a da mi nije došla i 

rekla: 'Dozvolili štetom grješniku da o nama raspravlja? Čak je bacio ljagu na žene, a ti si 
slušao, a da ništa nisi učinio.' Rekao sam: 'Tako mi Allaha, uradio sam tako, ali on od mene 
nije imao velike koristi. Tako mi Allaha, ako se povrati, suprostavit ću mu se.' Trećeg dana 
od Atikinog sna bio sam strahovito ljut. Shvatio sam da je pretjerao te sam odlučio da 
razgovaram s njim i da ga natjeram da povuče teške riječi koje je izrekao. Bio je čovjek sitan, 
čvrstog lica, oštrog jezika i ledenog pogleda. Vidio sam ga kako izlazi iz mesdžida, pomislih 

u sebi : 'Šta mu je, Allah ga prokleo? Zar smo se toliko razišli da ga grdim?' On je već čuo ono 
što ja nisam: glas Damdame ibn Amr el-Gaffarija kako viče u dolini jureći na svojoj izmorenoj 
devi. Deva je rikala, sedlo mu se nakrivilo, a od muke je rastrgao svoju košulju i dozivao: 
Kurejšije! Pomagajte... pomagajte! Vaš imetak kod Ebu-Sufjana je u opasnosti od Muhammeda 
i njegovih ashaba. Ne vidim da ćete ga spasiti. U pomoć... U pomoć!'" 

Kurejšije su se brzo spremili i uputili ka Bedru, a Abbas ih je pratio i Allahovom Poslaniku, 
a.s., tajno slao vijesti o njima. 

Kada je Allahov Poslanik, a.s., skupio muslimane prije početka Bitke na Bedru, obratio 
im se: "Ljudi iz plemena Hašim i ostali Hašimovi sinovi nemaju potrebe da se bore protiv 
nas. Pa ko sretne nekog od njih neka ga ne ubija. Ko sretne Ebu-Buhturija ibn Hašima 
ibn Harisa ibn Eseda neka ga ne ubija. Ko sretne Abbasa ibn Abdul-Muttaliba neka ga 
ne ubija jer je on izašao pod prisilom." 

Da Resulullah, a.s., nije bio uvjeren u vjeru svoga amidže i da nije bilo međusobnog 
dogovora između njih, da taji svoju vjeru zbog koristi za islam, ne bi ih upozorio da ne 
ubijaju Abbasa. Allah najbolje zna. 

Abbas je nosio Poslanikove, a.s., kćerke Fatimu i Ummu Kulsum iz Meke, sa željom 

da ih odnese u Medinu. Usput ga je sreo El-Huvejris ibn Nekiz i ubo mu devu tako da su 
njih dvije pale na zemlju. Kada je oslobođena Meka, Allahov Poslanik, a.s., naredio je da 
ubiju El-Huvejrisa. 

Iz navedenog se da zaključiti da je Abbas primio islam prije nego što je Allahov Poslanik, 
a.s., učinio hidžru u Medinu, a da je to krio. Obavijestio je o svom islamu kada je oslobođena 
Meka. Izašao je iz Meke u Medinu i sastao se sa bratovim sinom u mjestu El-Džuhfe, 
objavio je svoje prihvatanje islama i vratio se sa Resulullahom, a.s., da učestvuje u oslobođenju 
Meke. 

NAPAJAČ HADŽIJA 

Abbas ibn Abdul-Muttalib, kao što smo spomenuli, imao je visok položaj u Meki. Bio 
je jedan od najčasnijih Kurejšija i arapskih velikana. Imao je zaduženja koja su pripadala 
samo prvacima Kurejšija - čuvanje K'abe i napajanje hadžija. Čuvanje svetosti K'abe 
podrazumijevalo je da se od svakog hodočasnika uzme obećanje da neće psovati u 
Mesdžidul-haremu i da neće govoriti nepristojan govor. Napajanje hadžija bila je počasna 
dužnost da se hadžije opskrbe vodom, tako da im ništa ne ustali. 

Kada je Allahov Poslanik, a.s., preselio na ahiret, Abbas nije umanjivao svoja 
dobročinstva i žrtvovanje na Allahovom putu. Narod je držao dobrim znakom njegovo 
prisustvo među njima. 

Jedne godine Medinu je pogodila velika suša. Kiša zadugo nije pala, pa je život postao 
gotovo nepodnošljiv. Taje godina nazvana "Godina pepela" jer su lica ljudi postala sivkasta 
poput pepela. Vladar pravovjernih Omer ibnul-Hattab pozvao je muslimane da upute dovu 
Allahu, dž.š., za kišu. Izašao je s njima na jedno prostrano mjesto, zatim je uzeo Abbasa za 
ruku, podigao je prema nebu i rekao jakim glasom punim imana u Allaha, dž.š., i uvjerenja u 
Njegovu milost: "Allahu moj, molili smo Teza kišu Tvojim Poslanikom, a.s., dok je bio živ, 
danas Te molimo amidžom Tvoga Poslanika, a.s., pa nas napoji." Samo što su završili dovu 
i vratili se kućama, pade obilna kiša. Allahova milost otkloni poteškoće sa Njegovih robova, 
oživljavajući zemlju i duše. 

Služenje Mesdžidul-haramu bilo je blagoslov za Abdul-Muttalibovu porodicu. A opet, 
Ummu Abas bila je prva žena koja je prekrila K'abu svilom i baršunom. Abbasova majka 
je Nebila, kćerka Hababa ibn Kulejba ibn Malika ibn Amra ibn Amira ibn Zejda Muna ibn 
S'ada ibn Hazredža ibn Tejmullaha ibn Nemra ibn Kasita. Jednoga dana izgubio joj se 
Abbas, koji je tada imao tri godine. Tada je rekla: "Kunem se, ako pronađem Abbasa, 
pokrit ću K'abu svilom i baršunom." Kada ga je pronašla, ispunila je svoj zavjet. Tako je 
njegova majka bila prva žena Arapka koja je pokrila K'abu svilom. 



Ashabi Allahovog Poslanika 



217 



ISKRENI SAVJETNIK 

U svim teškim situacijama koje su tražile umjesne savjete i konkretne odluke, Abbas 
je bio u Poslanikovoj, a.s., blizini. Može se reći da je Abbas bio Resulullahov, a.s., 
savjetnik u situacijama koje su zahtijevale dublje razmišljanje i pronicljive i prosvijećene 
ideje. Prije druge prisege na Akabi, Allahov Poslanik, a.s., spremao se za susret sa 
stanovnicima Medine koji su odlučili da ga ugoste, daju mu prisegu na vjernost i sklope 
ugovor da će štititi islam. Resulullah, a.s., tražio je od svoga amidže Abbasa da bude s 
njim na sastanku, a Abbas tada nije obznanio da je primio islam. 

Događaj o ovom velikom susretu prenosi ensarija K'ab ibn Malik, koji je bio među 
onima koji su dali prisegu odabranom stvorenju i Poslaniku: "Sjedili smo u jednom klancu, 
čekajući Allahovoga Poslanika, a.s. Došao je, a s njim i Abbas ibn Abdul-Muttalib. Abbas 
je rekao: "Ljudi Hazredža, kao što znate Muhammed je od nas. Odbranili smo ga od našeg 
naroda, a on je među njima u svome mjestu cijenjen i poštovan. Odbio je sve, osim da se 
pridruži vama. Ako ste došli da ga pozovete sebi i da mu pružite zaštitu od neprijatelja, na 
vama je da to i podnesete. Ako ga mislite potčiniti i poniziti, nakon što vam dođe, onda ga se 
sada prođite." 

Poslije govora Abbas je ušutio. Posmatrao je njihova lica da bi prodro u njihove duše i 
saznao koliko su iskreni i spremni da pruže obećanu pomoć i potporu Allahovom Poslaniku, 

a.s., i njegovoj vjeri. Želio je da provjeri njihovu ratnu spremnost, procjenjujući da će se desiti 
rat između muslimana i Kurejšija. Postavio im je sljedeće pitanje: 'Opišite mi rat. Kako se 
borite protiv vašeg neprijatelja?' Odgovorio mu je Abdullah ibn Amr ibn Haram u ime svih 
ensarija: 'Mi smo, tako mi Allaha, ratnici. U ratu smo odgojeni, prošli smo kroz njega i 
nasljeđujemo ga od naših predaka iz generacije u generaciju. Gađamo strijelama dok ih ima, 
zatim kopljima dok se ne polome, zatim idemo sa sabljama i borimo se dok ne pobijedimo mi 

ili neprijatelj.' Abbasa je obradovao ovaj odgovor. Lice mu se ozarilo jer je vidio njihovu 
iskrenost, pa im reče: 'Vi ste, znači, ratnici... Pa imate li oklope?' Odgovorili su mu: 'Da, 
imamo kompletne oklope.' Poslije toga je riječ uzeo Allahov Poslanik, a.s., nakon što je 
njegov amidža odigrao svoju ulogu." 

ZAROBLJENIK U BICI NA BEDRU 

Veza Abbasa sa Allahovim Poslanikom, a.s., prije osvojenja Meke bila je čvrsta i 
postojana. Takvo je bilo i uzajamno razumijevanje da bi Abbas mogao odigrati ulogu 
koja mu je namijenjena. Naime, on je ostao u Meki, pratio Kurejšije i izvještavao Allahova 
Poslanika, a.s., o njihovim pokretima. U Bici na Bedru Abbas je morao učestvovati na strani 
Kurejšija. To je imao na umu Allahov Poslanik, a.s., kada je rekao: "... Izašao je pod prisilom." 
Allaho tome najbolje zna. 

Bitka na Bedru završena je velikom pobjedom nad Allahovim neprijateljima i 
neprijateljima Njegove vjere, a Kurejšije su na bojnom polju ostavili većinu svojih prvaka 
i uglednika. Abbas je pao u zarobljeništvo muslimana. 

Te noći Allahov Poslanik, a.s., nije oka sklopio. Mučila ga je nesanica, zahvatila 
tuga. Bilo mu je teško sakriti osjećaje brige za svoga amidžu. Ashabi su ga upitali: 

"Zašto ne spavaš, Allahov Poslanice?" 

"Čuo sam Abbasovo ječanje u okovima", odgovorio je. 

Muslimanima je bilo teško gledati voljenoga Poslanika, a.s., žalosna i zabrinuta. 
Neki su od njih otišli do zarobljenika i skinuli okove Abbasu. Vratili su se i obradovali 
Allahova Poslanika, a.s.: "Allahov Poslaniče, skinuli smo okove Abbasu." Njemu pade teško 
da pravi razliku između amidže i ostalih zarobljenika, pa reče: "Idi i uradi to isto sa svim 
zarobljenicima." 

Poslije toga počeli su pregovori između Kurejšija i Allahovoga Poslanika, a.s., o otkupu 
zarobljenika. Među zarobljenicima sa Abbasom su bila i dvojica sinova Poslanikovoga, a.s., 
amidže koji nisu primili islam. Oni su bili Ukajl i Nevfel. Resulullah, a.s., rekao je amidži: 

"Abbase, otkupi sebe i svoje nećake Ukajla ibn Ebi-Taliba i Nevfela ibn Harisa i svog 
saveznika Ukbu ibn Amra, brata Benu-Harisa, jer imaš čime." 

Abbas mu je odgovorio, protiveći se: 

"Allahov Poslaniče, ja sam musliman ali me narod prisilio da krenem na Bedr." 

Resulullah, a.s., ostao je uporan u tome da Abbas uzme otkupninu od amidže. U 
vezi s tim objavljen je kur'anski ajet: V Vjerovjesniče, recisužnjima koji se nalaze u 
rukama vašim: 'Ako Mah zna da u srcima vašim ima bilo šta dobro, dat će vam bolje od 
onoga što vam je uzeto i oprostit će vam. A Allah prašta i milostiv je. "' 

Ovim ajetom iskazana je velika počast Abbasu. 

HEROJ BITKE NA HUNEJNU 

Abbas je javno pristupio pod bajrak islama, prateći Allahovoga Poslanika, a.s., u vojnim 
pohodima i ratovima. Bio mu je najbolji pratilac i pomagač. Vjerovatno je njegova hrabrost 
najočitije pokazana na Hunejnu gdje se pokazao kao jedan od najboljih vitezova islama. 

Pošto je oslobođena Meka i pošto su temelji Poslanikove, a.s., misije pustili široko 
raširene korijene, Kurejšije su primili islam, priznali istinitost poslanstva i istinitost din i- 
islama. Nekim uticajnim arapskim plemenima nije bilo po volji da ova čista vjera 
zavlada Arapskim poluotokom, jer je ukinula njihovu nepravednu vlast. Zbog toga su 
objavili rat Allahovom Poslaniku, a.s., i svima onima koji su vjerovali u njegovo poslanstvo 
i pomagali ga. 

Osme hidžretske godine skupilo se nekoliko arapskih plemena koja su smatrala da im 
je islam nanio štetu. Sklopili su međusobni savez protiv Allahovoga Poslanika, a.s., da 

spriječe proširenje njegova utjecaja na mjesta koja su pod njihovom vlašću. Ta plemena su 
Hevazin, Nasr, Džešm, Sekif i dr. Formirali su jedinstvenu vojsku i odlučili da se sukobe sa 
Allahovim Poslanikom, a.s. 

Muslimani su se okupili pod bajrak i komandu Allahovoga Poslanika, a.s. Njihov broj 
prelazio je dvanaest hiljada mudžahida, pripravnih za boj protiv pobunjenih plemena. 
Bili su gordi - zadivljeni sobom i svojom silom, uobraženi svojom mnogobrojnošću. A kako i 
ne bi bili... pa oni su oslobodili Meku... Slavljen i Uzvišen je Allah. U svakom slučaju, muslimani 
su bili uvjereni u sebe i umišljeni zbog svoje mnogobrojnosti pa su krenuli u borbu ne 
strepeći za njen ishod. 

Međutim, arapska plemena pribjegla su novoj taktici ratovanja, do tada nepoznatoj u 
bitkama na Arapskom poluotoku. Saznali su kojim putem će doći muslimanska vojska i 
postavili im zasjede na niz mjesta. 

Muslimani su išli željni borbe, ne sluteći kakva podla i do tada nepoznata zamka im je 
postavljena. Vojska pobunjenih plemena ih je iznenada i žestoko napala, a muslimani, 
iznenađeni, preneraženi, zbunjeni... izašli su da se bore lahkomo, bez ikakve pripreme. 
Zadivljeni svojim brojem govorili su: "Danas nećemo biti poraženi od male skupine." 
Počeli su bježati na sve strane. Allahov Poslanik, a.s., išao je naprijed jašući bijelu 
mazgu i okružen grupom muslimana, među kojima su bili: Ebu-Bekr es-Siddik, Omer 
ibnul-Hattab, Abbas ibn Abdul-Muttalib i njegov sin Fadl, Dž'afer ibn Ebi- Talib, Rebi'a 
ibn Haris, Usame ibn Zejd, Ejmen ibn Ubejj... Abbas je držao mazgu za povodac i stajao 
ispred Allahovoga Poslanika, a.s., pružajući mu zaštitu. Resulullah, a.s., povikao je: 
"Kuda ljudi!? Dođite! Ja sam Poslanik, nisam lažac! Ja sam sin Abdul-Muttalibov!" 

Među muslimanima bila je i jedna žena. Kada je vidjela šta se desilo muslimanima i šta je 

bilo sa Poslanikom, a.s., primakla mu se, pričvrstila svoj ogrtač za pojas i uzela nož. 
Resulullah, a.s., prepoznao ju je i zovnuo: 
"UmmuSulejme!" 

Odazvala se ta hrabra žena velikog imana, kćerka Milhanova, supruga Ebu-Talhe, 
rekavši mu: 

"Da... Ti si mi preči od oca i majke, Allahov Poslaniče. Ubij ove koji bježe kao što ubijaš 
one koji se bore protiv tebe, jer to zaslužuju." 

"Allah je dovoljan, On je najbolji, o Ummu Sulejm!", reče joj Resulullah. 

Allahov Poslanik, a.s., okrenuo se svom amidži Abbasu i rekao mu da zove ljude. 
Abbas je inače bio visok i imao je krupan glas, te gromoglasno povika: "0 ensarije... o vi 
koji ste dali prisegu..." Kada se Abbasov glas proširi među muslimanima, povrati ih kao 
voda kada povrati dušu žednome. Došli su do sebe, povratili se i okupili oko Allahovoga 
Poslanika, a.s., govoreći: "Odazivamo ti se... Odazivamo ti se..." Lice Allahovoga Poslanika, 
a.s., ozari radost, pa reče: "Sad se zaoštrila borba!" 

Muslimani su na kraju ipak pobijedili, neka je hvala Allahu na tome, a pobuna 
savezničkih plemena Hevazin, Sekit, Nasr i Džešm je dokrajčena. 

Na dan Hunejna Allah, dž.š., objavio je ajete u kojima se opisuje stanje muslimana i 
ono što ih je zadesilo: "Allah vas je na mnogim bojištima pomogao, a i onog dana na 
Hunejnu kada vas je mnoštvo vaše zanijelo, ali vam ono nije ni od kakve koristi bilo. 
Nego vam je zemlja, koliko god da je prostrana bila, tijesna postala, pa ste se u bijeg dali. " 

PLEMENITI 

Abbas je bio okićen vrlinama plemenitosti i darežljivosti. Bio je bogat i darežljiv, 
milostiv prema svojoj porodici, rodbini i plemenu. Allahov Poslanik, a.s., bio je ponosan na 
svoga amidžu, na njegov lijepi ahlak i vrline. 

S'ad ibn Ebi-Vekkas prenosi da je Allahov Poslanik, a.s., sjedio sa ashabima, a među 
njima i Abbas, pa je Resulullah rekao: "Abbas ibn Abdul-Muttalib najbolji je od Kurejšija i 
najbolje pazi svoju rodbinu." 

Inače je u svim prilikama pokazivao ljubav prema svom amidži, govoreći: "Abbas je 
kao i moj otac, pa ko uvrijedi Abbasa taj je i mene uvrijedio." Abbasa nije volio samo 
Poslanik, a.s., a i da jeste, bilo bi mu dovoljno, nego su njega voljeli svi ashabi i muslimani. 
Bio je cijenjen i poštovan. Kada bi pored njega prolazili Omer ibnul-Hattab i Osman ibn 
Affan jašući, a obojica su bili halife, sišli bi sa svojih jahalica iz poštovanja prema Abbasu. 

Čitavog svog života Abbas se žrtvovao na Allahovom putu i dijelio sadaku iz svog 
imetka. Oslobodio je osamdeset robova iz svoga vlasništva. Allahov Poslanik, a.s., znao je 
da će muslimani u Meki imati pomagača Abbasa i on im je, uistinu, mnogo pomogao i trudio 

se oko njih. Zbog toga je tražio od njega da ostane u Meki rekavši mu: "Ti si zadnji muhadžir 
kao što sam ja zadnji Poslanik." 

Kada se Allahov Poslanik, a.s., razbolio, Abbas je bio uz njega, pokušavajući da mu 
pruži pomoć i lijek. Kada se bolest pogoršala, okupili su se oko njega u sobi Aiše, Majke 
pravovjernih, njegove žene Ummu Selema i Mejmuna, žena njegovog amidžića Dž'afera ibn 
Ebi-Taliba, Esma bint Umejs i njegov amidža Abbas. On je pokušavao da mu namaže usta 
lijekom, ali nema lijeka od smrti. Abbas je izašao iz kuće, a vidio je da su kod Resulullaha, 
a.s., nastupile smrtne muke pa je rekao: "Tako mi Allaha, vidio sam smrt na Poslanikovom, 
a.s., licu kao što sam vidio i na licima sinova Abdul-Muttaliba." 

PRESELJENJE NA AHIRET 

Abbas je živio osamdeset osam godina. Proveo ih je radeći hajr i boreći se na 
Allahovom, dž.š., putu. Preselio je u petak, četrnaestoga redžepa, trideset druge godine 
po Hidžri. Zakopan je u Bekijji, a dženazu mu je klanjao Osman ibn Affan. 

Ovako se sklopila još jedna svijetla stranica iz historije islama na kojoj je ispisan 
život jednog heroja iz redova muslimana. 



USAME IBN ZEJD, R.A 

4s|& j^j X* \ 



NJEGOVO IME I PORIJEKLO 



Njegovo ime je Usame, sin je Zejdov, a on sin Harisov, a on sin Šerahilov, a on sin 
K'abov, a K'ab je sin Abdul-Uzza'a, a on sin Zejdov, a on Imruul-Kajsa, a on Amirov, a 
on En-N'umanov, a on Zejda el-Lata, on Refidov, a on Sevrov, a on Kelbov, a on Vebra 

el-Kelbija. Nosio je nadimak Ebu-Muhammed. 



ODGOJ U ISLAMU 



Usame je rođen u kući iz koje se razlilo svjetlo upute i blistavost vjere Jedinog Allaha, u 
kući Poslanika cijelom čovječanstvu. Njegov otac Zejd ibn Haris bio je štićenik Allahovoga 
Poslanika, a.s., kojeg je posinio prije nego je objavljen ajet od Allaha, dž.š., kojim je to 
zabranjeno i poništeno, a Allah, dž.š., naređuje da se čovjek zove po svom ocu. Zejd ibn 
Haris je dugo nosio nadimak Zejd ibn Muhammed. 

Njegova majka zvala se Bereka Habešijka, a nosila je nadimak Ummu Ejmen. Bila je 
sluškinja Vehbovoj kćerki Amini, majci Allahovog Poslanika, a.s. Zadržala se u njenoj 
kući i poslije Aminine smrti da pazi i odgaja Muhammeda majčinskom nježnošću. Za nju 
je Poslanik, a.s., rekao: "Ummu Ejmen je moja druga majka i ona pripada mojoj porodici." 
Kod plemenitoga Poslanika, a.s., zauzimala je posebno mjesto; iskazivao joj je poštovanje 
i veliku ljubav. 

Rođenje Usame donijelo je radost Vjerovjesnikovom srcu. Rodio se sedme godine 
po objavi Kur'ana, tj. prije Poslanikove, a.s., hidžre u Medinu. Allahov Poslanik je tada 
boravio u jednom dijelu Meke, optužen za nevjerstvo zbog misije koju je provodio. To je 
bio period najvećih mučenja koja je podnosio od Kurejšija. Bijaše potištena i tužna srca. 
U tom periodu doprije do njega prijatna vijest: "Muštuluk... muštuluk... Ummu Ejmen je 

rodila dječaka!" Poslanikove a.s. , lice se ozari, a ova vijest pokri brige i probleme. Rodilo se 
dijete štićenika kojeg je zavolio kao svog sina i žene koju je volio kao rođenu majku. 
Upućivao je dovu Allahu, dž.š., da novorođenče bude sljedbenik islama i jedan od junaka 
džihada. I muslimani podijeliše radost sa Resulullahom, a.s., zbog rođenja blagoslovljenoga 
dječaka koji se rodi u kući Allahovoga Poslanika, a.s. 

Dijete je raslo pod njegovim okriljem i odgajano u njegovom prisustvu, na osnovama 
bogobojaznosti i na putu odanosti i iskrenosti poslaničkoj misiji. Zadobio je sve pohvalne 
karakteristike idući životnim putem vjere u Allaha, dž.š.. Ibadetio je onako kako je to 
činio Allahov Poslanik, a.s., sa svojim ocem i ostalim muslimanima. Životna želja bila 
mu je da nauči ratne vještine, kao da je znao da se treba pripremati za nadolazeće 
dane. 

LIČNOST 

Usame je karakteristična ličnost. Fizički izgled je naslijedio od svoje majke Habešijke. 
Crne puti, pljosnata nosa, kovrdžave kose, snažna skladno građena tijela, jakih mišica 
i srednjega rasta. Bio je čedan i lijepa ahlaka, čista srca, ispravna mišljenja. Iskren 
prema Allahu i vjeri u Njega, mudžahid na Allahovom putu, spreman sebe žrtvovati i poginuti 
kao šehid. Posjedovao je izrazitu pronicljivost, dobro shvatanje stvari i situacije. Bio je dobar 
planer i strateg u odgovarajućim situacijama. Njegove sposobnosti za vodstvo pokazale su 
se kroz mudre stavove koje je zauzimao. Usamino prisustvo u društvu oduševljavalo je one 
koji su s njim. 

VOLJENI SIN VOLJENOG 

Usame je bio ashab Allahovoga Poslanika, a.s., prema kome je Poslanik, a.s., gajio 
posebne simpatije. U njemu je vidio mladića jakog vjerovanja i iskrenoga u slijeđenju 
pravoga puta. Zbog toga ga je izuzetno volio. A volio je i njegova oca Zejda ibn Harisa, 
posebno nakon što se odbio vratiti svojim roditeljima zbog odanosti i ljubavi prema 
Poslaniku, a.s. Ostao je uz njega da mu bude na usluzi. 

Poslanik, a.s., odluči da oda počast Zejdu, pa pred muslimanima izjavi da on zauzima 
posebno mjesto u njegovom srcu: "Posvjedočite daje Zejd moj sin koji će me naslijediti 
i kojeg ću naslijediti." To se desilo prije nego što je objavljen slijedeći kur'anski ajet: 
"Zovite ih po očevima njihovim, to je kod Allaha ispravnije. Ako ne znate imena očeva 
njihovih, pa braća su vaša po vjeri i štićenici su vaši. Nije grijeh ako u tome pogriješite, 
grijeh je ako to namjerno učinite, a Allah prašta i samilostan je. " 

Ovim je ajetom dokinuto i zabranjeno posinovljavanje u islamu. Allahov Poslanik, 

a.s., pazio ge je dok je bio dijete i odgajao ga. Dok je Usame bio dječak, Poslanik bi ga 
zabavljao i igrao se s njim i sa svojim unukom Fatiminim sinom Hasanom. Među njima 
nije pravio razliku. Uživali su njegove simpatije i bili su radost njegova srca. 

Hasan i Usame bili su istih godina, a fizički izgledi bili su im potpuno različiti. Hasan 
je bio bijeloga tena, ozarena lica, izuzetne ljepote. Od svih ljudskih stvorenja najviše je 
ličio Poslaniku, a.s. A Usame je bio crne puti, pljosnata nosa, kovrdžave kose. Ali islam 
ne razlikuje ljude po boji kože, bijele ili crne... Allahov Poslanik, a.s., uzeo bi unuka 
Hasana u jedno krilo, a Usamu u drugo, pa bi cupkajući i grleći ih, govorio: "Allahu moj, 
ja ih volim, pa ih voli i Ti." 

U godinama dječijih nestašluka, Usame se jednom igrao u kući Božijeg Poslanika, 
a.s., kad mu zakači noga za kućni prag, pa pade i ozlijedi čelo. Vjerovjesnik zatraži od 
svoje žene Aiše da mu zaustavi krv. Ona to nije odmah učinila, pa ga uze Allahov Poslanik 
u naručje, isisa mu krv iz čela i ispljunu je, a zatim ga stade tješiti blagim riječima. 

Prenosi se od Aiše, Majke vjernike, daje kazala: "Usame je pao na kućnom pragu i 
rasjekao čelo. Poslanik, a.s., rekao mi je da mu očistim ranu, a meni se gadilo da to 
uradim. Resulullah, a.s., prišao mu je, isisao krv i ispljunuo je, a zatim rekao: 'Da je 

Usame djevojčica, obukao bih ga i nagizdao i pazio sve dok mu ne zacijeli rana.'" 

Resulullah, a.s., vodio ga je sa sobom u mnoge posjete. Naime, prenosi se da se 
Poslanik, a.s., jednoga dana jašući na svojoj mazgi, na kojoj je bio skupocjeni prekrivač, 
uputio kući bolesnoga Ubadeta ibn Samita da ga posjeti. Iza njega je sjedio Usame ibn 
Zejd. To je bilo prije pohoda na Bedr. 

Iz ljubavi Allahovoga Poslanika, a.s., prema Usami, poklanjao mu je skupocjenu odjeću 
i vrijedne predmete. Jedan od prvaka Kurejšija, Hakim ibn Hizam, poklonio je Resulullahu, 
a.s., skupocjeni ogrtač čiji je vlasnik bio jedan od jemenskih kraljeva. Vrijedio je pedeset 
zlatnih dinara. On je odbio da ga primi, jer je Hakim tada bio mnogobožac, već gaje kupio za 
istu cijenu koju je on platio. Taj je ogrtač Poslanik, a.s., obukao samo jedanput, i to petkom, 
poslije gaje skinuo i dao Usami. Usame gaje oblačio i nosio pred mladićima: muhadžirima 
i ensarijama, ponosan i sretan zbog toga. Kada časni ashabi uvidješe veličinu Poslanikove, 
a.s., ljubavi prema Usami, nazvaše ga "Voljeni sin Voljenog". 



226 



Ashabi Allahovog Poslanika 



RANA BORBA NA ALLAHOVOM PUTU 

Nizale su se godina za godinom Usamina života, a on je stasavao u naočita, 
snažna i čvrsta mladića. Počeo se podučavati ratnim vještinama i uvježbavati bacanje 
koplja, rukovanje sabljom, gađanje lukom i strijelom i jahanje. Allahov Poslanik, a.s., posmatrao 
gaje s ljubavlju i naklonošću. 

U Usami se rodila žudnja za džihadom od njegove rane mladosti. Želio je biti poput 
iskrenih muslimana mudžahida na bojnom polju, braneći vjeru u čvrstom safu među 
braćom i šireći svjetlo vjere svim ljudima. U Bici na Uhudu Usame je pozvao svoje 
vršnjake, pa odoše Allahovom Poslaniku, a.s., tražeći od njega da im dozvoli džihad na 
Allahovom, dž.š., putu protiv nevjernika. Međutim, Poslanik, a.s., odbi ih na lijep način zbog 
njihove mladosti, a pohvali njihovu iskrenu namjeru. 

Kad se odigrala Bitka na Hendeku, Usame je napunio petnaestu godinu života. Otišao 
je Resulullahu, a.s., i zatražio dozvolu da učestvuje u džihadu na Allahovom putu. 
Poslanik, a.s., pogleda ga brižljivim pogledom i vidje u njegovim očima izraz preklinjanja, 
pa mu dozvoli i dade mu oružje. Usame uze sablju i sav zadovoljan ode se spremati za 
borbu. 

U Bici na Hunejnu dokazao je svoju stvarnu hrabrost i rijetko dotad poznato viteštvo 
među malim brojem muslimana. 

Osam godina prije oslobođenja Meke, neka arapska plemena izraziše negodovanje 
zbog bojazni od pobjede islama koja bi značila njegovo ovladavanja cijelim Arapskim 
poluotokom. Na čelu ovih plemena bili su pleme Hevazin i Sekif. Čovjek po imenu Malik 
ibn Avf en-Nasri uspješno okupi pleme Hevazin pod svoju komandu, predvodeći ih sa 
udruženim plemenima Nasr, Džešem, S'ad ibn Bekr i dijelom plemena Benu-Hilal. Malik 
poče planirati rat s namjerom da porazi Allahovoga Poslanika, a.s., i pokrene pohod na 
Meku. Napravio je novi plan koji nije bio primjenjivan u ratovima na Arapskom poluotoku. 
Saznao je za put kojim će se kretati muslimani, pa sakupi svoje ratnike i postavi ih po 
stranama doline Hunejn, tik uz prolaz kojim će proći muslimani. Spremi podmuklu klopku. 
U jutarnjim satima muslimanska vojska stiže u dolinu Hunejn, kad mnogobošci navališe 
sa svih strana i nanesoše im teške gubitke. Među muslimanima nastade panika i metež. 
Počeše bježati s bojnog polja tražeći spas. Allahov Poslanik, a.s., skloni se u stranu 
doline, gledajući skori poraz muslimana. Povikao je: "Dođite ovamo... Ja sam Allahov 
Poslanik! Ja sam Muhammed sin Abdullahov!" Poslanik, a.s., održa se u tom položaju 
sa grupom iskrenih i odanih vjernika. Usame ibn Zejd je bio među tim junacima. Osim 
njega tu su bili: Ebu-Bekr es-Siddik, Omer ibnul-Hattab, Alija ibn Ebi-Talib, Poslanikov, 
a.s., amidža Abbas ibn Abdul-Muttalib, Poslanikov, a.s., amidžić Ebu-Sufjan el-Haris i 

njegov sin Fadl ibn Abbas, Rebi'a ibnul-Haris i Ejmen ibn Ubejd koji je taj dan pao kao šehid. 
Plemeniti ashabi ustrajaše svojim sabljama uz Allahovog Poslanika, a.s., pružajući otpor 
višebošcima i sprečavajući ih da mu se približe. Kada muslimani vidješe da su svojom 
krivicom skoro poraženi, povratiše svu svoju snagu okupljeni oko Poslanika, a.s., u najžešćem 
poletu borbenosti i pokajanja. Allah, dž.š., omogući pobjedu muslimanima zahvaljujući čvrstoći 
tih cijenjenih ashaba. 

Možda je Bitka na M'uti ta koja je najviše dojmila Usamu. To je velika bitka koju su vodili 
muslimani pod komandom Usaminog oca Zejda ibn Harisa. Muslimani su stavljeni na veliku 
kušnju jer je broj neprijateljskih vojnika u toj bici višestruko prelazio broj muslimana. Usame 
je gledao pogibiju svoga oca Zejda i dvojice vojskovođa (koji su ga zamijenili) Dž'afera ibn 
Ebi-Taliba i Abdullaha ibn Ebi-Revvahe, prije preuzimanja komande od Halida ibn Velida. On, 
Allahovom, dž.š., pomoći spasi muslimansku vojsku. Uprkos pogibiji Usaminog oca, koju je 
vidio, Usame osta čvrst vjernik, nije posustao niti je gubio nadu, već mu to poveća iman i 
odlučno nastavi borbu na Allahovom putu, žudeći za šehadetom. 

MLADI VOJSKOVOĐA 

Usame je tokom bitki i okršaja na bojnom polju džihada stekao veliko ratno iskustvo i 
izgradio se u istinskog vođu. 

Allahov Poslanik, a.s., odluči da pošalje vojsku u pohod na Bizantiju, da proširi islam u 
njoj. Naredio je da se spremi velika vojska, a na čelo te vojske postavi Usamu ibn Zejda koji 
nije bio napunio ni dvadeset godina života. Pod njegovu komandu stavi odabrane ashabe 
među kojima: Ebu-Bekra es-Siddika, Omera ibn el-Hattaba, S'ada ibn Ebi-Vekkasa, Ebu- 
Ubejdu i mnoge druge. Neki od ashaba usprotiviše se postavljanju Usame za predvodnika 
vojske, našta se Usame javno požali. Stiže to i do Poslanikovih, a.s., ušiju kogaožalosti 
protivljenje pojedinih muslimana, pa im se obrati riječima: "Ako ste protiv njegovog 
predvođenja, pa protivili ste se i zbog komandovanja njegovog oca. Tako mi Allaha, on je za 
komandovanje najpodobniji, a pored toga on mi je među ljudima najdraži poslije njegovog 
oca. Mislim da je on jedan od najboljih, pa poželite mu dobro." 

Dok se vojska spremala, razbolje se Poslanik, a.s. Kroz posljednje izdisaje, u smrtnim 
mukama izgovorio je: "Neka ide Usamina vojska... Neka ide Usamina vojska." 

U to vrijeme Usame se nalazio u Džeretu, mjestu izvan Medine, gdje je radio na 
pripremi i kontroli mobilizacije vojske. Muslimani izabraše Ebu-Bekra za svog predvonika 
i halitu. Neki od njih su smatrali da Usamina vojska treba odgoditi pohod i tim povodom 
dođoše Omeru ibn el-Hattabu, tražeći od njega da o tome razgovara s Ebu-Bekrom. 
Također, zatražiše da se smijeni Usame sa mjesta komandanta vojske, a umjesto njega 
postavi neko stariji i koje prije primio islam. Omer ode Ebu-Bekru i zatraži od njega odlaganje 

pohoda Usamine vojske, a da, ako odluči da šalje vojsku, za predvodnika vojske izabere 
nekog drugog, starijeg od Usame. Ebu-Bekr se žestoko naljuti i skoči prema Omeru, te ga 
uze za ramena i protrese: "Majka te nemala, Ibn el-Hattabu!", reče Ebu-Bekr. "Postavio ga 
je Poslanik, a.s., a ti hoćeš da gaja smijenim! Tako mi Allaha, nikada!" Kad se Omer vrati, 
muslimani ga upitaše šta je uradio, a on im Ijutito odgovori: "Majka vas nemala! Osramotio 
sam se pred Poslanikovim nasljednikom." 

Dođe Usami vijest o smrti njegove najdraže osobe, njegovoga vođe, vodiča i učitelja, 
vjerovjesnika Muhammeda, a.s. Ophrva ga neopisiva tuga. Napisao je pismo Ebu-Bekru: 
"Desio se najveći događaj. Mislim da će se Arapi vratiti u nevjerstvo. Sa mnom su 
najpoznatiji ashabi Allahovoga Poslanika, a.s., pa da li trebamo ostati?" Na ovo pismo 
Ebu-Bekr mu odgovori: "Neću nikako drugačije da radim osim kako je radio Allahov Poslanik, 
a.s. Volio bih da me grabljivice razgrabe nego da učinim suprotno. Ako smatraš da treba 
Omer da ostane sa mnom, dozvoli mu." 

Na takvim principima živi islam. Halifa Allahovoga Poslanika, a.s., zatražio je 
odobrenje od predvodnika vojske koja se uputila u rat protiv Bizantinaca u Palestinu, 
prema granici El-Belke, da dozvoli Omeru ibn el-Hattabu da ostane s njim. 

Usame je dozvolio Omeru da ostane s Ebu-Bekrom da mu pomogne u poslovima, te 
krenuo u svoju časnu misiju. Vratio se u Medinu s velikim plijenom tako da je za njegovu 
vojsku rečeno: "Nije se upamtila vojska sa manje gubitaka i većeg plijena od Usamine 
vojske." 

OKRUTNA LEKCIJA 

Usame nastavi sa podvizima na bojištima, ostajući skromni musliman koji se bori na 
Allahovom, dž.š., putu, predvodeći i učestvujući u Allahovoj, dž.š., vojsci. Cilj mu nisu bili 
vlast i položaj, već da Allahova riječ bude gornja. 

Poslije ubistva Osmana ibn Affana muslimani su se podijelili na dvije grupe: jedna 
koja je dala prisegu Aliji, r.a., kao halifi i stala na njegovu stranu, i druga koja je dala 
prisegu Muaviji ibn Ebu-Sufjanu kao halifi i stala na njegovu stranu. 

Usame ibn Zejd odbio je boriti se na Alijinoj strani, kao što je odbio i priznati ga za 
halitu, već je ostao neutralan. Povodom toga iznio je svoja osjećanja sljedećim riječima: 
"Moja se sablja neće dići na muslimana koji svjedoči da nema drugog boga osim Allaha." 
Potom mu je došao Alija ibn Ebi-Talib koreći ga i tražeći od njega da mu se priključi, a 
Usame ga odlučno odbi i podsjeti ga na govor koji je čuo od Allahova Poslanika, a.s., u 
njegovom prisustvu: "Kada bi stavio svoju ruku u duboku šupljinu, stavio bih i ja svoju. 
Ali, čuo si šta mi je Allahov Poslanik, a.s., rekao kada sam ubio čovjeka koji je svjedočio 
da nema boga osim Allaha." 

Taj događaj je posebna priča i teška lekcija od Poslanika, a.s. Dvije godine prije 
Resulullahova, a.s., preseljenja na ahiret, krenuo je Usame na čelu vojske u borbu protiv 
Arapa koji su se još uvijek odupirali muslimanima i nanosili im neprilike. To je bilo Usamino 
prvo predvođenje vojske, a bio je tek navršio osamnaest godina. Usame je u toj bici ostvario 
pobjedu i vratio se Allahovom Poslaniku, a.s., koji je već bio obaviješten o uspjehu. 

Usame ovako priča pojedinosti te lekcije: "Došao sam Vjerovjesniku, a.s., a njemu je 
već došla vijest o pobjedi. Zbog toga je bio veoma veseo. Odstrani me od osobe koja ga je 
obavijestila o pobjedi, pa mi reče: 'Pričaj mi!' Ja sam mu ispričao i spomenuo mu da sam 
nakon poraza tog plemena sreo jednog čovjeka koji je bio nevjernik. Ubio je mnoge muslimane 
u njihovim pohodima. Prišao sam mu sa jednim od ensarija i kada smo izvukli sablje prema 
njemu, rekao je: 'Svjedočim da nema drugog boga osim Allaha i daje Muhammed Njegov 
poslanik.' Nismo se odmakli od njega dok ga nismo ubili. Lice Allahova Poslanika, a.s., 
promijeni se, a zatim mi reče: 

'Usame, zar ti nije bilo dovoljno njegovo svjedočenje da nema drugog boga osim 
Allaha?' 

Ja sam rekao: 

'Allahov Poslaniče, on je izrekao šehadet da se zaštiti od pogibije', a na to će meni 
Poslanik, a.s.: 

'0 Usame, zar ti nije bilo dovoljno njegovo svjedočenje da nema drugog boga osim 
Allaha?' 

Tako mi Onoga Koji ga je poslao sa Istinom, neprestano je to ponavljao, pa sam poželio 
da do toga dana nisam primio islam. Tada sam rekao: 'Dajem Allahu zavjet da neću ubiti 
čovjeka koji svjedoči da nema drugog boga osim Allaha i daje Muhammed Allahov poslanik.'" 

PRESELJENJE NA AHIRET 

Usame se povukao da živi u samoći, posmatrajući međusobni sukob muslimana i 
stanje u koje su upali. 

Pedeset pete hidžretske godine preselio je na ahiret, ostavivši iza sebe veličanstvene 
uspomene i mirisne oporuke. 



V 



EL-MUGIRE IBN SU'BE, R.A 




NJEGOVO IME I PORIJEKLO 



El-Mugire je sin Šu'beov, a on Ebi-Amirov, a on Mes'udov, a on M'utebov, a on Malikov, 
a on K'abov, a on Amrov, a on S'adov, a on Avfov, a on Kajsa Sekifa es-Sekafija. Nadimak 
mu je bio Ebu-Abdullah. Njegova majka je Umame, kćerka Efkana sina Ebu-Omera, iz 
plemena Beni-Nasra ibn Muavije. 



OSOBENOSTI 

El-Mugire ibn Šu'be bio je okićen osobinama koje se rijetko mogu naći kod drugih osoba: 
mudrost, snalažljivost i izuzetna tjelesna snaga. 

Obdaren intelegencijom, prodornom intuicijom i zdravim razmišljenjem zauzimao je 
stajališta koja su donosila hajr i korist. El-Mugire je u svakoj prilici bio priseban i jasnoga 
stava i rječito je izlagao svoje stavove. Želio je zauzeti značajno mjesto u životu, 
zadovoljavajući svoju dušu u službi čiste vjere. Imao je velike sposobnosti rukovođenja 
i upravljanja. 

Bio je visokoga stasa, širokih ramena, krupnoga tijela, jakih ruku, čvrst na nogama. 
Krasili su ga bijeli, sjajni zubi i kovrdžava, zagasito crvena kosa koja mu je padala na 
ramena. El-Mugire je bio izuzetno obrazovan i poznavao je nekoliko stranih jezika, među 
kojima i perzijski i grčki. 

EL-MUGIRIN PRELAZAK NA ISLAM 

El-Mugirin prelazak na islam jeste osvjedočeni dokaz njegovoga imana, vjere u 

poslanstvo Muhammeda, sina Abdullaha, a.s., i potvrda njegove iskrenosti u čistoj 
Allahovoj vjeri. Potiče iz plemena Sekif koje je živjelo u gradu Taitu; gradu u kojem je 
Poslaniku, a.s., nanesena velika uvreda. Njegovo pleme bilo je najratobornije i neprijateljski 
raspoloženo prema odabranom Poslaniku, a.s. Naime, poslije smrti Poslanikovog amidže 
povećalo se neprijateljstvo Kurejšija prema Resulullahu. U toj situaciji, Resulullah, a.s., 
odluči pozvati pleme Sekif u islam. Stupio je u kontakt s njihovim velikanima i poglavarima i 
to sa trojicom braće: Abdul-Jalilom, Mes'udom i Habibom, sinovima Amra ibn Umejra ibn 
Sekifa. Pozvao ih je u islam, a oni su odbili i uzvratili pogrdnim govorom. A kada ih je Allahov 
Poslanik, a.s., napustio, nagovorili su omladinu i luđake da ga natjeraju kamenjem, psujući 
i derući se na njega, neka je Allahov selam i blagoslov na Resulullaha. 

Allahov Poslanik, a.s., sklonio se od njih u jednu bašču vinove loze čiji je vlasnik bio Utbe 
ibn Rabi'a, zatraživši utočište od napasnika. Pleme Beni-Sekif ostalo je neprijateljski 

raspoloženo prema Resulullahu, a.s., sve do oslobođenja Meke. 

Što se tiče El-Mugire, već poslije Bitke na Hendeku uvidio je da je njegov narod zalutao 
i da su Kurejšije dokazani tirani i zulumćari. Uputio se u Medinu, našao Allahova Poslanika, 
a.s., i objavio svoje primanje dini-islama. Nakon toga je ostao kao muhadžir među braćom u 
vjeri, pridruživši se vojsci mudžahida Allahovoga Poslanika, a.s. 

ISKRENI BORAC 

El-Mugire stavio je svoj život na uslugu islamu. Zavjetovao se da će braniti nebesku 
poruku i njenog prenosioca, spreman da položi vlastiti život. 

Svijetli primjeri njegove borbe su upravo pokazali stupanj njegove privrženosti vjeri 
i veličinu ljubavi prema Allahovom Poslaniku, a.s. Šeste godine po Hidžri, Resulullah, 
a.s., odlučio je posjetiti K'abu i obaviti umru. Izašao je iz Medine sa sedam stotina 
mudžahida, vodeći pred sobom kurbane kako bi Kurejšijama dao do znanja da dolazi u 
posjetu Mesdžidul-haramu, a ne radi borbe. 

Do Kurejšija stiže vješt o Resulullahovom izlasku iz Medine, te oni nahuškaše Mekelije 
da izađu i presjeku mu put, kako bi ga onemogućili da uđe u Meku. Kada su muslimani 
na čelu sa Allahovim Poslanikom stigli u mjesto zvano Hudejbija, Kurejšije poslaše svoje 
predstavnike da upitaju o razlogu njihova puta. Resulullah, a.s., odgovorio im je da je 

došao hodočastiti K'abu i da nema namjeru ratovati. 

Među predstavnicima Kurejšija bio je i Urve ibn Mes'ud es-Sekafi, koji je došao zajedno 
sa još nekim Taiflijama da potpomogne Kurejšije u borbi protiv Allahovoga Poslanika, a.s. 
Rekao je: 

"0 skupino Kurejšija! Vidio sam one koje ste poslali kod Muhammeda kako su oštrim 
prijekorima i pogrdnim riječima dočekani. Vi dobro znate daje od vas moj otac, a majka mi 
je Sabia bint Abdi Šems, Kurejševićka. Čuo sam što se desilo pa sam sakupio narod iz 
svoga plemena, meni pokorne, i došao sam jer se smatram dužnim pomoći vam." 

"Pravo kažeš i ne sumnjamo u tebe!", rekoše mu Kurejšije, a Urve nastavi: 

"Ja idem kod Muhammeda na razgovor da saznam šta je kod njega." 

"Idi", potvrdiše Kurejšije. 

Urve je otišao u mjesto gdje je boravio Allahov Poslanik, a.s., sjeo ispred njega i 
obratio mu se riječima: "Muhammede..., zar si sakupio narod iz raznih plemena i došao da 
uništiš svoje pleme? Kurejšije su izašle pod punom vojnom spremom i zakleli su se Bogom 
da nikada nećeš ući u Meku silom, sve dok su oni u njoj." 

U tom momentu El-Mugire je stajao iza Resulullaha, a.s. Urve se usudio uzeti 
Poslanikovu, a.s., bradu dok je govorio, našto ga El-Mugire uhvati za ruku i oštro je 
odbi. 

"Nosi ruku sa lica Allahova Poslanika, a.s., prije nego što ti je odsječem", reče mu, 
stavivši ruku na sablju. 

Allahov Poslanik, a.s., osmjehnu se, a Urve se u momentu ukoči na mjestu. Promrljao je: 
"Teško tebi..., kako je strašan i grub... Koje ovaj Muhammede?" "Sin tvog brata El-Mugire 
ibn Šu'be", reče mu Resulullah. Urvetu je ovo bilo dovoljno da uvidi kako visoko mjesto 
Allahov Poslanik, a.s., zauzima kod svojih sljedbenika muslimana i njihovu spremnost da 
daju život, braneći ga. Vratio se Kurejšijama i rekao im: "Kurejšije... poslušajte me. Posjetio 
sam kraljevstvo Kisre i kraljevstvo Kajsare i kraljevstvo En-Nedžašije, međutim, tako mi 
Boga, ne vidjeh kralja među narodom poput Muhammeda među njegovim ashabima. Vidio 
sam ljude koji ne prepuštaju svog poglavara igri slučaja. Iznesite svoje mišljenje." 

Nakon ovoga je sklopljen sporazum između dvije strane koji je ispred Kurejšija potpisao 
Suhejl ibn Amr. Ugovor je nazvan "Ugovor na Hudejbijji". 

El-Mugire je bio iskren vjernik i mudžahid na Allahovom putu, učestvovao je u svim 
bitkama koje je vodio Allahov Poslanik, a.s. Poslije oslobođenja Meke i poraza nad plemenima 
Hevazin i Sekif na Hunejnu, Resulullah, a.s., zatražio je od El-Mugire ibn Šu'be'a da ode u 
Taif i poruši najveći kip zvani Lat, koji je čuvan u ogromnoj tvrđavi. El-Mugire je otišao 
zajedno sa nekoliko ashaba, srušio Lata, te do temelja zaravnao simbol stranputice i zablude. 

Također, crvenokosi junak isukao je sablju i zajedno sa mudžahidima borio se sve dok 
nisu uništili otpadnički pokret murteda koji su se oglušili o Allahove zapovjedi. Neka je Allah, 
dž.š., zadovoljan El-Mugirom ibn Šu'be'om, r.a. 

HISTORIJSKI SUSRET 

Poslije završetka rata sa otpadnicima, El-Mugire je ostao u redovima vojske Halida ibn 
Velida, dajući svoj doprinos u osvajanju Iraka. Nakon Halidovog prelaska u Šam, El-Mugire 
je ostao u satovima mudžahida pod vodstvom S'ada ibn Ebi-Vekkasa koji je zapovijedao 
Bitkom na Kadisijji. Historijski razgovor koji se odvio između El-Mugire i vođe perzijske 
vojske Rustema pokazuje njegovu inteligenciju i razboritost. Naime, prije borbe na Kadisijji, 
S'ad ibn Ebi-Vekkas je po naređenju vladara pravovjernih Omera ibnul-Hattaba, Allah s 
njima obojicom bio zadovoljan, vođi Perzijanaca ponudio jedno od troje: 

-islam; 

- dzizju; 

- rat. 

Rustem je želio da sazna nešto više o tim ponudama, pa je zatražio sastanak sa 
muslimanskim predstavnicima. S'adu je napisao sljedeću poruku: "Rustem vam poručuje 
da nam pošaljete vaše izaslanike." 

S'ad je odredio najbolje vođe, izvrsne govornike i mislioce. To su bili: El-Mugire ibn 
Šu'be, Bisr ibn Ebi-Rehm, Arfedže ibn Herseme, Huzejfe ibn Muhsan, Rabijj ibn Amr, Kirfe 
ibn Zahir et-Temimi, Mez'ur ibn Adijj el-Adželi te M'abed ibn Murre el-Adželi. 

S'ad je pozvao izabrane mudžahide u čiju vjeru nije bilo nikakve sumnje, te im je rekao: 
"Izabrao sam vas da govorite sa Perzijancima, pa šta mislite?" Prvi se javi Rabijj ibn Amir: 
"Sigurno je da stranci imaju svoj način mišljenja i svoje običaje. Ako im odemo u ovom broju, 
bojim se da će pomisliti da im pridajemo posebnu pažnju, kao da su nam posebno važni, pa 
zbog toga predlažem da ode samo jedan od nas." 

Rabijjin prijedlog jednoglasno podržaše i ostali, i dogovoriše se da on bude taj koji će otići 
prvi put. Rabijja se sastao sa Rustemom, objasnio mu situaciju koja je pred njima, razmjenivši 
s njim mišljenja, a Rustem oporuči S'adu da mu pošalje drugu osobu. Poslije Rabijje, ode 
Huzejfe ibn Muhsin, kojim se Rustem nije zadovoljio, već zatraži novog pregovorača. Poslije 
Huzejfe, pade odluka da ide El-Mugire ibn Šu'be. 

Perzijskoj vojsci prethodno je naređeno da obuku blistava odijela izvezena zlatnim 
nitima, i da stave krune na glave i zlatne ogrlice na vratove, želeći time zapanjiti 
muslimane. El-Mugire isplanirao je da u razgovoru nametne svoju govorničku vještinu i 
da istakne samopouzdanje i jačinu muslimana. Kada je El-Mugire ušao u Rustemovu 
odaju, priđe i sjede na njegovo prijestolje tik do njega. Ovaj postupak rasrdi Rustemova 
brata pa poče otpuhivati kroz nos od ljutnje, na šta Rustemova garda ščepa El-Mugiru i 
grubo ga maknu sa prijestolja. On se obrati Rustemovom bratu: "Ne otpuhuj! Ovo gdje sam 
sjeo meni ništa ne znači, a ni tvoj brat nije oštećen. 38 Do nas su doprle priče o vama poput 



Ashabi Allahovog Poslanika 



235 



bajki, a ja ne vidjeh zaglupljenijeg naroda od vas. Mi Arapi smo među sobom jednaki. Jedan 
drugog ne potčinjavamo, osim onoga koji pokaže neprijateljstvo prema svom drugu. Mislio 
sam da i vi preporučujete jednakost, kao što je to slučaj kod nas. Bilo bi bolje od ovoga što 
ste napravili da ste me prije obavijestili da ste vi gospodari jedni nad drugima, pa ne bih 

uradio što sam uradio i ne bih vam došao. Međutim, vi ste me pozvali. A danas sam shvatio 
da ćete biti poniženi i uništeni. Vlast ne može potrajati ako je zasnovana na ovakvim temeljima 
i predvođena ovakvim vođama." 

Ovim govorom, punim samopouzdanja i dubokog imana i istinitosti akide koju nosi, 
Mugire ibn Šu'be nametnuo se Rustemu i njegovim podanicima kao snažna ličnost zdrave 
logike. 

Rustem je imao svoga prevodioca Arapa, bilo mu je ime Abbud. El-Mugire ga je 
stalno presijecao, opominjao, ne želeći otkriti svoje znanje perzijskog jezika: "Teško 
tebi, o Abbude... ti si Arap... Prevodi mu onako kako kažem i kao što prevodiš njegove 

II v * 11 

rijeci. 

Perzijanci koji su slušali razgovor došaptavali su se, govoreći: "Istinu je, Boga mi, 
rekao Arap." 

Njihovi savjetnici uvidješe veličinu El-Mugirinog govora koji ostavi velik dojam na 
obične ljude pa ti ljudi rekoše: "Tako je nastupio da će mu naši potčinjeni dati prednost..., 
prokleo Bog naše prvake, nije niko gluplji od njih kada su potcijenili ovaj narod." 

Poslije svoga lošeg nastupa Rustem je pokušao napraviti prijaznu atmosferu, 
prijateljski se šaleći sa El-Mugirom, kako bi se zaboravio loš postupak njegovog brata i 
njegovih namjesnika: 

"Hoćeš li ti govoriti ili da ja pričam?", obrati se El-Mugiri. 

"Ti si nas tražio, zato kaži šta imaš." 

Rustem je govorio nabrajajući slave svoga naroda, a između ostalog reče: 

"Još smo gospodari na našoj grudi, jači smo od neprijatelja, časni smo među narodom. 
Nema nigdje kralja poput našeg, tako poštovanog i inteligentnog. Ponosno pobjeđujemo, 
a neprijatelj nas ne porazi, osim dan-dva ili mjesec-dva. Kada nas Bog kazni - poslije 
bude zadovoljan s nama, vrati našu moć i podari nam pobjedu protiv neprijatelja, u zlu 
danu po njih. U odnosu na nas nema sićušnijeg naroda od vas. Vi ste oskudna i zloćudna 
života, vi ste za nas bezvrijedni. Dolazite nam kao trgovci i nadničari, a kada vas zadesi 
suša, dođete po pomoć kod nas. Mi vam odvojimo dio hurmi i pšenice i ispratimo vas 
zadovoljne. Stoga, vratite se odakle ste došli, a ja ću dati vašem zapovjedniku odjeću, 
mazge i hiljadu dirhema. Naredit ću da se svakom vašem čovjeku pokloni po tovar 
hurmi i dva odijela, pa idite svojim putem. Nemam želje za borbom niti vas želim zarobiti. 
Nego, vratite se, Bog vam zdravlje podario. 

Zatim je riječ uzeo El-Mugire, i zahvalivši Allahu, reče: 

"Zaista je Allah Stvoritelj i Hranitelj svega postojećeg. Ko napravi nešto, On tim upravlja 

i to pripada Njemu. Sto se tiče tebe i tvojih podanika koji su moćniji od neprijatelja i nadmoćni 
u vladanju i što se tiče vaše ogromne dunjalučke vlasti, mi je poznajemo i ne poričemo. Allah 
je Taj Koji je to stvorio i vama podario. A kad smo u pitanju mi, naše loše stanje, težak život 
i razdor, ni to ne poričemo. U takvoj smo, a možda još i u težoj situaciji bili. Najbolje živi onaj 
ko ubije svoga amidžića, zatim mu uzme bogatstvo i pojede. Mi jedemo lešinu, kosti i krv. 
Tako je bilo dok Allah, dž.š., nije poslao Vjerovjesnika kojem je podario Knjigu, pozivajući 
nas onome čime je zadužen. Povjerovali su mu iskreni, a drugi su odbili. Koji vjeruju u njega 
bore se protiv onih koji poriču, sve dok ne uđu u vjeru, neki potpuno uvjereni, a neki silom, 
sve dok nam se ne objelodani da je Allahov Poslanik, a.s., iskren i daje poslat od Allaha, 
dž.š., pa nam naredi da se borimo protiv onih koji nam se protive. 

U tom momentu Rustem ga presječe: 

"Znači, borit ćete se?!" 

"Znači, ko od nas bude ubijen - ulazi u Džennet, a oni koji nas ubijaju njima je 
Džehennem. Stavljamo ti na izbor jedno od troje: 

- ulazak u islam, a u islamu imate sve što i mi, i obaveze su nam jednake, bez ikakve 
razlike između nas i vas; 

- ili davanje džizje, poslušno i smjerno." 

"A šta to znači poslušno i smjerno?", upita Rustem. 

"Da od vas svaka osoba da džizju poslušno, moleći da se primi od njega, a ako bi od nas 
šta zatražili, nismo dužni dati. Budi naš štićenik, izdvajajući džizju poslušno i smjerno, u 
protivnom - rat. A dini-islam nam je draži od ovoga dvoga." 

Ove riječi naljutiše Rustema, pa poče udarati nogama o zemlju i Ijutito reče: 

"Nisam ni pomislio da ću u životu čuti nešto ovako od vas Arapa. Neće osvanuti ni 
zora, a ja ću vas se svih riješiti. Nema primirja između vas i nas." 

Nakon razgovora u kojem je dominirala El-Mugirina inteligencija i rječitost, Rustem 
naredi da ga isprati jedan od njegovih vojnika, naredivši mu da kad budu prelazili most, 
ispred muslimanske vojske kaže: "Naš vođa je zvjezdoznanac pa je pogledao u tvoju 
sudbinu i vidio da će ti sutra biti izvađeno oko." 

Kada je vojnik kazao šta je imao, El-Mugire reče: "Obradovao si me dobrom 
nagradom. Da ne znam da ću u budućnosti voditi borbu s protivnicima kao što ste vi 
mušrici, poželio bih izgubiti i drugo oko." 



Ashabi Allahovog Poslanika 



237 



NA KADISIJJI 

Rezultat pregovora između Rustema i muslimana bio je rat. Muslimanska vojska brojala 
je oko trideset tri hiljade mudžahida dok je neprijateljska vojska brojala sto dvadeset hiljada 
boraca. S'ad ibn Ebi-Vekkas rasporedio je vojsku u manje grupe. To je uradio po naredbi 
vladara pravovjernih Omera ibnul-Hattaba, r.a, u pismu sljedećeg sadržaja: "Kada dobijete 
ovu poruku, rasporedi vojsku u desetine, odredi im emire i zamjenike i podigni punu 

pripravnost. Neka svaki vođa i zamjenik dobro upozna svoje zadatke i dužnosti. Konjicu 
Mugire ibn Šu'be'a priključi sebi i izvijesti me o njihovom djelovanju!" 

El-Mugire je bio poznat po svojoj žestini u borbi i po stručnosti u komandovanju konjicom. 

Bitka je počela na uobičajen način tog vremena, pojedinačnim dvobojima, da bi nakon 
njih uslijedio opći okršaj. Perzijanska je vojska u početku borbe pokazala veću borilačku 
vještinu i oštrinu u napadu, ali to nije uticalo na muslimane koji su ostali čvrsti poput 
planine, iako su bili malobrojni. Borba se vodila nekoliko dana u više navrata, a El-Mugire 
i drugi muslimani pokazali su veliko junaštvo. 

Posljednjeg dana borbe, muslimani su uspjeli ukloniti živi zid koji su Perzijanci napravili 
od slonova pa su nakon toga navalili žestokim napadom svim raspoloživim sredstvima. 
Probili su prve redove i ubili vođe Rustema i Behmena ibn Džezevijeha, i još nekoliko 
njihovih velikana. 

Poslije toga zavladalo je pravo rasulo u taboru neprijateljske vojske. Bježali su, a 
muslimani su navaljivali na njih sve dok ih u potpunosti ne uništiše. Iza sebe su ostavili 
veliki plijen, oružje i poginule. Na Kadisijji je, također, učestvovalo četiri hiljade vojnika 
zvanih "Kraljevska garda", koju je do Rustema dopratio kralj Ebreviz iz Dejlema. Oni su bili 
specijalna straža oko njega, dan-noć, a poslije Rustemove pogibije odložili su naoružanje 
isključivši se iz borbe i čekajući krajnji rezultat. S'ad ibn Ebi-Vekkas primijetio ih je, te je od 
El-Mugire ibn Šu'be'a zatražio da izvidi šta je s njima. Kada im je El-Mugire otišao, dali su mu 
sljedeći odgovor: "Mi nemamo nikakve veze sa borbom. Bili smo specijalna jedinica koja je 
čuvala Rustema, a on je već ubijen... Drage volje ulazimo u vašu vjeru." 

El-Mugire je od radosti povikao "La ilahe illallah, Muhammedun Resulullah", kada je čuo 
ove riječi, obavijestio je S'ada, a Perzijanci sklopiše savez sa Zuhreom ibn Huvejjetom. Po 
njihovoj želji raspoređeni su u blizini Kadisijje. 

OSVOJENJE NEHAVENDA 

Poslije velike pobjede na Kadisijji, muslimani su se uputili prema gradu El-Medainu 
čiji namjesnik Jezdedžird od straha napusti grad a muslimani ga uzeše bez borbe. 

Šesnaeste godine po Hidžri Utbe ibn Gazvan je bio namjesnik Basre. Želio je obaviti 
hadž, pa je zatražio dozvolu od Vladara pravovjernih koji mu je izda. Privremenu dužnost 
namjesnika je trebao preuzeti Medžaši ibn Mes'ud es-Sulemi, ali je on bio zauzet nekim 
poslom u Furatu. Utbe je odredio El-Mugiru da ga zamijeni dok ne dođe El-Medžaši. Odsustvo 
Utbeta i El-Medžašija iskoristili su Perzijanci Basre tako što su izazvali nerede u gradu 
Eberkbaz, blizu Basre. Njima su se pridružili stanovnici Misana, formirali jaku konjicu pod 
komandom Filkana, jednog od velikana Eberkbaza. 

El-Mugire je čuo za veliku mobilizaciju pa je odmah poduzeo odgovarajuće mjere. 
Naime, od žena je zatražio da svoje mahrame stave na koplja i da dižu prašinu. Krenula 
je vojska El-Mugire sa zastavama i ogromnim oblakom prašine koju su dizali za sobom, 
pa kad ih Perzijanci vidješe, pomisliše da je to ogromna vojska, te brže-bolje napustiše 
Eberkbaz. Bježali su, a muslimani su ih gonili, ubivši mnoge od njih. 

Kada je Utbe ibn Gazvan preselio na ahiret, namjesništvo u Basri preuzeo je El-Mugire 
ibn Šu'be. Nakon Bitke za Tuster zarobljen je Hurmuzan, koji je u pratnji El-Mugire odveden 
vladaru pravovjernih Omeru ibnul-Hattabu, r.a. Tu Hurmuzan primi islam i ostade kao 
prevodilac prilikom suđenja. Jedan od najvećih podviga koje je učinio El-Mugire 
desio se u Bici za Nehavend, gdje je došla do izražaja njegova mudrost i snalažljivost. 
Nakon uvodnih dvoboja između muslimana i Perzijanaca, započe oštri okršaj u kojem 
kao šehid pade vođa islamske vojske N'uman ibn Mukarrin. Uz njega je bio El-Mugire 
koji ga pokri ogrtačem i skloni mu tijelo ustranu, a muslimanima koji su vidjeli njegovu 
pogibiju reče da prikriju vijest: "Ne govorite da nam je emir pao kao šehid dok ne vidimo šta 
će nam Allah presuditi s protivnikom, da ne bi obeshrabrili ljude." 

Muslimani su navaljivali dok im Allah, dž.š., ne dade pobjedu. Perzijanci napustiše 
Nehavend i uputiše se putem Hemezana. 

Nakon ove bitke vladar pravovjernih Omer ibnul-Hattab, postavi El-Mugiru 
namjesnikom Kufe, Allah, dž.š., bio zadovoljan s njima obojicom. Dužnost namjesnika 
vršio je do dolaska halife Osmana ibn Affana, r.a., koji ga smijeni s te dužnosti. Poslije 
ubistva Osmana ibn Affana pojaviše se nesuglasice između Alije i Muavije ibn Ebi-Sufjana, 
Neka je Allahov selam na njih. El- Mugire odvoji se po strani sukoba, ostavši neutralan. 

Kada se situacija smirila, El-Mugire dade prisegu Muaviji, a on ga odredi namjesnikom 
Kufe. 

PRESELJENJE NA AHIRET 

Mugire ibn Šu'be obavljao je svoje namjesnikovanje krajnje mudro i snalažljivo, a 
zabilježeno ja da je Kabis ibn Džabir rekao: "Družio sam se sa El-Mugirom i zaključio, da 
kada bi neki grad imao osmera vrata i da se na njih ne može izaći osim sa snalažljivošću, 
El-Mugire je sposoban da izađe na svih osam." 

Taberi je o njemu kazao: "Bio je takav da nije zapao ni u jednu situaciju, a da iz nje nije 
našao izlaz, i nije naišao na zamršen slučaj, a da nije posegao za ispravnim." 

Zabilježeno je također da je Eš-Š'abij, opisujući sposobne Arape, rekao: "Sposobnih 
Arapa je četverica: Muavija ibn Ebi-Sufjan, Amr ibnul-'As, El-Mugire ibn Šu'be i Zijad ibn 
Ebi-Sufjan. Što se tiče Muavije ibn Ebi-Sufjana, kod njega je strpljivost i samilost. Amr 
ibnul-'As je za velike probleme, El-Mugire je za rukovođenje, a Zijad je i za malo i za 
veliko." Pedesete godine po Hidžri, dok je obavljao dužnost namjesnika Kufe, El-Mugire 
je preselio na ahiret. Ukopan je u Kufi, a nakon ukopa Ibn Hebire eš-Šejbani stao je 
pokraj njegovog kabura i kazao: 

"U kaburu leži čvrstina, postojanost, 

i žestoki protivnik koji ima svoj utjecaj. 

Srditi ga u grob strpa, 

a od toga zatvora neće koristiti puhanje vračara." 

Pa je dodao: "Tako mi Allaha, žestoko si kažnjavao neprijatelje, a bio si odani prijatelj 
s kim si se zbližio." 



SIMAK IBN HARSE, R.A. 

NJEGOVO IME I PORIJEKLO 

Ime mu je Simak, sin je Haršeov, on sin Levzanov, a on Abdu-Vuddov, a ovaj sin 
Zejdov, a on je Sa'lebov, a on El-Hazredžin, a on Saidov, a on K'abov, a K'ab je sin 
El-Hazredža el-Ensarija es-Saidija. Nosio je nadimak Ebu-Dudžane. 

OSOBENOSTI 

Ebu-Dudžane je bio jedan od najpoznatijih vitezova među Arapima. Odlikovala gaje 
hrabrost, smjelost i odvažnost, što je junake odbijalo od dvoboja s njim. Bio je srčan i 
čvrstoga stava, okićen saburom i postojan. Njegova je izdržljivost bila jača nego kod većine 
drugih ljudi. 

Ebu-Dudžane volio je konje i brigu oko njih; pamtio je njihovo srodstvo i poznavao 
vrste. Jahao je po pustinji i lovio divljač. Volio je oružje, posebno sablju kojoj je davao 
prednost nad drugim oružjem toga vremena. Imao je jake i čvrste mišiće koji su ga 
služili kad treba udariti sabljom i kada treba podići štit. Znao je kada će se privući 
protivniku, a čim bi se ukazala pogodna prilika, vješto bi udario snažnim udarcem, poslije 
kojeg bi neprijatelj pao nepomičan. 

Bio je odlučan i ozbiljan u svakoj prilici, a također je bio sklon šutnji. Mrzio je sve što 
ruši ljudsko dostojanstvo i umanjuje odlučnost. 

Bio je srednjega rasta, krupnoga tijela, širokih prsa, čvrstoga vrata, imao je jake 
šake i mišiće, stabilan hod, okruglo lice, gustu kosu, crn ten. Kada bi hodao, izgledao je 
poput gorostasa koji se kreće čitavim tijelom, zbog mišićave i razvijene građe. 

NJEGOVO PRIMANJE ISLAMA 

Ako je Meka kolijevka islama, onda je Medina srce islama. Allah, dž.š., odredio je da 
stanovnici Medine budu Njegovi pomagači i pomagači Njegovoga Poslanika , a.s., i da 
budu zaštitni oklop jezgru islama i nosioca Objave, Muhammeda ibn Abdullaha, a.s. 

Nakon prvoga ugovora o davanju vjernosti kod Akabe, povećao se broj muslimana u 
Medini, zaslugom Mus'aba ibn Umejra i drugih muslimana. Tadašnji je džemat brojao 

sedamdeset muslimana. Poslije drugog sporazuma o davanju vjernosti na Akabi i nakon 
pristizanja muhadžira iz Meke, broj se muslimana uveliko povećavao. 

Ebu-Dudžane nije bio među onima koje je islam privukao na samom početku njegovog 
širenja, uglavnom zbog njegovog burnog života. Ljudi su počeli spominjati ime 
Muhammeda ibn Abdullaha, a.s., i širiti vijesti o njegovom pozivu u obožavanje Jednog 
Jedinog Boga, Stvoritelja svega, a odbacivati širk i obožavanje kipova koji ne mogu nanijeti 
štetu niti pribaviti korist. Ebu-Dudžane počeo je posmatrati ljude i obraćati pažnju na njihova 
stanja i njihove priče. Tako, svjetlo imana poče nastanjivati njegovo srce dok je posmatrao 
širenje islama među ljudima. Ubrzo je izjavio primanje islama i odlučio biti među čistim 
muslimanima koji će dočekati Božijega Poslanika, a.s., kada bude učinio hidžru u Medinu sa 
njegovim vjernim prijateljem Ebu-Bekrom es-Siddikom, r.a. 

JEDAN OD JUNAKA BITKE NA BEDRU 

U islamu, Ebu-Dudžane našao je istinsko zadovoljstvo za dušu. Njegova čista, 
neiskvarena duša prihvatila je islam potpunom iskrenošću. Sebe je zavjetovao za odbranu 
nebeske vjere i borbu na Allahovom putu dok islam ne pobijedi i dok se ne proširi među 
ljudima. 

Bitka na Bedru bila je prvi oružani okršaj u kome su muslimani krenuli ustrojenih 
satova protiv Kurejšija i njihovih prvaka. Poslanik, a.s., saznao je da se karavan Kurejšija, 
koji je predvodio Ebu-Sufjan, vraća iz Šama. Išao je u pravcu Meke sa velikom robom 
koja je činila glavninu imetka Kurejšija, i imala pratnju od četrdeset ljudi, a među njima 
su bili i Mahreme ibn Nevtel ibn Uhejb ibn Abdi Menaf i Amr ibn EI-'As ibn Vail ibn 
Hišam. Resulullah, a.s., želio je zaplijeniti karavan i tako oslabiti moć Kurejšija, osiromašiti 
ih i potčiniti, kako bi se njihova opakost i osori odnos prema njemu smanjili i postali 
bezopasni. Pozvao je muslimane u džihad i poveo ih do izvora na Bedru. 

Ebu-Sufjan predosjetio je opasnost koja mu prijeti, bio je napregnut i oprezan. Utom 
su ga obavijestili daje Poslanik, a.s., izašao iz Medine da bi zaplijenio karavan. On je odmah 
poslao Damdama ibn Amra el-Gifarija u Meku po pomoć od Kurejšija. Kada je stigao u Meku, 

Damdam je stao na sred trga, pocijepao svoju košulju i odsjekao nos svojoj devi, pa stao 
kukati i zapomagati: "0 Kurejšije, zlo, zlo! Vaši imeci kod Ebu-Sufjana su na dohvatu 
Muhammedu i njegovim ljudima! Ne vidim da ćete ih uspjeti spasiti! U pomoć! U pomoć!" 

Kurejšije koje su se okupile oko Damdama iz znatiželje kakve su vijesti, odmah skočiše 
i požuriše da se spremaju u pomoć Ebu-Sufjanu. 

U međuvremenu, Allahov Poslanik, a.s., savjetovao se sa muslimanima o mogućem 
okršaju sa Kurejšijama. Zovnuo je muhadžire i obavijestio ih o izlasku Kurejšija u pomoć 
Ebu-Sufjanu. Ustao je tada Ebu-Bekr, r.a., i govorio; stavio je sebe na raspolaganje 
potrebama vjere. Isto to uradi i Omer ibn el-Hattab, r.a. Nakon toga, ustade El-Mikdad 
ibn Amr i reče: "0 Božiji Poslaniče, postupi onako kako ti Allah naredi, a mi smo s 
tobom. Tako mi Allaha, nećemo reći kao što su rekli sinovi Israilovi Musau: "Idi ti i tvoj 
Gospodar pa se borite, mi ćemo ovdje ostati." Nego kažemo: "Idi ti i tvoj Gospodar pa se 
borite i mi ćemo se s vama boriti." Tako mi Onoga Koji te je poslao sa istinom, da nas 
odvedeš u Birkel-Gumad 39 ,ratovali bi s tobom sve dok ga ne bismo osvojili. 

Kada je završio, Poslanik, a.s., uputi dovu za njega. 

Poslije toga, Poslanik, a.s., savjetovao se sa ensarijama, a u njihovo je ime govorio S'ad 
ibn Mu'az. Rekao je: "Vjerujemo u tebe i smatramo te istinitim, i svjedočimo daje Istina ono 
sa čime si došao. Zato smo ti ukazali povjerenje i dali naše obećanje na poslušnost i 
pokornost. Allahov Poslaniče, postupaj kako želiš, mi smo uz tebe. Tako mi Onoga Koji te 
je poslao sa Istinom, da si tražio od nas more da s tobom preplivamo, preplivali bismo ga s 
tobom i ni jedan od nas ne bi izostao. Nije nam teško da se sutra sretnemo sa našim 
neprijateljem. Mi smo strpljivi u ratu, iskreni u bici. Možda ti Allah pokaže nešto od nas, čime 
ćeš biti radostan. Kreni sa nama, s Allahovom pomoći." 

Poslanik, a.s., obradovao se i rekao: "Idite i obradujte ostale. Tako mi Allaha, već 
sada vidim bitku." 

Od ensarija je najviše Ebu-Dudžane bio zanesen i naoštren za sukob sa mušricima 
kako bi im se očitala žestoka lekcija. U međuvremenu, Ebu-Sufjan uspio se izbaviti sa 
karavanom i otići u Meku . Kada je stigla vojska Kurejšija do mjesta gdje je bio karavan , vidjel i 
su da se Ebu-Sufjan već izvukao zajedno sa karavanom. Neki od Kurejšija željeli su da se 
vrate, dok su drugi navaljivali da se bore. Među ovima drugima bio je i Ebu-Džehl, koji je 
insistirao dok nije i ostale uvjerio da uđu u okršaj. 

Muslimani su predložili Poslaniku, a.s., da vodu Bedra navede u bunar koji je bio na 
njihovoj strani, a da sva ostala vrela zatrpaju; tako bi Kurejšije ostale bez vode. Ova 
zamisao je uspješno i provedena u djelo. Kurejšije su bile nasuprot muslimana, a kada 
su saznali šta su muslimani uradili sa bunarom, dali su zakletvu da će se napiti iz bazena 
koji su napravili muslimani. Najzagrijaniji je bio El-Esved ibn Abd el-Esved el-Mahzumi, 
koji je bio veoma zao i prgav čovjek, pa je rekao: "Kunem vam se Bogom da ću se ili 
napiti sa njihovoga vrela ili umrijeti prije nego dođem do njega." Kada se približio vrelu, 

Hamza ibn Abdul-Muttalib udario ga je sabljom i odsjekao mu nogu. On je pao na leđa, dok 
mu je krv šikljala iz noge. I takav, počeo je puzati prema vrelu da bi ispunio svoju zakletvu, 
ali Hamza ga preduhitri još jednim udarcem kojim ga je dokrajčio taman kad je dopuzao tik 
do vrela. 

Nakon pogibije El-Esveda, izađe Utbe ibn Ebi-Rebi'a, a s njim njegov sin Velid ibn 
Utbe i njegov brat Šejbe ibn Rebi'a i pozva muslimane na dvoboj. Poslanik, a.s., zatražio 
je da izađu trojica mladića ensarija, ali mušrici to odbiše. Htjeli su trojicu odgovarajućih 
njima - od Kurejšija. 

Tada Resulullah, a.s., reče: "Ustani, Ubejde ibn el-Haris, Hamza, Alija!" Kada je 
Utbe čuo njihova imena, reče: "Da. Odgovarajući i cijenjeni." Dvoboj se završi, a mušrici 
Utbe, njegov sin Velid, i njegov brat Šejbe ostadoše pokošeni ležati. Poslije toga izbi 
okršaj prsa u prsa. Ebu-Dudžane jurnuo je sa isukanom sabljom, probijajući redove 
Kurejšija. 

Ispred njega je stao Ebu-Musa'tija koji je bio jedan od saveznika Kurejšija i jedan od 
njihovih junaka. Ebu-Dudžane usmjeri udarac svoje sablje prema njemu i presječe mu vrat, 
tako da mu glava osta visiti kao pjevcu, pa se strovali na zemlju. Ebu-Dudžane je blistao u 
bici, pjevajući džihadske kaside i recitirajući stihove. Ubio je mnogobrojne junake mušrike, 
a među njima i Ebu-el-'Asa ibn Kajsa ibn Adijja ibn Sa'da ibn Sehma i Ma'beda ibn Vehba. 
Ranio je Malika ibn Abdullaha ibn Osmana, koji je podlegao od posljedica rana. Ranio je veliki 
broj Kurejšija koji su izbjegavali da stanu ispred njega u otvoren sukob. 

Voljom Allaha, dž.š., bitka se završila pobjedom Njegovog Poslanika, a.s., i muslimana, 
a Kurejšije su bili potučeni do nogu. Doživjeli su poraz kakav u životu nisu okusili. 

CRVENI POVEZ 

Kurejšije nisu prihvatile poraz u Bici na Bedru. Trojica njihovih uglednih ljudi osjećali 
su posebnu bol zbog pogibije njihove rodbine na Bedru: Abda ibn Ebi-Rebi'e, Ikrime ibn 
Džehla i Safvana ibn Umejje. Oni su podsticali Kurejšije na pripremanje velike vojske u 
rat protiv Muhammeda, a.s. Išli su kod Ebu-Sufjana i tražili od njega da bude predvodnik 
te bitke. Kad je prihvatio ponudu, brzo su osigurali dovoljno sredstava za opremu ljudi, 
jahaćih životinja i oružja. U podsticanju Kurejšija na osvetu i ubistvo Muhammeda, a.s., 
učestvovali su i jevreji iz Medine. 

Abd, Safvan i Ikrime, iz mržnje i jeda prema Poslaniku, a.s., i želeći osvetu, podsticali 
su ljude govoreći: "0 Kurejšije, Muhammed vas je potakao na osvetu, ubio je vaše 
najbolje, pa nas pomozite imetkom u borbi protiv njega, možda ćemo osvetom ublažiti 
gubitke koje nam je nanio." 

Kurejšije su počele davati imetke u sakupljanju oružja, opreme i svega drugoga 

potrebnoga za boj, tako da je sakupljena velika vojska. Pored Kurejšija učestvovali su i 
njihovi saveznici iz plemena Kinane i stanovnici Tihame. Džubejr ibn Mut'im podsticao je 
Vahša ibn Harba na ubistvo Hamze ibn Abdul-Muttaliba, amidžića Allahova Poslanika, koji je 
ubio njegovog amidžu Tuajma ibn Adijja. To je isto činila Hinda, kćerka Utbe'a ibn Rebi'e, a 
žena Ebu-Sufjana. Ona je izgubila oca, brata i amidžu. Vahšiju je obećala veliku svotu novca 
i mnogo zlata kao nagradu za Hamzino ubistvo. 

Kada se konačno opremila, vojska je Kurejšija izašla u pravcu Medine pod vodstvom 
Ebu-Sufjana. Nakon što je Allahov Poslanik, a.s., saznao za pokret Kurejšija, tražio je 
mišljenje ashaba. Jedan dio ashaba mu je savjetovao da ostanu u Medini zbog lahkoće 
njene odbrane i odbijanja neprijatelja od nje, dok je jedan dio nagovarao Poslanika, a.s., 
na izlazak i suprotstavljanje Kurejšijama van Medine, da ne bi bili optuženi za kukavičluk 
i strah. 

Kurejšije su se sa svojom vojskom ulogorili u mjestu Ajnan, nasuprot Medine. Poslanik, 
a.s., izašao je sa vojskom i ulogorio se u udolini Uhuda. Raspodijelio je muslimane i organizirao 
bojne satove. Na vrh je brda postavio pedeset najvještijih strijelaca i naredio im da ne 
napuštaju svoja mjesta dok se bitka ne završi. To brdo je bilo iza muslimana i prestavljalo je 
štit od napada i iznenađenja s leđa. Prije nego što je počela borba, Allahov Poslanik, a.s., 
upućivao je i davao smjernice i savjete muslimanima, a zatim je uzeo svoju sablju i upitao: 
"Ko će uzeti ovu sablju sa njenim pravima?" 

Prilazili su muslimani, tražeći je, a Resulullah, a.s., nikom je nije davao dok nije 
prišao Ebu-Dudžane i upitao: 

"Šta je njeno pravo, Božiji Poslanice?" 

On je odgovorio: 

"Da udaraš njome neprijatelja sve dok se ona ne iskrivi." 
Ebu-Dudžane reče: 

"Ja ću je onda uzeti, Božiji Poslaniče, s tim njenim pravom." 
Pa mu je Poslanik, a.s., dade. 

Ebu-Dudžanin običaj bio je da poveže glavu crvenim povezom, držeći se odvažno i 
gordo sa sabljom u ruci. Pošto je uzeo sablju od Allahova Poslanika, a.s., povezao je 
glavu crvenim povezom i počeo oholo hodati među ljudima. Kada ga vidje kako se kreće, 
Allahov Poslanik, a.s., reče: "Zaista je ovakav hod mrzak Allahu, dž.š., osim u ovakvoj 
prilici." 

Ebu-Dudžane je hodao, recitirajući stihove: 

"Zarede me prijatelj moj dragi, 
u podnožju brda pokraj palme, 
da okove ja ne trpim nikad, 
udarajuć' sabljom Božijom i Res ulovom. " 

Zatim je počela borba između dvije vojske. U početku borbe činilo se da će pobjeda biti 
na strani muslimana jer su žestoko pritisli Kurejšije i poljuljali njihove redove. Kurejšije su 
počele postepeno uzmicati. Kada su muslimanski strijelci, koji su bili na vrhu brda, vidjeli 
povlačenje Kurejšija, pomisliše daje bitka okončana i pobjeda dobijena, pa napustiše svoje 
položaje i krenuše prema bojnom polju da kupe plijen. 

Halid ibn Velid je budnih očiju tražio slabu tačku u muslimanskim satovima, a ovo je 
bila zlatna prilika. Zaobišao je brdo, popeo se na brežuljak i došao muslimanima iza 
leđa. Halid i njegovi konjanici silovito i brzo udarali su na muslimane i začas obrnuli tok 
bitke. Umalo da nevjernici ubiju Allahovog Poslanika, a.s. Ali čvrsti i dobri ashabi oko 
njega štitili su ga svojim tijelima kako bi ga spasili. 

Ebu-Dudžane udarao je svojom sabljom, pokušavajući odbiti mušrike. 0 njemu je 
Poslanik, a.s., nakon boja, rekao riječi koje su ukrasile blistavost njegove borbe. Naime, 
kada se Resulullah, a.s., vratio u Medinu, dao je svoju sablju kćerki Fatimi da opere krv 
s nje. I njen muž Alija, r.a., dao je svoju sablju i rekao: "I moju sablju operi od krvi. Tako mi 
Allaha, nije me izdala." Na ovo je Poslanik, a.s., rekao: "Ako si ti bio čvrst u borbi, pa bili su 
i Sehl ibn Hanif i Ebu-Dudžane." 

Ebu-Dudžane nosio je Resulullahovu, a.s., sablju u svim narednim bitkama poslije 
Uhuda. 

PRESELJENJE NA AHIRET 

Poslije smrti Allahovoga Poslanika, a.s., izabran je Ebu-Bekr, r.a., kao halifa muslimana. 

Najopasnije stvari koje su se pojavile za njegova hilateta jesu: suprotstavljanje halifi, 
odmetanje arapskih plemena od islama i odbijanje davanja zekata. Pojavili su se lažni 
poslanici koji su oko sebe okupili ljude svoga plemena i u njima probudili plemenski džahilijetski 
duh. Odred mudžahida na čelu sa Halidom ibn el-Velidom uputio se ka murtedskom plemenu 
Benu-Hanife u El-Jemami, koji su bili okupiljeni oko lašca, prevaranta i pagana Musejleme 
el-Kezzaba- samozvanoga poslanika. 

Halifa se suprotstavio tim odmetnicima čvrsto i odlučno tako što je poslao jedanaest 
vojski, na različite strane Arapskoga poluotoka, da presude odmetništvu. Vođe tih vojski 
uspjele su vratiti ljude u islam i presuditi vođama pokreta odmetništva. Ikrime ibn Ebi-Džehl 
i Šurahabil ibn Hasne nisu uspjeli presuditi Musejlemi ibn Habibu el-Kezzabu, jer je on uspio 
sakupiti ogromnu vojsku svoga plemena Benu-Hanife i nekih njegovih saveznika, tako daje 
sa sobom imao četrdeset hiljada boraca. Zato je halifa zatražio od Halida ibn Velida da ode 
u El-Jemamu kao vođa kompletne islamske vojske i da presudi Musejlemi el-Kezzabu. 

Kada je stigao u El-Jemamu, Halid, r.a., organizirao je i ustrojio safove. Brzo je buknula 
borba između muslimana i murteda. Pleme Benu-Hanife snažno je napalo muslimane, ispoljili 
su veliko iskustvo ratovanja i pokazali hrabrost i prodornost u napadu, pa se muslimani 

dadoše u bijeg. Jedan broj časnih ashaba ostao je nepokolebljivo na mjestu borbe, pa kad 
ostali muslimani vidješe njihovu čvrstinu, pokajaše se zbog svog bježanja i vratiše se na 
bojno polje. Iman je plamtio u njihovim srcima, povratili su snagu nakon klonulosti, pa su 
prisilili pleme Benu-Hanife na povlačenje u tvrđavu zvanu "Bašča smrti". 

Muslimani su uspjeli provaliti u tvrđavu nakon hrabrog poduhvata El-Beraa ibn Malika. 
Kada je smaknut Musejlema el-Kezzab, grupa ratnika iz plemena Benu-Hanife pobjegla 
je u jedno utvrđeno mjesto. Slijedio ih je Ebu-Dudžane. Skočio je sa jednog visokog zida 
prema njima i pri padu na zemlju slomio nogu. Nastavio je udarati svojom sabljom sjedeći 
na zemlji, ali su odmetnici navalili na njega i ubili ga. 

Allah se smilovao Ebu-Dudžani, vitezu, mudžahidu, šehidu mu'minu. 



KA KA IBN AMR ET-TEMMI, RA. 



Njegovo ime je Ka'ka', a sin je Amra et-Te mirnija. Bio je vitez o kojem se nadaleko 
čulo, dostojanstven i ozbiljan. Bio je visok oko dva metra, imao je izrazito razvijeno tijelo, 
duge noge, široka prsa i bujnu kosu. Imao je taman ten. Po prirodi je bio strog i prema ljudima 
se odnosio odsječno i gordo. Njegova prsa krila su veliko i hrabro srce, tako da nije prezao 
od smrti niti je uzmicao, bez obzira na opasnosti. Imao je jak i prodoran glas tako da kada bi 
zagalamio, ljudi ispred njega razbježali bi se od straha. Halita Ebu-Bekr rekao je: "Ka'ka'ov 
glas u bici je bolji od hiljadu ljudi." 

Bio je rječit pjesnik i spjevao je nekoliko kasida o ljepoti islama i o veličini Allahovoga 
Poslanika, a.s. 



Nakon oslobađanja Meke i nakon što se Allahov Poslanik, a.s., vratio u Medinu, iz 
raznih dijelova Arapskoga poluotoka pristizale su delegacije arapskih plemena, 
objavljujući svoje pristupanje dini-islamu. Devete godine po Hidžri, poznatoj kao "Godina 
delegacija", u Medinu je došlo pleme Benu-Temim sa velikom delegacijom koju su 
sačinjavali njihovi najugledniji predstavnici među kojima su bili: Utarid ibn Hadžib, Akre'a 
ibn Habis, Hattat ibn Jezid, Zeberkan ibn Bedr, Kajs ibn Asim, Ujejne ibn Hisn, Ka'ka' 
ibn Amr i njegov brat Asim. Kada su došli pred mesdžid, povikali su: "Muhammede... 
Iziđi pred nas!" 

Njihovo dozivanje uznemirilo je Allahovoga Poslanika, a.s. Kada je izašao pred njih, 
njihov vođa mu reče: "Muhammede... Došli smo da se nadmećemo , 40 ...pa dozvoli da 
naši pjesnici i govornici počnu." 




NJEGOVO IME I PORIJEKLO 



PRELAZAK NA ISLAM 

Prvo je govorio Atarid, kazao je razloge ponosa njihovoga naroda. Odgovorio mu je 
Sabit ibn Kajs ibn Šemas. Istakao je veličinu Gospodara svih svjetova i odlike Njegovoga 
Poslanika, a.s. 

Nakon toga, ustao je pjesnik Beni-TemimaZeberkan. Izrecitovao je kasidu hvale svoga 
naroda. Odgovorio mu je pjesnik Allahovoga Poslanika, a.s., Hassan ibn Sabit, opisujući 
veličinu islama i plemenitost porijekla Muhammeda ibn Abdullaha, a.s., i istakavši svetost 
Objave. 

Poslije njih ustao je Akre'a ibn Habis i rekao: "Tako mi oca moga, ovo mu je 
poklonjeno... Njegov govornik je rječitiji od našega govornika..., njegov pjesnik je 
nadareniji od našega pjesnika i njihovi glasovi su jači od naših." Svi članovi ove delegacije 
primiše islam. 

POKORAN MUDŽAHID 

Delegacija plemena Temim vratila se u svoje domove u Jemen. Nakon određenog 
vremena Ka'ka' ibn Amr zaželio je da ponovo vidi Allahovoga Poslanika, a.s., i da bude 
u njegovoj blizini, te je otišao u Medinu. 

Ibn-Amra islam je oplemenio, postao je blag, pa su ga ljudi zavoljeli, a prije su ga 
izbjegavali zbog osorog ponašanja. Jednom je među ashabima Ka'ka' sjedio sa Allahovim 
Poslanikom, a.s., koji se okrenu prema njemu i upita ga: 

"Šta si pripremio za džihad?" 

Ka'ka' mu je odgovorio: 

"Pokornost Allahu i Njegovom Poslaniku, i svoga konja." 
Allahov Poslanik, a.s., na to reče: 
"To je vrhunac." 

Ka'ka' je konje smatrao najboljim sredstvom za rat i mir. Brinuo se o konjima, a bio je 
vješt u jahanju tako da je umio osedlati konja u trku, uprkos tome što je imao krupno tijelo. 
Također je spjevao mnoge kaside hvale Allahovoga Poslanika, a.s. Zabilježeni su sljedeći 
njegovi stihovi: 

Vidio sam munju tihamsku. 

Pokazuje jahaču puteve do vrlina. 

Među Allahovim sabljama je i sablja Muhammedova 

i onih koji mu prethode prema tradiciji slobodnih 

i mnoge sljedbenike njegove. 

Tada, jednog za drugim, njiho ve dvorce po ruši smo 

u Hiri, riznici pravoj. 

Mi u ništi smo te dvorce, 

prijestolje im se gotovo srušilo 
zbog pre vrtljivaca, kuka vica. 

U ratu sa murtedima Ebu-Bekr, r.a., birao je snažne i hrabre zapovjednike mudžahidskih 
odreda. Među njima je izabrao i Ka'ka'a ibn Amra. Naredio mu je pokret na Beni-Kab, sa 
zadatkom da uguši njihovo odmetništvo. Rekao mu je: "Idi i napreduj sve dok ne zarobiš 
Alkama ibn Alseta pa mi ga dovedi kao zarobljenika ili ga ubij. Znaj da je lijek za dušu borba 
na Allahovom putu, pa radi kako umiješ i možeš." 

Krenuo je na čelu izvidnice u pravcu Benu-Kaba. Kada su stigli do mjesta gdje se 
Alkame ulogorio, u blizini bunara sa vodom, muslimani su izveli brz napad na odmetnike, 

a Alkame se uspio dočepati konja i pobjeći. Muslimani su ušli u borbu sa ostalim 
Alkamovim ljudima, a oni brzo obznaniše svoje pokajanje i povratak u islam. Ka'ka' je 
obustavio borbu i, zarobivši ih, poveo ih halifi Ebu-Bekru, r.a. Htio je da on odluči šta će 
s njima uraditi, jer su se pokajali i vratili u islam tek kada su napadnuti i kada su se 
uplašili za svoje živote. Kada su zarobljenici dovedeni pred halitu, Alkamova žena i 
djeca rekoše da oni nisu napuštali islam i da nisu podržavali Alkama. Pošto se uvjerio da su 
se svi zarobljenici istinski povratili u islam, halifa je naredio da se oslobode. 

Alkame ibn Alset je nakon nekog vremena došao u Medinu, obznanio svoje pokajanje 
i povratak islamu, te je živio čestitim i kreposnim životom muslimana. 

Ka'ka' je učestvovao i u ostalim vojnim pohodima protiv odmetnika od islama sve dok taj 
pokret nije bio potpuno uništen. 

NAJPRIJE IRAK 

Nakon svršetka ratova protiv odmetnika Musenna ibn Harise Šejbani počeo je sa 
pojedinačnim i povremenim napadima na područja Iraka. Potom je tražio da mu halifa dozvoli 
organiziranije napade i da ga pomogne s mudžahidima dobrovoljcima. Halifa je naredio 
Halidu ibn Velidu i ljadu ibn Ganmu da krenu u osvajanje Iraka. Prije nego je krenuo prema 
Iraku, Halid ibn Velid je poslao halifi pismo tražeći pomoć u ljudstvu jer se nakon prestanka 
ratova protiv odmetnika veliki broj ljudi vratio u Medinu. 

Halifa je to i učinio, a među mudžahidima su bili i Ka'ka' ibn Amr i njegov brat Asim. 
Došli su u mjesto Nebadž, u kojem je bio privremeni logor, a zatim je Halid organizirao 

vojsku, odredio dužnosti i uputio se prema mjestu Mezar, koje se nalazi u oblasti Ubulleh. 
Zapovjednik cijele te oblasti, koja je bila pod vlašću Perzijanaca, bio je Hurmuz, a 
stanovnici te oblasti su bili Arapi kršćani. Halid ibn Velid ponudio je Hurmuzu da primi 
islam; ili da grad preda na miran način uz uslov da plaćaju džizju; ili borba. Poslao mu je 
pismo sljedećeg sadržaja: "Primi islam, spasit ćeš se ili prihvati sa svojim narodom da 

živite kao štićenici islamske države uz izdvajanje džizje. U protivnom, nemoj kriviti nikog 
drugog osim sebe... Znaj da sam došao sa ljudima koji vole smrt kao što vi volite život." 

Kada je Hurmuz pročitao pismo, odlučio se na borbu. Odmah je zatražio od perzijskog 
kralja pomoć u vojsci i naoružanju, te je brzo skupljena velika vojska. Borba je bila neizbježna, 
pa je Halid podijelio vojsku na tri dijela. Svaki od odreda poslao je posebnim putem prema 
izvoru vode koji se zvao Hafir. Hurmuz je krenuo u susret Halidu i njegovoj vojsci. 

Želio je da njegovi vojnici budu ustrajni i da ne bježe iz borbe, pa ih je rasporedio u bojne 
redove, a zatim povezao lancima. Pojedine vojskovođe bunili su se što vezivaju vojnike 
strance (Arape) u lance. "Povezali ste ih u korist neprijatelja. Ne činite to jer je to loš znak." 
Oni koji su podržavali ideju vezivanja u lance, a među njima i Hurmuz, zajedljivo su odgovorili: 

"Što se vas tiče... priča se da vi namjeravate pobjeći iz borbe?..." 

I po običaju, prije same borbe odigravao se dvoboj između vitezova. Hurmuz je želio 
obmanuti muslimane i ubiti vojskovođu Halida ibn Velida. Dogovorio se sa svojim 
vojnicima da nasrnu na Halida kada njih dvojica iziđu na dvoboj. Hurmuz je prošao 
između dvije vojske, oholo idući i držeći ruku na oružju, pa reče: "Čovjek na čovjeka... gdje 
je Halid?" 

Halid ibn Velid izašao je pred njega sa sabljom u ruci te je počeo dvoboj između 
dvojice vojskovođa. U početku su izbjegavali međusobne udarce. U jednom trenutku 
Halid se hitro ustremio na protivnika, ščepao ga rukama i oborio na zemlju. Perzijanski 
vojnici su tada jurnuli i opkolili dvojicu vojskovođa, kako su prethodno i isplanirali, s ciljem da 
ubiju Halida. Kada su Perzijanci jurnuli prema njima dvojici, Ka'ka' je shvatio podmuklost 
plana i prevare. Potrčao je i pozvao muslimane da priteknu u pomoć Halidu. Muslimani su 
jurnuli da odvrate Perzijance od Halida, a on je Hurmuza obuhvatio oko vrata i slomio mu ga. 
Perzijance obuze strah gledajući kako im vojskovođa pade, pa se okrenuše u bijeg. Međutim, 
muslimani koji su ih slijedili sa isukanim sabljama lahko su ih stizali i ubijali jer su oni bili 
međusobno povezani lancima pa nisu mogli trčati. Pao ih je veliki broj. Zato je ova bitka 
nazvana "Bitka lanaca", čija je količina bila teret karavana. 

Poslije ove bitke muslimani su nastavili sa napredovanjem. U okršaju koji se odigrao kod 
grada Veledže, Perzijanci su pretrpjeli veliki poraz. 

Izražavajući svoj ponos sa muslimanima, Ka'ka' ibn Amr izrekao je kasidu: 

Nisam vidio ljude 

kao što sam vidio ljude kod Veledža; 
najhrabrije i najplemenitije. 
Boj se bije na sve strane, 
dok vrijeme ne donese potpun poraz. 
Najveću bitku protiv Perzijanaca i njihovih saveznika, arapskih kršćana, muslimani su 
vodili kod grada Ulejsa, izgrađenog na obalama Eufrata. Perzijanci su uvidjeli opasnost koja 

im prijeti zbog napredovanja muslimana, te su kod grada Ulejsa skupili veliku vojsku, zajedno 
sa vojskom arapskih plemena Tejm el-Lat, Dabia, El-Dahije i vojskom od stanovnika Hire. 
Za njihovog zapovjednika odredili su Džabana. U početku bitke Perzijanci su iskazali veliku 
hrabrost i odlučnost, očekujući da im stignu nova velika pojačanja. A Halid je ispred svojih 
vojnika stao i rekao: "Gospodaru moj, ako nam podariš pobjedu, kunem Ti se da neću ostaviti 
ni jednog od njih. Podari nam pobjedu protiv njih pa da napravim rijeku od njihove krvi." 

Ova njegova zakletva muslimanima poveća snagu i moral, a Ka'ka' je tada glasno 
viknuo da je sva okolica odzvanjala od njegovog glasa. Muslimani su ušli u okršaj želeći 
jedno od dvoje: pobjedu ili šehadet na Allahovom putu. Ka'ka' je jahao svoga konja i probijao 
perzijske redove, a sablja mu je bila crvena od njihove krvi. Perzijanci su tonuli u poraz, 
počeli su bježati, a muslimani ih tako pozarobljavaše i pobiše ogroman broj. Eufrat je postao 
crven od njihove krvi. Ova bitka je nazvana "Krvava rijeka". 

Nakon "Krvave rijeke" osvojena je Emgušija i Makr, a Hira je dobijena sporazumom, 
nakon kratkog opsjedanja od nekoliko dana. Nakon niza fantastičnih pobjeda Ka'ka' je 
izrekao sljedeću kasidu: 

Neka Allah napoji poginule vodom Euf rata, 

a i ostalim vodama izNedžafa iKaranifa, 

a mitiurmuza pregazismo. 

Poslije Hire osvojeni su Ajn Temr i Devmetul-Džendel. Halid ibn Velid okončao je osvajanje 
svih gradova koji su bili zapadno od rijeke Tigris, te mu je jedino preostalo da pređe rijeku i 
uputi se prema Medainu, prijestolnici Kisre. 

PREMA ŠAMU 

Dok je Halid ibn Velid vršio raspored vojske i pravio plan o zauzimanju Medaina, od 
halife mu je stiglo naređenje da komandu nad iračkim frontom prepusti Musenni ibn 
Harisu, a da se on uputi u pravcu Šama i da tamo preuzme komandu nad islamskom 
vojskom, umjesto Ebu-Ubejde ibn Džerraha. U halifinoj je naredbi pisalo: "Kreni sa 
polovinom vojske prema Jermuku gdje ćeš se sastati sa muslimanima koji su već izmoreni 
i iscrpljeni, a iscrpili su i svoje neprijatelje. Raduj se iskrenom nijetu i sreći, Ebu-Sulejmane. 
Izvrši zadatak koji je pred tobom, Allah će ti upotpuniti nagradu. Napusti Irak i ostavi stanovnike 
koje si zatekao u njemu, pa kreni sa polovinom hrabrih ratnika koji su sa tobom stigli u Irak 
iz Jemame. Kada stigneš u Šam i sretneš se sa Ebu-Ubejdom ibnul- Džerrahom i muslimanima 
koji su sa njim, preuzmi zapovjedništvo vojske. Za zapovjednika druge polovine vojske 
Iraka odredi Musennu ibn Harisa." 

Halid i Musenna počeli su razdvajati vojsku i svaki od njih uzimao je istovremeno i 
zapovjednike svoga dijela vojske. Halid je odabrao: Ka'ka'a ibn Amra, Adija ibn Hatima Taija, 
Dirara ibn Hattaba, Dirara ibn Ezvera, Ijjada ibn Ganma, Hišama ibn Utbeta ibn Ebi-Vekkasa, 
Džerira ibn Abdullaha el-Bedželija, Džerira ibn Abdullaha Humejrija i Hanzalu ibn Rebi'u. 

Dok je stigao na tront u Šam, Halid je odmah ujedinio vojsku i stavio je pod svoju 
komandu odredivši istovremeno zapovjednike odreda. Krenuo je u osvajanja. Osvojio je 
Basru, Edžnadin i Fahl Bisan. 

Najveće podvige Ka'ka' ibn Amr pokazao je za vrijeme osvajanja Damaska. Ovaj je 
drevni grad bio opasan visokim i širokim zidom čija je dužina bila oko hiljadu i šest 
stotina metara, a širina oko hiljadu metara. Iza zida je bio iskopan kanal napunjen vodom. 
Širina kanala na pojedinim mjestima iznosila je oko dvadeset metara. Grad je imao šest 
vrata i to: istočna ili iračka, Tomova, Feradisova, Džabijska, mala i ksanska vrata. 

Halid je četiri mjeseca opsjedao Damask. Na svaku kapiju odredio je odred vojske, 
a Ka'ka' je bio sa grupom vojnika koji su blokirali istočna vrata. Opsada nije bila jaka niti 
stalna, jer su muslimani povremeno odlazili i vodili bitke, da bi se poslije vratili opsadi 
Damaska. Zapovijedanje Damaskom u ime rimskog cara Herakla obavljao je jedan tamošnji 

patrijarh po imenu Nestas ibn Nestorijus. Dok su muslimani opsjedali Damask, Nestasu se 
rodio sin pa ga je to posebno obradovalo. Želio je proslaviti rođenje sina te je u prvu nedjelju 
zaklao stoke i ispekao mesa i pripremio alkohola. Ljudi su se najeli i napili tako da ih je većina 
zakunjala i pozaspala. 

Halid je pratio šta se događa u Damasku podsredstvom izviđača koji su ga obavijestili 
o proslavi i nemarnosti stražara. Straža je računala da su gradske zidine neosvojive, a 
Halid, Ka'ka' i Mezur ibn Adij Adželi pripremili su plan. Trebalo je nabaciti konopce na 
zidine pomoću kojih će se muslimani uspeti na njih. Kada se popnu na zidine, zajednički će 
zaučiti tekbire, što će biti znak da se muslimani skupe i pripreme ispred kapija. Oni će se potom 
spustiti i otvoriti kapije te će zajedno navaliti, i uz Allahovu dozvolu, osvojiti grad. 

Plan je bio precizan i težak, a za njegovo ostvarenje bili su potrebni hrabri ljudi jakog 
imana. Izabrani mudžahidi uzeli su mješine za vodu napunjene zrakom da im pomognu 
prilikom plivanja kanalom kojim je grad bio opasan. Prvi su krenuli Ka'ka' ibn Amr i 
Mezur ibn Adij. Izbacili su svaki po uže sa kukom na gradske zidine i hitro se uspeli. 
Zatim su spustili ljestve da se i ostali mudžahidi koji su bili s njima popnu na zidine. 
Kada su se muslimani skupili na vrhu zidina, Ka'ka' je jednoj grupi naredio da sa njim 
siđu u grad do kapija i da ih, uz Allahovu pomoć, otvore muslimanima koji su čekali 
ispred. Drugu grupu mudžahida ostavio je na zidinama da čuvaju prolaz. 

I krenuli su, zadržavajući dah, sa isukanim sabljama. Spuštali su se u grad dok su 
stanovnici Damaska lumpovali i slavili. Brzo i lahko otvorili su šest kapija grada. Jurnuli 
su u grad izvana, koseći sabljama protivnike. 

Damask je Allahovom voljom pao u ruke muslimana zahvaljujući imanu i hrabrosti 

mudžahida, kao što je bio Ka'ka' ibn Amr, koji je opisujući taj dan izrekao sljedeće stihove: 

"Mjesecima smo op sijed ali Damask 
boreći se protiv Rimljana. 
Padali su pokošeni sabljama, 
otvorili smo iračku kapiju na silu 
i svi su nam se predali, 
pa kada smo posjekli njihove vratove 
u Damasku, bješe uništeni, 
sve su palčeve svoje griz li " 

Bitka na Jermuku pokazala je Ka'ka'ovu veličanstvenu hrabrost, a njegovo junaštvo 
zapanjilo je muslimane te se o tome dugo pričalo. Bio je u srcu mudžahidskih satova i 
poput nadolazeće bujice kršio redove Rimljana. I hvala Allahu, muslimani su pobijedili, a 
Ka'ka' je iz ponosa kazao sljedeće stihove: 

"Zo vu Ka 'ka 'a zbog s vake ne volje, 
a Ka 'ka ' se odaziva uzvikom. " 

PONOVO U IRAKU 

Tek što je završena borba sa Rimljanima u Šamu, nakon odlučujuće bitke na Jermuku, 
stigla je naredba od Vladara pravovjernih da se dio vojske kojom je zapovjedao Halid 
prebaci u Irak gdje je bila potrebna pomoć vojsci S'ada ibn Ebi-Vekkasa za okršaj na 
Kadisiji. Ka'ka' je krenuo sa malom skupinom ljudi iz plemena Beni-Temim, žureći prema 
Kadisiji. Stigao je drugi dan bitke i priključio se u redove Beni-Temima. Odmah po dolasku 
preuzeo je zapovjedništvo dijela vojske. 

Istupio je na čelo vojske i rekao: "Ko je spreman za dvoboj?" Kada su ga vidjeli, 
muslimani su se obradovali što je među njima, poznavajući njegovo iskustvo, hrabrost i 
vještinu. Na dvoboj izašao je Perzijanac ogromnog tijela, gustih i debelih obrva, strašnoga 
izgleda. Nadimak mu je bio: "Čovjek sa debelim obrvama". Ka'ka' gaje upitao: "Ko siti?" 
"Behmen Džazivejh", odgovorio je. Čuvši to ime, Ka'ka' planu i glasno povika: "Ovo je 
osveta za Ebu-Ubejdu, Selita i ostale mudžahide - šehide "Bitke kod mosta". 

Naime, u toj "Bici kod mosta" Behmen Džazivejh porazio je muslimane i ubio njihovoga 
zapovjednika Ebu-Ubejda Sekafija. 

Behmen je bio zapovjednik glavnine perzijske vojske. Ka'ka' je neustrašivo i odlučno 
jurnuo pa je zamahnuo sabljom i udario Behmena po glavi tako da mu je glavu rascijepio 
na pola. Ovaj pade kao klada na zemlju. Muslimani su zaučili tekbire, a Ka'ka' je snažnim 

glasom uzviknuo: "Koje spreman za dvoboj?" Prema njemu je istupio Perzan, zapovjednik 
pozadine perzijske vojske. I njega je brzim zamahom sablje usmrtio. Toga dana, samo u 
dvobojima, Ka'ka' je ubio trideset Perzijanaca, njihovih velikih junaka. Posljednji je bio njihov 
najveći i najjači heroj po imenu Bezerdžemher Hemezani o kojem je Ka'ka' izrekao kasidu: 

"Usmrtio sam ga i duša ga napusti derući se. 
Kao sunčeve zrake u noći Bitke na Kadisiji, 
protiv najhrabrijih ljudi 
Ubijajući ih na surov način 
dok se ne smiri moja duša. " 

Treći dan borba između muslimana i Perzijanaca bila je strahovita. Rustem, 
zapovjednik perzijske vojske, u prve bojne redove postavio je slonove koje je predvodio 
veliki bijeli slon. Taj je bio i najjači i najopasniji slon za muslimane. S'ad ibn Ebi-Vekkas 

primijetio je kako bijeli slon lomi sve pred sobom, te je poručio Ka'ka'u i njegovom bratu 
Asimu: "Moramo se riješiti bijeloga slona." Ka'ka' i Asim odmah su skočili prema slonu. 
Obojica su nosili u jednoj ruci koplje a u drugoj sablju. Ka'ka' je kružio oko slona, pa kad je 
ugledao priliku, jako gaje udario po surli kriknuvši svojim snažnim glasom. Slon je zbog tog 
udarca ispustio snažan i zaglušujući krik od kojeg se zemlja potresla, zatim se okrenuo 
nazad trapajući bez orjentacije, i gazio je i gnječio perzijske vojnike. Bitka se nastavila 
tokom cijele noći i zbog toga je nazvana "Noć cviljenja". 

U praskozorje je Ka'ka' skupio nekoliko ljudi i naredio im da kroz sredinu perzijske 
vojske naprave prolaz i dođu do Rustema. On je krenuo na čelu grupe i uspjeli su prokrčiti 
prolaz kroz neprijateljsku vojsku. Međutim, kada su stigli do Rustemovoga šatora, nisu 
nikoga našli. Jedan od mudžahida primijetio je mazgu kako stoji iza Rustemovoga šatora. 
Kad joj se približio, spazio je Rustema da stoji iza nje te se bacio na njega i brzim 
udarcem po glavi na mjestu ga usmrtio. Hilal ibn Alete Temimi povikao je: "Tako mi 
Gospodara K'abe, ubijen je Rustem..., ovamo..." 

Perzijanci su na Kadisiji doživjeli pravi kolaps, te su od tada u cijelom Iraku i na 
južnim dijelovima Perzije izgubili utjecaj. Nakon toga pali su gradovi Medain, Dželula i 
Hanikin. S'ad je sastavio brigadu mudžahida i za zapovjednika odredio Ka'ka'a ibn Amra 
i naredio im da osvoje Halevan, drugu prijestonicu Kisre. Kada je Jezdedžird saznao da 
su prema njemu krenuli muslimani, pobjegao je iz grada, a muslimani su ga lahko zauzeli. 

PRESELJENJE NA AHIRET 

Ka'ka' se borio u muslimanskim redovima sve do ubistva halife Osmana ibn Affana, 
r.a., i pojave velike smutnje. U Basri je Alija, r.a., stajao nasuprot Aiše, Majke vjernika, te je 
malo trebalo da izbije žestoka borba. Taj je dan nazvan "Devin dan" jer je Majka vjernika bila 
u nosiljci na devi. Međutim, Ka'ka'ovo posredništvo spriječilo je borbu, a on se poslije 
izdvojio iz sukoba i otišao u grad llij'a, u Palestinu, gdje je i umro četrdesete godine po Hidžri. 



MUHAMMED IBN MESLEME, R.A. 



4^ < A ltl* ^ 




NJEGOVO IME I PORIJEKLO 



Njegovo ime je Muhammed, sin je Meslemin, a on sin Halidov, a on Adijjev, a on 
Medžde'in, a on El-Harisov, a on Hazredžov, a on Amrov, a on Malikov, a on sin El-Evsa 

el-Ensarija el-Evsa el-Harisa. Bio je saveznik Beni-Abdul-Ešhela, a nosio je nadimak 
Ebu-Abdurrahman. 



NJEGOVA LIČNOST 



Isticao se među islamskim ličnostima svojim jasnim i preciznim govorom, postupcima 
i stavovima. Muhammed ibn Mesleme mjerio je stvari duboko, razmišljajući o njima i 
mudro ih analizirajući. Svakom riječju težio je iskazati istinu onakvom kakva jest, bez 
dodavanja ili oduzimanja. To je bio razlog da bude pouzdan kod Allahovoga Poslanika, a.s., 
i kod halifa poslije njega. 

Rođen je u obrazovanoj porodici, a i sam je bio obrazovan kada je broj pismenih ljudi bio 
veoma mali. 

Bio je krupan, visok i proćelav. Imao je široka ramena i prsa i smeđ ten. Bio je 
poznat po ubitačnim udarcima u odgovarajućim prilikama i vrlo rijetko je mašio cilj, izuzev 
ako bi neprijatelj blokirao udarac. Proveo je život uzgajajući konje, njegujući ih i trgujući 
njima, pa je u Medini vrijedio kao čovjek sa najviše iskustva u poslovima oko konja. 



260 



Ashabi Allahovog Poslanika 



PRIMANJE ISLAMA 

Muhammed ibn Mesleme imao je dvadeset dvije godine kada je Muhammedu ibn 
Abdullahu, as., došla Objava i kada je on počeo pozivati u islam. Allahova odredba bila je da 
stanovnici Medine pomognu Allahova Poslanika, as., nakon što su se Kurejšije neprijateljski 
pokazale, boreći se protiv njega, zlostavljajući ga i poričući njegovo poslanstvo. Medinski su 
prvaci na Akabi izrazili svoju pripadnost islamu i dali prisegu na vjernost Resulullahu, a.s. 
Nakon toga, Allahov Poslanik, a.s., poslao je Mus'aba ibn Umejra u Medinu da objašnjava 
ciljeve islama i da poziva u islam, da ih uči Kur'anu i propisima vjere. U početku, Muhammed 
ibn Mesleme nije pridavao pažnju novoj vjeri, sav se bio posvetio poslovima oko konja. A 
sam je nastojao svojoj djeci pružiti pravi odgoj i odvratiti ih od pokvarenosti i zabluđenosti 
tadašnje mekanske omladine. 

Mus'ab ibn Umejr odsjeo je u kući Ebu-Umame Es'ada ibn Zurare. Tu je kuću učinio 

sjedištem i mjestom sastajanja i skupljanja Medinelija, odakle je širio islam. Planirao se 
udružiti sa Es'adom, pa da zajedno pozivaju medinske prvake. Cilj je bio: povećati broj 
muslimana, i poboljšati i uljepšati njihov ahlak i držanje. Broj vjernika dostigao je četrdeset 
ljudi. Tako, jednoga dana, Mus'ab je ustao da klanja ljudima u džema'atu. Muhammed ibn 
Mesleme, prolazeći kraj kuće Es'ada ibn Zurare, čuo je učenje Kur'ana. A sa Es'adom je 
inače bio u rodbinskim vezama, naime, Ibn-Mesleme je bio sin tetke njihova prvaka S'ada 
ibn Mu'aza. Ušao je, želeći ispitati pravu istinu, i u kući zatekao muslimane kako stoje u 
pravim i zbijenim satovima, rame uz rame. Predvodio ih je Mus'ab ibn Umejr. Oduševio ga 
je njihov ibadet u kojem su ljudi stajali u istim satovima, iza jednoga predvodnika. Slušao je 
Mus'abovo učenje Kur'ana, blagim i skrušenim glasom; zapanjila gaje originalnost riječi i 
poruka koje nisu mogle biti ljudska tvorevina. 

Kada su završili namaz, Muhammed ibn Mesleme prišao je Es'adu ibn Zurari i upitao ga: 

"Ko ti je taj prijatelj?" 

Es'ad mu je odgovorio: 

"On je Mus'ab ibn Umejr, ashab Muhammeda ibn Abdullaha, Allahova Poslanika." 

Muhammed ibn Mesleme zatražio je da ga predstavi Mus'abu, a nakon što je ovaj to 
učinio, Mus'ab mu je počeo objašnjavati prinicipe islama i ciljeve poslaničke misije. 
Muhammed je osjetio jaku naklonost prema novoj vjeri. Spoznao je da je istinita i ispravna, 
a bio je istančan u razmišljanju i odmjerenih stavova. Istoga trenutka priključio se džematu 
muslimana izrazivši svoje prihvatanje islama. Otišao je potom kući i cijelu svoju porodicu 
pozvao u vjeru, a oni mu se, Allahovom milošću, svi odazvaše i prihvatiše dini-islam. 

ASHABSKA PORODICA 

Muhammed ibn Mesleme u novoj vjeri našao je put koji upućuje zalutala srca, kolebljive 
i opčinjene duše i postao je daija dini-islama. Osjećao je istinsku sreću i zadovoljstvo sa 
ženom i djecom kada su klanjali u džema'atu i učili Kur'an, komentirajući njegove poruke i 
upute. Najviše od svih čeznuli su za susretom sa Allahovim Poslanikom, a.s. 

A kada je Resulullah, a.s., učinio hidžru u Medinu, Muhammed ibn Mesleme našao se sa 
svim članovima svoje porodice u okupljenoj masi, koja ga je čekala da mu iskaže 
dobrodošlicu. Pjevali su ilahiju: 

Tale 'al Bedru alejna, min senijjetil veda 'i 
vedžebeš-šukru alejna ma dea lillahi da 'i, 
ejjuhel meb 'usu fina, dži'te bi I emril mula 'i, 
dži'te šerreftel-Medineh, merhaben ja hajre-da l 

Muhammed ibn Mesleme držao je povodac čistokrvnoga arapskoga konja praveći 
pokrete koji su govorili da dobro poznaje vještinu jahanja. Bio je jedan od najsrećnijih što je 
vidio Muhammeda, a.s. Allahov Poslanik, a.s., cijenio je mnogo Ibn-Meslemu pa ga je pobratio 
sa Ebu-Ubejdom Amirom ibn el-Džerrahom. Allah, dž.š., je njegovu porodicu učinio časnom, 
a njega cijenjenim ashabom. Njegovi sinovi: Abdurrahman, Abdullah, Dža'fer, S'ad, Amr i 

Mahmud bili su Resulullahovi, a.s., ashabi i zajedno sa svojim ocem bili su u službi misije i 
vjere kojoj je pozivao, neka je hvala Allahu, Koji ih je uputio i neka je Njegovo zadovoljstvo na 
sve njih. 

PRVI DOBROVOLJAC 

Muhammed ibn Mesleme posvetio se islamu i zajedno sa ostalim članovima svoje 
porodice bio odani Poslanikov, a.s., mudžahid. Na Bedru je jurišao na svome rasnome 
konju, koseći sabljom mušričke glave. 

Na Uhudu je zajedno sa sinovima bio nepokolebljiv, uprkos teškoj poziciji muslimana. 
Borio se svom snagom da udalji mušrike od Allahova Poslanika, a.s., žudeći da ga 
Allah, dž.š., počasti šehadetom. Bio je požrtvovani dobrovoljac koji se upuštao u teške 
akcije jurišajući na borbene redove neprijatelja, u skladu s planom koji je pravio u svojoj 
glavi. Bio je među prvima do neprijatelja. 

Vjerovatno su njegova smjelost i odvažnost, i plan koji je skovao da bi ubio K'aba ibn 
Ešrefa, razlozi zbog kojih je dobio nadimak "Prvi dobrovoljac u islamu." 

K'ab ibn Ešref je bio najljući protivnik islama i najžešći u zlostavljanju i uznemiravanju 

muslimana. Bio je jedan od prvaka iz porodice Nebhan, iz plemena Tajj. Majka mu je bila iz 
plemena Benu-Nadir. Neposredno poslije pobjede muslimana na Bedru; pobjede u kojoj je 
razbijen i ponižen neprijatelj u liku mušrika i kafira i pobjede koja je presudila kurejšijskim 
vođama i prvacima, Allahov Poslanik, a.s., poslao je radosnu vijesti u Medinu po dvojici 
ashaba: Zejdu ibn Harisu i Abdullahu ibn Revvahi. Oni su razglasili vijest o pobjedi i pogibiji 
većine kurejševičkih prvaka. Muslimani su donosili šehadete i tekbire.: "Nema boga osim 
Allaha! Allah je najveći!..." Zahvaljivali su Uzvišenom Allahu, Koji im podari pobjedu. 

K'ab ibn Ešref boravio je u Medini kada je do njega stigla vijest o pobjedi muslimana. 
Potreslo je Allahovog neprijatelja to što je čuo, pa je srdit rekao: "Tako mi Allaha, ako je 
Muhammed ubio ove, onda je bolje umrijeti nego živjeti." Počeo je temeljito ispitivati 
vijesti i sakupljati informacije o Bici na Bedru. Kada se uvjerio da su muslimani pobijedili, 
nije mogao podnijeti da ostane u Medini pa se preselio u Meku. Nastanio se u kući 
Muttaliba ibn Ebi-Veda'a ibn Dubejre es-Sehmija i njegove žene Atike, kćerke El-Ajsa 
ibn Umejje ibn Abduš-Šemsa ibn Abdul-Menafa. Muttalib ga je primio i ugostio, a K'ab je 
odmah počeo podsticati Kurejšije protiv Muhammeda, a.s., i pozivati ih na osvetu i njegovo 
ubistvo. Huškao ih je stihovima i kasidama u kojima je veličao poginule mušrike Bedra: 

"Ratna vreva je slomila ratnike, zbog Bedra se suze liju, 

ubijeni su prvaci na svojoj zemlji, ali ne mislite da su kraljevi uplašeni 

Neprijatelj govori da ga je zarobio svojom snagom, 

K'ab ibn Ešref je ostao očajan. 

Vjerujte da su ostali još sahat na zemlji, bili bi pobijeni i u nju zatrpani " 
Čak je prijetio vojnim pohodom na Medinu: 

"Obaviješten sam da Haris ibn Hišam čini dobro i skuplja vojsku 
da posjeti Jesrib sa vojskom, da brani plemićko porijeklo. " 

Hasan ibn Sabit el-Ensari, Poslanikov, a.s., pjesnik, odgovorio mu je sljedećim stihovima: 

"Rasplakao se K'ab, al'ne uze pouku, 
živio je sam i ne čuje se za njega, 
vidio sam mušrike zakopane na Bedru, 
ubijeni, za kojima oči suze, 
plači, jer vi ste robove i nemoćne rasplakali, 
kao psić koji za kujom cvili. 

Milostivi je podržao našega emira 

i ponizio neprijatelja prkosnika, 

u njegovom srcu je hrabrost koja se strahu odupire. " 

K'aba je, jednom prilikom u Meki, Ebu-Sutjan upitao: "Tako ti Boga, je li naša vjera draža 
Allahu od Muhammedove i koje od nas upućeniji i bliži istini, po tvom mišljenju?" K'ab mu je 

odgovorio: "Vi ste upućeniji od njih." 

Poslije nekog vremena K'ab se vratio u Medinu i nastanio se u svojoj velikoj tvrđavi 
opasanoj zidom. Inače je bio veoma bogat, okružen izobiljem i raskoši. Po izgledu je K'ab bio 
najljepši mladić u Medini, izuzetno privlačan i strastveni udvarač ženama. Tako je ovaj fasik 
počeo smišljati i pjevati kaside o ljubavi prema ženama muslimana, iznoseći laži i potvore, 
posebno o Ummul-Fadli bint Haris. Kada su do Resulullaha, a.s., došle njegove laži i potvore, 
to ga jako rasrdipa reče: 

"Ko će se pozabaviti K'ab ibni Ešrefom?" 

Muhammed ibn Mesleme javi se i reče: 

"Ja ću to uraditi, Allahov Poslaniče. Ja ću ga ubiti." 

Poslanik, a.s., rekao je: 

"Ako možeš to učiniti - učini!" 

Muhammed ibn Mesleme vratio se kući i tri dana gotovo ništa nije ni jeo ni pio. Kada 
je za to saznao Allahov Poslanik, a.s., pozvao ga je i upitao zašto to radi, a on mu je 
odgovorio: 

"Allahov Poslaniče, dao sam ti obećanje i ne znam hoću li ga moći ispuniti." 

Resulullah, a.s., rekao mu je: 

"Na tebi je da se potrudiš." 

Ibn-Mesleme mu ponovo reče: 

"Trebali bismo izvesti varku!?" 

Poslanik, a.s., odgovorio mu je: 

"Kažite šta hoćete. To vam je dozvoljeno." 

Muhammed ibn Mesleme želio je dobro razraditi plan kako da dokrajči K'aba. Htio se 
poslužiti varkom pa je od Allahovog Poslanika, a.s., tražio dozvolu da se ponaša kao daje 
primio islam protiv svoje volje i da kaže kako Poslanik stanovnike Medine vodi u propast, te 
da su se svi Arapi okrenuli protiv muslimana. S njim je u izvršenje ovoga plana bio uključen 
još Selkan ibn Selame ibn Vakš Ebu-Naile iz Beni-Abdul-Ešhela, saveznika Muhammeda ibn 
Mesleme; a Selkan je inače bio K'abov brat po mlijeku. S njima su još bili Haris ibn Evs ibn 
Mu'az, također iz plemena Beni-Abdul-Ešhela i Ebu-Abs ibn Džubejr, brat Benu-Harisa. 
Dogovorili su se da od K'aba zatraže novac u zajam za bilo koju uslugu koju od njih zatraži, 
pretvarajući se da gaje simpatije i naklonost prema njemu. Otišli su nadomak njegove 
trvđave, a Ebu-Malik izdvojio se i zovnuo K'aba. Ovaj je izišao pa su razgovarali i recitirali 
stihove. Zatim je Selkan rekao: 

"Sine Ešrefov! Došao sam ti zbog važne stvari i ispričat ću ti je, a ti je zataji." 

K'ab mu, radoznao, reče da priča, pa on poče: 

"Dolazak ovoga čovjeka za nas predstavlja nesreću! Arapi su se ujedinili protiv nas; 
presjekli su nam puteve, rastavili se od porodica, umorili se od života. Izmučili smo se i 
mi i naše porodice!!!" 

K'abreče: 

"Sine Selmanov, tako mi Boga, ja sam ti govorio da stvari idu tim tokom." 
Selkan ga potom upita: 

"Bi li da nam daš hranu u zalog; da učiniš dobro djelo?" 

K'ab mu odgovori: 

"Dat ćete mi u zalog svoje sinove!?" 

Selkan mu reče: 

"Zar hoćeš da nas obrukaš? Sa mnom su moji prijatelji koji isto misle kao i ja. Ako 
hoćeš da nam daš hranu, a da ti u zalog damo oružja koliko hrana vrijedi." 
Selkan je imao cilj da donesu oružje sa sobom, a da K'ab ne posumnja ništa. 

"U oružju je poravnanje", - odgovori K'ab, ne sumnjajući ništa. 

Selkan se vratio i obavijestio svoje pratioce šta se dogodilo, a navečer su se 
sastali kod Allahovog Poslanika, a.s., i iznijeli mu svoj plan. Resulullah ih je ispratio do 
Beki'ul-Garkada, a ta noć je bila obasjana mjesečinom. Uputio ih je i rekao: "Idite u ime 
Allaha. Moj Allahu, Ti ih pomozi." 

Otišli su do K'above tvrđave, a on se baš to veče oženio, pa ga Ebu-Naile zovnu. 
K'ab je ustao da izađe, kad mu mlada reče: 

"Ti si čovjek ratnik, a ratnici ne izlaze u ovim satima." 

On joj je odgovorio: 

"Ma to je Ebu-Naile. Da me našao da spavam, ne bi me probudio", odgovori joj K'ab. 

A Džezia, njegova mlada, ponovo mu reče: 

"Tako mi Boga, u njegovom glasu nazirem zlo i osjećam miris krvi." 

On joj na to uzvrati: 

"Kada bi junak bio pozvan da bude uboden, odazvao bi se." 

Našao se sa Ebu-Nailom pa su šetajući razgovarali gotovo cijeli sat, a u tom im se 
pridruži Muhammed ibn Mesleme. 

"Nisam osjetio ljepši miris do danas", reče mu Ibn-Mesleme provlačeći prste kroz 
njegovu kosu i mirišući je. 

K'ab mu reče: 

"Kod mene je najmirisnija i najljepša žena Arapkinja." 
Zatim se do njega sageo Selkan pa ga upita: 

"Dozvoljavaš li i meni da pomirišem tvoju kosu?", pa gaje ščepao za glavu i povikao: 
"Ubijte Allahovog neprijatelja!" 

Sručili su se na njega udarajući ga sabljama, ali nehotice raniše Harisa ibn Evsa. Pošto 
ga tako nisu ubili, Muhammed ibn Mesleme izvuče nož i zabi ga K'abu ibn Ešrefu u slabine i 
tako dokrajči smutljivca. Zatim mu je odrubio glavu i u vreći je^odnio Resulullahu, a.s. 

Allahov neprijatelj, veliki lažov i fasik bio je smaknut. Što se tiče ranjenoga Harisa 
ibn Evsa, njemu je Resulullah, a.s., ranu namazao pljuvačkom da brže zamladi. 

Kada su jevreji saznali šta se desilo sa K'abom ibn Ešrefom, obuzeo ih je veliki 
strah. Vidjeli su da se prevarantima i smutljivcima staje u kraj. Njegovo ubistvo opisao je 
K'ab ibn Malik u pjesmi: 

"Žrtva njihove izdaje je K'ab, 

poslije njega ponižen bi Nudajr, 

našim rukama poznatih junaka, 

po naređenju Muhammedovom poslao je noću, 

K'ab u njegova brata da ide. 

Nastojao ga je prevariti, a tako i bi, 

A Mah m u đ 1 je brat povjerljivog, od važnog. " 



PRAVEDNA OSVETA 



Pobjede muslimana u bitkama i povećanje njihovoga broja nisu veselile jevreje Medine i 
okolnih mjesta. Allahov Poslanik, a.s., htio je da se osigura od njihovih spletki pa ih je pozvao 
da sklope mir. Složili su se da jedni druge neće napadati ni izdati. 

Nakon toga, jevreji saznadoše da Kurejšije spremaju veliku vojsku pod vodstvom 
Ebu-Sufjana za napad na Medinu. Namjerili su okončati sa Allahovim Poslanikom, a.s., 
prije nego njegova misija uzme maha i prije nego se plemena s čitavoga Arapskoga 
poluotoka ujedine oko njegova poslanstva. Medinski jevreji poslali su svoje izaslanike u 
Meku da naprave plan sa Kurejšijama o napadu na muslimane. 

"Bitka saveznika" bila je kulminacija jevrejskih smicalica, prevara i izdaje, pa je Allahov 
Poslanik, a.s., odlučio da napadne i definitivno dokrajči ovo zlo u liku jevreja. 

Poveo je vojsku muslimana u pravcu Hajbera i zaustavio se u dolini Redži'. Potom je 
Ebu-Bekra stavio na čelo mudžahida i naredio da napadne tvrđavu u Hajberu. U ovoj je 
vojsci bio Muhammed ibn Mesleme i njegov brat Mahmud. U prvom napadu nisu osvojili 
tvrđavu jer je bila izuzetno dobro utvrđena. Zapovjednik u njoj je bio Merhab, koji je 
stajao na zidinama tvrđave i bacao veliko kamenje. Jedan je pogodio Mahmuda ibn 
Meslemu koji pade kao šehid kraj hebrejskih zidina. Ujutro, Merhab je izašao iz tvrđave 
i stao recitirati: 

"Nekada ubijam kopljem, a kada ubijam, 

lavovi razjareni bježe. 

Moja je kuća zaštićena i ne može joj se prići." 
Potom je počeo izazivati muslimane: 
"Ima li ko da izađe na dvoboj!?" 
Poslanik, a.s., upita: 
"Ko će izaći pred njega?" 

"Ja ću, Allahov Poslaniče", javi se Muhammed ibn Mesleme. Tako mi Allaha, nisam 
osvetio ubijenoga brata, a želim ga osvetiti." 
Resulullah, a.s., reče: 

"Izađi na dvoboj... Allahu moj, pomozi ga protiv ovoga (neprijatelja)." 

Muhammed ibn Mesleme sa sabljom u ruci nasrnu na Merhaba kao razjareni lav. Uputio 
mu je snažan udarac sabljom koji jevrej izbježe sakrivši se iza nekog drveta. Sabljom je 
udario granu koja posječena pade na zemlju. Merhab je iskoristio priliku i pokušao udariti 
Muhammeda ibn Meslemu sabljom, ali i ona presječe granu. Obojica su se krili iza drveta, 
udarajući sabljama tako da na njemu nije ostala nijedna grana. Tada Merhab uputi jak 
udarac prema Muhammedu ibn Meslemi, ali ga on zaustavi svojim štitom. Sablja se zabode 

u štit i ostade u njemu. Muhammed je potom udario Merhaba i odsjekao mu nogu. Kad ovaj 
pade na zemlju, Muhammed stade iznad njega i odsječe mu i drugu nogu, a jevrej poče 
preklinjati da ga ubije, na što mu Muhammed odgovori: "Ne! Okusi smrt kao što je okusio 
moj brat." Zatim je došao Alija, r.a., i odsjekao mu glavu, a Muhammed izrecitova sljedeće 
stihove: 

"Vidje li, o Hajbere, kako kosim, 
zaista, samo ponosni ubicu kažnjavaju. " 



POVJERLJIVI 

Muhammed ibn Mesleme živio je uz Poslanika, a.s., u Medini, stičući znanje i 
usavršavajući svoj ahlak. Učestvovao je u svim bitkama i vojnim pohodima koje je vodio 
Resulullah, a.s, osim u pohodu naTebuk, kada ga je Allahov Poslanik, a.s., ostavio kao 
svog namjesnika u Medini. 

Muhammed ibn Mesleme izgradio se u vrijednu ličnost. Bio je jasan i iskren u govoru, 
nije povlačio riječ niti vodio rasprave. Svi su imali povjerenja u njega. 

Halifa Omer ibn el-Hattab, r.a., poznavao je njegove vrline, ahlak i povjerenje u koje 
nema sumnje pa gaje učinio odgovornim za svoje namjesnike. Za sve u što je sumnjao, 
prvo je pitao Muhammeda ibn Meslemu. U početku ga je zadužio da sakuplja zekat od 
plemena Džuhejne. Kada je vidio njegovu preciznost u vođenju poslova, zadužio gaje 
mnogo složenijim zadacima. 

Pošto se proširila islamska da'vva, halifa je u osvojenim područjima postavljao 
namjesnike vične vjerskim stvarima, upravi, finansijama i vojsci. Ti namjesnici predstavljali 
su halifu u svim životnim poljima. Ponekad su stizale pritužbe na pojedine namjesnike sa 
raznim optužbama, kao što su: loše upravljanje ili loše postupanje imetkom ili neizvršavanje 

halifinih naredbi. Omer ibn el-Hattab nije znao pogodnije osobe za provjeru tih optužbi od 
Muhammeda ibn Mesleme, r.a. Postao je poznat po preciznosti u istrazi, jasnoći u govoru i 
moralnoj jačini koja gaje činila postojanim pred problemima. Pripala mu je čast što ga je 
halifa poslao da provjeri tačnost optužbi upućenih protiv S'ada ibn Ebi-Vekkasa, tadašnjega 
namjesnika Kufe. S'ad ibn Ebi-Vekkas, r.a., sagradio je dvorac od ćerpiča, blizu čaršijske 
pijace. Danju mu je bilo vrlo teško voditi poslove i razgovarati sa posjetiocima zbog velike 
buke koja je dopirala s pijace, pa je naredio da se zatvore vrata dvorca. "Umorio me žamor 
čaršije", rekao je S'ad, a njegove riječi su prenesene Omeru ibn el-Hattabu, r.a., u žalbi koju 
je uputio jedan Kufljanin. Halifa je pozvao Muhammeda ibn Meslemu, objasnio mu u čemu je 
stvar i naložio mu da ide u Kufu i utvrdi šta je istina. Naredio mu je u slučaju da žalba bude 
na mjestu, da skupi drva pred vrata dvorca i spali ih, a da S'adu ibn Ebi-Vekkasu naredi da 
više nikada ne zatvori vrata dvorca. 

Muhammed je izvršio naredbu vjerno i precizno; spalio je vrata dvorca i naredio S'adu 
da više ne zatvara vrata i kada ih ponovo ugrade. S'ad je izvršio što se od njega tražilo pa 
je Muhammedu ponudio određenu svotu novca. Međutim, Muhammed je to odbio uzeti. 

Poslije ovoga slučaja, S'ad je ostao namjesnik Kufe tri i po godine. 

Muhammed ibn Mesleme je po naređenju halife obilazio namjesnike. Upoznavao je 
njihovu finansijsku situaciju i vršio inventuru državnoga imetka. Ako bi utvrdio da je 
nešto propušteno ili u nepotrebne svrhe potrošeno, ili da je manjak, od namjesnika je 
zahtjevao da količinu imetka državne blagajne namire vlastitim imetkom. 

Poznat je slučaj kada je halifa poslao Muhammeda ibn Meslemu u Egipat da izvrši 
inspekciju poslova Amra ibn el-'Asa, tamošnjega namjesnika. Muhammed je otišao u Egipat 
i počeo vršiti kontrolu spisa i registara, po svome običaju, precizno i tačno. Na kraju je 
utvrdio daje Amr ibn el-'As dao veliki dio vlastitoga imetka u državnu blagajnu. Hvala neka 
je Allahu na tome. 

DRVENA SABLJA 

Muhammed ibn Mesleme, taj skromni vjernik, bio je u službi halife, izvršavajući poslove 
koji su islamskome ummetu donosili veliku korist. To je potrajalo sve dok se nije dogodila 
velika smutnja - sukob između Alije ibn Ebi-Taliba, r.a., i Muavije ibn Ebu-Sufjana, r.a. 

Muhammeda je jako rastužilo i zabolilo u duši to što se dešavalo muslimanima. Ta oni su 
se međusobno borili i ubijali. 

Uzvišen je i Veličanstven Allah! Muhamed je bacio svoju sablju, a umjesto nje napravio 
drvenu i okačio je na zid u kući. Kada su ga pitali zašto se nije pridružio nijednoj strani, 
odgovorio je sa velikom žalošću: "Poslanik, a.s., dao mi je sablju i rekao: "Bori se njom 
protiv mušrika dokle god se oni bore, a kada vidiš moj ummet da se međusobno ubija, 
otiđi s njom do Uhuda i udari je o kamen da je slomiš, a onda sjedi u kući dok te neko 
greškom ne ubije, ili dok ti ne dođe smrt." Boravio je u kući, a potom preselio u Rebezu, 
gdje je ostao dok se smutnja nije smirila. Govorio je: "Neću se tamo vratiti dok se stvar ne 
raščisti." 

Zabilježeno je da je Huzejfe ibnul-Jeman rekao: "Znam čovjeka kome smutnja neće 
naštetiti. On je Muhammed ibn Mesleme." 

Iz te smutnje povukli su se također S'ad ibn Ebi-Vekkas, Abdullah ibn Omer i Usame ibn 
Zejd. 

PRESELJENJE NA AHIRET 

Nakon prestanka velike smutnje hilafet je pripao Muaviji ibn Ebi-Sufjanu, a Muhammed 
ibn Mesleme vratio se u Medinu i nikada je više nije napustio. Četrdeset druge godine po 
Hidžri, ostavljajući iza sebe desetero muške i šestero ženske djece, Muhammed je preselio 
naahiret. 

Neka se Allah smiluje Muhammedu ibn Meslemi, odvažnom junaku, velikoj žrtvi, 
iskrenom vjerniku. 



SELMAN EL-FARISI, R.A. 



NJEGOVO IME I PORIJEKLO 



Među muslimanima bio je poznat kao Selman el-Farisi, a zvali su ga Selman el-Hajr. 
Pravo ime bilo mu je Mabeh, sin je Buzihšanov, a on sin Mursilanov, a on Behbuzanov, a on 
Fejruzov, a on Sehrikov. Poticao je iz porodice A'bel-Melik, rodom iz Džija, jednog od 
asbehanskih gradova u Perziji. 



NJEGOVA LIČNOST 

Selman bješe jedinstvena osoba, istaknuta među časnim ashabima. Krasila ga je 
istinoljubivost i cijeli svoj život proveo je tragajući za istinom, da bi je našao i živio u 
njenom okrilju, predajući joj cijelu svoju ličnost. Zbog toga su ga prozvali "Tragalac za 
spoznajom". 

Bio je vrlo inteligentan i pronicljiv. Razmišljao je o svemu što sretne, tražeći suštinu 
i smisao. Allah mu je podario zdravu ishranu u djetinjstvu, pa je imao krupno tijelo, 
obilježeno čvrstim istaknutim mišićima. Bio je visok, širokih prsa i svijetloga lica, a bujna 
kosa, maljave ruke i noge isticale su ga među drugima. 

VATROPOKLONIK 

Selman se rodio u uglednoj i bogatoj porodici. Otac mu je vodio porijeklo od jednoga 
vladara u Perziji . Bio je najmlađi sin tako da ga je otac mnogo volio. Volio ga je toliko damu 
nije dao da napušta dvorac u kojem življaše, plašeći se za njega. Uprkos bogatstvu i 
neizmjernom obilju koje je bilo pri ruci Selmanu, njega su okupirale misli o smislenosti i svrsi 
svijeta i života. 

Presudan momenat u izmjeni njegovoga života bijaše dan kad mu Allah, dž.š., odredi da 
napusti dvorac u kojem je stanovao i krene u svijet u potragu za spoznajom. Zapamćena je 
njegova priča o odgoju i životu u vatropokloničkoj vjeri u kojoj bijaše, slijedeći svoga oca i 
svoj narod. Selman pripovjeda: 

"Bio sam mladić među perzijskim mladićima iz sela Džij, sin poglavara sela, 
najbogatijega čovjeka i uglednoga porijekla, čija se riječ strogo slušala. Ocu sam bio najdraže 

stvorenje, a njegova ljubav je, kako sam ja rastao, bivala sve veća. Zatvorio me je u kuću 
bojeći se za me, kao što se djevojke čuvaju u kući. Posvetio sam se vatropoklonstvu toliko 
da me izabraše na odabrano mjesto održavatelja ognja koji smo obožavali. Zadužili su me 
da ložim vatru, pazeći da se ne ugasi ni na jedan trenutak - ni noću ni danju. 

Otac je bio posjednik ogromnog imanja koje je davalo velike prinose. Održavao gaje i 
sabirao žetvu. Jednoga dana zauze ga neki posao te nije mogao otići na imanje. Pozvao me 
je i rekao: "Sine, kao što vidiš, ne mogu otići na imanje, nego otiđi ti i obavi poslove na 
njemu." 

Uputio sam se tako prema imanju kad na putu naiđoh na crkvu tamošnjih kršćana 
koji su se molili, pa mi to privuče pažnju. 0 kršćanstvu nisam ništa znao, kao ni o bilo 
kojoj drugoj vjeri jer sam cijelo djetinjstvo bio izoliran, daleko od ljudi i društva. Krenuo 
sam prema mjestu odakle su se čuli glasovi kako bih vidio šta ti ljudi rade. Kada sam ih 
saslušao, zadivila me njihova molitva, poželio sam da budem njihove vjere. Rekoh: 
'Boga mi, ovo je bolje od naše vjere.' Nisam ih napustio sve dok se nije smrklo, a na 
imanje uopće i ne odoh. Upitao sam ih: 'Gdje obitavaju pripadnici vaše vjere?' 'U ŠamuP, 
odgovoriše mi. 

Kada se smračilo, vratio sam se kući. Otac me je pitao šta sam radio, pa sam mu 
rekao: 'Oče, prolazio sam kraj ljudi koji su se molili u svojoj crkvi pa me zadivilo ono što 
sam vidio od njihove vjere. Uvidio sam da je njihova vjera bolja od naše.' 

Oca je uznemirio moj postupak pa mi reče: 'Sine moj, u toj vjeri nema nikakva dobra. 
Tvoja vjera i vjera naših očeva bolja je od njihove.' 

Poboja se otac da ne napustim vjeru očeva pa me zatvori u kući, a noge mi zaveza 
u lance. Čim mi se ukazala prilika, poslao sam glasnika kršćanima sa porukom da sam 

primio njihovu vjeru i da, ako im dođe kakav karavan iz Sama, mene obavijeste kako bih s 
njima tamo otputovao. Oni mi uskoro odgovoriše, a ja se oslobodih okova i s njima, tajno, 
krenuh putem Šama." 

KRŠĆANIN 

Selman je sa karavanom stigao u Šam. Tokom cijeloga puta raspitivao se o 
kršćanstvu, vjeri poslanika Mesiha, Isaa, a.s.,sinaMerjemina. Htio je da nauči propise vjere 

kao što je znaju njihovi odličnici. 

Nastavlja dalje Selman, pričajući svoju zanimljivu ispovijest. Pitao sam ih: "Ko je 
najbolji vjernik među vama?" "Episkop, crkveni dostojanstvenik", odgovorili su. 

Otišao sam do njega i rekao mu: 'Svidjela mi se vaša vjera pa bih volio da ti se 
pridružim, da te služim i da učim od tebe, te de zajedno molitvu obavljamo?!' 'Uđi!', reče 
mi on. 

Ostao sam uz njega i počeo ga služiti. Uvidio sam da je taj čovjek podao. Skupljao je 
dobrovoljne priloge od ljudi kako bi ih podijelio sirotinji, a onda ih ostavljao u vlastitu riznicu. 
Nedugo zatim je umro. Na njegovo mjesto postavili su drugoga. Od ovoga nisam upoznao 
boljeg čovjeka među njima niti sam znao ikoga sa većom žudnjom za onim svijetom, a 
skromnijeg prema dunjaluku i ustrajnijeg u pobožnosti. Izuzetno sam ga zavolio. Kad mu se 
približio smrtni čas, upitao sam ga: 'Od Allaha ti je došao edžel. Šta mi naređuješ i kome me 
prepuručuješ?' On mi odgovori: 'Sinko moj, ne poznajem čovjeka koji je poput mene, osim 
jednog iz Mosula.' 

Kada je pobožnjak umro, otišao sam u Mosul, našao čovjeka na koga sam upućen i 
sve mu ispričao. S njim sam proživio što je Allah htio, a kada mu se primakla smrt, 
upitao sam ga kome da idem od pobožnih, pa me on uputi pobožnjaku u Nisibin. 

Našao sam preporučenog čovjeka i s njim proboravio koliko je Allah htio, a kad se i 
njemu približila smrt, upitao sam ga isto što i one prije njega. On me uputi na čovjeka iz 
Amurije, u Bizantiji. 

Kod čovjeka iz Amurije boravio sam i u međuvremenu nabavio nekoliko krava i ovaca. 
Kad njemu dođe edžel, upitah ga: 'Kome me preporučuješ?' On mi reče: 'Sinko, ja zaista 
ne poznajem nekoga poput nas kome bih ti preporučio da ideš. Ali, doživjet ćeš vrijeme 
u kojem će biti poslan Poslanik sa čistom vjerom Ibrahima, a.s. Pojavit će se kao muhadžir 
u zemlji palmi, između crnih brda, pa ako mogneš otići do njega, otiđi. On ne jede od 
milostinje, prima hedije, a između plećki mu je poslanički pečat; kada ga vidiš, prepoznat 

r v ■■■ 

ces ga. 



272 



Ashabi Allahovog Poslanika 



PRIMANJE ISLAMA 

Selman je ostao u Armeniji, a od prihoda krava i ovaca sticao je svakodnevnu životnu 
opskrbu. Živio je iščekujući vijest o najavljenom Poslaniku, a.s., s kojim će pronijeti svjetlo 
vjere kroz arapske zemlje. Čekajući, odluči da ode do zemlje o kojoj mu je pričao pobožni 
prijatelj i da tamo sačeka dolazak Poslanika. Nastavak je njegove životne priče, zaista, 
nesvakidašnji: 

"Prolazilo je nekakav karavan kraj mene, pa sam upitao one u njemu o njihovom zavičaju. 
Rekoše mi da su iz plemna Kelb, sa Arapskoga poluotoka. Pitao sam ih bi li pristali da im dam 
svoje krave i ovce u zamjenu da me povedu prema opisanom mjestu. Pristali su i primili me 
u svoje društvo dok nismo stigli do Vadil-kura, gdje me prevariše i prodaše jednom Židovu. 
Na tom mjestu sam uočio mnoštvo palmi, te se ponadah da sam stigao na odredište. 
Međutim, to nije bilo mjesto gdje će se iseliti Poslanik. Ostao sam kod čovjeka koji me kupio, 
dok mu jednoga dana ne dođe čovjek iz židovskog plemena Benu-Kurejze i kupi me od 
njega. 

Otišao sam s njim u Medinu i, Allaha mi, čim sam je ugledao, znao sam da je to 
opisani grad i da će Poslanik doći u njega. Ostao sam, radeći u palmoviku čovjeka iz 
Benu-Kurejze sve dok Allah nije poslao Poslanika, a.s. Došao je u Medinu prethodno 
odsjevši u Kuba'u, u plemenu Amra ibn Avfa. 

Bio sam na palmi, a gazda je sjedio ispod nje, kada mu dođe čovjek iz porodice njegovih 
amidžića i reče mu: "Neka Bog uništi Benu-Kajle, sklopili su sporazum i štite nekog čovjeka 
iz Meke za kojeg tvrde daje Poslanik." 

Allaha mi, čim je to izgovorio, mene je spopala drhtavica da se i palma zatresla, 
umalo da padnem s nje. Brzo sam spuzao i upitao ga: 'Šta si rekao, o čemu se radi?' 

Gazda podiže ruku i udari me jako pesnicom: 'Šta se tebe tiče ova stvar? Vrati se 
svome poslu!' 

Kad se smrklo, sakupio sam svoje stvari i izašao. Išao sam dok nisam stigao do 
Poslanika, a.s., u Kuba'u. Ušao sam kod njega i zatekao ga sa nekolicinom njegovih 
ashaba. Rekoh mu: 'Vi ste stranci i nevoljnici. Imam nešto hrane koju sam zavjetovao 
dati kao milostinju, a kad sam čuo za vaše stanje, odlučio sam je dati vama.' 

Spustio sam potom hranu pred njih, a Poslanik reče onima oko njega: 'Jedite u ime 
Allaha.' On sam suzdrža se i ne uze ništa od hrane. Rekoh sebi: 'Allaha mi, ovo je jedno 
od obilježja; ne jede milostinju.' 

Vratio sam se i pripremio hrane za Poslanika pa sam mu je odnio i rekao: 'Vidio sam 
da ne jedeš milostinju pa hoću da te počastim s nečim od mene, kao hedijom.' Spustio 
sam hranu pred njega, a on zovnu ashabe i reče im: 'Jedite u ime Allaha.' 

I on je jeo zajedno sa njegovim ashabima, a ja rekoh sebi: 'Allaha mi, ovo je drugo 
obilježje; jede ono što mu se da kao hedija.' 

Vratio sam se zatim na imanje moga gazde i ostao tamo koliko mi Allah odredi, a slijedeći 
put kada sam otišao do Poslanika, a.s., zatekao sam ga na Bekijji 42 kako ispraća dženazu. 
Stajao je okružen ashabima. Na sebi je imao dvostruku odjeću; jednu je obukao a jednu 
pregrnuo. Nazvao sam mu selam i stao tako da mogu vidjeti njegova leđa. Primijetivši šta 
namjeravam, on zbaci ogrtač sa leđa tako da se ukaza znak između plećki: pečat poslanstva 
po opisu moga prijatelja. Prišao sam mu i počeo ga ljubiti i plakati. 

Ispričao sam svoju životnu priču ovako kako je vama pričam. Primio sam islam. 

Ropstvo se ispriječilo između mene i učestvovanja na Bedru i Uhudu. Jednog dana 
Resulullah, a.s., reče: 'Piši svome gazdi da te oslobodi.' 

Napisao sam mu pismo, a Resulullah, a.s., naredio je ashabima da mi pomognu. 
Allah me, ubrzo, oslobodi ropstva. Živio sam među muslimanima, slobodan, sa 
Poslanikom, a.s., i učestvovao sam u Bici na Hendeku i u svim važnijim događajima." 

MUBAREK-RJEŠENJE 

Tako se muslimanima pridružio vrijedni ashab. Resul, a.s., pobratio gaje sa 
Ebu-Derdaom. Kako Selman nije mogao učestvovati u Bici na Bedru i Uhudu jer je u 
tom vremenu bio rob, u Bici na Hendeku se jasno pokazala njegova ratnička 
nadarenost i stručnost u vojnoj strategiji. 

Bitka se odigrala kada je prezir medinskih Židova, zbog ulaska mnogih ljudi u islam, 
eskalirao. Mrzili su što se Arapi ujedinjuju sa svojim Poslanikom, a.s. Htjeli su da taj 
blagoslovljeni pokret bude ugušen i da se ugasi svjetlo Upute. Pete godine po Hidžri, 
grupa Židova sa najuglednijima između sebe tajno je izašla iz Medine i uputila se ka 
Meki. Cilj im je bio podstaknuti Kurejšije i mnogobošce da napadnu Medinu i dokrajče 
Muhammeda, a.s., i muslimansku zajednicu. Mnogobošci su u tome pozivu vidjeli svoj 
interes, žarko žudeći za vraćanjem slave njihovim kipovima i džahilijetskim običajima. 
To bi postigli uklanjanjem Vjerovjesnika, a.s., i onih koji ga slijede. 

Skovali su zajednički plan zasnovan na prevari. Plan je bio da Kurejšijie i njihovi 
saveznici iz Benu-Gatafana i ostalih arapskih plemena navale na Medinu spolja, dok bi 
Židovi Benu-Kurejza i Benu-Kajnuka, kao i ostali koji žive u Medini, napali muslimane s 
leđa. Tako bi ih ukliještili između dvije vojske i, računajući na svoju mnogobrojnost i 
bolju opremu, konačno im došli glave. 

Mnogobošci su spremili vojsku od dvadeset četiri hilljade boraca pod zapovjedništvom 
Ebu-Sufjana i Ujejna ibn Hisna. 

Allahov Poslanik, a.s., saznao jeza kurejševičku mnogobrojnu vojsku i počeo razmišljati 

0 taktici ratovanja s njima. Sakupio je savjetodavno vijeće ashaba i izložio im činjenice. 

Selman se povukao između prisutnih i počeo da kruži Medinom razgledajući njen 
geografski položaj. Uočio je daje Medina sa svih strana okružena brdima i da će svakoj 
vojsci, bez obzira na njenu mnogobrojnost, predstavljati teškoću savlađivanje tih brda. Ona 
su bila kao zaštitna brana Medine. Između brda nalazila se udolina kroz koju su mnogobošci 
lahko mogli doći do samog grada. 

Selmanov odgoj u uglednoj i staroj porodici omogućio mu je da nauči vojnu strategiju 

1 mnogobrojne ratne vještine. Uvidio je nužnost kopanja rovova duž udoline među brdima, 
da bi ih povezao i napravio neprekidan zaštitni prsten oko Medine. 

Vratio se na sjednicu koju je vodio Poslanik, a.s., i kazao: "Allahov poslaniče, Medina 

je okružena brdima sa svih strana koja sprečavaju neprijateljsku vojsku da prodru u nju. 
Međutim, postoji jedna udolina kroz koju bi neprijateljska vojska s lahkoćom mogla ući u 
grad. Smatram da bi se trebali iskopati rovovi, duboki i široki. Oni bi nas štitili od 
nevjerničkog prodora." 

Poslanik, a.s., pohvali blagoslovljeno rješenje, vidjevši u njemu sjajnu zamisao za 
zaustavljenje neprijateljske sile. Prvi je uzeotrnokop i počeo kopati. Muslimani su se rasporedili 
i povezali se u neprekidan lanac, kopajući rovove. 

Znoj je oblivao njihova lica, dok su učili tekbire: "Allahu ekber, Allahu ekber... " 

Selman, r.a., bio je u ovom safu i svojim jakim rukama kopao je rov. 

Resulullah, a.s., odlučio je da se ne prekida kopanje dok se ne okonča, prije dolaska 
nevjerničke vojske. Na mjestu na kojem je kopala jedna skupina ashaba, a među njima i 
Selman, bila se ispriječila jedna ogromna stijena. Nisu je mogli ni razbiti ni pomjerti. Bespomoćno 
su udarali, a pijuci i ćuskije samo su se odbijali od tvrde stjene. Selman je otišao Poslaniku 
da ga obavijesti o iskrslom problemu, predlažući da se promijeni pravac kopanja kako bi 
izbjegli prepreku. 

Resulullah, a.s., otišao je na lice mjesta i počeo razmišljati o najboljoj soluciji. Nakon 
kratkog razmišljanja zatražio je pijuk. Selman je stajao kraj njega. Poslanik je uzeo 
pijuk svojim mubarek rukama, snažno zamahnuo i udario po stijeni. Ona se malo otcijepila, 
a bljesnula je iskra koja osvijetli prostor oko njih. Tada Allahov Poslanik, a.s., uzviknu: 
"Allahu ekber! Dati su mi ključevi Perzije i vidio sam svjetla Hire i Kisrinih dvoraca, moj 
ummet će zavladati njima!" 

Istom snagom zamahnuo je i udario drugi put, a pukotina se povećala. Ponovo je 
bljesnula iskra koja osvjetli zidine Medine. 

"Allahu ekber! Dati su mi ključevi Bizantije. Vidio sam svjetla crvenih dvoraca, moj 
ummet će zavladati njima!" 

Nakon trećega udarca stjena se razbila. Selman i okupljeni muslimani kazaše: "Ovo 
nam je obećanje od Allaha i Njegovog Poslanika." 

SELMAN JE OD NAS 

Muslimani su završili sa kopanjem hendeka. Kada su mnogobošci i njihovi saveznici 
stigli, stali su pred rovove nemoćni i zbunjeni. "Ko se ovoga dosjeti?", pitali su se nemoćni da 
bilo šta učine. 

Iskopani hendek spriječio ih je da napadnu Medinu i muslimane, a njihova 
mnogobrojnost im nije bila od koristi. 

Pokušali su okružiti Medinu, ali od toga nije bilo nikakve fajde, naročito jer se noć već 
primicala sa užasnim vjetrom koji im je zasljepljivao oči, razgonio konje i deve i ubijao u njima 
odlučnost i snagu. Složenost situacije kod mnogobožaca povećala je činjenica da su Židovi 
odustali od dogovorenog plana da napadnu muslimane iznutra, pošto su vidjeli da će hendek 
štititi muslimane od napada spolja. 

Kurejšije i njihovi saveznici pretrpjeli su poraz a Židovi su skupo platili svoju izdaju. 
Poslanik, a.s., bio je obradovan Selmanovim prijedlogom za kopanje hendeka koji, Allahovim 
emrom, zaštiti muslimane. 

Kasnije se Resulullah, a.s., savjetovao s njim u većini slučajeva. 

Zadovoljstvo i ponos muslimana Selmanom, r.a., naraslo je dotle da su jednog dana 
rekli: "Selman je naš!" 

Muhadžiri su odgovorili: "Nije nego je naš!" 

Allahov Poslanik, a.s., izašao je tada pred skupinu muslimana i rekao: "Selman je od 
nas, ehlu-bejta." 43 

Iz velike ljubavi i poštovanja prema njemu Poslanik mu je ukazao počast time što ga 
je uvrstio u svoju porodicu. Alija, r.a., dao mu je nadimak "Mudri Lukman" zbog njegove 
mudrosti, oštroumnosti i razboritosti. Jednom prilikom je rekao: "Taj čovjek je od nas, 
ehlul-bejta, ko je od vas poput Mudrog Lukmana, dato mu je znanje prošlih i sadašnjih 
generacija. Čitao je prijašnje objave, a i ovu sadašnju. On je more nepresušno." 

Zbog Selmanove bliskosti sa Poslanikom, a.s., Aiša je rekla: "Selman je mogao da 
sjedi sa Poslanikom, a.s., duboko u noć, tako da je izgledalo da više provodi vremena s 
njim nego s nama." 

U Medini, Selman, r.a., živio je u istoj kući sa bratom po islamu Ebu-Derdaom, r.a. 
Njegov drug provodio je noć u ibadetu, klanjajući, a danju je postio. Selman je smatrao 
da je to pretjerivanje, pa ga je na lijep način pokušavao nagovoriti da sebi olakša, na što 
gaje Ebu-Derda izružio riječima: 

"Zabranjuješ mi da klanjam i postim u ime svoga Gospodara?!" 

Selman mu odgovori: 

"Tvoje oči imaju pravo na odmor, a i tvoja porodica ima pravo na tebe. Posti, a i odmaraj, 

klanjaj i spavaj." 

Kada je Ebu-Derda cijeli slučaj između njega i Selmana iznio pred Allahovoga Poslanika, 
a.s., on mu je kratko odgovorio: "Selman je pun znanja!" 

NAMJESNIK MEDAINA 

Resulullah, a.s., preselio je svome Plemenitome Gospodaru. Selman, r.a., bješe u 
Medini. Dini-islam se počeo širiti diljem svijeta. Muslimani su slavili pobjedu za pobjedom i 

osvajali grad za gradom. Ostvarilo se i obećanje Allahovog Poslanika, a.s., o osvojenju 
Perzije i Bizantije. Selmanu se pružila prilika da vidi prostranstva koja se otvaraju novoj 

vjeri. 

Halifa Omer,r.a., htio je postaviti upravitelja nad Medainom i za tu funkciju izabrao je 
Selmana. On je pokušavao odbiti položaj koji mu se nudio, govoreći: "Ako možeš i zemlju 
da jedeš umjesto da budeš zapovjednik dvojici, izaberi zemlju!" 

Međutim, Omerovo insistiranje natjeralo gaje da se prihvati te dužnosti, služeći islamu. 

Medain je bio bogata i plodna oblast. Selmanova plata koju je dobivao iz Bejtul-mala bila 
je vrlo visoka. Kada je dostigla citru od pet hiljada dinara, odbio ju je primiti. 

Hišam prenosi od Hasana, a ovaj od Hasana ibn Alije, r.a., daje rekao: "Selmanov 
je prihod bio pet hiljada dinara. Bio je pretpostavljeni trideset hiljada ljudi. Kada bi 
govorio ljudima, polovinom ogrtača bi se zagrnuo a na drugoj polovici bi sjedio. Kad bi 

mu došla plaća, razdijelio bi je narodu, a sam je živio od onog što bi stekao svojim starim 
zanatom." 

Selman je insistirao da živi od rada svojih ruku. Nisu ga privlačili dunjalučki ukrasi i 
ljepote. Nije prestajao lično privređivati mada je bio zašao u godine. Odbijao je primati 
platu, a kada bi je već uzeo, svu bi je podijelio sirotinji. Radio je od zanata koji je poznavao. 
Bio je korpar, kupovao bi liku od palme i konopa i pravio bi korpe i prodavao ih. Od 
neznatne zarade izdržavao bi sebe i svoju porodicu i dijelio milostinju. Opisao je svoju 
naviku ovim riječima: "Kupio bih liku za dirhem, zatim bih radio i prodao ga za tri, od 
toga bih jedan ostavio za novu liku, drugi potrošio za opskrbu porodice, a jedan podijelio 
kao milostinju. Da mi je Omer zabranio da tako radim, ne bih ostavio taj posao." 

Selman je bio uzor u svojoj skromnosti, mudrosti, obrazovanju i jačini vjere. Dostigao 
je visok stupanj čistote duše i plemenitosti u ljubavi prema istini, radu i u svemu čime je 
bio zadovoljan njegov Uzvišeni Gospodar. Prezirao je luksuz, bogatstvo i lažno 
predstavljanje. Nalazio je da je sve na ovom prolaznom dunjaluku od ukrasa, nakita i 
uživanja tek tanka krljušt, koja svome vlasniku neće biti ni od kakve koristi na Sudnjem 
danu. 

Htio je povećati svoja dobra djela, i predanost u pobožnosti i bogobojaznosti. 

Pročula se njegova ljubav prema ljudima i njegovo pomaganje i dobročinstvo. 
Karakterističan je jedan događaj u vezi s ovim, a desio mu se kao upravitelju Medaina. On 
najbolje odslikava njegovu skromnost i iskrenost u pomaganju drugih. Naime, išao je Selman, 
r.a., medainskim ulicama i sreo nekoga čovjeka koji je dolazio iz Šama kako nosi težak 

tovar, težak toliko da gaje svega izmorio. U tovaru su bile hurme i smokve. Kada je Šamlija 
vidio Selmana u njegovoj jednostavnoj odjeći, pomislio je daje jedan od siromaha. Odlučio je 
njega pitati da mu pomogne ponijeti tovar, za šta bi mu dao pristojnu nadoknadu. Obratio se 
Selmanu riječima: "Bi li htio ovo ponijeti, mene je slomio ovaj teret?" 

Selman mu je prišao i zaprtio se vrećom. Krenuo je uporedo s njim ništa ne govoreći. 
Kada su prolazili kraj skupine Medinelija, koji su sjedili kraj nekog dućana, Selman im 
nazva selam, a oni odgoovoriše: "Neka je i na upravitelja selam i spas." 

Priđe mu nekolicina od skupine da preuzmu tovar od njega, govoreći: "Nemoj ti da 
nosiš, upravitelju!" Tada je čovjek iz Šama uvidio daje zaposlio nikoga drugoga nego 
upravitelja Medaina, Selmana el-Farisija, r.a. Zastidio se svoga postupka i zamuckujući 
počeo se izvinjavati. Pokušao je uzeti vreću sa Selmanovih leđa, ali mu je on odbi dati, 
rekavši: "Ne, dok ne dođemo do tvoje kuće." 

Kad se razdužio od upraviteljstva nad Medainom, nastanio se u Iraku, nastavljajući 
skromno živjeti od pravljenja i prodaje korpi. 

Ebu-Derda, r.a., bio se nastanio u Šamu gdje je dobio velik imetak i potomstvo. Htio 
je sa Selmanom podijeliti taj ugodni život, pa mu se javio pismom: 

"Es-Selamu alejkum, Allah, dž.š. , mi poslije tvoga odlaska podari imetak i potomstvo pa 
sam se nastanio u svetoj zemlji." 

Odgovorio mu je Selman, Allah, dž.š, bio zadovoljan njime: 

"Es-Selamu alejkum. Pišeš mi da te Allah, dž.š., opskrbio imetkom i potomstvom. 
Znaj da dobro ne leži u bogatsvu i potomstvu, nego je dobro u tome da povećaš svoju 
blagost i da se okoristiš svojim znanjem. Pišeš mi da si na svetoj zemlji, ali zemlja ne 
radi ni za koga. Radi kako želiš, ali pripremi se za smrt!" 

Jedanput je Selmana posjetio neki od prijatelja u njegovoj kući, a on je mijesio tijesto 
za hljeb, pa ga je prijatelj začuđeno upitao: 

"Zar sam mijesiš? Gdje ti je sluga?" 

On mu odgovori: 

"Poslali smo je da nam obavi neki posao, pa nam je bilo mrsko da joj dajemo dva 
posla." 

Ljubav prema ljudima. . . Samilost. . . Bogobojaznost i skromnost. To su bili uzusi koje je 
Selman sebi zacrtao i provodio ih tokom cijeloga života. 

Kada je htio napraviti sebi kuću, našao je zidara koji je inače poznavao njegov način 
života, pa gaje pitao: 

"Kakvu ćeš mi kuću napraviti?" 

Zidar je odgovorio: 

"Ne brini se, bit će to kuća koja će te štititi od vrućine i hladnoće. Kad budeš stajao, glava 
će ti dodirivati plafon, a kad budeš spavao, noge će ti dodirivati zid." 

Selman se teško razbolio. Kad mu je S'ad ibn Ebu-Vekkas, r.a., došao u posjetu, on je 
zaplakao pred njim, pa ga S'ad upita: 

"Štate rasplaka, o Ebu-Abdullahu?" Allahov Poslanik, a.s., preselio je zadovoljan tobom." 

Selman mu odgovori: 

"Allaha mi, ne plačem iz straha od smrti niti želje za dunjalukom, nego, Poslanik, a.s., 
uzeo je zavjet od nas kada je kazao: 'Neka vaš dio od dunjaluka bude koliko oprema 
konjanika. A vidi mene, o Sa'de, pogledaj ovo mnoštvo oko mene!'" 

S'ad se osvrnu oko sebe, ali ne vidje ništa osim posude za jelo i lončeta za piće pa 
mu reče: 

"Ebu Abdullahu, preporuči nam nešto čega ćemo se držati." 
Selman odgovori: 

"Sjeti se Allaha, dž.š., u brizi kada si zabrinut, u presudi kada presuđuješ i u udjelu kada 
udjeljuješ. 

PRESELJENJE NA AHIRET 

Kako se približavala smrt, Selmana je obuzela čežnja za susretom s Poslanikom, a.s., 
i ashabima koji ga pretekoše kod njegovoga Gospodara. Selman je bio taj za koga je 
Poslanik kazao: "Džennet jedva čeka trojicu: Aliju, Ammara ibn Jasira i Selmana." 

Plakao je Selman, r.a., zbog te čežnje. Kad je osjetio da mu je smrt sasvim blizu, 
okrenuo se svojoj ženi i zatražio od nje da mu donese bočicu sa miškom koju je čuvao 
još od osvojenja Džulule. Rekao joj je: "Poškropi oko mene miška jer mi dolaze Allahova 
stvorenja koja ne jedu i ne piju, ali vole miris." 

Htio se oprostiti od ovoga prolaznoga svijeta mirisom kao što bijaše sam njegov 
život: mirisan i čist, ispunjen bogobojaznošću, znanjem, mudrošću i skromonošću. 

Neka se Allah, dž.š., smiluje Selmanu el-Farisiju, Selmanu el-Hajru, mudrom i 
skromnom učenjaku i mudžahidu. 



NU'AJM ffiN MES'UD, R.A. 



NJEGOVO IME I PORIJEKLO 



Njegovo ime je Nu'ajm, sin je Mes'udov, a on Amirov, a on Enejfov, a on S'alebin, a on 
Kunfuzov, a on Halanin, a on Subej'a, a on Bekrov, a on Ešdže'a, a on Rejsov, a on 
Gatafana el-Gatafanija el-Ešdže'ija. Nadimak mu je bio Ebu-Seleme. 



NJEGOVA LIČNOST 



Život Nu'ajma ibn Mes'uda nakon primanja islama bio je potpuno suprotan životu iz doba 
džahilijeta. U džahilijetu je bio beduin, koji je samo za sebe tražio profit, uživanje i korist. 
Nikome i ničemu nije polagao račune. U islamu je bio odani vjernik, čistoga posla, iskrenoga 
govora. Zahvaljujući Allahu, dž.š., u islamu je postao sasvim drugi čovjek. 

Bio je vrlo snalažljiv, dubokog razmišljanja, dalekosežne pronicljivosti i veoma mudar. 
Sva ta svojstva poprimio je kao pustinjak, živeći u pustinjskim neprilikama koje čovjeka 
snaže i uče saburu. Tako je naučio borbene vještine, uvježbavao je gađanje lukom i 
strijelom i bacanje koplja i osposobio se za mačevanje. 

Nu'ajm je bio lijepe građe, čvrstoga držanja, vitkoga stasa, tamne puti, dugoga lica, 
krupnih očiju, punačkih obraza. Imao je mišićavo i razvijeno tijelo, pucao je od snage 
tako da su mu se na vratu ocrtavale krvne žile. Rijetko je govorio. Imao je sposobnost 
da uvjeri sagovornika, tako da onaj ko ga sluša povjeruje u ono što kaže bez i najmanje 
sumnje. 

SAVEZNIK JEVREJA 

Nu'ajm ibn Mes'ud potiče iz plemena Gatafan, koje je bilo nastanjeno u Nedždu, na putu 
između Meke i Medine, a bliže Meki nego Medini. Običaj Arapa u predislamsko doba bio je 
da stupaju u saveze sa drugim plemenima, kako bi zajedno bili jači u sporovima i ratovima. 
Jevreji koji su se doselili u Medinu i njenu okolicu, uspješe svojim prevarama i zavjerama 
razjediniti arapska plemena i zavladati njima, što im je i bio glavni cilj. 

Dva plemena u Medini bila su u svađi: El-Hazredž i El-Evs. Jedan je dio jevreja bio u 
savezu sa plemenom El-Hazredž, a drugi dio u savezu sa plemenom El-Evs. Jevreji su 
uspjeli zavladati Arapima, mireći jedne, a zavađajući druge, dok su iza leđa šurovali i sa 
jednima i sa drugima. Pleme Gatafan stupilo je u savez sa jevrejima Medine i tako postalo 
predmet u njihovim rukama koji je služio za izvršavanje njihovih interesa i ciljeva. 

Nu'ajm ibn Mes'ud uspio je uspostaviti dobre odnose sa svim jevrejima, bivajući im 
prijatelj i povjerljiv saradnik, tako da ih nisu mogla zavaditi nikakva sumnjičenja ili loše 
misli. Međutim, taj Nu'ajmov odnos s njima bio je isključivo iz interesa jer je on volio 
ugoditi samo sebi. Dolazio je u njihova predgrađa tražeći uživanje, naslađivanje i piće. 
Kada bi došao, zatražio bi od njih da zakažu noćno sijelo i društvo za uživanje. Jevreji bi mu 
poklanjali najljepše plesačice i djevojke u zamjenu za imetak kojeg je on nemilice trošio. 
Posjete Nu'ajma ibn Mes'uda jevrejskom predgrađu navele su jevreje da se međusobno 

nadmeću ko će zadobiti njegovu naklonost i njegovo zadovoljstvo, i tako ga primamiti da 
bude samo njima odan. 

PRELAZAK NA ISLAM 

Nakon što se Allahov Poslanik, a.s., učvrstio u Medini, Kurejšije su se nastavile 
boriti zavjerama i pritiscima koje su vršili na njega. Tražili su od svojih saveznika Arapa 
da maltretiraju muslimane, da ih zlostavljaju i provociraju. Pored svega toga, jevreji su 
pokušali nanijeti štetu muslimanima šireći glasine i lažnu propagandu kojom su željeli 
okaljati i oslabiti vjeru. Jevreji su nastavili podsticati Arape protiv Allahova Poslanika, 
a.s., kako se oni ne bi ujedinili oko istinite vjere i kako islam ne bi zavladao cijelim 
Arapskim poluotokom. Oni su vladali Arapima, sijali razdor među njima i oživljavali 
plemenske mržnje i nepodnošljivosti, radeći sve da tako i ostane. 

Nu'ajm ibn Mes'ud nije bio od onih koji su se zanimali za Muhammeda, a.s., i njegovu 
misiju. On je bio utonuo u strastima svojih uživanja i zabava. Imetak koji je sticao u 
vojnim pohodima i zarađivao u poslovima, trošio je i rasipao na piće i užitke sa ženama 
u jevrejskom naselju Medine. 

Bitka na Bedru je mnogo uticala na širenje Božije poslanice i dala je podstrek i pouzdanje 
muslimanima koji su bili sa Poslanikom, as. Tako se povećao broj muslimana i formirao prvi 
islamski džemat na temeljima bratske saradnje, jednakosti i vjere. Allahov Poslanik, a.s., 
počeo je upućivati poziv u vjeru svim Arapima na Arapskome poluotoku, prije nego je uputio 
poziv izvan njega. 

Zatim, Bitka na Uhudu, koja je mogla donijeti, uz poraz, slabost u dušama muslimana, 
poveća im ustrajnost u borbi protiv ugnjetavanja i suprotstavljanja svakom neprijateljstvu, 
čineći da Allahova riječ bude najviša, a Njegov Poslanik, a.s., vođa koji ih inspiriše na 
putu istine. Bitka na Uhudu Kurejšijama nije bila dovoljna, već su željeli izvršiti sličan pohod 
kojim bi uništili Vjerovjesnika, a.s., i njegove sljedbenike. Pleli su se konci velike zavjere. 
Sklopio se savez u džahilijetu zalutalih Arapa i spletkaroša jevreja protiv Poslanikove, a.s., 
vjere i njegove časne misije. Kurejšije, u saradnji sa medinskim jevrejima i u saglasnosti sa 
arapskim plemenima, svojim saveznicima, kao što su Benu-Gatafan i drugi, pripremiše 
šejtanski plan za pohod na Medinu sa ogromnom vojskom. Računali su da se Resulullah, 
a.s., i muslimani: muhadžiri i ensarije, neće moći oduprijeti njihovoj sili, a posebno kada 
jevreji budu unutrašnji neprijatelji koji će praviti spletke muslimanima kada počne napad. 

Nakon uspostavljanja veze između Kurejšija, medinskih jevreja, Gatafana i ostalih 
saveznika koji su podržavali Kurejšije, postavi se dobro razrađen plan koji je podrazumijevao 
slijedeće: 

- da Kurejšije izađu iz Meke i lično budu predvodnica, ostalim arapskim plemenima koja 
su u savezu s njima, kako bi bili brojniji, te da se upute prema Medini; 

- kada kurejšijska vojska dođe u Nedžd, treba im se pridružiti pleme Gatafan i da se 
zajedno upute prema Medini, daje stave u opsadu, a zatim vojno poraze; 

- da jevreji, kada se uvjere da se približava kurejšijska vojska, zametnu unutrašnje 
probleme, da sklone namirnice i opskrbu u područje između Meke i Medine i da zapale 
poljoprivredne prinose Medine. 

Ovo je imalo dva cilja: zbunjivanje i odvraćanje pažnje muslimana da se ne 
suprotstave napadu Kurejšija i njihovih saveznika i pronalaženje prolaza kroz koji će 
mnogobošci ući u Medinu. 

Allahov Poslanik, a.s., proniče u ovaj plan i sprečava posljedice velike zavjere. Odlučio 
se suprotstaviti saveznicima: Arapima i jevrejima, sa malim brojem muslimana. Selman 
el-Farisi, jedan od ashaba, predloži Poslaniku, a.s., da iskopaju kanal ispred Medine. 
Kada ga iskopaše, muslimani osjetiše neku sigurnost da će se moći odbraniti i učiniti 
neuspjelim napade protivnika. 

Dok se sve to odvijalo, Nu'ajm ibn Mes'ud posmatrao je tok događaja, pregovore i 
dogovore. Jednu večer izašao je na brežuljak i sjedio posmatrajući zvijezde, razmišljajući o 
sebi i svemu što se dešava oko njega. Sagledavao je svoje prijateljstvo sa jevrejima i u 
kakvom je, ustvari, odnosu on s njima. Razmišljao je o politici koju zastupaju prema 

Muhammedu, a.s., i njihovom stavu, kao i odnosu svoga plemena Benu-Gatafan prema 
Muhammedu, a.s. Uporedio je svoj besmisleni i ludi život, koji je živio među jevrejima, 
sa životom muslimana u Medini koji se zasnivao na čistoti, vjerovanju, obavljanju namaza, 
ljubavi i saradnji. Čudila i divila ga je ustrajnost Allahovog Poslanika, a.s., u odbrani 
onoga čemu poziva i ustrajnost muslimana koji su s njim, uprkos ogromnim neprilikama 
na koje su nailazili. 

Spozna Nu'ajm da je Muhammed, a.s., došao sa Istinom jer poziva na prinicipima 
humanosti, pravednosti i jednakosti među ljudima. Uvjerio se da je uistinu on Vjerovjesnik, 
a nije znao zašto je odjednom zamrzio sav svoj prošli život, i zašto mu postadoše 
odvratne sve zavjere koje su pleli protiv čovjeka koji je pozivao obožavanje Jednog 
Jedinog Allaha, dž.š., i u odbacivanje višeboštva i zablude. 

Nu'ajm je dobro poznavao jačinu jevrejskoga prezira prema poslaničkoj misiji. Osjetio je 
daje pozvan u islam. Allah, dž.š., otvori mu srce i on povjerova u Poslanika, a.s., i njegovo 
poslanstvo. 

Vratio se u svoju postelju, odlučivši da učini veliku stvar. U ranu zoru uputi se ka 
Medini. Tajno uđe u Poslanikovu džamiju, srete se s njim, prizna ga za Resulullaha i 
izgovori šehadet pred njim, pa mu reče: 

"0 Allahov Poslaniče, primio sam islam. Moje pleme ne zna za moje primanje islama, 
pa naredi mi šta želiš." 

Poslanik, a.s., mu reče: 

"Ti si jedan čovjek među nama, pa pomozi nas ako možeš, jer rat je varka." 
Nu'ajm mu obeća dobro i uputi se u jevrejsko predgrađe Medine. 

VELIKA USLUGA 

Nu'ajm je odlučio posijati razdor između saveznika: Kurejšija, jevreja i plemena 

Gatafan. Ono što mu je Poslanik, a.s., rekao: "Pomozi nam koliko možeš", odzvanjalo je 
u njegovim ušima. Uvidio je svu opasnost zavjere i dogovora onih koji su zalutali protiv 
slijedbenika Istine. Razmotrio je ulogu medinskih jevreja koji su se uputili u Meku da 
podstaknu Kurejšije na borbu protiv Poslanika, a.s. Poslije toga posjetili su i naselje 
plemena Benu-Gatafan da bi upotpunili svoje putovanje u cillju bodrenja. 

Nu'ajm zacrta u svojim mislima plan koji će otkloniti spletke saveznika i pomoći dini- 
islam. 

Vidje Nu'ajm da se pojačava opsada Medine, pa se uputi plemenu Benu-Kurejza s 
kojim je imao čvrste veze i blisko prijateljstvo, i reče im: 

"0 Benu-Kurejza, vi znate koliku ljubav gajim prema vama i znate moju iskrenost 
prema vama." 



Ashabi Allahovog Poslanika 



283 



Oni mu odgovoriše: 

"Divan li si ti, prijatelju naš. Ti si iskren prema nama i ne sumnjamo u tebe." 
Nu'ajm im reče: 

"Kurejšije su neprijatelji Muhammeda, pleme Gatafan je u savezu s njima radi vlastite 
koristi. Oni su stranci za Medinu, tj. nisu u stanju u kojem ste vi." 
Oni mu rekoše: 

"Koja je razlika? Svi mi prikrivamo neprijateljstvo prema Muhammedu." 
Nu'ajm im reče: 

"Vi ste u svome gradu, u kome je vaša opskrba, vaš imetak, vaša djeca i vaše porodice. 
Ne možete ga napustiti i otići u drugi grad. Kurejšije su došle da se bore protiv Muhammeda, 
pleme Gatafan je stupilo u savez s njima, a vi prekršiste sporazum o miru sa Muhammedom, 
pomažući njegove neprijatelje. Ako saveznici pobijede Muhammeda, pobjeda i plijen su 
njihovi. Ako budu poraženi od Muhammeda i izgube bitku, vratit će se u svoj grad sigurni, a 
vas ostaviti izložene osveti. Vi znate da se nećete moći boriti protiv muslimana. Oni će vas 
rastjerati i poubijati vaše muškarce, porobiti žene i oteti imovinu." 

Jevreji mu rekoše: 

"Istinu si rekao! A šta ti misliš?" 

"Mislim da ne stupite u borbu protiv Muhammeda prije nego što uzmete nekoliko 
najuglednijih Kurejšija i nekoliko njih iz plemena Gatafan, kao zalog kod sebe, tako da idu u 
borbu protiv Muhammeda dok ne ostvarite pobjedu ili zajedno budete poraženi", reče im 
Nu'ajm. 

Jevreji mu rekoše: 

"Istinu kažeš! Divan si i povjerljiv savjetnik." 

Nu'ajm napusti jevrejsko predgrađe i uputi se ka mjestu gdje su se ulogorili Kurejšije 
i njihovi saveznici. Srete Ebu-Sufjana i još neke s njim pa im reče: 

"0 skupino Kurejšija, vi znate moje osjećaje prema vama i moje neprijateljstvo prema 
Muhammedu?!" 

Oni rekoše: 

"Nikada nismo sumnjali u tebe." 
Nu'ajm reče: 

"Čuo sam nešto dok sam bio kod jevreja i smatram da vas trebam obavijestiti radi 
savjeta, pod uslovom da prikrijete i da ne razglasite ono što vam kažem." 
"To ti obećavamo!", oni odgovoriše. 

"Pleme Benu-Kurejza pokajalo se što je prekršilo sporazum sa Muhammedom", 
nastavi Nu'ajm, "i obavijestili su ga o tome, potvrđujući svoju iskrenost u čuvanju 
sporazuma o miru. Obavijestili su ga da će tražiti od vas i plemena Gatafan vaše 
predvodnike koje će poslati njemu da im on poodsjeca glave. Također su namjerili iznevjeriti 
vas, a stati na njegovu stranu. Muhammed je već primio njihov prijedlog. Zato ne šaljite 

nijednog vašeg vođu, ako ih zatraže, jer će biti ubijeni." 
Ebu-Sufjan reče: 

"0 Nu'ajme, ti si najbolji pomagač." 

Poslije toga je otišao u svoje pleme Benu-Gatafan i iznese im stvar, kao što je iznio 
Kurejšijama, i reče im da ni oni ne šalju svoje predstavnike. Ebu-Sufjan htjede iskušati 
Nu'ajmovu iskrenosti i ispitati savezništvo jevreja sa njim, pa posla Ikrimu ibn Ebi-Džehla 
i neke ljude od Kurejšija i plemena Gatafan plemenu Kurejza. Ikrime se obrati jevrejima: 

"Nismo u svojim domovima, a naši konji i deve malaksali su, zato koliko sutra, 
uranite i krenite na Muhammeda da konačno raščistimo račune s njim." 

Jevreji mu odgovoriše: 

"Danas je subota, dan u kome ništa ne radimo. Neki od nas su to prekršili, pa ih je snašla 
nesreća, i vi to znate. Nećemo se boriti protiv Muhammeda ako nam ne dadnete u zalog 
neke vaše ljude, neka ih kod nas dok ne završimo borbu protiv njega. Bojimo se negativnog 
ishoda ovoga rata koji bi se mogao okrenuti protiv nas, a vi ćete se vratiti svojim kućama i 
nas ostaviti. Muhammed je u našem gradu i mi se ne možemo boriti protiv njega." 

Ikrime im na to reče: 

"Tako mi Allaha, nećemo vam dati nijednog našeg čovjeka!" 
Kada ih napustiše, jevreji rekoše: 

"Ono što Nu'ajm reče, zaista je istina! Narod ne želi ništa drugo osim boriti se i ako vide 
priliku, iskoristit će je. Ako bude suprotno tome, vratit će se svojim kućama. Ostavit će nas 
nasamo sa Muhammedom u našem gradu." 

Vrati se Ikrime u logor Ebu-Sufjana i obavijesti ga o stavu plemena Benu-Kurejza, a 
Sufjan reče: "Tako mi Allaha, ono što je Nu'ajm rekao jeste istina!" 

Tu noć Allah, dž.š., na njih posla žestok vjetar koji im počupa šatore i rastjera konje 
i deve. Ebu-Sufjan odluči prekinuti opsadu Medine i vratiti se u Meku sa svojim 
saveznicima kratkih rukava i bez ostvarene pobjede nad muslimanima. Nu'ajmov, r.a., 
plan je uspio, učinio je ogromnu uslugu islamu. 



NOSILAC BAJRAKA 

Lice Allahova Poslanika, a.s., ozari djelo koje je izveo Nu'ajm ibn Mes'ud. Ono bi 
povod pa mu Nu'ajm postade blizak, te ga je zaduživao mnogim bitnim stvarima, 
odgovarajućim njegovoj pronicljivosti, snalažljivosti i mudrosti. 

Nu'ajm ibn Mes'ud, r.a., prenosi od Resulullaha, a.s., a bio je često u njegovom 
društvu, pa kaže: "Čuo sam Allahovog Poslanika, a.s., daje čitao Musejlemino pismo i pitao 
njegove izaslanike: 

'Sta vas dvojica kažete na ovo?' 
Oni odgovoriše: 

1 mi kažemo ono što kaže Musejlema.' 

Tada Poslanik, a.s., reče: 

'Da se izaslanici ubijaju, odsjekao bih vam glave.'" 

Na dan oslobođenja Meke, Poslanik, a.s., dade Nu'ajmu da nosi bajrak svoga plemena 
Gatafan. Dok je Ebu-Sufjan posmatrao muslimansku vojsku, ugleda čovjeka koji je nosio 
bajrak plemena Gatafan, pa upita: 

"Ko je onaj čovjek?" 

Odgovoriše mu: 

"TojeNu'ajmibn Mes'ud." 

Ebu-Sufjan reče: 

"On nam je na Hendeku zlo počinio. Tako mi Allaha, bio je najveći Muhammedov neprijatelj, 
a evo sada nosi bajrak svoga plemena i krenuo je protiv nas." 

Nakon oslobađanja Meke, Nu'ajm, r.a., učestvovao je u svim bitkama koje je vodio 
Allahov Poslanik, a.s. Također je učestvovao u ratu protiv otpadnika od vjere, bivajući 
čvrst i stamen u svojoj vjeri. 

PRESELJENJE NA AHIRET 

Do kraja svoga života Nu'ajm je živio u pobožnosti, skromnosti i bogobojaznosti. 
Otišao je svome Gospodaru sa puno dobrih djela. Preselio je na ahiret, za vrijeme halife 
Osmana ibn Affana, r.a., u Medini. Neka je Allahova milost na Nu'ajma ibn Mes'uda, 
odanog muslimana i velikog borca za islam. 



SELEME IBN EL-EKVE A, R.A. 



NJEGOVO IME I PORIJEKLO 




Njegovo ime je Seleme. Sin je El-Ekve'a, a on je sin Sinnanov, a on Abdullahov, a on 
Kušejrov, a on Huzejme, a on Malikov, a on Selmanov, a on je sin Eslema es-Selemijja. 
Nosio je nadimak Ebu-ljas. 



Hrabrost i razboritost bile su dvije karakteristične osobine Selemine ličnosti. Bio je jedan 
od najhrabrijih u svome vremenu. Jurišao je u bitkama, želeći da ga Allah, dž.š., počasti 
šehadetom. Ljudi su bježali ispred njega, a junaci ga izbjegavali zbog vještine njegova 
rukovanja sabljom i preciznosti u gađanju strijelom. 

Vješto se skrivao od neprijatelja kada se sruči na njega jer je bio izuzetno brz. 
Vjerovatno da nema primjera njegovoj brzini, jer Seleme bijaše brži od konja. 

Bio je duboko samouvjeren, u jeku bitke pomagao se ovom osobinom. Istupao bi 
kada je uviđao da može upotrijebiti svoju sablju i usmrtiti neprijatelja, a povlačio se kada 
je osjećao da mu prijeti opasnost. Napuštao je mjesto borbe, prije nego što neprijatelju 
dadne priliku da ga se dočepa. Zato je dobio nadimak: "Junak-pješak". 

U svakoj bici u kojoj je učestvovao pod vodstvom Poslanika, a.s., kao mudžahid, 
borio se u svojstvu ratnika-pješaka. Njegovo oružje bila je sablja, a sigurnost su mu bile 
njegove brze noge. Seleme ibnul-Ekve'a, r.a, bio je prvi koji je upotrebljavao način 
samostalnog ratovanja, boreći se kao pojedinac, neuvezan u vojsku. Bio je slobodni 
ratnik. U redove neprijatelja ubacivao bi nered i pometnju, a zatim bi se hitro i neprimjetno 
povlačio. 

Allah, dž.š., dao mu je jak i prodoran glas. On bi se oglašavao njime, premještajući 
se s mjesta na mjesto, što bi čudilo neprijatelja i ubacivalo sumnju u njegove redove. 



OSOBENOSTI 

Pomišljali su da se na mjestu borbe nalazi veći broj ratnika nego što u stvari jeste. 

Seleme je imao sitno tijelo i duguljasto lice. Bio je mršav, imao je duge potkoljenice, 
čvrste mišiće, knio je kosu i bradu. Iskoristio je priliku da se obrazuje u svojoj ranoj 
mladosti, naime, u trgovačkim karavanima koji su zastajali kod njegovog plemena 
savladao je čitanje i pisanje. Bio je inteligentan i oštrouman. Odlikovao se okretnošću i 
brzinom pri kretanju, sjedio je mirno i pamtio sve što se spominjalo sa velikom 
preciznošću. 

SELEME U ISLAMU 

Prije islama Seleme je živio beduinskim načinom života. Stalno je putovao između Meke 
i Medine vodeći karavane, baveći se trgovinom i pokušavajući, kroz druženje s različitim 
ljudima, shvatiti svrhu života i steći najljepše moralne osobine. Ljudi iz njegova plemena 
Eslem voljeli su ga mnogo, jer im je činio razne usluge i udovoljavao njihovim potrebama. 

Obavezivali su ga da im doprema potrebnu robu sa njegovih stalnih putovanja. 

Volio je pustinju i boravio je u njenim ravnicama i oazama, ne vezivajući se za 
određeno mjesto i ne ostajući u naseljima. Obišao je gotovo cijeli Arapski poluotok i 
čitav je njegov život bio u znaku putovanja. 

Jednoga dana Seleme je čuo za Resulullaha, a.s., iz Medine, koji je pozivao u islam. U 
svakom mjestu u koje je došao, pričalo se o Vjerovjesniku. 

U njegovo srce ušlo je svjetlo imana i shvatio je ciljeve Objave, povjerovao je u nju i 
prigrlio vjeru Allahova Poslanika, a.s., nalazeći u njoj spas od burnoga i nesređenoga 
života. Svoje biće predao je u službu vjere, braneći je svom svojom snagom i imetkom. 

Nastanio se u Medini i pristupio mudžahidskim satovima pod vodstvom Muhammeda 
ibn Abdullaha, r.a. 

JUNAK VRIJEDAN KAO ODRED 

U Medini, Seleme ibnul-Ekve'a, r.a., živio je jednostavnim i skromnim životom. Ako 
nije bio na bojnom polju i branio islam, ostajao je u mesdžidu gdje se upoznavao sa 
vjerskim propisima, slušao hadis Poslanika, a.s., i učio Kur'an svojim lijepim i milozvučnim 
glasom. 

Junaštva koja je pokazivao Seleme čudila su i zbunjivala neprijatelja. Niko nije 
vjerovao da se jedan čovjek može suprotstaviti čitavoj vojsci, a da ostane čvrst na mjestu 
borbe dok mu ne dođe pomoć i podrška. Junački podvig kojim se Seleme proslavio 
desio se u bici "Zi Kird". 

Nevjernik Ujejne ibn Muhsin ibn Bedr el-Fezarijj je, dok su se Allahov Poslanik, a.s., 

i muslimani odmarali nakon naporne bitke i pobjede u bici "Benu-Lihjan", koju, Allahovom, 
dž.š., voljom, ostvariše odlučnošću i čvrstinom muslimanskih boraca, iskoristio priliku i 
sa plemenom Gatafan napravio dogovor. Spremili su grupu konjanika i otišli u područje 
kraj Medine, gdje su bile muslimanske deve koje je čuvao jedan čovjek sa svojom ženom. 
Napadači su ubili čovjeka, oteli mu ženu, ukrali deve i uzmakli sa plijenom. Prvi koji je 
saznao za to, bio je Seleme ibn el-Ekve'a, r.a. Uzeo je luk i strijelu i brzo krenuo, a sa 
njim je bio i Talha ibn Ubejdullah, r.a. Seleme je brzo trčao i prestigao Talhu koji je jahao 
na konju, sve dok nije ustrčao na uzvišicu s koje je mogao vidjeti Ujejnu ibn Muhsina i 
ljude iz Gatafana, koji su sa svojim plijenom išli prema neselju Benu-Gatafan. Seleme je 
povikao glasom koji odjeknu cijelim područjem: "Teško vama!!!" 

Pojurio je kao munja dok nije stigao neprijatelju za leđa, a onda ih počeo gađati kišom 
strijela, zadavajući im opasne i smrtonosne rane. U isto vrijeme dozivao je Medinelije da mu 
dođu pomoći. 

Prema Selemi okrenulo se nekoliko napadača, on se nije povukao, već je stao ispred 
njih i gađao ih strijelama. Kada su gotovo stigli do njega, povukao se sa svoga mjesta i 
potrčao prema pročelju karavana. Stigao je na vrh nekog brežuljka i odatle ih zasuo strijelama. 

Tako je spriječio nastavak pokreta karavana. Tu mu se približi nekoliko jahača sa sabljama, 
želeći ga ubiti i nastaviti put jer su se bojali skorog dolaska muslimana u pomoć Selemi. 
Međutim, on je po običaju stajao na svome mjestu, gađajući ih strijelama sve dok nisu došli 
na nekoliko koraka od njega. Tada Seleme iznenada uzmače i brzo se sakri. Ovi su se 
okretali lijevo-desno ne bi li ga vidjeli. Seleme je za samo jedan trenutak, poput vihora, 
protrčao kroz njihove redove i onda se oglasio zaglušujućim glasom. Potom se popeo na 

jednu uzvisinu, uzeo luk i odapeo jednu strijelu prema vođi napadača Ujejneu, govoreći: 
"Uzmi je... ja sam sin El-Ekve'a! Danas je vaš nesretan dan!" 

Napadači su ostali zbunjeni i iznenađeni; ispred sebe su imali čovjeka koji se pojavljuje 
kao planina i nestaje, poput fatamorgane. Seleme je upotrijebio svoju taktiku ratovanja, 
bez preciznih i posebnih načela i planova, koristeći brzinu, varku i dosjetljivost. 

Njegov su poziv čule Medinlije, pa su otišli obavijestiti Resulullaha, a.s. Pošto je 
saznao o pripremi napada na Medinu, Poslanik, a.s., sazvao je vjernike i rekao im: "Na 
noge! Opasnost... opasnost (je pred nama)!" 

Oko njega okupiše se junaci na konjima i pješaci opasani sabljama. Prvi konjanik 
koji je prispio bio je Mikdad ibnul-Esved, r.a., poslije njega Ubade ibn Bišr el-Ensarijj, 
r.a., i drugi. Kada se skupila grupa, Poslanik, a.s., odredi za zapovjednika Seida ibn 
Zejda, r.a. Tražio je od njih da požure u pomoć Selemi, a ostalim muslimanima naredio 

da im se priključe čim se spreme. 

Na mjesto je borbe prvi stigao Mahrez ibn Nadle, r.a., i odmah ubio dvojicu ljudi iz 
Beni -Gatafan a. Seleme ibnul-Ekve'a, r.a., ohrabrio se dolaskom prethodnice pomoći pa stade 
gađati strijelama napadače, govoreći: "Uzmite od sina El-Ekve'a. Danas je vaš nesretan dan." 

Kada je Poslanik, a.s., sa ostalim muslimanima došao na poprište bitke, razbili su 
redove napadača, vratili dio ukradenih deva i zaplijenili što su napadači ostavili na mjestu 
borbe. 

Resulullah, a.s., odsjeo je na mjestu zvanom Zi Kird kad mu priđe Seleme ibnul-Ekve'a 

i zatraži dozvolu da ide do neprijateljskih šatora kako bi vratio preostale zaplijenjene deve. 
Rekao mu je: "Da me pošalješ stotini ljudi, doveo bih preostale deve, a ljude bih zarobio." 

Allahov Poslanik, a.s., nasmija se i uputi dovu za njega, ali mu ne dozvoli da se izlaže toj 
opasnosti. 

U Medini je Seleme, r.a., boravio neko vrijeme i učestvovao sa Poslanikom, a.s., na 
Hudejbiji, a poslije i na Hajberu. Nakon Bitke na Hendeku i otkrivanja prave slike o jevrejima, 
njihovog pokušaja prevare muslimana i zavjere protiv njih, Resulullah, a.s., odlučio je kazniti 
ih za djelo koje su počinili; to bi bila kazna zbog njihovog klevetanja i pokušaja napada na 
muslimane. Plod ove odluke bila je Bitka na Hajberu. 

Muslimani su krenuli prema jevrejima i ulogorili se na mjestu zvanom Er-Redži', u 
dolini između Hajbera i Gatafana. Tako su uradili kako bi spriječili pleme Gatafan da 
pomognu jevreje koji su im bili saveznici. Uprkos tome, ljudi iz Gatafana odlučili su da 
pomognu jevreje i da se bore na njihovoj strani, a protiv muslimana. Počeli su spremati 
ratnike za odlazak na Hajber. 

U ovom događaju pokaza se hrabrost i junaštvo Seleme ibnul-Ekve'a, r.a., koje je 
zaprepastilo neprijatelja i po kojoj je postao poznat. 

Seleme je otrčao prema pročelju Beni-Gatafana koje je išlo prema muslimanima. 
Svojim prodornim glasom pravio je zvukove kao da za njima pravi buku veliki broj 
muslimana. Ratnici Benu-Gatafana čuli su povike i buku iza sebe i pobojaše se da su im 
muslimani došli s leđa, spremni da ih pobiju, pa se brže-bolje vratiše svojim kućama. Tako 
jevreji u borbi na Hajberu ostadoše bez podrške Benu-Gatafana. 

Na početku Bitke na Hajberu, Allahov Poslanik, a.s., zatražio je od Amira ibnul-Ekve'a, 
Seleminog amidže, da recituje, pa mu je rekao: "Siđi, sine El-Ekve'a, odrecituj nam koju 
svoju pjesmu." 

Ovaj je sišao sa svoga konja, stao pred Poslanika, a.s., i počeo recitirati: 

"Uz tebe na pravoj stazi smo mi 
i na Uputi. 

Nauči nas sadaku davati 
i klanjati. 

Napade nas mnogi dušman 
Smutnju želeć'. 
Ne volimo fitnet 44 nikom 
Glasno zboreć': 

pomozinam, Gospodaru, nasuprot njih stojeć'. 
Podari nam Ti selamet molimo Te 
doveć'. " 

Resulullaha je razvedrila njegova pjesma pa mu je rekao: "Neka ti se Allah, dž.š., 
smiluje." 

Sljedećeg dana Resulullah, a.s., predao je Aliji ibn Ebi-Talibu, r.a., zastavu i naredio mu 
da krene na Hajber na čelu vojske mudžahida, među kojima je bio i Amir ibnul-Ekve'a i sin 
njegovog brata Seleme ibnul-Ekve'a. 

Nakon što im je dao završne upute: da ne ubijaju starce, žene i djecu, krenuli su na 
Hajber sa Allahovom pomoći. 

Desila se jaka i žestoka bitka. Seleme je ponovo pokazao svoju okretnost, koja se 
ne da opisati. I uprkos tome što mu je amidža poginuo, pred njegovim očima on se, ne 
klonuvši, borio i napredovao, brzinom koja zbunjuje neprijatelja. 

Amir ibnul-Ekve'a, r.a., jahao je na svom konju, sjekući sabljom glave Allahovih, 
dž.š., neprijatelja, tako da se od udaranja iskrivila njena oštrica. On je nastavio sjeći 
njome. U jednom trenutku nepažnje, iskrivljena oštrica sablje se nakon oštrog zamaha 
vrati u njegov stomak; na tom mjestu preseli. Selemu, r.a., ova tegobna scena mnogo 
rastuži, posebno što su neki govorili da on nije šehid jer nije poginuo od neprijatelja već 
od svoje ruke. Seleme je, zabrinut i uplašen, otišao Poslaniku da ga pita da li je njegov 
amidža šehid ili mu je ta počast uskraćena, kao što ljudi kažu. Allahov Poslanik, a.s., 
odgovorio mu je daje on šehid i pred ostalim muslimanima klanjao mu dženazu. 

U vezi s obavezom Alije ibn Ebi-Taliba, r.a., kao zapovjednika vojske koja je osvojila 
Hajber, Seleme je rekao: 

"Poslanik, a.s., pozvao je Aliju, a njegove oči bile su bolesne, pa mu je svojom 
pljuvačkom navlažio oči i rekao: Uzmi zastavu i kreni s njom dok ti Allah, dž.š., ne dadne 
pobjedu. Krenuo je, a ja sam ga slijedio, i nije se vratio dok mu Allah, dž.š., nije dao 
pobjedu i dok nije zabio zastavu u zemlju ispod tvrđave." 

PRISEGA NA SMRT 

Šeste godine po Hidžri, u mjesecu zul-kadetu, Vjerovjesnik, a.s., odlučio je otići u 
Meku obaviti umru, bez namjere da ratuje. Pozvao je ljude i krenuo sa sedam stotina 
muslimana na čelu. Poveli su kurbane i obukli ihrame kako bi ljudi znali da ne žele rat već 
samo posjetu K'abi. 

Vijest o njihovom izlasku stigla je do Kurejšija pa su oni pomislili da se muslimani žele 
boriti s njima. Poslali su izaslanike da pitaju Resulullaha, a.s., o namjeri njegova dolaska 
u Meku, a on im je odgovorio da je došao obaviti umru, a ne boriti se. Ali, ekstremni 
kurejšijski velikani nisu povjerovali izaslanicima i ostali su pri svom uvjerenju daje 
Muhammed, a.s., krenuo u rat s njima. Zato je Resulullah, a.s., poslao Osmana ibn 
Affana, r.a., kod Ebu-Sufjana da obavijesti Kurejšije kako nije došao radi borbe, već samo 
da posjeti K'abu. Ebu-Sufjan mu je rekao: 

"Ako hoćeš učiniti tavat, učini ga." 

"Neću to učiniti sve dok Poslanik ne tavafi", odgovorio je Osman. 

Kurejšije su spriječile Osmana da se vrati Resulullahu, a.s., do kojeg dođe vijest da 
je Osman ibn Affan, r.a., ubijen. 

Poslanik, a.s., je tada kazao: "Nećemo otići dok se ne budemo borili." 

Zatim je pozvao ljude da daju prisegu, nazvanu "Prisega ispod drveta", kojom se 

zariče na smrt i na neodustajanje od borbe. Ljudi su mu prilazili i pružali ruku, zaklinjući 
se i dajući sebe na službu Resulullahu, a.s. Među njima je bio junak-pješak Seleme 
ibnul-Ekve'a, r.a., koji je prišao Poslaniku, a.s., dao mu prisegu, a zatim sjeo po strani. 

Seleme je ovako opisao taj događaj: "Dao sam Božijem Poslaniku, a.s., ispod drveta 
prisegu na smrt, a zatim sam se povukao u stranu. Kada je završio, rekao mi je: '0 
Seleme, šta je s tobom, nisi dao prisegu?!' Rekao sam: 'Dao sam, Božiji Poslanice!' 
Rekao je: 'Još jednom.' Pa sam po drugi put dao prisegu." 

Kada je do Kurejšija stigla vijest o spremnosti Poslanika, a.s., da se sukobi s njima 
i da uđe u Meku, poslali su Suhejla ibn Amra i rekli mu: "Idi Muhammedu i sklopi ugovor 
s njima da se vrate ove godine (tj. da ne obave umru ove godine i da se vrate u Medinu). 
Tako mi Boga, neće Arapi pričati o nama da je Muhammed ušao nasilno u Meku." 

Poslanik, a.s., sastao se sa Suhejlom i sklopio ugovor sljedećeg teksta: 

"Ovo je dogovor između Muhammeda ibn Abdullaha i Suhejla ibn Amra. Dogovoren 
je desetogodišnji mir za vrijeme kojega će ljudi živjeti u miru i jedni druge neće napadati. 
Ko dođe Muhammedu od Kurejšija bez dozvole njegovoga staratelja - vratit će ga njima. 
A ko dođe Kurejšijama od onih koji su sa Muhammedom - njemu neće biti vraćeni. Svi imamo 
svoja prava, nema krađe i nema prevare. Ko želi da uđe u savez sa Muhammedom i pod 

njegovu zaštitu neka uđe, a ko želi da uđe u savez Kurejšija, i pod njihovu zaštitu - neka 
uđe." 

Mirovni je ugovor sklopljen, napisao gaje Alija ibn Ebi-Talib, r.a., a posvjedočili ljudi iz 
redova muslimana i Kurejšija. Nakon toga je oslobođen Osman ibn Affan, r.a., a Poslanik, 

a.s., zaklao je kurbane na Hudejbiji i vratio se u Medinu. U povratku mu je spuštena Objava 
sa radosnom viješću o oslobođenju Meke: "Mičemo ti dati sigurnu pobjedu; da bi ti Allah 
ranije i kasnije krivice oprostio, da bi blagodat Svoju prema tebi potpunom učinio, dabitena 
pravi put uputio." 

Također je spušten ajet o onima koji su mu dali prisegu na smrt pod drvetom: "Allah je 
zadovoljan onim vjernicima koji su tise pod drvetom na vjernost zakleli. On je znao šta je u 
srcima njihovim, pa je spustio smirenost na njih /'nagradit će ih skorom pobjedom. " 



MEDINSKI MUFTIJA 



Nakon Resulullahovog, a.s., preseljenja na ahiret, Seleme se mnogo ražalostio. 
Sjećao se: "Borio sam se sa Poslanikom u sedam bitaka, a sa Zejdom ibn Harisom, r.a., 
u devet." 

Čitav Selemin, r.a., život bio je u znaku borbe na Allahovom putu, a njemu je Allahov 
Poslanik, a.s., rekao: "Naš najbolji pješak-ratnik je Seleme ibnul-Ekve'." 

Seleme se poslije posvetio traženju znanja i izučavanju vjerskih propisa. Stalno je 
boravio u mesdžidu i na predavanjima uleme dok nije postigao visok stupanj znanja i 
cjelovito shvatanje vjerskih propisa. Ljudi su ga voljeli zbog njegove iskrenosti, jasnog 
mišljenja i otvorenosti. 0 njemu je njegov sin Kajs rekao: "Moj otac nikada nije slagao." 

Seleme, r.a., prenosi od Poslanika, a.s.: "Rekao je Allahov Poslanik, a.s.: 'Ko god 
kaže na mene neistinu, koju ja nisam rekao, neka pripremi za sebe mjesto u vatri.'" 

Seleme, r.a., stekao je toliko znanja daje drugima objašnjavao vjerske propise, pa 
je dobio nadimak "Medinski muftija". Ljudi su dolazili u mesdžid i pitali ga, a on im je 
odgovarao i tumačio. 

Dijelio je siromašnima, orošenih očiju od samilosti i brižljivosti. Dijeljenje u ime Allaha, 
dž.š., bilo mu je najdraže djelo i da su mu tražili da im da život, ne bi se dvoumio da im 
ga da. Ljudi su to znali, pa bi neko, kada bi tražio od njega nešto, rekao: "Molim te za to 
u ime Allaha, dž.š.." 

Pojedini članovi njegove porodice počeli su ga koriti zbog toga što je mnogo dijelio, 
pošto se mnogo čega odricao da bi dao drugome, a on im je jednostavno odgovorio: "Ko 
ne daje u ime Allaha, dž.š., pa u ime koga će davati?" 

PRESELJENJE NA AHIRET 

Seleme, r.a., živio je dugo, doživio je slučaj ubistva halife Osmana ibn Affana, r.a. 
Poslije toga shvatio je da su se pred muslimanima otvorila vrata smutnje i da će dani koji 
dolaze za njih biti teški. Napustio je Medinu i povukao se od ljudi. Iselio se u Rebzu, mjesto 
u kojem je bio Ebu Zerr el-Gaffari, r.a., i tu provodio dane u pobožnosti i povučenosti, žaleći 
zbog onog što je među muslimanima. 

Sedamdeset četvrte godine po Hidžri, obuzet žudnjom za Medinom i željom da posjeti 
mezar Allahovoga Poslanika, a.s., otišao je u grad i u njemu proveo tri dana. Tu u Medini ga 
zateče smrt, i u njoj ga i ukopaše. 

Neka se Allah, dž.š., smiluje Selemi ibnul-Ekve'u, hrabrom vjerniku, odvažnom 
muslimanu, skromnom pobožnjaku. 



EL-BERA' IBN MALIK, R.A. 

NJEGOVO IME I PORIJEKLO 

Njegovo ime je El-Bera', sin je Malikov, a Malik je sin Nadirov, a on sin Damdamov, 
a on Zejdov, a on Haramov, a on Džundubov, a on Amirov, a on Ganmov, a on Adijjev, 
a on je sin En-Nedždžara el-Ensarijja. Brat mu je bio Enes ibn Malik, sluga Poslanika, a.s., 
i prenosilac njegovih hadisa. 

Majka mu je Ummu Sulejm, plemenita i dobra žena koja je među prvima prešla na 
islam. 



PRIMANJE ISLAMA 

El-Bera' ibn Malik, r.a., odrastao je u kući u kojoj se znalo za islam. Majka mu je bila 
bogobojazna vjernica koja je željela da joj djeca postanu iskreni borci na putu pravde i 
istine, pokorni i vjerni najčasnijem vjerovjesniku i poslaniku Muhammedu, a.s. Dva člana 
ove porodice proslaviše se služeći dini-islamu i pokloniše svoje živote za vjeru. Prvi od 
njih je Enes ibn Malik koga je majka u njegovoj desetoj godini poklonila Poslaniku, a.s., 
rekavši: "0 Božiji Poslanice, ovo je moj sin Enes, poklanjam ga tebi... neka te služi, pa 
moli Allaha, dž.š., za njega." 

Resulullah, a.s., približio gaje sebi i poljubio između očiju, te zamolio Allaha, dž.š., 
za njega riječima: "Gospodaru moj, povećaj mu imetak i potomstvo, blagoslovi ga i uvedi 
u Džennet ..." 

Enes ibn Malik, r.a., služio je Resulullaha, a.s., sve do njegovoga preseljenja na ahiret, 
a poslije njega živio je do svoje devedeset devete godine, opskrbljen velikim brojem djece i 
unučadi i velikim imetkom, zahvaljujući blagoslovu plemenitoga Vjerovjesnika, a.s., i njegovoj 
dovi. Imao je i bašču koja je rađala dva puta godišnje. 

Njegov brat, El-Bera' ibn Malik, r.a., poklonio je svoj život Uzvišenom Allahu, boreći se 
na Njegovom putu i braneći čistu vjeru svom snagom i odlučnošću koju mu je Allah, dž.š., 
podario. 

OSOBENOSTI 

El-Bera' ibn Malik bio je sklon šutnji i razmišljanju. Malo je govorio, u društvu tih, a u 
ratnim pohodima bi se preobrazio u razarajući uragan pred kojim su uzmicali i bježali poznati 
junaci, znajući njegovu prodornost i hrabrost i umijeće korištenja sablje. 

Možda riječi vođe vjernika Omera ibnul-Hattaba, r.a., najbolje govore o ličnosti El-Bera'a 
i njegovoj hrabrosti. Rekao je: "Ne postavljajte El-Bera'a ibn Malika na čelo vojske, uništit će 
je svojom nedostižnom prodornošću, nadiranjima i napadima." 

El-Bera' imao je kovrdžavu smeđu kosu, bio je vitak, srednjega, skoro niskoga rasta, 
mršav, crnomanjast, mišićavoga lica. Nije ga zanimao izgled, nije se dotjerivao niti je 
birao odjeću, cijeli svoj život je poklonio džihadu - borbi i žrtvi na Allahovom, dž.š., putu. 
Kad bi čovjek vidio njegovu nježnu vanjštinu i mali rast, nikada ne bi pomislio daje on junak 
za kojim su silna junaštva i podvizi, i čije ime je svrstano u epopeju islamskoga junaštva i 
džihada, legendarna ličnost koja je ispisala zlatnu stranicu historije. 

El-Bera' je imao mehak i umilan glas i bio je jedan od dvojice koje je Poslanik, a.s., 
izabrao kao rivale karavanskim pjesnicima. Endžeše el-Habeši 45 bio je rival ženama, a 
El-Bera'a ibn Malik rival muškarcima. 

BITKA NA JEMAMI 

Kada je Božiji Poslanik, a.s., preselio na ahiret, hilafet je preuzeo Ebu-Bekr, r.a. 
Prvo sa čime se suočio bilo je otpadništvo od islama nekih arapskih plemena i njihov 
povratak u džahilijet, sa svim onim što on nosi od idolopoklonstva i višeboštva. To je 
predstavljalo pravu opasnost za opstanak istinske božanske poruke. 

Ebu-Bekr es-Siddik, r.a., suprotstavio se otpadnicima svom žestinom, odlučnošću i 
vjerom, a to su kasnije postali poznati ratovi protiv otpadništva. Najopasniji murtedluk- 
otpadništvo koje je upoznao Arapski poluotok bilo je otpadništvo plemena Benu-Hanife, 
pomagača Musejleme ibn Habiba, poznatog kao Musejlema el-Kezzab (lažac). 

Halifa Ebu-Bekr, r.a., počeo se spremati za borbu protiv Allahovih, dž.š., neprijatelja. 
Kada su se osjetili spremnim za nove ratne pohode, Ebu-Bekr poslao je Musejlemi 
vojsku na čelu sa Ikrimom ibn Ebi-Džehlom, r.a., i Šurahbilom ibn Hasnom, r.a. Ova 
vojska nije mogla izaći na kraj sa plemenom Beni-Hanife koje je imalo skoro četrdeset 
hiljada vojnika, zato je halifa poslao pojačanje na čelu sa Halidom ibnul-Velidom, r.a., 
Allahovom isukanom sabljom. 

Kada je čuo vijest o Halidovom dolasku, Musejlema se ulogorio na mjestu zvanom 
Akree, blizu Jemame. Mobilizirao je sva plemena koja su mu bila pokorna u to vrijeme, 
na čelu sa plemenom Benu-Hanife, razjarujući u njima predislamski fanatizam i duh 
plemenske pristrasnosti. Po dolasku na mjesto bitke, Halid upotrijebi svoje ratno iskustvo i 
podijeli vojsku na tri dijela, svaka je grupa vojske nosila svoj bajrak. Sabita ibn Kajsa ibn 
Šemmasa, r.a., postavio jeza bajraktaraensarija, Salima štićenika Ebu-Huzejfe, r.a., za 
bajraktara muhadžira, a ostalim Arapima imenova po bajraktara za svako pleme. 

Kod prvoga susreta muslimani pretrpješe poraz od ratnika Benu-Hanife, koji uspješe 
stići do Halidovog šatora i umalo ubiti njegovu ženu Ummu Temim. Tada su se podigli 
muslimanski glasovi bodreći na borbu i žestinu: "Ovi, kojima je spuštena sura El-Bekara, 
neistina je danas poražena..." Nakon ovoga, ovi iskreni vjernici pokazali su junaštva 
kakva historija ne bilježi. 

Sabit ibn Kajs, bajraktar ensarija, ukopao je noge u pijesak da se učvrsti u svojoj 
nepokolebljivosti i tako je ostao sve do svoje pogibije. 

Zejd ibnul-Hattab, r.a., brat Omera, r.a., jurnuo je u borbu, govoreći: "0 ljudi, stisnite 
zube! ...udrite po neprijatelju... samo naprijed! Tako mi Allaha, neću progovoriti dok ne budu 
poraženi, ili dok ne sretnem Allaha sa opravdanjem za nemoć." Nastavio se boriti sve dok 
nije poginuo. 

Ebu Huzejfe, r.a., prodirao je vičući svojim gromkim prodornim glasom između safova 
muslimana: "0 vi kojima je spušten Kur'an... Ukrasite ga svojim djelima!" I on se borio 
dok nije bio ranjen. 

El-Bera' ibn Malik, r.a., govorio je ljudima oko sebe: "0 Ensarije, neka niko od vas 
ne razmišlja o povratku u Medinu! Vi od danas nemate Medine... Samo Allah... zatim 
Džennet!" 

Muslimani su uspjeli odbiti napad, a lažov Musejlema povukao se. Vojska se rastavila 
i svaka osnovala tabor sučeljen drugom protivničkom taboru. Halid ibnul-Velid, r.a., 
izdvojio se, izazivajući na dvoboj: "Ja sam Ibnul-Velid... Ja sam Ibn-Amir i Ibn-Zejd... Va 
Muhammedah 46 ...", a nije ni s kim izašao na dvoboj, a da ga nije ubio. Nakon dvoboja, 
rat se ponovo zaoštrio. Muslimani su učvrstili svoje položaje i na čelu sa plemenitim 
ashabima, r.a., u najtežim trenucima pokazali izdržljivost i čvrstinu. Potisnuli su Musejlemu 
i njegovu vojsku i prisilili ih da se zajedno sa plemenom Benu-Hanife povuku u tvrđavu 
zvanu "Bašča smrti". Pozatvarali su vrata tvrđave i nastavili bitku strijelama, ranivši ili 
ubivši mnoge muslimane. 

El-Bera' ibn Malik namjerio je ući u "Bašču", pa je visokim glasom povikao: "0 muslimani, 
pomozite mi da uđem unutra!" Tu ga je okružilo nekoliko jakih ljudi, stavili su ga na oklop i 
ponijeli na kopljima do zidina "Bašče", a zatim ga ubacili u unutrašnjost tvrđave. Halid ibn 
Velid posmatrao je ovaj zadivljujući prizor, prateći ga riječima: "Na njiih, ensarijski mladiću!" 

El-Bera' je uletio među Musejleminu vojsku i počeo kositi ispred sebe, ubijajući i ranjavajući, 

a oni su, zatečeni ovim činom, bježali glavom bez obzira. El-Bera' krenuo je u pravcu vrata 
želeći omogućiti muslimanima ulaz, ali su ga Musejlemini vojnici dočekali sa sabljama i 
kopljima. Tu ih je on potisnuo poput nadolazeće bujice, razmahujući sabljom oko sebe sve 
dok se nije probio do vrata i otvorio ih. 

Muslimani su ušli i navalili na vojsku nevjerstva, idolopoklonstva i laži, želeći smrt 
njihovom lažnom poslaniku, koji se bio zavukao iza zida. Do njega je došao Vahšij ibn Harb, 
Hamzin ubica, zamahnuo je nožem i zabio ga u Musejlemin vrat, zatim mu se primakao 
Simak ibn Harše Ebu-Dudžane i dokrajčio ga udarcem mača. 

Tako muslimani, Allahovom voljom, podvigom junaka El-Bera'a ibn Malika, r.a., 
ostvariše veliku pobjedu. On je u ovoj bici zadobio preko osamdeset rana, što od mača, 
što od uboda strijela i kopalja. 

Halid ibn Velid naredio je da se El-Bera' prenese u šator sa posebnom njegom i 
liječenjem zadobijenih rana. Sam je nadzirao njegovo liječenje, cijeneći i uvažavajući 
ono što je uradio na Allahovom putu. Liječenje je trajalo pun mjesec dana, da bi mu se 
zatim Allah, dž.š., smilovao izliječivši silne rane. 

ŽELJA ZA ŠEHADETOM 47 
NA ALLAHOVOM, DŽ.Š., PUTU 

El-Bera', r.a., vratio se borbi na Allahovom putu, boreći se protiv nevjerstva i 
idolopoklonstva gdje god bi ga našao, šireći riječ istine i pravde. Želio je pokloniti svoj 
život na Allahovom putu, a slogan su mu bile riječi: "Allah... i Džennet." 

Ovaj je veliki čovjek bio učesnik svih bitaka za vrijeme života Božijeg Poslanika, 
a.s., a nastavio se boriti i poslije njegove smrti kao da se obavezao poginuti na bojnom 
polju. On nije ulazio u borbu kao što su to radili drugi obični borci i junaci, već bi se 
bacao snažno i sa imanom, ne vodeći računa o smrti. 

El-Bera' ibn Malik, r.a., izdvajao se od ostalih boraca jačinom u rukama koja se 
rijetko viđa kod ljudi. 

Enes ibn Malik, r.a., prenosi od svog brata El-Bera'a, r.a., daje rekao: "Sreo sam u 
bici sa Musejlemom čovjeka zvanog Himarul-Jemame. To je bio jedan gorostas koji još 
nije bio ni upotrijebio svoj mač. Udario sam ga u noge lahko, kao da sam promašio, a on pade. 
Uzeo sam njegov mač, a svoj vratio u korice, ali taj mač mi puče nakon prvoga udarca." 

Jednom se El-Bera' razbolio, pa su prijatelji, braća i poznanici požurili da ga posjete. 
Zagledao im se u lica, šuteći i smireno, kao da im čita misli. Zatim je rekao: "Možda se 
bojite da ću umrijeti u krevetu?! Ne, tako mi Allaha, neće me Allah, dž.š., lišiti pogibije na 
Njegovom putu." Čim je ozdravio, priključio se muslimanskoj vojsci u osvajanju Iraka i 

Perzije. Tamo je iznova pokazao svoja junaštva koja su potvrdila već dokazanu smjelost i 
čvrstinu. 

U jednom od osvajanja Perzijanci su poraženi od muslimana, pa su se utvrdili u kulu 
opasanu visokim zidom. Opsada kule i pokušaj prelaska zidina je potrajao. Perzijanci su 
bacali željezne lance na čijim krajevima su bile vezane užarene kuke za kačenje mesa. Te 
kuke bi se zabadale u tijela muslimanskih boraca i tako ih, ranjene ili mtrve, dizali u kulu. 
Jedna od tih kuka zabola se u tijelo Enesa ibn Malika, El-Beraovog brata. Kada gaje El-Bera' 
vidio, uhvatio je lanac, ne obraćajući pažnju što je užaren i što mu prži meso, tako da se sve 
dimilo iz njega. Zatim je ispravljao kuku sve dok je nije izvukao iz bratovog tijela i tako ga, 
Allahovim emrom, spasio sigurne smrti. Kada se spustio na zemlju, na ruci mu više nije bilo 
mesa, ostale su samo kosti. Ostao je na liječenju dok se nije oporavio i dok mu ruka nije 
zamladila. 

BITKA KOD EHVAZA 48 

El-Bera', r.a., vratio se džihadu čim je za to stekao minimalne zdravstvene uvjete, 
nadajući se i očekujući ostvarenje životne mu želje i cilja kome je stremio - poginuti na 
Allahovom, dž.š., putu i pridružiti se Njegovom časnom Poslaniku, a.s. 

I došlo je vrijeme ostvarenja njegova sna. Rat na Ehvazu je bio u toku, a posebno 
velika bitka kod grada Tustura. Kada je Hurkus ibn Zuhejr osvojio ehvazijsku čaršiju, 
Hurmuzan je pobjegao sa vojskom prema Ramehurmuzu, gdje se utvrdio u kuli opasanoj 
zidinama. Muslimani su dugo opsijedali kulu, pa kada je život unutar zidina postao 
nesnošljiv, Hurmuzan je zatražio primirje, pristajući izdvajati džizju. Hurkus je preko 
svojih pretpostavljenih dostavio ovaj zahtjev halifi te on pristade sklopiti mir sa 
Ramehurmuzom, Tusturom, Džundu Jesborom i drugim gradovima. Rat u tom području 
je splasnuo, a gradovi su nastavili izdvajati džizju. 

Međutim, perzijski kralj Jezdedžird poče huškati i podsticati Perzijance na borbu 
protiv muslimana. Govorio je kako su muslimani zavladali njihovom zemljom i narodom, 
proširili svoju vjeru i sproveli zakone, namjeravajući tako u narodu probuditi perzijski 
nacionalizam. Počeli su se spremati za progon muslimana, dogovorivši se da u ratu 
protiv njih ostanu jedinstveni, i da krenu ka gradu Basri. 

Vijesti o velikom pohodu koji spremaju Perzijanci doprle su i do halite Omera ibnul- 

Hattaba, r.a., pa je on pisao S'adu ibn Ebi-Vekkasu, r.a., u Kufu da opremi veliku vojsku u 
pravcu Ehvaza, na čelu sa Nu'manom ibn Mukarrinom, r.a. Tražio je od njega da upotrijebi 
sve što je u njegovoj moći, a spomenuo mu je i neka imena istaknuta po hrabrosti i čestitosti. 
Naredio je da se za vojskovođe postave: Džerir ibn Abdullah el-Bedželijj, Džerir ibn Abdullah 
el-Humejrijj, Suvejd ibn Mukarrin i Abdullah ibn Zi Sehmejn, r.a. U isto vrijeme halifaje poslao 

pismo i Ebu-Musau el-Eša'riju, r.a., u Basru da opremi vojsku na Ehvaz pod vodstvom 
Suhejla ibn Adijja, r.a., i da s njim bude: El-Bera' ibn Malik, Asim ibn Amr, Medždže' ibn Sevr, 
K'ab ibn Sevr, Huzejfe ibn Muhsin, Arfedže ibn Herseme, Abdurrahman ibn Sehl i Husajn ibn 
M'abed, r.a. Također je naredio da za glavnog vojskovođu oba odreda, i onih koji im se 

naknadno pridruže ili priteknu u pomoć, postavi Ebu-Sebrea ibn Ebi-Ruhma, r.a. 

En-Nu'man ibn Mukarrin, r.a., pokrenuo je vojsku iz Kufe ne čekajući dolazak odreda iz 
Basre. Tu Hurmuzan vidje zgodnu priliku da raskine ugovor i prekine primirje misleći da će 
pobjeda nad En-Nu'manovom vojskom značiti i konačnu pobjedu Perzijanaca. Stigao je 
Hurmuzan na čelu vojske naspram En-Nu'mana, a do bitke je došlo kraj grada 
Ramehurmuza, u mjestu Irbil. Kada se povela bitka, zbog njene žestine, prašina je cijeli 
prostor zaklonila od svjetlosti dana, a muslimani pokazaše požtrvovanost i bezgraničnu 
hrabrost, ne prežući od smrti. Hurmuzan je, poražen, pobjegao u Tustur, prepuštajući 
muslimanima Ramehurmuz i sve što je ostavio iza sebe od oružja, municije, ratne opreme 
ihrane. 

Vijest o ovom događaju doprla je i do mudžahida Basre, te su oni direktno krenuli ka 
tusturskoj tvrđavi gdje se krio Hurmuzan. Tu su se sreli sa odredom iz Kufe, ujedinili su 
vojske pod vodstvom Ebu-Sebrea ibn Ebi-Ruhma, r.a., i tako izvršili zapovijed halife 
Omera, r.a. Muslimani su stegli obruč oko Tustura gdje je Hurmuzan sakupio ogroman 
broj ljudstva i ratnika, zatrovanih žarom nacionalizma i idolopoklonstva. Njihov tako veliki 
broj odvratio je muslimane od direktnoga sukoba i ostvarenja pobjede. 

Kada je halifa saznao za ovu situaciju, pisao je Ebu-Musi el-Eša'riju, r.a., da im 
odmah i sa velikim pojačanjem pritekne u pomoć i da preuzme vodstvo ujedinjenih 
muslimanskih snaga sastavljeno od mudžahida Kufe i Basre. Ebu-Musa el-Eš'ari držao 
je u obruču Tustur, uz stalne bitke; bilo u obliku dvoboja bilo u obliku sukoba vojski. To, 
kao i dugotrajna opsada i povelik proj poginulih iscrpilo je muslimanske snage. 

Ti dani bilježe junaštvo El-Bera'a ibn Malika, r.a., koje zaslužuje da na stranicama 
historije bude ispisano zlatnim slovima. U ovoj bici El-Bera' samo u dvobojima ubio je 
stotinu perzijskih vojnika, ne brojeći one koji su u susretima dvije vojske pali od njegova 
mača. 

SEHADET 

Pamtili su muslimani koliko je Poslanik, a.s., volio El-Bera'a ibn Malika, kao što su se 
sjećali i Poslanikovih riječi kazanih o njemu. Podsjetili su El-Bera'a na to, pitajući ga: 

"Sjećaš li se, El-Bera', kada je Poslanik, a.s., rekao: 'Možda neko, zaprašen i neuredan, 
koji nema u posjedu ni dvoju odjeću da preobuče, kome niko ne pridaje pažnju, kada zamoli 
Allaha, dž.š., nešto, On mu ispuni dovu. Od njih je El-Bera' ibn Malik.'" 

El-Bera' odgovori: 

"Sjećam se." 

Zatim su mu rekli: 

"0 El-Bera', moli Allaha, dž.š., da pobijedimo i da budu poraženi." 
El-Bera' je podigao pogled prema nebu i digao ruke, moleći Allaha čista srca i iskrene 
vjerničke duše: 

"Moj Gospodaru, porazi naše neprijatelje i učini nas pobjednicima. Pridruži me Tvome 
miljeniku Poslaniku, a.s." 

Krenuli su muslimani u pravcu Perzijanca, a oni su krenuli prema muslimanima. Bitka se 
rasplamsala... padali su mrtvi i ranjeni, njihov broj se povećavao iz sahata u sahat... Šehadeti 
i tekbiri su odzvanjali prostorom. Tu i tamo čuo se poziv za pomoć ili vrisak. Neustrašivi 
borac i smjeli ratnik El-Bera' borio se, žudeći za pogibijom na Allahovom putu. 

Muslimani su ostvarili pobjedu u ovom okršaju, a Perzijancu su poskakali u rovove koje 
su mudžahidi provalili i odatle ih prisilili na povlačenje u kulu, koja je zbog njihovog velikoga 
broja brzo postala pretijesna. Jedan od Perzijanaca došao je do Ebu-Muse el-Eš'arija, r.a., 
i zatražio od njega garanciju za sigurnost. Kada je dobio garanciju, obavijestio ih je o prolazu 
kroz koji muslimani mogu prodrijeti u kulu; kroz vodeni kanal koji vodi u kulu. Ebu-Musa je 
odabrao hrabre i iskusne ljude, dobre plivače, koji su se s lahkoćom kretali kroz vodu. Prvi 
iz skupine u kulu je izbio Abdullah ibn Mugaffel el-Muzenijj, r.a., za njim i ostali. Poubijali su 
stražare, preneražene njihovom pojavom, i otvorili kapije na koje su nagrnuli muslimani, 
spremni i naoštreni za borbu. 

Hurmuzan se neko vrijeme uspijevao odupirati, i prije nego se povukao u zatvoreni 
i nepristupačni dio kule, ubio je El-Bera'a ibn Malika, r.a., i Medždže'eta ibn Sevra, r.a. 
Kada su ga pritijesnili sa svih strana, obratio se muslimanima: 

"Imam tobolac sa stotinu strijela. Ako mi se bilo ko pokuša primaknuti, bit će pogođen. 
I kakva vam je korist od toga što ćete me zarobiti kad ubijem stotinu vaših ljudi?" 

"Šta hoćeš?", pitali su ga. 

On odgovori: 

"Hoću garanciju, ako se predam da ćete me odvesti vašem halifi Omeru ibnul-Hattabu, 

da mi on sudi." 

Pristali su na to, a on je bacio luk i strijelu i predao se. Tako su ga vezanog odveli Omeru 
ibnul-Hattabu, r.a. 

El-Bera' ibn Malik, r.a., pridružio se onome koga je volio, ko mu bijaše plemeniti uzor i 
uzvišeni primjer. Pridružio se Poslaniku i miljeniku Muhammedu, a.s., sretan što se ostvario 
njegov san - pogibija na Allahovom putu, za koju je kroz čitav život išao sa sloganom: "Allah 
i Džennet." 

Allah, dž.š., smilovao se El-Bera'u ibn Maliku. 



IJAD IBN GANM, R.A. 



NJEGOVO IME I PORIJEKLO 



Ime mu je ljad, sin je Ganmov, a on je sin Zuhejrov, a on Ebi Šeddadov, a on Rebi'in, 
a on Hilalov, a on Vuhejbov, a on Dabbeov, a on El-Harisov. El-Harisjesin Fehrael-Kurešijja 
el-Fehrijja. Bio je amidžić povjerenika ummeta - Ebu-Ubejdea ibnul-Džerraha, r.a. 



OSOBENOSTI 



ljad ibn Ganm potiče iz ugledne kurejšijske porodice u Meki. Njegov otac Ganm ibn 
Zuhejr el-Fehrijj bio je jedan od kurejšijskih trgovaca i poglavara Meke, po svom ugledu 
i gospodstvu odgovarao je Benu-Abdul-Muttalibu, Benu-Abduš-Šemsu, Benu-Džahšu i 
drugim poznatim mekelijskim starješinama, ljad je odrastao u blagostanju. Posjedovao 
je obilan imetak, imao je i svoje robove kao sluge. Kurejšije su ga cijenile i uvijek svečano 
dočekivale, ukazujući poštovanje njemu i njegovome ocu. ljad je bio obrazovana ličnost. 

Vrijeme je provodio u lovu, jahanju, pribavljanju i izradi oružja. U životu mu nije ništa 
manjkalo - svi njegovi zahtijevi bili su udovoljeni i sve njegove želje ispunjene. Među 
svijetom je bio poznat po svojoj inteligenciji i pronicljivosti. Mirno i staloženo je posmatrao 
ljude, proučavao ih je pokušavajući prodrijeti u njihovu psihu. Odatle bi često izraslo 
prijateljstvo s tim ljudima. 

Imao je nadimak "Opskrbnik putnika namjernika", jer je hranio i pomagao prijatelje 
prilikom putovanja kada bi im ponestalo opskrbe. Zbog njegove velikodušnosti i primjernog 
ahlaka Ibn-Kajs je zabilježio sljedeće stihove: 

"ljad, ko taj ljad od Ganm a bijaše ? 
To je onaj kog ljudi najviše volješe. " 
Bio je srednjega rasta, čvrste građe, izraženih mišića, nježne tamne puti, okrugla lica, 
krupnih očiju, imao je gustu kosu koju je često knio. 

PRIMANJE ISLAMA 

ljad ibn Ganm je pokasno primio islam, kao i većina velikana Kurejšija. Njegov ulazak u 
islam nije bio lahak. Bio je gospodin kome su se pokoravali i bio je cijenjen u svojoj familiji, pa 
je od samog početka islama uključen u mušričku kampanju protiv islamske misije. Učestvovao 
je u borbama protiv Poslanika, a.s., i muslimana na Bedru, Uhudu i Hendeku kao žestok 
borac. 

Poslije Bitke na Hendeku ljad je počeo razmišljati o Allahovom Poslaniku, a.s. 
Primijetio je njegovu ustrajnost i iskrenost u dostavljanju Objave i širenju islama, uprkos 
svim tegobama i nedaćama koje su ga pratile. Dobro je poznavao Muhammeda, a.s., 
poštivao ga i cijenio, znao je njegove vrline, njegovu povjerljivost, iskrenost, čistotu i 
čednost duše. 

Jednoga dana ljad ibn Ganm je u tajnosti izašao iz Meke i otišao u Medinu gdje se 
susreo sa Resulullahom, a.s., i pred njim objavio svoj islam. Poslije nekog vremena 
napustio je Meku i nastanio se u Medini. Priključio se muslimanskome džematu i našao 
zaštitu i utočište pod zastavom Muhammeda, a.s. Time je uvršten među hrabre ashabe 
muhadžire. Tu se posvetio izučavanju Kur'ana i učenju vjere. 

ŠUTLJIVI MUDŽAHID 

ljad, r.a., naselio se u Medini. Nakon određenog vremena Božiji Poslanik, a.s., odlučio 
je ići u Meku, hodočastiti Mesdžidul-haram i obaviti umru. Bilo je to šeste godine po 
Hidžri. S njim je bio i ljad ibn Ganm, r.a. 

Učestvovao je u svim pohodima i ratovima koje je vodio Poslanik, a.s., u to vrijeme. 
Prilikom osvajanja Meke ljad, r.a., predvidio je jedan od muslimanskih odreda. Odlučio 
se za borbu u kojoj će ili pobijediti ili biti šehid. Na dan Hunejna ljad je bio nepokolebljiv 
i ustrajan, zajedno sa ostalim muslimanima, kada su iznenadili Benu-Hevazin u dolini 
Hunejna. Zahvaljujući Allahu, dž.š., Koji je njemu i ostalim muslimanima podario 
ustrajnost, ostvarena je pobjeda. U borbi i opkoljavanju plemena Benu-Sekit u Taifu 
proveo je mnogo vremena. 

Poslanik, a.s., preselio je svome Gospodaru, a naslijedio gaje Ebu-Bekr, r.a., u doba 
kada su se pojedina arapska plemena počela odmetati od islama. Stanovnici Meke i Medine 
i pojedina beduinska plemena čvrsto su čuvali svoju vjeru. Muslimani su, sa spremnošću da 
daju svoje živote, bili okupljeni oko Ebu-Bekra, r.a., koji ih je predvodio u borbi protiv odmetnika. 

ljad, r.a., priključio se vojsci Halida ibn el-Velida, r.a., i učestovao u najvećoj bici protiv 

odmetnika Musejleme ibn Habiba el-Kezzaba, plemena Benu-Hanife i nekih susjednih 
plemena. Opremio je veliku vojsku sa više od četrdeset hiljada vojnika. Poslije pobjede koja 
je pripala muslimanima u Bici na El-Jemami i smaknuća Musejleme, ljad je kao vođa odreda 
bio zadužen da ide na sjever prema Iraku radi dokrajčivanja pobune nekih arapskih plemena. 
Stigao je do mjesta El-'lrad, između En-Nebadža i Hidžaza, i presudio pobunjenicima. Tamo 
je ostao sve do nove naredbe za pokret. 

DEVMETUL-DŽENDEL 

Poslije stabiliziranja situacije na Arapskom poluotoku i ponovnog ujedinjenja stanovnika 
pod okriljem islama, jedan vitez islama vodio je vojsku u raznolike i pojedinačne napade 
na iračka područja. Borio se i zadobijao veliki ratni plijen. Bio je to El-Musenna ibn Haris 
eš-Šejbani, r.a., koji je želio da muslimani krenu u osvajanje Iraka i širenje dini-islama u 
njemu, kako bi ukinuli perzijski utjecaj na tom području. El-Musenna je pisao halifi, tražeći 
pojačanje i zvaničnu dozvolu za pohod. Napisao je: "Ako mi pošalješ pojačanje, čut ćeš 
za to. Arapi će se svi meni priključiti i Allah, dž.š., ponizit će mnogobošce. Još da ti 
kažem, stranci nas se boje, strahuju i bježe od nas." 

Složio se halita Ebu-Bekr, r.a., sa mišljenjem El-Musenne, te je izradio plan za 
osvajanje Iraka pomoću dvije skupine vojske. 

Jedna će krenuti sa istoka u pravcu sjevera, prema mjestu El-Hiri. Osvajanje bi 
vodio Halid ibnul-Velid, r.a., koji je uspješno okončao borbe sa lažovom Musejlemom i 
njegovim pristalicama; druga skupina išla bi sa zapada u pravcu sjevera pod vodstvom 
ljada ibn Ganma, r.a., i također, osvajala područja, kako bi se nakon toga srela sa 
Halidovom vojskom u mjestu El-Hira. 

Ova operacija imala je za cilj prikliještiti neprijatelja. 

Halifa posla poruku za brzi pokret: 

"Zaista, Allah, dž.š., ti je pomogao, pa kreni ka Iraku i počni od morske luke gdje su 
žitelji Sinda i Hinda. Napreduj dok ne sretneš ljada." 

Slično je napisao i ljadu ibn Ganmu, r.a., koji se nalazio u mjestu El-'lrad: 
"Idi dok ne dođeš do mjesta El-Mesih, počni od njega, zatim odozgo uđi u Irak i napreduj 
dok ne sretneš Halida. Onome ko želi da se vrati iz pohoda dozvolite, ne tjerajte nikoga 
silom. Požurite ka El-Hiri, ko od vas prvi dođe do nje, on je vođa ostalima. Kada se 
sastanete u El-Hiri i kad provalite tvrđavu Perzijanca i budete sigurni da nećete biti napadnuti 
iz pozadine, neka jedan od vas pomogne muslimanima i ovom drugom. A taj drugi neka 
navali na Allahove i vaše neprijatelje od stanovnika Perzije, na njihove kuće i centar njihove 
snage - El-Medain. Borite se, ustrajno im se suprotsavljajući i tražite pomoć od Allaha, dž.š.. 
Bojte se Allaha, dž.š., i dajite prednost ahiretu nad dunjalukom, pa ćete ih dobiti zajedno. 

Nemojte izabrati dunjaluk, pa će vam i on biti oduzet. Čuvajte se svega na šta vas je Allah, 
dž.š., upozorio. Klonite se grijeha i požurite sateobom; čuvajte se ustrajnosti u grijesima i 
odgađanjateobe..." 

Halifa nije želio da u osvajanju Iraka učestvuje ijedan musliman pod prisilom, želio je 
samo dobrovoljce. Ijad je dostavio svojim vojnicima halif ine naredbe, a isto to je uradio i 
Halid. Koje od vojnika želio da se vrati svojoj kući bilo mu je dozvoljeno, pa se veliki broj 
vojnika razišao, a vojska se umanjila i znatno oslabila. Isto se desilo i sa Halidovom skupinom. 
Zato su oni tražili od halife da ih pomogne dobrovoljcima iz Medine. Halifa je zadužio El- 
Ka'ka'aibn Amra et-Temima, r.a.,dase priključi muslimanskoj vojsci. Halila Abda ibn Avfa 
el-Humerija, r.a., zadržao je da se priključi vojsci ljada ibn Ganma, r.a. Zatim je napisao 
ljadu i Halidu: 

"Okupite one koji su se borili protiv odmetnika od vjere i one koji su ostali postojani u 
islamu nakon Allahova Poslanika, a.s. Neka se s vama nikako ne bore oni koji su se bili 
odmetnuli od vjere, sve dok o njima ne donesem odluku." 

Krenuo je Halid ibn el-Velid, r.a., načelu svoje vojske i nizao pobjedonosne akcije, a za 
njim je bila vojska od osamnaest hiljada mudžahida. Ijad ibn Ganm, r.a., krenuo je prema 
Devmetul-Džendelu, kao prvom osvojenom mjestu nakon što se uputio prema El-Mesihu, 
na osnovu halifine naredbe. Njegova je vojska imala dvije hiljade mudžahida. 

Devmetul-Džendel bio je izgrađen grad, nalazio se između Medine, Damaska i Kufe. Bio 
je zaštićen izuzetnim utvrđenjem i u njemu je bio dvorac Es-Samuela ibn Adija, zvanog 
Marid. Ijad ibn Ganm, r.a., smatrao je daje zauzimanje ovog grada ključna stvar kako bi se 
nastavilo dalje osvajanje. Ovaj grad, koji se nalazio na sjeveru Arapskoga poluotoka, na 
raskrsnici tri puta, je bio izvor opasnosti za muslimane koji bi se uputili u osvajanje područja 
IrakaiŠama. 

Stanovnici Devmetul-Džendela saznali su za pohod muslimanske vojske, pa se sakupio 
veliki broj Arapa kršćana koji su bili pod zaštitom nearapa, sa namjerom da odbiju muslimane. 
Kada je Ijad stigao u Devmetul-Džendel, ponudio im je jednu od tri solucije: 

- da uđu u vjeru islam; bit će muslimani i odnosit će se prema njima kao što se odnose 
i prema svim muslimanima; 

- da predaju grad mirnim putem i da plaćaju džizju; 

- ili borba! 

Stanovnici Devmetul-Džendela izabrali su treće - borbu. Pozatvarali su vrata i utvrdili se 
u gradu. Ijad je raspodijelio svoje snage oko grada i opkolio ga. Pokušali su provaliti u grad, 
ali je bio izuzetno utvrđen pa im to nije uspjelo. Jedna grupa vojske je neprimjetno napustila 
grad i uz pomoć Arapa susjeda, okružila i napala jedan dio muslimanske vojske. Ijad i 
njegova vojska našli su se u teškoj poziciji. Držali su opkoljen grad, a bili su u nemogućnosti 
izvesti pokret zbog toga što je jedan dio njihove vojske pao u okruženje. Više puta povela 

se bitka između muslimana i njihovih neprijatelja. Na kraju su obje vojske postale iscrpljene 
i izmorene. Halifa je poslao Velidaibn Ukbeta, r.a., sa grupom mudžahida da pomogne ljadu. 
Kada je on došao i našao muslimane u tako teškom položaju, rekao je ljadu: "Dobra je ideja 
u nekim okolnostima bolja od mnogobrojne vojske. Pošalji nekog po Halida i zatraži pomoć." 

Halid ibnul-Velid, r.a., u periodu od oko sedam mjeseci uspio je osvojiti veći dio iračke 
oblasti. U njegove je ruke pala El-Hira kao i mnogi drugi izgrađeni gradovi i utvrđenja. Ijad je 
smatrao mjerodavnim mišljenje Velida ibn Ukbe, r.a., pa je poslao po Halida, tražeći od njega 
pomoć u pojačanju. Kada je izaslanik stigao do Halida, on je upravo završavao Bitku Ajnu 
Temr. Perzijanci u njoj ostadoše poraženi. Halid je napisao kratko ljadu: 

"Od Halida ljadu... Uskoro će ti doći konjica vitezova sa teškim sabljama. Dolazit će ti 
odred za odredom." 

Halid, r.a., uputio se ka Devmetul-Džendelu. Kad njeni stanovnici saznadoše da on 
dolazi, prekinuše obruč koji su bili postavili nad dijelom muslimanske vojske i vratiše se u 
utvrđenje grada. 

Plemena koja su bila u napadu na Devmetul-Džendel jesu: Kelb i Behra, koja je predvodio 
Vadiatul-Kelbi, s njima je bio ibn Vebre ibn Rumanus iz plemena Dadžaim koje je predvodio 
Ibn- Hadrežan i dijelovi plemena Gassan, zatim pleme Tenuh, koje je predvodio ibn El- 
Ejhem. 

Halid ibn el-Velid, r.a., u saglasnosti sa ljadom ibn Ganmom, r.a., izradio je plan koji je 
podrazumijevao napad na grad sa dvije strane. Podijelili su svoje snage u skladu s tim 
planom. Mnoštvo perzijskih boraca u gradu Devmetul-Džendelu obmanulo ih je, pa izađoše iz 
svojih utvrđenja u borbu sa muslimanima. Povela se strahovita borba. Halid je uspio dokrajčiti 
i uništiti neprijateljsku vojsku koja je izašla pred njega. Isto je tako i Ijad uspio poraziti one koji 
su izašli pred njega. Neprijatelji su pobjegli u tvrđavu, a muslimani su ih slijedili, provalili su vrata 
tvrđave i ušli u Devmetul-Dženedel. Tu se zarobi ogroman ratni plijen. 

OSVAJAČ POLUOTOKA 

Poslije Bitke na El-Kadisijji i pada El-Medaina, situacija se stabilizira u vidu primirja 
između muslimana i nemuslimana. Muslimani su imali razrađen plan za prodor u perzijske 
gradove i dalja osvajanja. 

Sedamnaeste godine po Hidžri, Perzijanci su počeli praviti smetnje i nanositi štetu 
muslimanima. Podsticali su njihove trgovačke zastupnike Arape kršćane na Poluotoku, da 
zlostavljaju i napadaju tamošnje stanovništvo. Poluotok je prostran, nalazi se na sjeveru 
Iraka, proteže se od rijeke Tigris na istoku do rijeke Eufrat na jugu i zapadu. Kroz ta područja 
tekle su mnoge pritoke Tigrisa i Eufrata, kao što su rijeke El-Habur i Es-Sersar. Na tim 
pritokama građene su tvrđave i veliki gradovi. Iza toga, prema sjeveru proteže se pustinja, 
sve do oblasti Šama. Stanovnici Poluotoka bili su Arapi iz plemena ljad, Taglib i En-Nimr. 

Nakon učestalih provokacija koje su činili muslimanima, halifa odluči zaustaviti njihove 
aktivnosti pa posla pismo S'adu ibn Ebi-Vekkasu, r.a., koji je bio u Kuti, naređujući mu pokret 
sa islamskom vojskom u pravcu Poluotoka i sa različitih strana. Odredi vojske bili su ovako 
raspoređeni: 

- odred usmjeren prema Er-Rikai na čijem čelu je bio Suhejl ibn Adijj, r.a.; 

- odred usmjeren prema Nisibehu, a zatim Hiranu i Er-Rahi na čijem čelu je bio 

Abdullah ibn Utbanj.a.,; 

- odred vojske koja se treba uputiti prema zapadu Poluotoka, plemenima Rebi'a i Tenuh 
na čijem čelu je El-Velid ibn Ukbe, r.a. 

Vođa cjelokupne vojske bio je ljad ibn Ganm, r.a. 

Spremljeni odredi islamske vojske i njihove vođe krenuše u svome pravcu s 
određenim ciljevima, ljad i komanda bili su u sredini Poluotoka. Odatle je slao uputstva 

i bio u stalnoj vezi s njima. Suhejl ibn Adijj uputio se prvi prema Er-Rikai i opkolio je. 
Njeni stanovnici okupili su se i zaključiše da nisu spremni za rat sa muslimanima. Poslali 
su izaslanika, tražeći od ljada sporazum u vidu izdvajanja džizje. ljad je podržao Suhejla 
da napravi sporazum, što je ovaj i učinio nakon čega su im se otvorila vrata grada. 
Istovremeno, ljad je napisao garanciju o sigurnosti njegovim stanovnicima koja je ovako 
glasila: 

"U Ime Allaha, Milostivog, Samilosnog" 

"Ovo je garancija ljada ibn Ganma stanovnicima Er-Rikae sačinjena na dan kada su 
muslimani ušli u grad. Garantiram sigurnost vaših života, imetaka i bogomolja. Grad 
neće biti rušen niti nastanjivan dok budete davali džizju. Ne činite izdajstvo. Na vama je 
da ne gradite nove crkve i samostane. Nemojte da se čuje zvonjava crkvenih zvona i ne 
ističite javno krstove i kipove. Allah, dž.š., jeste svjedok, a On je dovoljan kao svjedok." 

Garanciju je ovjerio svojim pečatom. 

Abdullah ibn Utban, r.a., uputio se u Nisibeh. Išao je kraj Tigrisadok nije stigao do grada, 
a zatim gaje opkolio. Njegovi stanovnici znali su kakva im opasnost prijeti ukoliko se upuste 
u borbu sa muslimanima. Zato su poslali svog izaslanika do ljada, tražeći sporazum, na šta 
je on Abdullahu dostavio naredbu da prihvati sporazum. 

Nakon toga, ljad, r.a., ujedini vojske i uputi se prema mjestu Hiran. Nakon što gaje 
opkolio, njegovi stanovnici otvoriše grad mirnim putem uz sporazum o davanju džizje. 
Potom ljad ode prema Er-Ruhi, jednom velikom utvrđenom gradu. Samo što su se muslimani 
približili mjestu Er-Ruha, stanovnici ih dočekaše kišom strijela, a zatim izađe vojska da 
ratuje protiv muslimana. Odvi se manji sukob u kome nevjernici doživješe poraz. Ipak su se 
uspjeli vratiti do grada i zaključati njegova vrata, spasivši tako vlastite živote. Nakon toga, 
ljad, r.a., poslao im je izaslanika da im ponudi sporazum koji se sastojao u ponudi da otvore 
vrata grada i pristanu na izdvajanje džizje. Napisao je: 

"U ime Allaha, Milostivog, Samilosnog" 

"Ovo je garancija ljada ibn Ganma velikanima Er-Ruhaa. Ako mi otvorite vrata grada i 
pristanete izdvajati džizju u vrijednosti jednog dinara i dvadeset kilograma pšenice po 
čovjeku, bit će spašeni i sigurni vaši životi, vaši imeci i oni koji su sa vama. Na vama je 
da upućujete zalutale putnike namjernike, da popravljate i obnavljate mostove i puteve 
i da dajete iskrene i korisne savjete muslimanima. Allah, dž.š., jeste svjedok, a On je 
dovoljan kao svjedok." 

Stanovnici Er-Ruhaa prihvatili su sporazum nakon što su osjetili snagu i moć muslimana. 
Otvorili su vrata grada pa im je ljad, r.a., napisao ugovor o sigurnosti u kome stoji: 

"U ime Allaha, Milostivog, Samilosnog" 

"Ovo je garancija ljada ibn Ganma, i muslimana s njim, stanovnicima Er-Ruhaa. 
Zaista, ja jemčim sigurnost njihovih života i njihovih imetaka, i njihovog potomstva, i 
njihovih žena, i njihovih gradova i njihovih poljoprivrednih bogatstava - ukoliko budu 
izvršavali svoje obaveze koje ih slijeduju. Naše je pravo kod njih da popravljaju naše 
mostove i da upućuju naše zalutale putnike. Allah, dž.š., jeste svjedok, Njegovi meleki i 
muslimani." 

ljad, r.a., učinio je mjesto Er-Ruhaa centralnom komandom za dalja osvajanja gradova 
i tvrđava Poluotoka. 

Uslijedio je niz blistavih osvajanja pod rukovodstvom ljada ibn Ganma, r.a. Osvojio je 
Semisat, grad na desnoj obali rijeke. Zatim je osvojio Sindžar i Mejafarkajn u Dijaru Bekru, 
području u današnjoj Turskoj, zatim Surudž, Raskif, Džisr Minbedž, tvrđave Kufrutusu i 
Muridiu. Nije ostao nijedan grad niti selo na čitavom Poluotoku a da nije osvojen sporazumom 
na džizju ili silom. 

Pohodi na Poluotoku bili su jedni od lakših među pohodima muslimanskih osvajanja. 
0 njima je ljad, r.a., sastavio pjesmu u kojoj kaže: 

"Ko će svijetu prenijet' haber, 

i narodu što u Himsu i oko njega bješe. 

Pobjednici časni tada, slobodu im darivaše. 

Plemeniti, hrabri borci, 

to je svita čestita. 

Prenesi ti haber svakom 

ko te za njih upita. 

Pobjedi še kraljeve moćne, 

i zulum tada prestade. 

Nema rata ehlu Šama 

Za njih mir tad nastade. 

NAMJESNIK ŠAMA 



Nakon što je ljad ibn Ganm, r.a., završio osvajanje čitavog poluotoka, njegov amidžić 
Ebu-Ubejde ibn el-Džerrah, r.a., pisao je halifi Omeru, r.a., tražeći ljada sebi. Tako je 
ljad prešao u vojsku Ebu-Ubejdea, u Šam. Krajem sedamnaeste godine po Hidžri, na 
području Šama, Palestine i Basre raširila se opasna kuga poznata pod imenom "Kuga 
amvas". Od nje na ahiret preseli velik broj muslimanskih vođa i mudžahida. Pošto je 
Ebu-Ubejde osjetio da mu se približio edžel, postavio je svoga amidžića ljada ibn 
Ganma na mjesto namjesnika Šama. 

Nakon smrti Ebu-Ubejdea, halifa je ostavio ljada kao namjesnika rekavši: "Ja ne 
mijenjam vođu kojeg je postavio Ebu-Ubejde." 



PRESELJENJE NA AHIRET 



ljad ibn Ganm, r.a., ostao je u Samu do kraja svog namjesništva. Zatim se vratio u 

Medinu da proživi svoje posljednje dane života, povučeno i u ibadetu i razmišljanju... u 
džamiji Božijeg Poslanika, a.s. 

U dvadesetoj godini po Hidžri veliki junak preselio je na ahiret u svojoj šezdesetoj godini 
života. Ukopan je u Medini. 

Neka se Allah, dž.š., smiluje ljadu ibn Ganmu, šutljivom mudžahidu, osvajaču 
Poluootoka. 



SUMAME BN USAL, R.A. 

NJEGOVO IME I PORIJEKLO 

Njegovo ime je Sumarne, sin je Usalov, a on En-Nu'manov, a on Meslemin, a on 
Ubejdov, a on Sa'lebin, a on Jerbu'a, a on Ed-Duelov, a on Salebin, a on Hanifin, a on sin 
Luhejma el-Hanefijja. Bio je jedan od poglavara plemena Benu-Hanife u El-Jemami. 

LIČNOST 

Prije islama Sumarne je bio samovoljna osoba surovoga srca i čvrstih stavova. Kada bi 
naumio uraditi određeno djelo, on bi ga izvršio bez razmišljanja i bez obzira kakve bile 
posljedice. Bio je poglavar u svome narodu, navikao da ga ljudi slušaju i da izvršavaju 
što im naredi, bez rasprave i pitanja. Kao što je bio izuzetno iskren prema svom božanstvu 
- kipu, koji je obožavao prinoseći mu žrtve, isto tako je jako volio posjećivati Ka'bu u 
periodima hadža i umre. Izražavao je potpunu odanost kipovima i obožavao ih je 
potpunom iskrenošću i odanošću. Po prirodi imao je čisto vjerovanje i uvjerenje. 

Bio je ljutit i brzo bi pao u depresiju kada bi neko od ljudi povrijedio njegovo mišljenje, 
za koje je čvrsto smatrao da je ispravno. 

Naučio je borilačke vještine: jahanje i rukovanje oružjem i bio slavan junak, viđan na 
položajima i u bitkama, koji je zadavao strah konjanicima. Ljudi su računali daje bio učesnik 
hiljadu okršaja. 

Bio je visokoga stasa, popunjenoga tijela, snažnih mišića, nosio je dugu i nježnu kosu, 
koju je puštao do ramena. Crnoput, orlovskoga nosa, upalih očiju, oštroga pogleda, više je 
šutio nego govorio. Kada bi govorio, glas mu je bio miran i dubok, i imao je prizvuk naredbe 
energičnosti. 

RESULULLAHOV, A.S., NEPRIJATELJ 

Ljutnja Sumarne ibn Usala dostigla je vrhunac kada je čuo za ime Muhammeda ibn 
Abdullaha, r.a., i za njegov poziv u vjeru islam i obožavanje Jednog Jedinog Boga, a 
odbacivanje mnogoboštva i krivovjerstva i obožavanja kipova i idola. Svoja je božanstva 
smatrao svetim i trudio se da "zadobije njihovu milost". 

Nije dopuštao nikome, bez obzira ko bio, da ruši staro vjerovanje na kome su ga odgojili 
njegovi djedovi. Isto tako, želio je svoje sinove odgojiti na osnovama toga vjerovanja. Zato 
je poveo žestoku kampanju protiv Božijeg Poslanika, a.s., i svakog muslimana koji je slijedio 
njegovu vjeru. Tražio je muslimane, zarobljavao ih, vrijeđao ih, potcjenjivao i zlostavljao, 
čak i ubijao. Na to gaje, bez razumnog rezonovanja, podsticala njegova surova priroda koja 
je bila toliko jaka da nije poznavala granice neprijateljstva i mržnje, bez obzira na cijenu i 
kobne posljedice koje su mogle proizići iz njih. 

Riješio je ubiti Allahovoga Poslanika, a.s., i mnogo puta pokušao ostvariti svoju nakanu. 
Nekoliko je puta probao da ga presretne i zarobi, a kada mu to nije pošlo za rukom, počeo 
je drskim jezikom vrijeđati i psovati Resulullaha, a.s. Na to je podsticao i suplemenike, 
zabranjujući im da slušaju njegov govor. 

Neprijateljstvo Sumarne ibn Usala prema Poslaniku, a.s., bilo je žestoko i bez mjere. 
Nastojao je skupiti sve informacije o Resulullahu, a.s., i saznati časna muslimanska imena, 
onih koji su slijedili njegovu Poslanicu, kako bi ih poslije vrijeđao i zlostavljao. Zbog toga je 
zaslužio da u vrijeme nevjerstva nosi nadimak "Poslanikov dušman". Odabrani Poslanik, 
a.s., poslao mu je pismo pozivajući ga u islam, kao što je poslao i drugim poglavarima na 
Arapskom poluotoku, ali gaje Sumarne odbio, a svoju krutost, inat i zabludu još više povećao. 

Jednog dana Allahov Poslanik, a.s., poslao je po svome ashabu EI-'Alau ibnul-Hadremiju 
pismo sa pozivom u islam El-Munziru ibn Savau, koji je boravio u Bahrejnu. Munzir se 
odazvao pozivu, a EI-'Ala, nakon obavljenog zadatka, krenuo je nazad u Medinu. U povratku 
je prolazio pored granice El-Jemame, zemlje plemena Benu-Hanife, a u društvu s njim je 
putovao njegov amidžić Amir ibn Seleme. Sumarne je saznao za njih, presreo ih je na putu 
i upitao EI-'Alaa: 

"Jesi li ti Muhammedov izaslanik?" 

"Jesam", odgovorio mu je EI-'Ala. 

"E nećeš nikada stići do njega!", reče Sumarne i nasrnu na njega. 
Tada se umiješao EI-'Alaov amidžić i zaustavio Sumarnu. Zagalamio je na njega i 
rekao mu: 

"Šta je s tobom?! Pusti čovjeka neka ide na miru." 

Sumarne je nevoljno poslušao njegov govor i pustio EI-'Alaa da nastavi svoj put, 

zaprijetivši njemu i Allahovom Poslaniku, a.s., i obasuvši ih pogrdnim riječima. 

Kada je EI-'Ala stigao u Medinu, Resulullahu, a.s., ispričao je događaj koji mu se desio sa 
Sumarnom ibn Usalom, dok je prolazio kraj njihovog mjesta, a Poslanik, a.s., uputio je poziv 
Sumarni da dođe pred njim da kaže šta ima. Tada je zamolio Allaha, dž.š., sljedećom dovom: 
"Gospodaru moj, uputi Amira ibn Selemu i podaj mi u ruke Sumarnu." 

PRIMANJE ISLAMA 

Nakon određenog vremena Sumarne se uputio u Meku da obavi umru, učini tavaf 
oko Ka'be i prinese žrtve kipovima. Stigao je do uzvišenja nadomak Medine gdje se 
zatekla muslimanska izvidnica. Ova je izvidnica obilazila oko Medine i sprečavala ulazak 
svakom strancu, dok ne budu sigurni u njega i dok ne saznaju razlog njegovoga dolaska. 
Sumarni su spriječili nastavak puta jer nije naveo nikakvo objašnjenje ni razlog dolaska u 
Medinu. Zarobili su ga i otišli s njim u Medinu, a nisu ni znali koga su zarobili. Kada su stigli 

do mesdžida, svezali su ga za neki stup i otišli obavijestiti Poslanika, a.s., za njegov slučaj. 
Sumarne je tu ostao do jutra. Kada je Resulullah, a.s., došao u mesdžid, vidio je Sumarnu 
onako svezanog za stup. Odmah ga je prepoznao. Poznavao ga je od slučaja kada ga je 
samo jednom prilikom pokušao ubiti. Upitao je ashabe: 

"Da li znate koga ste zarobili?" 

Rekli su: "Ne, ne znamo." 

"Ovo je Sumarne ibn Usal el-Hanefijj! Lijepo s njim postupajte." 

Allahov Poslanik, a.s., htio je da mu pokaže veličinu oprosta i tolerancije kada ima 
moć i priliku. Vratio se kući, a od ashaba je zatražio da Sumarni nose hranu i piće. 
Naredio je da se muze njegova deva, ujutro i navečer, i da se mlijeko nosi Sumarni. 

Sumarne je osjetio da se prema njemu naročito lijepo odnose, a posebno Resulullah, 
a.s., koji mu je jednom prilikom prišao i upitao ga: 

"Kako si Sumarne?" 

On mu odgovori: 

"Dobro mi je.., Muhammede, ako hoćeš da me ubiješ, imaš pravo na to. Ako mi se 
smiluješ, zahvalan sam ti na tome." 

Poslanik, a.s., ostavio ga je tako dva dana i naredio da mu redovno donose hranu i 
mlijeko. Nakon toga, Resulullah, a.s., otišao je do Sumarne i ponovo ga upitao: 

"Kako si Sumarne?" 

"Nemam ništa osim onoga što sam ti ranije spomenuo. Ako hoćeš da me ubiješ, 
imaš pravo na to. Ako mi se smiluješ, zahvalan sam ti na tome. Ako hoćeš imetak, traži, 
dobit ćeš koliko želiš", reče Sumarne. 

Isti razgovor između njih dvojice se ponovi i naredna dva dana. Nakon toga je Allahov 

Poslanik, a.s., rekao ashabima da ga odvežu i puste na slobodu. Sumarne je od mesdžida 
otišao u predgrađe Medine gdje se nalazio izvor vode. Na njemu se oprao i očistio, a zatim 
se vratio u mesdžid. Božiji Poslanik, a.s., još je uvijek sjedio sa svojim ashabima. Sumarne 
je stao ispred njega i jakim glasom, da su ga svi prisutni mogli čuti, rekao: "Svjedočim da 
nema boga osim Allaha i da je Muhammed Allahov Poslanik." 

Zatim je sjeo ispred Allahovog Poslanika, a.s., i rekao: "0 Allahov Poslaniče, tako mi 
Allaha, niko mi od tebe nije bio mrži na Zemlji, pa si mi postao najdraže stvorenje. I tako mi 
Allaha, nije mi bilo mrže vjere od tvoje, pa mi je tvoja vjera postala najdraža. I tako mi Allaha, 
nije mi bilo mržega grada od tvoga grada, pa mi je postao tvoj grad najdraži." 

Sumarne je spomenuo daje prethodno ubijao muslimane i da duguje njihovu krvarinu. 
Rekao je, obraćajući se Poslaniku: 

"Zlostavljao sam tvoje ashabe, pa kako da im to nadoknadim?" 

Resulullah, a.s., odgovori mu: 

"0 Sumarne, nema prijekora za tebe. Zaista, islam briše ono što je bilo prije njega." 

Božiji Poslanik, a.s., želio je smiriti Sumamino srce, pa ga je obavijestio o nagradi 
koja ga čeka u islamu. To je Sumarnu posebno obradovalo pa je uzvratio: 

"0 Allahov Poslaniče, tako mi Allaha, nanijet ću mušricima mnogo veće gubitke 
nego što sam ih nanio tvojim ashabima. Svoj život i svoju sablju podredit ću islamu zajedno 
sa onim koji žele pomoći tebe i tvoju vjeru... Allahov Poslaniče, zaista mi se tvoja jahalica 
svidjela, a volio bih obaviti umru, pa šta misliš, da mi je daš?" 

"Uzmi je i obavi umru, ali prema Allahovu zakonu i vjeri Njegovog Poslanika", odgovori 
mu Resulullah, a.s. 

Zatim ga je podučio propisima obreda umre. Sumarne, a.s., bio je sav ustreptao i 
ushićen od ovako velikodušnog oprosta. Otišao je na umru citirajući stihove: 

Poželjeh ja šutnju, 
sebi ja samoću odabrati, 
al' dobrota Poslanika 
nadu meni povrati. 
Zahvalu mu kazah srcem 
što mi slobodu podari 
jer oštrica mača snažnoga 
umalo me ne udari. 

PRVA TELBIJA 49 

Sljedećeg se dana Sumarne, r.a., spremio, uzjahao svoju jahalicu i uputio prema Meki da 
izvrši obrede umre po Allahovom zakonu. 

Do tada, niko od muslimana nije se usudio obaviti obrede umre i hadža onako kako to 
islam propisuje. 

Sumarne je bio inadžijske naravi i čvrst u svojim namjerama. Otišao je do Ka'be i svojim 
krupnim i visokim glasom, čiji je eho počeo odzvanjati po trgovima i ulicama Meke, učio 
telbiju: "Lebbejke Allahumme lebbejk...", "Odazivam Ti se, Gospodaru, odazivam. Odazivam 
Ti se, Ti sudruga nemaš, odazivam Ti se. Zaista, samo Tebi pripada svaka hvala, kod Tebe 
su blagodati i vlast. Ti nemaš u tome sudruga, odazivam Ti se." 

Sumarne, r.a., bio je prvi musliman po dolasku islama koji je javno proučio telbiju. 
Bilo je to prvo javno učenje telbije u islamu, a Sumarni je pripala čast da je prvi prouči. 
Njegovo učenje telbije čuli su i velikaši plemena Kurejš. Glas je dolazio iz Harema i to ih 
uznemiri i uplaši, misleći da je Muhammed ibn Abdullah, a.s., nasilno ušao u Meku. 
Požurili su do Ka'be i tamo zatekli visokog odvažnog čovjeka kako tavafi i glasno uči 
telbiju. Taj prizor ih izbezumi tako da svaki od njih pomisli da ubije "toga luđaka" koji je 
napustio svoju vjeru. 

Okupili su se oko njega spremnih sablji, držeći koplja i strijele, ali Sumarne, r.a., na 
to nije obraćao pažnju, već je i dalje obavljao svoj ibadet. Jedan čovjek isuka sablju da 
ga njome udari, ali ga drugi, prepoznavši čovjeka koji kruži oko Ka'be, spriječi i povika: 

"Stani! Zar ne znaš ko je on!? On je Sumarne ibn Usal, kralj El-Jemame. Tako mi Boga, 
ako mu nanesete ikakvu štetu, njegov narod će nas prestati snadbjevati hranom i tako 
ćemo pomrijeti od gladi." 

Kada je Sumarne završio satavafom, počeli su ga ismijavati i izrugivati mu se. Jedan 
od prisutnih reče mu: 

"0 Sumarne, šta je s tobom? Zar si poludio i ostavio svoju vjeru i vjeru svojih očeva?" 

Sumarne mu odgovori: 

"Tako mi Allaha, nisam poludio nego slijedim najbolju vjeru na Zemlji. Slijedim Allahovu 
vjeru, slijedim vjeru Muhammedovu." 

Mekelije su veoma grubo postupili prema njemu; psovali su ga, grdili i upućivali mu 
teške i uvredljive riječi. Sumarnu je žestoko naljutio njihov odnos prema njemu pa im 
reče: "Kunem se Gospodarom ove Kuće, nakon što se vratim u El-Jemamu, neće vam 
pristići ni zrno pšenice, sve dok ne bude svaki od vas slijedio vjeru Muhammedovu." 

Kada je stigao u El-Jemamu, Sumarne je naredio zaustavljanje isporuke hrane za Meku. 
Njegovi sljedbenici uradili su kako im je naredio i ubrzo Kurejšije počeše osjećati posljedice 
ove zabrane. Trgovci su sve više podizali cijene robe i namirnica. Val skupoće je zahvatio 

Meku i teško stanje je naoštrilo ljude da su bili spremni ubijati se međusobno. 

Kurejšijske su vođe tada uvidjele da je jedini izlaz zatražiti pomoć od Muhammeda, a.s., 
koji je mogao posredovati da se dozvoli isporuka robe i hrane za Meku. Napisali su pismo 
Poslaniku, a.s., u kome je stajalo: 

"Poznajemo te kao onoga koji održava rodbinske veze i koji druge na to podstiče. 
Sumarne ibn Usal spriječio je da nam stiže hrana iz El-Jemame i to nas je dovelo u nesnošljivo 
teško stanje. Pa, ako bi napisao pismo Sumarni da nam pošalje ono što nam je potrebno - to 
bi nam bilo dovoljno?" 

Allahov Poslanik, a.s., odabrani samilosni Allahov rob, udovoljio je njihovom zahtjevu; 
naredio je da se napiše pismo Sumarni da isporučuje potrebnu hranu i robu Meki, što je 
ovaj i učinio. 

ČVRSTA VJERA 

Sumarne, r.a., živio je među svojim narodom, naređivao dobro i odvraćao od zla, 
udjeljivao sirotinji i mirio ljude. Islam je njegovu narav učinio lijepom i podučio ga najboljem 
ahlaku. Ljudi su ga takvoga voljeli i vrijedio je kao poglavar koji zaslužuje da mu se pokorava. 

Za vrijeme Poslanika, a.s., u El-Jemami pojavio se lažni poslanik koji je bio iz Sumaminog 
naroda. To je bio Musejlema ibn Habib, poznat kao Musejlema el-Kezzab - lažac. Tvrdio je 
daje on Božiji poslanik. Počeo je zavoditi ljude svojim čarolijama i prevarama ne bi li tako 
napustili islam i priključili se njemu. Tvrdio je da mu dolazi Božija objava i da mu se objavljuje 
nebeski govor. Veliki broj ljudi mu je povjerovao i počeo ga slijediti, smatrajući da je on 
poslanik. Musejlema je tražio od Allahovog Poslanika, a.s., da s njim podijeli vlast, a Resulullah 
je odbio to njegovo traženje, dostavivši mu daje on jedan najobičniji lažov i prevarant. 

Pošto je Musejlema postao vrlo opasan, Allahov Poslanik, a.s., poslao je Furata ibn 
el-Adželija, r.a., da ga ubije, kako bi zaštitio ljude od njegovog sihra 50 , zla i varanja. 
Sumarne, r.a., nije mogao ubiti Musejlemu zbog velike lične zaštite koju mu je pružao 
njegov narod, okupljen oko njega i pod prisegom njemu na vjernost. 

Nakon što je Allahov Poslanik, a.s., preselio svome Uzvišenom Gospodaru, pojedini 
Arapi, iz različitih povoda, počeli su izlaziti iz Allahove vjere i slijediti poslanike-lažljivce 
i varalice. Kod nekih se bila povratila džahilijetska-neznabožačka plemenska pristrasnost, 
a neki su odbili davati zekat u Bejtul-mal. Halifa Ebu-Bekr, r.a., odlučno i čvrsto 
suprotstavio se odmetnicima, tako da im je uspio presuditi i ugušiti njihovo odbijanje 
davanja zekata. 

Većina članova plemena Benu-Hanife bila se priključila Musejlemi-lašcu, tvrdeći da 
njemu pripada vlast nad Arapskim poluotokom. 

Sumarne ibn Usal, r.a., učvrstio se u islamu i pokušavao je svaku neupućenu osobu 

uputiti na pravi put i okrenuti jedinoj ispravnoj Allahovoj vjeri. Svome je narodu govorio: "0 
pripadnici plemena Benu-Hanife, čuvajte se mračnih zabludjelih postupaka, u njima nema 
dobra. Zaista, ko ih se prihvati, Allah, dž.š., propisao mu je nesreću i iskušenje!?" I govorio 
je još: "Ne mogu se sastati dva poslanika u isto vrijeme niti neko ko bi sa poslanikom 
zajedno učestvovao u poslanstvu." 

Većina ljudi iz njegova plemena otkazali su mu poslušnost i pristupili sljedbenicima 
Musejleme-lašca. 

Ebu-Bekr, r.a., poslao je nekoliko odreda islamske vojske i na čelu svakog odreda 
postavio zapovjednika. Poslao ih je u različite krajeve Arapskoga poluotoka radi suzbijanja 
narastajućeg odmetništva. 

EI-'Ala ibnul-Hadremi, r.a., bio je zadužen da, kao zapovjednik, povede vojsku u Bahrejn 
i presudi pokretu odmetništva El-Hatma i onima koji su bili sa njima iz plemena Rebi'a. 

Kada je Sumarne, r.a., saznao za njegovo zaduženje, odlučio je da i on ide s njim, da 
napusti svoj narod i El-Jemamu i pridruži se povorci mudžahida na Allahovom putu. Kada je 
napuštao svoj narod, rekao im je: "Tako mi Allaha, dž.š., ja ne želim biti sa onima koji su 
zalutali. Zaista će ih Allah, dž.š., kazniti nesrećom koju oni neće moći ni otkloniti ni podnijeti. 
Nemojte da zaostajemo za El-Hadremijem (tj. za odredom njegovih mudžahida), znamo šta 
oni žele, oni su prošli pored nas i ne vidim drugog rješenja nego da krenemo za njima, na 
Allahovom putu. Pa ko želi od vas neka se priključi." 

Priključivanje Sumarne i njegove grupe vojsci EI-'Alaa ibnul-Hadremija, r.a., bilo je 
od velikog i presudnog značaja za suzbijanje El-Hatmovog pokreta. U redove njegovog 
plemena Rebi'e uvukla se panika kada su čuli za priključivanje muslimana iz plemena 
Benu-Hanife povorci mudžahida tako da su muslimani uspjeli uništiti njihov pokret 
odmetništva. El-Hatm se izvukao i pobjegao sa bojnoga polja, međutim, muslimani su 
lašca uspjeli stići i presuditi mu smrću. 



318 



Ashabi Allahovog Poslanika 



PRESELJENJE NA AHIRET 

Nakon što je ubijen El-Hatm i suzbijeno otpadništvo i pobuna plemena Rebi'a, EI-'Ala, 
r.a., počeo je sa podjelom velikoga ratnog plijena muslimanima, izdvajajući propisanu petinu 
u Bejtul-mal. 

Jedan od mudžahida zaplijenio je raskošno odijelo koje je nosio El-Hatm, obukao ga i 
otišao u njemu među svoje drugove. Odijelo je bilo izuzetno lijepo i kad gaje Sumarne, r.a., 
vidio, mnogo mu se dopalo. Kupio gaje i obukao i u njemu se vratio u Bahrejn. Kada su ga 
vidjeli El-Hatmovi podanici, nisu imali šta drugo pomisliti nego daje on ubio El-Hatma. 
Nagrnuli su na Sumarnu, r.a., okružili ga i počeli se prepirati s njim: 

"Ti si ubio Hatma!?" 

Sumarne, r.a., odgovorio je: 

"Ne, nisam gaja ubio nego sam kupio njegovo odijelo iz ratnoga plijena." 

Razjarena masa nije mu povjerovala, nasrnuli su na njega udarajući ga svojim sabljama 
i kopljima dok ga nisu ubili. 

Tako je Sumarne, vraćajući se iz džihada na Allahovom putu, ubijen i preselio svome 
Plemenitom Gospodaru. 

Neka se Allah, dž.š., smiluje Sumarni ibn Usalu, čistom muslimanu, čvrstom vjerniku i 
junaku. 



MEDZZE ET ffiN SEVR, R.A. 

IME I PORIJEKLO 

Njegovo ime je Medžze'et, sin je Sevrov, a on Ufejrov, a on Zuhejrov, a on Ka'bov, a on 
Amrov, a on Es-Sedusa es-Sedusijja. Nosio je nadimak Ebu-Šekik. 

OSOBENOSTI 

Medžze'et ibn Sevr, hrabri vitez, izrazite muškosti, bijaše poglavar svoga plemena 
Bekr ibn Vail. Odrastao je u kući koja je bila plemensko nasljeđe od djeda. 

Njegovo pleme postavljalo se neutralno u ratu i u slučajevima plemenskih nesuglasica. 
Prilikom nenadanih upada Perzijanaca u istočne krajeve Arapskoga poluotoka, njegovo 

je pleme preuzimalo generalno vodstvo, što su ostala plemena priznavala i poštovala. 

Medžze'et je bio visokoga stasa, pomršav, vitkoga tijela, suhonjava lica, tamnosmeđe 
puti, crne kovrdžave kose. Bio je mišićav, brzih pokreta, oštrouman i blag. Vlastiti je 
stav zauzimao nakon dugog razmišljanja i mnogostrukih analiza i kad bi postigao određeno 
uvjerenje. 

Zbog svog položaja bio je u potrebi da poznaje rukovanje oružjem i da nauči ratne 
vještine. Bio je poznat kao ljubitelj mora i vrstan plivač. More mu je bilo poput mejdana, 
koristio ga je i iz njega vadio njegovo blago. Poznavao je i pustinju, hodio je po njenim 
ravnicama, jahao i lovio. Ponekad bi bio u predvodnici karavana koji su putovali iz Perzije 
i Iraka u pravcu Jemena. Od drugih se razlikovao po svojoj snazi u podnošenju nevolja 
i po saburu na neugodnostima i teškoćama u plemenu; imao je mogućnost izvježbati se. 

PRELAZAK NA ISLAM 

Situacija u njegovom plemenu i geografski položaj njegova obitavalištva bili su razlozi 
kašnjenja njegovog islama, a kada ga je prihvatio, prednjačio je među drugima. 

Pleme Bekr ibn Vail poticalo je iz Adnanove porodice iz koje je poticao i Poslanik, a.s. To 
je bila porodica Mudar. Od plemena Bekr ibn Vail odvojilo se pleme Benu-Abdul-Kajs i 
ujedinilo se sa plemenima Rebi'a ibn Adnan, Benu-Zehel, Benu-Hanife, Šejban i Adžel. 
Porodica i potomci plemena Bekr ibn Vail nastanjivali su područje Bahrejna, El-Jemame, 
južnog Iraka i dijelove Arapskog zaljeva i arapske delte. Arapska plemena u tom dijelu bila 
su izložena perzijskim napadima i provociranjima, bila su pod vlašću El-Menazira. U to 
vrijeme poglavari arapskih plemena sarađivali su sa Perzijancima, zbog čega stanovnici 
toga područja nisu ulazili u islam sve do devete godine po Hidžri. Ta je godina nazvana 
"Godina delegacija", zbog mnoštva delegacija koje su dolazile u Medinu da daju prisegu 
Poslaniku, a.s. 

Prvo od plemena koje je dalo prisegu Resulullahu, a.s., bilo je pleme Abdul-Kajs, 
čiju je delegaciju vodio El-Džarud, a iz kojeg su amidže plemena Bekr ibn Vail. Kada su 
se sastali sa Poslanikom, a.s., i kada im je on predstavio islam, El-Džarud je pitao: 

"Ja sam slijedio svoju vjeru, ali je ostavljam da bih tebe slijedio, pa da li mi ti garantuješ 
vjeru?" 

Poslanik, a.s., mu odgovori: 

"Da! Garantujem da te je Allah, dž.š., uputio u bolju vjeru od one u kojoj si bio. 

Tada El-Džarud i njegovi drugovi prihvatiše islam. Poslije njih islam prihvati i delegacija 
plemena Benu-Hanife i među njima njihov vođa Sumarne ibn Esal. Nakon prihvatanja 
islama njihovih amidžića i komšija, i delegacija plemena Bekr ibn Vail prihvati dini-islam, 
a Muhammeda, a.s., kao Poslanika. Na čelu plemena bio je Medžze'et ibn Sevr. Poslije 
prihvatanja islama on je još više učvrstio svoju ulogu poglavara. 

ČVRSTO VJEROVANJE 

Nakon toga, učvrstila se veza između Medžze'et el-'Alaa ibn el-Hadremija, r.a., koji je 
Poslanikovom, a.s., naredbom postavljen za namjesnika u Bahrejnu. 

Drugog rebiul-evela jedanaeste hidžretske godine, preselio je na ahiret Poslanik, 
a.s. Otišao je svome Uzvišenom Gospodaru, a hilafet je preuzeo Ebu-Bekr es-Siddik, 
r.a. Počele su pristizati vijesti, iz raznih dijelova Arapskoga polutoka, da su se Arapi 
počeli odmetati od islama, neki od njih slijedili su samozvane poslanike-lašce, kao što je 
Musejlema ibn Habib el-Kezzab, Esved el-Ansi i drugi. Neki su opet, odbijali davanje zekata, 

koji su davali za vrijeme Poslanika, a.s. Tome se Ebu-Bekr, r.a., suprotstavio svom silom. 
Izabrao je jedanaest vođa i poslao ih u razne dijelove Arapskoga polutoka da u korijenu 
uguše otpadništvo i da povrate ljude na pravi put. Vođe su bili: 

- Halid ibn Velid, r.a., koji je poslan Tulejhatu ibn Huvejlidu iz plemena Benu-Esed i 
onima koji su sklopili savez i koji su im se priključili iz plemena Tajj, Abs i Zibjan. Zatim, 
Maliku ibn Nuvejriji, vođi otpadnika plemena Benu-Temim; 

- Ikrime ibn Ebu-Džehl, r.a., poslan je Musejlemi el-Kezzabu u El-Jemamu; 

- Šurahbil ibn Hasne, r.a., poslan je iza Ikrima; 

- Tarife ibn Hadžiz, r.a., poslan je plemenu Beni-Selim i onima koji su sa njima iz 
plemena Hevazin; 

- Amr ibnul-'As, r.a., poslan je plemenima Kuda'a, Vedi'a i Haris; 

- Halid ibn Seid, r.a., prema Šamu; 

- EI-'Ala ibnul-Hadremijj, r.a., u Bahrejn; 

- Huzejfe ibn Muhsin el-Galefani, r.a., poslan je u Dubau u Oman; 

- Arfedže ibn Hersem, r.a., poslan je stanovnicima Mehre; 

- El-Muhadžir ibn Ebi Umejje, r.a., poslan je El-Esvedu el-Ansu u Sanu', a nakon 

toga u Hadremevt; 

- Suvejd ibn Mukarrin, r.a., poslan je Tuhametu u Jemen. 

Vođe pojedinih plemena ostale su u islamu uprkos odmetanju prvaka plemena. Najviše 
odmetnika bilo je u plemenu Bekr ibn Vail, oni su lutali i tumarali razjedinjeni dok nisu stali uz 
Musejlemu el-Kezzaba, u jeku svoje plemenske džahilijetske pristranosti i zabluđenosti. 

El-Džarud je izašao pred pleme Abdul-Kajs, upozoravajući ih da su izabrali pogrešan i 
mračan put, put kojim idu zalutali. Sumarne ibn Esal suprotstavio se plemenu Benu-Hanife, 
odvraćajući ih od slijeđenja Musejleme el-Kezzaba. Pokušavali su ih urazumiti u koliki su 
grijeh zapali. 

Što se tiče Medžze'eta, r.a., on se priključio EI-'Alau ibnul-Hadremijju, r.a., stavljajući 
sebe i one koji su s njim iz plemena Bekr ibn Vail, u službu muslimanske vojske, pomažući 
im u borbi protiv El-Hatma, vođe otpadnika. Njemu se priključio i Sumarne ibn Esal sa 
grupom iz plemena Benu-Hanife i Kajs ibn Asim, sa grupom iz plemena Temim. 

Kada je EI-'Ala s vojskom prodro u Bahrejn, goneći El-Hatma, pobojao se da ga s leđa 
ne napadne pleme Bekr ibn Vail koje je u tom mjestu imalo mnogobrojnu vojsku pa se 
udružio sa Medžze'etom ibn Sevrom i njegovom grupom. Nakon kratkog vremena stigle 
su im vijesti da se pleme Bekr ibn Vail vratilo islamu i Allahovim naredbama. EI-'Ala , r.a., 
je, potom, zaobišao El-Hatma, a Medžze'et, r.a., rukovodio je lijevim krilom njegove 
vojske. Napredovali su tako sve dok nisu smaknuli El-Hatma i otpadnike vratili pod okrilje 
islama. 

DOBROVOLJAC KOJI PRITICE U POMOĆ 

Kad se odmetništvo dokrajčilo i situacija smirila, Ebu Bekr, r.a., uputio je dio 
muslimanske vojske prema Iraku i Perziji, radi njihova osvajanja. 

Medžze'et ibn Sevr, r.a., priključio se vojsci Utbeta ibn Gazvana, r.a., koji je bio smješten 
u Basri. Tu je bilo polazište islamske vojske za osvajanje preostalih dijelova Iraka i Perzije. 

Za vrijeme Emirul-mu'minina Omera ibnul-Hattaba, r.a., namjesnik nad Bahrejnom bio je 

EI-'Ala ibnul-Hadremijj, r.a. Halitaje bio upoznat da muslimani nisu završili potrebne pripreme 
za borbu na moru, a također je znao ogromnu želju EI-'Alaa da plovi morem i da se bori 
protiv Perzijanaca. Zato mu je zabranio ratovanje na moru. 

Međutim, EI-'Ala , r.a., prekršio je naredbu halife Omera ibnul-Hattaba, r.a., i pozvao 
muslimane iz Bahrejna u pohod u osvajanje i proširenje islama u Perziji. Spremio je 
vojsku bez dozvole halife. Podijelio je na tri skupine, a na čelo svake postavio hrabre 

odabrane mudžahide: El-Džaruda ibnul-Mualla iz plemena Abdul-Kajs, Sivara ibn 
Hemmama i Huvejlida ibn Munzira ibn Savija, r.a. On je bio prvi komandant. 

Otisnuli su se morem i plovili dok nisu došli u blizinu grada Istahr, gdje su se usidrili. 
Perzijanskom je vojskom rukovodio Herbezeh, bili su dobro opremljeni i dobro su 
poznavali taj teren. Napali su muslimane i nanijeli im velike gubitke u ljudstvu. Tu su 
ubijena i dvojica velikih vođa mudžahida: El-Džarud, r.a., i Es-Sevr, r.a. Iznenađeni, 
muslimani probaše probiti put do Basre, ali ih perzijska vojska iz grada Istahr presrete i 
opkoli. Muslimani tu padoše u opsadu, bez hrane, našli su se u smrtnoj opasnosti od 
gladi. 

Kad je Vođa pravovjernih čuo šta je uradio EI-'Ala ibnul-Hadremijj, srdit zbog onog 
što je EI-'Ala uradio, napisao je pismo Utbetu ibn Gazvanu, koji je bio u Basri i naredio mu da 
požuri u pomoć opkoljenim muslimanima. Napisao je: 

"EI-'Ala ibnul-Hadremijj poveo je muslimansku vojsku na Perzijance bez moga 
dopuštenja, kao da time nije želio Allahu, dž.š., udovoljiti. Bojim se za njih da neće biti 
pomognuti od Svevišnjeg i da će posrnuti. Pošalji grupu mudžahida da im pomognu 
prije nego što bude kasno." 

Utbe je zatim sabrao vojsku i izdao prva naređenja o pokretu. Tražio je dobrovoljce 
za ovaj posebni zadatak kako bi pomogli svojoj braći. Odmah su se prijavili odabrani 
vitezovi među kojima: Asim ibn Amr, Arfedže ibn Herseme, Huzejfe ibn Muhsin, Medžze'et 
ibn Sevr, Nehar ibnul-Haris, Et-Terdžuman i El-Husajn ibn Ebu el-Hurr, El-Ahnef ibn 
Kajs, Sa'd ibn Ebu el-Ardža', Abdurrahman ibn Sehl i Sa'sa' ibn Muavija, r.a. Pod njihovim 
vodstvom skupilo se dvanaest hiljada mudžahida. 

Poslije proučavanja reljefa tog područja koji je bio kamenit i gudurav, vođa islamske 

vojske odlučio je da putuju na mazgama; one su brže od kamila, a brzina je tada bila 
sudbonosno bitna. 

Krenula je islamska vojska pod komandom Sebre ibn Ebi-Ruhma, r.a. Držali su se 
obalnog puta sve dok nisu stigli do mjesta gdje su bili blokirani muslimani i njihov vođa Halid 
ibnul-Munzir, r.a. Tu se odigra oštra i teška bitka između muslimanske i velike perzijske 
vojske, sastavljene od medžusija pod vodstvom Šehreka. U početku su Perzijanci bili 
čvrsto utvrđeni na svojim položajima. Muslimani popuniše i uvezaše svoje redove i počeše 
ih složno napadati. Medžze'et ibn Sevr, r.a., komandovao je lijevim krilom muslimanske 
vojske, nadirao je sve dok Perzijance nije primorao na bijeg iz bitke. Dvije sastavljene 
skupine muslimanske vojske potom su se vratile u Basru. 

JUNAK TUSTURA 

Nakon toga, Medžze'et ibn Sevr, r.a., dokazani junak islamske vojske, priključio se 
Ebu-Musi el-Eš'ariji, r.a., koji je bio namjesnik halife Omera, r.a., u Basri. Ono što je 
učinio Medžze'et ibn Sevr sa svojim drugovima, i što je dalo novi pravac historiji, bilo je 
na dan osvojenja perzijskog grada Tustura. Pošto su zauzeli nekoliko gradova, muslimani 
su sklopili mir sa Hurmuzanom, Jezdedžirdovim namjesnikom zato područje. Jezdedžird je 
počeo dizati svoj narod, opremao ih je i bodrio da konačno otjeraju Arape na Arapski 
poluotok i da povrate u svoje ruke Irak i Es-Sevad. Slao je pisma u kojima je, između 

ostalog, stajalo: 

"0 narode Perzije, zadovoljni ste što ste izgubili od Arapa Es-Sevad, Džaluli i El-Ehvaz, 
a oni neće biti zadovoljni s tim sve dok vas ne istjeraju iz vaše zemlje i vaših domova." 

Perzijanci su se počeli skupljati u velikom broju i pripremati se za pohod ka Tusturu. 

Ibn-Batuta, historičar i putopisac, ovako je opisao grad Tustur: "Veliki, miran i blistav 
grad, u njemu su prekrasne bašče, zeleni vrtovi i bogati trgovi. Tu su i stare građevine 
između kojih protiče rijeka Azrak." 

Za ogromne pripreme Perzijanaca saznao je Omer ibnul-Hattab, r.a. Napisao je 
Sa'du ibn Ebi-Vekkasu, r.a., koji je boravio u Kuti da odmah pošalje mnogobrojnu vojsku 
na čelu sa En-Nu'manom ibn Mukarrinom, r.a., a sa svojim odredima vojske da ga prate: 
Suvejd ibn Mukrin el-Muzeni, Abdullah ibn Zis Sehmejn i Džerir ibn Abdullah el-Bedželi, 
r.a., putem El-Ehvaza, gdje se nalazio Hurmuzan. Istu naredbu je uputio i Ebu-Musau 
el-Eš'ariji, r.a., koji je bio u Basri; da za vojskovođu postavi Sehla ibnul-Adijja, a da 
uvrsti i El-Beraa ibn Malika, Asima ibn Amra, Medžze'eta ibn Sevra, Ka'ba ibn Sevra, Arfedža 
ibn Hersemu, Huzejfu ibn Muhsina, Abdurrahmana ibn Sehla i El-Husajna ibnul-Ma'beda, 
r.a. Kada se sretnu dvije vojske: vojska iz Basre i Kufe, glavni zapovjednik bit će Ebu-Sebre 
ibn Ebu-Ruhm, r.a. 

Primirje između muslimana i Hurmuzana trajalo je sve dok se on nije odazvao 
Jezderdžidovom pozivu, prestao davati džizju i prekinuo primirje. Hurmuzan je počeo napadati 
muslimane prevarom, računajući na siguran dolazak Perzijanaca i medžusija koji se trebaju 
skupiti u Tusturu. Tako je radio dok En-Nu'man ibn Mukarrin, r.a., sa svojom vojskom, nije 
sreo Hurmuzana u Irbiku. Tu se odigrala brza i odlučujuća bitka nakon koje se nevjernička 
vojska povukla u Tustur, utvrdila se i blokirala sve ulaze. Muslimani su okružili Tustur, držali 
su ih u opsadi nekoliko mjeseci i u tom vremenu su se odigrale mnoge bitke. U njima se 
pokazalo junaštvo Medžze'eta ibn Sevra, r.a., i El-Bera' ibn Malika, r.a., tako da su njih 
dvojica u toku bitaka ubili svaki po stotinjak Perzijanaca, a da sami nisu zadobili ni ogrebotine. 

Muslimani su znali vojnu sposobnost Medžze'eta, njegovu spretnost u napadu i znanje 
ratnih varki i to su visoko cijenili. Njegovo ime zadavalo je strah neprijateljskoj vojsci, a 
rasplamsavalo je ushićenje među muslimanima. U tim okršajima muslimani su izgubili 
mnogo boraca, njihova je snaga počela slabiti zbog dugog boravka oko Tustura, pa su 
se okupili oko El-Bera'a ibn Malika, r.a. Spomenuli su mu riječi Allahovog Poslanika, 
r.a.: "Možda, neko raščupan i prašnjav, kome niko ne pridaje pažnju, ako bi se zakleo 
Allahom na nešto, On bi mu ispunio zakletvu. Od njih je El-Bera' ibn Malik." 

Zatražili su od njega da uputi Allahu, dž.š., dovu za bržu pobjedu: 

"0 El-Bera'a, zakuni se Gospodarom." 

El-Bera'a reče: 

"Preklinjem Te, Gospodaru, podari nam pobjedu nad njima, a mene sastavi sa Tvojim 
Poslanikom." 

Dugotrajna opsada Tustura nanijela je teške posljedice i među redovima perzijske 
vojske. Jedan je njihov vojnik vjerovao muslimanima i odlučio ih uputiti na prolaz kako bi 
ušli u grad i spasili narod od Hurmuzanovog zla i njega samog, koji je ubio svog starijeg brata 
kako bi se dočepao bogatstva. Stao je na vrh ograde i strijelom bacio pismo prema 
muslimanima. U pismu je stajalo: "Vama vjerujem i od vas povjerenje očekujem. Upućujem 
vas na prolaz kako biste ušli i zauzeli grad." 

Kada je pismo došlo do Ebu-Muse, r.a., i kada gaje pročitao, napisao je poruku tom 
čovjeku i tražio da njegov odgovor baci na isto mjesto kao i prvi put. 

Prošlo je nekoliko sati dok u muslimanske ruke nije dospjelo novo pismo u kome se 
kaže: "Stiglo mi je vaše obećanje, a mi smo poglavari naroda. Hurmuzan je ubio svog 
brata, prisvojio njegovo bogatstvo i porodicu, a namjerava i meni učiniti zlo. Želim sačuvati 
sebe i svoju porodicu. Navalite ispušnim kanalom vode i sigurno ćete osvojiti grad." 

Tako je Ebu-Musa el-Eš'ari, r.a., skupio svoju vojsku da bi izabrao najhrabrije za 
izvršenje ove akcije. Odlučio je da vojnici plivaju kroz ispust dok ne dođu u grad. Prijavio se 
veliki broj vojnika iz Basre koji su znali plivati: Amir ibn Abdul-Kajs, Ka'b ibn Sur, Medžze'et 
ibn Sevr, Haseke el-Hanzalijj, r.a. Također se prijavio veliki broj vojnika iz Kufe: Suvejd 
ibnul-Mes'ab, Verka ibnul-Haris, Bišr ibn Rebi'a, Nafi' ibn Zejd el-Hamirijj, Abdullah ibn Bišir 

el-Hilalij, r.a. 

Grupa se skupila kod gradskog vodenog ispusta. Bilo ih je tristo šezdeset. Medžze'et 
ibn Sevr, r.a., bio je vođa prve grupe. Plivali su dok nisu ušli u grad, ali nisu mogli ući svi 
već samo njih osamdeset četiri. Kada su se skupili u unutrašnjosti grada, u jedan glas 
su povikali tekbire: "Allah je najveći! Allahu pripada zahvala! Mi smo pobjednici!" Isukali 
su sablje i počeli ubijati stražare kapija koji su bili toliko iznenađeni da su stajali ukočeni 
poput svijeća. 

Kada je Hurmuzan čuo da su muslimani ušli u grad, pokušao je uvezati redove svoje 
vojske. Međutim, mudžahidi su uspjeli da otvore gradska vrata pred kojima je čekala 
spremna muslimanska vojska. Odigrala se žestoka bitka, po putevima i oko kuća Tustura, 
u kojoj Perzijanci pretrpješe poraz sa dosta ubijenih i ranjenih. 

Hurmuzan je želio ubiti najhrabrije. Prišao je s leđa i nasrnuo na El-Beraa ibn Malika, 
r.a., i ubio ga je mačem. Zatim je uzeo luk i strijelu i ispalio na Medžze'eta ibn Sevra, 
r.a., i on pade kao šehid. Muslimani su ih prepoznali, zamotali su njihova čista tijela u 
neku odjeću i stavili ih po strani, da bi ih poslije ukopali kako dolikuje velikim junacima 
šehidima. 

Hurmuzan je pregovarao sa muslimanima, pristao je da im se preda pod uslovom da 
ga sprovedu do halife Omera ibnul-Hattaba, r.a., kako bi mu on presudio. 

SUĐENJE HURMUZANU 

Vijest o pogibiji Medžze'eta ibn Sevra, r.a., i El-Beraa ibn Malika, r.a., halifu jako 
rastuži. Doveli su mu Hurmuzana po dogovoru, da mu on presudi. Poraženi kralj predao mu 
je svoje raskošno odijelo sa zlatnim nitima, a na nogama je ostavio čizme, ukrašene 
dijamantima i dragim kamenjem. Muslimani rekoše haliti: 

"Ovo je kralj El-Ehvaza, pa pričaj s njim." 

Omer ga pogleda i reče: 

"Ne, sve dok s njega ne bude skinut sav nakit." 

Kada su skinuli sve ukrase s njega i obukli ga u grubo laneno odijelo, Omer reče: 
"E Hurmuzane, kako vidiš ovaj poraz i ovu Allahovu odredbu?" 
Hurmuzan reče: 

"Omere, Allah je bio sa nama u džahilijetu pa smo vas pobjeđivali, sada je s vama i 
vi ste pobijedili nas." 

"Vi ste nas pobjeđivali i razjedinjavali dok smo bili u džahilijetu, a koja je tvoja isprika o 
vašoj borbi poslije toga?", upita halifa. 

"Plašim se da me nećeš ubiti prije nego li ti kažem!?" 
Omer mu reče: 

"Ne boj se!" 

Zatim je Hurmuzan zatražio vode, a kad mu je donesoše u običnoj posudi, on reče: 
"Kada bih umro od žeđi ne bih se napio iz ovoga." 

Donijeli su mu potom posudu koja mu je odgovarala, a njemu zadrhtaše ruke pa 
reče: 

"Bojim se da neću biti ubijen dok pijem vodu." 
Omer mu reče: 

"Ne boj se sve dok ne popiješ." 
Hurmuzan proli vodu na zemlju, a Omer reče: 
"Donesite mu vode, ne ubijte ga, dok je žedan." 
Hurmuzan reče: 

"Voda mi nije potrebna, samo sam htio da se osiguram njome." 
Začudi Omera kakvu sigurnost on vidi u vodi, pa mu reče: 
"Jaču te ubiti!" 
Hurmuzan odgovori: 
"Ti si me zaštitio!" 
"Slagao si." 

U tom trenutku Enes ibn Malik, koji je pratio suđenje, progovori: 

"Istinu je rekao, o Emirul-mu'minine. Zaista si ga zaštitio." 

Enes ibn Malik, r.a., bio je brat El-Bera'a, r.a., koga je Hurmuzan ubio u Tusturu, ali 
uprkos tome, on je istinito posvjedočio, spašavajuću ubicu smrti. Rasrđen, Omer mu 
reče: 

"Teško tebi, o Enese! Zar štitiš ubicu Medžze'eta i El-Beraa? Allaha mi, ili ćeš mi dati 
obrazloženje, ili ću te kazniti." 

"Rekao si: '...Ne boj se dok me ne obavijestiš', i rekao si: 'Ne boj se dok ne popiješ.'" 
To su potvrdili i prisutni, pa se Omer približi Hurmuzanu i reče: 
"Nadmudrio si me. Allaha mi, neće me niko više nadmudriti osim musliman." 
Tada Hurmuzan reče: 

"Tvrdim da je samo Allah Bog i da je Muhammed Njegov Poslanik." 
Tako je Hurmuzan ušao u islam kad je vidio pravednost i istinitost islamske vjere. 
Ostao je u Medini nakon što mu halifa dodijeli mjesečno primanje. 

POGLAVAR PLEMENA 



Poslije Medžze'etove, r.a., pogibije, Ebu Musael-Eš'ari, r.a., predao je vodstvo plemena 
Bekr ibn Vail u ruke Halidu ibn Ja'meru es-Sedusijju, r.a. 

U doba halife Osmana, r.a., koji je puno volio Medžze'eta i poštivao njegovo visoko 
mjesto kod muslimana zbog velikih zasluga koje je učinio za islam, njegovog sina Šekika 
ibn Medžze'eta ibn Sevra odredi poglavarom plemena. 

Neka se Allah, dž.š., smiluje Medžze'etu ibn Sevru, ustrajnom vjerniku, mudžahidu, 
šehidu. 



ABDULLAH IBN AMR IBN HARAM 

EBU-DŽABIR, R.A. 

* > 

NJEGOVO IME I PORIJEKLO 

Njegovo ime je Abdullah, sin je Amrov, a on Haramov, a on S'alebov, a on K'abov, a 
on Ganemov, a on Selemov, a on S'adov, a on Alijev, a on Esedov, a on Saridov, a on 
Jezidov, a on Džušemov, a on Hazredža el-Ensarija el-Hazredžija Selemija. Nadimak 
mu je bio Ebu-Džabir. 

Abdullah ibn Amr bješe lijepa duha i čistih misli i ponašanja. Bio je sklon šutnji i 
smiren kad razmišlja. Imao je blagu narav i vedar nastup. Bio je voljen od ljudi jer je 
izbjegavao ono što im smeta. Nije o drugima loše govorio; u čitavom svom životu nije 
spomenuo nekoga po lošem u njegovom odsustvu. Bio je iskren s ljudima kao što je bio 
iskren prema samom sebi. Postupao je sa svojim narodom iskreno i s povjerenjem, 
daleko od laži i prevare i daleko od pretvaranja. 

Ebu-Džabir je bio oštrouman, imao je duboke misli i brzo je razumijevao stvari. 
Zauzimao je stavove i donosio odluke koje su pokazivale veliku mudrost. Bio je srednje 
visine, vitak, hodao je sporo i imao spore pokrete. Bijele puti, dugog lica, ispupčenih 
jagodica i sitnih očiju. Knio je kosu i bradu. 

STARJEŠINA 

U mekanskom periodu, Allahov Poslanik, a.s., pozivao je ljude u vjeru, donoseći im 
radosne vijesti i pozivajući ih na obožavanje Jednog Jedinog Stvoritelja. Za vrijeme 
hadža, Allahov Poslanik, a.s., se kod Akabe sreo sa nekim ljudima i pitao ih: 

"Ko ste vi?" 

"Grupa iz Hazredža", odgovorili su oni. 
"Vi ste zaštitnici jevreja?!" 
Odgovorili su: 
"Da." 

Upitao ih je: 

"Hoćete li malo sjesti da porazgovaramo?", odgovorili su: 
"Hoćemo." 

Pozvao ih je vjerovanju u Allaha, dž.š., govorio im je o islamu i poslije svega proučio im 
nekoliko ajeta iz Kur'ana. Hazredžlije su se sjetili priče medinskih jevreja o dolasku novog 
Allahovog Poslanika, za kojeg su govorili da će biti iz redova jevreja, međutim, kada su čuli 
Muhammedov, a.s., govor, znali su daje on očekivani Poslanik. "Ljudi, tako nam Allaha, on 
je Poslanik kojim su nam jevreji prijetili, pa neka mu niko prije nas ne povjeruje", govorili su 
jedni drugima, i zaista, odmah su povjerovali u njega. Rekli su: "Ostavili smo naš narod pri 
kojem ima toliko zla i neprijateljstva kao što nema ni pri jednom drugom narodu. Možda će 
ih Allah ujediniti i okupiti oko tebe. Mi ćemo otići i pozvati ih na tvoj put i upoznat ćemo ih sa 
ovom vjerom koju smo prihvatili. Ako Allah htjedne dati povjeruju, neće biti niko jači od tebe." 

Napustili su ga, nakon što su ugovorili sljedeći sastanak idućeg hadža na istom mjestu. 
Bilo ih je šesterica: Es'ad ibn Zurare, Avt ibn Haris, Rafi'a ibn Malik Adžlan, Kutba ibn Amir 
ibn Ravad, Utbe ibn Amir ibn Haram i Džabir ibn Abdullah ibn 'Ubejd. 

Na slijedeći hadž, na Akabu je došlo dvanaest ljudi iz Hazredža i Evsa. Ovaj sastanak 
Allahova Poslanika, a.s., i Medinelija poznat je kao "Prva Akaba". Tu su dali prisegu 
poput prisege žene. 51 

Od 'Ubada ibn Samita prenosi se da je rekao: "Bio sam među onima koji su bili na 
"Prvoj Akabi". Bilo nas je dvanaest i položili smo prisegu poput prisege žena, a to je bilo 
prije nego što je propisan džihad. Dali smo prisegu da Allahu ne smatramo nikoga ravnim, da 
nećemo krasti i bludničiti, da nećemo svoju djecu ubijati, da nećemo lagati, da žene neće 
muževima tuđu djecu podmetati i da ni u čemu što je dobro nećemo poslušnost otkazati. Pa 
ko bude ovo izvršio-njemu je Džennet, a ko bude prekršio-on je prepušten Allahu, dž.š., ako 
bude htio da ih kazni, kaznit će ih, ili, ako bude htio da im oprosti, oprostit će im. Zatim smo 

tražili od Resulullaha, a.s., da pošalje s nama nekoga ko će nas naučiti stvarima vjere, da 
uči Kur'an i da širi islam u Medini." 

Allahov Poslanik, a.s., poslao je Mus'aba ibn 'Umejra koji je u kući Es'ada ibn Zurare 
napravio sastajalište. Abdullah ibn Haram bio je jedan od uglednika Beni-Selema od 
Beni-Hazredža. Oni koji su prešli na islam žarko su željeli da i njihovi prvaci pređu na 
islam, među kojima je bio i Ebu-Džabir. Na sastanku dogovorenom između Poslanika, 
a.s., i Medinelija, neki ljudi iz plemena Beni-Seleme tražili su da Abdullah ibn Amr ide s 
njima, tajeći od njega da su prešli na islam. 

I tako su, Allahovom odredbom, na sastanak, kasnije nazvan "Druga Akaba", poveli i 
Ebu-Džabira. 

Prenosi se od K'aba ibn Malika da je, opisujući kako je Ebu-Džabir prešao na islam, 
rekao: "Otišli smo na hadž, a prethodno smo se sa Allahovim Poslanikom dogovorili da 
se polovinom Bajrama nađemo na Akabi. Kada smo obavili hadž i kada je došla 
dogovorena noć, zovnuli smo Abdullaha ibn Amra, koji je bio jedan od naših plemića, i poveli 
ga sa sobom krijući to od naših saplemenika, mušrika. Rekli smo mu: "Ebu-Džabire, ti si 
poglavar i prvak, ne želimo da ostaneš kakav si danas - gorivo za džehenemsku vatru. 
Onda smo ga pozvali u islam, obavijestivši ga o našem sastanku sa Allahovim Poslanikom, 
a.s., na Akabi. Prešao je na islam i bio prisutan na sastanku na Akabi. Postao je poglavar." 

Na sastanku je prisustvovalo sedamdeset tri čovjeka od ensarija i dvije žene. Allahovom 
Poslaniku, a.s., položili su prisegu na islam. Među njima je bio i Abbas ibn Hanzala koji je 
rekao: 

"0 Hazredžlije, znate li vi na šta se zaklinjete ovom čovjeku?" 
Odgovorili su: 
"Znamo", a on je rekao: 

"Zaklinjete se na rat protiv svih ljudi - ako ćete, kada vam bude uništavan imetak i 
kada vaši plemeniti budu ubijani, ostaviti ga (islam), neka znate, Allaha mi, ako budete 
to uradili, bit će to sramota i na ovom i na onom svijetu. Ako mislite da ćete izvršiti ono 
što ste obećali i u slučaju da vaš imetak bude uništavan i da vaši plemići budu ubijani - 
prihvatite ga (islam) onda. Uistinu, to je dobro i na dunjaluku i na ahiretu." 

"Prihvatamo ga, pa makar nam imetak bude uništavan i makar nam plemići budu 
ubijani", rekli su ensarije i upitali: "Šta nam je zauzvrat, Allahov Poslaniče, ako to budemo 
izvršili?" 

Resulullah, a.s., reče: 

"Džennet!" 

"Pruži ruku, zaklinjemo se!" 

Zakleli su se i položili prisegu na rat. 52 Zatim je Allahov Poslanik, a.s., tražio da 
izaberu dvanaest ljudi koji će biti predstavnici u njihovom narodu, a da Resulullah, a.s., bude 
odgovoran za muslimane, stanovnike Meke. Izabrali su dvanaest ljudi, poglavara od plemića 

plemena Hazredž: Sa'da ibn Rebi'u, Es'ada ibn Zuraru, Abdullaha ibn Revahu, Rafi'a ibn 
Malika el-AdžIana, El-Berau ibn M'aruu, Abdullaha ibn Harama, Ubadea ibnus-Samita, S'ada 
ibn Ubadea ibn Dulejma i El-Munzira ibn Amra ibn Hunejsa. A iz plemena Evs: Usejda ibn 
Hudajra, S'ada ibn Hajsema i Ruf'au ibn Abdil-Munzira. Poslije izbora dvanaesterice 
predstavnika, Allahov Poslanik, a.s., rekao im je: "Vi ste jemci za vaš narod kao što su jemci 
bili Havarijuni Isau, sinu Merjeminom, ajasamjemacza svoj narod." Rekli su: "Da." 

ŠEHID 

Bitka Bedr bila je prva bitka koju su muslimani, licem u lice, vodili s plemenom Kurejš. 
U njoj je pokazana veličanstvena hrabrost i visoka borbena spremnost muslimana. 
Muslimani su ovu bitku vodili u jedinstvenim i zbijenim satovima, sa srcima punim vjere 
na Allahovom, dž.š., putu. Njihov je cilj je bio jedno od dvoje: pobjeda ili šehadet. 

Abdullah ibn Amr napredovao je na mejdanu bitke, ne prezajući od smrti. Isukao je sablju 
i ušao u mušričke redove ubijajući i ranjavajući koga je stigao od njih. S tekbirom na usnama 
i sa "La ilahe illallah" u srcu, veličajući Allaha, dž.š., i Njemu život predavši. Prašina bitke 
slegla se poslije velike pobjede koju su ostvarili muslimani. Kurejšije su ostavile leševe 
svojih junaka, glave kutra i širka, a među njima: Umeja ibn Halefa, Ebu-Džehla, Amra ibn 
Hakema, Hanzalu ibn Ebi-Sufjana, Utbeta ibn Rebi'u, Šejbu ibn Rebi'u, Ukbea ibn Ebi-Muajta 
i mnoge druge koji su zlostavljali Allahova Poslanika, a.s., i njegove ashabe dok su bili u 
Meki. Ubijeno je sedamdeset mušrika. 

Kurejšije nisu mogli podnijeti teške gubitke i neočekivani poraz, niti zaboraviti ubijene 
očeve, braću i rodbinu koje su ostavili na Bedru. Ikrime ibn Džehl, Abd ibn Ebi Rabi'a i 
Safvan ibn Umeje bodrili su Mekelije na rat protiv Muhammeda ibn Abdullaha, pa su 
došli kod Ebu-Sufjana i tražili od njega da bude vođa novog napada na Allahovoga 
Poslanika, a.s. 

Okupili su ljude i rekli im: "Kurejšije, Muhammed nam se opasno osvetio, ubio je 
naše najbolje ljude. Uložite imetak za ovaj pohod, moguće je da mu se osvetimo za ono 
što nam je uradio." 

Ebu-Sufjan je pristao da povede osvetnički rat protiv Allahovoga Poslanika, a.s., i 
muslimana. Mobilizirao je robove Abesince, koji su bili njegove sluge. Također je napravio 
dogovor sa plemićima plemena Kenane i Tihame. S druge strane, u Meku su neprestano 
pristizali ratnici. Džubejr ibn Mut'im, kojem je na Bedru poginuo amidža Tu'ajm ibn 
'Udej, pozvao je svoga abesinskog slugu Vahšija i rekao mu: "Ako ubiješ Hamzu ibn 
Abdul-Muttaliba, a zatim i Muhammeda, za moga amidžu Tuajma, slobodan si." 

Ebu-Sufjanova žena, Hinda bint 'Utbe saznala je za Vahšija, te gaje pozvala sebi i rekla 
mu: "Sav moj imetak, sav nakit na mom tijelu, bit će tvoj ako ubiješ Hamzu." 

Kada je završena priprema vojske, čitavo kurejšijsko pleme izašlo je iz Meke. Zene su 
išle iza vojske, kako bi bodrile ljude na rat i da im budu na umu ako oni izgube, da će pasti 
u ropstvo. 

Allahov Poslanik, a.s., saznao je za spremu Kurejšija. Sastali su se muhadžiri i 
ensarije znajući daje pred njima težak okršaj. Resulullah, a.s., tražio je njihovo mišljenje 

0 načinu suprotstavljanja kurejševičkoj vojsci, pa se javio Abdullah ibn Ebi-Selul i rekao: 
"Allahov Poslaniče, ostani u gradu... ne izlazi im u susret... Allaha mi, uvijek kada smo izašli 
da se suprotstavimo neprijatelju, izgubili smo, a kad god smo ostali i čekali na svojim 
položajima - pobijedili smo. Allahov Poslaniče, ako budu ostali, ostat će u najgorem stanju, 
a ako budu ušli, žene i djeca će ih kamenovati, a ako se budu vratili, vratit će se s neuspjehom 
- onako kako su i došli." Poslanikovo, a.s., mišljenje bilo je isto kao i mišljenje Abdullaha ibn 
Ebi-Selula. 

Muslimani, koji su bili naoštreni za borbu, tražili su od Allahova Poslanika, a.s., da 
izađu iz grada u susret mušricima da ih ne bi neko optužio za strah i kukavičluk. Allahov 
Poslanik, a.s., ušao je u kuću i izašao obučen u ratnoj opremi. Kada su ga muslimani 
vidjeli, već su se bili pokajali što su ga nagovorili da uradi ono što ne voli, pa su rekli: 
"Allahov Poslaniče, mi smo te 'natjerali' na to 53 , a nemamo pravo. Ako hoćeš, ostani (u 
Medini), i neka je Allahov blagoslov na tebe." "Ne priliči Poslaniku da stavi ratnu opremu, 
pa da je skine — prije nego se bude borio", odgovorio je Allahov Poslanik. 

Allahov Poslanik, a.s., izašao je na čelu muslimanske vojske dok nisu stigli do jedne 
ravnice ispred brda Uhud. Rasporedio je snage po ravnici tako daje brdo ostalo iza njih, 
da ih štiti. Na brdu je ostavio pedeset ljudi, ponajboljih strijelaca, da čuvaju pozadinu 

muslimanske vojske. Naredio im je da ostanu na položajima i da ne napuštaju mjesto, 
ma kakav ishod bitke bio. U noći bitke Abdullah ibn Amr pozvao je svoga sina Džabira i 
rekao mu: "Nadam se da ću biti ubijen u ovoj bici. Možda budem prvi šehid. Allaha mi, 
ne ostaje za mnom meni niko draži od tebe i Allahovog Poslanika. Imam dug, pa ga vrati 

1 dobro čuvaj svoju braću." 

Kurejšije su dolazile i za njima velika vojska. Žene su išle iza vojske, udarale u 
bubnjeve i pjevale, da bi kod ljudi podigle moral i pojačale želju za borbom. Sufjanova 
žena Hinda bint 'Utbe pjevala je: 

"Ako se vratite kao pobjednici, 
mi ćemo vas zagrliti, 

mi ćemo prostrijeti jastuke za vas. 
Ako budete pobjegli, ostavit ćemo vas, 
bit će to rastanak bez ljuba vi " 

Muslimani su žestoko napali mušrike, razbili su njihove redove i dirigovali situacijom. 
Među mušricima zavladalo je rasulo. Nazirala se pobjeda muslimana. Međutim, strijelci na 

vrhu brda napustili su položaje kršeći naređenje Allahovoga Poslanika, a.s. Halid ibn Velid je 
pratio tok bitke. Kada su strijelci napustili položaje, vidio je rupu u muslimanskim redovima, 
te je napravio zaokret iza brda i došao muslimanima iza leđa. Muslimani su doživjeli poraz, 
a ova bitka je uzela probrane vjernike. 

Prvi koji je pao kao šehid bio je Abdullah ibn Amr ibn Haram, r.a. 

Po završetku bitke došla je Hinda 54 i uzela tijela svoga čovjeka i brata Abdullaha ibn 
Amra ibn Harama, s namjerom da ih ukopa u Medini. Tada je čula pozivača Allahovoga 
Poslanika, a.s., kako kaže: "Ukopajte ubijene na mjestu gdje su ubijeni", pa je ostavila 
šehidska tijela na njihovim mjestima. 

Allahov Poslanik, a.s., naredio je da se Amr ibn Džemuh i Abdullah ibn Amr ukopaju 
u istom mezaru, rekavši: "Ukopajte ih u jedan mezar, oni su bili odani prijatelji na 
dunjaluku." 

HLAD OD KRILA MELEKA 

Porodica je počela oplakivati smrt Abdullaha ibn Amra. Allahov Poslanik, a.s., čuo ih 
je i rekao: "Plakali ili ne, meleki ga svojim krilima štite od sunca." 

Džabir ibn Abdullah bio je tužan zbog očeve smrti, zbog duga koji mu je otac ostavio. 
Prenosi se od Džabirada je rekao: "Allahov Poslanik, a.s., pogledao me je i rekao: 

'Zašto te vidim slomljenog i tužnog?' 

Rekao sam mu: 

'Poslaniče, moj otac je ubijen. Ostavio mi je dug i porodicu.' 
Allahov Poslanik, a.s., rekao mi je na to: 

'Kazat ću ti... nikada Allah, dž.š., nije govorio s ljudima bez zastora, a sa tvojim 
ocem je govorio i rekao mu:' Moj robe, traži, Ja ću ti dati." 

Abdullah je rekao: 'Molim Te da me vratiš na dunjaluk, da budem ponovo ubijen.' 55 
Allah, dž.š., odgovorio mu je: 'Zaista, već sam prije rekao, niko neće biti vraćen na 
dunjaluk.' Abdullah je rekao: 'Allahu moj, obavijesti one koji su za mnom', pa je objavio 
Allah, dž.š.: 'Nikako ne smatraj 'mrtvima one koji 'su na Allahovu putu izginuli. Ne, oni su živi 
i u obilju su kod Gospodara svoga. '" 56 

Četrdeset godina nakon ubistva Abdullaha ibn Amra i Amra ibn Džemuha, bujica je 
odnijela zemlju sa njihovoga mezara. Ljudi su htjeli da prebace njihova tijela u novi 
mezar i kada su ih prebacivali, izgledali su kao da su umrli jučer. 



EN-NU MAN IBN MUKARRIN, R.A. 




Nu'man je sin Mukarrinov, a on Aizov, a on Hedžirov, a on Nasrov, a on Habešijev, a on 
K'abov, a on Abdul-Sevrov, a on Hedmov, a on Latimov, a on Osmanov, a on Amrov, a on 
Evsov, a on Tabiha el-Muzenija. Nosio je nadimak Ebu-Amr. 



En-Nu'man ibn Mukarrin bijaše mudra, hrabra i preduzimljiva osoba. Allah, dž.š., 
podario mu je razboritost i jak razum, tako da nije ništa preduzimao dok to ne bi prvo 
dobro razmotrio i analizirao. Bio je velika srca, a podnio je goleme probleme i titneluk sa 
rijetkom čvrstinom i hrabrošću kojom ga okiti iman. 

En-Nu'manova kuća bila je skrovište i utočište za siromahe i putnike. Hranio je miskine 
i pomagao nemoćne pa se pročuo među svojim narodom po velikoj darežljivosti. Tih u 
društvu, razborita govora, jakog, grlatog glasa, kad bi govorio, svi bi šutili i pomno ga 
slušali. Bio je visokog rasta, jakog tijela, velikih pleća, ruku i nogu, okruglog lica, širokih 
očiju, tamne puti, kosu je knio. Poznat kao konjanik, pustinjak, i naučen vještinama u 

borbi i rukovanju oružjem. Nije znao ni čitati ni pisati, ali je imao veliku moć pamćenja tako da 
je znao mnoge stihove i mudrosti svoga vremena. 




NJEGOVO IME I PORIJEKLO 



V 



NJEGOVA LIČNOST 

MUBAREK-KUCA 

Stanište Benu-Muzejna bilo je na putu između Medine i Meke, nešto bliže Medini. Vijesti 

0 Muhammedu ibn Abdullahu, a.s., dopirale su do njihovoga plemena, pa su ih neki pratili s 
interesovanjem, dok im drugi nisu pridavali nikakav značaj. 

En-Nu'man je pratio vijesti o Resulullahu, a.s., o njegovoj hidžri u Medinu, o Bici na 
Bedru i Uhudu. Sve što je čuo o njemu bilo je lijepo i dobro. Čuo je da on poziva u vjeru 
tevhida, jedinoga Stvoritelja, o ljubavi i samilosti prema drugima i širenju pravde i mira. U 
borbi mušrika protiv Resulullaha vidio je nepravdu, zabludu i zavjeru. Odlučio je primiti islam 

1 dati prisegu Muhammedu ibn Abdullahu te se priključiti vojsci pravde koju je ispravno vidio. 
Pozvao je svoju desetericu braće i članove svoga plemena na sastanak u svoju kuću. Kada 
su se svi skupili, ustao je i rekao: "Narode moj, zaista je Muhammed ibn Abdullah vjerovjesnik 
i poslanik. On poziva Istini i samilosti. Nismo čuli o njegovom pozivu osim najljepše, i nismo 
saznali o njemu osim dobro. Pa zašto odugovlačimo dok drugi žure...? Ljudi, odlučio sam 
sutra ići kod njega, pa ko želi da mi se pridruži, neka bude spreman !" 

Ljudi su se razišli, a u sabah narednog dana počeli su se skupljati ispred En-Nu'manove 
kuće. Došlo je četiri stotine konjanika s potpunom opremom. Pred sami polazak u susret 
Resulullahu, a.s., da objave svoj prelazak na islam, En-Nu'man kao da se zastidio ući u 
Medinu praznih ruku. Zatražio je od braće i onih koji su u mogućnosti da povedu kamile i 
stoku sa sobom. Njegova braća obišli su svoje kuće i kuće Beni-Muzejna i skupila nešto 
stoke, a te godine njihovo mjesto je pogodila suša i nestašica. 

Zaputili su se ka Resulullahovom, a.s., mesdžidu. Medina je njihov dolazak dočekala 
sa burom tekbira. Narod je tekbirao, gledajući veliki broj ljudi koje je Allah, dž.š., uputio 
i koji su došli da objave svoj prelazak na islam i daju prisegu Resulullahu, a.s. Ispred 
sebe tjerali su stoku na poklon. Resulullah, a.s., primio ih je sa vedrim licem i blagim 
osmjehom. Pred njim svi redom izjaviše svoj prelazak na islam. Nakon ovoga o plemenu 
Muzejin objavljeni su sljedeći kur'anski ajeti: 

"A ima beduina koji vjeruju u Allaha i onaj svijet i koji vjeruju da je ono što daju put da 
se Allahu približe i da Poslanikove blagoslove zasluže. To im je, zaista, dobro djelo. 
Allah će ih sigurno Svojom milošću obasuti, jer Allah prašta i samilostan je." 

U historiji se islama do tada nije desilo da su na islam prešla deseterica braće od jednog 
oca i majke. 0 njima je Abdullah ibn Mes'ud rekao: "Iman ima svoje stanište, i licemjerstvo 
ima svoje stanište. Zaista su kuće Benu-Mukarrina kuće imana." 

USTRAJNI U ISLAMU 

Benu-Muzejna se ponosilo islamom, a islam je bio uzvišen s njima. Vjerovjesnik, a.s.,je 
En-Nu'mana i ostale sinove njegova plemena držao kao sebi bliske i oni zauzeše visoko 
mjesto u njegovom srcu i srcima muslimana. Benu-Muzejna bijaše oštra islamska sablja i 
čuvar islama. En-Nu'man je pod Poslanikovom, a.s., zastavom učestvovao u satovima 
džihada i pobjedama. Učestovao je u bitkama na Hendeku i Hajberu i nakon njih u ostalim 
bitkama i ratovima koje je vodio Poslanik, a.s. 

Na dan oslobođenja Meke, konjanici Benu-Muzejna jahali su pored Allahova Poslanika, 
a.s., opremljeni i obučeni u svoju tradicionalnu nošnju. En-Nu'man je nosio zastavu, 
predvodeći konjanike. 

Ipak, najveličanstveniji događaj koji je istakao En-Nu'man ibn Mukarrin bio je u borbi 
sa odmetnicima od vjere. Nakon Resulullahova, a.s., preseljenja na ahiret, Ebu-Bekr 
es-Siddikje izabran za halitu muslimana. Smrt Poslanika, a.s., mnogo je pogodila muslimane 
pa su se pojedina arapska plemena odmetnula od islama. Gotovo u svakom većem plemenu 
koje je imalo iole ugleda na Arapskom poluotoku pojavio se lažni poslanik. Halifa je odlučio 
da i on izađe iz Medine sa sabljom u ruci u borbu protiv varalica. Benu-Muzejna shvatilo je 
halifine potrebe u tom teškom periodu. Opstanak dini-islama bio je doveden u pitanje. Din je 
slabio, a arapska plemena koja je islam ujedinio bila su izložena podjeli i osnivanju manjih 
autonomija. Sinovi Muzejne okupili su se oko En-Nu'mana i otišli za Medinu, kako bi bili 
pored halife i pomagali ga u širenju Allahove vjere i borbi protiv odmetnika. 

Arapska plemena koja su okruživala Medinu odlučiše daje osvoje. Najzagrijanija od 
plemena bila su: Abs, Murra, Zibjan i dio plemena Kinane. Njih je pomagao odmetnik 
Tulejha ibn Huvejlid el-Esedijj sa sinom Habalom. 

Halifa je podsticao narod na džihad. Okupio je ljude, a zatim izašao na čelu vojske 
mudžahida. Na čelo desne strane vojske postavljen je En-Nu'man ibn Mukarrin, a na 
lijevo Abdullah ibn Mukarrin, dok je konjanike predvodio njihov brat Seid ibn Mukarrin. 
Muslimani su krenuli u pohod, a odmetnici to nisu znali. U samu zoru muslimani su ih 
iznenadili na spavanju. Zazvečale su sablje, a prvi je pao ubijen Habal ibn Tulejha. Ostali su 
pobjegli. To je bila prva bitka između muslimana i odmetnika u kojoj muslimani, Allahovom 
pomoći, pobijediše. Ova je pobjeda bila dobar podstrek za dalju borbu protiv murteda. 

A porodica Mukarrina, puna bereketa i blagoslova, kako je samo blagoslovljena bila 
njihova kuća! 

Halifa je nastavio tjerati odmetnike dok nije došao do Zil-Kisa gdje zaustavi vojsku da se 
odmori. Poslije prve bitke halifa je namjeravao nastaviti borbu protiv odmetnika lično 
predvodeći muslimane, ali plemeniti ashabi mu to ne dozvoliše. Tražili su od njega da se 

vrati u Medinu, a da pošalje vojsku. Njegov značaj za muslimane je bio veliki i kada bi se 
njemu šta desilo, bio bi to težak udarac za cijeli muslimanski ummet. Alija, r.a. , rekao mu je: 
"Gdje ćeš, halifo Resulullaha? Kažem ti ono što je rekao Allahov Poslanik, a.s., na dan 
Uhuda: "Nemoj ti da ideš u borbu i nemoj nas rastužiti sobom, nego se vrati u Medinu. Allaha 
mi, da ostanemo bez tebe, islam se nikada ne bi uspostavio." 

Muslimani su uspjeli uvjeriti halifu na povratak. Poslušao ih je i vratio se nakon što je 
odabrao jedanaest zapovjednika, grupa i bajraka islamske vojske. Ti odredi uspjeli su 
ugušiti odmetničke pokrete i vratiti jedinstvo Arapskoga poluotoka pod okriljem dini-islama, 
hvala neka je Allahu, dž.š., na tome. 

U HALIDOVOJ VOJSCI 

Nakon završetka bitke protiv odmetnika i ujedinjenja Arapskog poluotoka pod okriljem 
islama, muslimani su se usmjerili prema okolnim državama da bi proširili Allahovu vjeru. 
El-Musenna ibn Haris eš-Šejbani nizao je uspjehe čestim napadima na Irak. Zatim je pisao 
haliti da mu pošalje vojsku kako bi definitivno oslobodio Irak, iz dva razloga: radi širenja 
islama u tim državama, i radi zaustavljanja bizantijskih napada i sloma vladavine arapskim 
državama koje je ona posjedovala. 

Halifa se složio s prijedlogom i pozvao muslimane na džihad na Allahovom putu. Halida 
ibnul-Velida i Ijjada ibn Ganma odredio je da povedu mudžahide prema Iraku. En-Nu'man i 

njegova braća požurili su da se stave pod zastavu Halida ibnul-Velida. 

Sa oslobađanjem teritorija započeo je Halid, stigavši do Mizara. Suvejda ibn Mukarrina 
postavio je da čuva zaleđinu, a on je nastavio prema sjeveru gdje je ostvario drugu 
pobjedu u bici El-Vededže. Nakon toga, poveo je vojsku prema Ulejsi gdje se odigrala 
žestoka borba sa Behmenom Džazvejhom, vođom Perzijanaca. Muslimani su uspjeli 
ostvariti sjajnu pobjedu, a u njoj se En-Nu'man ibn Mukarrin pokazao kao veliki junak. 
Njegova odjeća i sedlo bili su crveni od krvi ubijenih i ranjenih Perzijanaca. Zbog žestoke 
bitke odigrane u dolini Ulejs, bitka je nazvana "Dolina krvi". 

Potom padoše Emgišija i El-Hira. Nakon toga je halifa naredio Halidu ibnul-Velidu da 
napusti front u Iraku i d v a se uputi na šamsko bojište gdje se osjetila potreba za njim. El- 
Musenna ibn Haris eš-Šejbani preuzeo je komandu nad islamskom vojskom koja je ostala 
u Iraku, a En-Nu'man ibn Mukarrin je ostao s njim. U to vrijeme na ahiret je preselio halifa 
Ebu-Bekr es-Siddik, r.a., a hilafet je preuzeo Omer ibn el-Hattab. On je trebao skupiti veliku 
i jaku vojsku kako bi se mogli suprotstaviti Perzijancima koji su bili pripravni za borbu. Nakon 
dogovora sa plemenitim ashabima, odabrao je Sa'da ibn Vekkasa vođom cjelokupne 
muslimanske vojske u Iraku. 

U SA'DOVOJ VOJSCI 

Sa'd ibn Ebi-Vekkas stigao je na čelu dobrovoljaca mudžahida iz Medine do vojske 
El-Musenne ibn Harisa, koji je preselio na ahiret ne dočekavši sastanka sa Sa'dom. 
Sa'd je sakupio sve mudžahide koji su došli s njim i one koji su bili u Iraku u jednu 
vojsku, odredio im i raspodijelio vođe, a zatim se stacionirao u El-Hiri. 

En-Nu'man i njegova braća priključili su se Sa'dovoj vojsci zajedno sa drugim arapskim 
poglavarima i uglednicima, tako da je Emirul-mu'minin rekao: "Vallahi, mi ćemo tući 
kraljeve stranaca sa arapskim kraljevima." 

Sa'd je odredio Kadisijju kao najpogodnije mjesto za borbu. Perzijanci su stigli na 
drugu stranu, a na njihovom čelu je bio Rustem, jedan od najvećih vođa. Stali su spram 
muslimana, a Sa'd je trebao ispuniti naredbu halife, tj. ono što islam naređuje, da pozove 
Perzijance u jednu od tri solucije: 

1. da prime islam i da imaju prava kao ostali muslimani; 

2. da predaju svoje gradove i tvrđave muslimanima i da plaćaju džizju; 

3. borba. 

Sa'd je odabrao između vođa svoje vojske četrnaest emira i naredio im da odu do 
perzijskoga kralja Jezderdžida i da ga pozovu u islam, ili da plaća džizju, ili da izabere 
borbu. Prethodno je izvršio pregovore s njim oko posjete. Sa'dov izbor ljudi bio je uspješan 
zbog velikih vrlina kojim su se odlikovali. Neki od njih bili su vrlo pametni, a neki su bili odlični 
pregovarači, dok su se neki doimali ponositim držanjem i divnim izgledom. Izaslanici koje je 
Sa'd poslao na pregovor sa Jezderdžidom III, posljednim kraljem Sasana, bili su: En-Nu'man 
ibn Mukarrin el-Muzenijj, predvodnik izaslanika, Busr ibn Ebi Rehm el-Džuhenijj, Hamela ibn 
Džuvejja el-Kindi, Hanzala ibnur-Rebi'a et-Temimi, Furat ibn Hajjan el-ldžlijj, Suhejl ibn Adijj 
el-Hazredžijj, El-Mugire ibn en-Nebaš ibn Habib el-Esedijj, Atarid ibn Hadžib et-Temimi, Amr 
ibn Ma'd Jekrib ez-Zebidi, El-Mugire ibn Šu'be es-Sekafijj i El-Ma'ni ibn Haris eš-Šejbani. 

HISTORIJSKI SASTANAK 

Izaslanici su napustili Kadisijju, pojahali konje i u putu prošli kraj Rustemova logora. 
Zatim su prešli rijeku Tigris da bi došli do Espanira u El-Medainu gdje se nalazio kraljevski 
kvart. Zaustavili se na vratima dvorca, tražeći dozvolu za ulazak. Kada je Jezderdžid 
saznao za dolazak pregovarača, pozvao je svoje vezire i ugledne ljude da se posavjetuje 
s njima kako da postupi na sastanku sa muslimanima. Perzijanci su se u nekim pitanjima 
mimoišli, a u nekim složili. Kada su se svi veziri i ministri sakupili, Jezderdžid je dozvolio 
izaslanicima da uđu. 

Izaslanici su ušli, a na njima je bila skromna i jednostavna odjeća. Na nogama su 
nosili kožne sandale, a o svakom od njih bio je obješen bič. Jezderdžid je bio lošeg 
vladanja, gotovo dječijeg ponašanja i nekontroliranih pokreta pa je htio poniziti 
pregovarače. Rekao je prevodiocu da ih upita kakva je to odjeća koju nose. Prevodioc 
upita En-Nu'mana: 

"Kako se zove vaša odjeća?" 

En-Nu'man je odgovorio: 

"Burd." 

Kada je ovo čuo, Jezderdžid je opsovao i vidilo se negodovanje na njegovom licu. Zatim 
je zatražio da pita za obuću koju su nosili, na što je En-Nu'man odgovorio: 
"Enni'al (sandale)." 

Jezderdžid je počeo mrmljati neke gluposti na osnovu kojih se moglo zaključiti da psuje. 
Reče: 

"Na'leh... Na'leh... Stranci... Stranci u našoj zemlji." 
Zatim upita šta je to obješeno na leđima, pa mu En-Nu'man odgovori: 
"Sevt (bič)." Riječ "sevt" na perzijskom znači "požar", našto Jezderdžid povika sav 
u bijesu: 

"Spalili su Perzijance, da ih Bog spali!" 

Zatim reče prevodiocu: "Pitaj ih zašto su došli? Šta ih je navelo na rat protiv nas i 
šta im se svidjelo u našoj zemlji. Je li zato što smo ih se okanili, a pozabavili drugima?" 
En-Nu'man ibn Mukarrin rekao je za svoje izaslanike: 

"Ako hoćete, ja ću odgovoriti u naše ime, a ako neko drugi želi da odgovori, dat ću mu 
prednost." 

"Izvoli, odgovori ti", odgovoriše muslimani i rekoše Jezderdžidu: 
"Odgovor ovog čovjeka je i naš odgovor." 
En-Nu'man poče govoriti: 

"Allah, dž.š., smilovao nam se i poslao nam Poslanika koji nam naređuje dobro. 



Ashabi Allahovog Poslanika 



341 



Poslanik, a.s., zabranio nam je zlo i naredio da ga se klonimo. Obećao je onome ko se 
odazove sve najbolje i na ovom i na budućem svijetu. Nije pozvao nijedno pleme, a da se 
nisu međusobno odvojili. Jedan dio je uz njega, a drugi protiv njega. U njegovu vjeru ulazili 
su samo najbolji. I tako je pozivao u islam onoliko koliko je Allah, dž.š., htio. Zatim mu je bilo 
naređeno da se bori protiv onih Arapa koji su mu se protivili, pa je i to učinio. I svi su mu se 
pokorili na dva načina: oni koji su prišli bez svoje volje, pa ih je opet čekalo svako dobro, i oni 
koji su prišli svojom voljom, pa im je Allah u svemu povećao hajr. Zatim je naredio da 
pozivamo ostale narode da nam se pridruže. I mi vas pozivamo u našu vjeru koja lijepo 
lijepim smatra, a ružno ružnim. Pa ako odbijete, jedno zlo je lakše od drugog: plaćajte džizju, 
a ako i to odbijete, onda vam objavljujemo rat. Ako prihvatite našu vjeru, ostavit ćemo vam 
Allahovu knjigu da sudite po njoj, mi se vraćamo i vama pripada vaša zemlja. Na vama je da 
odlučite. Ako nam budete plaćali džizju, primit ćemo i čuvati vas, a ako ne, onda ćemo se 
boriti protiv vas." 

Nato Jezderdžid odgovori: 

"Ja nisam čuo ni za jedan narod da je bio lošiji od vas, manjeg broja i da su bili lošiji 
jedni prema drugima. Mi smo vam ostavili obližnja naselja koja su vam bila utočište. Kad 
smo slali našu vojsku na vas, niste joj se mogli suprotstaviti. I ako su vam se neki naši 
pojedinci pridružili, nemojte se ponositi time. I ako vas je glad natjerala, mi ćemo vam odrediti 
jedan dio uz vaše prihode i počastit ćemo vaše uglednike i obući ćemo vas i postavit ćemo 
kralja koji će biti dobar prema vama." 

Nato mu je odgovorio El-Mugire ibn en-Nebaš el-Esedijj, jedan od izaslanika. Govorio je 
dugo, objasnio je stanje Arapa prije islama i njihovu snagu nakon što su primili islam, a 
završio je riječima: "Pa odaberi džizju i ponizno i smjerno je izdvoji, ili borbu, ili primi islam - 
bit ćeš spašen." Nato se Jezderdžid naljuti, jer se osjeti poniženim ispred prisutnih, pa reče: 

"Dali me s tim dočekuješ?" 

El-Mugire mu reče: 

"Nisam dočekao nikog osim onog s kojim sam pričao, a nisam ni s kim pričao osim 
s tobom i nisam ništa loše mislio." 
Jezderdžid se još više naljuti i reče: 

"Da nije određeno da se izaslanici ne ubijaju, ja bih vas ubio. Nemate više ništa kod 
mene." 

Izaslanici se vratiše kod Sa'da ibn Ebi-Vekkasa sa viješću daje Jezderdžid odbio islam. 
I odigra se Bitka na Kadisijji, Perzijanci ostaše potučeni, a Rustem i mnoge perzijske vođe 
platiše svojim životima. 

JUNAK NEHAVENDA 

Nakon Bitke na Kadisijji muslimani su se uspjeli probiti do El-Medaina, glavnog grada 
Kisre i osvojiti ga. Zaplijenili su mnoga dobra i tu se nastanili. Jezderdžid je pobjegao sa 
svojom porodicom i nastanio se u Asbahanu. Poslije toga je pisao onima u Nehavendu i 
okolnim pokrajinama, pozivajući Perzijance na mobilizaciju kako bi pripremili ogromnu vojsku 
za protunapad na muslimane i kako bi ih istjerali iz Perzije, a potom iz Basre i Kute. 

Kada je Sa'd ibn Ebi-Vekkas doznao da Jezderdžid sprema veliku vojsku, pisao je 
Emirul-mu'mininu, tražeći od njega mišljenje i pojačanje. U tom periodu pobunili su se 
stanovnici Kufe i tužili Sa'da ibn Ebi-Vekkasa halifi. Ovaj ga odmah pozva u Medinu i 
smijeni ga s položaja, i to ne zbog nesposobnosti niti zbog nepovjerenja i pronevjere. 
Halita je nastavio pozivati muslimane na dobrovoljni odlazak u džihad na Allahovom 
putu i presudnu borbu između muslimana i Perzijanaca. Nakon zajedničkog namaza 
popeo se na minber i održao hutbu. Kada je završio, Abbas ibn Abdul-Muttalib reče mu: 

"0 Emirul-mu'minine, ne brini se, Perzijanci su se sastali na nesreći koja će ih 
pogoditi." 

"Savjetujte me koga ću odrediti za vođu ovog pohoda, a da je Iračanin", reče halifa. 

"Ti najbolje znaš svoju vojsku", rekoše. 

"Vallahi, postavit ću za vođu onoga koji će prvi stupiti u boj." 

"Ko je on, Emirul-mu'minine?" 

"En-Nu'man ibn Mukarrin." 

"Zaista, on je iz Iraka, a odgovarajući je za taj položaj." 

U to vrijeme En-Nu'man je bio upravnik Kiskera. Halifa je pisao da ga zamijene 
novim namjesnikom i njega da postave za vođu u borbi protiv stanovnika Nehavenda. 
Nakon izbora En-Nu'mana ibn Mukarrina za emira vojske u borbi protiv stanovnika 
Nehavenda, halita je pisao Huzejfi ibnul-Jemanu da krene sa velikom vojskom iz Kufe 
prema Nehavendu u susret En-Nu'manu. Poruku istog sadržaja napisao je Ebu-Musau 
el-Eš'ariju u Basru. 

Muslimani su se skupili ispred Nehavenda, oni koji su došli iz Medine i oni koji su došli iz 
Basre i Kufe. Tu su na velikoj prostranoj ravnici napravili logore. Zatim su ustala četrnaesterica 
uglednih Arapa i zapovjednika islamske vojske i podigli veliki šator emiru En-Nu'manu, kao 
počast prema njemu. To su bili: Huzejfe ibnul-Jeman, Utbe ibn Amr, El-Mugire ibn Šu'be, Bešir 
ibnul-Hasasija, Hanzala el-Katib, Ebul-Huber, Rubijj ibn Amir, Amir ibn Metar, Džerir ibn Abdullah 
el-Humejri, Džeriri ibn Abdullah el-Bedželijj, El-Akre' ibn Abdillah el-Himjeri, El-Eš'as ibn Kajs el- 
Kindi, Seid ibn Kajs el-Hemedani i Vail ibn Hadžer. En-Nu'man je poslao trojicu ljudi u izvidnicu: 
Tulejha ibn Huvejlida, Amra ibn Ma'da Jekriba i Amra ibn Ebi-Selemu. Amr ibn Ma'd i Amr ibn 

Seleme vratili su se ne uspjevši obaviti povjereni zadatak, a Tulejha nije odustajao od povjerene 
obaveze. Prerušio se i tako uspio ući u Nehavend gdje je izvidio stanje i priče među narodom. 
Kada se vratio, rekao je En-Nu'manu: 

"Nema između nas i stanovnika Nehavenda nikakve prepreke ili nečeg što ti mrziš. 
Pobjeda je naša sa Allahovom voljom." 

En-Nu'man je rasporedio vojsku. Na pročelje je stavio Naima ibn Mukarrina, na lijevu 
stranu Huzejfu ibn Mukarrina, a na desnu stranu Suvejda ibn Mukarrina. Nad pješadijom je 
bio Ka'ka' ibn Amr et-Temimi, a nad konjanicima Medžašia i Su'ud, Mukarrinovi sinovi. 

Razbuktala se takva bitka da nijedna strana ne ostvari pobjedu. Trajala je tri dana, 
ali nije bilo poraženih. Najzad, muslimani uspješe primorati Perzijance na povlačenje u 
tvrđavu Nehavenda, gdje su zabarikadirali ulaze u grad. Muslimanska je vojska pokušala 
nekoliko puta ući u tvrđavu, ali bez uspjeha. Opsada se odužila, muslimani su se mnogo 
izmorili i izgubili dosta vojske. En-Nu'man je skupio odabrane mudžahide i savjetovao 
se s njima. Tulejha ibn Huvejlid je predložio: "Mislim da bi trebao poslati određeni broj 
muslimana koji će ih opkoliti i boriti se s njima lice u lice. Kada im se Perzijanci suprotstave, 
neka oni pobjegnu nama. A onda ćemo se svi dati u bijeg kako bi pomislili da smo 
potučeni. A kada budu napustili tvrđavu, vratit ćemo se i boriti se s njima dok Allah ne 
presudi između nas." 

Svima se svidi ovaj prijedlog. Bila je to odlično smišljena ratna varka. Ka'ka' se dobrovoljno 
prijavio da bude na čelu odreda koji će izvesti ovu varku. En-Nu'man posla s njim odabrane 
hrabre mudžahide. 

I zaista, sve se odigralo onako kako je to zamislio Tulejha ibn Huvejlid. Muslimani su 
simulirali bježanje pred oholim Perzijancima koji su krenuli za njima, tako da niko nije ostao u 
tvrđavi. Muslimani se tada iznenada okomiše na njih te se zapodjenu jedna od najstrašnijih 
bitaka u historiji islama. Dvije vojske sa isukanim sabljama, u vrijeme zalaska sunca do crnoga 
mraka. Potekla je tolika krv daje obojila zemlju. A vođa muslimanske vojske En-Nu'man ibn 
Mukarrin kretao se lijevo-desno, ubijajući Allahove neprijatelje. Od velike količine krvi koja je 
potekla bojištem okliznuo se njegov konj i on je pao na zemlju. Jedan od Perzijanaca pogodio 
gaje strijelom u pojas, tako daje odmah preselio kao šehid. Njegov brat Naim borio se pored 
njega i kad je vidio da mu je brat poginuo, pokrio ga je svojim ogrtačem da ne bi muslimani 
saznali za njegovu pogibiju i klonuli duhom. Huzejfe ibnul-Jeman zatražio je od Naima da 
ponese muslimasku zastavu iz počasti prema njihovoj mubarek-porodici. 

Muslimani su ostvarili sjajnu pobjedu u Nehavendu koja je kasnije nazvana 
"Fethul-futuh", što znači pobjeda nad pobjedama. 

NAIM NASTAVLJA ZADATAK 

Emirul-mu'minin, Omer ibnul-Hattab htio je počastiti Mukarrinovu porodicu pa je postavio 
Naima ibn Mukarrina za emira islamske vojske nakon njegova brata En-Nu'mana. Naim je 
produžio stazom svoga brata i oslobodio Errej, Komes i Džerdžan. 

Da Allah, dž.š., blagoslovi i na ahiretu porodicu koja je za islam dala desetericu heroja, 
Mukarrinovih sinova: En-Nu'mana i Naima, Abdullaha, Huzejtu, Suvejda, Dirara, Utbu,Malika, 
MedžašiaiSu'uda. 



V 



SALIM-STICENIK EBU-HUZEJFE, R.A. 



Šalim, r.a., vodi porijeklo iz perzijske porodice Istahir. Kad je bio mali, pao je u 
zarobljeništvo i bio je rob kod Subejte, žene Ebu-Huzejfe ibn Utbeta ibn Rebi'a ibn 



Abduš-Semsa ibn Abdi-Menafa el-Kurejšija el-Abšemija. Subejta ga je oslobodila i 
poklonila svome mužu Ebu-Huzejfi, pa je tako postao poznat pod imenom Salim-štićenik 
Ebu-Huzejfe. 

On je muhadžir u odnosu na Ebu-Huzejtu, a ensarija u odnosu na Subejtu koja ga je 
oslobodila, a bila je ensarijka. Nosio je nadimak Ebu-Abdullah. 



Salimova ličnost odlikuje se velikim znanjem, postojanom hrabrošću i strpljivošću 
na neugodnostima. Odrastao je kao rob, u kući daleko od svoje porodice i rodbine; 
služio je svoje gospodare i udovoljavao njihovim potrebama, pa gaje to naučilo strpljenju 
i izdržljivosti. Bio je veoma inteligentan i oštrouman i u tome mu nije bilo sličnog. Njegova 
velika memorija kupila je sve što bi pred njim bilo rečeno. Znanje je stekao poslije 
oslobođenja iz ropstva, a svoju hrabrost pokazao je u raznim prilikama. Otvoreno je 
govorio i reagirao kada bi vidio grešku u radu ili kada bi vidio zulum. 




NJEGOVO IME I PORIJEKLO 



V 



NJEGOVA LIČNOST 

PRIMANJE ISLAMA 

Na Salima, r.a., veliki utisak ostavila je atmosfera u kući u kojoj je odrastao i u kojoj 
je odgojen kao sluga. Njegov gospodar Ebu-Huzejfe, r.a., bio je jedan od prvaka Kurejšija i 
jedan od mekanskih vođa. Prihvatio je islam sa čestitim prethodnicima prije nego što je 
Poslanik, s.a.v.s., odabrao kuću Erkama ibn Ebi-el-Erkama za mjesto skupljanja i 
dogovaranja, kasnije poznatu pod imenom "Kuća islama". Nije obraćao pažnju na svog oca 
Utbea ibn Rebi'u, koji je bio poput isukanog mača protiv islama. Ubijen je u Bici na Bedru. 
Također, Ebu-Huzejfe nije obraćao pažnju na bojkot i prijetnje svoje sestre Hinde bint Utbe, 
koja je bila Ebu-Sufjanova žena. 

Kada je njegova žena Subejta primila islam, oslobodila je Salima i dala ga svome 
mužu. On ga je posinio i prema njemu se odnosio kao prema svome rođenome sinu. 
Tako je među svijetom postao poznat pod imenom Šalim ibn Ebu-Huzejfe, kao što je 
prethodno Poslanik, s.a.v.s., posinio Zejda ibn Harisa i nazvao ga Zejd ibn Muhammed. 
To je bilo prije objave Allahovog ajeta koji je ukinuo običaj posinovljavanja i uputio svaku 
osobu njenom jedinom ocu. Allah, dž.š., kaže: "Zovite ih po očevima njihovim, to je kod 
Maha ispravnije. A ako ne znate imena očeva njihovih, pa braća su vaša po vjeri i štićenici 
vaši. Nije grijeh ako u tome pogriješite, grijeh je ako to namjerno učinite, a Allah prašta i 
samilostan je. " 

Kako je Salimov otac bio nepoznat među narodom, on je nazvan Salim-štićenik 
Ebu-Huzejfe. Šalim, r.a., primio je islam i postojan se u njemu pokazao, a sa 
Ebu-Huzejfom i njegovom ženom bio je izložen velikim mučenjima zbog pristupanja 
islamu. Dva puta su činili hidžru u Abesiniju. Strpljivo su podnosili zlostavljanja i maltretiranja 
od Kurejšija, nepokolebljivo iskreni prema Allahovoj vjeri. 

Iz Salimovog primjera da se razumjeti veličina islama, koji je ljude učinio ravnopravnim 
i ukinuo klasne razlike. Islam je ljude učinio ravnopravnim, a prednost jednih nad drugim 
je samo po bogobojaznosti. 

NAUKA I POŠTENJE 

Kod Salima, r.a., skupile su se sve islamske vrijednosti. Njegov duboki iman i iskrenost 

prema Allahovoj vjeri omogućili su mu da u potpunosti razumije vjerske propise, tako da je 
postao čovjek sa autoritetom kome su se muslimani obraćali u mnogim pitanjima. 

Allahov Poslanik, s.a.v.s., primijetio je Salimovu razboritost u vjeri i njegovo razumijevanje 
Kur'ana, pa je jednoga dana savjetovao ashabe rekavši im: "Uzmite Kur'an od četverice: 
Abdullaha ibn Mes'uda, Salima-štićenika Ebu-Huzejfe, Ubejja ibn K'aba i Mu'aza ibn Džebela." 

Šalim, r.a., dao je svoj doprinos u poučavanju ljudi daje srodstvo po mlijeku prepreka za 
brak. 

Muslim u svome "Sahihu" navodi hadis od Aiše, "Majke pravovjernih", daje rekla: "Šalim 
je bio kod Ebu-Huzejfe, pa je Sehla bint Suhejl ibn Amr došla Allahovom Poslaniku, s.av.s., 
i rekla: 'Šalim je dostigao muževnu dob. On dolazi kod mene i mislim da u duši Ebu-Huzejfe 
zbog toga ima nešto.' Pa je Poslanik, s.a.v.s., rekao: 'Zadoji ga i postat ćeš mu zabranjenom.' 
Suhlaje bila žena Ebu-Huzejfe." 

Jednog je dana Poslanik, s.a.v.s., čekao Aišu, koja je nešto zakasnila. Kada je došla, 
upitao je šta ju je zadržalo. Kada je išla, začula je učenje Kur'ana, odgovorila je, i 
zastala je jer je bilo neodoljivo lijepo. Poslanik, s.a.v.s., spustio je svoj ogrtač i izašao u 
obližnju džamiju u kojoj je našao Salima kako uči Kur'an, pa je rekao: "Hvala Allahu, Koji 
te dao mom ummetu." 

Šalim, r.a., kod muslimana zauzimao je visoko i cijenjeno mjesto. Krasile su ga 
mnoge vrline, iz njega je vrilo znanje i razboritost. Šalim je prije Poslanika, s.a.v.s., 
učinio hidžru u Medinu, sa prvim muhadžirima, među kojima je bio Omer ibnuel-Hattab, 
r.a. Također, predvodio je vjernike u namazu, a među njima bio je i Omer, r.a. 

Vladar pravovjernih Omer ibn el-Hattab gaje izuzetno zavolio, visoko gaje poštovao i u 
njemu vidio najboljeg čovjeka za hilafet. Šalim tada nije bio među živima, a Omer, r.a., je 
rekao: "Da je Šalim živ, ne bih ostavio da halifu izabere šura dogovaranjem." 

u DŽIHADU 

Ebu-Huzejfe, r.a., nije se odvajao od svog brata povjeri Salima. Bili su i ostali najbolji 
prijatelji, iskreni i odani jedan drugom. Stajali su iza Allahovog Poslanika, s.a.v.s., braneći 
istinu i pomažući Allahovu vjeru u svim bitkama koje je vodio odabrani Poslanik, s.a.v.s. 
Huzejfe je oženio Salima svojom amidžičnom Fatimom bintul-Velid ibn Šejbe ibn Rebi'a. 

Ebu-Huzejfe i njegov štićenik Šalim, r.a., u Bici na Bedru se nisu mogli naći u tegobnijoj 
situaciji, jer su u redovima mušrika bili Utbe ibn Rebi'a, otac Ebu-Huzejfe, i Velid ibn Šejbe 
ibn Rebi'a, Fatimin otac. Međutim, Huzejfe i Šalim su ih izbjegli pa se nisu sreli s njima. 
Šalim je za vrijeme bitke uspio ubiti jednog od malobrojnih kurejšijskih junaka Umejra ibn 
Ebi-Umejra. Nakon završetka bitke, tijela Utbea i Velida ostala su sa ostalim tijelima 
mušrika, a Ebu-Huzejfe i Šalim, r.a., nisu ni obraćali pažnju na njih. 

U Bici na Uhudu muslimani su prošli kroz veliko iskušenje kada je Allahov Poslanik, 
s.a.v.s., bio opkoljen, te je malo trebalo da ga mušrici dohvate svojim sabljama i ubiju 
ga. Muslimani su svojim tijelima napravili štit oko Poslanika, s.a.v.s., kako bi spriječili 
mušrike da dođu do njega. U toj bici učestvovali su Ebu-Huzejfe i njegov štićenik Šalim, 
r.a., odbijali su mušrike junački se boreći. 

Ukratko, Ebu-Huzejfe i Šalim žrtvovali su sebe za islam. Učestvovali su u svim bitkama 
i vojnim pohodima koje je vodio Allahov Poslanik, s.a.v.s., bili su skupa na Hendeku, na 
Hajberu, naTebuku, prilikom oslobođenja Meke, na Hunejnu... Bili su među najboljim ljudima, 
najveći junaci i čestiti muslimani. 

HRABRO DRŽANJE 

Veličanstven je stav koji je zauzeo Šalim u slučaju koji se desio sa plemenom 
Benu-Džezime. Nakon što je Poslanik, s.a.v.s., oslobodio Meku, pojedina arapska plemena 
koja su živjela u okolici Meke ostala su u nevjerstvu i neznaboštvu, pa su ratovala protiv 
islama. Allahov Poslanik, s.a.v.s., želio ih je upoznati sa potrebom njihovog prelaska na 
islam i daje rat završen. Zbog toga je poslao Halida ibn Velida prema najjužnijem dijelu Meke 
da poziva u islam, bez namjere da ratuje. 

Halid ibn Velid krenuo je na čelu odreda u kome je bilo nekoliko Arapa iz plemena Selima 
ibn Mensura ibn Mudlidža ibn Murre, a među njima je bio i Salim-štićenik Ebu-Huzejfe. 
Abbas ibn Mirdas hvaleći Halida ibn Velida i opisujući njegov pohod rekao je: 

Odrediš li ti Halida za emira Halidu, 

to je junak čvrsti snažni 

što ne voli nepravdu. 

Izašao pred heroje 

kao vođa on je sad. 

Sa uputom Božijom je upućen 

i rad za rad. 

Stigao je Halid, r.a., sa onima koji su bili s njim do boravišta plemena Benu-Džezime, koji 
su bili još uvijek nevjernici. Kada je pleme Benu-Džezime ugledalo Halida, uplašili su se i 
uzeli oružje s namjerom da se suprotstave muslimanima. Halid im se obratio: "Ostavite 
oružje, svijet je već prešao na islam." Među skupljene ljude plemena Benu-Džezime stao je 
jedan po imenu Džahdem, pa im reče: 

"Teško vama, o Benu-Džezime! Tako mi Allaha, ovo je Halid! Ako ostavite oružje, postat 
ćete zarobljenici, a poslije zarobljeništva slijedi vam samo smrt. Tako mi Allaha, ja nikad 
neću ostaviti svoje oružje." 

Pleme Benu-Džezim suprotstavilo mu se i počeli su mu govoriti: 

"0 Džahdeme, želiš li da prolijemo našu krv?" 

Pa prihvatiše islam, položiše oružje, rat ne izbi, a postadoše sigurni. Neprestano su 
Džahdema nagovarali sve dok i on nije bacio oružje. Međutim, Halid naredi da se povežu 
u lance svi koji su bili govorili da su promijenili vjeru... Nakon što ih zavezaše, Halid naredi 

da ih poubijaju. 

Ovom Halidovom postupku usprotivio se Abdullah ibn Omer ibn el-Hattab, r.a., i Salim- 
štićenik Ebu-Huzejte, r.a., koji mu prigovori i okomi se na njega zbog onoga kako je postupio. 
Halid se počeo braniti, a Šalim je postajao sve strožiji, zamalo su se počeli udarati. Poslije 
toga, Šalim se povukao u stranu da klanja, moleći od Allaha, dž.š., oprost. 

Jedan od članova ovog plemena uspio je pobjeći u Meku i obavijestiti Poslanika, s.a.v.s., 
o Halidovom postupku prema njegovom narodu. Allahov Poslanik, s.a.v.s., upitao gaje: 
"Je li mu se iko suprotstavio?" 

Čovjek odgovori: 

"Da, suprotstavio mu se bijeli čovjek, srednjeg rasta. Halid je povikao pa je ovaj 
ušutio. Drugi koji mu se suprotstavio bio je uzrujan i raspravljao se s njim, pa je rasprava 
dostigla vrhunac." 

Omer ibnel-Hatab bio je prisutan, pa je rekao: 

"0 Allahov Poslaniče, prvi je bio moj sin Abdullah, a drugi Salim-štićenik Ebu-Huzejfe." 

Srdžba Allahovog Poslanika, s.a.v.s., ublažila se kad je čuo da u njegovom ummetu 
ima ljudi koji se suprotstavljaju svakom pogrešnom postupku. Zatim je stao s rukama 
podignutim prema nebu i rekao: "Moj Gospodaru, ja nemam udjela u Halidovom postupku. 
Moj Gospodaru, ja nemam udjela u Halidovom postupku. Moj Gospodaru, ja nemam udjela 
u Halidovom postupku." Omer ibn el-Hattab dao je slijedeću primjedbu na postupak Halid ibn 
Velida: "Zaista u njegovoj sablji ima žurbe." 

ŠEHADET NA ALLAHOVOM, DŽ.Š., PUTU 

Deveta godina po Hidžri nazvana je "Godinom delegacija" zbog mnogobrojnih 
izaslanstava arapskih plemena koja su dolazila u Medinu da izraze svoju podršku 
Allahovom Poslaniku, s.a.v.s., prihvatajući Allahovu vjeru i proglašavajući se 
muslimanima. Tako su došli ljudi iz plemena Benu-Hanife i obznanili prihvatanje islama, 
a s njima je bio i Musejlema ibn Habib el-Kezzab. 

Pleme Benu-Hanife ostavilo je Musejlemu da im čuva prtljag i poputbinu. Zatim su se 
sastali sa Poslanikom, s.a.v.s., i obznanili prihvatanje islama. Allahov Poslanik, s.a.v.s., 
primio ih je sa poštovanjem i svakom od njih dao poklon, pa su mu rekli: "Allahov 
Poslaniče, ostavili smo jednog našeg prijatelja kod prtljaga i naših jahalica da nam ih čuva." 
Allahov je Poslanik tada naredio da se i njemu da poklon koji je dat ostalima. 

Kada se pleme Benu-Hanife vratilo u Jemamu, Musejlema je počeo tvrditi da je on 
poslanik i služiti se prevarama da bi ljude obmanuo kako bi povjerovali u istinitost njegove 
tvrdnje. Većina ljudi iz njegova plemena povjerovala mu je i stala uz njega zbog slijepog 
džahilijetskog zanosa i plemenske pristrasnosti. Musejleme je počeo izgovarati riječi u 

rimovanoj prozi, tvrdeći da mu je to objava koja mu dolazi s neba preko povjerljivog meleka 
Džibrila, a.s., kao što dolazi Allahovom Poslaniku, s.a.v.s. Primjer njegovih riječi su i ove: 
"Allah je trudnicu obasuo blagodatima. Daje da iz njenog stomaka izađe biće koje raste." 
Musejlema je svom narodu i svojim sljedbenicima dozvolio alkohol, zinaluk, ostavljanje 
namaza i život bez ikakvih pravila i ograničenja. Broj njegovih pristalica se povećao, pošto 
im je neznanje zaslijepilo vid i razboritost. 

Nakon smrti Poslanika, s.a.v.s., Ebu-Bekr, r.a., preuzeo je hilafet i odmah krenuo u 
rat protiv onih koji su se odmetnuli od vjere s ciljem gušenja njihovih pokreta u samom 
korijenu i u svakom dijelu Arapskog poluotoka. Opremio je jedanaest odreda vojski i 
svakom odredio zadatak za određeno područje: uništiti njihove vođe, a ostale vratiti pod 
okrilje islama. 

Najopasniji pokret kome su se muslimani suprotstavili bio je pokret Musejleme el-Kezzaba. 
On je djelovao u području El-Jemame, gdje je živjelo pleme Benu-Hanife i oni koji su se 
sprijateljili s njima od njihovih susjeda. Musejlema je uspio da okupi četrdeset hiljada ljudi, koji 
su mu vjerovali, slijedili ga i ratovali za njega. 

Vojska kojom je komandovao Ikrime ibn Ebi-Džehl bila je prva koja je krenula prema 
području El-Jemame. Kada je Ikrime započeo borbu protiv Musejleme, sreo se sa velikim 
brojem njegovih pristalica. Doživio je poraz, te je morao čekati pojačanje. Prvi mu je u pomoć 
stigao Šurahbil ibn Hasne, ali ni on nije mogao ništa uraditi ispred velike snage Benu-Hanife. 

Kada je Halid ibn Velid završio ratne operacije protiv vođe odmetnika Tulejha ibn Huvejlida 
el-Esedija i Malika ibn Nuvejre, uputio se, po halifinom naređenju, na čelu vojske prema 
području El-Jemame. Halid, poznat po izuzetnoj ratnoj sposobnosti i vojnom iskustvu, obnovi 
raspored vojske i koncentrira je prema Musejlemi el-Kezzabu i njegovim sljedbenicima. 

Kada je vidio snagu muslimana, Musejlema je postavio kao zapovjednike dvaju krila 
svoje vojske: Mahkema ibn Tufejla, poznatog kao jemamskog mudraca i Ridžala ibn 
Anfevta, koji je bio primio islam, a kada je vidio snagu El-Kezzaba, odmetnuo se od 
vjere i priključio se lašcu. Brzo je buknula nemilosrdna i zastrašujuća borba između dvije 
vojske. Muslimani su krenuli u napad, ali Benu-Hanife pokaza spretnost i vještinu u borbi te 

potisnuše muslimane. Pojedini muslimani uplašili su se pa su počeli bježati, ostavljajući 
bojno polje. 

Zastavu muhadžira nosio je Salim-štićenik Ebu-Huzejfe, a zastavu ensarija nosio je 
Sabit ibn Kajs ibn Šemmas. Zejd ibn Hattab je navalio na Ridžala ibn Anfevta, jer se u 
Medini zakleo da će ga ubiti kada je čuo da se odmetnuo od islama i pristupio lašcu 
Musejlemi. Usmrtio ga je jednim udarcem sablje i ostavio ga da leži na zemlji dok je 
grcao u krvi. Zatim je Zejd ibn Hattab povikao među narodom: "0 ljudi, stisnute zube! 
Udarite po neprijatelju i krećite naprijed! Tako mi Allaha, neću progovoriti dok ih Allah ne 
porazi ili dok se ne sretnem s Allahom, pa Mu kažem svoju ispriku!" Ušao je u borbu protiv 
otpadnika od vjere i borio se sve dok nije poginuo. 

I Halid ibn Velid počeo je bodriti muslimane na borbu govoreći im: "Ja sam Ibn-Velid, 
ja sam Ibn-Amir i Ibn-Zejd." 

Zatim je počeo uzvikivati parolu muslimana u Bici na El- Jemami: "Va Muhammedah!" 1 
Poslije toga muslimani su počeli jedni druge bodriti govoreći: "0 poznavaoci sure Bekara, 
vradžbina je danas beskorisna!" 

Muslimanski su se redovi poslije toga stabilizirali, među prvima su bili Ebu-Huzejfe i 
njegov štićenik Šalim i Sabit ibn Kajs ibn Šemmas, r.a. Što se tiče Sabita ibn Kajsa ibn 
Šemmasa, odlučio je da se ne miče. Obukao je ćefine, zatim iskopao rupu u zemlji i u 
nju zatrpao noge do koljena da se ne bi mogao povući ispred odmetnika od vjere. Uzeo 
je sablju i zastavu i povikao: "Ružno li je to što ste uradili!" Nastavio je da se bori sve dok 
nije poginuo. 

A Salim-štićenik Ebu-Huzejfe, r.a., nosio je zastavu u jednoj, a sablju u drugoj ruci, 
suprotstavljajući se Benu-Hanifi, pa su mu neki od muhadžira rekli: 
"Bojimo li se da će do nas neprijatelj prodrijeti sa tvoje strane?" 
Odgovorio je: 

"Ja sam onda loš nosilac Kur'ana." 

Uz njega je bio Ebu-Huzejfe. Obojica su se herojski borili dok ne poginu Ebu-Huzejfe, 
a Salimu udarcem sablje odsijekoše ruku u kojoj je nosio zastavu. Nije dozvolio da ona 
padne već ju je uzeo u drugu ruku. Zatim je ponovo udaren sabljom i odsječena mu je i 
druga ruka, pa je zastavu naslonio na prsa skupivši ramena. Tako je zastava ostala 
uzdignuta sve dok je od njega nije preuzeo jedan od muhadžira. 

Dok je Šalim disao posljednim izdisajima, nakon završetka bitke, pored njega je 

prošlo nekoliko muslimana koji su pregledavali mrtve i ranjene. Zatekli su ga na izmaku 
života, pa su ga upitali za njegovu posljednju želju. On ih je upitao: 

"Štaje bilo sa Ebu-Huzejfom?" 

Odgovorili su mu daje poginuo kao šehid. On je rekao: 

"Prislonite me uz njega." 

Rekli su mu: 

"On je pored tebe, Salime. Poginuo je na istom mjestu." 

Šalim je svoju dušu predao Stvoritelju, dž.š., dok je učio kur'anske ajete. Neka se 
Allah smiluje, Salimu-štićeniku Ebu-Huzejfe, iskrenom muslimanu, časnom vjerniku. Neka 
se Allah smiluje Ebu-Huzejfi. Živjeli su kao dva brata, i jedan do drugog, kao šehidi, pali. 



OSMAN IBN MEZ'UN, R.A. 

NJEGOVO IME I PORIJEKLO 

Njegovo ime je Osman, sin je Mez'unov, a on Habibov, a on Vehbov, a on Huzafeov, a 
on Džumehov, a on Amrov, a on Hasisov, a on K'abov, a on Luejjov, a on Galiba el-Kurešija 
el-Džumehija. Nadimak mu je bio Ebu-Muhammed. 

NJEGOVA LIČNOST 

Osman ibn Mez'un bio je blaga osoba, nježnoga srca i čiste duše. Mnogo je razmišljao 
i provodio vrijeme u samoći. Kada bi govorio, govorio bi nježnim i tihim glasom, skoro da 
se nije čuo. Od same mladosti klonio se stvari koje štete ljudskom životu. Još prije 
islama ostavio je alkohol i prezirao ga. Protiv njega vodio je jaku kampanju, upozoravao 
kako alkohol odnosi razum, umanjuje oštroumnost i uništava zdravlje. Govorio je: "Neću 
da pijem piće koje mi odnosi razum, pa da mi se smiju oni niži od mene." 

Bio je pošten, čedan i nije se sastajao sa tuđim ženama, nasuprot mladićima iz 
džahilijetskog doba koji su imali niske moralne vrijednosti. Od njegove rane mladosti 
krasile su ga moralne vrijednosti. I pored njegovog mirnog i blagog držanja bio je neustrašivi 
ratnik i heroj. Poznavao je borilačke vještine i rukovanje oružjem. Zajedno sa svojim sinom 
Saibom bio je učesnik svakog boja koji je vodio Allahov Poslanik, s.a.v.s. 

Bio je srednjega rasta, mršavoga tijela, uskog struka, crne puti, rijetke kose, proćelav. 

PRIMANJE ISLAMA 

Kada je Allahov Poslanik, s.a.v.s., počeo prenositi poruku islama i pozivati ljude da 
odbace višeboštvo i povjeruju u Jednog Jedinog Allaha, njegovom pozivu odazvala se mala 
skupina ljudi. Iman je tih prvaka uistinu bio dubok, njihova srca čista i njihovi vidici široki. 

Kada je Osman čuo za Poslanikov, s.a.v.s., poziv, počeo se raspitivati o načelima 
islama. Znao je daje El-Emin 58 najčedniji i najiskreniji Mekelija, najvredniji čovjek od Kurejšija. 
On je povjerljivi... iskreni... istinoljubivi. 

Nakon što mu je Ebu-Bekr objasnio načela nove vjere, nije osjetio nikakve dvojbe u 
pogledu islama. Tražio je da se sastane sa Poslanikom, s.a.v.s., da mu da prisegu i 
pred njim posvjedoči svoje primanje islama. Znao je da će biti izložen progonima i 
kažnjavanju, ali je čvrsto odlučio ostati na putu imana. Islam je prihvatila njegova bližnja 
familija. Njegov sin Saib blistao je u zanosu imana. Sin njegovoga amidže, Umejje ibn 

Halet, bjesnio je od muke kada je saznao da je Osman primio islam. Uhodio ga je i pratio 
po mekanskim putevima, grdio ga, omalovažavao, udarao... Umejje ibn Halef nagovarao 
je mladiće da ismijavaju njega i njegovu porodicu i da ih gađaju kamenjem gdje god ih 
vide. 

Umejji se priključio i Ebu-Džehl, žestoki dušman islamu i muslimanima, pa su njih dvojica 
počinjali dan smišljajući kakvu će pakost učiniti nekom od muslimana. Osman i njegov sin 
Saib istrajaše pred mušričkim tiranima, i oni nimalo nisu poljuljali njihovo uvjerenje u 
Gospodara. Naprotiv, nisu se odrekli islama, nego su te kazne i protjerivanja samo povećale 
njihov iman i privrženost islamu. 

MUHADŽIR 

Kada su kurejšijska zlostavljanja porasla do te mjere da više nisu bila izdrživa, Allahov 
Poslanik, s.a.v.s., odlučio je da jedna grupa muslimana iseli u Abesiniju, gdje je vladao 
pravedan kralj koji prihvata nevoljnika, ugošćuje gosta i štiti potlačene. Kada je ispraćao 
prve muhadžire, Allahov Poslanik, s.a.v.s., pustio je suze saosjećaja, ljubavi i nježnosti. 

Osmana ibn Mez'una imenovao je vođom prve grupe muhadžira. Ušli su u lađu i 
otplovili za Abesiniju. Osman je poveo i svog sina Saiba. 

Daleko od svoje domovine muslimani su našli smiraj. Obavljali su svoje vjerske dužnosti 
i obožavali su Jedinoga Stvoritelja. Ova hidžra je povećala nur Osmanove duše i još više 
smekšala njegovo mehko i osjećajno srce, tako daje ono postalo poput ptičijeg srca. 59 

Razmišljao je o stanju stanovnika Meke, pitao se kako mogu obožavati kamen koji su 
klesali svojim rukama, praveći kipove... zatim bi kipovima davali imena pa bi ih molili da im 

pomognu... nisu obožavali Stvoritelja koji je poslao Muhammeda, s.a.v.s., sa islamom i 
Njegovom objavom... Čudna li je njihova zabluda! 

Osman je također u podsvjesti nosio slike zlostavljanja od svoga amidžića Umejjeta ibn 
Halefa i poniženja koja je doživio od njega i vođe širka i nevjerstva Ebu-Džehla. 

Ta gorka sjećanja koja je nosio inspirisala su ga u sebi da sastavi satiričnu pjesmu u 
kojoj kaže: 

Pravi strijele i oštri joj vrhove, ali neće biti kako ti želiš. 60 

Oštri vrhove strijela, ali će se tebi u glavu zabiti. 

Borio si se protiv časnog, jakog, 

pobio si narod koji te štitio. 

Znat ćeš kad ti dođu crni dani, 

ponizili te, da Bog da, nevaljala zbog onoga što učini. 

Nakon nekog vremena muhadžiri su se vratili u Meku i u njoj ostali kratko vrijeme, 
jer su bili prisiljeni da opet sele u Abesiniju zbog velikih ugnjetavanja kojim su ih dočekali 
Mekelije. Na čelu muhaždira u drugoj hidžri bio je Dž'afer ibn Ebi-Talib, sin amidže 
Allahova Poslanika, s.a.v.s. 

U ALLAHOVOJ, DŽ.Š., ZAŠTITI 

Kurejšijama je smetalo što muslimani u Abesiniji žive sigurno i u miru, i što izvršavaju 
svoje vjerske obrede neometani ni od koga. A da su u Meki, ne bi mogli uživati u svome 
ibadetu. Mržnja koju su nosili u svojim dušama prema istini i njenim sljedbenicima nije 

im dala mira. Počeli su razmišljati o planu kojim bi vratili muslimane. U njihovim 
mozgovima rodila se ideja da prošire propagandu među muslimanima u Abesiniji da su 
Kurejšije primile islam i da slijede Muhammeda i da ne čine sedždu nikome osim Jedinom 
Gospodaru. Govorili su da Meka osviće u miru i spokoju. 

Informacije su tada bile šture, a neki muslimani su lahko povjerovali u njih, i to baš oni koji 
su jako žudjeli za svojim rodnim krajem i porodicom. Želja da žive i da šetaju putevima 
Meke, i datavafe oko K'abe plamtjela je u njihovim grudima. Zato su sjeli u lađe i zaplovili ka 
Meki i bili najsretniji ljudi. 

Kada su stigli do obronaka Meke, objelodanila se laž. Shvatili su da su žrtve niske 
podvale čiji je cilj bio da se vrate u ralje Kurejšija. Nisu imali drugog izbora već da traže 
zaštitu od pojedinih Mekelija koji bi spriječili da budu ugnjetavani i kažnjeni. 

Ova zaštita bila je običaj na Arapskom poluotoku prije islama, a ogledala se tako da 
čovjek zatraži zaštitu od nekog plemenskog poglavara, pa ga ovaj zaštiti i sačuva od 
svakog neprijateljstva. 

Osman ibn Mez'un bio je prijatelj Velida ibnul-Mugire, a on je bio najveći mekanski vođa 
i plemić. Zatražio je od njega zaštitu, a ovaj mu je dao i obavezao se da će ga štiti. Osman 
i njegov sin Saib ušli su u Meku sigurni za svoje živote, imetak i porodicu. 

Međutim, Osman je svaki dan gledao muslimane kako trpe žestoka provociranja i 

muke. Vidio je kada su jednog muslimana zavezali za stijenu na vrelom suncu, a na prsa mu 
stavili kamen. Drugom su svezali ruke i noge i bacili ga na užareni pijesak ne dajući mu da 
jede i pije. Trećeg su vezali za vrat, a mekanska djeca i mladići su ga vodali tako sokacima 
psujući ga, ponižavajući i udarajući. Također je bio svjedok kurejšijskoj oholosti, izrugivanju 
i ismijavanju sa Allahovim Poslanikom, s.a.v.s., vjerom i misijom. Uporedio je teški život 
muslimana na ćelu sa Resulullahom, s.a.v.s., sa svojim mirnim i ugodnim životom, a on je 
njihov brat u vjeri, a svi oni žive za isti cilj. 

Osman nije bio spokojan; rekao je sam sebi: "Tako mi Allaha, ja sigurno izlazim 
ujutro i uvečer pod zaštitom mušrika, a moji prijatelji i porodica trpe iskušenja i zlostavljanja 
u ime Allaha. Ta, ovo je gubitak za mene." 

Izabrao je život poput njihova, spreman da s njima preživljava iskušenja i mućenja. 
Otišao je prijatelju iz djetinjstva Velidu ibnul-Mugiri i rekao mu: 

"Ebu-Abduš-Šemse, tvoja je zaštita bila potpuna dok sam bio kod tebe. Ja sam odlućio 
otići Allahovom Poslaniku, s.a.v.s., i slijediti primjer svojih drugova." 
Velid ga upita: 

"Da nisi, moj brate, bio napadnut ili provociran?" 
"Nisam." 

"Pa štaje onda?" 

"Ja želim Allahovu, dž.š., zaštitu, ne želim da mi zaštitnik bude iko drugi", odgovori 
mu Osman. 

"Onda idi pred K'abu i odreci se moje zaštite javno, kao što sam ti je ja javno dao." 

Uputili su se potom prema K'abi kraj koje je sjedio veliki broj Mekelija. Ustao je Velid 
i obratio se ljudima: 

"Ovo je Osman ibn Mez'un, došao je da se odrekne moje zaštite." 

"Istinu je rekao. Bio je iskren u ispunjenju svoga obećanja i plemenite zaštite, ali ja ne 
želim više ničiju zaštitu osim Allahove. Zato, odričem se, evo, njegove zaštite", reče Osman. 

Njih dvojica se raziđoše svaki svojim putem. 

Nakon nekog vremena, Osman se našao u društvu u kome je bio i pjesnik Lebid s 
grupom Kurejšija. Lebid je počeo da recituje svoje stihove, a Kurejšije su bili ushićeni. U 
jednom stihu Lebid je rekao: 

"Sve osim Allaha je laž." 

Osman na to reče: 

"Istinu si rekao." 

"Nema sumnje, nastavio je Lebid, "svako uživanje je prolazno." Osman tada reče: 

"Lažeš! Dženetska uživanja su vječna." 
Zabludjelog pjesnika ovo razljuti, pa reče: 

"Kurejšije, tako mi Allaha, u vašem prisustvu nije bio izazivan onaj koji je s vama sjedio... 
odkad vam se i to poče dešavati?" 
Jedan od prisutnih reče: 

"Pusti ga. On je jedan od naših luđaka koji je napustio svoju vjeru. Ne ljuti se radi 
njegova buncanja." 

"Tako mi Allaha, na to će Osman, ja nisam luđak, već vjernik koji je spoznao put 
Istine." 

Osmanov ih govor još više razbjesni, pa jedan od njih skoči i udari ga po očima. 

Mušrici se obeseliše kad ugledaše da mu je oko pomodrilo. Velid ibn Mugire priđe Osmanu 
i sa sažaljenjem reče: 

"Tako mi Allaha, brate moj, ovo ti nije trebalo. Bio si u sigurnoj zaštiti, pa hajde, ako 
hoćeš, vrati se u moju zaštitu." 

Osman mu reče: 

"Tako mi Allaha, moje zdravo oko je bijedno prema onome šta je u ime Allaha zadesilo 
moje drugo oko. Ja sam u zaštiti onoga Ko je Silni i Moćni, Ebu-Abduš-Šemse. Ja sam u 
Allahovoj zaštiti." 

Napustio ih je i krenuo svojoj kući recitujući kasidu: 

Ako je moje oko u Allahovu zadovoljstvu ranjeno, 

rukama bezbožnika neupućenog, 

Milosni će to nagradom nadoknaditi, 

a koga Atlah ućini zadovoljnim, o narode, sretan je. 

Pa ja ću, iako govorite: zalutao izabludio, 

biti proživljen u vjeri Poslanika Muhammeda. 

Zbog toga želim Allaha, 

u prkos onima koji nas zlostavljaju i napadaju. 

Dubok i čvrst iman bio je temelj života Osmana ibn Mez'una, uprkos mučenju i bolu 
kojem je bio izložen zbog islama. 

POBOZNJAK 

Osmanov život blistao je od čistote i mirisa čednosti. Svoju je dušu zavjetovao na 
duboku pobožnost. Odlučio je sebi zabraniti sve dunjalučke strasti i uživanja, jer je u vjeri 
našao čistotu, neporočnost i zadovoljstvo. Strah prema Allahu u njegovoj duši je dostigao 
toliki stupanj da se odrekao dunjalučkih ukrasa i naslađivanja, žena, najukusnijih jela i 
otmjene odjeće. 

Osman je živio isposničkim životom, potpuno je napustio žene, oblačio je grubu 
odjeću, jeo malo hrane; samo onoliko koliko je potrebno da održi život dok mu ne dođe 
smrt. 

Allahov Poslanik, s.a.v.s., odselio je u Medinu, a Osman je bio u redovima mudžahida. 
Provodio je život danju posteći, noću klanjajući, prizivajući svoga Gospodara ujutro, 
nastojeći da se očisti od grijeha. Tražio je oprost od Allaha i obznanjivao svoje pokajanje 
i danju i noću. 

Jednog dana otišao je u džamiju Allahovoga Poslanika, s.a.v.s., a on je sjedio u 
društvu časnih ashaba i govorio im: "Kako ćete postupati kada jedan od vas bude dolazio 
u jednoj odjeći, a vraćao se u drugoj, kada se pred njega bude stavljalo jedno jelo, a drugo 
donosilo i kada budete zastirali vaše kuće kako se zastire K'aba?" Ashabi su odgovorili: 
"Voljeli bismo da to bude, o Allahov Poslaniče. Da budemo u izobilju i lijepom životu." Poslanik, 
s.a.v.s., im reče: "Tako će sigurno biti, ali vi ste bolji danas nego što ćete biti tada." 

Osman ibn Mez'un zapamtio je taj govor. Poslanikove, s.a.v.s., riječi: "Vi ste danas bolji 
nego što ćete biti tada" odzvanjale su u njegovim ušima. Bojao se da muslimani ne padnu u 
ralje raskoši, rasipničkog i nezasitog života i da ne pokleknu pred dunjalučkim ukrasima i 
prolaznim uživanjima. 

Zato se zavjetovao da će živjeti pobožno i kreposne Prenosi Majka pravovjernih: 
"Ušla je kod mene žena Osmana ibn Mez'una, a izgledala je nervozno i uznemireno, pa 
sam je upitala o tome. Odgovorila mi je: 'Moj muž posti danju, a klanja noću.' Nakon toga, 
ušao je Allahov Poslanik, s.a.v.s., a ja sam mu to spomenula. A kada je Resulullah, s.a.v.s., 
poslije sreo Osmana, rekao mu je: 'Osmane... monaštvo nam nije propisano. Zar ti ja nisam 
primjer? Tako mi Allaha, ja se najviše bojim Allaha od svih vas i najviše pazim na Njegove 
odredbe.'" 

Prenosi Ebu-Kulabe u knjizi "Tabekatul-Kubra", od ibn S'ada, daje Osman ibn Mez'un 
napravio sebi kuću i činio ibadet u njoj. To je stiglo do Allahovoga Poslanika, s.a.v.s., pa mu 
je otišao, naslonio se na štok vrata kuće ibadeta i rekao mu: "Osmane, Allah me nije poslao 
sa monaštvom, Allah me nije poslao sa monaštvom, a najbolja vjera kod Allaha jeste ona 
koja je čista i lahka." 

Prenosi se daje Osman ibn Mez'un rekao: 

"Allahov Poslaniče, ja sam čovjek kome beženstvo teško pada, pa dozvoli mi, Poslaniče, 
da se kastriram." 

Poslanik, s.a.v.s., rekao mu je: 

"Ne. Ali na tebi je, Ibn Mez'une, da postiš." 

Osman je nosio grubu odjeću i dosta istrošenu. Prekinuo je sve što je povezano sa 
životnim uživanjima. Allahov Poslanik, s.a.v.s., zavolio ga je zbog njegove čistote, čednosti 
i iskrenosti u ibadetu. Na dan kada je do Poslanika, s.a.v.s., stigla vijest da se Osman 
izolovao od svoje žene i svoje vrijeme provodi u ibadetu, rekao mu je: "Ibn Mez'une, tvoja 
žena kod tebe ima svoje pravo." 

PRESELJENJE NA AHIRET 

Osman ibn Mez'un se osamio, osjetivši da mu se približila smrt. Preselio je na ahiret 
druge godine po Hidžri, u Medini, a ukopan je u Bekijji. Osman je prvi muhadžir koji je 
umro u Medini. 

Od Abdullaha ibn Abbasa prenosi se da je rekao: "Kada je Allahov Poslanik, s.a.v.s., 
ušao kod Osmana ibn Mez'una, kada je Osman umro, nageo se nad njim, pa je onda 
podigao glavu, a ja kao da sam vidio suze u njegovim očima. Zatim se nageo drugi put, pa 
treći put. Potom je podigao svoju glavu, jecao je pa smo vidjeli da plače, pa smo i mi 
zaplakali." 

Na Osmanovoj dženazi Allahov Poslanik, s.a.v.s., rekao je: "Allah ti se smilovao, o 
Ebu-Saibe. Otišao si sa dunjaluka, a da ništa nisi uzeo od njega i da on ništa nije uzeo 
od tebe." 

Kada je umro sin Allahovoga Poslanika, Ibrahim, Resulullah je rekao: "Pridruži se 
našim dobrim prethodnicima, Osmanu ibn Mez'unu..." 
Osmanova je žena izrekla stihove žala za njim: 

Oči, ne žalite suze, niko vam za nj ih neće prigovoriti, 
za Os ma novom smrću, 

ukrasile su se Bekijje njemu za stan i prebivalište, 
oživjela je njena zemlja nakon što je ukopan u nju. 
Ostavio je u srcu neprekidnu tugu, 
do smrti ništa je ne može odagnati 

Nakon Osmanove smrti Ummu Ala el-Ensarijj došla je Allahovom Poslaniku, s.a.v.s., 
i ispričala mu da je usnila: "Božiji Poslaniče, vidjela sam Osmana ibn Mez'una da ima 
tekući izvor." Poslanik, s.a.v.s., joj je rekao: "To je njegovo djelo." Allahov Poslanik, s.a.v.s., 
obiježio je Osmanov kabur i posjećivao ga. 

SAIB IBN OSMAN 

Osmana su naslijedila njegova dva sina Saib i Abdullah. Bili su dobri i pobožni mudžahidi. 
Saib je učestvovao na Bedru i ostalim bitkama s Allahovim Poslanikom, s.a.v.s. Kada je 
Resulullah, s.a.v.s., krenuo u Bitku Bevat, za svoga zamjenika u Medini ostavio je Saiba ibn 
Osmana. 

Saib je ostao na polju džihada u odbrani i prenošenju uzvišene nebeske vjere sve do 
Bitke na Jemami. Na početku rata protiv odmetnika borio se protiv Musejleme el-Kezzaba, 
pa ga je pogodila strijela i od te rane je preselio na ahiret. 



UBADE IBN SAMT, R.A. 



NJEGOVO IME I PORIJEKLO 

Njegovo ime je Ubade, sin je Samitov, a on Kajsov, a on Asremov, a on Fehrov, a on 
S'alebov, a on Kavkalov, a on Ganemov, a on Avfov, a on Amrov, a on Avfov, a on 
Hazredža el-Ensarijja el-Hazredžijja. Nadimak mu je bio Ebul-Velid. Majka mu je bila 
Kurretu-Ajn, kćerka Ubade, sina Nadlovog, a on sina Malikovog, a on sina Adžlanovog. 

LIČNOST 

Ubade ibn Samit posjedovao je sve odlike muževnosti. Bio je vrstan konjanik i dobro 
je poznavao vještinu ratovanja i upotrebu oružja. Zauzimao je odlučne stavove, čvrsto 
braneći ideju i misao u koju je vjerovao. 

Bio je pobožni učenjak koji je iskreno prihvatio islamsko vjerovanje i nebesku objavu 
koju je prenosio Muhammed ibn Abdullah, s.a.v.s., dobro je upamtio i temeljito poznavao. 
Postao je vrstan poznavalac šerijatskoga prava. On je, također, poznavao čitanje i pisanje 
u vrijeme kada je pismenih ljudi bilo veoma malo. Pored maternjeg jezika govorio je i jevrejski 
jezik. Većinu vremena provodio je čitajući rukopise koje je pribavljao iz Sama. 

Ubadeovu je ličnost najviše dočaravao njegov izgled. Bio je visok, punačkog tijela, 
širokih prsa i plećki, lijepoga lica. Vanjština mu je odisala svježinom, a lice nježnošću i 
vedrinom. Govor mu je bio blag i osjećajan, a kada bi učio Kur'an svojim lijepim i skrušenim 
glasom, slušalac bi zanijemio pred riječima koje iziskuju skrušenost i poniznost pred 
Gospodarom svjetova. 

ZASTUPNIK 

Priče o Muhammedu ibn Abdullahu, s.a.v.s., širile su se po Medini i njenoj okolici, a 
naročito nakon susreta Allahova Poslanika , s.a.v.s., i Medinelija na Akabi, gdje ih je Poslanik, 
s.a.v.s., upoznao sa islamom i gdje su mu dali prisegu na vjernost. Dogovorili su se, 
također, da se sretnu sljedeće godine na istom mjestu i da s njima dođu svi koji odluče da 
objave svoj prelazak na islam. 

Prvi susret je poznat pod imenom "Prva Akaba", a prisustvovalo je dvanaest Medinelija 
iz plemena Evsa i Hazredža, među kojima je bio i Ubade ibn Samit. Ostali su bili: Es'ad 
ibn Zurare, Auf i Mu'az ibnul-Haris, Refi'a ibn Malik ibn Adžlan, Zekvan ibn Ebu-Kajs, 
Jezid ibn S'alebe, Abbas ibn Ubade, Ukbe ibn Amir, Kutbe ibn Amir, Malik ibn Tejhan 
(Ebul-Hejsem) i Uvejm ibn Said. 

Ubade ibn Samit prenosi taj blagoslovljeni sastanak i ono šta se desilo na njemu, pa 
kaže: "Bio sam među prisutnima na Prvoj Akabi. Bilo nas je dvanaest i dali smo prisegu 
Allahovom Poslaniku, s.a.v.s. To je bilo prije nego što je propisana borba. Obavezali 
smo se da nikoga Allahu ne pripisujemo za druga, da ne krademo, da ne činimo zinaluk, 
da ne ubijamo našu djecu, da druge ne potvaramo i da mu ne otkazujemo poslušnost u 
dobru. Rečeno nam je: '...Ako sačuvate ugovor, nagrada vam je Džennet. Ako budete 
obmanjivali, bit ćete prema zasluzi kažnjeni na ovom svijetu, i to je iskup. A ako to djelo 
prekrijete do Sudnjega dana, pa onda će ta stvar pred Allaha; ako hoće kaznit će, a ako 
hoće oprostit će.'" 

Učesnici sastanka dogovorili su se da se ponovo sastanu u vrijeme narednog hadža, 
na istom mjestu, nakon što je Resulullah, s.a.v.s., sa ensarijama poslao Mus'aba ibn 
Umejra da ih podučava Kur'anu i islamu. Mus'ab se smjestio u kući Es'ada ibn Zurare i 
bio je poznat kao medinski učitelj. 

Na sljedeći hadž na Akabu došla su sedamdeset tri čovjeka i dvije žene. Za vrijeme 
tog susreta data je prisega i na rat. 0 tome Ubade ibn Samit kaže: "Dali smo prisegu 
Allahovom Poslaniku, s.av.s., na rat, na poslušnost i na pokornost u nevolji i u rahatluku, u 
radosti i u žalosti. Također smo potvrdili njegovu prednost nad nama, da ne osporavamo 
njegovu porodicu i da govorimo istinu gdje god se nalazili, ne bojeći se, u ime Allaha, 
ničijeg prigovora." 

Allahov Poslanik, s.a.v.s., tom je prilikom zatražio od ensarija da imenuju dvanaest ljudi 
koji će svaki ponaosob predstavljati svoj narod kod njega i biti odgovorni za njihovo ponašanje, 
s tim da Resulullah, s.a.v.s., bude predstavnik muslimana Meke. Među tih dvanaest 
predstavnika bio je i Ubade ibn Samit. 

ODANOST ALLAHU, DZ.S. 

Nakon hidžre Allahovoga Poslanika, s.a.v.s., u Medinu, Kurejšije nisu umanjili svoje 
neprijateljstvo i ratovanje protiv njega. Bitka na Bedru bila je prva organizovana borba koja 
je završena veličanstvenom pobjedom muslimana i u kojoj su pobijene mnoge vođe Kurejšija 
i njihovi junaci. 

Ishod bitke nije obradovao jevreje Medine. Ostali su razočarani, pa su počeli 
umanjivati njenu važnost. Međutim, nisu se zaustavili samo na tome, već su stupili u 
vezu sa Kurejšijama i počeli ih podsticati na rat protiv Allahovoga Poslanika, s.a.v.s., i 
muslimana, a i sami su obećali priteći u pomoć. Da bi uvjerili Kurejšije u svoje riječi i u 
nepokolebljivost svoga stava, jevreji su počeli izazivati probleme sa muslimanima. 

U džahilijetu su jevreji bili saveznici Evsa i Hazredža. Najveći od tih izazova desio 
se na jevrejskom trgu u Medini. Jedna Arapka, muslimanka, došla je u dućan zlatara 
jevreja da kupi robu. Kada su je vidjeli, oko nje su se okupili jevrejski mladići i počeli joj 
dobacivati ružne i bestidne riječi. Pokušali su joj strgnuti hidžab sa glave i lica. Međutim, 
ona se opirala dok zlatar nije uzeo jedan kraj njene odjeće i zavezao ga za svoju stolicu, 
a ona nije ništa primijetila. Kada je krenula da izađe iz dućana, strgla joj se odjeća i ukazala 
se njena razgolićena natkoljenica. U tom trenutku prolazio je jedan musliman, pa kada je 
vidio šta se desilo, skočio je na zlatara i ubio ga nožem. Jevreji su se brzo sjatili oko 
muslimana i ubili ga. Kada se vijest proširila po Medini, Allahov Poslanik, s.a.v.s., ode na 
jevrejski trg na kome su živjeli jevreji Benu-Kajnuka, pa im reče: 

"0 skupino jevreja, pazite da vas od Allaha ne zadesi kazna kao što je zadesila 
Kurejšije. Primite islam, vi znate da sam ja Poslanik, to nalazite u vašim knjigama i 
Allahovom obećanju koje vam je dao." 61 

Oni su mu odgovorili drsko i osoro: 

"Muhammede, ti misliš da smo tvoj narod! Nemoj se zavaravati što si naišao na 
grupu koja ne zna ratovati, pa si iskoristio priliku protiv njih. Tako nam Boga, ako mi budemo 
ratovali, saznat ćeš ko su ratnici." 

Allahov Poslanik, s.a.v.s., ih je poslije njihovog grubog odbijanja držao petnaest 
dana u blokadi, dok se nisu predali i pristali da im Resulullah, s.a.v.s., presudi. Abdullah 
ibn Ubej ibn Selul, koji je bio njihov saveznik u džahilijetu, otišao je Poslaniku, s.a.v.s., i 
rekao: "Allahov Poslaniče, lijepo postupi prema mojim štićenicima." Allahov Poslanik, s.a.v.s., 
mu je na to odgovorio: "Tvoji su." Abdullah ibn Ubej ibn Selul im je oprostio. 

Međutim, Ubadi ibn Samitu taj postupak nimalo se nije svidio. Smatrao je da prethodni 
ugovor sa jevrejima treba poništiti, pa je rekao: "Allahov Poslaniče, moji prijatelji su 
Allah i Njegov Poslanik i vjernici, i ja se odričem ugovora sa ovim nevjernicima i odričem 

se njihovog prijateljstva." 

U vezi sa stavom koji je zauzeo Abdullah ibn Ubej i stavom koji je zauzeo Ubade ibn 
Samit objavljen je kur'anski ajet koji opovrgava ono što je uradio Abdullah ibn Ubej i podržava 
postupak Ubade ibn Samita: 

0 vjernici, ne uzimajte za zaštitnike je vreje i kršćane! Oni su sami sebi zaštitnici, a 
njihov je onaj među vama ko ih za zaštitnike prihvati. Mah, uistinu, neće ukazati na pravi put 
ljudima koji sami sebi napra vdu čine. Zato ti vidiš one čija su srca bolesna kako žure da s 
njima prijateljstvo sklope, govoreći:' Bojimo se da nas kakva nevolja ne zadesi: A Allah će 
sigurno pobjedu ili nešto drugo od Sebe dati, pa će se oni zbog onoga što su u dušama 
svojimkrili, kajati. A oni koji vjeruju reći će: Zar su to oni koji su se zakleli Allahom, najtežom 
zakletvom, da su zaista sa vama ?' Djela njiho va bit će poništena i oni će nastradati. "' 62 

OSLOBODILAC LATAKIJE 

Na polju džihada Ubade ibn Samit bio je poznat kao dobar strateg i kao hrabar i 
neustrašiv mudžahid. Učestvovao je u svim vojnim pohodima koje je vodio Allahov 
Poslanik, s.a.v.s. 

U Bici na Uhudu Ubade ibn Samit bio je među grupom ashaba koji su zaštitili Resulullaha, 
s.a.v.s., od nasrtaja mušrika. 

Na Hendeku, Hudejbiji, Hunejnu, Taifu i u drugim bitkama, Ubade je bio u mudžahidskim 
satovima i djelima potvrdio svoju smjelost, neustrašivost i poduzetnost. 

Ubade ibn Samit učestvovao je i u ratovima protiv odmetnika zajedno sa muslimanima, 
koje je učvrstio iskreni i duboki iman u Allaha i istinitost dini-islama. Za njima je ostala 
velika pobjeda koju su ostvarili u Jemami pod vodstvom Halida ibn Velida. Među tom 
ponositom skupinom bio je i Ubade ibn Samit. Uspjeli su osujetiti plan i želju Musejleme 
ibn Habiba el-Kezzaba i njegovog naroda Benu-Hanife. 

Pošto je halifa okončao rat protiv odmetnika, odlučio je muslimansku vojsku uputiti na 
istok u osvajanja Iraka i Perzije i na sjever prema Šamu. Ubade se priključio vojsci koja je 
išla prema Šamu pod komandom Ebu-Ubejde Amira ibnul-Džerraha. Ebu-Ubejde je počeo 
sa osvajanjem tvrđava i gradova dok nije stigao do grada Himsa kojeg je neko vrijeme 
opsjedao, a zatim osvojio. Za namjesnika Himsa odredio je Ubadu ibn Samita, koji je nastavio 
osvajanja sjevernog dijela Šama i očistio ga od već razbijenih Rimljana. 

Prvi grad na koji je Ubade krenuo bio je Latakija. Spremio je vojsku probranih 
mudžahida, zatim ih je savjetovao i objasnio zašto je izabrao Latakiju za cilj osvajanja. 

Latakija ja primorski grad. Smješten je na istočnoj sirijskoj obali Sredozemnoga mora, 
zapadno od grada Himsa. To je inače bio trgovački grad u procvatu, bogat krčmama i 
dućanima, pa su zbog toga Rimljani postavili jaku odbranu i dobro se utvrdili. Grad je bio 
okružen visokim zidinama koje su imale jedna golema vrata. 

Ubade je pokušao osvojiti grad, ali su se morali povući jer su ih Rimljani zasuli kišom 
strijela. Razmišljao je na koji način zauzeti grad, čvrsto odlučivši da ga osvoji, pa makar 
ga to koštalo i života. 

Na kraju je smislio sjajan plan, koji dokazuje njegovu inteligenciju i bistrinu. Naredio 
je da se ispred zidina iskopa veliki broj jama, a od iskopanog pijeska da se napravi 
barijera tako da se iza nje može sakriti konjanik s konjem. Muslimani su prionuli na 
ispunjenje naredbe prije nego svane, a Bizantijci su to cinički posmatrali ne sluteći pravi 
razlog. Mislili su da pokušavaju iskopati kanal kako bi ušli u grad ispod zidina, pa su se 
ismijavali na račun toga znajući daje taj kanal nemoguće iskopati. 

Kada su muslimani završili kopanje jama, Ubade je naredio da nekoliko vojnika izvrši 

manevar prema tvrđavi, pa pošto ne mognu otvoriti vrata da zaustave napade simulirajući 
kao da se povlače. Tako su i učinili, a kada se spustio mrak, Ubade i njegova vojska su 
se vratili i sakrili se u iskopane rupe. Tu su proveli čitavu noć, sjedeći na konjima. Ujutro 
su Rimljani otvorili vrata tvrđave, uvjereni da su muslimani otišli, pošto ispred zidina 
nisu vidjeli nikoga. U tom je trenutku Ubade iskočio iz rupe i uzviknuo tekbir, označavajući 
početak napada. Muslimani su poskakali iz iskopanih rupa i sa tekbirima navalili na stražu. 
Lahko su ušli na vrata Latakije jer iznenađeni vojnici nisu pružili nikakav otpor. Zapovjednik 
Bizantijaca požurio je da se preda, nakon što su latakijski kršćani pobjegli u obližnji grad. 

Nakon kratkog vremena kršćani su počeli pregovarati s Ubadom da se vrate u Latakiju. 
Ubade im je to dozvolio pod uslovom da plaćaju džizju. Oni su prihvatili uslov i tražili od 
njega da im ne zabranjuje izvršavanje svojih vjerskih obreda u crkvi, što je Ubade odobrio, 
naredivši da se crkva ne dira. Potom je sagradio džamiju. 

Nakon osvojenja Latakije, Ubade je krenuo priobalnim putem, čisteći utvrđenja i 
gradove od Rimljana i otvarajući ih za muslimane. Prvi u nizu bio je grad Belde, koji je 
osvojio nakon kratkog opsjedanja. Grad Džebele je uporno pružao otpor, ali je i njega 
uspio zauzeti. Pred Ubadom je ostao još grad Tartus, koji je pružao otpor nekoliko dana, 
pa je i njega osvojio i njegovo stanovništvo protjerao i nastanio muslimane. 

Ovim je sjeverni dio Šama bio potpuno očišćen od Bizantijaca. Ubade ibn Samit se 

potom vratio u Hims i nastavio svoje namjesnikovanje. 

BISTRI UČENJAK 

Ubade ibn Samit je u svom životu uskladio dunjalučke i vjerske potrebe. Pored svoje 
velike hrabrosti na polju džihada Ubade se odlikovao velikim znanjem i razboritošću. Od 
Allahovoga Poslanika, s.a.v.s., stekao je znanje i obrazovanje, štaviše, bio je jedan od 
sakupljača Kur'anaza Poslanikova, s.a.v.s., života. Muhammed ibn K'ab el-Kurezi kaže: 
"U vrijeme Allahovoga Poslanika, s.a.v.s., peterica ensarija su sakupljala Kur'an: Ubade 
ibn Samit, Ubej ibn K'ab, Mu'az ibn Džebel, Ebu-Ejub el-Ensari i Ebu-Derda." 

Allahov Poslanik, s.a.v.s., zadužio gaje da siromašne muslimane podučava Kur'anu. 
U vrijeme Omera ibn el-Hattaba, Ubade je ostavio položaj namjesnika Himsa, a halifa 
ga je zadužio da Šamljane podučava Kur'anu. Nastanio se u Damasku i podučavao 
ljude vjeri: objašnjavao im njena načela i principe, i podučavao ih Kur'anu. 

U jednoj od svojih hutbi u Damasku rekao je ljudima o njihovoj trgovini koja nije bila 
u skladu sa vjerskim propisima: "0 ljudi, vi ste uveli trgovinu koju ja ne poznajem. Zar ne 
ide srebro za srebro - ista količina za istu količinu, bila to srebrena prašina ili čisto 
srebro; zlato za zlato - mjera za mjeru; bilo da se radi o zlatnoj prašini ili čistom zlatu. Ne 
smeta da se prodaje zlato za srebro, iz ruke u ruku, s tim da srebra bude više. Prodaja na 
kredit nije poštena. Zar nije pšenica za pšenicu - tas za tas; ječam za ječam - tas za tas. A 
ne smeta da se prodaje pšenica za ječam, s tim da ječma bude više, iz ruke u ruku, a 

prodaja na zajam nije poštena. Ko poveća i bude više potraživao, taj uzima kamatu." 

Razlog da im iznese ovu kritiku i upozorenje postojao je zbog toga što je vidio da 
stanovnici Šama odgađaju plaćanje u zamjenu za profit koji odgovara kamati. 

Nakon Damaska, halifa gaje poslao u Palestinu sa istim zaduženjem: da podučava 
ljude, upućuje ih i upoznaje sa njihovom vjerom. Jednog dana desio se konflikt između njega 
i namjesnika Šama Muavije ibn Ebi-Sufjana. Naime, Ubade je smatrao da pojedini namjesnikovi 

postupci nisu u skladu sa načelima vjere. Usprotivio se Muavijinom ponašanju, a on mu je 
grubo odgovorio. Zbog toga je napustio Palestinu rekavši Muaviji ibn Ebi-Sufjanu: "Neću da 
živim s tobom u istoj zemlji." Otišao je u Medinu. Kada ga je vidio, halifa Omer ibn el-Hattab, 
pitao ga je: "Šta te je dovelo u Medinu?" Ubade mu je ispričao šta se desilo između njega i 
Muavije, a Omer mu je rekao: "Vrati se gdje si bio. Allah učinio zemlju ružnom u kojoj nisi ti 
i tebi slični." Halifa je za njim poslao pismo Muaviji s porukom: "Ti nemaš vlasti nad njim", (tj. 
nad Ubadeom). 

Ubade ibn Samit vratio se u Palestinu i bio direktno pod nadzorom halife Omera ibn 
el-Hataba. 

PRESELJENJE NA AHIRET 



Trideset četvrte godine po Hidžri, Ubade ibn Samit preselio je na ahiret u Kudsu, u svojoj 
sedamdeset drugoj godini života. 



SE'ID IBN AMIR EL-DŽUMEHI, R.A. 



NJEGOVO IME I PORIJEKLO 

Ime mu je Se'id, sin je Amirov, a on sin Hizjemov, a on sin Selmanov, a on sin 
Rebi'e, a on sin S'adov, a on sin Džumeha el-Kurešia el-Džumehija. Njegova majka bila 
je Erva, kćerka Ebi-Mu'ajta. 

NJEGOVE OSOBENOSTI 

Se'id ibn Amir posjedovao je tjelesnu snagu i izraženu inteligenciju. Bio je srednjeg 
rasta, tamnoput, jakih mišica i podlaktica, brzih pokreta, lahkih koraka. Pažljivo je 
rasuđivao, stvari je gledao realnim pogledom i razumno; nakon što bi ih analizirao i 

podrobno izučio, prihvatio bi ih kao činjenice. Forma za Se'ida ibn Amira nije bila ništa drugo 
do polazna tačka preko koje se stiže do suštine. Nakon što bi spoznao suštinu, zauzeo bi 
odgovarajući stav. Taj bi stav za njega postajao uvjerenje koje bi on branio i od kojeg ne bi 
odstupao. 

KUREJŠIJSKA ZVJERSTVA 

U Bici na Bedru Kurejšije pretrpiše težak poraz, a muslimanima pripade velika 
pobjeda. Poraziše i protjeraše kurejšijsku vojsku, tako na bojnom polju ostade 
sedamdeset mušričkih leševa. Među njima bilo je i velikana i uglednih i običnih ljudi. Taj 

poraz je povećao mržnju mušrika prema Allahovom Poslaniku, s.a.v.s., i njegovim 
ashabima. Mušrici su čekali priliku da zarobe nekog muslimana i da ga mučki ubiju. Baš 
u to vrijeme Poslanik, s.a.v.s., posla delegaciju od deset muslimana u Meku da saznaju 

vijesti od tamošnjih stanovnika i da vide šta spremaju i planiraju mušrici. Ta grupa izaslanika 
pade u zasjedu koju su postavile Kurejšije te ubiše devetericu. 

Hubejb ibn Adijj osta živ i zatraži od njih zaštitu jer je otpor bio uzaludan. Mušrici mu 
obećaše sigurnost, a zatim ga uhvatiše i vezaše konopcima, te dovedoše u Meku. Prodali 
su ga porodici El-Haris, koja je na bojnom polju Bedra ostavila veliki broj svojih poginulih, 
a među njima bio je i njihov vođa El-Haris ibn Amir. U njihovim srcima probudila se 
mržnja i poželješe da se osvete muslimanima, tako što će ubiti Hubejba ibn Adijja. Vodili 
su ga kroz mekanske sokake pozivajući ljude da gledaju njegovo pogubljenje. Određeni 
dan skupiše se sljedbenici mnogoboštva i nevjerstva na jednom od mekanskih trgova 
da uživaju u činu koji je bio primjer zvjerstva nastanjenog u srcima nevjernika i sljedbenika 
džahilijeta. 

Se'id ibn Amir bio je u godinama rane mladosti. Kao i ostali mladići Meke, krenuo je 
na trg da posmatra Hubejbovo pogubljenje. Gurajući ljude i provlačeći se između njih, 
stade iza mekanskih prvaka Ebu-Sufjana i njegovih prijatelja. 

Dovedoše Hubejba vezanog u lance. Zatim ga vezaše za stablo drveta, a žene i 
djeca ga opkoliše i počeše ga udarati i rukama i nogama, psujući i grdeći ga. Se'id ibn 
Amir ga pogleda u lice i vidje da je miran i staložen. Nije vidio na njemu nikakav strah niti 
bojazan niti zabrinutost. Začudi ga ta njegova smirenost, nepokolebljivost i njegovo duboko 
uvjerenje. Se'id ču Hubejbov glas kojim se obraćao ljudima: "Da li mogu zatražiti posljednju 
želju?" Pomisliše svi da će izjaviti da napušta vjeru islam nakon što je ugledao smrt pred 
očima, pa ga jednoglasno upitaše: 

"Šta želiš?" 

On im odgovori: 

"Želim klanjati dva rekata prije mog pogubljenja, ako mi dozvoljavate." 

Počeše mu se rugati i izražavati negodovanje, međutim, vođe Kurejšija odlučiše mu 
dozvoliti neka klanja ta dva rekata. Odvezaše ga, a on se okrenu prema K'abi i poče klanjati, 
učeći visokim glasom kur'anske ajete pred zbunjenom, utišanom masom. 

Se'id ibn Amir poče se čuditi tom izuzetnom i divnom prizoru. Osjetio je u svojoj duši 
interesovanje i simpatije prema tom čovjeku koji je padajući licem na tle, učio u svome 
namazu. Kada je završio namaz, Hubejb, r.a., se okrenu vođama Kurejšija i reče im: 
"Tako mi Allaha, da nećete pomisliti da sam oduljio svoj namaz iz straha od smrti, još 
bih klanjao." 

Žagor žena i djece pratio je mušričku seansu. Klicali su gledajući prizor u kome 
koljači skrnave Hubejbovo tijelo, ranjavaju mu lice i leđa ubodima svojih sablji. Uzeli su 
potom trgati mu kožu i odsijecati udove njegovoga tijela i razbacivati ih okolo po zemlji. 
Krv je tekla iz Hubejbovoga tijela i napajala suhi i užareni pijesak, a oni su, puni mržnje 
i divljačkog zanosa, govorili: 

"Bi li volio da je Muhammed na tvom mjestu, a da se ti spasiš?" 

I dok su mu udovi otpadali i krv curila iz njegova tijela, govorio im je: 

"Tako mi Allaha, ne bih volio biti spašen i siguran među svojom porodicom i djecom, 
a da se Muhammedu i trunka zla nanese." 

Njegov odgovor samo razjari ljutnju i prezir mase, pa povikaše: "Ubijte ga! Završite 
već jednom s njim!" Se'id ibn Amir je pogledao Hubejbove oči, pogled mu je bio uprt u 
nebo, a preklinjućim glasom je dozivao svoga Gospodara: "Allahu, prorijedi ih, uništi ih 
Svojom snagom i ne ostavi nijednog. Allahu moj, Tebi se vraćam." 

I taj prizor se završi. Rasta se duša od Hubejbovog tijela iskidanog udarcima sablji i 
ubodima koplja. Narod se poče razilaziti. Se'id ibn Amir krenu teškim i sporim koracima 
ka svojoj kući razmišljajući o tom strašnom prizoru. Osuđivao je zvjerstvo Kurejšija, 
osjećaji odvratnosti prema društvu iz kojeg i on sam potječe probudiše se u njemu. 

Nakon nekoliko dana ljudi zaboraviše Hubejbovo ubistvo, ali Se'id ibn Amir taj prizor 
nije mogao zaboraviti. Hubejbovi pogledi i slika njegovog izranjavanog i iskomadanog 
tijela bili su ispred njegovih očiju čitav dan. Krv koju je vidio da teče iz Hubejbovog tijela 
nije mu dala da zaspi. Zapade u tegobnu borbu sa samim sobom. Poče analizirati i 
razmišljati, šta se nalazi u dubini onoga što je vidio... I tako, svjetlo vjerovanja prodrje u 

njegovo srce. Hubejbova pogibija dade mu lekciju koja ga poduči vjerovanju i uvjerenju. 

Zaista je islam zov istine, za koji čovjek žrtvuje sebe radi Vjerovjesnika i njegovog 
poziva s kojim je donio radosnu vijest. 

Odlučio je Se'id ibn Amir otrgnuti se od kurejšijskog društva i napustiti džahilijetsku 
i nevjerničku sredinu. Tako jedan dan stade ispred grupe ljudi na jednom trgu u Meki i 
visokim glasom povika: "0 ljudi, ja sam čist i odričem se vaših grijeha. Ja sam čist od 
vašeg obožavanja kipova i idola. Napuštam vaše društvo i pred vama izjavljujem da 
primam islam." Oni koji su ga čuli začudiše se da Se'id kaže tako nešto. Neki od njih 
poželješe da ga napadnu i kazne, ali ih drugi spriječiše u tome, bojeći se reakcije od 
njegovoga plemena. 

Se'id ibn Amir krenu iz Meke prema Medini gdje srete Allahovog Poslanika, s.a.v.s., 
i pred njim izgovori šehadet: "Ešhedu en la ilahe illallah ve ešhedu enne Muhammeden 
resulullah." 

BORBA NA ALLAHOVOM, DŽ.Š., PUTU 

Nakon kraćeg vremena provedenog u Medini, Se'id ibn Amir poduči se propisima i 
razumijevanju čiste vjere islama i vjerovanje se učvrsti u njegovom srcu. 

Resulullah, s.a.v.s., počeo je spremati vojsku za napad na Hajber, grad sjeverno od 
Medine, koji je bio naseljen jevrejima, s namjerom da im da oštru lekciju zbog prevara i 
smicalica koje su činili. Se'id je bio u najvećem poletu za borbu, a bila mu je to prva bitka pod 

zastavom islama. Potrudio se da učvrsti svoje mjesto u boju, koliko je to bio u mogućnosti, 
žrtvujući se za šehadet. 

Allah, dž.š., blagoslovio je pobjedu na Hajberu. Oko Poslanika, s.a.v.s., bili su veliki, 
hrabri ljudi - njegovi ashabi, koji su se borili za širenje uzvišene Allahove riječi. Se'id je bio 
jedan od onih koji su imali učešće u podržavanju Poslanikove, s.a.v.s., misije i učvršćivanju 
temelja islama. 

Ispuni se velika Allahova odredba; duša Allahovog Poslanika, s.a.v.s., vrati se svome 
Gospodaru. Se'id i ostali muslimani to primiše sa velikom tugom, ali čvrsto riješeni da 
slijede Kur'an i podrže istinitu Allahovu vjeru, radeći po Poslanikovim, s.a.v.s., uputama 
i savjetima. Se'id nastavi blagoslovljeni put boreći se na Allahovom putu pod vodstvom 
dvojice velikih halita: Ebu-Bekra es-Siddika i Omera ibn el-Hattaba, r.a. 

Ljubav prema džihadu usađena u Sei'dovoj duši i njegovo duboko uvjerenje se jasno 
dokazalo odlaskom u Damask, u osvajanje Šama. Do njega je doprla vijest da halifa 
Ebu-Bekr es-Siddik ima namjeru da ga pošalje sa vojskom u ispomoć Jezidu Ebu-Sutjanu 
u Šam. Međutim, prođe neko vrijeme, a halifa ga ne zovnu na taj zadatak. Zato mu Se'id 
ode i reče: 

"Ebu Bekre, obaviješten sam da me želiš poslati, a ti ne izdaješ naredbu, šutiš. Ako želiš 
da pošalješ nekog drugog umjesto mene, pošalji i mene s njim. A ako ne namjeravaš poslati 
nikoga, moja je želja da idem u džihad. Dozvoli mi, Allah ti se smilovao, da se priključim 
muslimanima. Već sam obaviješten da se Rimljani okupljaju u velikom broju protiv naše 
braće." 

Na to mu Ebu-Bekr, r.a., odgovori: 

"Se'ide ibn Amire! Neka ti se najmilostiviji Allah smiluje. Ti si, kako sam saznao, 
ponizan, čuvaš rodbinske veze, kloniš se grijeha i prekršaja, i veličaš Allaha, dž.š., 
Njegovim lijepim imenima i puno Ga spominješ." 

Se'id mu odgovori: 

"Allah ti se smilovao, blagodati koje mi je Allah ukazao veće su od onoga što si 
spomenuo. Njemu pripada vrijednost i blagoslov. Kako znam, tako mi Allaha, ti si onaj 
koji očituje Istinu, koji je ustrajan u pravdi, milostiv prema vjernicima, žestok prema 
nevjernicima, sudi po istini i pravdi." 

Ovo jako dojmi Ebu-Bekra i oči mu zasuziše, te prekide Se'idov govor i reče: 

"Dovoljno je, o Se'idu! Dosta si rekao. Idi i spremi se! Šaljem te kao vojnika u pomoć 
muslimanima i postavljam te za njihovog zapovjednika." 

Zatim naredi Bilalu da pozove ljude da se priključe u Se'idovu grupu i krenu u džihad 
ka Šamu. Bilal, r.a., poče obilaziti medinske sokake i pozivati: "Muslimani, priključite se 
Se'idu ibn Amiru u pohod na Šam?!" Za nekoliko dana skupilo se sedam stotina ljudi, a kad 
je Se'id htio krenuti, dođe Bilal ibn Ebu-Rebbah Ebu-Bekru tražeći dozvolu da se i on 
odazove pozivu u džihad i šehadetu na Allahovom, dž.š., putu. Ebu-Bekr mu dozvoli, pa se 

i Bilal priključi Se'idovoj vojsci. Kada su se muslimani spremili da krenu, dođe Se'id sa još 
pedeset ljudi Ebu-Bekru da se oprosti, pa mu halifa reče: "Imenujem ovog čovjeka za 
zapovjednika, Allah, dž.š., ga učinio blagoslovljenim. Allahu, kad nam odrediš susret, učini 
da se sretnemo u pokornosti Tebi. Ako si nam odredio da se rastanemo, učini da to bude uz 
Tvoju milost i spas." 

Se'id i muslimani, sa Allahovim blagoslovom, krenuše ka Šamu. Halifa se okrenu ljudima 
oko sebe i reče: "Allahovi robovi, molite Allaha za vašeg brata da ga prati i štiti. Dignite svoje 
ruke, Allah vam se smilovao." 

Muslimani su podignutih ruku upućivali dovu Allahu, a Ebu-Bekr reče: "Kad grupa 
muslimana podigne ruke upućujući dovu svome Stvoritelju i moleći za nešto, On im tu molbu 
usliša pod uslovom da ne pozivaju u nepokornost i kidanje rodbinskih veza." 

Dova Ebu-Bekra i ostalih iskrenih muslimana stiže Se'ida ibn Amira; tako on izgovori 

riječi koje upućuju na jačinu njegove odanosti vjeri i njegovog poleta u borbi na Allahovom, 
dž.š., putu: "Neka se Allah smiluje mojoj braći. Kamo sreće da nisu upućivali dovu za mene. 
Krenuo sam sa velikom željom za šehadetom na Allahovom putu. Kad sam se sreo sa 
neprijateljem, Allah, dž.š., sačuva me poraza i bježanja. Izložio sam se pogibiji, a iz mene 
nestade ljubav za šehadetom. Kada sam čuo da su moja braća muslimani molili za mene da 
ostanem živ, shvatio sam da im se dova primila, te me Allah, dž.š., sačuvao." 

Čim je došao u Šam, Se'id se priključio vojsci Jezida ibn Ebu-Sufjana. Prva je bitka bila 
Bitka u El-Arebi, malom naselju u pokrajini Gazza, koja se nalazi u palestinskoj ravnici južno 
od Mrtvoga mora. Povela se bitka između muslimanske vojske pod komandom Jezida i 
rimske vojske pod komandom Serdžijusa. Rimljani nakon prvog poraza pobjegoše u malo 
mjesto Ed-Dasine, gdje ih se sakupio veliki broj. Pratio ih je Jezid na čelu svoje vojske tako 
da se odigrala još jedna bitka u kojoj su Jezid, Se'id i ostali muslimani postigli veliki uspjeh. 
U toj bici su Rimljani izgubili nekoliko svojih vođa pa su se uplašili i pobjegli prema sjeveru. 

Se'id ibn Amir ostao je u Jezidovoj vojsci, predvodeći jednu grupu muslimana. U to 

vrijeme halifa Ebu-Bekr, r.a., preseli na ahiret, a naslijedi ga Omer ibnul-Hattab. U isto 
vrijeme preseli i Jezid, pa halifa Omer naredi da na čelo te vojske stane Jezidov brat 
Muavija. Pod njegovim vodstvom muslimanska vojska dođe na sjever Palestine gdje se 
zadrža dugo vremena kraj grada Kajsarija ne mogavši ga osloboditi. Taj grad Jezid ibn 
Ebu-Sufjan nije uspio osloboditi, a ni Amru ibn 'Asu to nije pošlo za rukom mada ga je 
opsijedao prije nego je dobio naredbu da ide u Egipat. Uspješnu opsadu izvede Muavija 
ibn Ebu-Sufjan sa Se'idom ibn Amirom. Kajsarija je osvojena ratnom varkom i smatraše 

jednom od najvećih bitaka koju je dobila muslimanska vojska jer su Rimljani ovaj grad 
koristili kao prilaz sjevernoj obali Palestine. Zato su platili veliku žrtvu da ga odbrane, ali 
im to nije koristilo. 

Kajsarija je jedan veliki grad na obali Sredozemnog mora u sjevernom dijelu Palestine, 
između Hajfe i Jafe. U to vrijeme bio je poznat po veličini: imao je miliona stanovnika, tri 
stotine čaršija i bio jedan od najbogatijih gradova u tom području. Kada je Muavija oslobodio 

Kajsariju, poslao je halifi Omeru vijest koja obradova muslimane. Cijelu su noć u Medini učili 
tekbire i zahvaljivali Allahu, dž. š. Omer, r.a., podržavao ih je: "Zahvaljujte Allahu, dž. š., na 
oslobođenju Kajsarije." 



SKROMNI VJERNIK 

Se'id ibn Amir postade poznat i slavan. Pored ukorijenjene ljubavi za džihadom, bio je 
hrabar i poletan na Allahovom putu. Krasila ga je pobožnost i skromnost u ovosvjetskim 
uživanjima i ljepotama i žrtva u dunjalučkim odricanjima radi obožavanja Allaha, dž.š., 
vjerovanja i poniznosti. Proslavio se po svojoj smjelosti u iznošenju istine i svoga mišljenja 
bez licemjerstva i laskanja. 

Nakon osvajanja Šama Se'id se vratio u Medinu i pošto još uvijek nije sreo Omera, 
r.a., otkako je Omer, r.a., izabran za halifu, otišao mu je jednog dana i rekao: 

"Omere, savjetujem ti da se bojiš Allaha u odnosima prema ljudima. Ne strahuj od 
ljudi u odnosima prema Allahu. Neka ti govor bude u skladu sa djelima jer je najbolji 
govor onaj koji je sproveden u djelo. Omere, posveti pažnju bližnjim i daljim muslimanima 
nad kojima ti je Allah, dž.š., dao upravu. Želi njima ono što želiš sebi i svojoj porodici, 
preziri ono što prezireš sebi i svojoj porodici. Otkloni poteškoće, olakšaj i ne boj se ničijeg 
prigovora." 

Omer, r.a., upita ga: 

"Se'ide, ko to može?" 

On mu odgovori: 

"Mogu ljudi kao ti, ljudi kojima je Allah povjerio ulogu Poslanikovog, s.a.v.s., 
nasljednika, jer nema posrednika između čovjeka i Allaha, dž.š." 

Se'id je dijelio svoj imetak i svoje prihode siromasima i onima koji su bili u potrebi. 
Napuštao je sve na ovom dunjaluku što je ličilo na prevaru i zavjeru. Jednoga dana kada mu 
je dodijeljena velika količina imetka, rekli su mu: 

"Olakšaj ovim viškom sebi, svojoj porodici i svojim zetovima." 

On se uzruja i protestova: 

"Zašto mojoj porodici i porodicama moje djece?! Ne, tako mi Allaha! Neću prodati Allahovo 
zadovoljstvo za srodstvo." 
Pa su mu rekli: 

"Povećaj sebi i svojoj porodici opskrbu i uzmi dobra ovoga svijeta." 
On je odgovorio srcem punim imana: 

"Neću da zaostajem iza prvaka nakon što sam čuo Allahovog Poslanika, s.a.v.s., da 
je rekao: 'Allah, dž.š., sakupit će ljude radi obračuna, pa će doći vjernici siromasi ubrzano 
kao kad se golubovi spuštaju.' Reći će im se: 'Stanite radi obračuna.' Oni će reći: 'Nemamo 

mi polagati nikakve račune.' Zatim će Allah, dž.š., reći: 'Moji robovi su rekli istinu.' I ući će u 
Džennet prije svih ljudi." 

Veličina Se'ida ibn Amira, r.a., vidjela se za vrijeme namjesnikovanja u gradu Himsu 
gdje je pokazao vrhunac svoje skromnosti i pobožnosti. 

NAMJESNIK HIMSA 

Hims je bio jedan od velikih gradova Šama, a zbog svog strateškog položaja bio je 
veoma važan za muslimane, koji su na sjeveru osvajali i proširivali teritorije. Bilo im je 
potrebno mjesto u kome će formirati komandu i postaviti državnu administraciju. 
Stanovnici Himsa bili su poznati po mnogobrojnim pritužbama koje su slali halifi. Često 
su pravili urote protiv namjesnika. Hims je nazvan "Mala Kufa" jer su stanovnici ta dva 
grada bili slične prirode. 

Kada je Omer, r.a., htio postaviti namjesnika u Himsu, dvoumio se kako da nađe 
odgovarajućeg za tu tešku obavezu. Dugo je tražio i razmišljao i nije našao boljeg od 
Se'id ibn Amira, r.a. Pozvao ga je i predložio mu da ide u Hims. 

Se'id mu reče: 

"Vladaru pravovjernih, zar ćeš mene postaviti?" 
Omer se naljuti i reče: 

"Teško vama! Natovarili ste mi ovo na vrat, a sada me ostavljate! Tako mi Allaha, ja ću 
tebe postaviti." 

I postavi Se'ida za namjesnika Himsa, pa ga upita: 
"Imaš li primanja ili da ti ih ja odredim?" 
Se'id mu odgovori: 

"Halifa, ja imam primanja iz državne kase muslimana, ona prelaze moje potrebe pa 
ne znam šta da radim s njim." 

Se'id ibn Amir, r.a., otišao je u Hims. Tamo ga ljudi zavolješe, osim malog broja koji su inače 
bili poznati po svojim prevrtljivostima, pobunama i mnogim žalbama. Omer ibn el-Hattab imao 
je običaj obavezati svoje namjesnike da ispitaju stanje siromašnih muslimana i da mu napišu 
njihova imena kako bi tajno podmirio njihove potrebe. 

Jedne prilike Omeru je došla delegacija iz Himsa, pa je tražio od njih da mu predaju 
imena siromaha i muhtača. Oni su mu predali spisak na kome je bilo napisano i ime 

Se'ida ibn Amira. 

"Ko je Se'id ibn Amir?", upita ih Omer. 
"To je naš namjesnik", odgovoriše. 
Omer im reče: 
"Vaš namjesnik siromah!?" 

Jedan od njih odgovori: 

"Jest, tako mi Allaha. Prođe nekoliko dana, a on u svojoj kući ne upali vatru." 

Omer na ovo zaplaka i naredi da spreme hiljadu dinara i pošalju Se'idu. Kada ih je Se'id 
primio, reče: "Svi smo od Allaha i svi se Njemu vraćamo." Se'idova se žena iznenadi 
njegovu govoru, kao da gaje zadesila nezgoda, pa sažaljivo upita: 

"Se'ide, šta ti je?" 

On joj odgovori: 

"Došao mi je dunjaluk pa mi pokvari ahiret. Ušla smutnja u moju kuću." Ona mu, ne 
znajući za dinare, reče: 
"Oslobodi je se." 
Pa joj on reče: 
"Pomozi mi." 

Porazgovara s njim vjerna mu supruga, pa staviše dinare u malu kesu i zadužiše 
nekoga da ih podijeli siromašnim muslimanima, udovicama, djeci siročadi i beskućnicima. 

Omer ibn el-Hattab, r.a., dođe u Himsda vidi kako je namjesnik i ostali ljudi. Kada je 
stigao, dođe mu delegacija koja je ispitivala rad namjesnika, žaleći se na postupke Se'ida ibn 
Amira i njegovo neizvršavanje obaveza. Omer, r.a., zakaza sastanak sa namjesnikom i 
onima koji se žale na njega. Jedan, u ime svih njih, progovori: "Vladaru pravovjernih, zbog 
četiri se stvari žalimo na njega. Prvo: ne dolazi nam izjutra skoro do podne; drugo: kad ga 
naveče nešto trebamo, zovemo ga, a on nikome ne odgovara; treće: dva dana u mjesecu 
nema ga nikako; i četvrto je stanje u koje zna zapasti, a ono nas uzrujava i brine; naime s 
vremena na vrijeme odluta u mislima kao da nije pri svjesti." 

Čovjek koji je govorio sjede, a Omer se okrenu Se'idu i upita ga: 

"Imaš li čime da se odbraniš?" 

Se'id ustade i reče: 

"Tako mi Allaha, prezirao sam spominjati razloge, ali evo moram. Što se tiče toga što im 
ne izlazim skoro do podne, moja porodica nema sluga pa ja mijesim tijesto i kuham hljeb, 
zatim uzmem abdest i klanjam duha-namaz, a onda izađem; nikome ne odgovaram noću jer 
sam se njima stavio na raspolaganje danju, a noć sam ostavio samo za ibadet Allahu, dž.š.,; 
što se tiče dva dana u mjesecu u kojima im se uopće ne pojavljujem, to je zbog toga što 
nemam sluga da mi peru odjeću niti druge odjeće da se presvučem, pa pošto je ja operem, 
čekam da mi se osuši, pa tek krajem dana izađem. I na kraju, zaista, s vremena na vrijeme 
odlutam u mislima jer sam prisustvovao ubistvu Hubejba ibn Adijjael-Ensarija, r.a., atada 
sam bio mušrik. Kurejšije su ga vezale za stablo drveta, rezali mu tijelo i govorili: 

'Bi li volio daje Muhammed na tvom mjestu, ada si ti slobodan?' 

On im je odgovorao: 

'Tako mi Allaha, ne bih poželio da sam sa svojom porodicom siguran i miran, a da 

Muhammeda ubode trn.' 

Tako mi Allaha, nikad se nisam sjetio tog dana kad mu nisam pomogao, a da ne pomislim 

da mi Allah neće oprostiti, pa se stresem bojeći se Allahove kazne i zamislim se o tome da 

dugo ne mogu doći sebi." 

Omer na ovo izrazi svoje veliko oduševljenje, a zatim reče: 

"Hvala Allahu, dž.š., Koji nije dozvolio da zaključim na osnovu vanjštine." 

PRESELJENJE NA AHIRET 

Dvadesete godine po Hidžri Se'id, r.a., preseli svome Stvoritelju, slijedeći časne 
muslimane prethodnike. Bio je čistog duha, čiste duše, čvrstog imana. Ostavio je iza sebe 
uspomene namirisane bogobojaznošću, skromnošću i borbom na Allahovom putu. 

Neka se Allah smiluje Se'id ibn Amiru, bio je jedan od stupova veličanstvene građevine 
islama. 



GALIB IBN ABDULLAH, RA. 

NJEGOVO IME I PORIJEKLO 

Njegovo ime je Galib, sin je Abdullahov, a on sin Musirov, a on Dž'aferov, a on Kelbov, 
a on Avfov, a on K'abov, a on Amirov, a on Lejsov, a on Bekrov, a on Abdu-Menafov, a on 
je sin Kenana el-Kenanijja el-Lejsijja. 

LIČNOST 

Galib ibn Abdullah ubraja se među najveće i najslavnije ashabe Muhammeda, s.a.v.s., 
na koje se Poslanik, a.s., oslanjao u ratnim pohodima. Ratno iskustvo stekao je u svome 
plemenu El-Kenane, još u ranoj mladosti. Pleme El-Kenane vodi porijeklo od loze Kurejšija, 
a bili su smješteni zapadno od Medine, prema moru. Trgovački karavani prolazili su pored 
njih, a oni su im jemčili zaštitu u zamjenu za određenu sumu novca, ili su napadali karavane 
koji ne bi tražili zaštitu i koji su odbijali plaćanje. Tako je Galib odrastao u stalnim ratovima. 
Naučio je jahanje, korištenje oružja, strategiju napada i povlačenja, a poznavao je i plivanje. 

Posjedovao je vrlo lijepu narav, ponosito srce, samopouzdanje i smjelost. Imao je oštru 
pronicljivost i oštroumnost, čvrste i smirene nerve. Bio je jedan od najhrabrijih jahača i 
najsmjeliji u borbi. 

Bijaše visok, mršav, bijeloga tena koji je naginjao žutoj boji, izduženoga lica, 
ravnomjerno razvijenog tijela, upalih očiju. Imao je kukast nos i visok glas tako da se čuo iz 
daleka. Bio je poznat po svojoj gostoljubivosti, potpori i pomoći nevoljnicima i muhtačima. 

PRIMANJE ISLAMA 

U početku, Galib nije ništa znao o islamskom pozivu, a nije čuo ni da je jedan dio 
stanovnika Medine dao prisegu Allahovom Poslaniku, s.a.v.s., i da su ušli u islam. Ni 
"Prva" ni "Druga prisega" nisu podstakle Galiba na dini-islam. Tek nakon Bitke na Bedru 
i pobjede muslimana, Galib je počeo razmišljati o ovom čovjeku koji poziva milosti i 
ljubavi, dobru i pravdi, obožavanju Jednog Jedinog Boga. Tako je, zajedno sa grupom 
ljudi iz svoga naroda koji su se uputili prema Medini, i on krenuo da se sretne sa 
Poslanikom , s.a.v.s., i izjavi svoje primanje islama. 

POVJERENIK ODGOVORNIH POSLOVA 

Galib ibn Abdullah odlazio je stalno iz svoga mjesta u Medinu i tamo sticao vjersku 
naobrazbu, pamtio Časni Kur'an i sjedio sa Allahovim Poslanikom, s.a.v.s. Nakon određenog 
vremena, stigli su plodovi njegove da'vve: pleme Benu-Kenane je prihvatilo islam, čime se još 
više ojača dini-islam. Poslije toga, Galib se nastanio u Medini, odazivajući se pozivu u džihad 
kada god bi Allahov Poslanik, s.a.v.s., pošao u ratni pohod. Stanovao je predgrađu Medine, 

u plemenu Benu-Abd, koje je inače bilo saveznik Kurejšija. Savjetovali su se sa Kurejšijama 
u pogledu njihovih potreba i udovoljavali njihovim zahtjevima. 

Jednoga dana, Poslanikov, s.a.v.s., sluga Jesar primijetio je da je Benu-Abd stupilo u 
kontakt sa Kurejšijama i da se broj njihove stoke naglo povećao. To mu je zapalo u oči i 
shvatio je da tu ima nešto sumnjivo - pobojao se da ne spremaju nešto protiv muslimana. 
Otišao je Allahovom Poslaniku, s.a.v.s., i rekao mu: "Božiji Poslaniče, vidio sam nešto kod 

Benu-Abda, kao da kuju kakvu zavjeru. Povećao im se broj stoke, a ljudi su im postali osori 
i grubi." 

Poslanik, s.a.v.s., naredio je da se opremi odred vojske, a kao njihovog 
pretpostavljenog imenovao je Galiba ibn Abdullaha. Bilo ih je stotinu dvadeset. Naredio je da 
ih napadnu i da razbiju njihove redove, a da pojedince od njih ubiju. 

Galib ibn Abdullah poveo je izvidnicu, a kada je pala noć, napali su pleme Benu-Abd 
i brzo ih savladali. Porobili su ih i vratili se zajedno sa plijenom i stokom u Medinu. 

Također, jednog dana do Poslanika, s.a.v.s., došla je vijest da su neki ljudi iz plemena 
Benu el-Melluvah sklopili savez sa Kurejšijama, pa je pozvao Galiba ibn Abdullaha i 
odredio ga za vođu nekoliko desetina ljudi. Naredio im je da napadnu Kedid, mjesto 
njihovog prebivališta. Oko ikindije toga dana, idući prema Kedidu, sreli su El-Harisa ibn 

Malika ibn el-Bersa ibn el-Lejsija koji je bio iz Galibova naroda, pa su ga zarobili. El-Haris 
je upitao Galiba: 

"Šta ti je, zašto me zarobljavaš? Došao sam kao musliman." 

Svojim govorom je naglašavao da je krenuo u Medinu, da izjavi primanje islama, pa mu 
Galib odgovori: 

"Ako si zaista došao kao musliman, neće ti nauditi ako budeš zarobljen jedan dan, a ako 
budeš nešto drugo, tada ćemo biti sigurni ko si ustvari." 

Naredio je da ga zavežu i da postave snažnog stražara kraj njega. Stražaru je izričito 
naredio: 

"Čuvaj ga dok se ne vratimo, ako ti se bude opirao, odsijeci mu glavu." 

Muslimani su nastavili putem Kadida sve dok nisu stigli do mjesta sa koga im je bila 
omogućena kontrola nad izdajnicima. Tu su ostali do noći, jer je noć, kod Galiba, najbolje 
vrijeme za napad. Napali su Benu el-Melluvah iznenada i nanijeli im ogromne gubitke. Veliki 
broj su ih ubili i ranili, a na kraju, ostatak rastjerali. Zatim su potjerali stoku i deve i krenuli 
prema mjestu gdje su ostavili El-Harisa i stražara. Preostali ljudi iz Benu el-Melluvaha tražili 
su pomoć. Vikali su tako glasno daje eho odzvanjao cijelim područjem. Čuli su ga stanovnici 
El-Melluvaha te požuriše ne bi li stigli Galiba. Umalo da sustignu Galiba i njegovu vojsku, kad 
u momentu pade jaka kiša pa poteče prava bujica vode dolinom Kedid koja napravi prepreku 
i spriječi ih da stignu muslimane. Zastali su nemoćni da išta urade i srditi posmatrali Galiba 
i vojsku kako nose plijen i tjeraju stoku ispred sebe. 

Galib je stigao do mjesta gdje je ostavio svog druga i stražara, pa ga je poveo sa sobom 
kao pratioca prema Medini. Od radosti je govorio: "Pobjeda! Pobjeda!", a mudžahidi su 
ponavljali za njim. Bila je to parola u njihovim pohodima, Allah neka ih nagradi za svaki njihov 
korak. 

ISKUŠENJE 

Božiji Poslanik, s.a.v.s., uvidio je veličinu Galibove iskrenosti prema vjeri i njegovu 
borbenost, snagu i dobru strategiju u borbi. Iste godine u osmom mjesecu po Hidžri, 
poslao ga je u pohod na Benu-Murre, nakon što je opremio odred vojske i za vođu postavio 
Usamu ibn Zejda ibn Harisa. Usame je bio na čelu odreda, do njega Galib ibn Abdullah, a iza 
njih muslimani sve dok nisu došli nadomak prebivališta Benu-Murre. Napali su ih neočekivano, 

rastjerali ih i pobili većinu njihovih ljudi, dok su ostale zarobili. Među borcima Benu-Murre bio 
je njihov saveznik Murdas ibn Nehik, koji je ubio veliki broj muslimana. Pošto je poraženo 
pleme Benu Murre, on je pobjegao, pa su ga Usame i Galib tjerali dok ga nisu uhvatili. Stali 
su mu iznad glave, a on im reče: "Svjedočim da nema drugog boga osim Allaha." 
Usame ovako prenosi detalje tog događaja: "Nakon što je narod bio poražen, vidio sam 

čovjeka nevjernika koji je ubio veliki broj muslimana. Prišli smo mu ja i Galib ibn Abdullah, 
zamahnuli na njega sabljama, a on tada reče: "Svjedočim da nema drugog boga osim Allaha 
i daje Muhammed Božiji Poslanik." Nismo ga ostavili dok ga nismo ubili. Kada sam prenio 
Poslaniku, s.av.s., šta se desilo, lice mu se promijeni, pa reče: "Usame, nije bilo na tebi da 
ubiješ onoga kome je Allah Bog." 

Usame se kajao zbog ubistva Murdasa, kao što se kajao i Galib. Svoje vrijeme 
provodio je klanjajući i tražeći oprosta od Allaha, dž.š. Preživljavao je teško iskušenje; 
nije znao šta da čini. 

Kada je Allahov Poslanik, s.a.v.s., odlučio osloboditi Meku, potražio je Galiba i naredio 
mu da ispita i izvidi put do Meke, u prethodnici muslimana. Galib je uvidio da je Poslanik, 

s.a.v.s., zadovoljan s njim i krenuo je na čelu probranih konjanika muslimana, vještih i 
iskusnih na putu. Tokom puta, redovno je slao Resulullahu, s.a.v.s., čovjeka koji gaje 
obavještavao o stanju na putu. Meka je osvojena, a Galib je bio postojan na polju džihada 
sa Allahovim Poslanikom, s.a.v.s. Također na Hunejnu, zabilježen je veliki spomen na 
Galiba ibn Abdullaha, r.a. 

JUNAK EL-BUVEJBA 

Galib ibn Abdullah bio je mudžahid koji se borio svojim imetkom i svojim životom na 
putu Uzvišenoga Allaha. 

Nakon što je Poslanik, s.a.v.s., preselio na ahiret, došao je Ebu-Bekr es-Siddik, r.a., 
kao njegov nasljednik u upravi nad muslimanima. U prvom periodu njegove vladavine neka 
arapska plemena odmetnula su se od vjere. To je bila velika opasnost koja je prijetila 
jedinstvu Arapskog poluotoka pod okriljem dini-islama. Halifa je odlučio boriti se protiv njih, 
pa je poslao vojsku u sve dijelove Arapskog polutoka da uguše taj pokret i njegove vođe. 
Allah je pomogao Svoju vjeru; na čitavom Poluotoku suzbijen je otpadnički pokret i sačuvano 
je njegovo jedinstvo pod okriljem islama. 

Kada je suzbijen otpadnički pokret i uspostavljen mir, halifa je počeo razmišljati o 
osvajanjima van Arapskog poluotoka. Planirao je osvajanje gradova koji su bili najbliži, radi 
širenja islama u njima. El-Musenna ibn Haris eš-Šejbani podsticao gaje da krenu na osvajanje 
gradova Iraka, nakon što je on već izvršio pojedinačne napade na Es-Sevad i neke iračke 
gradove, zaplijenivši veliki ratni plijen. 

Započelo je osvajanje gradova Iraka. Halid ibn Velid, r.a., ostvario je velike pobjede 
iosvojio veliki broj gradova i utvrđenja prije nego mu je halifa naredio da krene prema 
Šamu, gdje je bila potrebna njegova podrška u tamošnjim bitkama. 

U vrijeme Omera ibn el-Hattaba, r.a., muslimani su pogođeni velikim porazom od 
Perzijanaca u Bici El-Džisr, u kojoj je vođa nearapa uspio nadvladati emira islamske vojske 
Ebu-Ubejdu ibn Mes'udaes-Sekafija. Tada je poginuo veliki broj muslimana, među njima i 

Ebu-Ubejde. Nakon toga, vodstvo je preuzeo El-Musenna ibn Haris eš-Sejbani, koji je 
napisao Omeru ibn el-Hattabu da ga pomogne velikim odredom mudžahida. Perzijanci su 
skupili veliku vojsku na El-Buvejbu, pa je on izrazio bojazan da će napasti muslimane jakim 
snagama i povratiti zauzeta područja Iraka. Omer je shvatio veličinu opasnosti koja prijeti pa 
je odlučio pomoći El-Musennu sa velikim brojem vojske i opreme, kako bi mogao izići licem 
u lice u okršaj sa Perzijancima. 

Pomoć je počela pristizati, a prvi koji je stigao bio je Džerir ibn Abdullah el-BedžIijj, na 
čelu boraca iz svog plemena Bedžile. Slijedio gaje Arfedže ibn Hersem, na čelu boraca iz 
Ezda. Poslije njega stigao je Hilal ibn Gullete et-Tejmijj, na čelu plemena Er-Rebab. Pomoć 
je neprekidno stizala, a u Medini je halifa dočekivao dobrovoljce i upućivao ih tamo gdje je 

smatrao daje nužno - prema Iraku ili Šamu. Kada je stigla delegacija plemena El-Kenane, 
koje je imalo četiri stotine boraca, Omer ibnul-Hattab, r.a., upitao ih je na koju stranu bi voljeli, 
a oni su odgovorili: 

"U Šam, tamo su naši prethodnici." 

Omer im je rekao: 

To ste već zadovoljili... Irak... Irak. Raširite se po gradu u kome je Allah umanjio njegov 
broj stanovnika i njegovu moć, i prihvatite borbu protiv naroda koji je izuzetno napredan i 
razvijen. Možda će vas Allah učiniti nasljednicima, vašim udjelom, pa da živite sa onima koji 
prežive od toga naroda. 

Galib ibn Abdullah osjetio je nemir u svome narodu, pa je ustao i rekao: 

0 rodbino, odazovite se Vođi muslimana u onome što traži i izvršite naredbe. 

Oni rekoše: 

"Mi se pokoravamo i izvršavamo ono što traži Vođa muslimana." 

Pleme Benu-Kenane krenulo je na čelu sa Galibom ibn Abdullahom, a kada su se 
sreli sa El-Musennom, pridružili su se njegovoj vojsci. Nakon dolaska pomoći, El-Musenna 
je stao na čelo vojske čiji je broj iznosio oko osam hiljada ljudi. Vijest o koncentraciji 
muslimana stigla je do Perzijanaca, pa je prema njima krenuo Mihran, na čelu velike 
vojske, te je stigao do mjesta El-Buvejb. To je bio kanal za preusmjeravanje toka rijeke 
Eufrat na kojoj je most koji povezuje dvije obale. S druge strane, nasuprot njih, došao je 
El-Musenna, pa ga je Mihran pitao: 

"Ili ćete vi preći do nas, ili da mi pređemo do vas?" 

El-Musenna, r.a., sjetio se prevare Perzijanaca prema Ubejdi u Bici El-Džisr, pa je 
odgovorio: "Pređite vi." 

Bilo je vrijeme blagoslovljenog ramazana; El-Musenna se prije početka bitke obratio 
muslimanima: "Vi ste postači, a post slabi i umanjuje snagu. Ja smatram da bi trebali 
prekinuti post, pa da se ojačate hranom za borbu protiv svoga neprijatelja." 

Mihran je prešao sa svojom vojskom na drugu stranu rijeke i tu otpoče bitku. Jurnule 
su dvije vojske u ravnopravni i smioni okršaj. El-Musenna je odlučio pribjeći jednoj novini; 

mudžahidi će proći krilom, lijevim i desnim, a, također, udarati i u sredinu perzijske vojske, 
s ciljem njihovog razbijanja iznutra. Galib ibn Abdullah vodio je dio Benu-Kenane i krčio put, 
razbijajući redove perzijske vojske sve dok nije došao do njene sredine. U isto vrijeme, 
mudžahidi na desnom i lijevom krilu kosili su svojim sabljama perzijske vojnike. Mihran je 
uvidio težinu položaja i htio se povući sa svojom vojskom na drugu stranu rijeke. Pokušao 
je doći do mosta i preći ga, ali ga je El-Musenna čekao u zasjedi. Okrenuo se prema 
Perzijancima i sa vrha mosta ubijao svakog ko mu se približi. 

U toj bici ubijen je Mihran i njegove velike vojskovođe, a muslimani su ostvarili veliku 
pobjedu i pravednu osvetu za muslimanske šehide u Bici El-Džisr. Bitka "El-Buvejb" 
smatra se jednom od najvećih bitaka koje su muslimani vodili protiv Perzijanaca, a koja 
je imala veliki utjecaj na Bitku "El-Kadisijja." 

EL-KADISIJJA 

Nakon bitke "El-Buvejb" povećala se čvrstina muslimana i odlučnost da osvoje čitavu 
Perziju i njen glavni grad, prijestolnicu Kisra. 

Jezdedžird je pobjesnio kada je čuo za poraz. Odlučio je pozvati ljude širom Perzije 
kako bi opremio ogromnu vojsku, koja će protjerati muslimane iz mjesta koja su zauzeli, 
i vratiti ih na Arapski poluotok. Ljudi su se listom odazivali njegovom pozivu, priključujući 
se vojsci na čijem je čelu bio Rustem. Broj ove vojske dostigao je sto dvadeset hiljada 
ratnika: konjanika, te grupa koja se borila iza slonice. 

El-Musenna ibn Haris, r.a., poslao je vijesti vođi muslimana Omeru ibn el-Hattabu, 
r.a., o velikoj koncentraciji perzijske vojske, spremne da istrijebe muslimane. Tražio je 
od njega da pozove muslimane sa čitavog Arapskog poluotoka u pomoć, prije nego 
Rustemova vojska krene na njih. Kada je primio Musennino pismo, Omer ibnul-Hattab, 
r.a., počeo je tražiti vođu koji bi odgovarao za tako tešku i složenu bitku. Stvar je izložio 
najodabranijim ashabima želeći njihovo mišljenje, pa mu je Abdurrahman ibn Avt, 
r.a.,rekao: 

"Našao sam ga! Lav sa kandžama!" 

"Ko je on?", upita Omer, r.a. 

"S'ad ibn Ebu-Vekkas", odgovorio mu je Abdurrahman. 

S'ad ibn Ebu-Vekkas, r.a., određen je kao vođa islamske vojske pod čiju zastavu se 
prijavilo oko četiri hiljade mudžahida Medine. Kada je S'ad krenuo prema Iraku, Omer 
ibn el-Hattab, r.a., ispraćajući ga, rekao mu je: "Ja sam te odredio da rukovodiš operacijom 
u Iraku, pa čuvaj moju oporuku. Pred tobom je vrlo težak i neugodan zadatak koji ne može 
rješiti niko osim iskreni. Neka je tebi i onom ko je s tobom cilj hajr, i s hajrom počni. Znaj da 
za sve treba priprema. Priprema za hajr jeste strpljenje, strpljenje na onome što te snađe i 

ono ti uvećava bogobojaznost. Znaj daje bogobojaznost u dvije stvari: u pokornosti prema 
Allahu i čuvanju od grijeha. S'ade ibn Ebu-Vekkase, nemoj da te obmane ako se kaže: 
Daidža Božijeg Poslanika, s.a.v.s. Zaista, Allah, dž.š., ne briše loše s lošim, već briše loše 
s dobrim. Pa, zaista, između Njega i bilo koga drugog nema nikakve veze, osim da Mu se 

bude pokorno." Ispratio je S'ada i mudžahide Medine s Allahovim blagoslovom. 

Kada su došli do sjedišta El-Musennine vojske, on je već bio preselio svome Gospodaru. 
S'ad je ujedinio islamsku vojsku, koja je brojala trideset tri hiljade mudžahida. Među njima i tri 
stotine iz plemena Benu-Kenane, sa vođom Galibom ibn Abdullahom. Prije početka borbe, 
S'ad ibn Ebu-Vekkas tražio je od vođa svoje vojske da podstiču muslimane na borbu i da im 
preporučuju čvrstinu u okršaju, pa im je rekao: "Krenite i postupajte s ljudima pravedno, 
poštujući njihova prava u momentima vaše moći i sile. Vi ste pripadnici svoga naroda na 
ovom području, arapski pjesnici i njihovi govornici, riječ vam je zajednička, vi ste njihov 
spas, vi ste njihovi poglavari. Idite među ljude, pa ih podstičite na borbu." Svaki se vođa 
obratio svome narodu. 

Galib ibn Abdullah, obraćajući se svome narodu, rekao je: "Ljudi, oslonite se na 
Allaha u onome u čemu vas kuša, od Njega tražite, On će vam povećati, Njega molite, On 
će vam se odazvati. 0 skupino Mead, šta je razlog pa ste se ukopali s vašim konjima na 
mjestu? Sa vama je ono što vas neće izdati (sablje). Pomislite šta će ljudi reći sutra. Sutra 
će pričati, pa preuveličati, pa prenijeti drugima." 

Prije početka bitke S'ad se teško razbolio. Bolest ga je privezala za postelju, pa se 
smjestio kraj ravnice El-Kadisijje, blizu mjesta bitke. Dostavio je muslimanima da će on 
proučiti četiri tekbira, a da oni počnu borbu poslije četvrtog. Proučio je četiri tekbira, muslimani 
su krenuli prema Perzijancima, a Perzijanci prema muslimanima. Spojile su se vojske u 
strahovitom okršaju. Perzijanci su naprijed potjerali slonicu da bi ubacili strah u srca 
muslimana. Međutim, muslimani su znali kako da izađu na kraj s njom, nakon što su otkrili 
njenu slabu tačku i način na koji će je ubiti. 

Galib i pleme Benu-Kenane pokazali su veliko junaštvo i originalnost. Smjelo i odvažno 
nastupajući, umiješali su se u redove Perzijanaca i navalili na grupu koja se borila iza 
slonice. Tako su oslabili njihovu djelatnost i omogućili muslimanskim junacima da se 
bore iza slonova. 

Opisujući borbu svoga naroda na Kadisijji, Galib kaže: "Boga mi, bili su žestoki 
prema njima, stalno su ih napadali i udarali sve dok nisu uhvatili i izdvojili slonicu. U tom 
momentu Tulejha ibn Huvejlid izašao je pred jednog od njihovih moćnika i izazvao ga na 
dvoboj. Ubio ga je vrlo brzo." 

U ovoj bici muslimani su ostvarili veliku i važnu pobjedu i ubili su Allahovoga 
neprijatelja, perzijskoga vođu Rustema. 

PRESELJENJE NA AHIRET 

Nakon El-Kadisijje godine su počele nadvladavati Galiba ibn Abdullaha, r.a., pa se 
vratio u Medinu i u njoj se nastanio. Edžel mu je došao u zadnjim danima hilafeta Omera 
ibn el-Hattaba, r.a. 

Allah se smilovao Galibu ibn Abdullahu, r.a., povjereniku važnih zadataka, junaku 
El-Buvejba. Bio je jedan od stupova veličanstvene građevine islama. 



FURAT IBN HAJJAN, R.A. 



NJEGOVO IME I PORIJEKLO 

Ime mu je Furat, a sin je Hajjanov, a on S'alebov, a on Abdul-'Uzzaov, a on sin Habibov, 
a on Hajjetov, a on sin Rebi'ov, a on je sin S'adov, a on sin Adželov, a on Ledžimov, a on 
S'abov, on sin Alijev, a on Bekrov, a on Vaila er-Rebi'a el-Bekrija el-Adželija. Bio je saveznik 
Benu-Sehma Kurejšija. 

OSOBINE 

Furat ibn Hajjan odrastao je u okrutnoj i divljoj prirodi pustinje. Njegovo pleme činili su 
Arapi nomadi koji su se selili iz mjesta u mjesto, tražeći hranu i vodu za stoku. Zastali su 
u pustinji Ubelleh, na granici Bahrejna. Podigli su svoje šatore u području između pustinja 
El-Hire i El-Enbar prema oblasti Hejt koja je pripadala iračkoj pustinji. Oblast gdje su se 
smjestili bila je sjeveroistočno područje Arapskoga poluotoka. 

Tokom mnogobrojnih periodičnih seoba Furat je stekao veliko iskustvo u poznavanju 
pustinje, njenih puteva j staza. Bio je najsposobniji vodič trgovačkih karavana koji su 
putovali između Iraka, Šama i Arapskoga poluotoka. Imao je moć preciznog zapažanja, 
jakog pamćenja; nije mu bilo premca u poznavanju puteva i snalaženju na putovanjima kroz 
pustinju. 

Bio je srednjega rasta, jake tjelesne konstrukcije, razvijene građe i jakih mišića. 
Pročuo se po vještini jahanja konja i deva; znao je koristiti zvijezde za orijentaciju u 
noćnim putovanjima. Imao je smeđ ten, rijetku kosu, usko lice, sitne oči, istaknute očne 
jagodice. Bio je veoma lukav i snalažljiv pa se spretno rješavao neugodnih situacija. Postao 
je nadaleko čuven po poznavanju pustinjskih puteva, pa je Ibn-Hibban, čuveni historičar, 
napisao: "Furat je, od svih ljudi, najbolje poznavao puteve." 

EBU-SUFJANOV VODIČ 

Furat ibn Hajjan bio je saveznik plemena Benu-Sehm el-Kurejšijj. Zbog svoga položaja 
bio je neprijateljski raspoložen prema Allahovom Poslaniku, s.a.v.s., u službi svojih saveznika 
Kurejšija. Bio je u društvu onih koji su vrijeđali Allahovog Poslanika, s.a.v.s., pjevajući 
pjesme pogrdnog sadržaja pukim izmišljotinama i lažima. 

Nakon Bitke na Bedru muslimani su shvatili koliko su jaki i u kojoj mjeri je njihovo 
postojanje stabilno. Ovladali su područjem Medine i njene okolice i predstavljali istinsku 
opasnost koja je prijetila trgovačkim karavanima Kurejšija. Kurejšije nisu mogli obustaviti 
svoju trgovinu prema Šamu i Iraku. Također, nisu bili u stanju koristiti put prema Šamu 
koji je prolazio pored Medine zbog straha od muslimana. Bili su u ćorsokaku, unervozili 
su se jer su počeli trošiti glavnicu svog imetka. Njihova nevolja se iz dana u dan povećavala 
jer su bili ograničeni u kretanju i nisu imali kuda dalje od Meke. 

Ebu-Sutjan je sjedio sa Safvanom ibn Umejjom pored Kabe, a sa njima bila je i 
grupa Kurejšija, kad Ebu-Sufjan reče: 

"Muhammed je spriječio našu trgovinu prema Šamu, putevi su pod njegovom 
kontrolom i ne smijemo rizikovati da ne bi naš imetak pao njima u ruke." 

Safvan podrža što on reče i doda: 

"Ako ostanemo u Meki, potrošit ćemo sve što imamo." 

U razgovor se umiješa Zem'a ibn Esved i reče: 

"Ja ću vas uputiti na čovjeka koji će vas voditi, Nedždom, koji, kada bi išao žmireći, 
ne bi zalutao." 

Pa je Safvan upitao: 
"Ko je on?" 

"Furat ibn Hajjan", reče Zem'a. 

Ebu-Sufjan i Safvan pozvali su Furata u Meku, objasnili mu o čemu se radi i ponudili 
mu da ga unajme da im bude vodič prema Šamu, ali da putuju novim putem, a ne 
putevima kojima putuju ljudi i putevima koji su poznati. Furat je prihvatio njihovu ponudu i 
ostao u Meki nekoliko dana dok su Kurejšije spremile stvari i robu za trgovinu. Roba je bila 
u srebru. Početkom zime krenuše putem koji prolazi dolinom Zi Irek. 

Muslimani su izveli brz i neočekivan napad na karavan i primorali vođe Kurejšija da 
bježe, ostavljajući karavan i sve što je on nosio. Zaplijenili su ga, a Zejd ibn Haris, zapovjednik 
muslimanske izvidnice, zarobio je Furata ibn Hajjana. Zejd, i ostali koji su bili s njim, vratili su 
se u Medinu, zaplijenivši veliko bogatstvo, toliko daje petina bila dvadeset hiljada dirhema. 
Ostale četiri petine podijeljene su između učesnika u izvidnici. 

Jedan je ensarija vidio Furata ibn Hajjana zarobljenog, a u džahilijetu mu je bio prijatelj, 

pagaje Furat upitao: 

"Brate Arape, reci mi šta da radim? Šta će biti sa mnom?" 
Ensarijamuje odgovorio: 

"Primi islam, spasit ćeš se - Allahov Poslanik, s.a.v.s., ne ubija vjernike." 
Kada je Furat doveden pred Resulullaha, s.a.v.s., obznani svoje primanje islama, pa ga 
on (Poslanik, s.av.s.,) oslobodi i posla njegovom narodu. 

KUREJŠIJSKI UHODA 

Furat se vratio u svoje pleme skrivajući svoju vjeru i pripadnost islamu. Nastavio je 
živjeti prijašnjim načinom života: jednom bi bio vođa nekog od trgovačkih karavana, a 
drugi put bi odlazio u Meku, od Kurejšija bi primao nadoknadu za usluge koje im je 
činio... 

Kurejšije nisu umanjivale svoje neprijateljstvo prema Allahovom Poslaniku, s.a.v.s., jer 
Bitka na Uhudu nije otklonila njihovu želju za osvetom i nije im pružila ono čemu su se nadali 
i što su priželjkivali. Zato se dadoše u pripremu napada na Medinu, a pozvaše sva arapska 
plemena koja su im bila saveznici. Sa jevrejima iz Medine napravili su podao i prljav plan o 
uništenju muslimana, koji se sastojao od nekoliko tačaka: 

- da Kurejšije krenu iz Meke sa saveznicima i velikom vojskom pod vodstvom 
Ebu-Sufjana; 

- da se Benu-Gatafan priključi kurejšijskoj vojsci kada ona dođe do predgrađa Medine; 

- da jevreji izazovu probleme i svađu sa muslimanima u unutrašnjosti Medine, 
stvarajući tako atmosferu straha i nereda. Da sakriju životne namirnice i da istovremeno 
spale poljoprivredne proizvode muslimana. 

Kada je Allahov Poslanik, s.a.v.s., saznao za veliku spremu Kurejšija i okupljanje 
ljudi oko njih, obavijestio je o tome muslimane. Selman el-Farisi predložio je da se iskopa 
hendek (kanal) oko Medine. 

Kurejšije su, sa saveznicima, krenuli prema Medini. Priključila su im se i ostala 
plemena koja su bila s njima u savezu. Ova bitka je zbog toga poznata pod nazivom 
"Saveznička bitka". Kada su mušrici stigli do predgrađa Medine i vidjeli kanal, zbunjeni, 
zaustaviše pokret; ulogorili su se izvan Medine. Ebu-Sutjan razmatrao je situaciju i 
pokušavao naći prolaz preko kanala kako bi ušao u Medinu. Za to mu je bio potreban 
iskusan čovjek. Pozvao je Furata ibn Hajjana i ponudi mu veliku svotu novca da kao uhoda 
ode i sazna vijesti o muslimanima iz Medine, a usput da potraži mjesto preko kojeg se može 
preći iskopani hendek. 

Furat ibn Hajjan krenuo je prema Medini, ali je odmah pao u ruke muslimana, koji su bili 

pripravni, pažljivi i oprezni. Odveden je pred Allahovoga Poslanika, s.a.v.s., koji naredi da ga 
ubiju. Tada Furat reče: "Ja sam musliman." Poslanik, s.av.s., pogledao gaje, želio je prema 
njemu biti milostiv i oprostiti mu grešku koju je učinio. Tihim glasom molio je da u Furatu bude 
dobra. Naredio je da se pusti iz okova i rekao: "Pojedine ljude prepuštamo njihovom 
vjerovanju. Od njih je Furat ibn Hajjan." 

ČESTITI VJERNIK 

Poslije zarobljeništva i nakon što mu je Resulullah, s.a.v.s., oprostio, prepustivši ga 
njegovom vjerovanju, Furat se vratio svome plemenu. Njegovo vjerovanje se ustabililo i 
postalo iskreno, želio je biti u muslimanskoj vojsci pa se preselio u Medinu i u njoj se 
nastanio. Učio je osnove vjere i produbljivao svoje znanje, izvršavajući sve što bi mu 
naredio Allahov Poslanik, s.a.v.s. 

Za Furata je poseban dan bio kada je trgovački karavan Kurejšija krenuo prema Iraku. 
Allahov Poslanik, s.a.v.s., dobio je obavještenje o njemu, pa je spremio izvidnicu i za njenog 
zapovjednika odredio Zejda ibn Harisa. Furata ibn Hajjana odredio je kao vodiča. Krenuo je 
Furat ispred Zejda pokazujući put, a od velike radosti bio je sav ustreptao; Allahov Poslanik, 
s.a.v.s., bio je zadovoljan s njim i povjerio mu je ovu odgovornost. Stigli su do mjesta koje se 
zvalo Ajs, a koje je od Medine udaljeno četiri noći putovanja. Tu su izveli napad na karavan, 
oduzeli su robu koju je on nosio i zarobili nekoliko ljudi iz njegove pratnje. 

Jednom prilikom je Furat sa Ebu-Hurejrom i Ridžalom ibn Anfevom bio kod Allahovoga 
Poslanika, s.a.v.s., na nekom savjetovanju. Kada su izašli, Allahov Poslanik, s.a.v.s., 
reče ashabima: "Zaista je zub kutnjak jednog od ovih u vatri veći od Uhuda, a sa njim je 
izdajnik." Kada je za ovo čuo, Furat se mnogo zabrinuo i prestravio da on nije onaj o 
kome je Resulullah, s.a.v.s., govorio. Međutim, Ridžal ibn Anfeve priključio se Musejlemi 
el-Kezzabu, lašcu i odmetniku, a Furat i Ebu-Hurejre, r.a., padoše licem na tle, učinivši 
sedždu zahvale Allahu, dž.š. 

Musejlema ibn Habib el-Kezzab još je za vrijeme života Poslanika, s.a.v.s., tvrdio za 
sebe daje poslanik. To se širilo među ljudima, a broj njegovih pristalica je naglo rastao. 
Sumarne ibn Esal bio je jedan od vođa Benu-Hanife, koje je većinom bilo uz Musejlemu, ali on 
je uspio sačuvati svoje vjerovanje. Zbog toga je Resulullah, s.a.v.s., poslao Furata do 
Sumarne i tražio od njih da ubiju Musejlemu. Međutim, oni ovo ne uspješe izvesti jer su ga 
njegove pristalice dobro čuvale. 

Furat se vratio u Medinu, a Allahov Poslanik, s.a.v.s., gaje već bio zavolio; želio gaje 
nagraditi za mnogobrojno dobro koje je učinio islamu pa mu je dodijelio komad zemlje u oblasti 
El-Jemame. Adijj ibn Hatim, r.a., govorio je poslije daje Allahov Poslanik, s.a.v.s., dodijelio 
Furatu, r.a., zemlju u El-Jemami od koje je godišnji prihod bio četiri hiljade i dvije stotine dinara. 

Nakon smrti Allahovoga Poslanika, s.a.v.s., Ebu-Bekr, r.a., postao je halifa muslimana. 
I u ratovima koje su muslimani vodili protiv odmetnika, Furat se borio iskreno i sa čvrstim 
imanom, ne prezajući od smrti. 

U VOJSCI PREMA IRAKU 

Poslije rata protiv odmetnika i uništenja pobune, Arapski je poluotok povratio svoj 
mir i jedinstvo u okrilju islama. Halifa je počeo razmišljati o osvajanju susjednih država 
i širenju vjere u njima. 

El-Musenna ibn Harise eš-Šejbani nagovarao je halifu da mu dozvoli osvajanje prema 
Iraku, na što je halifa pozitivno odgovorio i odlučio ga dogledno vrijeme pomoći s velikom 
muslimanskom vojskom. Furat je bio prvi dobrovoljac jer je vjerovanje plamtjelo u 
njegovom srcu, a još za vremena života Allahovoga Poslanika, s.a.v.s., preselio se u 
Medinu s ciljem da bude obični vojnik islamske vojske. Bio je jedan od četverice koji su se 
preselili u Medinu iz ljubavi prema džihadu. 

Katade je rekao: "Iz Bekr ibn Vaila su četverica ljudi učinila hidžru; dvojica od 
Benu-Sedusa: Esved ibn Abdullah, stanovnik Jemame, i Bešir ibn Hasasije, Amr ibn 
Taglib iz plemena Nimr ibn Kesit i Furat ibn Hajjan iz plemena Benu-Adžel." 

Furat, r.a., priključio se vojsci kojom je zapovijedao Halid ibnul-Velid, r.a. Kada je 
stigao u mjesto gdje je bio Musenna ibn Haris, Halid je preuzeo komandu nad cjelokupnom 
islamskom vojskom i krenuo u osvajanja zapanjujućom brzinom. Pred njim padoše gradovi 
Mezar, Amgišija, Ulis i Hira. 

Potom je halifa Halidu ibnul-Velidu izdao naredbu da ide prema Šamu, gdje je bio 
potreban zbog svojih izuzetnih vojnih sposobnosti. Sa sobom je trebao povesti polovinu 
vojske, a drugu polovinu ostaviti pod zapovjedništvom El-Musenne ibn Harisa. Počeo je 
razdvajati zapovjednike i vojsku, odabirući u svoju vojsku sve istaknute ashabe i velike 
vojskovođe. Musenna je to odbio, tražeći da se izvrši halifina naredba. Tako, dvojica 
vojskovođa uzeše prozivati po imenima ko će ići sa Halidom, a ko ostati sa Musennom. 
Kada je red došao na Furata ibn Hajjana, Halid ibnul-Velid htjede ga uzeti u svoju vojsku, ali 
je Musenna bio uporan da ga zadrži kod sebe, pa Halid pristade. Ovo je jedan od pokazatelja 
važnosti Furatovog prisustva u okršaju, zbog njegove brzine kretanja, mudrosti prilikom 
susreta sa neprijateljem i načina vođenja borbe. 

Halid je otišao na f ront prema Šamu, a El-Musenna je nastavio osvajanja prema sjeveru 
gdje se odvi velika bitka kod mjesta Buvejb. Ova je bitka imala velik značaj za nastavak 
daljih osvajanja. Musenna je poslije ove bitke nastavio napredovati prema sjeveru sa veoma 
jasnim ciljem: oslobođenje svih gradova od krajnjeg sjevera do krajnjeg juga i uklanjanje 
perzijskog uticaja. Jedno određeno vrijeme El-Musenna bio se stacionirao u Enbaru, a kada 

odluči da nastavi napredovanje prema sjeveru, za zamjenika i zapovjednika u Enbaru 
ostavi Furata ibn Hajjana. Nakon tih osvajanja Musenna se vratio u Enbar, a Furata ibn 
Hajjana i Utejbu ibn Nehasa poslao je da nastave zadatak koji je on započeo. Trebali su 
napasti plemena Benu-Tagleb i Nimr koja su živjela u Sifrinu i njegovoj okolici. Furat i Utejbe 
su sa svojim ljudima napali na područje Benu-Tagleba u Sifrinu, čiji stanovnici pobjegoše 
preko rijeke, želeći se utvrditi na poluotoku koji je pripadao sjevernom Iraku. Furat i Utejbe 
su ih slijedili i stigli kod rijeke. Jedan dio njih natjerali su u vodu, dovikujući im: "Potop! Potop!" 
Furat i Utejbe bodrili su muslimane na borbu protiv mnogobožaca, govoreći im: "Potop - za 
vatru!" Time su podsjećali Benu-Tagleba na ono što su oni učinili kada su napali u doba 
džahilijeta na plemena Benu-Bekr ibn Vail i Adžel i zapalili ljude u tamošnjoj šumi. 

Kada je halifa saznao šta su Furat i Utejbe uradili, pozvao ih je u Medinu i izvršio istragu 
nad njima zbog njihovoga govora. Opravdali su se, kazavši da je to raširena izreka, a 
nikako zbog džahilijetske i paganske osvete. Na istinitost svoga govora zakleli su se nakon 
čega halifa prekide dalja ispitivanja. Ostali su kratko vrijeme u Medini, a zatim se vratili na 
front prema Iraku i Perziji, u vojsku kojom je zapovijedao S'ad ibn Ebi-Vekkas. 

Furat, r.a., bio je zapovjednik jednoga odreda u S'adovoj vojsci, a bio je i jedan od 
članova delegacije koju je S'ad poslao da se sastane s Jezdedžirdom, perzijskim kraljem, u 
cilju poziva u islam ili pristanka na izdvajanje džizje. Furat je učestvovao na Kadisijji i tamo 
se pokazao kao hrabar i neustrašiv mudžahid. 

Nakon osvajanja El-Medaina i Mosula pred muslimanima je bio Tekrit, mjesto 
udaljeno dvije stotine dvadeset kilometara od El-Medaina. Halifa je naredio S'adu ibn 
Ebu-Vekkasu, r.a., da organizira vojsku i daje uputi prema Antaku u Tekrit, napisavši 
mu: "Prema Antaku pošalji Abdullaha ibn Mu'temma. U prethodnici pošalji Rebijja ibn 
el-Efkela el-Anzija. Za zapovjednika desnoga krila vojske postavi El-Harisa ibn 
Hassana Zuhlija, a na lijevom krilu Furata ibn Hajjana el-AdžIija. U zaštitnicu uvrsti 
Hani'a ibn Kajsa, a za zapovjednika konjice odredi Arfedžu ibn Mersemu. Pa ako 
poraze neprijatelja, neka Abdullah ibn Mu'temm pošalje ibn Efkela Anzija prema 
Hasninu." 

Svi zapovjednici vojske u Bici na Tekritu bili su iz plemena Bekr ibn Vail i borili su se 
skupa na Kadisijji. Vojska pod zapovjedništvom Abdullaha ibn Mu'temma krenula je prema 
Tekritu i stavila ga pod opsadu četrdeset dana. U gradu su bili utvrđeni Arapi plemena 
Tagleb, Nimra i ljad, a s njima rimska vojska i Perzijanci. Nakon tog dugog kontinuiranog 
opsijedanja muslimani su uspjeli iscrpiti i izmoriti neprijatelja i osvojiti grad. Potom je osvojen 
Mosul, a nakon Mosula osvojen je i prvi grad u Perziji koji se zvao Dželula. Furat je zapovijedao 
lijevim krilom islamske vojske u ovim uspješnim osvajanjima. 

PRESELJENJE NA AHIRET 

Poslije osvajanja Dželule, Furat ibn Hajjan, r.a., vratio se u Kutu i u njoj sagradio kuću, 
u kojoj je stanovao sa svojom porodicom. Imao je komad zemlje u Bahrejnu koji mu je 
donosio veliki prihod. U zadnjim danima svoga života posvetio se ibadetu u mesdžidu i 
izučavanju Kur'ana. Smrt ga je zatekla u kući halife Osmana ibn Affana, r.a. Ukopan je u 
Kufi. 

Neka se Allah, dž.š., smiluje Furatu ibn Hajjanu, iskrenom vjerniku i mudžahidu. 



HUZEJFE IBN EL-JEMAN, R.A. 



NJEGOVO IME I PORIJEKLO 



Njegovo ime je Huzejfe, sin je Haslov, a on sin Džabirov, a on Amrov, a on Rebi'in, a 
on Džervin, a on El-Harisov, a on Mazinov, a on Abesov, a on Gatafana Ebu-Abdullaha 
el-Abesijja. Nadimak mu je bio El-Jeman, a dobio ga je po svome ocu Haslu el-Jemanu. 



LIČNOST 

Huzejfe je bio nadaren inteligencijom i razboritošću, što je često koristio da iz tegobnih 
i teških situacija izađe kao pobjednik. Allah, dž.š., dao mu je neobičnu sposobnost da 
čita sa lica ljudi i prodire u nijhove duše i misli. 0 tome nije govorio drugima, strogo je 
čuvao za sebe ono što uoči kod ljudi. Svu svoju sposobnost i nadarenost bijaše podredio 
službi islamu što je značajno pomoglo Allahovome Poslaniku, s.a.v.s., u njegovoj Misiji 
dostavljanja čiste vjere i učvršćenju njenih temelja. 

Bijaše svijetla lica, srednje građena tijela, vitka stasa, smiren, dubokoga pogleda. 
Bio je otvoren i jasan kada bi izlagao svoje mišljenje. Ako bi kod sagovornika primijetio 
dvoličnost, oštro bi ga prekorio, bez ljubaznosti i okolišanja. 

PRELAZAK NA ISLAM 

Huzejfe, r.a., odrastao je u kući u kojoj se sreo sa islamom dok je bio još dijete. Njegov 
otac i majka bili su među prvima koji prihvatiše islam. Otac mu je jedan od deseterice iz 
plemena Benu-Abes koji su došli iz Medine do Allahovog Poslanika, s.a.v.s., pred njim primili 
islam i zarekli mu se na vjernost. 

Što se tiče nadimka El-Jeman, kojim su zvali njegovog oca, on je vezan za događaj 
kada je on ubio jednoga čovjeka iz svoje rodbine u Meki. Pobjegao je u Medinu i tamo 
sklopio savez sa Benu Abdel-Ešhelom, jednim ensarijskim plemenom. Plemena ensarija 
su inače porijeklom iz Jemena, te tako ga njegovi zbog njegove veze sa ovim plemenom, 
prozvaše El-Jeman. 

Jedan period nije mogao ući u Meku jer mu je to njegov rod zabranio, pa su poslije 
povukli ovu zabranu. 

Huzejfe je priželjkivao da vidi Vjerovjesnika, s.a.v.s., od malih nogu. Tako je jednom 
otišao u Meku i tamo se sreo s njim. Pitao gaje: 

"Jesam li ja muhadžir ili ensarija, o Allahov Poslaniče?" 

"Ako želiš, ti si ensarija, a ako želiš, ti si od muhadžira", odgovorio mu je Poslanik. 

"Kad je tako, onda sam ensarija, o Poslaniče!" 

Po ovome slučaju je Huzejfe, r.a., poznat kao Mekelija porijeklom, a Medinlija po mjestu 
življenja. 

Od toga je dana počeo Huzejfin plemeniti pohod putem islama. Na njemu je stalno 
bio uz Allahovoga Poslanika, s.a.v.s. 

OBEĆANJE I ISPUNJENJE 

Huzejfe, r.a., bio je iskrena ličnost; mrzio je dvoličnost i bio principijelan kada nešto 
kaže. Držao se onoga što bi rekao i po cijenu vlastitoga života. 

Učestvovao je u svim važnijim događajima u kojima je bio i Allahov Poslanik, s.a.v.s., 
osim Bitke na Bedru. On i njegov otac izostali su iz te bitke. Ovaj slučaj nam pokazuje 
Huzejfinu iskrenost i dosljednost u ispunjavanju ugovora i riječi obećanja. Naime, kad su se 
kurejševički mušrici uputili u bitku protiv Allahovoga Poslanika, s.a.v.s., poznatu kao "Bitka 
na Bedru", Huzejfe i njegov otac spremiše se i krenuše da se priključe muslimanskim 
redovima. Na putu su im se ispriječili Kurejšije i nisu ih htjeli ostaviti sve dok im ne obećaju 
da neće učestvovati u redovima vojske Poslanika. 

Huzejfe, r.a., prepričao je ovako taj događaj: "Nije me spriječilo od prisustva na Bedru 
ništa drugo osim događaj sa Kurejšijama. Ja i otac bili smo izvan Medine pa su nas presreli 

Kurejšijeireklinam: 
"Gdje ste namjerili?" 

Rekli smo: 
"U Medinu." 
Oni rekoše: 

"Želite se priključiti Muhammedu?!" 
Odgovorili smo: 

"Ne želimo ništa drugo nego da dođemo u Medinu!" 

Nisu nas htjeli pustiti sve dok nisu uzeli od nas obećanje da nećemo pomoći Poslanika, 
s.a.v.s., protiv njih i da se nećemo boriti u redovima njegove vojske. Tek su nas tad 
pustili da nastavimo naše putovanje. 

Kad smo stigli do Poslanika, obavijestili smo ga šta se desilo i upitali ga: 

"Šta da radimo?" 

Odgovorio nam je: 

"Ne kršite dato obećanje, a tražite pomoć Allaha, dž.š., protiv njih." 

Allahov Poslanik, s.a.v.s., sa svojim principijelnim držanjem punim istine i povjerenja, 

nije mogao dopustiti da se krše ugovori i obećanja. Od Huzejfe i njegovog oca tražio je da 
ispune obećanje (bez obzira što su ga dali smrtnim neprijateljima islama i muslimana) i da se 
utječu Allahu, dž.š., od mušrika. 

TEGOBNA NESREĆA 

Iskušenje koje je doživio Huzejfe, s.a.v.s., u svome životu neuporedivo je sa bilo čim što 
čovjek može doživjeti. 

Bješe to na dan Uhuda. Poslanik, s.a.v.s., rasporedio je muslimane na borbene položaje. 
Žene i djeca su skupljeni i smješteni u tvrđavu, a starijim ljudima, naoružanim kopljima, 
naređeno je da im budu straža. Među njima su bili i Huzejtin otac El-Jeman i Sabit ibn Vakš. 

Kada se bitka zaoštrila, obuzelo je ushićenje El-Jemana i Sabita, pa prvi reče svome 
drugu: "Šta ti je, šta mi ovdje čekamo? Tako mi Allaha, niti jednom od nas nije ostalo života 
osim koliko magarac ožedni. 63 Danas-sutra nama je umrijeti. Zašto ne uzmemo mačeve i ne 
pridružimo se Poslaniku, možda će nas Allah nagraditi šehadetom sa Njegovim 
Vjerovjesnikom." 

Pojurili su njih dvojica prema mjestu bitke, puni zanosa i šehidskoga ushita koji vjernik 
osjeti prije pogibije. 

Ušli su u samo srce dvaju sukobljenih strana. Na tome mjestu Sabit ibn Vakiš 
pade od nevjerničke ruke. Sa Huzejfinim ocem desi se kraj zbog kojega se duša 
kida i srce boli. 

Ne prepoznaše muslimani El-Jemana kada se umješao među njihove redove pa ga 
počeše udarati sabljama i kopljima. Huzejfe se okrenu i ugleda taj mučni prizor i poče iz sveg 
glasa dozivati: "Oče, oče,... to je moj otac!" Međutim, njegov povik gubio se u zveketu sablji 
i zviždanju strijela i kopalja. Kad muslimani uočiše grešku, zaboli ih to u duši, razočaraše se 
ipoklekošeduhom. 

Huzejfe ih pogleda, pa tugaljivo i milostivo reče: "Allah neka vam oprosti, a On je 
najmilositviji." 

Kad je Resulullah, s.a.v.s., saznao kako je ubijen El-Jeman naredio je da se Huzejfi 
plati krvarina. Međutim, ovaj je ne htjede uzeti za sebe, nego je razdijeli kao milostinju 
govoreći: "Zaista je moj otac tražio šehadet i našao ga je... Allahu moj, posvjedoči da 
sam udjelio njegovu krvarinu muslimanima." 

Ovo ga još više odvaži i uveća Poslanikovu, s.a.v.s., ljubav prema njemu, pa mu 
postade još prisniji i bliži. 

POZNAVALAC TAJNE 

Pročulo se među ashabima, r.a., daje Huzejfe poznavalac tajne Allahovog Poslanika, 
s.a.v.s. Sigurno je da Vjerovjesnik, s.a.v.s., ne bi svoje tajne povjeravao Huzejfi da nije znao 
njegovu povjerljivost i svojstva onoga u koga se može pouzdati. Jedna od najvećih tajni koje 
je povjerio Huzejfi bila su imena munafika koji su se umiješali među muslimane, a da ih 

muslimani nisu znali. Resulullah, s.a.v.s., poznavao ih je (Džibril mu ih je kazao poimenice), 
a uz njega to je znao još samo Huzejfe. 

Munafici, njih dvanaest, koji su bili u muslimanskom džematu, tajno su se dogovorili, 
skrivajući zlo u sebi, da Allahovoga Poslanika, s.a.v.s., prilikom njegovog povratka iz 
Bitke na Tebuku presretnu i ubiju. Međutim, njihovi planovi su propali, odustali su od 
namjere i pobjegli. 

Huzejfe je to ovako opisao: "Držao sam povodac deve Allahovoga Poslanika, s.a.v.s., 
i vodio je, a Amr ibn Jasir je tjeraše. Kad stigosmo na neki planinski prevoj ugledasmo 
skupinu ljudi ispred nas, bilo ih je dvanaest. Resulullah, s.a.v.s., povikao je prema njima, a 
oni se okrenuše i dadoše u bjeg. Allahov Poslanik, s.a.v.s., nas potom upita: 

"Jeste li prepoznali ko su ovi ljudi?" 

"Nismo." 

"Bili su maskirani, a nismo ih prepoznali ni po uzengijama (na sedlima)", odgovorili smo. 
On reče: 

"Bili su to munafici. A znate li šta su namjeravali?" 
"Ne znamo!", odgovorili smo. 

"Htjeli su da stijesne Allahovoga Poslanika na vrhu perivoja i da ga bace s njega." 

"Allahov Poslaniče, najpreče je da tražiš od svakog plemena da ti izruči glavu svakog od 
munafika!" "Ne... ne želim da Arapi među sobom govore da Muhammed poziva svoj narod 
dok mu Allah, dž.š., ne dadne vlast nad njima, pa ih onda počne ubijati." 

Huzejti je tada poimenice nabrojao imena munafika. I ta tajna je ostala kod Huzejte do 
kraja njegovog života. 

U periodu hilafeta Omera ibn el-Hattaba, r.a., halifa je upitao Huzejtu: 

"Ima li među mojim službenicima munafika?" 

"Ima jedan!", odgovorio je. 

"Ukaži mi ko je taj?" 

"Ne sjećam ga se." 

Huzejfe je dodao: "Omer, r.a., ne bi oklijevao da ga otpusti da mu je ukazano na 
njega." 

Poštovanje koje je halifa osjećao prema Huzejfi bilo je veliko. Kad bi neko umro od 
muslimana, raspitivao bi se Omer je li Huzejfe prisustvovao njegovoj dženazi pa ako jeste, 
i on bi mu je klanjao, a ako ne bi, i Omer bi izostao sa dženaze. 

OBAVJEŠTAJAC 

Od druženja sa Allahovim Poslanikom, s.a.v.s., Huzejfe je stekao mnoga saznanja i 
mudrosti: povećao je svoje iskustvo i znanje ljudske prirode, te njihovih karakteristika, 
čitajući sa njihovih lica i nadgledanjem njihovih postupaka. Resulullah, s.a.v.s., primijetio 
je njegove odlike te ih je iskoristio u prikupljanju informacija o stanju i spremnosti 
neprijatelja. 

Huzejfe, r.a., nije gubio nadu ni kad bi se našao u velikim brigama i problemima, 
njegov iman bješe jak i velik. Postupao je sa oprezom koji predvodi rijetka oštroumnost 
sve dok ne bi postigao što želi. 

Jedna od mnogih priča koje govore o njegovoj oštroumnosti i snalažljivosti jeste 
događaj koji se zbio na Hendeku. 

Opsada Kurejšija nad muslimanima bila se odužila. Njihova snaga i odlučnost počele su 
slabiti i pogoršavala se njihova pozicija u odnosu na muslimane. Počeo se nazirati njihov 
poraz u ratu protiv Allaha i Njegova Poslanika. 

Resulullah, s.a.v.s., želio je spoznati pravo stanje među Kurejšijama kako bi zauzeo 
odgovarajući kurs (vojni manevar) u skladu sa stvarnim okolnostima na terenu. 

Nije dugo razmišaljao koga da izabere za ovaj odgovoran zadatak. Od Huzejfe nije bilo 
sposobnijega. Trebalo je otići u logor neprijatelja, bez obzira na ogromni rizik i opasnost. 
Pozitivan ishod za muslimane bio je u vezi s upoznavnjem stanja neprijatelja jer je opsada 
postala nesnošljiva. Muslimani su bili u lošijoj poziciji od mušrika; ispred njih su bili Kurejšije, 

a iza njih Židovi plemena Benu-Kurejze od kojih je prijetila izdaja i napad na žene i djecu. 

Huzejfe je izvršio što se tražilo od njega, prošavši kroz razne opasnosti. Ovaj njegov 
doživljaj nazvan je "Put prema smrti." 

Huzejfe je ovako opisao opasnosti i pretrpljene strahote: 

"Bila je noć, sjedili smo poredani u dva reda. Ebu-Sufjan i mušrici Meke bili su ispred nas, 
a, Benu-Kurejze, od kojih smo se plašili za naše žene i djecu, iza nas. Bješe to najmračnija 
noć sa najjačim vjetrom do tada. Zvuk vjetra bio je poput tutnjave gromova, od tame nisi 
mogao vidjeti prst pred okom. 

Munafici su se počeli izvlačiti. Govorili su Poslaniku: 'Naše su kuće nezaštićene od 
neprijatelja.' A nisu bile nezaštićene! Svaki koji je zatražio dozvolu da se vrati dobio ju je. 
Komešali su se i izvlačili, jedan po jedan, sve dok nas ne ostade tri stotine, ili oko toga 
broja. 

Ustao je Allahov Poslanik, s.a.v.s., i počeo prolaziti između nas sve dok ne dođe do 
mene. Na meni nije bilo ništa što bi me zaštitilo od hladnoće osim ženinog ogrtača, koji mi je 
dosezao do koljena. Klečao sam, a on mi se prikuči i reče: 

Ko je ovo?' 

Rekao sam: 

'Ja sam Huzejfe!' 

'Huzejfe!?', on reče. 

Ja sam se bio priljubio uz zemlju da stijesnim žestinu gladi i zime, pa prošaptah: 
'Da, Allahov Poslaniče.' 
On reče: 

'Zaista se kod njih (neprijatelja) nešto dešava. Uvuci se u njihov logor, izvidi šta je 
uistinu, pa nas obavijesti.' 

Krenuo sam, a bio sam najplašljiviji i najzimogrižljiviji. Tada Allahov Poslanik, s.a.v.s., 
prouči: 'Allahu, čuvaj ga sprijeda i sa zada, sa njegove desne i sa lijeve strane, čuvaj ga 
iznad njega i ispod njega.' 

Tako mi Allaha, skoro da nije ni završio dovu, a Allah, dž.š., otkloni od mene i strah i 
hladnoću koja me bila stegla. Dok sam išao, Allahov Poslanik, s.a.v.s., zovnu me i reče: 

'Ne govori nikome ništa što saznaš dok ne dođeš do mene.' 

'Da!', rekao sam. 

Prikradao sam se kroz okrilje noći sve dok se nisam umiješao među mušrike. Ponašao 
sam se kao da sam jedan od njih. Nije prošlo puno kad Ebu-Sufjan ustade i reče: '0 
Kurejšije, reći ću vam nešto za šta se bojim da ne dođe do Muhammeda. Zato, neka svako 
od vas provjeri ko je do njega.' 

Tada sam hitro uzeo ruku čovjeka koji je bio do mene i upitao ga: 'Ko si ti?' Pa mi reče: 
'Taj i taj, sin toga i toga.' 

Zatim, Ebu-Sufjan nastavi: '0 Kurejšije, niste se usaglasili u odluci; stradale su nam 
deve i konji, a Benu-Kurejza nas je napustio. Kao što vidite zadesila nas je nesreća sa ovim 
vjetrom. Vratite se (u Meku) a i ja se vraćam.' 

Uputio se tada prema svojoj devi, odriješio joj noge, zajahao je i udario da ustane. Da mi 
Resulullah, s.a.v.s., nije naredio da ništa ne poduzimam, ubio bih ga strijelom. 

Vratio sam se poslije toga do Allahovoga Poslanika, s.a.v.s., i zatekao ga kako klanja u 
ogrtaču neke od njegovih žena. Kad je završio i vidio me, ponudio mi je da se pokrijem 
rubom ogrtača. Obavijestio sam ga o onom što se desilo, a njega to jako obradova, pa 
zahvali Allahu, dž.š., lijepom zahvalom." 

NOSILAC BAJRAKA 

Pored Huzejfinih, r.a., sposobnosti da proniče u ljudske misli, bio je neustrašiv i odvažan 
vitez u bitkama. U njegovoj ličnosti spojile su se dosjetljivost i hrabrost, dvije osobine koje se 
rijetko nalaze kod ljudi. 

Njegovu hrabrost i dosjetljivost muslimani su upoznali u bitkama sa Perzijanicima u toku 
islamskih osvajanja, a posebno u Bici "Nehavend el-Kubra". U njoj se pokaza Huzejfina 

ratna vještina koja zapanji ljude i zbi muslimanske redove u borbi na Allahovom putu. 
Njegovim učešćem i posredstvom, uz Božiju pomoć, osvojeni su Hemzan, Valeri i Validinur. 

Bitka "Nehavend el-Kubra" imala je historijski značaj u širenju islama i borbi protiv 
Perzijanaca i njihovoga idolopoklonstva. Perzijskih ratnika bilo je oko stotinu pedeset 
hiljada, što konjanika, što pješaka, što strijelaca. Muslimana bješe oko trideset hiljada. 
Halifa Omer, r.a., izdao je naredbe starješinama odreda islamske vojske za pripravnost, 
a En-Nu'mana ibn Mukarrina, r.a., postavio za emira cjelokupne vojske. Od Huzejfe je 
tražio da krene na čelu svoje vojske iz Kufe, također je to tražio i od ostalih starješina, te 
da se upute ka Nehavendu. 

Halifa je napisao pismo sljedeće sadržine: "Kad se vojska okupi, neka svaki starješina 
vodi svoj odred, generalni zapovjednik neka bude En-Nu'man ibn Mukarrin. Ako on 
pogine, neka bajrak preuzme Huzejfe, a ako i on pogine, neka ga preuzme Džerir ibn 
Abdullah." 

Srele su se dvije vojske, započela je žestoka bitka između neravnopravnih strana s 
obzirom na njihov broj. Na strani Perzijanaca stotinu pedeset hiljada vojnika, plus njihova 
bogata oprema i mnogobrojno oružje. Na strani muslimana trideset hiljada mudžahida, 
skromno opremljenih ali obogaćenih velikim imanom, čvrstim kao stijena. 

Bitka koja se odvila bila je jedna od najžešćih koje je zabilježila historija. Zveket oružja 
odzvanjao je cijelim prostorom. Prašina je obavila cijelo područje zaklonivši vojske od 
sunca. Vika i buka zaglušivale su uši. 

Emir vojske En-Nu'man, r.a., udarao je na neprijatelja, želeći da osjeti žestinu njegove 
sablje, spretno ih ubijajući. Huzejfe, r.a., bio je uz njega sve dok En-Nu'man ne pade ubijen, 
i prije nego što ispade bajrak iz njegove ruke, prihvati ga Huzejfe, kako je halifa naredio. 
Dosjetio se Huzejta Neima ibn Mukarrina, En-Nu'manovog brata i pozvao ga da mu preda 
bajrak, kao čast i poštovanje prema njegovom bratu šehidu. 

Zatim je udario na naprijatelja gromoglasno izgovarajući: "Allahu ekber... Istinito je 
Allahovo obećanje... Allahu ekber... On pomaže robove Svoje!" 

Udarao je po neprijatelju i podstrekivao muslimane, povećavajući njihov ushit i borbeni 
duh. Govorio je: "0 sljedbenici Muhammeda, ovo je Allahov džennet pripremljen za vaš 
doček, pa ne odugovlačite ulazak u njega... Navalite o ljudi Bedra..." 

Muslimani pobjediše u ovoj bici i osvojiše Perziju. Po njoj se raširi svjetlo islama, 
pravde i jednakosti uzvišene vjere Muhammeda, s.av.s. 

NAMJESENIK EL-MEDAINA 

Situacija muslimana u Perziji ustalila se i učvrstila, namjesnici su postavljali temelje 
islamske države. 

Halifa Omer ibnul-Hattab, r.a., postavio je Huzejfu za namjesnika El-Medaina, a u 
pismu njegovoga naimenovanja napisao je: ..."Neka se sluša i neka mu se pokorava. 
Neka mu se dadne što traži." 

Kad je novi namjesnik trebao stići u El-Medain, narod je izišao da dočeka slavnoga 
ashaba, heroja u bitkama za Irak i Perziju. Glas o njegovoj pronicljivosti i oštroumnosti 
bio se daleko pročuo. 

A kako je novi namjesnik stigao? Stanovnici El-Medaina dočekali su skromnoga 
čovjeka, koji je dojahao na magarcu. Putovanje ga je iscrpilo, sunce mu promijenilo 
boju, vjetrovi nanijeli cijeli sloj prašine po njemu. Začudiše se prisutni toj skromnosti, 
tako jakom imanu i zuhdu prema ukrasima ovoga svijeta, te mu kazaše: 

"Traži od nas što ti treba." 

"Trebala bi hrana meni i ovome mome magarcu, dok sam među vama", odvratio je 
Huzejfe. 

I to je bilo sve što je namjesnik tražio od svojih podanika - samo hranu. 

Nije tražio dvorac s mnogo posluge niti svilenu odjeću. Dao je prednost skromnosti i 
jednostavnosti, koju je stekao družeći se sa odabranim Poslanikom, s.a.v.s. 

Ljudi su počeli dolaziti u skupinama kod novoga namjesnika, a on je udovoljavao njihovim 
potrebama. Posjećivao ih je i obilazio. Često je govorio: 

"Čuvajte se (izbjegavajte) mjesta smutnje." 

Pitali su: 

"A koja su to mjesta?" 

"To su namjesnikova vrata; kad jedan od vas uđe kod njega pa povjeruje u njegovu laž 
i pohvali ga za ono što nije..." 

Po njegovom mišljenju, početak je zablude služiti se laži i dvoličnošću, a to je prezirao, 
i ne samo prezirao, već se svom snagom borio protiv toga. 

Namjesništvo, kako ga je Huzejfe razumijevao, nije bilo ništa drugo do služenje 
muslimanima i širenje ispravne islamske svijesti. Njegova briga za islam bila je stalna, a 
on je bio stalni neprijatelj dvoličnosti, licemjerja i munafikluka. 

Zabilježena su njegova kazivanja o srcu, o uputi, o zabludi i dvoličnosti: "Četiri su 
vrste srca. Srce prekriveno talogom jeste srce dvoličnjaka. Čisto srce, u kojem sija 
svjetiljka, jeste srce vjernika. Srce u kojem je istovremeno dvoličnost i iman. Pa primjer 
je imana poput primjera drveta, okružuje ga čista voda, a primjer dvoličnosti je poput primjera 
rane, okružuje je gnoj i krv, pa koje nadjača, nadvladalo (izraženo) je nad drugim." 

Njegova izreka o srcima jeste rezultat njegove mudrosti i znanja ljudskih karakteristika. 
Također, njegove izreke govore o životu, o vjeri i vjerskim dužnostima. Jedna od takvih 
jeste i ova: "Nisu najbolji od vas oni koji prepuste dunjaluk ahiretu, a niti oni koji prepuste 
ahiret dunjaluku, nego su najbolji oni koji uzmu i od ovoga i od onoga..." 

Za njega je sredina bila najbolja u svim stvarima. Jednom prilikom halifa Omer, r.a., 
pozva ga u Medinu. Kada je trebao ući u grad, halifa je izašao pred njega i prikrio se, da 
vidi u kakvom stanju će biti Huzejfe. Ugledao ga je kako jaše na magarcu, nemajući 
ništa uz sebe osim putnu opskrbu i mješinu vode. Vratio se u Medinu onako kako je iz 
nje i otišao. Omer mu je priskočio i rekao: "Ti si moj brat, a ja sam tvoj brat!" 

PRESELJENJE NA AHIRET 

Kada mu se približio smrtni čas, Huzejfi, r.a. , došlo je nekoliko ashaba da se oproste od 
njega. Posljednje njegovo pitanje bilo je: 
"Jeste li mi donijeli ćefine?" 
Oni rekoše: 
"Jesmo." 

Kad ih je vidio da su novi, odvratio im je: 

"Ovo nisu ćefini. Dosta su mi dva bijela čaršafa, ni košulja mi nije potrebna. Pa, neću biti 
u kaburu dugo dok ih ne zamijene boljima od njih... ili lošijima..." 

Huzejfe, r.a., osjetio je dolazak meleka smrti, posljednje što je kazao, rastajući se sa 
plemenitom dušom, bile su riječi: "Dobro došla, smrti. Došla si sa žudnjom prema meni... 
došla si... nije mi žao." 

Umro je trideset šeste godine po Hidžri, četrdeset dana nakon ubistva halife Osmana, 
r.a., vlasnika dva svjetla. 

I plemenita duša Huzejfe ibn el-Jemana, r.a., preseli svome Gospodaru. 

Bijaše jedan od slavnih ashaba koji je dao svoj doprinos izgradnji temelja uzvišene vjere. 



UMEJR IBN SA D, R.A. 



NJEGOVO IME I PORIJEKLO 



Njegovo ime je Umejr, sin je Sa'dov, a on sin Šehidov, a on Amrov, a on Zejdov, a on 
Umejjin, a on Zejdov, a on Malikov, a on Avfov, a on Amrov, Amr je opet sin Avfov, a on sin 
Malika el-Evsijja el-Ensarijja. Nadimak mu je bio Ebu-Abdurrahman. 



OSOBENOSTI 

Umejr ibn Sa'd, r.a., bio je čovjek sa rijetko viđenom oštroumnošću. Pored toga, 
Allah, dž.š., obdario gaje velikim razumijevanjem, tolerantnom dušom i plemenitim bićem, 

moćnim da podnosi bol i patnju, čak i do užasnih napora i umora. Bio je miran i staložen, 
kao i vješt borac na polju džihada. 

Njegov islamski odgoj omogućio mu je da postane veličanstvena ličnost vladanjem 
i ponašanjem. Taj je odgoj obasjao njegovu dušu i učinio da svjetlo vjerovanja prolazi 
kroz nju, povećavši mu ljepotu i blistavost. 

Bio je srednjega rasta, lijepe građe, tamnoput, finoga glasa, mirnoga pogleda, mnogo je 
razmišljao. 

NJEGOV ISLAM 

Umejr, r.a., odrastao je u kući koja je znala za islam. Na njega je dosta uticao njegov 
otac. Često ga je gledao kako klanja i moli se Allahu. Umejrova duša bila je puna 
strahopoštovanja i sreće kada bi čuo učenje Kur'ana njegovoga oca, koji je inače imao 
izuzetno lijep glas. Po tome je bio poznat u cijeloj Medini, pa je stekao nadimak Sa'd-učač. 
Umejr je od svoga djetinjstva bio privržen ocu. Pratio gaje i oponašao. Kada je napunio 
deset godina, otac ga je poveo sa sobom u džamiju Božijeg Poslanika, s.a.v.s., gdje je 
objavio njegovo primanje islama. Od tog momenta bio je uz Poslanika, s.a.v.s. Klanjao je za 
njim, slušao ga i pravio mu društvo gdje god je išao; svjetlost imana je ispunila njegovo srce. 
Svi su ga voljeli i čak su mu počeli praviti mjesto među sobom, nakon što su naslutili u njemu 
duboko vjerovanje, čistu narav i izuzetnu bistrinu, a bio je još dječak. 

TEŽAK ISPIT 

Kad je Sa'd, r.a., umro, Umejr je bio tek stasali mladić. Ostavio je sina bez imetka i 
opskrbitelja. Umejr je osjetio gorčinu siročeta i bijedu siromaštva, ali ga to nije odvratilo od 
dubokoga vjerovanja i pokornosti Allahu, dž.š. Poslije toga, njegova majka udala se za 
jednog od bogataša Medine iz Beni-el-Evsa, po imenu El-Džulas ibn Suvejd. El-Džulas je 
dao utočište Umejru sa njegovom majkom i pridružio ga svojoj porodici, koji je u sjeni 
El-Džulasa, i u njegovoj kući, osjetio svu udobnost života. Nadoknadio mu je sve patnje 
jetimstva i siromaštva; dao mu je mnogo imetka i odnosio se prema njemu kao dobri otac 
prema umaženom sinu. Islam El-Džulasa nije bio iz uvjerenja, niti iz vjerovanja. On je primio 
islam nerado, nakon što je čitava Medina primila islam. Jednoga dana Poslanik, s.a.v.s., 
objavio je da sprema veliku vojsku za pohod naTebuk. Objasnio je muslimanima veličinu 
tog pohoda i njegov utjecaj na njihovu budućnost i širenje Allahove riječi. Takav pohod 
trebao je velike izdatke i troškove za potrebe muslimana. Zbog velike daljine između Medine 
i Tebuka bila je velika potreba za jahaćim životinjama, zatim naoružanjem i drugim izdacima 
na duži period. Zbog toga je Poslanik, s.a.v.s., objavio proglas za džihad - tražio je priloge 
i dobrovoljce. 

Muslimani su se odazvali pozivu istine i Poslanikovoj plemenitoj volji. Počeli su mu 
dolaziti, dajući ono što posjeduju od imetka: zlato, srebro, imovinu i jahaće životinje. Umejr 
je bio svjedok blistavosti muslimana koji se odriču svoga imetka od sveg srca i sa 
zadovoljstvom duše. Vidio je žene muhadžira i ensarija kako dolaze do Božijeg Poslanika, 

s.a.v.s., i skidaju sa svojih ruku i vratova narukvice i ogrlice od srebra i zlata, dajući ih 
kao prilog. 

Što se tiče imućnih ljudi Medine: muhadžira i ensarija, žrtvovali su se, istakli se i dali sve 
od sebe na Allahovom putu. Zanos je vjerovanja poplavio njihova srca. 

Abdurrahman ibn Avf, r.a., dao je dvije stotine oka zlata. Osman ibn Attan, r.a., 
položio je kesu od hiljadu zlatnih dinara. Resulullah, s.a.v.s., bio je zadovoljan onim što 
su muslimani pokazali i sretan zboga onog što je vidio; pokazala se dubina vjerovanja u 
srcima muslimana. 

Bilo je nekoliko munafika koji su izostali od poziva, neki su čak širili glasine, u želji da 
slome volju i umanje zanos. Ali, plemenitog vjerovanja u dušama muslimana bilo je dovoljno. 

Umejr se vratio amidžinoj kući, a te lijepe slike bile su nagomilane u njegovoj svijesti. 
El-Džulasa je zatekao kako sjedi sam, pa mu je počeo sa ushićenjem i zanosom opisivati 
šta je vidio, a suze radosti kvasile su njegovo lice. Htio je da i njegov amidža učestvuje i 
pomogne sa svojim imetkom kao i ostali muslimani. Ali, El-Džulas bio je slabog vjerovanja 
i nije mogao da se suzdrži, pa u momentu srdžbe reče: "Ako je Muhammed, u onom što 
poziva od poslanstva, iskren, mi smo gori od magaraca." 

Začudio se Umejr tom ružnom govoru pa se povukao iz društva svoga amidže, 
razmišljajući o onome što je čuo i o onome šta je trebao da uradi. Da li ovo treba saopćiti 

Poslaniku, s.a.v.s., sa namjerom da ga upozori na licemjerstvo muslimana, pa makarto bio 
i njegov amidža koji je prema njemu bio veoma dobar ili prešutjeti da ne bi bio doušnik u 
pogledu čovjeka koji gaje primio, prigrlio i bio dobar prema njemu, koji je učinio da zaboravi 
gorčinu siročeta, muku siromaštva i lišenosti? 

Umejr je ušao u strahovitu borbu sa sobom i počeo je sagledavati posljedice u oba 
slučaja. I pobijedio je iman u njegovom srcu, pretegla je iskrenost prema vjeri naspram 
onoga koji je bio dobar prema njemu. Zato se vratio svome amidži i rekao mu smireno i 
jasno, s prigušenim tonom srdžbe u svome glasu: "Amidža, tako mi Allaha, rekao si 
čudan i pogrdan govor. Tako mi Allaha, niko na zemlji nije bio draži mome srcu i bliži 
mojoj duši, poslije Muhammeda ibn Abdullaha, od tebe. Međutim, ove tvoje riječi ako 
kažem Allahovom Poslaniku, s.a.v.s., razotkrit će te, a ako ih sakrijem, iznevjerit ću 
svoje uvjerenje i upropastit ću sebe. Odlučio sam saopćiti Poslaniku, s.a.v.s., ono što si 
rekao, a ti, eto, neka znaš." 

Otišao je Umejr ka mesdžidu Božijeg Poslanika, s.a.v.s., i ispričao mu šta se desilo 
između njega i njegovoga amidže. Poslanik, s.a.v.s., zatražio je da ostane s njim, a 
poslao je jednog od svojih ashaba da pozove El-Džulasa. Kada je došao, upita ga 
Resulullah, s.a.v.s.: 

"Kakve je riječi od tebe čuo Umejr ibn Sa'd?" 

El-Džulas se uzruja i uskomeša na mjestu. Pokuša odbiti optužbu od sebe, nakon 
što je spoznao težinu svoje pozicije, pa reče: 

"Boga mi, on je slagao i izmislio na mene. Ništa nisam izgovorio od onoga što je on 
prenio." 

Umejr se ukočio na mjestu. Srce mu je počelo jako kucati , lice mu je poblijedjelo, a obilne 
suze potekoše niz njegove obraze. Prisutni su počeli da zagledaju, čas El-Džulasa, čas 
Umejra. Neki od njih rekoše: "Mladić je neposlušan! Počeo se loše odnositi prema onome 
koji gaje prihvatio i bio dobar prema njemu." "On je iskren mladić! Nikada ne laže! Odgojen 
je u Poslanikovoj džamiji, istinoljubiv i vjeran", govorili su drugi. 

El-Džulas htjede iskoristiti priliku u svoju korist i obmanuti prisutne optužujući mladića da 
laže i izmišlja na njega, pa iznese svoju spremnost da se zakune ispred Allahovog Poslanika, 
s.a.v.s. Zatim se zakleo Allahom, dž.š., da on nije ništa rekao od onoga što je prenio mladić. 
Umejr je ispričao ono što je čuo i u ovoj teškoj situaciji nije imao ništa drugo osim oslanjanja 
na svoj duboki iman, pa je molio: "0 Bože, spusti Tvome Poslaniku saopćenje o onome što 
sam govorio. 0 Bože, spusti Tvome Poslaniku saopćenje o onome što sam govorio. Bože, 
otkrij istinu." 

Umejr skoro da nije ni završio sa svojom dovom, a Vjerovjesnik, s.a.v.s., odjednom 
se umiri. Prisutni su spoznali daje to objava i ušutjeli su na mjestu, očiju uprtih u Poslanika, 
s.a.v.s. To je potrajalo kratko, a zatim je Allahov Poslanik, s.a.v.s., citirao kur'anski ajet: 

"Licemjeri se zaklinju Allahom da nisu govorili, a sigurno su govorili nevjerničke riječi i 
pokazali da su nevjernici nakon što su javno primili islam, i htjeli su da učine ono što nisu 
uspjeli. A prigovaraju samo zato što su ih Allah i Poslanik Njegov imućnim učinili. Pa ako se 
pokaju, bit će im dobro, a ako glave okrenu, Allah će ih i na ovom i na onom svijetu na muke 
nesnosne staviti, a na Zemlji ni zaštitnika ni pomagača neće imati." 

Tada je El-Džulas učinio sedždu pred očima Poslanika, s.a.v.s. Njegovu je dušu obuzeo 
strah, a bojazan ga učini blijedim, pa reče glasom punim iskrene tevbe: "Naprotiv, kajem se 
Allahu, dž.š., o Božiji Poslaniče. El-Džulas je slagao, a Umejr je rekao istinu." 

Na Umejrovom licu ukazali su se znakovi radosti, oči mu zablistaše, nasmijaše se 
njegove usne, a suze radosti zasvjetlucaše na njegovom licu. Nestalo je svakoga traga 
nedoumice i zbunjenosti. Božiji Poslanik, s.a.v.s., pružio je svoju blagoslovljenu ruku 
prema Umejrovom uhu, uzeo ga blago i nježno i rekao: "Tvoje je uho ispunilo ono što si 
čuo, i tvoj Gospodar je potvrdio da govoriš istinu." 

El-Džulas je stao i zagrlio mladića, uzeo ga za ruku i poveo u pravcu svoje kuće, obraćajući 
mu se riječima zahvale zbog ulaska pravog vjerovanja u njegovo srce. El-Džulas se, Allahovom 
voljom, a Umejrovim posredstvom, preobrazio u pravoga muslimana, zanesenoga borca i 
iskrenoga vjernika koji iz časa u čas ponavlja: "Da Allah nagradi Umejra dobrim. On me je 
izbavio iz nevjerovanja i spasio moj vrat od vatre." 

NAMJESNIK HIMSA 

Božiji Poslanik, s.a.v.s., preselio je na ahiret, pa se Umejr mnogo ražalostio, osjećajući 
prazninu i samoću. Odlučio je da u svom životu slijedi put kojim je išao plemeniti Poslanik, 
s.a.v.s., pa se posvetio vjerovanju i produbljivanju vjerskoga znanja. Također, bio je 
redovan u satovima na polju džihada u danima vladavine Ebu-Bekra es-Siddika, r.a., nakon 
što je odrastao i ušao u fazu muževnoga doba. 

Nakon Ebu-Bekra, r.a., Omer ibn el-Hattab, r.a., izabran je za vođu muslimana i 
zastupnika njihovih potreba. U njegovo vrijeme proširila su se osvajanja muslimana 
istočno, zapadno i sjeverno. Islamska država postala je velika i povećao se njen ratni 
plijen i zekat. Proširila se njena teritorija, pa je stalno postojala potreba za namjesnicima 
koji primjenjuju pravila vjere, precizno i čisto, i rade na širenju islama, i koji se prema 
podanicima ponašaju pravedno i jednako. 

Stanovnici Himsa bili su većinom oni koji su pravili zabunu i nered: u svom ponašanju 
ličili su stanovnicima Kufe. Hims je zbog toga dobio nadimak "Mala Kufa". 

Emirul-mu'minin, r.a., htio je za namjesnika postaviti čovjeka koji je neuporediv među 
muslimanima, da vodi njihove poslove, upravlja njihovim interesima, upućuje ih i okreće 
pravom putu. Nakon dugog razmišljanja i stalnog istraživanja stigao je do saznanja ko je 
traženi čovjek. Odlučio se za imenovanje iskrenog muslimana, vjernika, borca, učenoga 
mudžtehida... - Umejra ibn Sa'da, koji je od djetinjstva odgajan pod okriljem Božijeg 
Poslanika, s.a.v.s. 

Omer, r.a., kada bi htio da imenuje namjesnika, prvo bi postavio određene osobine 
koje on treba ispunjavati, a zatim bi tražio odgovarajućega čovjeka u svjetlu osobina 
koje je postavio. Rekao bi: "Hoću čovjeka koji, kada je među narodom, izgleda kao emir, a 
da emir nije. A ako je među njima kao emir, da izgleda kao jedan od njih. Hoću namjesnika 
koji se među narodom ne razlikuje u odjeći koju oblači, u hrani koju jede, i u onom gdje 
stanuje. Onoga koji će ih predvoditi u namazu, dijeliti među njima istinito i presuđivati pravedno 
i koji neće zatvarati svoja vrata pred njihovim potrebama." 

Pozvao je Umejra i zadužio ga namjesništvom u Himsu. Umejr se pokorio jer je u 
tome vidio nastavak borbe na Allahovom putu. Nije našao u njoj ugled ni vlast. Uzjahao 
je svoju jahalicu, uzeo svoju putnu opskrbu i krenuo prema Himsu. Kada je stigao, prvo je 
pozvao stanovnike da klanjaju namaz u džematu, a zatim je ustao i održao kratak i sažet 
govor. Rekao je vrlo malo riječi, ali jasnih, objasnio je svoje mišljenje i način na koji će suditi. 
Rekao je: "Hvala Allahu, dž.š., velikom zahvalom na Njegovoj blagodati i Njegovoj uputi i 

neka je mir i spas na Njegovoga Poslanika, s.a.v.s. 0 ljudi, zaista je islam neosvojiva 
tvrđava i pouzdana kapija. Tvrđava je islama pravednost, a njegova kapija je istina. Pa ako 
se zatvori kapija i sruši tvrđava, izgubila se zaštita ove vjere. Zaista je islam neosvojiv ako 
je vladar strog, a strogost vladara nije udarac bičem niti ubistvo sabljom nego pravedno i 
istinito suđenje." 

Završio je svoje obraćanje nakon što je postavio temelje sebi i stanovnicima Himsa: 
pravda i istina. Pojasnio im je da će to biti njegova politika prema njima i njegov način u 
upravljanju njihovim poslovima. I predade se svom poslu, a ljudi su bili zadovoljni načinom 
njegova rasuđivanja. 

Prošla je godina dana, a Vođi pravovjernih, koji je bio u Medini, nije došla ni jedna vijest 
ni žalba na njegova namjesnika u Himsu, Umejra ibn Sa'da, r.a., a oni su bili ti koji su se 
stalno žalili i stalno bili u nemirima. Omer, r.a., bio je u nedumici u pogledu Umejra, bilo mu je 
čudno šta se to događa, pogotovo zbog toga što mu nije stiglo ništa od ratnoga plijena i 
zekata. Zato je pozvao svoga pisara i rekao mu da napiše Umejru ibn Sa'du u Hims sljedeću 
poruku: "...Kada ti dođe ovo moje pismo, napusti Hims i kreni ovamo sa plijenom koji si 
sabrao..." 

Kada je primio pismo, Umejr je uzeo putne namirnice i posudu za abdest. Napunio je 
mješinu vodom, prebacio je preko ramena, uzeo svoje koplje i krenuo pješke u pravcu 
Medine. Razdaljina između Medine i Himsa bila je velika, pogotovo za onoga ko je 
prelazi hodajući, bez jahaće životinje. Kada je stigao u Medinu, njegovo tijelo je izmršalo i 
poblijedjelo, a snaga oslabila. Kosa mu je porasla, a prašina prekrila čitavo tijelo. Odmah je 
ušao kod Emirul-mu'minina, r.a., u džamiju Božijeg Poslanika, s.a.v.s. Kada ga je vidio u 
takvom stanju, halifa mu reče: 

"Šta je s tobom, Umejre?" 

Umejr mu odgovori: 

"0 Vođo muslimana, sa mnom nije ništa. Ja sam zdravoga tijela i čiste krvi. Sa 
mnom je čitav dunjaluk i svo njegovo blago." 
Omer ga upita: 

"Šta je od dunjaluka s tobom?", misleći na imetak muslimana za koji je mislio da ga 
nosi sa sobom. 

"Sa mnom je ranac u kome nosim putne potrebe. Sa mnom je moj čanak iz kojeg 
jedem i pijem, sa mnom je posuda za abdest u kojoj perem svoju glavu i odjeću. Sa 
mnom je moje koplje na koga se oslanjam u putu i borim se protiv neprijatelja ako 
budem napadnut. Tako mi Allaha, dž.š., zaista je sav dunjaluk skupljen u mom imetku." 

Omer ga upita: 

"Jesi li došao pješke?" 

"Da", reče on. 

Omer ga ponovo upita: 

"Zar ti nije data jahalica da je koristiš?" 

On reče: 

"Ja je nisam tražio od ljudi niti su oni meni ponudili drugu kada je moja životinja 
uginula." 

Omer ga ponovo upita: 

"Gdje je imetak kojeg si nam donio u državnu kasu?" 

Umejr odgovori: 

"Nisam ništa donio." 

Omer ga upita zašto, a on odgovori : 

"Došao sam stanovnicima Himsa, pa sam sakupio čestite predstavnike njenoga 
stanovništva i imenovao ih da ubiru zekat. Kada su skupili, savjetovao sam se s njima i 
potrošio ga gdje je bilo potrebno. Da je ostalo išta od njega, donio bih ga tebi." 

"Zar nam nisi donio ništa?", upita Omer. 

"Ne!", reče Umejr. 

Ovo jako obradova Omera, r.a. Imao je ispred sebe čestitoga namjesnika i rijetko 
sposobnoga čovjeka u rješavanju ljudskih pitanja i upravljanju njihovim poslovima, pa naredi 
svome pisaru: "Produži ugovor Umejru!" 

Umejr ga je pogledao pogledom izvinjenja i rekao mu mirnim glasom: "Ti dani su 
prošli. Nisam radio ni za tebe ni za drugoga, mimo Allaha." 

Omer, r.a., pokušao gaje odvratiti od njegove odluke i vratiti u Hims da nastavi svoje 
namjesništvo na način kako je to dosad radio. Međutim, on je bio uporan u nećkanju, i takav 
nepokolebljiv, napusti Omera, r.a. 

PRESELJENJE NA AHIRET 

Umejr, r.a., povukao se iz javnoga života. Uputio se u Palestinu da u njoj provede 
svoje dane u pobožnosti i bogobojaznosti, u čistom i blistavom životu. Dosta mu je časti 
u onome što je rekao Omer, r.a., za njega: "Volio bih imati ljude kao što je Umjer da se 
s njima pomognem u činjenju dobra muslimanima." 

Umejr, r.a., umro je u Palestini gdje je i ukopan. 

Allah, dž.š., smilovao se Umejru ibn Sa'du, r.a., dječaku vjerniku, časnom čovjeku, 
iskrenom vjerniku, pobožnom namjesniku. 



AMR IBN MA D JEKRIB , R. A. 

NJEGOVO IME I PORIJEKLO 

Njegovo ime je Amr. Sin je Ma'da Jekriba, a on je sin Abdullahov, a on Amrov, a on 
Husmov, a on Amrov, a on Zubjeda el-Asgara, a on Munebbiha, a on Rebi'e, Rebi'a je sin 
Seleme, a on Mazinov, a on Rebi'e, a on Munebbiha, aonZejdael-Ekbera, a on El-Harisov, 
a on S'abov, a on Sa'da el-Ašireta, a on Mizhiedža ez-Zubejdija el-Mizhedžija. Nadimak mu 
je bio Ebu-Sevr. 




OSOBENOSTI 

Amr ibn Ma'd Jekrib bio je pustinjak i vitez. Volio je jahanje konja, a u pustinji je 
našao snagu, ponos i bogatstvo. Pustinjaka osokoli pustinja, daje mu svoje blago, nauči 
ga da ne zna za poraz, a ličnost Amra gradila se u takvim uvjetima. 

Bio je spretan jahač, na konju se utrkivao, lovio i borio. Bio je poznat na području 
Jemena, gdje je obitavalo njegovo pleme Zubejd i spominjan po posjedovanju 
najpoznatijih vrsta čistokrvnih konja. Također, bio je poznat po svojim bitkama i pohodima 
u džahilijetu. 

Odlikovao se nad ostalima po mnogoborojnim stihovima koje je spjevao u džahilijetu i u 
islamu. U njima je opisivao ushit i ponos, bogobojaznost i spoznaju Allaha, dž.š. 

Među ljudima je uživao veliki ugled. Bio je jedan od malobrojinih koji su poznavali 
čitanje i pisanje. Sa kože je čitao raznovrsne tekstove i priče saznavajući razmišljanja i 
poglede drugih ljudi. 

Odlikovao se velikodušnošću; dijelio je sve što je imao za spas nevoljnika, doček gosta, 
skrbništvo siromaha. U džahilijetu je prisustvovao provodima i plesu ropkinja, a živio je od 
borbe i plijena. 

Bio je vješt u rukovanju sabljom. Njegova sablja bila je poznata na cijelom Arapskom 
poluotoku, jer ga nikada niko nije porazio u borbi. Ime te sablje bilo je "Samsame". 

Bio je visok, čvrste građe, tamnoput, duguljastoga lica, sitnih očiju. Imao je gustu 
kosu i bradu, često ih je knio. Imao je jake mišiće i krupne šake. Hodao je sporo, naginjući 
svoje tijelo prema naprijed, dok je, kao soko, s oprezom posmatrao ljude. 

PRIMANJE ISLAMA 

Amr ibn Ma'd Jekrib je pokasno primio islam. Život ispunjen razonodom i zabavom i 
veliki imetak koji se sastojao od konja, deva i različite stoke učinio je da njegovo ponašanje 
bude puno egoizma, a on sklon raskoši i uživanjima. Nakon osvojenja Meke, osme godine 
po Hidžri, arapska plemena uvidjela su ispravnost poziva Muhameda, s.a.v.s., i veličinu i 
snagu islama. Dolazili su u Medinu u vidu delegacija, dajući i potvrđujući prisegu, objavljujući 
svoj islam i priključujući se satovima mudžahida Muhammeda, s.a.v.s. 

Amr je poželio otići u Medinu i saznati nešto o Poslaniku, s.a.v.s., i na taj način shvatiti 
poruku islama i prihvatiti je. Imao je prisnoga prijatelja, Kajsa ibn Mekšuhael-Muradija, pa je 
želio da i on pođe s njim u Medinu. Rekao mu je: "0 Kajse, ti si poglavar svoga naroda..., a 
priča se da se neki čovjek od Kurejšija, po imenu Muhammed, pojavio u Hidžazu i tvrdi daje 
Poslanik. Hajde s nama do njega da vidimo čemu on to podučava, pa ako bude Poslanik, 
kao što to govori, to će biti očevidno i ako se sretnemo s njim, slijedit ćemo ga, a ako bude 
nešto drugo osim Poslanik, pa mi takve dobro znamo." 

Kajs je odbio zahtijev Amra, smatrajući njegov prijedlog suludim, a i njega je odvraćao 
od puta u Medinu. Ali, Amr je ostao ustrajan u svojoj ideji. Ostavio je Kajsa i sam krenuo 
ka Resulullahu, s.a.v.s. 

Nakon što je stigao u Medinu, smjestio se u kući svoga prijatelja Sa'da ibn Ubade. 
Slijedećeg dana Sa'd je zajedno sa Amrom otišao Poslaniku, s.a.v.s. Tu se Amr s njim 
susreo, potvrdio njegovo poslanstvo i primio islam. 

Kajs se žestoko razljutio zbog Amrova postupka govoreći: "Suprotstavio mi se i 
ostavio me!" 

Kada je ovo došlo do Amra, odgovorio je u stihovima: 
Još u gradu druže stari, 
ja ti savjet davah jasan, 
u kome je spas ti duši 

/ Uputa - Poziv glasan. 
Moj savjet je: Boj se Boga 
Gospodara, Svevišnjega 
i znaj da stat ćemo svi 
Na Mahšeru - pred Njega 

AMROVA SABLJA "SAMSAME" 

Amr se vratio u Jemen. Tamo je živio među pripadnicima svoga plemena Zubejd, u 
bogobojaznosti i ibadetu. Međutim, zbog kasnoga primanja islama i osjećaja koji su ga 
vezivali za džahilijet, njegova je vjera još bila nestabilna, iako je redovno obavljao namaz i 
postio. 

Božiji Poslanik, s.a.v.s., redovno je slao namjesnike u sve krajeve islamske države radi 
skupljanja zekata od muslimana i poziva ostalih ljudi u islam. Halida ibn Se'ida ibnul-'Asa, 
r.a., poslao je u Jemen i rekao mu: "Kada dođeš u neko naselje, a u njemu se ne uči ezan, 
zarobi one u njemu." 

Halid je došao do plemena Zubejd i, pošto nije čuo ezan, zarobio ih je. Amr je saznao šta 
se desilo njegovom plemenu i došao Halidu ibn Se'idu govoreći: 

"0 Halide, poznato ti je da sam ja musliman i smatram da bi, meni iz počasti, trebao 
osloboditi ovaj moj narod." 

Halid reče: 

"Poklanjam ti ih... a na tebi je da ih pozivaš u islam!" 
"Tako ću i raditi!", odvrati Amr. 

Amr je posjedovao sablju kojoj nije bilo slične na cijelom Arapskom poluotoku, tzv. 
"Samsamu", pa je pokloni Halidu, ukazujući mu tako zahvalu i počast, te izreče stihove: 

Drug mi vjeran; sablja moja, 

u borbama stalno bješe 
pa je pazih i očuvah 
nek'me selamina nju tješe. 

Amra je oduševio Halid ibn Se'id, r.a., - vidio je u njemu velikoga heroja; a obično su 
heroji zadivljeni herojima. Hvalio gaje u svojim mnogobrojnim pjesmama, opisujući njegovu 

vrijednost, dobročinstvo, junaštvo i vjeru. U jednom od stihova kaže: 
I dobrome svakom rekoh: 

"Ako dođeš ti Halidu 
sretan ti si i pohvaljen 

i spominjan u narodu." 

ODMETNIK 

Desete godine po Hidžri, kada je Božiji Poslanik, s.a.v.s., preselio na ahiret, u Jemenu 
se pojavio čovjek koji je tvrdio daje poslanik. Ime mu je bilo El-Esved el-Ansi. Njegovo puno 
ime je Abhele ibn Ka'b ibn Gavs, a bio je iz mjesta Kehtu Dan, u Jemenu. El-Esved je uspio 
obmanuti narod svojim lažnim govorom o poslanstvu, pa su ga počeli slijediti mnogi ljudi 
poznati po ugledu i bogatstvu. Skupio je vojsku od sedam stotina boraca. Nakon što je 
dobro organizirao svoju vojsku i ovladao jednim dijelom Jemena, uputio je pisma namjesnicima 
Božijeg Poslanika, s.a.v.s., naređujući im da napuste Jemen i ostave sav prikupljeni zekat. 
Napisao im je: 

"0 pobunjenici, ostavite zauzetu zemlju i isplatite sabrani zekat, mi imamo najveće 
pravo na to, a vi imate svoju zemlju i imetak." 

El-Esved je nakon toga izašao iz Kehf Dana i uputio se na čelu svoje vojske ka Nedžranu, 
opkolio gaje i držao u opsadi deset noći, nakon čega su se njegovi stanovnici predali. Dio 
ih je pobio, a dio zarobio. Tako su i namjesnici Allahova Poslanika, s.a.v.s.: Mu'az ibn 
Džebel, r.a., Ebu-Musa el-Eš'ari, r.a., i Halid ibn Se'id, r.a., napustili ta područja i vratili se u 
Medinu. 

El-Esved je nastavio put ka Sani kojom je vladao Bazan. On je tada već bio u 
islamu. El-Esvedova vojska napala je Bazana, provalila u grad, ušla u njega i ubila 
vladara. El-Esved se oženio Bazanovom ženom koja bijaše veoma lijepa. Predvodnici 
muslimana u Jemenu vidjeli su da bi pobjeda mogla pripasti El-Esvedu i da bi mogao 
ovladati cijelim Arapskim poluotokom, sa vojskom koja je bila pod njegovom 
komandom. Zbog toga se odmetnuše od islama i pristadoše uz El-Esveda. Među 
njima je bio i Amr ibn Ma'd Jekrib, a njegov prijatelj Kajs ibn Mekšuh bio je desna ruka 
El-Esvedu. 

Amr ibn Ma'd Jekrib priključi se El-Esvedovoj vojsci. Ovaj gaje postavio za poglavara 
Mazhidža. U međuvremenu, Firuz ed-Dejlemi uspio se dogovoriti sa El-Esvedovom 
ženom, bivšom Bazanovom ženom, da ubije El-Esveda. To se desilo pred kraj 
Resulullahovog, s.a.v.s., života. 

Kada je Ebu-Bekr, r.a., preuzeo hilafet, opremio je vojsku i poslao je u sve krajeve 
Arapskoga poluotoka radi gušenja pokreta odmetništva i dokrajčivanja njegovih vođa. 
Muhadžira ibn Umejja, r.a., poslao je El-Esvedu el-Ansiju i novom vođi Kajsu ibn Mekšuhu. 
Kada je Amr saznao da se muslimanska vojska uputila ka Jemenu, ostavio je oružje i 
napustio Kajsa ibn Mekšuha. Sklonio se u svoju kuću, kajući se zbog onog što je učinio 
(odmetništva). 

Nakon što je muhadžir Ibn-Umejje dokrajčio El-Esvedov pokret, otišao je do Amra, kući 
mu, zarobio ga i poveo sa sobom u Medinu. Također je zarobio Kajsa ibn Mekšuha, koji je 
ubrzo prešao na islam i bio jedan od junaka u osvajanju Perzije. Amr ibn Ma'd Jekrib izveden 
je pred halifu Ebu-Bekra, r.a., koji gaje prekorio i gotovo odlučio kazniti smrću, ali Amr se 
pokaja i vrati dini-islamu. Halifa je uvidio njegovu iskrenost i oprostio mu, želeći i nadajući se 
od njega velikoj koristi za islam. 

NADOKNADA 

Amr je ostao u Medini, a grizla ga je savjest zbog grijeha koji je počinio. 

Halifa je u to vrijeme slao vojsku u osvajanja, van Arapskog poluotoka, a u početku 
tih osvajanja s vojskom nije slao nijednog koji je bio odmetnik od vjere. Amr se nije mogao 
strpiti u Medini, vratio se u Jemen kajući se svome Gospodaru i očekujući pogodnu priliku 
da nadoknadi svoju grešku i odmetništvo. 

Šurahil ibnul-Ka'ka' prenosi daje Amr ibn Ma'd Jekrib rekao: "Božiji Poslanik, s.a.v.s., 
podučio nas je telbiji: 'Odazivam Ti se, moj Gospodaru, odazivam...', a nisu bili daleko 
dani džahilijeta kada smo, obavljajući hadž, govorili: 'Odazivam ti se i veličam te, ispričavajuć' 
se. Moje pleme Zubejr dođe ponizno, žureć', na konjima brzim. Sve brda, doline i pustinje 
prevaljujuć'.' Sada, hvala Allahu, dž.š., govorimo kako nas je Allahov Poslanik, s.a.v.s., 
podučio." 

Poslije nekog vremena Amr se vratio u Medinu, moleći Allaha, dž.š., da ga halifa 
uvrsti u vojsku koja je krenula u osvajanja na Allahovom putu. I dočekao je zlatnu priliku 
- Bizantijci su se stacionirali na Jermuku sa vojskom koja je brojala više od stotinu hiljada 
ratnika. 

Halifa je počeo pozivati ljude u džihad. Među prvima odazvao se Amr ibn Ma'd Jekrib, 
r.a., zajedno sa nekim svojim suplemenicima i priključio se muslimanskoj vojsci u pohodu na 
Jermuk. U toj velikoj historijskoj bici pokazao je rijetko viđeno junaštvo i izazvao divljenje 
muslimana. Jahao je svoga konja, sa isukanom sabljom, veoma sličnoj njegovoj "Samsami". 
Imao je bogato ratno iskustvo, a spojio je vještinu i hrabrost u napadima. Krenuo je Amr, 
tražeći šehadet kao nadoknadu za ono što je prije počinio. 

Odjednom se našao usred redova bizantijske vojske, glasno vičući i udarajući svojom 
sabljom kako rijetko koji čovjek umije. Kada je osjetio opasnost koja mu se približila, 
počeo se povlačiti, koseći lijevo i desno. Kada se bio već približio muslimanskim satovima, 
jedan Bizantijac odape strijelu prema njemu i pogodi ga u oko i izbi ga. 

Poslije, Amr se ponosio što je izgubio oko na Allahovom putu, moleći Ga da mu to 
primi kao nadoknadu. 

JUNAK KADISIJJE 

Nakon velike pobjede koju su muslimani ostvarili na Jermuku i na području Šama, 
trebalo je krenuti prema Perziji. Poslije smrti halife Ebu-Bekra, r.a., hilafetje preuzeo Omer 
ibn el-Hattab, r.a. Počeo je razmišljati i savjetovati se sa ashabima o izboru jednog od njih 
kao vođe koji će preuzeti zapovjedništvo muslimanskih snaga u oblasti Perzije. Tada mu 
Abdurrahman ibn Avf, r.a., reče: "Našao sam ga... Lav sa kandžama... Sa'd ibn Ebi-Vekkas." 

Sa'd je postavljen za zapovjednika cjelokupne islamske vojske na području Perzije. 
Halifa je obilazio sva područja pozivajući ljude da se priključe Sa'dovoj vojsci koja uskoro 
kreće ka Perziji. Muslimani su se odazivali, opremali i pristupali pod zastavu Sa'da. Sabrao 
je veliki broj mudžahida, pa krenuše ka Iraku. 

Sa'd se ulogorio na području mjesta Zerud. Tu je čekao dolazak podrške i daljnje 
upute od halife. Počeo je ispitivati područje i praviti plan po kojem bi postupao u svojim 
osvajanjima, nakon što Halid ibn Velid, r.a., i Musenna ibn Haris eš-Šejbani, r.a., osvoje 
Emgišiju i ostale iračke gradove do El-Hire. Pomoć je počela stizati Sa'du; skupilo se oko 
dvadeset hiljada mudžahida. Zatim su mu se priključili muslimani stanovnici Iraka, koji su 
prešli na islam poslije prvih osvajanja. 

Halifino pismo upućeno Sa'du je podrobno govorilo o načinu organiziranja napada. 
Taj plan je podrazumijevao precizno odabran raspored vojske. 

Sa'dovoj vojsci priključi se i Amr ibn Ma'd Jekrib, r.a., na čelu skupine plemena 
Mazhidž i Zubejd, sa oko sedam stotina mudžahida. Sa'dov plan, koji se temeljio na 
savjetu Musenne ibn Harisa, r.a., rečenom prije njegove smrti, predviđao je borbu sa 
Perzijancima što je moguće bliže granici, a nikako u središtu Perzije. 

Nakon što je proučio teren i položaje gradova, i nakon što je preispitao halifin plan 
i Musennin savjet, Sa'd je uvidio da je kadisijska dolina najpogodnije mjesto za odlučujuću 
bitku. Ako pobjede muslimani, bit će im olakšano osvajanje cijele Perzije. 

Sa'd ibn Ebi-Vekkas, r.a., podijelio je dužnosti i imenovao zapovjednike odreda, nosače 
bajraka i poglavare plemena. Bojne satove je ustrojio za početak bitke. 

Perzijanci su se smjestili nasuprot muslimana. Prema uputama halife prije bitke, 
Jezdedžird, perzijski kralj, pozvan je u islam. 

Sa'd je odabrao zapovjednike odreda vojske i poglavare plemena koji su se 
odlikovali mudrošću, pronicljivošću i velikim zalaganjem: En-Nu'mana ibn Mukarrina 
el-Mezenijja, Bisera ibn Ebi-Rehma el-Džuhenija, Hamlea ibn Džunejju el-Kinanija, 
Hanzalu ibn er-Rebi'u et-Temimija i Firasa ibn Hajjana es-Sehnija, r.a. Izabrao je 
nekoliko ljudi koji su bili posebno cijenjeni i poštovani, a bili su i fizički najspremniji 

ljudi čija su se mišljenja duboko uvažavala. Oni su: Atarid ibn Hadžib et-Temimi, 
El-Eš'as ibn Kajs el-Kindi, Haris ibn Hassan ez-Zuheli, Asim ibn Amr et-Temimi, 
Amr ibn Ma'd Jekrib ez-Zubejdi i El-Mugire ibn Šu'be es-Sekafi, r.a. Vođa ove 
skupine bio je Nu'man ibn Mukarrin, r.a. 

Izaslanica se okupila kod Jezdedžirda, a on odbi primiti islam i odbi da izdvaja džizju. 
Odabrao je borbu. Zaprijetio je muslimanima da će ih Rustem, vođa njegove vojske, sve 
ukopati u kanalima Kadisijje, ili će ih vratiti u njihove krajeve. 

Izaslanica se vratila Sa'du ibn Ebi-Vekkasu, r.a., sa viješću o borbi. Vidjelo se da će 
bitka ubrzo početi, pa je Sa'd počeo skupljati ljude i vršiti završne pripreme. 

Na drugoj strani, Rustem je rasporedio vojsku koja je brojala šezdeset hiljada pješaka 
i šezdeset hiljada konjanika, ne brojeći ratnike na slonovima. U isto vrijeme broj 
muslimanske vojske je bio trideset tri hiljade spremnih mudžahida. 

Običaj je bio da se na početku bitke odigra dvoboj radi ispitivanja snage protivničke 
vojske i radi ubacivanja straha u njene redove. 

Amr ibn Ma'd Jekrib hodao je između mudžahidskih satova, podstičući ih: "0 skupino 
mudžahida, budite lavovi, jer lav je postojan. Kada ovi stranci pobačaju svoje oklope, liče 
jarcima." 

Suprotstavio mu se jedan od Perzijanaca na svom konju govoreći na perzijskom: 
"Merd... merd 64 ....", a bio je jedan od najboljih njihovih strijelaca. Dohvatio je svoj luk, 
stavio strijelu u njega i odapeo je prema Amru. U istom tenutku dok je odapinjao strijelu, 
Amr je udario svoga konja, skočivši sa njega, a strijela se zabi u njegov tobolac. Amr se 
okrenuo prema vojniku i potrčao vičući borbene poklike zaglušujućim glasom. Borio se 
s njim sve dok mu nije izbio sablju iz ruke, pa mu se približio i uhvatio ga za vrat i pojas, 
a zatim ga zbacio s konja. S njim se uputio ka muslimanima. Kada im se približio, 
slomio je Perzijancu vrat, bacio ga na zemlju i odsijekao mu glavu. Ono što je bilo s njim 
uzeo je kao ratni plijen; imao je dvije zlatne narukvice, zlatnu ogrlicu i ogrtač od najljepše 
svile. Amr se okrenuo muslimanima i rekao: 

"Ovako radite sa njima!" 

"E Ebu Sevre, ko može da uradi ono što si ti uradio?", uzvratiše mu oni, još zapanjeni od 
prizora. 

Zatim je povedena velika i strašna bitka. Vojske su se izmiješale, a muslimani su, 
hvala neka je Allahu na tome, pokazali primjere junaštva i odvažnosti, ponosa i 
dostojanstva. Perzijanci su vodili slonove koji su grunuli i sručili se tako da se zemlja 
tresla. 

Amr ibn Ma'd Jekrib, r.a., bio je uistinu jedan od velikih junaka Kadisijje. Našao se 
ispred jednog od slonova, govoreći svojoj braći: "Ja ću napasti na slona i na one oko 
njega, zato nemojte zaostajati da ne bi izgubili Ebu-Sevra. Ako dođete na vrijeme, naći ćete 

me sa sabljom u ruci." 

Zatim je krenuo na svome konju prema slonu udarajući sabljom po perzijskoj vojsci. 
Prašina ga je prekrila tako da ga njegova braća nisu mogla vidjeti, pa rekoše jedni 
drugima: "Šta čekate? Jeste li sposobni da ga stignete? Ako ga izgubite, muslimani će ostati 
bez velikog junaka!" 

Njegovi prijatelji istupiše naprijed i vidješe perzijsku vojsku okupljenu oko Amra, 
koga su oborili s konja. Brzo ih rastjeraše. Prema Amru je, dok je bio na zemlji, pojahao 
jedan Perzijanac, a on je uhvatio za nogu njegova konja, zaustavio ga, zatim uhvatio i 
za drugu, pa kad su to muslimani vidjeli, napali su na konjanika i oborili ga s konja. Amr 
reče: "Dajte mi njegove uzde!" 

Oni su mu pomogli, pa je tako uhvatio konja za uzde, popeo se na njega i nastavio 
boj, probijajući se kroz neprijateljske redove. 

Historijska bitka na Kadisijji završila se pobjedom muslimana, hvala neka je Allahu što je 
tako bilo. Ubijen je i Rustem, zapovjednik perzijske vojske. 

Amr je ovako opisao ovu bitku: 

Kadisijja doba kada Rustem napade, 

sve vitezovi snažni, okretni i spretni, 

krenu Rebi'a sa mudžahidima, 
u osvit zore, 

u džihad, Milostivome pokorni 

Džabir ibn Abdullah, r.a., prenosi ono što je rečeno poslije Bitke na Kadisijji o trojici 
koji su se vratili u islam, a Amr ibn Ma'd Jekrib, r.a., bio je jedan od njih, pa kaže: "Tako 
mi Allaha, dž.š., osim Koga drugog boga nema, nismo vidjeli nijednog borca sa Kadisijje 
da više žudi za ahiretom. Sumnjali smo u tri osobe, ali kasnije ne vidjesmo nikog 
povjerljivijeg i skromnijeg od njih: Tulejha ibn Huvejlida, r.a., Amra ibn Ma'da Jekriba, 
r.a., i Kajsaibn Mekšuha, r.a." 

ŠEHID 

Amr, r.a., nastavio je sa borbom na Allahovom, dž.š., putu, uprkos tome što je bio 
zašao u godine. Neprestano se kajao zbog nekadašnjega odmetanja od islama. 
Učestvovao je u Bici na Nehavendu, a imao je više od devedeset godina. Borio se u 
svom stilu i po običaju, kao i prije, kao malobrojni junaci. Na kraju bitke, u kojoj su 
muslimani izvojevali pobjedu, našli su Amra ibn Ma'da Jekriba ranjenog, odnijeli su ga i 
liječili. 

Prenosi Halid ibn Katn, jedan od onih koji su prisustvovali Amrovom preseljenju na 
ahiret: "Već je bio zaspao, pa su ga htjeli prenijeti. Probudili su ga. Ustao je, a njegova usta 
i jezik bili su mu se oduzeli. Poslije toga je ubrzo preselio. Ukopan je u gradu Revzi, u kojem 
je i preselio." 

Pjesnik Da'bel el-Huzai izrecitirao je sljedeće stihove: 

Iz boja nam se vrati še 
hrabri, snažni pobjednici. 
Nosili su tijelo znanog 
i odvažnog u konjici. 
Reci svima, 

čakZubejda obavijesti i Mizhedža: 
"Mi žalimo što nejmamo 
Ebu-Sevra muždahida. " 

Neka se Allah, dž.š., smiluje Amru ibn Ma'du Jekribu, konjaniku, pjesniku, mudžahidu, 
vjerniku, junaku Kadisijje. 



SA'D IBN UBADE R.A. 




NJEGOVO IME I PORIJEKLO 



Njegovo ime je Sa'd, sin je Ubadin, a on Dulejmov, a on Harisov, a on Ebu-Huzejmov, a 
on S'alebov, a on Tarifov, a on El-Hazredžov, a on Saidov, a on K'abov, a on El-Hazredža 
el-Ensarijja el-Saidijja. Zvali su ga Ebu-Sabit. 



LIČNOST 

0 ličnosti Sa'da ibn Ubade najbolje govori veliki autoritet koji je uživao, kako u 
predislamskom, tako i u islamskom periodu. Bio je predstavnik plemena, njegov prvak i 
velikan. Riječ mu je bila slušana, a odluka presudna. Za njegovo mišljenje pitalo se i po 
njemu radilo. Bio je darežljivi plemić koji je volio priteći u pomoć nevoljniku i odbraniti 
one kojima je nanesena nepravda. Bio je pri ruci slabom protiv jakog. Potlačenik i 
bespomoćnik je znao da će kod njega naći utočište. 

Kada je do njega doprla Muhammedova, s.a.v.s., da'vva sa svojim uzvišenim ciljevima 
koji iskorjenjuju nevjerstvo i višeboštvo i pozivaju vjeri u Jednog Jedinog Boga, shvatio je da 
se ti principi podudaraju sa ljudskom naravi i duhom; povjerovao je u Allaha, dž.š., primajući 
Njegovu vjeru i slijedeći Njegovoga Poslanika, s.a.v.s. 

Njegov spoljašnji izgled odisao je vedrinom i izazivao poštovanje, a njegov nastup je 
zračio jačinom njegove ličnosti. Bio je stasit, krupan, čvrst, bijele puti prošarane crvenilom, 
krupnih ruku i stopala. Ogromno bogatstvo koje je naslijedio od oca povećavao je ulažući 
ga u trgovinu, prodajući plodove iz voćnjaka i šaljući karavane put Šama, Iraka i Jemena. 

Sa'd se proslavio u borilačkim vještinama, pogotovo u streljaštvu. Također, u plivanju je 
bio među prvima. Njegova dobrota i plemenitost su navođene za primjer. Navraćali su mu 
ljudi sa svih strana, kod njega jeli, pili, spavali i nalazili zaštitu. Ljubav prema dobru ukorijenila 
se u njemu i postala dio njega dok njegov odnos prema ljudima nije dostigao vrhunac 
plemenitosti. 

Sa'd nije zaboravio ni na svoj udio u nauci. Usavršio je čitanje i pisanje, a posebno 
se isticao u kaligrafiji gdje je njegov divan rukopis odslikavao prefinjenost njegovoga 
ukusa i umjetnosti. Ljudi su ga voljeli i poštovali zbog njegove otvorenosti, jasnoće, kao 
i čistote duše. Govorio je ono što misli, bez zaobilaženja, okolišanja i prevare. 

PRELAZAK NA ISLAM 

Allahova je, dž.š., odredba htjela da stanovnici Medine budu Resulullahovi, s.a.v.s., 
pomagači i zaštitinici Allahove vjere, dini islama. Nakon što se časni Poslanik, s.a.v.s., u 
prisustvu svoga amidže Ebu-Taliba, sa mekanskim mušricima dogovorio da, makar 
privremeno, mušrici prestanu sa provokacijama i zlostavljanjima, počeo je sa širenjem i 
dostavljanjem poslanice koja mu se objavljivala. Koristio je sezone hadža da ga predstavi 
arapskim plemenima i da objasni suštinu i ciljeve poziva. 

Šest članova Benu-Hazredža krenuli su iz Medine put Meke da obave hadž. Istupivši 
pred njih, Allahov Poslanik, s.a.v.s., upita ih: 

"Ko ste vi?" 

Odgovorili su: 

"Grupa iz Benu-Hazredža." 

On ih ponovo upita: 

"Hoćete li sjesti da porazgovaramo?" 

"Naravno", odgovoriše. 

Sjeo je s njima i pozvao ih u vjeru Uzvišenoga Allaha, te učeći Kur'an uvjeri ih da je on 
očekivani Poslanik. Oni mu se odazvaše i primiše islam. Potom su rekli: "Ostavili smo narod 
koji nema premca u međusobnom trvenju. Možda će Allah dati da ti budeš taj koji će ih 
izmiriti. Vratit ćemo se njima i pozvati ih u ono u šta si ti nas pozvao, i izložiti im novu vjeru. 
Pa ako Allah učini da se izmire, ti ćeš biti najugledniji među njima. 

Prije rastanka dogovorili su se da se slijedeće hadžske sezone nađu na istom mjestu. 

Stanovnici Medine, pripadnici plemena Hazredža i Evsa, bili su u stalnoj zavadi i 
neprestanim ratovima od davnina. Vrativši se u Medinu, Hazredžlije su počeli širiti 
Muhammedovu poruku, pojašnjavajući principe nove vjere i prenoseći ono što se njima 
desilo. Govorili su o dogovoru da se sa Poslanikom, s.a.v.s., ponovo sastanu slijedećeg 

hadžanaAkabi. 

Pozivu su se odazvali samo malobrojni pojedinci iz oba plemena, ali je ime časnoga 
Poslanika, s.a.v.s., postalo poznato u svakoj medinskoj kući. Sljedeće godine, u dogovoreno 
vrijeme, iz Medine je pristiglo dvanaest uglednih članova Hazredža i Evsa. Sastali su se sa 
Poslanikom, s.a.v.s., i primili islam; taj sastanak je poznat pod imenom "Prvi ugovor na 
Akabi". 

Prilikom "Drugog ugovora na Akabi", među prisutnim prvacima koji su primili islam i 
obaveze koje proističu iz toga bio je i Sa'd ibn Ubade. Bilo ih je sedamdeset troje, od 
toga tri žene. Od toga mubarek dana Sa'd se stavio u službu islama i džihada na 
Allahovom, dž.š., putu, slijedeći Njegovoga časnoga Poslanika, s.a.v.s. 

ZAROBLJENIK 

Vijest o ugovoru na Akabi između Muhammeda, s.a.v.s., i stanovnika Medine proširila 
se brzo po Meki. Kurejšije su bili kao ludi, razbjesnili su se poput razjarenih zvijeri, željni 
zgrabiti svakog koje ušao u ugovor sa Poslanikom, s.a.v.s., i primio islam. Kontrolirali su 
trgovačke puteve, prikupljajući vijesti o ensarijama koji su se usudili slijediti novu vjeru i 
napustiti pagansku vjeru njihovih djedova. 

Allah, dž.š., htio je, da u jednom karavanu koji su presreli na izlazu iz Meke bude i Sa'd 
ibn Ubade, r.a. Zarobljen je i kao zarobljenik doveden u Meku gdje ga dočeka graja djece i 
robova. Kurejšije nisu znale da u rukama imaju starješinu Hazredža i jednog od najuglednijih 
Medinelija. Doveden je u Harem, a potom su ga počeli gurati, udarati i psovati. To nam je 
najbolje opisao sam Sa'd: "Dok sam bio u njihovim rukama, izbila je grupa Kurejšija, a među 
njima čovjek svijetle puti, viši od ostalih, pa sam pomislio: 'Ako iko od njih ima dobra u sebi, 
to je ovaj čovjek.' Ali kada se približio i obratio mi se oštrim tonom, rekao sam: 'Tako mi 
Boga, nema u njima hajra nakon ovoga.' Dok sam bio u njihovim rukama, a oni me vukli po 
zemlji, prišao mi je jedan od njih i rekao: 

'Sta ti je? Imaš li nekoga među Kurejšijama, da uđeš pod njegovu zaštitu?' 

'Naravno!', rekao sam. 'Štitio sam trgovca Džubejra ibn Mut'ima i branio da mu se 
nanese bilo kakvo zlo u mojoj zemlji. Štitio sam i Harisa ibn Harba ibn Umejju.' 

Onda je on rekao: 

'Pozovi glasno tu dvojicu i spomeni to što je bilo među vama.' 

Pa sam to i uradio. Onda je izašao neki čovjek i razglasio kako tuku čovjeka iz 
Hazredža koji ih doziva i spominje njihove međusobne veze i zaštitu. Kada su ga upitali 
za ime tog čovjeka, i kada im on reče: 'Sa'd ibn Ubade', rekoše: 'Tako nam Boga, istina 
je to što je rekao', pa dođoše i oslobodiše me iz ruku Kurejšija." 

NOSILAC BAJRAKA 

Džubejr ibn Mut'im i El-Haris ibn Harb poveli su Sa'da sa sobom tražeći u ime njihovog 
naroda ispriku za ono što su učinili, jer nisu znali koga imaju u rukama. Nakon što su ga 
počastili, ugostili i opremili svim potrepštinama, krenuo je na put za Medinu. 

Tu je Sa'd dokučio dubinu prezira u dušama Kurejšija i veličinu neprijateljstva koje 
nose prema Allahovom Poslaniku, s.a.v.s., i njegovim ashabima. Odlučio je da im se 
suprotstavi sa svim što posjeduje, a inače je bio poznat po inatu i nepokolebljivosti. 
Također, udružio se sa vođom Evsa Sa'dom ibn Mu'azom na učvršćivanju muslimana i 
jačanju i popunjavanju njihovih redova. 

Tako su dva Sa'da na najbolji način služili islamu. Išli su u ratne pohode sa Poslanikom, 
s.a.v.s., i pokazali hrabrost i prodornost. Sa'd ibn Ubade pročuo se po svojoj vještini u 
rukovanju kopljem, u čemu nije imao premca. 0 slavi koju je uživao, dovoljno govori činjenica 
daje on bio vođa ensarija u svim ratnim pohodima koje je vodio Resulullah, s.a.v.s. 

Abdullah ibn Abbas, r.a., je otome rekao: "Allahov Poslanik, s.a.v.s., na svakom bojištu 
imao je dva bajraka; Alija ibn Ebi-Talib nosio je bajrak muhadžira, a Sa'd ibn Ubade bajrak 
ensarija." 

Sa'd je strogo vodio računa da ensarijski bajrak bude u prvim bojnim redovima i da 
se vihori nad glavama mudžahida, a njegova britka sablja sjekla je nevjerničke i mušričke 
glave, i njegove strijele probadale su njihova tijela. 

Allahov Poslanik, s.a.v.s., uočio je njegove plemenite osobine, hrabrost i uvaženo 
mišljenje, te se s njim savjetovao u većini važnih stvari. Sa'dovu odanost islamu i 
spremnost na žrtvu najbolje je pokazala Bitka na Hendeku. 

Spremivši ogromnu vojsku na čelu sa Ebu-Sufjanom, Kurejšije su odlučile napasti Medinu 
i ubiti Poslanika, s.a.v.s. Smatrali su to neophodnim korakom i posljednjim pokušajem da se 
zaustavi Muhammed, s.a.v.s., prije nego što on uništi i posljednji kip na Poluotoku. Kurejšijske 
vođe su željele da sva arapska plemena sklope zavjeru protiv Resulullaha, s.a.v.s. Počeli 
su sklapati ugovore sa nekim plemenima kako bi bitka bila odlučujuća i pobjeda sigurna. 

Pleme Gatafan, nastanjeno blizu Medine, bilo je poznato po oštrini u bitkama, vještini i 
mnogobrojnosti. Kurejšijama se učinilo daješ njima dobro sklopiti ugovor, huškajući ih na 
Poslanika, s.a.v.s., uz privlačnu ponudu u ratnom plijenu koji ih čeka nakon pada Medine i 
u pljački svega što nađu. 

Vjerovjesnik, s.a.v.s., saznao je za dogovor Kurejšija sa Benu-Gatafanom. Želeći ih 
udaljiti od bitke i saradnje sa Kurejšijama, tajno se dogovori s njima da odustanu od bitke na 
strani Kurejšija, a za naknadu im obeća trećinu medinskih prihoda hurmi sljedeće tri godine. 

Znajući za zahtjev Benu-Gatafana, nije htio sam donijeti odluku, već se, kako je imao običaj 
u dunjalučkim stvarima, posavjetova sa ashabima. Između ostalih, odabra Sa'da ibn Ubadu 
i Sa'da ibn Mu'aza i sasta se s njima da se dogovore o datom pitanju. Upoznao ih je sa 
pregovorima sa Benu-Gatafan, te da će ukoliko pristanu na davanje jedne trećine plodova, 
istupiti iz pakta sa Kurejšijama. 
I jedan i drugi Sa'd rekoše: 

"Božiji Poslaniče, ako ti je nešto naređeno da uradiš, uradi... Ali ako nije, tako mi 
Boga, neće dobiti od nas ništa osim sablji." 
Poslanik, s.a.v.s., im reče: 

"Nije mi ništa naređeno, to što sam vam predočio jeste samo moje mišljenje." 
Oni rekoše: 

"Božiji Poslaniče, nisu nikada mogli ni pomisliti da to dobiju od nas kada smo bili u 
džahilijetu, a kamoli sada kad nas je Allah, dž.š., uputio tobom." 

Resulullaha, s.a.v.s., obradovaše njihovi stavovi, pa zahvali Allahu, dž.š., uputi dovu 
za njih i obradova ih pobjedom. 

Sa'dova snaga i oštrina spram mušrika pokazala se i kod osvajanja Meke. Nije bilo 
lahko zaboraviti one koji su se borili protiv Allahova Poslanika, s.a.v.s., koristeći sve 
načine da mu napakoste. Na dan osvajanja Meke, Sa'd ibn Ubade nosio je zastavu 
ensarija među muslimanskom vojskom koja je brojala deset hiljada mudžahida, uzvikujući 
tekbire, hvaleći i slaveći Allaha, dž.š. 

Prolazeći pored Ebu-Sufjana, koga je malo podalje ugledao, poluglasno je rekao: 
"Danas će se odigrati krvavi boj, bit će dozvoljeno i ono što nije bilo... danas će Allah 
poniziti Kurejšije", iskazujući Poslanikov, s.a.v.s., visoki položaj i pobjedu islama. 

Ebu-Sufjanu se nije svidjelo što je čuo, pa kada je Poslanik, s.a.v.s., prolazio pored 
njega u grupi ensarija, pozva ga u stranu i reče: "Božiji Poslaniče, jesi li ti naredio da se 
ubija tvoj narod? Sa'd misli ratovati i ubijati." Utom dođoše Osman ibn Affan i Abdurrahman 
ibn Avf, a već su čuli šta je rekao Sa'd i vidjeli reakciju Ebu-Sufjana, pa rekoše: "Božiji 
Poslaniče, ne možemo garantirati za Sa'da da se neće upustiti u sukob sa Kurejšijama." 
Utom se Poslanik, s.a.v.s., obrati Ebu-Sufjanu riječima: "Danas je dan milosti." 

U isto vrijeme, želeći umanjiti Sa'dov zanos i urazumiti ga da su oprost i samilost 
obilježje muslimana, a pogotovo njihovoga Poslanika, s.a.v.s., posebno tamo gdje mogu 
pokazati jačinu, pozvao je Sa'da i tražio da bajrak preda svome sinu Kajsu ibn Sa'du. 

UROĐENA DAREŽLJIVOST 

Sa'd je bio oštar na bojnom polju i nemilosrdan prema Allahovim neprijateljima, ali 
njegovi postupci odlikovali su se plemenitošću koja je bila ukorijenjena u njemu. Odrastao 
je u kući darežljivosti i plemenitosti, otvorenoj za sve. U njoj su gladni hranjeni, a siromašni 
i putnici namjernici nalazili utočište. Rijetko se plemenitost naslijeđuje s koljena na koljeno, 
kao što je to bio slučaj sa Sa'dovom porodicom. Njegov djed Dulejm bio je najplemenitiji 
čovjek svoga vremena. Odredio je telala da svaki dan objavljuje među ljudima: "Ko voli 
mast i meso neka svrati u kuhinju Dulejma ibn Harisa." Sa'dov otac Ubade naslijedio je od 
svog oca navike hizmeta i pomoći drugima. A opet, Sa'dov sin Kajs bio je jedan od 
najdarežljivijih Medinelija. 

Sa'd je uzeo sebi obavezu da svaki dan počasti ili ugosti Vjerovjesnika, s.a.v.s., pa mu 
je slao veliku količinu hrane s mesom, te serjed 65 , koji se raznosio po kućama njegovih 
žena, neka je na njih selam Allahov. 

A kada bi se u Medini okupio veliki broj ljudi, neko bi poveo da ugosti jednoga, neko 
dvojicu, neko grupu, a Sa'd osamdesetericu. Allah, dž.š., dao mu je ogroman imetak, a 
on ga je trošio na Njegovom putu ne brojeći utrošeno. Rado je ulagao u sve vidove 
dobrotvorne pomoći, upućujući dovu Allahu, dž.š., riječima: "Gospodaru moj, podari mi 
slavu. Nema slave bez djelovanja, a ni djelovanja bez imetka. Gospodaru moj, meni ne 
pristoji malo, a ni ja malom nisam pristojan." 

Allahov Poslanik, s.a.v.s., zavolio gaje zbog plemenitih i prefinjenih osobina koje je 
posjedovao. U Sa'dovoj bi kući našao mir i podršku nakon dugih razgovora, razmišljanja 
i brige o stanju muslimana. Ta je kuća bila poput utočišta u kome bi se odmorio nakon 
dana prepunog obaveza. Sa'd se radovao svakoj Poslanikovoj, s.a.v.s., posjeti jer je znao 
da donosi blagoslov njemu, njegovoj porodici i imetku. Obradovao bi ga svaki selam Allahovog 
Poslanika, s.a.v.s., jer je taj islamski pozdrav smatrao dovom blagoslova. 

Prenosi Kajs ibn Sa'd: "Posjetio nas je jednom Allahov Poslanik, s.a.v.s., i ulazeći 
nazvao selam: 'Esselamu alejkum ve rahmetullahi ve berekatuhu.' Otac mu je na to 
samo tiho odgovorio. Pa sam upitao oca: 'Zar nećeš pozvati Poslanika, s.a.v.s., da 
uđe?' Odgovorio mi je: 'Pusti da još koji put čujem njegov selam.' Onda bi pohitao pred 
Poslanika, s.a.v.s., sav usplahiren od radosti, pa bi ga primio i naredio da mu se donese 
voda za kupanje, a onda bi mu dao peškir natopljen šafranom. Resulullah, s.a.v.s., 
digao bi potom ruke i zamolio Allaha, dž.š.: 'Gospodaru moj, obaspi Tvojim salavatom i 
milošću Sa'da ibn Ubadu.'" 

Jedne noći ulicama Medine prolomi se glas: 

OSa'de, o Sa'deEvsi, budi nam zaštitnik, 
o Sa 'de Hazredži, vođo naš junački, 
odazvaste se uputi vječnoj, 
tražeći od Maha džennete Firdevsa. 
Znate da ćete cilj kome stremite, dostići, 
jer one koji iskreno za uputom tragaju, 
kodAIlaha Ljepote Firdevsa čekaju. 

Dva Sa'da opjevana ovim stihom jesu Sa'd ibn Mu'az, starješina Evsa, i Sa'd ibn 
Ubade, poglavar Hazredža. 

ČISTOTA DUŠE 

Žustrina i odlučnost u postupcima ocrtavale su Sa'dov karakter. Njegove osobine, bez 
sumnje, odavale su i oslikavale čisototu duše i plemenitost duha. Smještaje reagirao na sve 
što je u suprotnosti sa njegovim uvjerenjem. Nije propuštao priliku da razjasni ili prokomentira 
stvari koje su to zahtijevale, ili da im se, eventualno, suprotstavi. Bio je jasan i određen u 
svakoj prilici, a to je i od drugih zahtijevao. Uprkos njegovoj neopisivoj ljubavi prema Allahovom 
Poslaniku, s.a.v.s., i spremnosti da položi život za njega, često je znao postavljati pitanja 
koja su se kosila sa nekim Resulullahovim, s.a.v.s., postupcima. A nakon što bi mu Resulullah, 
s.a.v.s., pojasnio kako je ispravno, smirio bi se i prihvatio to, priznajući Poslanika, s.a.v.s., 
znanijim od svih i kajući se Allahu, dž.š. 

Nakon bitke i pobjede na Hunejnu, Allahov Poslanik, s.a.v.s., podijelio je ratni plijen. 
Posebnu pažnju obratio je na pojedine arapske prvake koji su neposredno prije toga 
prešli na islam-one čija srca treba pridobiti za islam-kako bi se osjetili počašćenim i da bi 
njihovim ulaskom ojačao islam. Bilo je to na račun predviđenog dijela za prve muslimanske 
borce, među njima i ensarije na čelu sa Sa'dom ibn Ubadom. Većina je osjećala nelagodu 
zbog ovakvog postupka, pogotovo ensarije, a Poslanikov, s.a.v.s., pjesnik Hasan ibn Sabit 
tu je situaciju zabilježio ovim stihovima: 

Priđi Resu I u izo vniga imenom, 
koje sigurnost znači svakom vjerniku, 
na šta pozva Sulejm 66 iako su udaljeni, 
pored onih koji su zaštitili i pomogli, 
tako ih nazva Mah zbog svega što su činili, 
za Njego vu vjeru dok su rato vibjesnili, 
suprotstaviše se na putu tom nedaćama, 
bez straha /'bojazni od poteškoća. 



430 



Ashabi Allahovog Poslanika 



Sa'd je gledao ensarije dok se došaptavaju i žale jedni drugima, pa ga njegova 
otvorenost i iskrenost ponuka da direktno ode do Poslanika, s.a.v.s., i razgovara s njim. 
Rekao mu je: 

"Božiji Poslaniče, grupa ensarija nije zadovoljna onim što si uradio s plijenom. Podijelio 
si ga svojim ljudima i još uz to dao pozamašne poklone nekim plemenima, pa ensarije 
ništa od toga nije zapalo." 

Želeći da zna njegov stav, Poslanik, s.a.v.s., upita ga: 

"A gdje si ti tu, Ibn-Ubade?" 

"Ja sam jedan od njih (tj. s njima)", odgovori Sa'd otvoreno. 

Onda je Resulullah, s.a.v.s., zatražio da mu sakupi ensarije kako bi im objasnio i pokazao 
visoko mjesto koje zauzimaju u njegovom srcu. Pošto se okupiše, Allahov Poslanik, s.a.v.s., 
im se sa osmjehom, lica ozarenog imanom, obrati: 

"Ensarije, šta ovo čujem o vama i šta mi to zamjerate? Zar vas nisam našao u 
zabludi, pa vas je Allah uputio, i u oskudici, pa vas je Allah obogatio, i razjedinjene, pa je 
Allah zbližio vaša srca?" 

"Jesi, Allahov Poslaniče i još bolje i vrednije od toga", rekoše. 

Resulullah, s.a.v.s., nastavi: 

"Ensarije, zar nećete odgovoriti?" 

"Šta da odgovorimo, Allahov Poslaniče?", odgovoriše. 

"Tako mi Allaha, da hoćete, rekli biste i bila bi to istina koju bih i sam potvrdio..." 
"Recite: 'Bio si smatran lašcem, pa smo ti povjerovali... i odbačen, pa smo ti pomogli... 
i bez igdje ičega, pa smo te utješili... i protjeran pa smo te prihvatili...' Znate, da ste, sve 
što sam spomenuo, učinili vi ensarije." 

Nakon ovih Poslanikovih riječi mnogima se bilo teško suzdržati da ne zaplaču i pokajaše 
se, nakon što su shvatili veličinu njegove ljubavi prema njima i duboko priznanje za sve što 
su učinili, pa jednoglasno rekoše: 

"Zadovoljni smo Allahovim Poslanikom, njegovom podjelom i udjelom." 

SEKIFE BENU-SA'IDE 

Među najtegobnijim situacijama kroz koje je prošao Sa'd ibn Ubade bio je dan kada 
je Allahov Poslanik, s.a.v.s., preselio na ahiret. Sastala se tuga za Poslanikom, s.a.v.s., 
s jedne strane, i briga za muslimanskim vodstvom, s druge. Nakon širenja vijesti o 
Poslanikovoj, s.a.v.s., smrti, požurile su ensarije na čelu sa Sa'dom i ostalim prvacima i 
uglednicima na mjesto zvano "Sekife Benu Sa'ide". Tu su održali sastanak i dogovorili se da 

Sa'da proglase halifom. Kada je vijest doprla do Omera ibn el-Hattaba, on ode po Ebu-Bekra 
pa se uputiše na mjesto sastanka, da rasprave tu stvar. Posjedali su naokolo, a ensarijski 
predstavnik započe: "Mi smo Allahovi pomagači, odred za islam, a vi muhadžiri ste dio nas, 
pa neka bude jedan vođa od nas, a drugi od vas." Na ovo se začuo žamor, a Omer, r.a., uze 
Ebu-Bekra za ruku i podiže je, govoreći: "Daj svoju ruku, dajem ti prisegu na pokornost." 
Tako uradiše i ostali muhadžiri. Ensarije su jedno vrijeme šutjeli, a kad je Usejd ibn Hudajr od 
njih zatražio da Ebu-Bekru daju prisegu na pokornost, oni to redom i učiniše. 

PRESELJENJE NA AHIRET 

Sa'd je osjetio da je izgubio uvažavanje i položaj koji je uživao, pa Ebu-Bekru nije 
dao prisegu na pokornost. Napustio je Medinu i prešao živjeti u Šam. Povukao se iz 
javnog života, posvetivši se ibadetu, namazu i učenju Kur'ana. 

Suđeni čas stigao ga je za vrijeme hilafeta Omera ibn el-Hattaba, a ukopan je na 
mjestu zvanom El-Meniha u blizini Damaska. 

Neka se Allah, dž.š., smiluje Sa'du ibn Ubadi, žestokom ratniku, izvrsnom mudžahidu, 
darežljivom vjerniku. 

Tj. to što je sjeo na prijestolje, gdje inače sjedi njegov brat, 

95 Serjed je geršlo sa mesom. 
Arapsko ime 

